
PIRMA GIESMĖ 


Giesmė prasideda (1—102).— Oro mergelė nusileidžia į jūrą, kur, vėjo ir 
vandens apvaisinta, tampa vandens motina (103—176).— Antis susisuka 
gužtą ir deda kiaušinius ant vandens motinos kelio (177—212).— Kiauši- 
niai išsirita iš gūžtos, sudūžta, ir jų gabalėliai pavirsta žeme, dangum, saule, 
mėnuliu ir debesimis (213—244).— Vandens motina sukuria iškyšulius, 
įlankas, krantus, duburius ir seklumas jūroje (245—280).— Veinemeinas 
gimsta iš vandens motinos 'r ilgai plaukioja tarp bangų, kol pagaliau 
priplaukia kP'žMą (281—344) 


Aš panūdausiamprėjau, 
Mano. .smegęnys godoja 
Uždainuoti, užgiedoti, 
Aukso žodžiais prakalbėti, 
Giminės giedoti giesmę, 

Mus genties dainuoti dainą: 
Žodžiai burnoje man tirpsta, 
Poringės ant lūpų krinta, 
Ant liežuvio mano skuba, 

10 Pro dantis ištrūkti veržias. 


Broli mano, aukse mano, 

Malonios vaikystės drauge! 

Su manim kartu giedoki, 

Su manim drauge kalbėki — 
15 Pagaliau mes susitikom, 

Iš dviejų šalių suėjom! 

Nedažnai mes susieinam, 

Ne kasdien mes pasimatom 
Šitoj varganoj padangėj, 
Šiaurės žemėj neturtingoj. 


Susiimkime už rankų 

Ir susikabinkim pirštais“, 

Ir geras dainas dainuokim, 
Ir giedokime geriausias, 

Kad išgirstų skambų balsą, 
Kad giedorių išklausytų 
Mūsų kylantis jaunimas, 
Bepriaugančios mūs kartos: 
Šitie žodžiai, šitos dainos, 
Ką mes giedam, ką dainuojam — 
Tai nuo Veinemeino diržo, 
Tai nuo Ilmarino žaizdro, 
Tai nuo Kaukomielio kardo, 
Tai iš Joukahaino lanko, 
Nuo toliųjų Šiaurės žemių, 
Nuo smėlynų Kalevalos. 


Mano tėvas jas dainavo, 

Kai kirvakotį sau drožė; 
Motina mane jų mokė 
Verpstę sukdama tarp pirštų, 
Kai dar asloje aš, vaikas, 
Sukinėjaus prie jos kelių, 
Kai dar mažas, plikalūpis, 
Menkas pienburnis buvau aš. 
Ir netruko sampui žodžių, 
Piktai Louhei — užkeikimų: 
Jau paseno žodžiuos sampas, 
Užkeikimuos dingo Louhė, 
Vipunas su giesme mirė, 

Su išdaigom — Leminkeinas.? 


Dar žinau kitokių žodžių, 
Įvairių akeivų moku: 
Pakelėm jų prisigaudžiau, 

Prisilukštenau šilojuos, 
Žagarynuos prisilaužiau, 
Atžalynuos prisiskyniau, 
Prisirankiojau žolynuos, 
Provėžoj susiieškojau, 

Kai ganiau galvijų guotą, 
Mažas bandą varinėjau, 
Vaikščiojau medaus kemsynais, 
Aukso kalvomis bėgiojau 
Paskui juodąją Mūrikę, 
Gainiodamas margę Kimą. 


Šaltis man dainas kuždėjo, 
Atnešė lietus man giesmę. 
Kitą atpūtė man vėjai, 

Jūra bangomis atplukdė. 
Paukščiai man žodžius sudėjo, 
Medžiai sakinius sukūrė. 


Kamuolin jas suvyniojau, 
Suvijau į vieną pynę. 
Kamuolį padėjau važy, 
Rogėse paklojau pynę; 
Atvežiau važiu į kiemą, 
Rogėm nuvariau į jaują; 
Vario skrynioje padėjau, 
Paslėpiau ant klėties užlų. 


Šalo dainos ten per žiemą, 
Tamsoje ilgai gulėjo. 

Gal ištraukt dainas iš šalčio, 
Gal paimt iš speigo giesmes, 
Gal jau atsinešti skrynią, 
Pasidėt ant suolo galo, 

Čia po šelmenio žirgeliais, 

Po gražiuoju namo stogu, 
Gal atvert jau žodžių skrynią, 
Atdaryt dainų skrynelę, 

Kamuolį gal išvynioti, 
"0 Gal pynės atmegzti mazgą? 
Sudainuosiu gerą dainą, 
Gražią giesmę sugiedosiu 
Prie juodos ruginės duonos, 
Prie alaus ąsočio pilno. 
Jei alaus man neatneštų, 
Nepasiūlytų giros man, 
Tai sausom dainuosiu lūpom, 
Prie vandens giedosiu giesmę 
Mūsų vakaronės džiaugsmui, 
Liaupsei šios dienos ir šlovei, 
Rytdienos džiugiam smagumui, 
Naujo ryto linksmai pradžiai. 

Taip, girdėjau aš, kalbėjo, 
Taip, žinau aš, giesmę kūrė: 
Lankė mus tik vienos naktys, 
Aušo mums tik vienos dienos; 
Vienas gimė Veinemeinas, 
Amžinasis mūsų dainius, 

Oro dukros išnešiotas, 
Ilmatarės pagimdytas. 

Ilmatarę, oro dukrą, 
Prašmatniai gamta sukūrė.“ 
Saugojo jinai skaistybę, 
Visą amžių ji mergavo 

Oro ilguose atšlaimuos, 
Lygumų lygiuosiuos plotuos. 

Laikui bėgant nusibodo, 
Taip gyventi jai įgriso, 
Visą amžių vienų vienai, 

Oro ilguose atšlaimuos, 
Dykviečių ir plynių plotuos. 


Ir žemyn ji nusileido, 

Ant bangų jinai nusėdo, 
Ant šviesiųjų marių kūbrio, 
Atviro vandens platybių. 
Pūstelėjo vėjo gūsis, 

Iš rytų audra pakilo; 
Bangpūtys bangas prikėlė, 
Ramią jūrą įjūravo. 


Viesulas mergaitę migdė, 
Vilnys nešė ir kilsavo, 

Po žydruosius jūros plotus 
Ant bangų putotų supo: 
Vėjas įpūtė nėštumą“, 
Jūra jai sunkumą davė. 


Svambią naštą ji nešiojo, 
Sunkiai pilną pilvą nešė 
Per devynis vyro amžius, 
Šimtmečius septynis vilko?; 
Gimdomo vis nepagimdo, 
Nepradėtas vis negimsta. 


Vandenų motulė plaukė 

Čia iš vakarų į rytus, 

Šičia iš pietų į šiaurę, 
Praplaukė visas padanges — 
Gimdymo kančia ji degė, 
Įsčių skausmas ją kamavo; 
Gimdomo vis nepagimdo, 
Nepradėtas vis negimsta. 


Ėmė ji dejuoti verkti; 
Žodį tarė, taip kalbėjo: 
„Vargšė aš ir mano dienos. 

Vargeta, koks mano kelias! 
Kur dabar aš atsidūriau: 
Amžinai po oro marška 
Vėjas sups mane, vargdienę, 
Vilnys vis nešios, bedalę, 
Atviroj vandens platybėj, 
Jūros lygumoj banguotoj! 


Jau geriau aš būčiau likus 
Oro mergina gyventi, 

Nei dabar po jūrų plotus 
Motule vandens klajoti: 
Šalta čia man vienai būti, 
Vargas vienišai drebėti, 
Liūdna bangose gyventi, 
Vandenų glėby vartytis. 


Ak aukščiausias dieve Ukai, 
Kurs laikai padangę visą! 
Eik čionai, reikalingiausias, 
Čia, o šaukiamas, pribūki! 
Gelbėk iš bėdos merginą. 
Moterį nuo įsčių skausmo! 
Ak, ateiki kuo greičiausiai, 
Atskubėk, reikalingiausias!“ 


Dar šiek tiek praėjo laiko, 

Dar praslinko truputėlis. 

Atlėkė gražuolė antis. 

Skrenda antis, skrieja, sklendžia, 
Žiūri, ieško gūžtai vietos, 

Jūroj prieglobsčio neranda. 


Antis skraidžiojo į rytus, 
Vakarus, pietus ir šiaurę. 
Nesurado lizdui vietos, 
Uždingsnio, kad ir menkiausio, 
Kur galėtų gūžtą sukti, 
Prieglobstį sau susivyti. 

Skrenda, skrieja, sklando antis; 
Ir galvoja, ir godoja: 

„Gal ant vėjo lizdą krauti, 

Ant bangų gal gūžtą sukti? 
Viesulas nuverstų lizdą, 
Bangos priebėgą nuneštų“. 


Vandenų motulė tąsyk, 
Oro mergina tuo tarpu 
Virš bangų pakėlė kelį, 
Iš vandens iškišo petį, 

Kad susuktų antis lizdą, 
Prieglobstį sau susivytų. 


Skrenda, skrieja, sklando antis, 
Skraidžioja gražuolė paukštė. 
Vandenų motulės kelį 

Tarp melsvų bangų surado“; 
Jį žolių kupstu palaikė, 
Priėmė jį už velėną. 


Skrenda, skrieja, sklando antis, 
Ant kelienio nusileidžia. 

Čia ji lizdą susisuko, 

Aukso kiaušinius padėjo: 

Dėjo šešetą auksinių, 

O septintą geležinį. 


Ėmė kiaušinius perėti, 
Apskritą kelienį šildyt. 

Tupi dieną, tupi antrą, 

Tupi antis trečią dieną. 
Vandenų motulė jaučia, 
Ilmatarei jau atrodo, 

Kad jos kelis ima kaisti, 

Oda pradeda anglėti; 

Rodos, kad jos klupstas dega, 
Kuūne visos gyslos tirpsta. 

Ir pakrutino ji kelį, 
Savo sąnarius papurtė: 
Tie kiaušiniai nuriedėjo, 
Į plačias bangas nukrito; 
Į gabalėlius sudužo 

Ir į skiauteles suskilo“. 


Kevalai dumble nedingo, 
Vandeny lukštai nežuvo. 
Gabalėliai ir skiautelės 
Gabalais gražiais pavirto: 
Iš vienos kiaušinio pusės 
Žemė motina išėjo, 

Iš kitos kiaušinio pusės — 
Mėlynas padangių skliautas; 
Iš dalies geltono trynio 
Saulė šviečianti pakilo, 

O iš baltymo padangėj 
Mėnesėlis pasirodė; 

Iš margos kiaušinio luobos 
Aukštos žvaigždės pasidarė, 
Kas kiaušiny buvo juoda, 
Tas į debesis pavirto. 


Laikas ėjo, laikas bėgo, 
Metai vienas kitą vijo 
Naujai saulei dieną šviečiant 
Ir naujam mėnuliui spindint. 
Plaukiojo vandens motulė, 
Oro mergina vis plaukė 

Po vandens miglotus plotus, 
Ant švelnių bangų sūpavos: 
Apačioj vandens gilybė, 
Viršuje dangaus aukštybė. 


Devintaisiais amžių metais, 
Vasarai dešimtai einant, 

Iš vandens iškišo galvą, 
Kaktą virš bangų pakėlė. 

Tveriamą pradėjo tverti, 
Siekiamo panūdo siekti 
Ant šviesiųjų marių kūbrio, 
Atviro vandens platybių. 


Kur jinai pasuko ranką, 
Ten iškyšuliai iškilo; 
Kur tiktai ji koja siekė, 
Sietuvas žuvims padarė; 
Ten, kur orą burbuliavo, 
Sūkurius suktus sukūrė. 


Žemėj šonu pasisuko — 
Ir glotni krantai išėjo; 
Žemėj kojom pasisuko — 
Išgręžė lašišų lobą; 
Galvą įrėmė į žemę — 
Įlanka lanku išlinko. 


Nuplaukė toliau nuo kranto, 
Atviroj sustojo jūroj: 

Čia jinai salas sukūrė, 

Po bangom uolas išugdė, 
Kur laivai užplaukę skęsta, 
Kur jūreiviai galvas guldo. 


Jau sukurtos buvo salos, 
Jūroj uolos padarytos, 
Sukalti jau oro ramsčiai, 
Pavadinti jau žemynai, 
Granite iškaltas raštas 

Ir uolienos išraižytos. 

Vis negimsta Veinemeinas, 
Amžių dainius nesirodo. 


Senas, rimtas Veinemeinas 
Vaikščiojo motulės įsčiom, 
Trisdešimt žiemų keliavo, 
Vasarų tiek pat klajojo 

Po vandens miglotus plotus, 
Po švelnių bangų platybę. 


Pagalvojo, padūmojo, 

Kaip jam būti, kaip gyventi 
Prieglobsty tamsiajam savo, 
Savo uždingsny ankštajam, 
Kur mėnulio dar nematė, 
Kur dar saulės neregėjo. 


Šitaip jis tada prakalbo, 
Šitokiais prabilo žodžiais: 
„Leisk, mėnuli, veski, saule, 
Grigo Ratai, išvaduokit, 
Rodykit nuo durų kelią, 
Nuo nežinomų man vartų, 
Iš ankštos, mažutės gūžtos, 
Iš tamsios pastogės mano! 
Veskite keleivį žemėn, 
Leiskit kūdikį į orą, 

Į mėnulį pažiūrėti, 

Vaiskia saule pasidžiaugti, 
Grįžulo Ratus apžvelgti, 

Į žvaigždes paspindakiuoti!“ 


Kai mėnulis neišleido, 
Kai neišvadavo saulė, 
Tai ir gyvata įgriso, 

Ir gyvent jau nusibodo: 
Tad pilies vartus pravėrė, 
Bevardžiu pirštu pradarė, 
Kaulinę atstūmė stūmą 
Kojos piršteliu kairiuoju; 


Rankom perlipo per slenkstį, 


Keliais priemenę praėjo. 


O iš čia į jūrą krito, 
Į bangas paknopstom nėrė; 

Didvyris išnyko jūroj, 
Vyras bangose prapuolė. 


Penkios vasaros prabėgo, 
Penkios, šešios ir septynios, 
Aštunta jau įpusėjo. 
Pagaliau jisai sustojo 

Ir prie kyšulio bevardžio 
Išplaukė į plyną krantą. 


Rankom, keliais pasirėmęs, 
Atsikėlė, atsistojo 

Į mėnulį pažiūrėti, 

Vaiskia saule pasidžiaugti, 
Grįžulo Ratus apžvelgti, 

Į žvaigždes paspindakiuoti. 


Šitaip gimė Veinemeinas, 
Amžių dainius atsirado, 
Oro dukros išnešiotas, 
Ilmatarės pagimdytas. 

ANTRA GIESMĖ 


Veinemeinas išlipa į plyną krantą ir liepia Sampsai Pelervoinui sėti 
medžius (1—42).— Ąžuolas iš pradžių nedygsta, bet vėl pasėtas pakyla ir 
išsišakoja viršum visos žemės ir savo lapija uždengia mėnulį ir saulę 
(43—110).— Mažas žmogelis išnyra iš jūros ir nukerta ąžuolą; vėl pasirodo 
mėnulis ir saulė (111—224).— Paukščiai čiulba medžiuose; žolės, gėlės ir 
uogos auga žemėje; tiktai vienas miežis kol kas niekur neauga (225— 
236).— Veinemeinas randa keletą miežio grūdų pakrantės smėlyje, kerta 
skynimą dirvai ir palieka augti vieną beržą, kad paukščiams būtų kur 
nutūpti (237—264).— Erelis apsidžiaugęs, jog jam paliktas medis, išskelia 
Veinemeinui ugnį, kuria šis sudegina iškirstą skynimą (265—286).— 
Veinemeinas sėja miežius, meldžiasi, kad jie augtų, ir tikisi geros 


kloties (287—378) 


Atsikėlė Veinemeinas, 
Atsikėlė, atsistojo, 
Įžengė į tuščią salą, 
Iškopė į plyną krantą. 


Daugel metų jis praleido, 
Dar daugiau jis pragyveno 
Toj tuščioj saloj iškopęs, 
Plyname krante išlipęs. 


Vis galvojo, vis dūmojo, 
Galvą suko, galvą laužė: 
Kas čia jam apsėtų žemę, 
Kas pabertų dirvon sėklą? 


17 


2 PLB 12 


20 


25 


30 


35 


40 


45 


Pelervoinas, žemės vaikas, 
Sampsa, tas berniukas mažas, 
Tai jisai apsės jam žemę, 

Jis pabers į dirvą sėklą! 

Ir apsėjo visą žemę, 

Visą žemę, visas pelkes, 
Miško pieveles smėlėtas, 
Lauko lobus akmeningus. 


Kalvose pušynus sėjo, 
Iškilumose — eglynus, 

Smėlio plynėse — šilojus, 
Lenkymėse — jaunus krūmus. 


Žemumas beržais apsėjo, 

Birią žemę barstė alksniais, 
Drėgnesnes dirvas — ievynais, 
Švarią, šviežią žemę — gluosniais, 
O šventas vietas — šermukšniais, 
Brinkstančias dirvas — žilvičiais, 
Kadagiais — smėlingus plotus, 
Paupynus — ąžuolynais. 


Ir pradėjo medžiai augti, 
Atžalos pakilo kilti. 

Augo eglės plačiašakės, 

Kilo pušys aukštaugės. 
Žemumos beržais užėjo, 
Birios žemės šlamštė alksniais, 
Ievomis — drėgnesnės vietos, 
Kadagiais — smėlingi plotai. 
Gražios kadagio uogelės 

Ir ievos išvaizdūs vaisiai. 


Senas, rimtas Veinemeinas 
Vaikščiodamas apžiūrėjo, 
Apveizėjo Sampsos sėją, 
Pelervoino žemės darbą. 
Matė jis, kaip medžiai auga, 

Jaunos atžalos žaliuoja; 
Vien tik ąžuolas nedygo, 
Dievo medis nelapojo. 


Savo valiai jį paliko, 

Savo laimę lemti leido; 
Tris naktis dar palūkėjo, 
Tris dienas jis dar palaukė. 
Vėl nuėjo pažiūrėti, 

Po savaitės paveizėti: 
Ąžuolas vis tiek nedygo, 
Dievo medis nelapojo. 


Mato — keturios mergelės, 
Penkios nuotakos iš jūros, 
Lankoj dailiai šieną pjauna, 
Žalumynus laužia, skina 
Pakrašty salos miglotos, 

Jos pakrantėj ūkanotoj,; 

Ką nupjovė, tą sugrėbė, 

Tą į kupetas sukrovė. 


Iš bangų pakilo Tursas, 
Iškopė narsus galiūnas. 
Šieną suvertė į ugnį, 
Sumetė į pačią liepsną; 
Viskas pelenais nuėjo, 
Kibirkštim iškibirkščiavo. 


Liko pelenų krūvelė, 

Tik sausų degėsių kupstas. 
Ten lapelį jis padėjo, 
Ąžuolo paguldė gilę, 

Iš kurios išdygo daigas, 
Atžala žalia iškilo, 
Tartum žemuogė išaugo, 


* Dviem lapeliais sulapojo. 

Ištiesė šakas aplinkui, 
Šakeles aukštyn iškėlė. 
Jau viršūnė dangų remia, 
Jau padangę aukštą siekia: 
Šakos debesis šukuoja, 
Lapai kelią jiems pastoja, 
Saulei spiginti neleidžia, 
Mėnesiui spindėt neduoda. 


Senas, rimtas Veinemeinas 
Pagalvojo, padūmojo: 

Kas tą ąžuolą nuverstų, 
Kas nugriautų gražų medį? 
Žmogui nuobodu gyventi, 
Žuvys baiminasi plaukiot, 
Kai nešviečia dieną saulė, 
Naktį mėnuo nešvyksnoja. 


Nėr to karžygio, galiūno 
Ir nėra drąsuolio vyro, 
Kurs tą ąžuolą nuverstų, 
Šimtašakį tą nugriautų. 


Tarė senas Veinemeinas, 
Šitokiais prakalbo žodžiais: 
„Mano motina, gimdyve, 
Maloni gamtos kėlėja! 
Atplukdyk man visą valtį, 
Siųsk galiūnų pilną laivą, 
Kad tą ąžuolą nuverstų, 
Kad nugriautų blogą medį, 
Kurs pastoja saulei kelią, 
Užtveria mėnuliui taką!“ 


Iš bangų pakilo vyras, 
Iškopė narsus galiūnas. 
Jis nebuvo pats didžiausias, 
Jis nebuvo pats mažiausias: 

Dydžio — toks kaip vyro pirštas, 
Ūgio — toks kaip moters sprindis. 


Vyro skrybėlė varinė, 

Vario batai jam ant kojų, 

Vario pirštinės ant rankų, 

Vario raštais išrašytos; 

Vario diržą susijuosęs, 

O už diržo — vario kirvis; 
Kirvio kotas — toks kaip pirštas, 
Kirvio ašmenys — kaip nagas. 


Senas, rimtas Veinemeinas 
Pagalvojo, padūmojo: 
Vyras būtų pažiūrėjus, 
Būtų didvyris pažvelgus, 
Su pirštu vienodo dydžio, 
Su kanopa jaučio lygus! 


Šitaip tarė, taip kalbėjo, 
Šitokiais prabilo žodžiais: 
„Koks gi tu esi per vyras, 
Koks gi tu galiūnas, vargše? 
Gal už mirusį geresnis, 

Už pražuvusį gražesnis!“ 


Mažavyris jam atsakė, 
Jūrų didvyris jam tarė: 
„Vis dėlto esu aš vyras, 
Vandenų gilių galiūnas. 
Atėjau nuversti medžio, 
Menko ąžuolo suskaldyt“. 


Senas, rimtas Veinemeinas 
Šitokiais kalbėjo žodžiais: 
„Tu iš tikro nesutvertas, 
Nesutvertas, nesukurtas 
Didį ąžuolą nuversti, 
Baisų medį paguldyti“. 

Spėjo šitai pasakyti, 
Pažiūrėti dar suspėjo: 
Mato, vyras ima keisus, 
Ima didvyris mainytis! 

Koja remiasi į žemę, 

Galva debesis prilaiko; 

Jo barzda ligi kelienių, 
Užkulnius plaukai jo siekia; 
Akys kaktoje per sieksnį, 
Kelnių klešnė — sieksnio pločio, 
Per kelienį — jau pusantro, 


O prie juosmenio — du sieksniai. 


Pasiskudrino sau kirvį, 
Ašmenis pasigalando, 
Delnijo šešiom pustyklėm, 
Budėm septyniom jį šleikė. 


Eina, vaikšto — vaikštinėja, 
Žingsnį žengia — ženginėja, 
Plakas plačios kelnių klešnės, 
Vėjo pučiamos puruoja. 
Žengė žingsnį — atsidūrė 

Ant smulkučio smėlio smilčių, 
Žengė antrą — atsirado 

Ant rudos rūdingos žemės, 
Žengė trečią — ir priėjo 
Pikto ąžuolo kamieną. 


Trenkė jis kirviu į medį, 
Kirto jis aštriaašmeniu. 
Kirto kartą, kirto kitą, 
Trečią kartą pamėgino; 
Kibirkštys iš kirvio tiško, 
Išlėkė liepsna iš medžio: 
Ąžuolas jau nori linkti, 
Ima krypt nedoras medis. 

Trečią kartą užsimojęs, 
Aukštą ąžuolą nugriovė, 
Šimtašakį nugalėjo, 
Medį didelį palaužė. 
Kamblį nuvertė į rytus, 
O į vakarus — viršūnę, 
Į pietus šakas paklojo, 
Šiaurėn šakeles nuleido. 


Kurs pasiėmė sau šaką — 
Amžiams laimę apturėjo; 
Kurs viršūnę nusilaužė — 
Amžiams burtininku tapo; 
Kurs nupjovė sau šakelę — 
Amžiams meilę įsigijo. 

Kas į šipulius sulūžo, 

Kas sueižėjo į skiedras, 

Po šviesias marias pasklido, 
Po plačias bangas pabiro — 
Tą atlėkęs vėjas supo, 
Lengvos vilnys teliūskavo 
Tartum valtis marių plotuos, 
Kaip luotus bangų platybėj. 


Nešė vėjas juos į šiaurę. 
Šiaurės — Pohjolos tarnaitė 
Savo skepetą skalavo, 
Skalbinius pajūry skalbė, 
Prieplaukoje akmeningoj, 
Ilgo kyšulio pakrantėj. 


Skiedrą jūroje pamatė; 

Į kraitelę įsidėjo, 

Parnešė namo kraitelėj, 
Tošinėj ilgaliežuvėj, 
Užburtom strėlėm gaminti, 
Stebuklingam ginklui dirbti. 

Kai tik ąžuolas nulūžo, 
Kai nelemtas medis griuvo, 
Vėl pradėjo šviesti saulės, 
Ėmė vėl spindėt mėnuliai, 
Debesys vėl pajudėjo, 

Vėl vaivorykštės išlinko 
Pakrašty salos miglotos, 
Jos pakrantėj ūkanotoj. 


Vėl miškai pradėjo augti, 
Tankios girios ėmė kilti, 
Lapai, žolės sužaliavo, 
Paukščiai medžiuose sučiulbo, 
Užgiedojo linksmas strazdas, 
Gegutėlė užkukavo. 


Kilo žemėj uogienojai, 
Pievose auksinės gėlės; 
Ėmė dygt visokios žolės, 
Įvairiausios augti ėmė. 
Vienas miežis vis nedygo“, 
Mielas javas vis neaugo. 


Senas, rimtas Veinemeinas 
Vienas vaikščiojo, galvojo 
Ant žydrosios jūros kranto, 


Ant plataus vandens pakriaušės. 


Grūdelius šešis aptiko, 

Rado jis septynias sėklas 

Ant bekraštės jūros kranto, 
Tarp smulkučių smėlio smilčių; 
Paslėpė jas kiaunės kaily, 
Voverės rudoj kojelėj. 


Ėjo jis apsėti žemės, 
Miežio grūdus išbarstyti 
Prie pat Kalevo šaltinio, 
Osmo dirvos pakraštėliais. 

Zylė sučirškė iš medžio: 
„Neišdygs tie Osmo miežiai, 
Kalevo javai neaugs tie, 

Jei neišpurensi žemės, 
Jeigu miško neiškirsi, 

Jo ugnim nesunaikinsi“. 


Senas, rimtas Veinemeinas 
Pasidirbo aštrų kirvį. 
Kirto platų girios plotą, 
Blogą žemę sėjai ruošė. 
Išlakius medžius iškirto, 
Vieną beržą tepaliko 
Girios paukščiams pailsėti, 
Gegutėlei pakukuoti. 


Sklendė dangumi erelis, 
Skriejo, lėkė oro paukštis, 
Atplasnojo pažiūrėti: 

„Kam gi čia ant plyno lauko 
Beržas liko nenugriautas, 
Aukštas medis nenuleistas?“ 


Tarė senas Veinemeinas: 

„Medis paliktas ant lauko 
Girios paukščiams pailsėti, 
Atsitūpt dangaus ereliui“. 


Oro paukštis jam atsakė: 
„Padarei tu gerą darbą, 
Palikai vešėti beržą, 

Ištekinį medį šlamšti: 

Bus kur paukščiams pailsėti, 


Man pačiam bus kur nutūpti“. 


Ir įskylė aras ugnį, 
Įplieskė liepsnos liežuvį. 
Papūtė šiaurinis vėjas, 
Ėmė baisiai dūkt rytinis: 

Antra giesmė 


Pelenais nuėjo medžiai, 
Kibirkštim iškibirkščiavo. 


Tąsyk senas Veinemeinas 
Grūdelius šešis ištraukė, 
Paėmė septynias sėklas 
Iš girinės kiaunės kailio, 
Iš rudos vovers kojelės, 
Šermuonėlio letenėlės. 


Ėjo jis apsėti žemės, 

Miežio sėklos išbarstyti. 
Šitaip eidamas kalbėjo: 
„Aukso sėklą, brangų grūdą 
Visagalio pirštais sėju, 

Aš beriu aukščiausio rankom 
Į šią žemę, kad užaugtų, 

Į šią dirvą, kad iškiltų. 


Sene, žemės šeimininke, 
Manos požemių valdove! 
Versk velėną grūdą spausti, 
Stiprią Žemę — daigą stumti! 
Niekados šiame pasauly 
Žemei išgalių nestinga, 

Jei davėjas gailestingas, 
Jeigu žemės dukros leidžia. 


Tai pakilk iš guolio, žeme, 
Iš miegų, kūrėjo pieva! 
Leisk, tegu daigai išdygsta, 
Leisk, tegu stiebai išauga! 
Varpas tūkstančiais iškelki, 
Atžalas šimtais išželdink 

Iš derlingos mano dirvos, 
Mano triūso rūpestingo! 


Ak aukščiausias dieve Ukai, 
Mūsų dangiškasai tėve, 

Ukai, debesų valdove, 
Debesynų šeimininke! 
Šauk debesiuose tarybą, 
Danguje pasitarimą! 

Iš rytų siųsk debesėlį, 
Pakylėk iš šiaurės kitą, 
Vakaruos jį išauginki, 
Iš pietų jį atvaryki! 
Dangiškas lietus telyja, 
Debesys medum tešlaksto 
Dygstantį dirvone daigą, 
Bešvyluojantį pasėlį!“? 

Ir aukščiausias dievas Ukas, 
Musų dangiškasis tėvas, 
Šaukė debesiuos tarybą, 
Danguje pasitarimą. 
335 Debesį rytuos išugdė, 
Šiaurėje prikėlė kitą, 
Siuntė iš vakarės pusės, 
Iš pietų šalies atvarė; 
Juos visus sustūmė šonais, 
Trenkė juos į vienas kitą. 
Ir dangus pradėjo lyti, 
Debesys medum prapliupo, 
Dygstančius daigus palaistė, 
Bešvyluojančius pasėlius. 
Kilo želmenys akuoti, 
Stiebėsi rausvi laiškeliai 
Iš minkštos, derlingos žemės, 
Veinemeino išpurentos. 

O po to, praėjus dienai, 

Dviem ir trim naktim praslinkus, 
Jau savaitei besibaigiant, 

Senas, rimtas Veinemeinas 
Nužingsniavo pažiūrėti 

Savo dirvos, savo javo, 
Rūpestingo savo triūso: 

Suposi ten lemtas miežis, 
Šešiabriaunės storos varpos, 
Trejeto kaulelių šiaudas. 


Tąsyk senas Veinemeinas 
Apsižvalgė, apsidairė. 

Atlėkė raiba gegutė!“ 

Beržą augantį pamatė: 

„Kam gi čia ant plyno lauko 
Beržas liko nenugriautas?“ 


Tarė senas Veinemeinas: 
„Medis paliktas ant lauko, 
Nenugriautas liko beržas, 
Kad galėtumei kukuoti. 

Tai kukuoki, gegutėle, 

Tai skambėki, smėliakrūte, 
Garsiai šauk, sidabragurkle, 
Suok, čiulbėk, alavagerkle! 
Rytą vakarą giedoki, 

Per vidudienį kukuoki, 

Kad pasauly džiaugsmo būtų, 
Kad miškai malonūs oštų, 
Kad pakrantės būt lobingos, 
Kad derlingos dirvos būtų!“ 

TREČIA GIESMĖ 


Veinemeino išmintis auga, ir jis pagarsėja (1—20).— Joukahainas keliauja 
nugalėti jo savo žiniomis, bet neįveikęs šaukia jį kautis kardais, o supykęs 
Veinemeinas giesmėm įvaro Joukahainą balon (21—330).— Pakliuvęs į 
bėdą, Joukahainas pagaliau prižada savo seserį Veinemeinui už žmoną, 0 šis 
pasigailėjęs išleidžia jį iš balos (331—476).— Joukahainas liūdnas traukia 
namo ir pasakoja motinai, kokia nelaimė ištiko jį kelyje (477 —524).— Mo- 
tina džiaugiasi, kad Veinemeinas taps jos žentu, o duktė nusiminusi 


ima verkti (525— 5380) 


Senas, rimtas Veinemeinas 
Laiką leisdamas gyveno 
Veinelos miškų tankynuos 
Ir smėlynuos Kalevalos. 
Savo jis dainas dainuoja, 
Sumaniai, protingai gieda. 


Ištisom dienom dainavo, 

Per naktis jisai giedojo 
Atsiminimus senuosius, 

Pradžią pasakojo žodžiais, 

Tais, kurių vaikai nemoka, 
Vyrai ne visi supranta 

Varganų laikų sulaukę, 

Duonos kriaukšliui vis mažėjant. 


Ir toli žinia pasklido, 
Dar toliau paplito gandas 
Apie Veinemeino giesmes, 

Trečia giesmė 


Apie jo dainas protingas. 
Pasiekė pietus tas gandas, 
Žinios Pohjolon atklydo. 


Buvo jaunas Joukahainas, 
Jaunas, liesas laplandietis. 
Kartą svečiuose jis buvo 

Ir keistus žodžius išgirdo, 
Geresnes dainas dainuojant, 
Giesmes garsesnes begiedant 
Veinelos miškų tankynuos 
Ir smėlynuos Kalevalos — 
Gražesnes, neg jis dainavo, 
Neg iš tėvo jis išmoko. 


Ir dėl to labai supyko, 

Ėmė baisiai pavydėti 
Kalevalos dainiui Veinei, 
Kurs už jį geresnis buvo. 
Tad pas motiną nuėjo, 

Pas gimdytoją nukako. 
Baudžiasi nedelsiant traukti, 
Neatidėliojant eiti, 

Veinelon tuoj pat keliauti 
Ir su Veine susiremti. 


Tėvas draudė savo sūnų, 
Motina atkalbinėjo, 

Draudė Veinelon jam traukti 
Ir su Veine susiremti: 

„Ten tave, dainom įveikę, 
Apvardavę, apžodžiavę, 

Visą įvarys į pusnį, 

O rankas paliks ant vėjo, 
Kad nė kojų nepakelsi, 

Kad nė rankų nesulenksi“. 


Tarė jaunas Joukahainas: 
„Geras mano tėvo protas, 

O motulės dar geresnis, 

Bet visų geriausias — mano. 
Jeigu aš jau rungtis noriu, 
Jei geidžiu prilygti vyrams, 
Tai ir dainių nudainuosiu, 
Burtininką apvarduosiu 

Ir daina geriausią dainių 

Aš blogiausiu padarysiu: 

Jį akmens apausiu batais, 
Medžio kelnes jam užmausiu, 
Ant pečių užrisiu uolą, 

Ant plačios krūtinės — kitą, 
Pirštines akmens — ant rankų, 


Ant galvos — akmens kepurę“. 


Ir nuėjo nepaklausęs. 
Išvedė iš kūtės arklį, 
Prunkščiantį iš prusnų ugnį, 
Kibirkščiuojantį kanopom; 
Kinkė jis ugninį žirgą 

Į auksinį važį savo. 

Pats į važį atsisėdo 

Ir, pasostę pasitaisęs, 
Botagu sušėrė arkliui, 
Perlo botkaičiu sukirto. 
Žirgas šoko šuoliais bėgti, 
Leidosi lengvai šuoliuoti. 


Čeža važis ir važiuoja 
Vieną dieną, antrą dieną, 
Jau ir trečią įpusėjo. 
Veinelos laukus pasiekęs, 
Trečią dieną įvažiavo 
Į smėlynus Kalevalos. 


Senas, rimtas Veinemeinas, 
Burtininkas amžinasis, 
Tuo metu keliu keliavo, 

Savo vieškeliu važiavo 
Veinelos miškų tankynais 
Per smėlynus Kalevalos. 


Važy jaunas Joukahainas 
Kelią priešpriešiais pastojo: 
Ir susikabino ienos, 
Susipainiojo pakinktai, 
Pavalkai susipinkliavo, 
Lankas lanką lenkti ėmė. 


Taip abudu ir sustojo, 
Stovi dviese ir galvoja... 
Iš lankų vanduo lašnoja, 
O iš ienų kyla garas. 


Senas Veinemeinas sako: 
„Savo giminę nurodyk, 
Kad kvailai pastoji kelią, 
Kad neatsargiai važiuoji. 
Dar pakinkalus nutrauksi, 
Perlauši žilvičio lanką, 
Dar suskaldysi roges man, 
Menką važį sudaužysi“. 


Tąsyk jaunas Joukahainas 
Žodį tarė, taip kalbėjo: 

„Aš — jaunasis Joukahainas. 
Pasakyk man savo kilmę, 
Savo giminę nurodyk — 

Iš kokios genties tu, vargše?“ 


Senas, rimtas Veinemeinas 
Pasisakė savo vardą, 

O paskui jam šitaip tarė: 
„Jei tu jaunas Joukahainas, 
Pasitrauk šiek tiek į šalį! 
Tu gi už mane jaunesnis“. 

Tąsyk jaunas Joukahainas 
Žodį tarė, taip kalbėjo: 
„Vyrui menkniekis jaunystė, 
Ir jaunystė, ir senatvė! 
Kurs daugiau iš mūsų žino, 
Išmone kurs galingesnis, 
Tas tegu ant kelio stovi, 
Kitas kelią jam teduoda. 
Jei tu senas Veinemeinas, 
Amžinasis giesmininkas, 
Tai pradėkime giedoti, 
Imkime žodžius ringuoti, 
Stokim mokyti viens kito, 
Vienas antrą nugalėkim!“ 


Senas, rimtas Veinemeinas 
Žodį tarė, taip kalbėjo: 
„Koks čia iš manęs giedorius, 
Nelabai ką aš čia moku. 
Visą savo menką amžių 
Veineloj praleidau vienas. 

Ir galulaukėj kukuojant 
Gegutėlę aš girdėjau. 

Kaip ten buvo, kaip nebuvo, 
Pasakyk, kad aš išgirsčiau: 
Ką gi tu žinai geriausiai, 
Supranti geriau, nei kitas?“ 


Tarė jaunas Joukahainas: 
„Visgi aš šį tą žinau jau! 
Štai ką aš žinau aiškiausiai, 
Štai ką suprantu geriausiai: 
Židiny liepsna išauga, 

Pro lubas išeina dūmai. 


Gera ruoniui sau gyventi, 
Jūrų šuniui sau vartytis: 
Netolies lašišų pilna, 

O šalia šalvių užtenka. 

Dailiai lygus šalvies laukas, 
O lašišos glotnios lubos. 
Per šalčius lydekos neršia, 
Seiliasnukės ikrus leidžia. 
Ešerys, bailys kuprotas, 
Rudenį po gelmę nardo, 
Vasarą pakrantėj neršia 

Ir seklumose plekšena. 


Jeigu šito neužtenka, 

Tai žinau dar vieną daiktą, 
Suprantu dalyką vieną: 
Aria šiaurėje su elniais, 
Pietuose — kumelėm aria, 
Užlaplandijoje — jaučiais! 
Piso kalne medžiai auga, 
Horno uolose — pušynai: 
Tiesūs medžiai Piso kalne, 
Ištekinės Horno pušys. 


Trys yra kriokliai nirtingi, 
Ežerai trys vandeningi, 
Trys kalnai yra aukščiausi 
Po šiuo dangiškuoju stogu: 
Hemėje — Helepiujorė, 

O Karelijoje — Katra. 
Niekas Vuoksos nenurungė, 
Imatros nenugalėjo“. 


Senas Veinemeinas tarė: 
„Vaiko žinios, bobos protas 
Nedera barzdotam vyrui, 
Žmogui vedusiam netinka! 
Tu kalbėki apie pradžią'', 
Amžinus dainuoki darbus!“ 


Tąsyk jaunas Joukahainas 
Žodį tarė, taip kalbėjo: 
„Pasakysiu zylės pradžią, 

Aš žinau, kad zylė — paukštis, 
Kad žaltys — žalia gyvatė, 

Kad pugžlys — vandens žuvelė. 
Geležies žinau gurumą, 

Juodo juodžemio rūgštumą, 
Verdančio vandens skaudumą, 
Pleškančios ugnies tūžlumą. 


O vanduo — seniausias vaistas, 
Krioklio putos — pirmas burtas, 
Pirmas burtininkas — dievas, 
Mūsų gydytojas pirmas. 


Užgimė vanduo iš kalno, 
Iš dangaus ugnis nupuolė, 
Geležį rūdis pagimdė, 
Varis iš uolų išėjo. 


Pelkės — tai seniausia žemė, 

Karklas — tai pirmasis medis, 
Eglių šaknys — pirmas namas, 
O akmuo — pirmasis puodas“. 


Senas, rimtas Veinemeinas 
Šitokiais prabilo žodžiais: 

„Ar ką nors dar prisiminsi, 
Ar niekus pliauzrojęs baigsi?“ 


Tarė jaunas Joukahainas: 

„Dar atsimenu truputį! 

Dar atsimenu ir šiandien, 

Kaip ariau kadaise jūrą, 

Marių dugną kasinėjau, 

Kaip, žuvims duobes išgremžęs, 
Gilinau aš jūros dugną, 

Kaip aš ežerus paliejau, 

Kaip iškėliau aukštus kalnus, 
Suverčiau uolas į krūvą. 

Aš buvau šeštasis vyras, 
Didvyris buvau septintas, 
Tveriant šitą mūsų žemę, 
Šitą aukštą dangų darant; 
Aš dangaus stulpus padirbau, 
Aš vaivorykštę iškėliau, 
Nutiesiau mėnuliui taką, 
Saulei kelią rast padėjau, 
Grįžulo Ratus paleidęs, 
Dangų žvaigždėmis apsėjau“. 


Tarė senas Veinemeinas: 
„Ką tu čia dabar meluoji! 
Nieks tada tavęs nematė, 
Kai kadaise arė jūrą, 

Marių dugną kasinėjo, 

Kai žuvims duobes išgremžė, 
Kai pagilino joms dugną 

Ir kai ežerus paliejo, 

Kai iškėlė aukštus kalnus, 
Suvertė uolas į krūvą. 


Nieks tikrai tavęs nematė, 
Nieks nematė, negirdėjo, 
Tveriant šitą mūsų žemę, 
Šitą aukštą dangų darant, 
Beremiant stulpais padangę, 
Ilgą laumės juostą lenkiant 
Ir mėnuliui taką tiesiant, 
Saulei vieškelį beklojant, 
Grįžulo Ratus paleidžiant, 
Dangų žvaigždėmis apsėjant“. 


Tąsyk jaunas Joukahainas 
Šitokiais atsakė žodžiais: 


„Jei tikrai man proto trūksta, 


Kardas man padės jo rasti. 
Nagi, senas Veinemeinai, 
Tu giedoriau plačiaburn!i! 

Eikime kardų matuoti!'?, 
Kalavijų išbandyti!“ 


Tarė senas Veinemeinas: 
„Nelabai jau taip bijausi 
Tavo kardo, tavo noro, 
Tavo ieties, tavo proto. 

Kaip ten buvo, kaip nebuvo, 
Bet kardų matuot aš neisiu 
Su tavim, niekingas bėdžiau, 
Netikša tu nelaimingas“. 


Tąsyk jaunas Joukahainas 
Ėmė žiopčiot, galvą purtyt 
Ir, pakraipęs juodą kuodą, 
Šitokiais prabilo žodžiais: 
„Tą, kurs neis kardų matuoti, 
Neis bandyti kalavijų, 

Tą į kiaulę žemaknyslę 
Aš dainuodamas paversiu. 
Tokius vyrus aš patiesiu 
Vieną šitaip, kitą šitaip, 
Mėšlo krūvoje išmurkdęs, 
Tvarto kertėje nuspausiu“. 


Senas, rimtas Veinemeinas 
Užsiširdijo, papyko. 

Pats jisai dainuot pradėjo, 
Pats jisai žodžiuoti ėmė: 

Ne vaikų dainas dainavo, 

Ne juokus lyg boba paistė — 
Vyriškas giedojo giesmes, 
Tas, kurių vaikai nemoka, 
Pusė piemenų nežino, 

Geras trečdalis jaunikių 
Varganais laikais užmiršo, 
Duonos kriaukšliui vis mažėjant. 

Uždainavo Veinemeinas, 
Kad net žemė sudrebėjo, 
Ežerai banguoti ėmė, 

Uolos perplyšo per pusę, 
Akmenys pakrantėj skilo. 


Jis giedojo Joukahainą: 
Atžalas į arklio lanką, 

Į jo pakinktus — krūmokšnį, 
O į pavalkus — žilvitį, 

Jo važelį auksašonį 

Pelkių kelmu nudainavo; 

Jo botagą perlakotį 

Dainius pavertė į nendres, 
O jo žirgas žvaigždžiakaktis 
Akmeniu prie krioklio virto. 


Kardo rankeną auksinę 
Pavertė žaibu padangėj, 
O jo lankas išrašytas 

Laumės juosta pasikėlė, 


Išpuoštos plunksnuotos strėlės 


Vanagais po dangų nardė, 
O šuva jo kreivasnukis 
Tapo akmeniu ant lauko. 


Nuo galvos aukšta kepurė 
Debesų krūva pavirto; 
Pirštinės nuo vyro rankų — 
Kūdroje vandens lelijom, 
Ilgą, mėlyną milinę 
Debesysna nugiedojo, 

Ištiesė pūkinę juostą 


Ant žvaigždėto Paukščių Tako. 


Nudainavo Joukahainą 

Lig juosmens į klampią balą, 
Ligi strėnų — į dirvoną, 

O lig pažastų — į smėlį. 

Tąsyk jaunas Joukahainas 

Jau suprato, jau pajuto, 

Kad ne tuo taku jis ėjo, 

Kad ne tuo keliu keliavo 
Pasigrumt giesmėm su dainium, 
Su senuoju Veinemeinu. . 


Pamėgino vieną koją: 
Nebegali jos pajudint; 

Kitą koją pamėgino: 
Akmeninis batas laiko. 
Tąsyk jauną Joukahainą 
Apėmė nusiminimas, 

Vyras baugulį pajuto. 

Žodį tarė, taip kalbėjo: 

„O protingas Veinemeinai, 
Burtininke amžinasai! 
Atsiimk žodžius šventuosius, 
Burtus atgalios grąžink sau! 
Išvaduok iš šios nelaimės, 
Iš bėdos mane ištrauki! 
Atsilyginsiu tau gausiai, 
Išpirką tau didžią duosiu“. 


Senas Veinemeinas tarė: 

„Ką gi tu žadi man duoti, 
Jei šventus žodžius atšauksiu, 
Savo burtus atsiimsiu, 
Išvaduosiu iš nelaimės, 

Iš bėdos tave ištrauksiu?“ 


Jaunas Joukahainas tarė: 
„Du lankus namie turiu aš, 
Išlenktus abu nagingai; 
Vienas lankas taikliai šaudo, 
Antras dailiai strėlę leidžia. 
Pasiimk, katras patinka!“ 


39 


365 


370 


175 


380 


385 


390 


395 


Trečia giesmė 


Senas Veinemeinas tarė: 

„Man lankų nereikia, bėdžiau, 
Man, kvaily, lankų netrūksta! 
Namuose visur jų pilna — 

Jie ant sienų kabaluoja, 

Ant visų kablių jie kabo: 

Jie vieni į mišką eina, 

Be manęs jie dirba darbą“. 
Dar giliau į klampią balą 
Joukahainą nugiedojo. 


Jaunas Joukahainas tarė: 
„Aš turiu namie dvi valtis, 
Du luotus turiu gražiausius: 
Vienas lengvas lenktyniauti, 
Antras daug pavežti gali. 
Pasiimk, katras patinka!“ 


Senas Veinemeinas tarė: 
„Tavo luotų man nereikia, 
Valčių man pačiam netrūksta! 
Namuose man jų užtenka — 
Visos brūžkos jom užkrautos, 
Visos įlankos jų pilnos, 
Vienos jų pavėjui plaukia, 
Kitos priešais vėją eina“. 

Dar giliau į klampią balą 
Joukahainą nugiedojo. 


Jaunas Joukahainas tarė: 
„Aš turiu namie du žirgus, 
Du gražius turiu aš arklius; 
Vienas žirgas greitas joti, 
Kits jėgingas pakinkytas. 
Pasiimk, katras patinka!“ 


Senas Veinemeinas tarė: 
„Man nereikia tavo arklio, 
Tavo žirgo baltakojo! 

Namuose man jų užtenka — 
Prie visų lovių jie stovi, 
Kūtėse nekantriai trypia: 
Ežerai taukų ant strėnų, 
Nugaros lyg upės blizga!“ 
Dar giliau į klampią balą 
Joukahainą nugiedojo. 


Jaunas Joukahainas tarė: 
„O senasis Veinemeinai! 
Atsiimk žodžius šventuosius, 
Burtus atgalios grąžink sau! 
Duosiu tau kepurę aukso, 
Pilną skrybėlę sidabro, 
Tėvo parvežto iš karo, 

Iš grumtynių pargabento“. 


Senas Veinemeinas tarė: 
„Man nereikia tavo aukso, 
Tavo aukso nei sidabro! 
Namuose man jo užtenka, 
Visos klėtys jo prikrautos, 
Visos skrynios prilioduotos: 
Auksas tas mėnulio metų, 
Saulės amžiaus tas sidabras“. 
Dar giliau į klampią balą 
Joukahainą nugiedojo. 


Jaunas Joukahainas tarė: 

„O senasis Veinemeinai, 
Išvaduok iš šios nelaimės, 

Iš bėdos mane išgelbėk! 
Atiduosiu javo stirtas 

Ir laukus smėlėtus savo, 

Kad tiktai ištraukčiau galvą, 
Kad tik pats save išpirkčiau“. 


Senas Veinemeinas tarė: 
„Aš nenoriu tavo stirtų 

Nei laukų smėlėtų tavo! 

Viso šito man užtenka: 

Kur pažvelgsi — ten ir laukas, 
Kiekvienoj pievelėj stirtos. 
Savo laukas man geresnis, 
Savo stirtos man mielesnės“. 
Dar giliau į klampią balą 
Joukahainą nugiedojo. 


Tąsyk jaunas Joukahainas 

Jau kantrybės nebeteko, 

Lig barzdos dumble nugrimzdo, 
Ligi smakro pasinėrė, 

Samanos jo burną siekė, 
Šiekštas dantyse įstrigo. 


Jaunas Joukahainas tarė: 

„O protingas Veinemeinai, 
Burtininke amžinasai! 

Imk atgal savąsias giesmes 
Ir, gyvybę man palikęs, 

Tu iš čia mane išleiski! 

Jau srovė man kojas traukia, 
Smėlis jau akis man graužia. 


Jei šventus žodžius nukreipsi, 
Savo burtus atsiimsi, 

Duosiu savo sesę Ainą, 

Savo motinos dukrelę, 

Kad valytų tavo gryčią, 
Tavo aslą kad pašluotų, 
Tavo rėčkas išmazgotų, 

Tavo drapanas išskalbtų, 

Kad auksinę drobę austų, 
Kad medauninkus tau keptų“. 


Senas, rimtas Veinemeinas 
Pralinksmėjo ir nudžiugo 

Joukahaino sesę gavęs, 
Paspirtį senatvei savo. 
“0 Jis atsirėmė į uolą, 
Ant dainų akmens prisėdo'“. 
Valandėlę padainavo, 
Antrą, trečią pagiedojo, 
Vėl šventus žodžius paėmęs, 
“3 Sugrąžino užkeikimą. 
Grįžo jaunas Joukahainas, 
Smakrą tempdamas iš balos, 
Traukdamas iš dumblo barzdą. 
Iš akmens arklys jo grįžo, 
Grįžo rogės jo iš kelmo, 
Jo botagas iš nendryno. 

Sėdosi į savo važį, 

Į roges įlipęs griuvo; 
Nuvažiavo nusiminęs, 
Baisiai liūdnas nutrinksėjo, 
Vėl pas motiną nukilo, 
Pas gimdytoją sugrįžo. 

Parvažiavo, parbildėjo, 
Piktas įlėkė į kiemą 

Ir, užkliudęs jaujos kampą, 
Ienas ir roges sulaužė. 

Motina spėlioti ėmė, 

Tėvas tarė, prakalbėjo: 
„Kam tu sudaužei važelį, 
Kam gi tu sulaužei ienas? 
Ko gi taip kvailai važiuoji, 
Į namus grįžti toks piktas?“ 

Tąsyk jaunas Joukahainas 
Ėmė verkti, ašaroti, 
*0 Liūdnas galvą jis nuleido, 

Nusmaukė kreivai kepurę, 
Patempė prikąstą lūpą, 
Gailiai nosį nukabino. 


Motina suskato klausti, 
Visko sužinoti puolė: 
„Ko gi tu verki, sūneli, 
Ko, jaunystėj pagimdytas, 
Ko gi patempei tu lūpą, 
Ko gi nosį tu nuleidai?“ 


Jaunas Joukahainas tarė: 
„O gimdytoja, motule! 
Atsitiko man nelaimė. 
Bėdoje aš atsidūriau, 

Ne be reikalo aš raudu, 
Ne be pragumo vaitoju! 
Visą amžių aš raudosiu, 
Kolei gyvas būsiu, verksiu: 
Pažadėjau sesę Ainą, 

Savo motinos dukrelę, 
Veinemeinui atiduoti, 

Kad žmona giedoriui būtų, 
Senį kretantį paremtų, 
Užkrosnyje paglobotų“. 


Motina rankas patrynė, 
Ant krūtinės jas sunėrė, 
Žodį tarė, taip kalbėjo: 
„Neraudok, sūneli mano! 
Ko gi tau, vaikeli, verkti, 
Ko gi tau dabar liūdėti: 
Visą amžių aš tetroškau, 
Visą laiką tenorėjau 
Susigiminiuot su dainium, 
Gauti didvyrį į gentį, 
Imt į žentus Veinemeiną, 
O į dieverius giedorių“. 


Trečia giesmė 


Trečia giesmė 


540 


545 


550 


555 


560 


565 


Jauno Joukahaino sesė, 
Tai išgirdus, verkti ėmė. 
Verkė dieną, verkė antrą, 
Atsisėdusi ant slenksčio; 
Verkė ji iš didžio skausmo, 
Virkavo iš nuliūdimo. 


Motina ją guosti ėmė: 
„Ko verki tu, mano Aina, 
Tokį gaudama jaunikį, 
Žinomą ir garsų vyrą,— 
Tu sėdėsi sau po langu, 
Tu ant suolo sau plepėsi“. 


Verkdama dukra jai tarė: 
„O gimdytoja, motule! 

Aš turiu dėl ko raudoti: 
Aš verkiu kasų gražiųjų“, 
Ašaroju geltonųjų, 

Gailiai virkauju tankiųjų, 
Kad jaunystėje uždengs jas, 
Baltą nuometą uždėję. 


Visą amžių aš raudosiu, 
Verksiu saulės aš lipšnumo, 
O mėnulio — meilingumo, 
Oro to glosnaus lengvumo, 
Jei jaunystėj teks palikti, 
Dar vaikystėje užmiršti 
Brolį, drožiantį ant suolo, 
Tėvą, sėdintį palangėj“. 


Motina kalbėjo dukrai, 
Taip senoji vaikui tarė: 
„Nesirūpinki, kvaišele, 
Baik, netikėle, raudojus! 
Ko gi tau dabar verkšlenti, 
Ko gi tau dabar liūdėti? 

30 Dievo saulė skaisčiai šviečia 
Visame plačiam pasauly, 
O ne tik į tėvo langus, 
Ne tiktai virš brolio vartų. 
*5 Rasi tu ant kalno uogų, 
Rasi žemuogių pievelėj — 
Jas, vargšele, rinkt galėsi 
Ir svečion šalin nuėjus, 
Ne tiktai ant tėvo lauko, 
30 Ne tiktai po brolio mišką“. 


Trečia giesmė 


46 


KETVIRTA GIESMĖ 


Veinemeinas sutinka Joukahaino seserį miške šluotaujant ir prašo ją būti 
jo žmona (1—30).— Mergina verkdama bėga namo ir papasakoja viską 
motinai (31—116).— Motina liepia jai neliūdėti, prisako džiaugtis ir gra- 
žiom drapanom pasi puošti (117 —188).— Duktė vis verkia ir sakosi nenorinti 
tekėti už senio (189—254).— Nusiminusi jinai eina į mišką ir paklydusi 
atsiduria ant nepažįstamos jūros kranto, nori nusimaudyti ir nuskęsta (255— 
370).— Motina dieną naktį aprauda savo nuskendusią dukrelę (37 1—518) 


Aina, mergina jaunoji, 

Jauno Joukahaino sesė, 

Kartą girioje šluotavo, 

Sykį krūmuose vantavo. 
Tėvui vantą ji surišo, 

Antrą motinai suskynė 

Ir surinko trečią vantą 
Raudonskruosčiui broliui savo. 


Jau namo jinai žingsniavo, 

10 Per alksnyną tiesiai ėjo. 
Senas, rimtas Veinemeinas. 
Ją giraitėje pamatė, 
Nužiūrėjo dailiaskreitę. 
Žodį tarė, taip kalbėjo: 

5 „Tu ne dėl kitų, mergele, 
Dėl manęs, jauna mergele, 
Perlų vėrinius nešioki, 
Kaklą kryželiu dabinki, 

Pinki savo gelsvą kasą, 
Plaukus sau šilkais pariški!“ 


Mergina jam taip atsakė: 
„Ne dėl šito, ne dėl kito 
Kryželiu puošiu krūtinę, 
Dabinu šilku sau galvą. 

Ir nereik baltos man duonos, 
Užjūrio brangių drabužių; 
Aš nešioju prastą rūbą, 
Maitinuosi duonos plutom 
Pas tėvelį savo gerą, 

Pas motulę savo mielą“. 


Nuėmė nuo kaklo kryžių, 
Žiedus auksinius nuo pirštų, 
Perlų vėrinius nutraukė, 
Šilko kaspiną paleido, 

Viską numetė ant žemės, 
Viską girioje paliko. 
Ašarodama nuėjo, 
Verkdama namo parbėgo. 


Tėvas gryčioje prie lango 
Kirvio kotą drožinėjo: 

„Ko gi tu verki, dukrele, 
Ko, vargšele mano, raudi?“ 


„Kaipgi aš, jauna, neverksiu, 
Kaip aš, vargšė, neraudosiu! 
Aš todėl verkiu, tėveli, 

Aš todėl taip aimanuoju: 


Pražudžiau nuo kaklo kryžių, 


Segę pamečiau nuo juostos, 
Sidabrinis buvo kryžius, 
Rausvo vario segė buvo“. 


Ainos brolis prie vartelių 
Važiui lanką drožinėjo: 

„Ko gi tu verki, sesele, 
Ko, vargšele mano, raudi?“ 


„Kaipgi aš, jauna, neverksiu, 
Kaip aš, vargšė, neraudosiu! 
Aš todėl verkiu, broleli, 

Aš todėl taip aimanuoju: 
Pamečiau nuo piršto žiedą, 
Perlų karolius nuo kaklo, 
Žiedas buvo gryno aukso, 

O karoliai — sidabruoti“. 


Sesė gryčioje prie durų 
Audė sau auksinę juostą: 
„Ko gi tu verki, sesele, 
Ko, vargšele mano, raudi?“ 


„Kaipgi aš, jauna, neverksiu, 
Kaip aš, vargšė, neraudosiu! 
Aš todėl verkiu, sesele, 

Aš todėl taip aimanuoju, 
Kad iškrito mano auksas, 

Iš plaukų — sidabras mano, 
Iš kasų — šilkai žydrieji, 
Kaspinai raudoni mano“. 


Klėtyje ant aukšto slenksčio 
Motina grietinę griebė: 

„Ko gi tu verki, dukrele, 
Ko, vargšele mano, raudi?“ 


„Oi gimdytoja, motule, 

Oi penėtoja senoji! 

Aš verkiu iš didžio skausmo, 
Aš iš liūdesio rypuoju! 
Aimanuoju aš, motule, 
Gailiai raudu aš, vargšelė, 
Kad ėjau šluotaut į girią, 
Kad vantaut į krūmus bėgau. 

Surišau aš tėvui vantą, 
Antrą motinai suskyniau, 
Surinkau ir trečią vantą 
Raudonskruosčiui broliui savo. 
Jau ėjau namo iš miško, 
Žingsniavau gėlėta pieva: 
Osmoinas iš slėnio tarė, 
Kalevainas prakalbėjo: 

„Tu ne dėl kitų, mergele, 
Dėl manęs, jauna mergele, 
Perlų vėrinius nešioki, 
Kaklą kryželiu dabinki, 
Pinki savo gelsvą kasą, 
Plaukus sau šilkais pariški!“ 

Nuėmiau nuo kaklo kryžių, 
Perlų vėrinius nutraukiau, 
Iš kasų šilkus paleidau, 
Savo kaspinus raudonus — 
Viską numečiau ant žemės, 
Viską palikau aš girioj. 

O pati jam taip kalbėjau: 

„Ne dėl šito, ne dėl kito 
Kryželiu puošiu krūtinę, 

10 Dabinu šilku sau galvą. 
Ir nereik baltos man duonos, 
Užjūrio brangių drabužių; 
Aš nešioju prastą rūbą, 
Maitinuosi duonos plutom 

!15 Pas tėvelį savo gerą, 
Pas motulę savo mielą“. 


Motina jai taip kalbėjo, 
Taip senoji vaikui tarė: 
„Neraudok, dukrele mano, 
Nedejuoki, užvadėle! 
Šiemet valgyk leistą sviestą: 
Būsi už kitas pilnesnė; 

Kitąmet kiaulieną valgyk: 
Būsi už kitas meilesnė; 
Gerk metus, antrus grietinę: 
Tapsi už kitas gražesnė. 

Eik į klėtį ant kalnelio, 
Atrakink geriausią svirną, 
Ten ant skrynios rasi skrynią, 
Tarp dėžių ten dėžę rasi. 
Atrakink geriausią skrynią, 
Atdaryki margą dangtį: 

Bus ten šešios aukso juostos, 
Septyni melsvi sijonai. 

Juos dvazgus Mėnulis audė, 
Saulės dukros juos pasiuvo. 


Kai buvau jauna mergaitė, 
Kai dar gyvenau mergystėj, 
Nuėjau miškan uogauti, 

Į pakalnę aviečiauti. 
Išgirdau Mėnulį audžiant, 
Saulės dukrą dailiai verpiant 
Pakrašty melsvosios girios, 
Netoli žalios giraitės. 


Tąsyk aš, arčiau prislinkus, 
Prisiartinau nedrąsiai 

Ir pradėjau jų prašyti, 

Taip sakydama kalbėjau: 
„Duok, Mėnuli, savo aukso, 
Duok sidabro, Saulės dukra, 
Man, mergaitei neturtingai, 
Man, vargovaikiui varguoliui!“ 


Davė man Mėnulis aukso, 
Davė Saulė man sidabro. 
Auksu smilkinius papuošus, 
Sidabru parėdžius galvą, 

Aš į savo tėvo kiemą 

Kaip gėlė linksma parbėgau. 

Ketvirta giesmė 


Dieną, antrą taip nešiojau, 

O trečios dienos sulaukus, 
Nuėmiau aš visą auksą, 
Nurinkau sidabrą visą 

Ir, nunešusi į klėtį, 

Skrynioj po dangčiu padėjau: 
Taip lig šiol jie ten ir guli, — 
Niekas jais nesigrožėjo. 


Tu dabar šilkais gaubykis, 
Auksu smilkinius dabinki, 
Kaklą puošk karoliais perlų, 
Aukso kryžiumi — krūtinę. 


Vilkis marškiniais drobiniais, 


Apsigerbk gražiai lininiais, 
O sijoną, o vilnonį 
Pasijuoski šilko juosta, 
Maukis kojinėm šilkinėm, 
Šventadienėm aukis kurpėm! 
Dailiai kasą susipinki, 

Šilko kaspinu pariški, 
Užsimauki aukso žiedą 

Ir apyrankę auksinę! 


Taip iš klėties tu ateisi, 

Taip įžengsi tu į gryčią 
Dideliam gentainių džiaugsmui, 
Giminaičių malonumui: 

Kaip gėlė keliu praeisi, 

Kaip avietė prasvidruosi, 

Būsi daug daugiau dailesnė, 
Daug daugiau gražesnė būsi“. 


Šitaip motina kalbėjo, 
Taip ji savo vaikui sakė. 
Bet dukra jos negirdėjo, 
Žodžių motinos neklausė; 
Ėjo verkdama per kiemą, 
Virkaudama per atšlaimą, 

Šitokiais prabilo žodžiais, 

Taip kalbėdama bylojo: 
„Kokios laimingųjų mintys, 
Kokios jų visų svajonės? 
Šitokios laimingų mintys, 
Tokios jų visų svajonės, 

Kaip vilnelių ribulėliai, 

Kaip vandens bangelės geldoj. 
O bedalių kokios mintys, 

O vargdienių kokios godos? 
Šitokios bedalių mintys, 
Šitokios vargdienių godos, 
Kaip pusnis kalvos paūksmėj, 
Kaip vanduo šulny giliausiam'!?. 


Mano liūdnos, graudžios mintys, 
Mano godos sielvartingos 
Gailiai klaidžioja po pievą, 
Šliaužioja po jaunuolyną, 

Po pernykštę žolę knibžda, 
Mėtosi pakrūmėm, vargšės; 
Kaip degutas juodos mintys, 
Kaip anglis tos mano godos. 


Jau geriau aš, vargdienėlė, 
Niekad būčiau neužgimus, 
Neužaugus, nesulaukus 
Savo liūdesio dienelės, 
Šitos saulės sielvartingos. 
Jau verčiau aš būčiau mirus, 
Po šešių naktų užgesus, 
Aštuonių naktų prapuolus! 
Tai nedaug reikėję būtų: 
Lino drobės gabalėlio, 
Kapui dirvos lopinėlio; 
Motina trumpai paverktų, 
Tėvas dar trumpiau gedėtų, 
Brolis — tai nė trupinėlio“. 

Verkė dieną, verkė antrą; 
Ėmė motina teirautis: 

„Ko gi tu verki, dukrele, 
Ko, vargšele, aimanuoji?“ 


„Aš todėl verkiu, motule, 
Aimanuoju, sengalvėle, 

Kad atidavei vargdienę, 

Savo dukrą pažadėjai, 

Senio džiaugsmui ją nuskyrei. 
Įsakei globot karšinčių, 
Kretantį liepei ramstyti, 
Užkrosny bedantį saugot. 

Jau geriau tu būtum liepus 
Po gilias bangas plaujoti, 
Būti šalviai už seselę, 
Vandenų žuvims už draugę! 
Jau geriau man jūroj nardyt, 
Bangose verčiau gyventi, 
Būti šalviai už seselę, 
Vandenų žuvims už draugę, 
Nei ramstyt bedantį senį, 
Saugot užkrosny karšinčių, 
Kurs už kojinės užkliūva, 
Ant sausos šakelės klumpa“. 


Ir nuėjo ji į svirną, 
Nužingsniavo ji į klėtį. 
Skrynią klėtyje atvožė, 
Margą dangtį atidarė: 

Guli šešios aukso juostos, 
Septyni melsvi sijonai; 
Rengias ji gražiais drabužiais, 
Gerbiasi geriausiais rūbais. 
Auksu smilkinius dabina, 
Puošia sidabru ji galvą, 
Mėlynais kasnykais plaukus, 
Kasą — kaspinais raudonais. 

Apsigerbusi nuėjo 

Per pievelę, per gojelį, 

Per dirvonus ir per pelkes, 
Per gilias girias nubrido. 
Eidama jinai dainavo, 

Taip žingsniuodama kalbėjo: 
„Liūdesys man širdį spaudžia, 
Skauda vargšei man galvelę. 
Tedidėja mano skausmas, 
Mano liūdesys teauga, 

Kad, vargdienė, aš numirčiau, 
Kad prapulčiau aš, bedalė, 

Iš to sielvarto, iš graudžio, 

Iš baisaus nusiminimo. 


Man jau laikas, man jau metas 


Atsiskirt su šiuo pasauliu, 
Metas Manalon man eiti, 
Laikas Tuonelon keliauti: 
Mano tėvas neraudotų, 
Motina manęs neverktų, 

Sesei akys nesudrėktų, 

Brolis ašarų nelietų, 

Jei į vandenį aš pulčiau, 

Į žuvų marias jei krisčiau, 

Po giliom bangom nuskęsčiau, 


Juodame dumble prasmegčiau“. 


Ėjo dieną, ėjo antrą, 
Trečią dieną atkeliavo, 
Jūros krantą ji priėjo, 

Prie nendryno atžingsniavo: 
Čia naktis ją pasivijo, 

Čia ją sutemos sulaikė. 


Visą vakarą ji verkė, 

Visą naktį ji dejavo 

Ant akmens, ant jūros kranto, 
Marių įlankoj raudojo. 

Ankstų rytą pažiūrėjo, 
Kyšulio gale pamatė: 

Trys mergelės jūroj plauko, 
Maudos jūroj trys gražuolės! 
Ketvirta prie jų bus Aina, 
Bus penkta prie jų šakelė! 


Metė marškinius ant gluosnio, 
Epušėn sijoną metė, 

Kurpes ant akmens padėjo, 
Kojines tiesiog ant žemės, 
Perlų vėrinius ant smėlio, 
Aukso žiedelius ant žvirgždo. 


Jūroje akmuo spindėjo, 
Mariose kaip auksas švietė: 
Leidos prie akmens ji plaukti, 
Užsimojo jį pasiekti. 


O kai, akmenį priplaukus, 
Ji užsiropštė, užlipo, 

Ant šiltos uolos užkopus, 

Įsitaisė, atsisėdo, — 

Krito tas akmuo į dugną, 
Puolė ta uola į jūrą, 

O su akmeniu ir Aina 

Į gilias bangas nugrimzdo. 


Taip vištelė ir pražuvo, 
Taip mergaitė ir pradingo. 
Mirdama ji dar pasakė, 
Skęsdama dar, vargšė, tarė: 
„Nuėjau aš išsimaudyt, 
Nuplaukiau toli į jūrą; 
Ten aš pražuvau, vištelė, 
Ten aš galvą palydėjau: 
Niekados, tėveli mano, 
Niekados per visą amžių 

Tu daugiau žuvų negaudyk 
Po šiuos vandenis plačiausius! 


Nuėjau ant kranto praustis, 
Nusimaudyti į jūrą; 

Ten aš pražuvau, vištelė, 
Ten aš galvą palydėjau: 
Niekados, motule mano, 
Niekados per visą amžių 
Jau nesemk vandens tu šičia 
Duonos tešlai užmaišyti! 


Nuėjau ant kranto praustis, 
Nusimaudyti į jūrą; 

Ten aš pražuvau, vištelė, 
Ten aš galvą palydėjau: 
Niekados, broleli mano, 
Niekados per visą amžių 
Jau negirdyk savo žirgo 
Jūros vandeniu tu šičia! 


Nuėjau ant kranto praustis, 
Nusimaudyti į jūrą; 

Ten aš pražuvau, vištelė, 

Ten aš galvą palydėjau: 
Niekados, sesele mano, 
Niekados per visą amžių 

Jau neprausk veidelio savo 
Jūros vandeniu tu šičia! 

Jūrų marių vandenėlis — 

Tai vis mano, vargšės, kraujas; 
Visos jūrų marių žuvys — 
Tai vis mano, vargšės, kūnas; 
O ant jūros kranto krūmai — 
Tai vis mano, vargšės, kaulai: 
O žolė ant jūros kranto — 
Tai plaukai ir kasos mano“. 

Taip jauna mergelė žuvo, 
Taip vištelė ta prapuolė... 


Kas dabar nuneštų žinią, 
Gandą kas dabar paduotų 
Į mergelės aukštą namą, 

Į gražuolės garsų kiemą? 


Gal lokys nuneštų žinią, 
Gandą gal lokys paduotų? 
Nenuneš lokys žinelės — 
Karvių bandoje jis dingo. 


Kas dabar nuneštų žinią, 
Gandą kas dabar paduotų 
Į mergelės aukštą namą, 

Į gražuolės garsų kiemą? 


Gal nuneštų vilkas žinią, 
Vilkas gandą gal paduotų? 


Nenuneš jau vilkas girdo — 


Jis avių bandoj prapuolė. 


Kas dabar nuneštų žinią, 
Gandą kas dabar paduotų 
Į mergelės aukštą namą, 
Į gražuolės garsų kiemą? 


Gal nuneštų lapė žinią, 
Gandą lapė gal paduotų? 
Nenuneš jau lapė girdo — 
Ji žąsų pulke prapuolė. 


Kas dabar nuneštų žinią, 
Gandą kas dabar paduotų 
Į mergelės aukštą namą, 

Į gražuolės garsų kiemą? 

Gal nuneštų žinią kiškis, 
Gandą kiškis gal paduotų? 
Ir tvirtai atsakė kiškis: 
„Vyro žodis — vyro darbas!“ 


Pasileido kiškis bėgti, 
Ilgaausis lapatuoti, 
Kreivakojis puolė kuisti, 
Skeltalūpis šoko skuosti 
Į mergelės aukštą namą, 
Į gražuolės garsų kiemą. 


Kiškis atlėkė į pirtį 

Ir atsitūpė ant slenksčio. 
Pirtyje merginų pilna, 
Periasi pirty gražuolės: 
„Gal, žvairy, į puodą bėgi, 
Skubiniesi į keptuvę 
Šeimininkui vakarienei, 
Pusryčiams jo moteriškei, 
Gal pavakariams jų dukrai, 


O gal priešpiečiams jų sūnui?“ 


Moka kiškis atsakyti, 
Žvairaakis pasigirti: 
„Teateina nelabasis, 

Velnias katile teverda! 
Atnešiau aš liūdną gandą, 
Su bloga žinia atbėgau, 
Kad nuskendo jau gražuolė, 
Kad prapuolė alvakrūtė!“, 
Kad sidabrasegė žuvo, 

Kad nugrimzdo variajuostė, 
Marių gelmėse pradingo, 
Po plačiom bangom nuėjo 
Marių šalviai už seselę, 
Vandenų žuvims už draugę“. 

Motina pradėjo verkti, 
Ašaras ji ėmė lieti. 
Aimanuodama kalbėjo, 
Gailiai guodėsi, bedalė: 
„Niekad, motinos varguolės, 
Niekados per visą amžių 
Savo dukterų nesupkit, 
Ištekėti prieš jų norą, 

Kaip, vargdienė, aš supau ją, 


w--— we 


Popinau vištelę savo!“ 


Verkė motina, raudojo, 
Gailios ašaros tekėjo 

Iš akių jos mėlynųjų 

Ant veidų jos nelaimingų. 


Nuriedėjo ašarėlė, 
Nutekėjo ir nukrito 

Nuo veidų jos nelaimingų 
Ant senos geros krūtinės. 


Nuriedėjo ašarėlė, 
Nutekėjo ir nukrito 

Nuo senos geros krūtinės 
Ant plonų gražių pridurkų. 


Nuriedėjo ašarėlė, 

Nutekėjo ir nukrito 

Nuo plonų gražių pridurkų, 
Ant jos kojinių raudonų. 


Nuriedėjo ašarėlė, 
Nutekėjo ir nukrito 

Nuo jos kojinių raudonų 
Ant auksinių jos kurpaičių. 

Nuriedėjo ašarėlė, 
Nutekėjo ir nukrito 

Nuo auksinių jos kurpaičių 
Į žemelę nusalvėjo; 
Nusiureno — žemėj liko, 
Žemės vandeniu pasruvo. 


Ašaros, pasiekę žemę, 
Upeliu almėti ėmė: 

Ir papluko trys upeliai, 
Plūdo ašarų trys upės, 
Iš po antakių tekėjo, 
Iš akių į žemę žliaugė. 


Upėse iškilo slenksčiai, 

Gimė trys kriokliai ugniniai, 
O iš jų baltųjų putų 

Trys salelės atsirado, 

O salelėse iš tolo 

Švietė trys auksinės kalvos; 
Aukso kalvose išaugo, 
Sušlamėjo trys berželiai, 

Jų viršūnėse tupėjo 

Trys gegutės, trys auksinės!''. 


Ėmė visos trys kukuoti. 

Jų viena kukavo: „Meilė!“ 
Klykavo antra: „Jaunikis!“ 

O trečia giedojo: „Džiaugsmas!“ 


Ta, kuri kukavo: „Meilė!“ — 
Ta tris mėnesius kukavo 
Mergužėlei, ką be meilės 
Marių gelmėse gulėjo. 


Ta, kur klykavo: „Jaunikis!“ — 
Mėnesius šešis kukavo 

Tam jaunikiui, kurs be meilės 
Vienišas dabar liūdėjo. 

Ta, kuri giedojo: „Džiaugsmas!“ — 

Ta kukavo visą amžių 
Motinai, kuri be džiaugsmo 
Dieną naktį gailiai verkia. 


Pasiklausiusi gegutės, 

Vargšė motina prabilo: 

„Ak motule nelaiminga, 
Neklausyk ilgai gegulės! 

Kai gegutė užkukuoja, 

Tai širdis iš skausmo virpa, 
Akys ašaromis plūsta; 

Teka ašaros per skruostus, 
Didelės kaip žirniai rieda, 
Papsi stambios tartum pupos: 
Aš per uolektį pasenstu, 
Sprindžiu amžius sutrumpėja, 
Visas mano kūnas gūra 
Klausantis liūdnos gegutės“. 

PENKTA GIESMĖ 


Veinemeinas eina į jūrą Joukahaino sesers gaudyti ir savo meškere pagauna 

ją, virtusią keista žuvimi (1—58).— Nori supjaustyti ją į gabalėlius, bet 

žuvis išslysta iš rankų į jūrą ir iš ten pasisako, kas esanti (59—133).— Veltui 

stengiasi Veinemeinas ir žodžiais, ir tinklais vėl pagauti žuvį (134—163).— 

Nuliūdęs grįžta jis namo ir gauną iš mirusios motinos patarimą vykti piršlėmis 
pas Pohjolos dukrą (164—241) 


Jau atėjo liūdnas gandas, 
Jau baisi žinia pasklido, 
Kad jauna mergelė žuvo, 
Kad gražuolė jau nuskendo. 


Senas, rimtas Veinemeinas 
Užsirūstino baisiausiai: 
Verkė dieną, verkė naktį, 
Rytą vakarą raudojo, 

Kad gražuolė jau prapuolė, 
Kad mergelė jau pražuvo, 
Marių gelmėse pradingo, 
Po giliom bangom nuėjo. 


Susirūpinęs nukako, 
Dusaudamas nužingsniavo 
Ant melsvųjų marių kranto. 
Žodį tarė, taip kalbėjo: 
„Untamai, miegaliau senas, 
Apsakyk man savo sapną: 
Kur gyvena senis Ahtas, 

20 Velamos mergelės guli?“ 

Penkta giesmė 


Untamas miegalius tarė, 
Savo sapną jam apsakė: 
„Ten, toli, gyvena Ahtas, 
Velamos mergelės guli, 

Ten, prie kyšulio migloto, 
Prie salelės ūkanotos, 

Po giliom bangom gyvena, 
Vaikščioja po juodą dumblą. 


Ten gyvena senis Ahtas, 
Velamos mergelės guli — 
Nedidelėje grytelėj, 
Kamaraitėje mažytėj 
Ilsisi akmens pašonėj, 

Jo pažastyje sapnuoja“. 


Senas, rimtas Veinemeinas 
Valčių prieplaukon patraukė: 
Meškerę apžiūrinėjo, 
Pasiskudrino vąšelį, 

Įsikišo jį į krepšį, 

Plūdę paslėpė kišenėj. 
Smarkiai yrėsi, irklavo, 

Kol jis atplaukė, atkilo 

Prie to kyšulio migloto, 

Prie salelės ūkanotos. 


Atsisėdo meškerioti, 

Ilgą valą prisitaisė, 

Smagų graibštą pasidėjo, 
Užmetė į jūrą jauką; 

Žuvo, žviejo, meškeriojo, 
Vario meškerė virpėjo, 
Sidabrinis valas švilpė, 
Šmaukščiojo auksinis šniūras. 


Pagaliau kelintą dieną, 
Kažkelintą ankstų rytą 
Didelė žuvis užkibo, 

Pagriebė šlakys kabliuką. 
Į valtelę ją įkėlė, 
Šlakį įvertė į luotą. 


Vartė žuvį, žiūrinėjo, 
60 Zodį tarė, taip kalbėjo: 
„Tai žuvis, tai bent žuvelė, 
Aš tokios nesu dar matęs! 
Ir už šalvį ji gludesnė, 
Už upėtakį gelsvesnė, 
6 Ir už lydį ji pilkesnė, 
Be pelekų, o patelė; 
Būtų lyg žmogus — bet keistas, 
Lyg mergaitė — be kasnykų, 
Lyg nėrovė — bet be juostos, 
"0 Be ausų, o lyg vištelė; 
Tai tikriausiai lašišaitė, 
Ešerys giliavandenis“. 


Veinemeinas iš už diržo, 
Iš makštų pasidabruotų 
"* Išsitraukė aštrų peilį, 
Išėmė sidabriakriaunį 
Ir ketino žuvį pjauti, 
Skrosti rengėsi lašišą, 
Pusryčius pasita:syti, 
** Užkandą pasigaminti, 
Pasidėt pietums ant stalo, 
Vakarienei pasilikti. 


Jau norėjo žuvį pjauti, 
Jau žadėjo pilvą skrosti: 
35 Šoko lašiša į jūrą, 
Liuoktelėjo margažvynė 
Iš laivelio raudondugnio, 
Iš valtelės Veinemeino. 


O paskui pakėlė galvą, 
* Dešinįjį savo petį 

Iš penktos bangos iškišo, 

Iš šeštos vilnies parodė; 
Ranką dešinę iškėlė, 
Kilstelėjo kairę koją 

Iš tarpuvilnio septinto, 

Nuo bangos devinto kūbrio. 


O iš ten ji taip kalbėjo, 
Šitokiais prabilo žodžiais: 

„Oi tu, senas Veinemeinai! 
Ne todėl aš pasirodžiau, 

Kad išskrostum kaip lašišą, 
Kad supjaustytum kaip žuvį, 
Pusryčius pasitaisytum, 
Užkandą pasigamintum, 
Dėtum sau pietums ant stalo, 
Pasiliktum vakarienei“. 


Senas Veinemeinas tarė: 
„O kodėl tu pasirodei?“ 


„Pasirodžiau aš glaustytis 
Vištele pašonėj tavo, 
Amžinai šalia sėdėti, 
Žmona tau per amžius būti, 
Patalėlį tau pakloti, 
Priegalvėlį išpurenti, 

Tavo gryčią tau apkuopti, 
Pirkios aslą tau pašluoti, 

Į namus ugnies atnešti, 
Krosnį tau kasdien pakurti, 
Duoną kubile užminkyt, 
Medauninkų tau iškepti, 
Tau alaus paduoti kaušą, 
Valgį tau padėt ant stalo. 


Aš ne marių lašišaitė, 
Ešerys giliavandenis: 
Aš buvau jauna mergaitė, 

Jauno Joukahaino sesė — 
Tu geidei jos visą laiką, 
Visą amžių tu jos troškai. 


Ak tu, mano vargše seni, 
Veinemeinai mažaproti, 
Nemokėjai sulaikyti 
Velamos vandens mergelės, 
Ahto dukros vienatūrės!“ 


Senas, rimtas Veinemeinas 
Nusiminęs, liūdnas tarė: 
„Jei tu Joukahaino sesė, 
Tai ateiki antrą kartą!“ 


Neatėjo antrą kartą, 
Antrąsyk nepasirodė: 
Apsisuko, pasinėrė, 
Vandenų gelmėj nuskendo, 
Akmenio plyšy prapuolė, 
Tarp margų uolų pradingo. 


Senas, rimtas Veinemeinas 
Pagalvojo ir pasvarstė, 

Kaip jam būti, kaip gyventi. 
Šilko tinklą nusinėręs, 
Išilgai skersai užmetęs, 

Jis per įlankas patraukė, 
Sąsiauriais iš lėto vilko, 
Tempė jį uolom lašišų, 
Veinelos vandens platybėm, 
Kalevalos sąsiaurėliais, 
Marių duburiais niūriausiais, 
Jūrų lygumom bekraštėm, 
Joukolos putotom upėm 

Ir Laplandijos pakrantėm. 


Sugriebė žuvų lig valiai, 
Vandenų žuvų visokių, 

Tik nesugriebė žuvelės, 
Kur jo mintį vis kamavo: 
Velamos vandens mergelės, 
Ahto dukros vienatūrės. 


Nusiminęs Veinemeinas 

Jau visai nuleido galvą, 
Užsimaukšlino kepurę 

Ir tokiais prabilo žodžiais: 
„Ech, ir kvailas aš, beprotis, 
Pamečiau aš, kvaišas, galvą! 
Buvo man ir protas duotas, 
Išmonė padovanota, 

Dosnią širdį aš turėjau, 

Kai buvau kadaise jaunas. 
O dabar, nūnai, o šiandien 
Jau blogi laikai atėjo, 

Kai žmogus iš lėto sensti, 
Kai mažėja tavo protas, 
Kai ir išmonė užgęsta, 
Mintys kur kitur klajoja. 


Visą amžių aš vis laukiau, 
Pusę amžiaus aš tikėjaus 
Velamos vandens mergelę, 
Vandenų vienturtę dukrą 
Amžina drauge turėti, 

Į namus per žmoną imti. 
Ant kabliuko ji užkibo, 
Mano valtyje ji buvo: 
Nemokėjau sulaikyti, 

Į namus ją parsivesti,— 
Vėl į jūrą ji nuėjo, 


Po giliom bangom prapuolė!“ 


Galą kelio jis nukako, 
Dūsaudamas nužingsniavo, 
Į namus tiesiog jis traukė. 
Žodį tarė, taip kalbėjo: 


Penkta giesmė 


Penkta giesmė 


„Kitados gegutės mano 

Buvo linksmos ir džiaugsmingos, 
Rytą vakarą kukavo, 

Sykį visą dieną šaukė. 

200 Kur skambus jų balsas dingo, 
Kur graži giesmė prapuolė? 
Liūdesys palaužė balsą, 

Giesmę rūpesčiai pagraužė; 
Negirdėti jau kukuojant, 

205 Mano dieneles rokuojant, 
Vakarais man džiaugsmo stinga, 
Trūksta man rytais linksmybės. 


Nežinau jau, nesupaisau, 
Kaip man būti, kaip gyventi, 

210 Kaip šiame pasauly vargti, 
Kaip šioje žemelėj klaidžiot. 
Kad gyva motulė būtų'?, 
Kad senoji dar krutėtų, 

Ji patartų, pasakytų, 

215 Kaip man būti, kaip gyventi, 
Kaip iš skausmo nepalūžti, 
Ruūpesčiuos nepasimesti 
Liūdesio laikams užėjus, 
Sielvarto dienoms prispaudus!“ 


220 Motina kapuos prabudo 


Ir iš po bangų jam tarė: 
„Dar gyva motulė tavo, 
Dar senoji tavo kruta, 
Ji dar gali pasakyti, 

25 Kaip tau būti, kaip gyventi, 
Kaip iš skausmo nepalūžti, 
Ruūpesčiuos nepasimesti 
Liūdesio laikams užėjus, 
Sielvarto dienoms prispaudus: 

230 Pohjoloje daug dukrelių! 
Jos ten du kartus meilesnės, 
Jos penkis kartus gražesnės, 

Jos šešis kartus vikresnės 
Už Laplandijos dykuones, 


235 Už tas Joukolos rimteivas. 


Iš tenai per žmoną imki 
Pohjolos vyriausią dukrą, 
Veidu iš visų dailiausią, 
Išroda visų gražiausią, 
*0 Maloniausią ir eikliausią, 


Apsukriausią ir vikriausią!“ 


Penkta giesmė 

ŠEŠTA GIESMĖ 


Joukahainas griežia dantį ant Veinemeino ir tyko jo kelyje į Pohjolą (1— 

78).— Pamato Veinemeiną jojant per upę ir šauna, bet pataiko tik į arklį 

(79—182).— Veinemeinas krinta į vandenį; smarkus vėjas nuneša jį atviron 

jūron, ir Joukahainas džiaugiasi manydamas, kad Veinemeinas jau sudainavo 
savo paskutinę dainą (183—234) 


Senas, rimtas Veinemeinas 
Jau susiruošė keliauti 
Pohjolon, į šaltą kaimą, 

Į atšiaurią Šiaurės žemę. 


“ 


Ima arklį šiaudaspalvį, 
Žirniaspalvį žirgą ima, 
Auksaplaukį pažaboja, 
Jį apinasriu pamauna. 
Pats ant kūbrio atsisėda, 
„ Kojom nugarą apžergia. 
Šitaip joja, vandravoja, 
Ilgą kelią taip matuoja, 
Šiaudaspalvį arklį varo, 
Gena žirgą žirniaspalvį. 


Jojo Veinelos tankynais 
Ir smėlynais Kalevalos: 
Žirgas bėgdamas šuoliavo, 
Ilgas kelias vis trumpėjo. 
Pasiekė jau plačią jūrą, 

Lygius vandenis prijojo — 
Žirgo kojos nenuklimpo, 
Jo kanopos nesušlapo. 


O tuo tarpu Joukahainas, 
Tas išdžiūvęs laplandietis, 
Ištisom savaitėm pyko, 
Jau nuo seno pavydėjo 
Žilaplaukiui Veinemeinui, 
Amžinajam giesmininkui. 


Pasidirbo kilnų lanką, 
Išpuošė visaip ugninį: 
Geležinis buvo lankas, 
O jo nugara varinė; 
Auksu lanką išdabino, 
Sidabru išrašė visą. 


O iš kur jis templę ėmė, 
Savo lankui timpą gavo? 
Ėmė Hysio briedžio gyslą, 
O iš Lempo — lino siūlų. 


Išpuošė ugninį lanką, 
Medžio rankeną pritaisė. 
Ir gražus išėjo lankas, 
Daug kainuoti jis turėjo: 
Išlankoj stovėjo žirgas, 
Kumeliukas buože bėgo, 
Lankstoj mergina gulėjo, 


Templės užkartoj — kiškelis. 


Daug strėlių pasigamino, 


Prisidrožė daug triplunksnių '*: 


Ąžuolinės buvo strėlės, 


Antgaliai — sakingo medžio. 


O paskui, strėles padaręs, 


Šešta giesmė 


Šešta giesmė 

Dailiai jas apiplunksnavo 
Pūkinom kregždės plunksnelėm, 
Uodeginėm žvirblio plunksnom. 


Grūdino strėles ilgai jis, 
Virino ilgai triplunksnes 
Kirmėlės juodajam skysty, 
Kraujyje angies nuodingos. 


Strėlės buvo padarytos, 
Lankas įtemptas jau buvo. 
Šitaip laukė Veinemeino, 
Tykojo Suvantolaino; 
Rytą vakarą vis laukė, 
Lig vidudienio dabojo. 


Laukė ištisą savaitę, 
Nepailso, nepavargo 
Besėdėdamas prie lango, 
Berymodamas prie vartų, 
Beklausydamas prie kelio, 
Beveizėdamas į lauką, 

Su maukšle strėlių prie šono, 
Su lanku kerštingoj rankoj. 


Tolėliau nuėjęs laukė, 
Dairėsi į kitą pusę, 

Ten, kur iškyša ugninė, 
Įlankos ugninis krantas, 
Prie ugninio upės krioklio, 
Prie šventos srovės verpeto. 


Pagaliau kelinta dieną, 
Kažkelintą vieną rytą 
Pažvelgė jisai į šiaurę, 
Saulės pusėn pažiūrėjo — 
Jūroje kažkas juoduoja, 
Kažin kas lyg mėlynuoja: 

„Gal rytuos jau debesuoja, 


Šiaurėj gal aušra jau švinta?“ 


Ne rytuos jau debesiavos, 
Ne aušra jau šiaurėj švito: 
Tai senasis Veinemeinas, 
Amžinasis giesmininkas, 
Sau į Pohjolą keliavo, 
Sau į Pimentolą jojo, 
Šiaudaspalvį arklį varė, 
Ginė žirgą žirniaspalvį. 


O jaunasis Joukahainas, 
Tas išdžiūvęs laplandietis, 
Paruošė ugninį lanką, 
Pagriebė gražuolį savo, 
Nori šaut į Veinemeiną, 
Taikos į Suvantolainą. 


Motina pasiteiravo, 

Taip senoji jo paklausė: 
„Kam gi nukalei tu lanką, 
Ant kieno galvos jį dirbai?“ 


O jaunasis Joukahainas 
Žodį tarė, taip kalbėjo: 
„Pasidirbau aš sau lanką, 
Sau nusikaliau ugninį 
Veinemeinui nugalabint, 
Suvantolainui nušauti. 
Aš nušausiu Veinemeiną, 
Amžinąjį giesmininką, 
Perversiu strėle jo širdį, 
Kepenis jo ir jo strėnas“. 


Motina jam draudė šauti, 
Draudė šauti ir graudeno: 
„Tu nešauk į Veinemeiną, 
Kalevalos giesmininką! 


Šešta giesmė 

Iš garsios genties jis kilęs: 
Dieverio sesers sūnus jis. 


Jei nušautum Veinemeiną, 
Kalevalos giesmininką, 

Tai pasauly dingtų džiaugsmas, 
Žemėje giesmė išnyktų. 

Daug labiau jau šiam pasauliui 
Ir giesmė, ir džiaugsmas tinka, 
Negu Manalos tamsybėms, 
Negu Tuonelos pastogei“. 


Tąsyk jaunas Joukahainas 
Truputėlį pagalvojo, 
Mažumėlį susimąstė: 
Dešinė jam šauti liepė, 

O kairė ranka jam draudė, 
Vertė šaut gysloti pirštai. 


Pagaliau jisai prabilo, 

Taip sakydamas kalbėjo: 
„Nors ir dukart tepražūva 
Mūsų žemiškasis džiaugsmas, 
Teprapuola visos giesmės! 
Aš neišlaikysiu — šausiu“. 


Įtempė ugninį lanką, 

Vario užkabą atlaužė 

Ant kairiosios kojos kelio, 
Dešiniosios savo kojos. 

O iš kailinio saidoko, 

Iš trijų kojelių kailio 

Išėmė greičiausią strėlę, 
Išsirinko kuo geriausią: 

Į griovelį ją įdėjo, 

Prie templės pirštu prispaudė. 


Atrėmė ugninį lanką 
Jis į dešinįjį petį 


Šešta giesmė 


Ir pasiruošė jau šauti, 
Taikyti į Veinemeiną. 

155 Pats tokiais prabilo žodžiais: 
„Šauk dabar, beržinis lanke, 
Trenk dabar, pušine buože, 
Šveisk dabar, linine temple! 
Jeigu per žemai paleisiu, 

100 Tai strėlė tegu pakyla; 
Jeigu per aukštai paleisiu, 
Tai strėlė tenusileidžia!“ 


Vario užkabą nuspaudė 
Ir paleido pirmą strėlę: 
Per aukštai strėlė nuėjo, 
Nulėkė tiesiog į dangų, 
Kad net debesis sudraskė, 
Net suerkojo padangę. 

Antrą kartą jis iššovė, 

170 Antrą strėlę jis paleido: 
Per žemai strėlė nuėjo, 
Nulėkė tiesiog į žemę; 
Vos nenugarmėjo žemė, 
Smėlio kalvos vos neplyšo. 


175 Trečią kartą jis iššovė: 
Trečią kartą jis pataikė 
Mėlynajam girių briedžiui““, 
Seno Veinemeino arkliui; 

Ir nušovė šiaudaspalvį, 

180 Zirniaspalvį nudaigojo,— 
Perėjo strėlė per strėnas, 
Perlindo per kairę piršį. 


Krito senas Veinemeinas, 
Pirštais vandenį praskyrė, 

'85 I bangas ant rankų griuvo, 
Į putas delnais jis tėškės, 


Šešta giesmė 

Virto jis nuo girių briedžio, 
Nuo ristūno žirniaspalvio. 


Didis vėjas pasikėlė, 
Marios rūsčiai subangavo; 
Ir nuplukdė Veinemeiną, 
Nunešė toli nuo žemės 
Mėlyno vandens platybėm, 
Jūrų marių begalybėm. 


O jaunasis Joukahainas 
Liežuviu pradėjo girtis: 
„Tu, senasis Veinemeinai, 
Niekados jau nematysi, 
Niekad gyvas neregėsi, 
Kol danguj mėnulis spindi, 
Veinelos laukų ir pievų 

Ir smėlynų Kalevalos! 


Šešerius metus sau plaukiok, 
Vasaras septynias supkis, 

O aštuonias — plūduriuoki 
Mėlyno vandens platybėm, 
Jūrų marių begalybėm; 
Šešerius metus — kaip eglė, 

O septynerius — kaip skroblas, 
Ir aštuonerius — kaip kelmas!“ 


O po to namo parėjo. 
Gryčioj motina paklausė: 
„Ar tiktai ne Veinemeiną, 
Sūnų Kalevo, nušovei?“ 


Jaunas Joukahainas tarė, 
Žodžiais šitokiais atsakė: 
„Jau nudėjau Veinemeiną, 
Sūnų Kalevo nušoviau, 
Nuvariau jį marių šluoti, 
Šlavinėt mažų bangelių. 

Šešta giesmė 


Krito jis į gilią jūrą, 

Į bangas nuo arklio griuvo, 
Pirštais vandenį praskyrė, 
Tėškėsi delnais į dumblą 

Ir apsivertė ant šono, 

Ir aukštielninką dabar jį 
Marių vilnys važinėja, 
Jūrų bangos jį nešioja“. 


Tąsyk motina jam tarė: 
„Padarei blogai, vargšeli, 
Kad nudėjai Veinemeiną, 
Sūnų Kalevo nušovei, 
Suvantolos didį vyrą, 
Kalevalos giesmininką!“ 

SEPTINTA GIESMĖ 


Veinemeinas daug dienų plauko atviroje jūroje; aptinka jį erelis ir dar 
dėkingas už tai, kad Veinemeinas kadaise, lydydamas mišką, paliko augti ber- 
žą, ima jį ant nugaros ir nuneša į Pohjolos krantą, kur Pohjolos šeimininkė 
pasikviečia jį į savo namus ir meiliai priima (1—274).— Tačiau Veinemei- 
nas ilgisi gimtųjų namų, ir Pohjolos šeimininkė pažada ne tik pargabenti, 
bet ir atiduoti jam per žmoną savo dukterį, jeigu jis nukaldintų Pohjolai 
sampą (275—322).— Veinemeinas prižada sugrįžęs mamo atsiųsti kalvį 
Ilmariną sampo kalti ir gauna iš Pohjolos šeimininkės roges ir arklį 
į namus parkeliauti (323—368) 


Senas, rimtas Veinemeinas 
Jūrų marių plotais plaukė, 
Lyg eglinis šiekštas vartės, 
Lyg supuvęs kelmas mirko; 
Jau praėjo šešios dienos, 
Šešios naktys jau praslinko, 
Priešais — jūra tyvuliuoja, 
Virš galvos dangus boluoja. 


a 


Dvi naktis jisai dar plaukė, 
Dvi dienas ilgiausias yrės. 
Pagaliau devintą naktį, 
Aštuoniom dienom praėjus, 
Nusibaigęs pasijuto, 

Dideliai nusikamavęs: 

Nago nėr ant kojos piršto, 
Sąnario — ant rankos piršto. 

Septinta giesmė 


Tąsyk senas Veinemeinas 
Šitokiais prabilo žodžiais: 
„Ak, aš vargšas, vargo vaikas, 
Nelaimingas aš vaikinas, 
Išėjau iš savo krašto, 

Iš gimtųjų savo vietų 

Po debesimis gyventi, 

Visą amžių šitaip vargti, 
Vėjo supamas plaujoti, 

Su šaltom bangom klajoti 
Mėlyno vandens platybėm, 
Jūrų marių begalybėm! 

Šalta man čionai, varguoliui, 
Vėjų prieglobsty virpėti, 
Vilnyse vienam gyventi, 
Vandenų paviršium klaidžiot. 


Nežinau jau, nesupaisau, 

Kaip man būti, kaip gyventi, 
Varganų laikų sulaukus, 

Duonos kriaukšliui vis mažėjant: 
Gal ant vėjo trobą ręsti, 

Ant vandens statyti gryčią? 


Ręsčiau trobą aš ant vėjo — 
Vėjas pamatus išpusto; 

Ant vandens statyčiau gryčią — 
Bangos sąsparas išardo“. 


Iš Laplandijos plasnojo, 
Skrido iš rytų erelis. 

Buvo jis ne iš didžiųjų 

Ir ne iš mažųjų buvo: 
Vienas sparnas jūrą siekė, 
Antras sparnas dangų šlavė, 
Uodegą vilnim jis vilko, 

O snapu uolas kapojo. 


Septinta giesmė 

Skrenda, skrieja, sklendžia paukštis, 
Sukas, dairos, žiūrinėja. 

Ir pamatė Veinemeiną 

Jūros plynėje bekraštėj: 

„Ko tu, vyre, jūroj tvyrai, 

Ko tu po bangas vartaisi?“ 


Senas, rimtas Veinemeinas 
Žodį tarė, taip kalbėjo: 
„Štai kodėl aš jūroj tvyrau, 
Ko aš po bangas vartausi: 
Jojau pirštis Pohjos dukrai, 
Pimentolos mergužėlei. 


Jojau raitas, jotas jojau 
Per bekraštę jūros plynę. 
Pagaliau kelintą dieną, 
Kažkelintą vieną rytą 
Luotolos krantus prijojau, 
Joukolos išvydau upę: 
Žirgą po manim pašovė, 
Pražudyt mane norėjo. 


Nukritau tiesiog į jūrą, 
Pirštais už bangų griebiausi — 
Ir pradėjo vėjai supti, 

Vilnys ėmėsi nešioti. 


Papūtė šiaurinis vėjas, 

Iš rytų audra pakilo; 
Nunešė toli nuo žemės, 
Jūroje atsčiai nuplukdė. 
Daug dienų aš taip dairiausi, 
Daug dienų aš plūdinėjau 
Mėlyno vandens platybėm, 
Jūrų marių begalybėm; 

Ir nesumetu suprasti, 
Numanyti ir nutuokti, 
Kokia mirtimi aš mirsiu, 


81 Septinta giesmė 


Ko pirmiausia susilauksiu: 
Ar iš bado nusibaigsiu, 
Ar vandenyje nuskęsiu“. 


Oro paukštis jam atsakė: 

90 „Neliūdėk, nenusiminki! 
Lipk verčiau ant mano sprando 
Ir tarpusparnėje sėskis! 
Tai iš jūros aš išnešiu, 
Kur norėsi, nuskraidinsiu. 

*5 Dar atsimenu tą dieną, 
Branginu tą gerą laiką, 
Kai, iškirtęs Kalevalą, 
Osmolos girias išskynęs, 
Palikai vešėti beržą, 

100 Ištekinį medį šlamšti: 
Medį paukščiams pailsėti, 
Beržą man pačiam nutūpti“. 


Tąsyk senas Veinemeinas 
Galvą virš vandens pakėlė; 
105 Ropščias didvyris iš jūros, 
Kopia iš bangų galiūnas, 
Lipa arui jis ant sprando, 
Tarpsparnėje įsitaiso. 


Šitas aras, oro paukštis, 
10 Nešė seną Veinemeiną, 
Vėjo vieškeliais skraidino, 
Viesulo takais lėkdino 
Į atšiaurią Šiaurės žemę, 
Sarijolą ūkanotą. 
"5 Čia paliko Veinemeiną, 
Pats į orą pasikėlė. 


Ėmė verkti Veinemeinas, 

Ėmė verkti ir dejuoti 

Ant šiaurinės jūros kranto, 
!20 Nepažįstamos pakrantės: 


6. PLB 12 


Septinta giesmė 


Šimtas sopulių krūtinėj, 

Kūnas — vėjo nukapotas, 
Suvelta barzda nutriušo, 
Kaltūnu plaukai pavirto. 


125 Dvi ir tris naktis jis verkė 
Ir tiek pat dienų raudojo 
Nežinodamas, kur eiti, 
Kur svečiu keliu keliauti, 
Kaip iš čia namo sugrįžti, 

130 Žinomas žemes pasiekti, 
Kaip į tėviškę parkakti, 

Į tėviją parsirasti. 


Pohjolos jauna mergaitė, 
Baltaplaukė, baltaveidė, 

135 Susilažino su saule 
Ir su mėnuliu sulygo 
Draugėje kas rytas keltis, 
Iš miegų drauge nubusti; 
O pati anksčiau pakilo 

40 Už mėnulį ir už saulę, 
Dar nė gaidžiui negiedojus, 
Vištos vaikui nepragydus. 


Ji penkias avis nukirpo; 
Ėriukus šešis nurėžė, 

“5 Vilnų audeklą išaudė, 
Milo drapanas pasiuvo 
Dar nė aušrai neaušrojus, 
Saulei dar nepatekėjus. 


Ilgą skobnį ji nuplovė, 
Iššlavė ji plačią aslą, 

Šveitė šluotražiais skujiniais, 
Čiustijo lapinėm šluotom. 
Sąšlavas jinai susėmė, 
Sušlavė jas į bertuvę; 

155 Išnešė šiukšles iš gryčios, 

Septinta giesmė 


Nunešė jas per atšlaimą 

Į toliausią dirvos varsną, 
Už tvoros šiukšles išpylė. 
Pastovėjo prie šiukšlyno, 
Pasiklausė, pasidairė: 

Girdi ji prie jūros verkiant, 
Užu upės aimanuojant. 


Bėgomis namo sugrįžo, 
Įlėkė lėkte į trobą; 
Sučiauškė namo parėjus, 
Parsiradusi pasakė: 

„Girdisi prie jūros verkiant, 
Užu upės aimanuojant“. 


Louhė, Šiaurės šeimininkė?!, 
Retadantė Pohjos senė, 

Į atšlaimą greit išbėgo, 

Prie vartelių nukurnėjo; 
Pasiklausė, pasidairė, 

Žodį tarė, taip kalbėjo: 

„Tai ne mažo vaiko verksmas 
Ir ne moterų dejonės; 

Tai barzdoto vyro verksmas, 
Barzdaplaukio vyro skundas“. 


Į bangas įstūmė valtį, 

Į vilnis trilentę savo, 

O pati irkluoti ėmė. 

Spėriai yrėsi, skubėjo 

Ten, kur verkė Veinemeinas, 
Ten, kur didvyris raudojo. 


Ašarojo Veinemeinas, 

Uvantos jaunikis verkė 
Vadaksnio skurdžiuos karklynuos, 
Tankiuose ievų krūmynuos: 
Lūpos ir barzda virpėjo, 

Tiktai smakras netirtėjo. 


Septinta giesmė 

Tarė Šiaurės šeimininkė, 
Taip kalbėdama prabilo: 
„Vargas tau, varguoli seni! 
Patekai į svečią žemę“. 


Senas, rimtas Veinemeinas 
Galvą verkdamas pakėlė. 
Žodį tarė, taip kalbėjo: 

„Aš ir pats dabar supaisau: 
Pakliuvau į svečią šalį, 
Nepažįstamą man žemę. 
Namuose geriau man buvo, 
Aš namie buvau garsesnis“. 


Louhė, Šiaurės šeimininkė, 
Žodį tarė, taip kalbėjo: 
„Ar galiu pasiteirauti, 

Ar bus leistina paklausti, 
Iš kokių tu būsi vyrų, 

Iš kokių gi tu galiūnų?“ 


Senas, rimtas Veinemeinas 
Žodį tarė, taip atsakė: 
„Minimas buvau lig šiolei, 
Laikomas buvau kadaise 
Vakaronių linksmintoju 

Ir kiekvieno klonio dainium 
Veinelos miškų tankynuos 
Ir smėlynuos Kalevalos. 

O dabar aš toks varguolis, 


Kad ir pats vos besupaisau“. 


Louhė, Šiaurės šeimininkė, 
Žodį tarė, taip kalbėjo: 
„Kelkis, didvyri, iš pelkės, 
Geresnėn eik, vyre, vieton 
Savo vargo apsakyti, 

Savo nuotykių pasekti!“ 

Ir nusivedė ji vyrą 

Iš verksmų, dejonių vietos 
Į trilentę savo valtį, 
Laivėje pasisodino, 

O pati irkluoti ėmė, 

Prie irklų pati palinko; 
Tiesiai Pohjolon ji plaukia, 
Svečią vedasi į gryčią. 


Alkaną ji pamaitino, 
Permirkusį išdžiovino; 

Ištisą savaitę prausė, 
Prausė, garino, vanojo: 
Didvyris kaipmat pasveiko, 
Greit galiūnas pasitaisė. 
Klausinėjo, tyrinėjo, 

Taip sakydama kalbėjo: 
„Ko verkei tu, Veinemeinai, 
Dejavai, Uvantolainai, 
Dykvietėj nykioj raudojai, 
Skundeisi ant jūros kranto?“ 


Senas, rimtas Veinemeinas 
Žodį tarė, taip kalbėjo: 
„Ak, yra dėl ko man verkti 
Ir vargais savaisiais skųstis! 
Plaukiojau ilgai aš jūroj, 
Po bangas ilgai kapsčiausi 
Mėlyno vandens platybėm, 
Jūrų marių begalybėm. 


"Visą laiką aš raudosiu, 


Visą amžių aimanuosiu, 
Kam aš palikau tėviją, 
Atplaukiau iš savo žemės 
Prie nežinomų man durų, 
Nepažįstamų vartelių. 

Čia kiekvienas medis kanda, 
Kiekviena skuja čia duria, 
Čia kiekvienas beržas plaka, 

Žnaibosi kiekvienas alksnis. 
Čia pažįstamas tik vėjas, 
Čia tik saulė jau matyta, 
Čia, šalelėj svetimojoj, 
Prie nežinomų vartelių“. 


Louhė, Šiaurės šeimininkė, 
Šitokiais prakalbo žodžiais: 
„Neraudoki, Veinemeinai, 
Nesiskųsk, Uvantolainai! 
Gera tau čionai gyventi, 
Miela šičia laiką leisti, 
Valgyt iš lėkštės lašišą, 
Vobuluot kasdien kiaulieną“. 


Tąsyk senas Veinemeinas 
Šitokiais prakalbo žodžiais: 
„Be naudos skaniausi valgiai, 
Svečiuose besižmonėjant; 
Didvyris namie geresnis, 
Savo žemėje garsesnis. 

Leisk man, dieve gailestingas, 
Sutvėrėjau maloningas, 
Parkeliaut į savo žemę, 

Į gimtinę vėl parkakti! 

Jau geriau man savo žemėj 
Gerti vandenį iš vyžos, 

Negu žemėj svetimojoj 

Iš taurės auksinės midų“. 


Louhė, Šiaurės šeimininkė, 
Žodį tarė, taip kalbėjo: 

„Ką gi tu žadi man duoti, 

Jei namolio pargabenčiau 

Ant gimtosios žemės varsnų, 
Ant pirties numinto slenksčio?“ 


Tarė senas Veinemeinas: 
„Ko tu iš manęs norėtum, 

Jei namolio pargabentum, 
Ant gimtosios žemės varsnų, 
Kur gegutės mano gieda, 
Kur paukšteliai mano čiulba? 
Duosiu tau kepurę aukso 
Arba skrybėlę sidabro!“ 


Louhė, Šiaurės šeimininkė, 
Žodį tarė, taip kalbėjo: 

„O gudrusai Veinemeinai, 
Burtininke amžinasai! 

Aš nenoriu tavo aukso, 
Neprašau sidabro tavo: 
Auksas — tai vaikų žaisliukai, 
Žirgo žvangalai — sidabras. 
Ar gali nukalti sampą, 
Margadangtį padaryti 

Iš galelio gulbės plunksnos, 
Iš bergždžios karvutės pieno, 
Iš geltono miežio grūdo, 

Iš vienos avies vilnelės? 

Jei gali — tai dukrą duosiu, 
Leisiu už tavęs mergaitę 

Ir namolio pargabensiu, 

Kur paukšteliai tavo čiulba, 
Kur gegutė tavo gieda 

Ant gimtosios žemės yarsnų“. 


Senas, rimtas Veinemeinas 
Žodį tarė, taip kalbėjo: 

„Aš nemoku sampo kalti, 
Margadangčio išrašyti. 
Pargabenk mane namolio: 
Duosiu kalvį Ilmariną, 

Kurs nukals tau puikų sampą, 
Išrašys tau margadangtį, 
Pasipirš mergaitei tavo, 

Tavo dukterį patenkins. 

Jis labai nagingas kalvis, 
Paimlus labai kalėjas, 

Jis yra nukalęs dangų 

Ir išlenkęs orui dangtį: 

Nė žymės, kad kūju kalta, 
Replių ženklo nematyti“. 


Louhė, Šiaurės šeimininkė, 
Žodį tarė, taip kalbėjo: 

„Tam aš dukrą atiduosiu, 
Tam aš pažadu mergaitę, 
Tam, kuris nukals man sampą, 
Išrašys man margadangtį 

Iš galelio gulbės plunksnos, 

Iš bergždžios karvutės pieno, 
Iš geltono miežio grūdo, 

Iš avies pūkelio vieno“. 


Pažabojo kumeliuką, 
Bėrį į roges pakinkė; 
Palydėjo Veinemeiną, 

Į roges jį pasodino. 

O pati jam šitaip tarė, 
Taip kalbėdama bylojo: 
„Tik nesidairyk į dangų, 
Nežiūrėk tiktai į viršų, 
Kol nebus nuilsęs žirgas, 
Vakaras nebus atėjęs: 
Jeigu tu pakelsi galvą, 
Jeigu tik apsidairysi — 
Pasivys tave nelaimė, 
Prasidės tau juodos dienos“. 


Tąsyk senas Veinemeinas 
Botagu sukirto žirgą, 
Leido bėgti baltakartį. 
Nuvažiavo, nubildėjo 

Iš tos Pohjolos tamsiosios, 
Sarijolos ūkanotos. 

AŠTUNTA GIESMĖ 


Grįždamas Veinemeinas pamato gražiai apsirengusią Pohjos mergelę ir 
prašo tekėti už jo (1—50).— Mergina sutinka pagaliau tekėti už Veinemeino, 
jeigu šis iš verpstės gabalėlių padarys valtį ir nuleis į vandenį, jos neprisi- 
liesdamas (51— 132).— Veinemeinas pradeda tašyti, kirviu prasikerta kelį ir 
niekaip negali kraujo sustabdyti (133—204).— Keliauja ieškoti burtininko 
kraujui sulaikyti ir randa senį, kurs ketina suturėti kraują (205— 282) 


Šitai Pohjolos mergelė, 
Žemės ir vandens gražuolė, 
Ant vaivorykštės sėdėjo“, 
Ant padangių lanko švietė, 
5 Apsirengusi švariausiai, 
Apsitaisiusi balčiausiai, 
Aukso audeklą ji audė, 
Dailiai pynė sidabrinį 
Iš šaudyklės, iš auksinės, 
10 Iš po skieto sidabrinio. 


Saujoje šaudyklė švilpia, 
Sukasi šeiva tarp rankų, 
Vaikščioja varinės nytys, 
Sidabrinis skietas braška 
5 Audeklą auksinį audžiant, 
Dailiai pinant sidabrinį. 


Senas, rimtas Veinemeinas 

Su triukšmu namo važiavo 

Iš tos Pohjolos tamsiosios, 
20 Sarijolos ūkanotos. 


Aštunta giesmė 

Galą kelio nuvažiavo, 
Trupučiuką nukeliavo 
Ir išgirdo jis šaudyklę 
Virš galvos auksinę dūzgiant. 


Kilstelėjo žilą galvą 

Ir, į dangų pažiūrėjęs, 
Jis vaivorykštę pamatė: 
Ant vaivorykštės mergelė 
Audeklą auksinį audė, 
Dailiai pynė sidabrinį. 


Senas, rimtas Veinemeinas 
Savo arklį tuoj sustabdė. 
Šitokiais prabilo žodžiais, 
Taip kalbėdamas bylojo: 
„Eikš, mergele, į važelį, 
Sėskis į roges, gražuole!“ 


Mergina jam šitaip tarė, 
Taip kalbėdama paklausė: 
„Ko gi lipti į važelį, 

Ko gi į roges man sėstis?“ 


Senas, rimtas Veinemeinas 

Jai į tą atsakė šitaip: 

„Tai todėl į važį lipki, 

Į roges, gražuole, sėskis, 

Kad medauninkus man keptum, 
Alų su puta darytum, 

Kad dainuotumei ant suolo, 
Linksmintumeisi palangėj, 

Kad po Veinelą skrajotum, 

Po atšlaimą Kalevalos“. 


Mergina jam taip atsakė, 
Taip kalbėdama bylojo: 

„Kai ėjau lipikų pieva, 
Vaikščiojau laukais geltonais, 

Aštunta giesmė 


Vieną vakarą vėlyvą, 

Saulei leidžiantis, girdėjau 
Girioje paukštelį klegant, 
Giesmininką strazdą čiulbant, 
Godeles mergaitės giedant, 
Vargelius marčios rokuojant. 


Aš pradėjau taip kalbėti, 
Paukštužėlio klausinėti: 

„Oi tu, strazde giesmininke! 
Sugiedok, kad aš išgirsčiau: 
Kam, sakyk, mieliau gyventi, 
Kam geriau pasauly būti — 
Ar dukrelei tėvo gryčioj, 

Ar martelei vyro pirkioj?“ 


Žinią davė man zylelė, 
Giesmininkas strazdas tarė: 
„Šviesios vasaros dienelės, 
O mergystė dar šviesesnė; 
Šalta geležiai žiemoti, 

Dar šalčiau gyventi marčiai. 
Tėvo gryčioje mergelė — 
Kaip prisirpusi uogelė, 
Vyro pirkioje martelė — 
Kaip šunelis ant grandinės. 
Jau retai kas myli vergą, 
O martelės nieks nemyli“. 


Senas, rimtas Veinemeinas 
Šitokiais prabilo žodžiais: 
„Tuščios tos zylelės dainos, 
Giesmininko strazdo giesmės! 
Kol namie dukra — ji vaikas, 
Ištekėjus — ji mergelė. 

Eikš, mergele, į važelį, 
Sėskis į roges, gražuole! 

Aš nesu koks menkas vyras, 
Už kitus bejėgiškesnis“. 


Aštunta giesmė 

Mergina gudriai atsakė, 
Žodį tarė, taip kalbėjo: 
„Didvyriu tave vadinčiau, 
Vyru aš tave laikyčiau, 

Jei peiliu neišgaląstu 
Perskeltum per pusę plauką, 
Jei užmegztum ant kiaušinio 


*w--— 


Senas, rimtas Veinemeinas 
Perskėlė per pusę plauką 
Su peiliu neišgaląstu, 

Su nulaužtu beašmeniu; 
Užmezgė jis ant kiaušinio 
Pakvietė mergaitę sėstis, 
Lipti į roges paprašė. 


Mergina gudriai atsakė: 
„Gal ir eisiu, kai prilupsi, 
Nuo akmens priplėši tošies, 
Iš ledų prikirsi karčių, 

Nė skiedrelei neatšokant, 
Nė luisteliui neatskylant“. 


Senas, rimtas Veinemeinas 
Nelabai ir išsigando: 

Nuo akmens prilupo tošies, 
Iš ledų prikirto karčių, 

Nė skiedrelei neatšokant, 
Nė luisteliui neatskylant. 
Pakvietė mergaitę sėstis, 


„Lipti į roges paprašė. 


Mergina gudriai atsakė, 
Šitokiais prabilo žodžiais: 
„Aš už to tekėčiau, eičiau, 
Kurs iš verpstės gabalėlių, 
Iš brauktuvės šipulėlių 

Man laivelį padarytų, 
Kurs į vandenį nuvilktų, 
Į bangas jį nuvarytų 

Su keliu jo nepastūmęs, 
Su delnais jo nepalietęs, 
Rankomis jo nepasukęs, 
Petimi jo neparėmęs“. 


Senas, rimtas Veinemeinas 
Pats sau vienas šitaip tarė: 
„Nėr visam pasauly tokio, 
Po visu padangių stogu, 
Kurs taip laivą padarytų, 
Kurs kaip aš jį ištašytų“. 


Ir iš verpstės gabalėlių, 

Iš brauktuvės šipulėlių 
Ėmė jis tašyti valtį, 

Puolė lenkti šimtalentę 
Prie plieninio aukšto kalno, 
Prie uolos, prie geležinės. 


Susilažinęs jis tašė, 
Drožė jis medinę valtį. 
Tašė dieną, tašė antrą, 
Tašė jis ir trečią dieną: 
Kirvis akmenio neliečia, 
Ašmenys uolos neskaldo. 


Netikėtai trečią dieną 
Hysis kryptelėjo kirvį, 
Lempas ašmenis pasuko, 
Kipšas truktelėjo kotą, 
Kirvis akmenį užgavo, 
Trenkės ašmenys į uolą; 
Nuo akmens atšoko kirvis, 
Ašmenys į koją rėžė, 
Kirto didvyriui į kelį, 

Į mažylį kojos pirštą. 


Aštunta giesmė 

Lempas raumenis praskėlė, 
Hysis gyslas jam atvėrė: 

Ir pradėjo kraujas bėgti, 
Kunkuliuodamas tekėti. 


Senas, rimtas Veinemeinas, 
Burtininkas amžinasis, 
Šitokiais prabilo žodžiais, 
Šitaip tarė, taip kalbėjo: 
„Oi tu, kirvi riestanosi, 
Tu, lygiaašmeni skliutai! 
Ar manei, kad medį kandi, 
Kad kerti sakingą pušį, 
Kad skeli šakotą eglę, 

Kad genėji baltą beržą, 
Kai, į raumenis nuslydęs, 
Prakirtai tu mano gyslas?“ 


Ėmėsi jisai varduoti, 
Pats užkeikinėt pradėjo. 
Ištarė jis burtų pradžią, 
Gyvą galą užkeikimų, 
Bet negali atsiminti 
Geležies didžiųjų žodžių, 
Iš kurių velkė išeitų, 
Tvirtas skląstis atsirastų 
Tam, ką geležis prakirto, 
Aštrūs ašmenys praskėlė. 


Jau upe tekėjo kraujas““, 
Kaip krioklys jau kunkuliavo: 
Uogų stiebelius apsėmė, 
Miškuose užliejo viržius. 

Ir nebuvo nė kupstelio 
Neužsemto, neužpilto 

Kraujo kliokiančiais verpetais, 
Begaruojančiais upeliais 

Iš garsaus galiūno kelio, 

Iš mažylio kojos piršto. 

Senas, rimtas Veinemeinas 
Nuo akmens prilupo vilnų, 
Pelkėj samanų prirovė, 
Dirvoje kemsų pririnko 
Baisiai skylei užtaisyti 
Negeriems užverti vartams; 
Nesulaikė kraujo upės, 
Anei kiek nesuturėjo. 


Jau net liūdna pasidarė, 


Vis sunkiau jį skausmas spaudė. 


Senas, rimtas Veinemeinas 
Gailiai verkti pasileido; 
Kumeliuką pasigavo, 

Į roges jį pasikinkė, 

Pats įsiropštė į važį, 

Ant sėdynės sunkiai sėdos. 


Arklį botagu sušėrė, 
Perliejo perlakasnykiu; 
Bėris bėga, važis čiuožia, 
Po važiu trumpėja kelias. 
Jau ir kaimas priartėjo: 
Trys keliai jį pasitiko. 


Senas, rimtas Veinemeinas 
Pasuka keliu žemuoju 
Tiesiai į namus žemuosius. 
Klausia didvyris per slenkstį: 
„Gal yra čia, kas mokėtų 
Žaizdą geležies pagydyt, 

Kas pažintų vyro kančią, 
Didį skausmą numaldytų?“ 


Asloje sėdėjo vaikas, 
Priekrosny berniukas buvo. 


. Tas į klausimą atsakė: 

„Ne, nėra čia, kas mokėtų 
Žaizdą geležies pagydyt, 


Aštunta giesmė 

Kas pažintų vyro kančią, 
Kas jo sopulį sugriebtų, 
Didį skausmą numaldytų; 
Gal kituos namuos surasi: 
Į kitus namus važiuoki!“ 


Senas, rimtas Veinemeinas 
Arklį botagu sušėrė, 
Nuvažiavo, nubildėjo, 
Gabaliuką nukeliavo 

Jis keliu viduriniuoju 

Į namus viduriniuosius. 

Ir teiraujasi per slenkstį, 
Pro langelį tiesiai klausia: 
„Gal yra čia, kas mokėtų 
Žaizdą geležies pagydyt, 
Kraujo upę sustabdyti, 
Gyslas kliokiančias sutramdyt?“ 


Senė vartėsi po marška, 
Boba priekrosny gulėjo. 
Boba balsiai jam atsakė, 
Taip tridantė suniurnėjo: 
„Ne, nėra čia, kas mokėtų 
Žaizdą geležies pagydyt, 
Kas žinotų kraujo pradžią, 
Didį sopulį sugriebtų; 

Gal kituos namuos surasi: 
Į kitus namus važiuoki!“ 


Senas, rimtas Veinemeinas 
Arklį botagu sušėrė, 
Nuvažiavo, nubildėjo, 
Gabaliuką nukeliavo 

Jis keliu aukštutiniuoju 

Į namus pačius aukštuosius. 
Ir teiraujasi per slenkstį, 

Iš pašelmenės ir klausia: 

7. PLB 12 

„Gal yra čia, kas mokėtų 
Žaizdą geležies pagydyt, 
Sulaikyti šitą srautą, 
Juodą kraują uždaryti?“ 


Buvo senis žilabarzdis, 
Kuitės palubėj ant krosnies. 
Sumykė ant krosnies senis, 
Suniurnėjo žilabarzdis: 
„Didesnius sulaikę esam, 
Daug galingesnius suvaldę 
Trejetu kūrėjo žodžių, 
Reiškiančių giliausią pradžią: 
Ežerus, upes — iš galo, 

Iš vidaus — sroves smarkiausias, 
Įlankas — plačiausioj vietoj, 


Sąsmaukas — pačioj siauriausioj“. 


Aštunta giesmė 

Veinemeinas pasakoja seniui geležies pradžią (1—266).— Senis keikia 

geležį ir sako kraują stabdančius žodžius; kraujas nustoja tekėjęs (267— 

418).— Senis liepia savo sūnui paruošti tepalą ir užriša žaizdą; Veine- 
meinas pagyja ir dėkoja dievui už suteiktą pagalbą (419—586) 


“ 


20 


Tai išgirdęs Veinemeinas 
Pats važely atsistojo, 
Nepakeltas atsikėlė, 
Nepalaikomas išlipo; 

Eina jis tuojau į gryčią, 
Žengia jis tiesiog po stogu. 


Atneša sidabro taurę, 
Aukso padeda ąsotį: 
Nepajėgia sutalpinti, 

Ir neišgali susemti 

Seno Veinemeino kraujo, 
Kliokiančio iš vyro gyslų. 


Sumykė nuo krosnies senis, 
Suniurnėjo žilabarzdis: 
„Kas gi tu toksai per vyras, 
Koks tu milžinas, galiūnas? 
Jau septynios valtys kraujo, 
Jau aštuonios pilnos rėčkos, 
Vargeta, iš tavo kelio 

Į viduaslį išbėgo! 

Daug atsimenu aš žodžių, 

Tik neatmenu lig šiolei, 
Kur ta geležis užgimsta, 
Kur laukinės rūdos auga“. 


Tąsyk senas Veinemeinas 
Žodį tarė, taip kalbėjo: 

„Pats žinau aš plieno kilmę““, 
Pradžią geležies atspėju: 

Oras — motina pirmoji, 

O vanduo — vyriausias brolis, 
Geležis — jauniausias brolis, 
O ugnis — vidurinysis. 


Senis Ukas, sutvėrėjas“?, 
Pats aukščiausias oro dievas, 
Vandenį nuo oro skyrė, 
Nuo vandens atskyrė žemę. 
Geležis negimus buvo, 

Dar negimus neužaugus. 


Senis, dangiškasis dievas, 
Vienąsyk patrynė delnus, 
Savo plaštakas pamaigė 
Ant kairiosios kojos kelio. 
Trys mergelės atsirado, 
Trys iš to gražuolės gimė, 
Geležies rūdos motulės, 
Mėlynburnio plieno mamos. 


Jos linguodamos sau ėjo, 
Debesio kraštais žingsniavo — 
Krūtys buvo pieno pilnos, 
Veržiami speniai skaudėjo. 
Savo pieną jos išmelžė, 

Savo tešmenis ištraiškė 

Ant dirvonų ir ant pelkių, 

Ir ant vandenų tyliųjų. 

Juodą pieną iš krūtinės 
Mergina vyriausia melžė; 
Baltas pienas nutekėjo 

Iš krūtų viduriniosios; 

O jauniausioji mergaitė 
Čiurškino raudoną pieną. 


Kur tekėjo juodas pienas — 
Geležis minkšta ten gimė; 

Ten, kur liejos baltas pienas — 
Kietas plienas atsirado; 

Kur raudonas pienas bėgo — 
Geležis trapi išėjo. 


Dar šiek tiek prabėgo laiko. 
Geležis ūmai panoro 
Pamatyt vyresnį brolį, 

Su ugnim susipažinti. 


Bet ugnis netikus buvo, 
Jau visai baisi užaugo; 
Geležis, jauniausias brolis, 
Vos nesudegė, vargšelis. 


Pasislėpti jai pavyko, 
Pasislėpti ir ištrūkti 

Iš ugnies žiauriųjų rankų, 
Iš liepsnos ryklės tulžingos. 


Ėmė geležis slapstytis, 
Pasislėpusi išliko 
Belinguojančiam pelkyne, 
Bečiurlenančiam šaltiny, 
Balos lygiame paviršiuj, 
Ruūsčioje kalvos viršūnėj, 
Ten, kur gulbės lizdą veja, 
Kur laukinės žąsys peri. 


Pelkėj geležis gulėjo, 
Gličioje klampynėj vartės; 

Slėpės šitaip porą metų 

Ir trečius metus lindėjo, 
Mirko tarp dviejų kelmelių, 
Po šaknim trijų berželių. 
Bet pabėgt jai nepavyko 

Iš ugnies beširdžių rankų; 
Antrą kartą, vargšei, teko 

Į ugnies namus užeiti, 

Kai grėsmingą ginklą dirbo, 
Kai plieninį kardą kalė. 


Bėgo pelkėm pilkas vilkas, 
Šlempino lokys šilojais; 
Paskui vilką palios supos, 
Paskui lokį smėlis linko: 

Ir iškilo rudos rūdys, 
Plieno virbalai išaugo 

Ten, kur vilko bėgta buvo, 
Ten, kur lokio nuklampota! 


Gimė kalvis Ilmarinas, 

O užgimęs smarkiai augo. 
Gimė jis ant anglių kalno, 
Anglių kalvose užaugo; 
Rankoje jis laiko kūjį, 
Saujoje reples jis spaudžia. 


Naktį gimė Ilmarinas, 
Dieną kalvę pasistatė. 
Dairėsi jis kalvei vietos, 
Dumplėms vietos jis ieškojo. 
Pelkėj sąsiaurį išvydo, 
Šlapią žemės lopinėlį, 

Tad nuėjo pažiūrėti, 

Iš arčiau pasiveizėti: 

Čia pastatė savo dumples, 
Savo žaizdrą susikrovė. 

Vilko pėdsakus užėjo, 
Pastebėjo lokio pėdas; 
Geležies auglius pamatė, 
Plieno virbalus išvydo 
Ten, kur vilko bėgta buvo, 


Ten, kur lokio nuklampota. 


Ir tokiais prakalbo žodžiais: 


„Ak tu, geležie, varguole, 
Gyveni blogiausioj vietoj, 
Žemėje žemai tu drybsai, 
Pelkėse po vilko koja, 
Visada po lokio pėda“. 


Taip svarstydamas galvoja: 
„Kas čia būtų, kas išeitų, 
Jei į ugnį ją įkiščiau, 

Jei įmesčiau ją į žaizdrą?“ 


Geležis tik suvirpėjo, 
Išsigando, sudrebėjo 

Vos išgirdus minint ugnį, 
Žiaurią liepsną minavojant. 


Tarė kalvis Ilmarinas: 
„Nesijaudink, nebijoki! 
Giminių ugnis neskriaudžia 
Ir pažįstamų neryja. 

Kai nueisi į jos būstą, 

Į liepsnos namus pateksi, 
Tai labai daili užaugsi, 
Tai graži pasidarysi: 

Tapsi vyrų kalavijais, 
Moteriškių diržo segėm“. 


Dienai baigiantis, iš pelkės 
Kojom geležį išminkė, 

Ją iš raisto iškabino, 
Atnešė į kalvio kalvę. 

Dėjo kalvis ją į ugnį, 
Suvertė tiesiog į žaizdrą. 
Sykį dumplėmis padūmė, 
Pustelėjo antrą, trečią: 
Geležis kaip košė guli, 
Dzindromis rūda putoja, 
Tįsta kaip tešla kvietinė, 
Kaip ruginė tyrė tyžta 
Kalvio ugnyje didžiulėj, 
Zaizdro liepsnoje galingoj. 


Vargšė geležis suriko: 

„Oi tu, kalvi Ilmarinai! 

Trauk mane greičiau iš žaizdro, 
Iš ugnies kančių išgelbėk!“ 


Tarė kalvis Ilmarinas: 
„Jeigu iš ugnies išimčiau, 
Tu bjauri pasidarytum, 
Tu tada visai pašėltum, 
Kirstum savo tikrą brolį, 
Savo motinos vaikelį“. 


Vargšė geležis prisiekė, 
Priesaiką ji sunkią davė, 
Replėm, priekalu, plaktukais, 
Dumplėm ir didžiuoju kūju; 
Šitaip ji tada prakalbo, 
Šitokiais prabilo žodžiais: 
„Man gana bus medžių kąsti, 
Akmenų ganės man ėsti, — 
Kam tad kirsčiau savo brolį, 
Savo motinos vaikelį? 

Man kur kas geriau gyventi, 
Šimtąkart mieliau man būti 
Bičiuliu, draugu praeivių, 
Kelyje keleivių ginklais, 
Negu savo gentį kirsti, 

Savo giminę naikinti“. 


Devinta giesmė 


19 


20 


205 


“ 


[— 


210 


215 


220 


22 


a 


Tąsyk kalvis Ilmarinas, 

Tas kalėjas amžinasis, 
Traukia geležį iš žaizdro, 
Tiesiai ant priekalo deda; 
Kala, plaka, daužo, lanksto, 
Daro daiktus ašmeningus, 
Ietis ir kirvius gamina, 
Įvairius padargus dirba. 


Betgi geležiai dar trūksta, 
Trupučiuką, vargšei, stinga: 
Dar neverda jos liežuvis, 


Plieno dantys dar nedygsta,— 


Geležis nesukietėja 
Vandeny nepamirkyta. 


Šičia kalvis Ilmarinas 
Pats sau vienas sugalvojo: 
Ima pelenų žiupsnelį, 
Šarmą vandeny ištirpdo 
Geležies galybei kietint, 
Plieno išgalėm užgrūdint. 


Kalvis liežuviu mėgina, 
Mėgaudamasis ragauja, 
Taip kalbėdamas byloja: 
„Šitie šarmai man netinka 
Geležies galybei kietint, 
Plieno išgalėms užgrūdint“. 


Kyla štai nuo žemės bitė, 
Nuo kupstelio mėlynsparnė. 


Zvimbia, lekia, sklendžia, skrieja, 


Sukasi aplinkui kalvę. 


Šitaipos bylojo kalvis: 
„Bite, paukšte lengvasparne! 
Ant sparnų medaus atneški, 
Ant liežuvio atgabenki 


104 


105 


230 


235 


240 


245 


250 


255 


260 


Iš šešių gėlių taurelių, 
Kad pasidarytų plienas, 
Geležis pasigamintų!“ 


Širšinas, tas Hysio paukštis, 
Žiūri, klausosi, šnairuoja, 
Dairosi nuo kalvės stogo, 
Iš po beržo tošies veizi, 
Kaip tą kietą plieną daro, 
Kaip tą geležį gamina. 


Zvimbdamas jis lekia, sklendžia, 
Hysio baisų siaubą barsto, 
Atneša gyvatės nuodo, 

Kirmėlės juodųjų gleivių, 
Skruzdėlių skausmingo skysčio, 
Rupūžės tulžingo pykčio 
Geležies galybei kietint, 

Plieno išgalėms užgrūdint. 


Manė kalvis Ilmarinas, 
Nepailstantis kalėjas, 

Taip galvodamas dūmojo, 
Kad atskridusi bitelė 

Atnešė saldaus medučio, 

Jam saldaus medaus pririnko. 
Žodį tarė, taip kalbėjo: 

„Bus geri man šitie šarmai 
Geležies galybei kietint, 
Plieno išgalei užgrūdint!“ 
Pamerkė į skystį plieną, 
Vargšę geležį įgrūdo 
Išsitraukęs ją iš Žaizdro, 
Iš karštos ugnies išėmęs. 


Geležis dėl to supyko, 
Plienas tuždamas pašėlo, 
Savo priesaiką užmiršo, 

Pažadus kaip šuo suėdė: 
Savo brolį, vargšė, kirto, 
Savo giminę įkando, 

265 Kraujo versmę atidarė, 


Kunkuliuojančią atvėrė“.?* 


Palingavo senis galvą 

Ir pro barzdą suburbleno: 
„Jau žinau aš plieno kilmę, 
Suprantu jo piktą būdą. 


270 


Ak tu, geležie varguole, 
Vargše geležie, gargaže, 
Užvarduotas kietas pliene! 
Tai tu šitaip prasidėjai, 

275 Šitaip toks baisus užaugai, 
Taip tapai toksai galingas? 


Tu juk nebuvai galingas, 
Nebuvai stiprus nei silpnas, 
Nei puošnus ir išvaizdingas, 
*0 Neigi uvėrus ir piktas, 
Kai ramiai miegojai piene, 
Kai šiltam pienely snaudei, 
Kai krūty jaunos mergaitės 
Po pažastimi jos augai, 
285 Ilgo debesio pastogėj, 


Po dangaus lygiaisiais skliautais. 


Tu juk nebuvai galingas, 
Nebuvai stiprus nei silpnas, 
Kai ilsėjaisi kaip dumblas. 
*0 Kai taryt vanduo gulėjai 
Vidury plačiųjų pelkių, 
Ant rūsčių kalnų viršūnių, 
Žemės plūdenomis tapęs, 
Žemės rūdimis pavirtęs. 

Tu juk nebuvai galingas, 
Nebuvai stiprus nei silpnas, 
Kai tave ten briedžiai trypė, 
Kai po smėlį elniai mindė, 
Vilkas kojomis leteno, 

O lokys į dumblą drembė. 


Tu juk nebuvai galingas, 
Nebuvai stiprus nei silpnas, 
Kai tave iš pelkės kėlė, 
Kai tave iš dumblo traukė, 
Kai, į kalvę atgabenę, 
Įmetė tave į žaizdrą. 


Tu juk nebuvai galingas, 
Nebuvai stiprus nei silpnas, 
Kai šnypštei šlaku pavirtęs, 
Karštu vandėniu tekėjai 
Kaitriame žaizdre pažliugęs, 
Kai žadėdamas prisiekei 
Replėm, priekalu, plaktukais, 
Dumplėm ir didžiuoju kūju, 
Ta vieta, kur kalvis stovi, 
Kur jisai sušilęs kala. 


O nūnai tapai galingas, 
Pykčiu dideliu pašėlai, 
Savo priesaiką sulaužei, 
Pažadus kaip šuo suėdei, 
Sužeidei tu savo gentį, 
Savo giminę įkandai. 


Kas tau patarė, kas liepė, 
Pakreipė į piktą darbą? 
Argi motina, ar tėvas, 
Ar brolelis vyresnysis, 

Ar jauniausioji seselė, 

Ar koks kitas giminaitis? 

Ir ne motina, ne tėvas, 

30 Ne brolelis vyresnysis, 
Ne jauniausioji seselė, 
Ne koks kitas giminaitis — 
Pats pradėjai piktą darbą, 
Pats mirties vartus atkėlei. 


3 Eikš dabar pasižiūrėti, 


Pikto darbo ištaisyti, 

Kol nepasakiau dar močiai, 
Senajai nepasiskundžiau! 
Motinai užtenka darbo, 
Senajai kančia baisiausia, 

Kai sūnus blogai ką daro, 
Kai kvailai jos vaikas elgias.““ 

Jau gana tau, krauje, bėgti", 
Šaltiniu užteks tekėti, 
* Ant galvos čia man taškytis, 
Ant krūtinės mano lietis! 
Stok tarytum siena, krauje, 
Kaip tvora gyvenk ir būki, 
Stok, kaip stovi jūroj kardas 
0 Arba nendrė samanyne, 
Kaip akmuo ant dirvos krašto, 
Kaip uola ant upės slenksčio! 


Jeigu tu iš tikro nori 
Vis greičiau, vikriau tekėti, 
322 Tai tekėki sau po kūną, 
Slydinėki sau po kaulus! 
Viduje kur kas geriau bus, 
Daug mieliau tau bus po oda 
Gyslomis gražiai čiurlenti, 
30 Slydinėti sau po kaulus, 
Nei į žemę šitaip lietis, 
Į šiukšlyną taip lašnoti. 

Nesilaistyk žemėj, piene, 
Nekaltasis krauje, pievoj, 
Vyrų puošmena, po žolę, 
Po kalvas, galiūnų aukse! 
Širdyje vieta tavoji, 
Sandėlis tavasis plaučiuos; 
Ten ir persikelk bematant, 
Kuo greičiau tenai skubėki! 
Tu ne upė, kad sroventum, 
Ne valka, kad išsilietum, 
Ne akivara, kad žliaugtum, 
Ir ne valtis, kad tekėtum. 


Jau nustok, brangus, varvėti, 
Nelašnok lašais raudonais! 
Jeigu ne — tada sustinki! 

Juk sustingo Tiurjos slenksčiai, 
Upė Tuonela sustojo, 

Jūra ir dangus išdžiūvo 

Tais didžiai sausringais metais, 
Metais gaisro visagalio““. 


Jeigu tu nepaklausysi, 

Mes ką kitą atsiminsim, 
Naują būdą sugalvosim: 
Aš pašauksiu Hysio puodą 
Kraujui kaitinti ir virti, 
Kunkuliuojančiam pašildyt, 
Kad nė lašas nelašėtų, 
Netekėtų, nevarvėtų, 

Kad į žemę nesilietų, 

Kaip akivare nežliaugtų. 


Jeigu aš jau nebe vyras, 

O per silpnas Senio vaikas 
Šitam potvyniui užtvenkti, 
Gyslų kriokliui suvaldyti, — 
Šauksiu dangiškąjį tėvą, 
Debesų galingą dievą, 


Devinta giesmė 


Devinta giesmė 


400 


405 


410 


415 


420 


425 


430 


110 


Kurs iš vyrų tinkamiausias, 
Iš galiūnų pats tvirčiausias 
Kraujo burnai užtaisyti, 
Srovei srūvančiai užkišti. 


O didysis sutvėrėjau, 

Seni, dangiškasai dieve! 
Eikš čionai, reikalingiausias, 
Šičia šaukiamas ateiki 

Ir, pridėjęs putlią ranką, 
Ir, prispaudęs storą nykštį, 
Užtaisyki baisią skylę, 
Negerus vartus užverki! 
Meilės lapais užbarstyki, 
Aukso gėlėmis užkloki 
Kraujui taką, kraujui kelią, 
Baisią srovę sulaikyki, 

Kad barzdos neaptaškytų, 
Mano rūbų neaplietų!“?7 


Taip uždarė kraujui burną, 
Šitaip kelią jam pastojo. 
Pasiuntė į kalvę sūnų, 
Tepalų daryt jį siuntė 

Iš mažų žolės lapelių, 

Iš kraujažolės žiedelių, 

Iš medaus geltono lašo, 

Iš varvenančio medučio. 


Nulėkė sūnus į kalvę, 
Tepalų daryt nuėjo; 

Kelią ąžuolas pastojo. 

Jis to ąžuolo paklausė: 

„Ar yra medaus viršūnėj, 
Po žieve saldaus medučio?“ 


Ąžuolas gudriai atsakė: 
„Vakar dieną iš pat ryto 
Ant šakų medus varvėjo, 

Ant viršūnės mano tiško 
Iš lašnojančios padangės, 
Iš lietingo debesėlio“. 


Prisirinko jis skiedrelių, 
Ąžuolo smulkių žievelių, 
Prisiskainiojo žolelių, 


Daug žolių, daug įvairiausių, 


Tų, kurių nepamatysi 
Kiekvienoj pievelėj augant. 


Virti viralą pastatė, 

Ant ugnies užkėlė puodą, 
Pilną ąžuolo žievelių, 
Sklidiną gražių žolelių. 


Puodas virė, kunkuliavo, 
Tris naktis garais pūkšnojo, 
Purslom tris dienas putojo. 
Laikas tepalų žiūrėti, 

Ar tikrai geri išėjo, 

Ar burtažolės kaip reikia. 


Tepalai dar nejėgingi, 
Dar burtažolės per silpnos. 
Priedo dar žolių pridėjo, 


Daug žolių, daug įvairiausių, 


Iš toli jų atsinešęs, 

Užu šimto mylių gavęs, 
Iš devynių burtininkų, 
Iš aštuonių nuodininkų. 


Tris naktis dar puodas virė, 
Dar devynias kunkuliavo. 
Nuo ugnies nukėlė puodą, 
Tepalų pasižiūrėjo, 

Ar tikrai geri išėjo, 


Ar burtažolės kaip reikia. 

Drebulė šakota buvo, 
Dirvos pakrašty ji augo. 

Ji per pusę skilus buvo, 
Buvo perlūžus per pusę, 
Patepė ją tepalais tais, 

Tom burtažolėm ištrynė. 
Pats tokiais kalbėjo žodžiais: 
„Jeigu tepalai šie tinka 
Žaizdai iš viršaus patepti, 
Ant skausmingos vietos dėti, 
Tai tegu pagyja medis, 
Drebulė tepasitaiso!“ 


Drebulė išvien suaugo, 
Dar stipresnė pasidarė, 
Iš viršaus gražiai atrodė, 
Iš vidaus sveikesnė buvo. 


Taip jis tepalus vis bandė, 
Vis burtažoles mėgino, 

Tepė akmenų atšaižas, 
Skilusias uolas vis trynė: 
Prie akmens akmuo priaugo, 
Prie uolos uola prilipo. 


Parlėkė sūnus iš kalvės, 
Tepalus daryti baigęs, 
Riebalus kaip reik sutaisęs; 
Padavė jis vaistus seniui: 
„Šitai tepalai jėgingi, 

Štai burtažolės įstangios: 
Jei kalnuos uolas patepsi, 
Uolos tuoj suaugs į vieną“. 


Senis liežuviu pabandė, 
Savo burna pamėgino; 
Jaučia: tepalai jėgingi 

Ir burtažolės įstangios. 

Patepė jais Veinemeiną, 
Susižeidusį jais gydė, 

Išilgai skersai patrynė, 

Sykį įstrižai patraukė. 
Šitaip jis tada prakalbo, 
Šitokiais prabilo žodžiais: 
„Aš judu ne savo kūnu, — 
Judinuos Kūrėjo kūnu, 

Ne savom jėgom aš vaikštau, — 
Vaikštau galiom visagalio, 
Aš kalbu ne savo lūpom, — 
Dievo lūpom aš byloju. 

Jei meilus liežuvis mano, 
Tai kur kas meilesnis dievo, 
Jeigu mano rankos gražios, 


Tai Kūrėjo dar gražesnės“.?? 


Kai tik iš viršaus patrynė, 
Kai burtažoles uždėjo, 
Vos išlaikė Veinemeinas 
Nenualpęs, nenugeibęs: 
Puola šičia, šoka šičia,— 
Niekur atilsio neranda. 


Šitaip senis skausmą varė, 
Taip kančias iš kūno vijo, 
Ginė jas į Skausmo kalną, 
Į Kančių kalvos viršūnę, 
Kad akmuo tenai sopėtų, 
Kad skaudėti uolos imtų. 


Šilko ritinį pagriebęs, 
Kaspinais sukarpė visą, 
Visą gabalais supjaustė, 
Tvarslų sau prisigamino. 
Šitais kaspinais aprišo, 
Tuo gražiu šilku suvystė 
Sužeistą galiūno kelį, 
Veinemeino kojos pirštą. 

Šitaip jis tada prakalbo, 
Šitokiais prabilo žodžiais: 
„Tvarslai — šilkas sutvėrėjo, 
Dievo drapanos — tai tvarsčiai 
Ant galiūno sveiko kelio, 

Ant stipraus jo kojos piršto! 
Saugok jį, o sutvėrėjau, 

Kad bėda neužkliudytų, 

Kad Iuošumas neištiktų!“ ** 


Senas, rimtas Veinemeinas 
Tikrą paspirtį pajuto 

Ir pradėjo greitai sveikti. 
Vėl gražiai suaugo kūnas, 
Apačioj gerai sugijo, 

Per pusiaują neskaudėjo, 
Skausmo nejautė šalimais, 
Viršuje randų neliko; 

Dar sveikesnis kaip kadaise, 
Dar gražesnis, negu buvo. 
Koja vaikščiot jau galėjo, 
Kelis jau valiojo minti; 
Jau nė kiek neaimanuoja, 
Nė trupučio nesiskundžia. 


Senas, rimtas Veinemeinas 
Pažvelgė aukštyn į dangų, 
Su džiaugsmu pasižiūrėjo 
Į žvaigždėtąją padangę; 
Šitaip jis tada prakalbo, 
Šitokiais prabilo žodžiais: 
„Iš tenai malonės krinta, 
Uždingsnis iš ten ateina, 
Iš gilių dangaus aukštybių, 
Iš Kūrėjo visagalio. 


Būki šlovinamas, dieve, 
Garbinamas, sutvėrėjau, 

Vienas davęs man pagalbą, 
Vienas prieglobstį suteikęs 
Didžio skausmo iškankintam, 
Įkąstam dantingo plieno!“ 


Senas, rimtas Veinemeinas 
Dar tokius žodžius pridėjo: 
„Neikit, žmonės būsimieji, 
Augančiosios kartos, neikit 
Susilažinę dirbt valties, 
Lengvašonės laivės lenkti! 
Visko matas vienas dievas, 
Pabaigą tik jis nustato, 

O ne išmonė galiūno, 

O ne didvyrio galybė“. 


Devinta giesmė 

DEŠIMTA GIESMĖ 


Veinemeinas grįžta namo ir siūlo Ilmarinui vykti piršlėmis pas Pohjos mer- 
gaitę, kurią jis gautų nukalęs sampą (1—100).— Ilmarinas neprižada ke- 
liauti į Pohjolą, ir Veinemeinas priverstas kitais būdais išleisti Ilmariną į 
kelionę prieš šio valią (101—200).— Ilmarinas atvyksta į Pohjolą, kur jį ge- 
rai sutinka ir liepia nukalti sampą (201—280).— Ilmarinas nukala sampą, 
ir Pohjolos šeimininkė nusigabena jį į Pohjolos akmens kalną (281—432).— 
Ilmarinas prašo už darbą sau mergaitės; mergaitė sugalvoja visokių kliaučių 
ir sakosi nenorinti iš namų eiti (433—462).— Ilmarinas gauna laivą, 
grįžta namo ir pasakoja Veinemeinui, kad jau nukalė Pohjoloj 
sampą (463—510) 


Senas, rimtas Veinemeinas, 
Kamanom pamovęs žirgą, 
Prie pakinktų jį atvedęs, 
Bėrį į roges pakinkė; 

Pats į važį įsilipo, 

Ant sėdynės atsisėdo. 


Arklį botagu sušėrė, 
Perliejo perlakasnykiu; 
Bėris bėga, važis čiuožia, 
Po važiu trumpėja kelias, 
Trinksi pavažos beržinės, 
Šermukšninis lankas braška. 


Taip bildėdamas važiuoja. 
Pelkėmis, laukais važiavo, 
5 Skynimais ir pievom šliaužė, 

Dieną, antrą taip keliavo, 
Trečią dieną privažiavo, 
Rąstų kūlgrindą išvydo 

Į smėlynus Kalevalos, 


20 Į laukus, į Osmo pievas. 


o 


Šitokiais prabilo žodžiais, 
Taip kalbėdamas šnekėjo: 
„Plėšyk, vilke, tą snaudalių, 
Ligos, pulkite tą lapį! 

Sakė, kad namo negrįšiu, 
Kad jau niekad, kolei gyvas, 
Savo akimis jau niekad, 

Kol danguj mėnulis spindi, 
Veinelos nepamatysiu, 
Kalevalos neregėsiu“. 


25 


30 


Ima senas Veinemeinas 
Išmoningai giesmę rinkti: 
Išgiedojo aukštą eglę, 
Gėliastiebę, auksašakę; 
Įrėmė dangun viršūnę, 
Debesis kiaurai pradūrė, 
Paskleidė šakas ant vėjų, 
Jas po dangų iškėtojo. 


35 


Vėl jis gieda išmoningai: 
Išgiedojo jis mėnulį 

Ant tos eglės auksastiebės, 
Grįžulo Ratus ant eglės. 


Nuvažiavo, nubildėjo 

Į auksinį savo kiemą, 
Užsimaukšlinęs kepurę, 
Liūdną galvą panarinęs, 
Kad kalėją Ilmariną, 
Šitą amžinąjį kalvį, 
Vietoj išpirkio žadėjo, 


45 

Vietoje savęs nuskyrė 
Pohjolos tamsiojon žemėn, 
Sarijolon ūkanoton. 


Štai galulaukėje Osmo 
Bėras jo arklys sustojo. 
Senas, rimtas Veinemeinas 
Galvą kilsteli iš rogių: 
Kūjis kalvėje girdėti, 
Anglių klėtyje — priekalas. 


Senas, rimtas Veinemeinas 
Eina kalvėn pažiūrėti. 
Kalvėj kalvis Ilmarinas 
Kūju kala, kalinėja. 
Kalvis Ilmarinas tarė: 

„Oi tu, senas Veinemeinai! 
Kur tu užtrukai pražuvęs, 
Kur buvai tu visą laiką?“ 


Senas, rimtas Veinemeinas 
Šitokiais prakalbo žodžiais: 
„Užtrukau, buvau pražuvęs, 
Gyvenau aš visą laiką 
Pohjolos tamsiojoj žemėj, 
Sarijoloj ūkanotoj, 

Po Laplandiją klajojau, 

Su žyniais jų vaikštinėjau“. 


Tarė kalvis Ilmarinas, 
Žodį metė, taip kalbėjo: 
„Oi tu, senas Veinemeinai, 
Burtininke amžinasai! 

Ką papasakosi grįžęs, 

Iš kelionės parkeliavęs?“ 


Tarė senas Veinemeinas: 
„Daug papasakot galėčiau: 
Pohjoloj yra mergaitė, 

Šalčio kaime mergužėlė, 
Vis nenorinti tekėti, 

Gero vyro pamylėti. 

Pusė Pohjolos ją giria, 
Liaupsina visaip gražuolę: 
Smilkiniuos mėnulis šviečia, 
Ant krūtinės saulė spindi, 
Ant pečių jai Grigo Ratai, 


Nugaroj septynios žvaigždės. 


Taigi, kalvi Ilmarinai, 
Tu, kalėjau amžinasai, 
Eik mergaitei pasipiršti, 
Kasagalvės pažiūrėti! 
Jeigu sampą tu nukalsi, 
Margadangtį išrašysi, 


Tai už darbą duos tau žmoną, 


Atpelnui gražuolę gausi“. 


Tarė kalvis Ilmarinas: 

„Ak tu, senas Veinemeinai! 
Ar tik tu neprižadėjai 
Pohjolon mane atsiųsti 
Gelbėdamas savo galvą, 
Išsipirkdamas sau laisvę? 
Niekados per ilgą amžių, 
Kol danguj mėnulis spindi, 
Aš į Pohjolą nebrauksiu, 
Neisiu aš į Sarijolą: 
Didvyrius tenai suėda, 
Galiūnus ten paskandina“. 


Tąsyk senas Veinemeinas 
Šitokiais prakalbo žodžiais: 
„Kitą dar mačiau stebuklą: 
Auga eglė gėliastiebė, 
Gėliastiebė, auksašakė 
Osmo laukuose siūruoja; 

Jos viršūnėje mėnulis, 


Ant šakų jos — Grigo Ratai“. 


Tarė kalvis Ilmarinas: 
„Niekados nepatikėsiu, 
Kol, į vietą nenuėjęs, 
Visko pats nepamatysiu“. 


Tarė senas Veinemeinas: 
„Jeigu netiki — na ką gi, 
Einam tąsyk pažiūrėti, 

Ar teisybė čia, ar melas!“ 


Ir nuėjo pažiūrėti 

Tosios eglės auksašakės: 
Vienas — senas Veinemeinas, 
Antras — kalvis Ilmarinas. 

Ir atkrypino, atslinko, 

Osmo laukuose sustojo, 
Kalvis artėliau priėjo 

Ir nauja egle stebėjos: 

Jos viršūnėje mėnulis, 

Ant šakų jos — Grigo Ratai. 


Tąsyk senas Veinemeinas 
Šitokiais prakalbo žodžiais: 
„O dabartės, broli kalvi, 
Lipk mėnulio pasiimti, 
Nukabinti Grigo Ratų 
Nuo tos eglės auksašakės!“ 


Ėmė kalvis Ilmarinas 

Lipti, rioglintis į medį, 

Vis aukštyn į dangų ropštis 
Pasiimt šviesaus mėnulio, 
Nukabinti Grigo Ratų 

Nuo tos eglės auksašakės. 

Auksašakė eglė tarė, 

Didelė pušis prabilo: 

„Ak žmogau tu neprotingas, 
Nepatyręs didžiavyri! 
Keberiojiesi kaip vaikas, 
Rabždiniesi į viršūnę, 
Netikros žvaigždės geidauji, 
Trokšti mėnesio netikro!“ 


Tąsyk senas Veinemeinas 
Uždainavo užgiedojo: 

Vėją pavertė į vėtrą, 
Audrą iš giedros padarė; 
Šitokiais prabilo žodžiais, 
Taip kalbėdamas žodžiavo: 
„Vėjau, imk į savo laivą, 
Sausvėji, į savo luotą, 

Ir pasupęs, palingavęs 

Jį į Pohjolą nuneški!“ 


Vėjas viesulu pakilo, 

Iš giedros audra išaugo, 
Stvėrė kalvį Ilmariną, 
Kad pasupus jį nuneštų 
Pohjolos tamsiojon žemėn, 
Sarijolon ūkanoton. 


Čia jau kalvis Ilmarinas 
Kad nuėjo, tai nuėjo! 
Vėjo vieškeliu keliavo, 
Sausvėjo keliu žygiavo 


Virš mėnulio, prie pat saulės, 


Ant didžiųjų Grigo Ratų; 
Pohjolos kieme sustojo, 
Palei Sarijolos pirtį, — 
Šunes jo nepastebėjo, 
Nepajuto jo skalikai. 

Dešimta giesmė 

200 


205 


210 


215 


Louhė, Šiaurės šeimininkė, 
Retadantė Pohjos senė, 
Atšlaime kaip sykis buvo, 
Pasiskubino paklausti: 

„Kas tu čia toksai per vyras, 
Kas per didvyris, galiūnas, 
Vėjo vieškeliu atėjęs, 
Sausvėjo keliu atkilęs? 
Šunes ant tavęs neloja, 
Ilguodegiai nevaukšnoja!“ 


Kalvis Ilmarinas tarė: 

„Ne todėl aš atėjau čia, 
Kad aplotų kaimo šunes, 
Kad apvambrytų skalikai 
Čia, prie nematytų durų, 
Prie vartelių neregėtų“. 


Tąsyk Šiaurės šeimininkė 
Puolė tirti, klausinėti: 

„Ar neteko tau pažinti, 
Susitikti ar girdėti 

Tokio kalvio Ilmarino, 

To kalėjo nagingiausio? 

Jau seniai mes jo čia laukiam, 
Jau seniausiai mes geidaujam, 
Kad į Pohjolą atkiltų, 

Naują sampą pagamintų“. 


Tąsyk kalvis Ilmarinas 
Žodį tarė, taip kalbėjo: 
„Aš tikriausiai jį pažįstu, 
Šitą kalvį Ilmariną, 

Nes aš pats tas Ilmarinas, 
Pats esu tasai kalėjas“. 


Louhė, Šiaurės šeimininkė, 
Retadantė Pohjos senė, 
Greitai nulėkė į gryčią 

235 


240 


245 

Ir tokiais prabilo žodžiais: 
„Tu, jauniausioji dukrele, 

Tu, rimčiausias mano vaike! 
Apsirenki kuo gražiausiai, 
Dailiai liemenį papuoški, 
Išdabink jį kuo švelniausiai, 
O krūtinę — kuo puošniausiai, 
Baltą kaklą — kuo dailiausiai, 
Smilkinius — visų skaisčiausiai, 
Kad veideliai raudonuotų, 
Kad žydėtų skruostai dailiai! 
Jau atkilo Ilmarinas, 

Tas kalėjas amžinasis, 
Atkeliavo sampo kalti, 
Margadangčio išrašyti“. 


Pohjolos jauna mergelė, 
Žemės ir vandens gražuolė, 
Paėmė rūbus geriausius, 
Drapanas visų švariausias; 
Apsivilko, apsitaisė, 

Galvą sau pasidabino, 
Juosmenį diržais variniais, 
Aukso juostom susivaržė. 


Atlėkė iš klėties gryčion, 

Per atšlaimą atplasnojo. 

Iš akių — meili gražuolė, 

Iš ausų — kilni mergelė, 
Prašmatniai daili iš veido, 
Išvaizdžiai skaisti iš skruostų; 
Ant krūtinės auksas tvieskia, 
Ant galvos sidabras šviečia. 


Senė, Šiaurės šeimininkė, 
Kalvį Ilmariną lydi, 
Vedasi į Pohjos trobas, 
Sarijolos statinyčias; 
Papenėjo, pamaitino, 

Vyrą gėrimais pagirdė, 

Jį vaišniai pavalgydino. 

O po to kalbėti ėmė: 

„Ak tu, kalvi Ilmarinai, 
Tu, kalėjau amžinasai! 

Ar gali nukalti sampą, 
Margadangtį išrašyti 

Iš gulbelės plunksnos galo, 
Iš bergždžios karvutės pieno, 
Iš mažyčio miežio grūdo, 
Iš avies šiųmetės pūko? 
Jei nukalsi — dukrą gausi, 
Mergužėlę sau pelnysi“. 


Tąsyk kalvis Ilmarinas 
Šitokiais prabilo žodžiais: 
„Žinoma, nukalsiu sampą, 
Margadangtį išrašysiu 

Iš gulbelės plunksnos galo, 
Iš bergždžios karvutės pieno, 
Iš mažyčio miežio grūdo, 

Iš avies šiųmetės pūko, 
Jeigu nukaliau aš dangų, 
Jei iškėliau orui stogą, 

Kai dar nė pradžios nebuvo, 
Kai nebuvo siūlo galo“. 


Ir nuėjo sampo dirbti, 
Margadangčio išrašyti. 
Prašė jam parodyt kalvę, 
Kalvio įnagius paduoti: 
Bet nebuvo šičia kalvės, 
Anei kalvės, anei dumplių, 
Anei žaizdro, nei priekalo, 
Anei kūjo, nei plaktuko! 


Tąsyk kalvis Ilmarinas 
Žodį tarė, taip kalbėjo: 
„Lai sau bobos abejoja, 

Vėjavaikiai darbą meta, 
Bet ne vyras, nors ir menkas, 
Ne vyriškis, nors ir silpnas!“ 


Tad ieškojo žaizdrui vietos, 
Dumplėms jis erdvės ieškojo 
Šitoj žemėj, toj žemynoj, 
Pohjolos laukų platybėj! 


Dieną, antrą taip ieškojo. 
Trečią dieną netikėtai 
Margą akmenį sutiko, 
Gabalą uolos pamatė. 

Čia kalėjas apsistojo, 
Kalvis ugnį susikūrė; 

Vieną dieną dumples dirbo, 
Antrą dieną žaizdrą statė. 


Tąsyk kalvis Ilmarinas, 

Tas kalėjas amžinasis, 
Medžiagas ugnin sudėjo, 
Visa ką Žaizdran sukišo; 
Dumples mint vergus pastatė, 
Pusbernius pristatė pūsti. 


Ir vergai jam dumples mynė, 
Pusberniai jam žaizdrą pūtė — 
Tris dienas ir tris naktis jie 
Nesustodami darbavos: 

Uolos ant kulnų išaugo, 
Paduos akmenys išdygo. 


Pirmai dienai įpusėjus, 

Pats kalėjas Ilmarinas 
Pasilenkęs pažiūrėjo, 

Pažvelgė į karštą žaizdrą, 

Kas ten iš ugnies išeina, 

Kas ten iš liepsnos jam gimsta. 

Lankas iš ugnies išlindo, 
Aukso kilpinis išėjo, 
Sidabru galai jo švietė, 
Kotas jo variu spindėjo. 


Lankas — miela pažiūrėti, 

Tik labai nedoro būdo: 

Jam kas dieną duok po galvą, 
O šventadieniais — po porą. 


Taigi kalvis Ilmarinas 
Nelabai lanku tuo džiaugės: 
Perlaužė jį tuoj per pusę, 
Įmetė atgal į ugnį; 

Dumples mint vergus pastatė, 
Pusbernius pristatė pūsti. 


Antrai dienai įpusėjus, 
Pats kalėjas Ilmarinas 
Pasilenkęs pažiūrėjo, 
Pažvelgė į karštą žaizdrą: 
Laivas iš ugnies išlindo, 
Raudonburis pasirodė, — 
Priekis — auksu išrašytas, 
Irklų įkabos — varinės. 


Laivas — miela pažiūrėti, 
Tik labai nedoro būdo: 
Pats jisai į karą eina, 
Mūšin veržiasi be kliauties. 


Taigi kalvis Ilmarinas 
Nelabai laivu tuo džiaugės: 
Sukapojęs ir sudaužęs 

Įmetė atgal į ugnį; 

Dumples mint vergus pastatė, 
Pusbernius pristatė pūsti. 

Trečiai dienai įpusėjus, 
Pats kalėjas Ilmarinas 
Pasilenkęs pažiūrėjo, 
Pažvelgė į karštą žaizdrą: 
Karvė iš ugnies išlindo, 
Auksaragė pasirodė, 
Kaktoje žvaigždė spindėjo, 
Ant galvos jai saulė švietė. 


Karvė — miela pažiūrėti, 
Tik labai nedoro būdo: 
Per dienas miške ji drybso, 
Pieną žemėn ji išleidžia. 


Taigi kalvis Ilmarinas 
Nelabai ta karve džiaugės: 
Ją į gabalus supjaustė, 
Sumetė atgal į ugnį; 
Dumples mint vergus pastatė, 
Pusbernius pristatė pūsti. 


Trečiai dienai besibaigiant, 
Pats kalėjas Ilmarinas 
Pasilenkęs pažiūrėjo, 
Pažvelgė į karštą žaizdrą: 
Arklas iš ugnies išlindo, 
Aukso žagrė pasirodė, 
Kaustytas variu noragas, 
Rankenos pasidabruotos. 


Arklas — miela pažiūrėti, 
Tik labai nedoro būdo: 
Svetimus laukus jis aria, 
Ne savas dirvas vagoja. 


Taigi kalvis Ilmarinas 
Nelabai tuo arklu džiaugės: 
Žagrę perlaužė per pusę, 


90 Imetė atgal į žaizdrą.“! 

Vėjus dumplių pūst pastatė, 
Viesulus pristatė dumti. 


Vėjai puolė smarkiai pūsti: 
Gairino rytys, vakaris, 

Iš pietų — pietys pujojo, 
Dvozgė dūkdamas šiaurinis. 
Pūtė dieną, pūtė antrą, 
Trečią dieną šitaip dūmė: 
Veržėsi liepsna pro langą, 
Kibirkštys per slenkstį lėkė, 


Į padangę dulkės kilo, 


Debesys su dūmais maišės. 


Pats kalėjas Ilmarinas, 
Trečiai dienai pasibaigus, 
Pasilenkęs pažiūrėjo, 
Pažvelgė į karštą žaizdrą: 
Ir pamatė gimstant sampą, 


Dailiai augant margadangtį. 


Tąsyk kalvis Ilmarinas, 
Tas kalėjas amžinasis, 
Puolė kalti, kalinėti, 

Šoko plakti, plūkti, ploti. 
Dailiai nukalė jis sampą: 
Vienas šonas miltus mala, 
Antras šonas druską mala, 
Pinigus trečiasis pila. 


Ėmė malti naujas sampas, 
Ėmė suktis margadangtis, 
Primalė aruodą miltų: 
Vieną valgyti pripildė, 
Antrą primalė parduoti, 
Trečią — atsargai padėti. 


Louhė, Šiaurės šeimininkė, 
Nubogino didį sampą, 

Nunešė į Pohjos kalną, 

Į raudono vario kalvą, 

Užu devynių šovynių. 

Čia įsišaknijo sampas 
Gilumon devynis sieksnius: 
Viena šaknimi — į žemę, 

Į vandens krantus — antrąja, 
O trečia — į Pohjos kalvą. 


Ėmė kalvis Ilmarinas 
Mergužėlės sau prašyti. 

Žodį tarė, taip kalbėjo: 

„Gal jau duosi man mergaitę, 
Kad jau sampas padarytas, 
Margadangtis išrašytas?“ 


Pohjolos jauna mergelė 
Šitokiais prabilo žodžiais: 
„Kas gi čia kitais meteliais, 
Kas čia trečią vasarėlę 
Raibas gegutes kukuodins, 
Margus paukštelius giedodins, 
Jeigu aš kitur išeisiu, 
Svetimon šalin patrauksiu! 


Jei vištelė čia prapultų, 

Jei žąselė pasiklystų, 

Močios atnešta, pragurstų, 
Jeigu bruknė kur pranyktų,— 
Tai gegutės visos dingtų, 
Džiaugsmo paukščiai išlakstytų 
Nuo šio kaukaro viršūnės 

Ir nuo kukšteros šio gūbrio. 


O ir aš pati nespėjau 
Jaunas dieneles užbaigti, 
Darbus dirbamus palikti, 
Triūsą vasaros pamesti: 
Uogos liks nenuraškytos, 

Liks krantai neapdainuoti, 
Neišvaikščiotos pievelės 
Ir neprižaistos giraitės“. 


Tąsyk kalvis Ilmarinas, 
Tas kalėjas amžinasis, 
Užsimaukšlinęs kepurę, 
Liūdną galvą panarinęs, 
Ėmė mintyti, dūmoti, 
Garbanotą galvą laužyt, 
Kaip iš čia namo pareiti, 
Kaip į tėviškę parkakti 

Iš tos Pohjolos tamsiosios, 
Sarijolos ūkanotos. 


Pohjos šeimininkė tarė: 
„Ko gi, kalvi Ilmarinai, 
Užsimaukšlinęs kepurę, 
Liūdną galvą panarinęs? 
Ar tik tau nekilo ūpas 

Į gimtus kraštus keliauti?“ 


Kalvis Ilmarinas tarė: 

„Į tenai norėčiau traukti, 
Savo namuose numirti, 
Savo žemėje nukaršti“. 


Tąsyk Pohjos šeimininkė 
Pamaitino jį, pagirdė, 
Pasodino į laivelį 

Prie vairairklio varinio; 
Pavadino vėją dvogzti, 
Pašaukė šiaurinį pūsti. 


Šitaip kalvis Ilmarinas, 

Tas kalėjas amžinasis, 

Į gimtus namus keliavo, 
Yrėsi per melsvą jūrą. 
Plaukė dieną, plaukė antrą, 


130 


131 


495 


500 


505 


510 


Dešimta giesmė 


Pagaliau į trečią dieną 
Į namus parkako kalvis, 
Į gimtinę parkeliavo. 


Senas, rimtas Veinemeinas 
Kalvio Ilmarino klausia: 
„Broli, kalvi Ilmarinai, 
Tu, kalėjau amžinasai, 

Ar padirbai naują sampą, 
Ar išmarginai jau dangtį?“ 


Tarė kalvis Ilmarinas, 

Taip kalbėdamas bylojo: 

„Tai jau mala naujas sampas, 
Sukasi jau margadangtis, 
Primalė aruodą miltų: 

Vieną valgyti pripildė, 

Antrą primalė parduoti, 
Trečią — atsargai padėti“. 

Leminkeinas traukia pirštis garsios Sario giminės mergaitei (1—110).— 
Sario mergelės iš pradžių jį pašiepia, bet greit artimai su juo susipažįsta 
(111—156).— Tiktai Kiulikės, dėl kurios ir atvykęs buvo, negali gražumu 
palenkti, tad, pagaliau pagrobęs, įsimeta ją į roges ir leidžiasi kelionėn 
(157—222).— Kiulikė verkia ir labiausiai smerkia Leminkeino karingumą; 
Leminkeinas prižada neiti į karą, jeigu Kiulikė niekados nebėgios po sodžių, 
ir abu prisiekia laikytis savo pažadų (223—314).— Leminkeino motina 
džiaugiasi jaunąja marčia (315—402) 


Laikas Ahtį apdainuoti, 
Apgiedoti tą padaužą. 


Ahtis, Sarelaino vaikas, 
Lempio vaikas vėjagalvis, 
Aukštame name užaugo 
Pas močiutę savo mielą, 
Įlankos pakrantėm lakstė 
Ir ant iškyšulio žaidė. 


Žuvimis maitinos Kaukas, 
Ešeriais vaikinas mito. 
Vyras didelis išaugo, 
Išvešėjo raudonskruostis, 

Į visus galus ištįso, 

Į kiekvieną vietą tiko; 

Tik šiek tiek apgedęs buvo, 
Įpročių blogų turėjo: 

Vis prie moterų jis laikės, 
Ištisom naktim sėdėjo 

Ten, kur linksminos mergaitės, 
20 Ten, kur žaidė kasagalvės. 


Buvo Kiulikė, mergaitė, 
Sario saloje“? gėlelė. 
Aukštame name užaugo, 
Garsioje troboj išdygo, 

2 Tėvo gryčioje sėdėjo, 
Kertėje ant suolo ramstės. 


Kol užaugo — išgarsėjo: 

Iš toli jaunikiai plaukė 

Į mergaitės aukštą namą, 
Į gražuolės gražų kiemą. 


Piršo Saulė savo sūnui: 
Nėjo ji į Saulės šalį 
Per dienas su Saule šviesti, 
Vasarą ilgiausiai triūsti. 
33 Piršo Mėnuo savo sūnui: 
Nėjo į Mėnulio šalį 
Per naktis su juo dvazgėti, 
Oro ratą su juo sukti. 


Ir Žvaigždė ją sūnui piršo: 
Bet ir Žvaigždei ji atsakė, 
Nėjo per naktis spindėti, 
Žiemą danguje žverblėti. 


Buvo Estijos jaunikiai, 
Ingrijos piršliai atkakę: 
Mergužėlė netekėjo, 

Šitaip jiems pati atsakė: 
„Dovanai tik auksą leidžiat, 
Veltui dildinat sidabrą! 
Estijon aš netekėsiu, 

Neisiu ir neprižadėsiu 

Jos vandenyse irkluoti, 

Salose krantus matuoti, 
Estijos žuvis kramsnoti, 
Skystą viralą jų srėbti. 


Ir į Ingriją aš neisiu, 

Į jos kalveles ir pelkes; 

Ten tik badas, vienas badas: 
Medžio badas, malkos badas, 
Vandenio ir kviečio badas 
Ir ruginės duonos badas“. 


Lengvapėdis Leminkeinas, 
Tas gražuolis Kaukomielis, 
Pažadėjo nukeliauti 

Sario nuotakos piršliauti, 
Prašmatnios gėlelės vesti, 
Kasagalvės nusiskinti. 


Draudė motina, graudeno, 
Perkalbėt senoji bandė: 
„Neik, vaikeli mano, pirštis 
Kilmingesnei ir garsesnei! 
Nepamils tavęs, vaikeli, 
Sario giminė didžioji“. 


Šitaip tarė Leminkeinas, 
Taip atsakė Kaukomielis: 
„Jei ne iš garsaus aš kiemo, 
Jei iš giminės aš menkas, 
Tai stotu aš nugalėsiu, 

Savo išroda įveiksiu“. 


Draudžia motina piršliauti, 
Neišleidžia Leminkeino 

Į kilmingą Sario gentį 

Ir į giminę jo plačią: 

„Ten išjuoks tave mergaitės, 
Moterys tave suniekins“. 

5 Betgi kas jam, Leminkeinui! 
Šitaip motinai jis tarė: 
„Numaldysiu bobų juoką 
Ir krizenimą merginų: 

Kai sterblėn įkrausiu vaiką, 

*2 Rankoms naštą padarysiu, 
Baigsis juokas ir patyčios, 
Užsirauks keiksmai bematant“. 


Motina jam taip kalbėjo: 
„Oi, aš vargšė nelaiminga! 

* Jei išjuoktum Sario bobas, 
Mergeles skaisčias išžergtum, 
Vaidas didelis išeitų, 
Rietenos ir karas kiltų! 

Puls visi jaunikiai Sario, 

'00 Su kardais šoks šimtas vyrų 
Ant galvelės tavo vargšės, 
Ant tavęs, vaikeli, vieno“. 


Nepaklausė Leminkeinas, 

Ką jam motina kalbėjo. 
105 Išsirinko gerą žirgą, 

Dailų kumelį pakinkė; 

Nubildėjo, nutrinksėjo 

Į garsinga Sario kaimą 

Prašmatnios gėlelės vesti, 
"19 Sario nuotakos piršliauti. 


Juokės moterys, kvatojo, 
Prunkštė, šaipėsi merginos, 
Kai per kaimą jis važiavo, 
Kai įsuko į atšlaimą, 

Nes jo važis apsivožė 

Ir tarpuvartėj užkliuvo. 

Lengvapėdis Leminkeinas 
Iškreipė iš pykčio burną, 
Juodą usą tik patąsė 

'20 Ir tokiais prabilo žodžiais: 

„Neregėjau niekad šito, 
Nemačiau ir negirdėjau, 
Kad mane išjuoktų bobos, 
Kad šaipytųsi merginos“. 


Betgi kas jam, Leminkeinui! 
Žodį tarė, taip kalbėjo: 

„Ar dar būtų, atsirastų 
Sario žemėje man vietos, 
Kad linksmai galėčiau žaisti, 
Ar yra pievelė šokti, 

Su mergaitėm Sario suktis, 
Linksmintis su kasagalvėm?“ 


Sario dukros jam atsakė, 
Iškyšulio mergos tarė: 

„Kur nebūtų, atsirastų 
Sario žemėje tau vietos, 
Kad linksmai galėtum žaisti, 
Ištryptoj pievelėj šokti, 
Bandą skynimuos vaikytis, 
Piemeniu po plynę suktis: 
Čia vaikai““ liesi, sunykę, 
Riebūs, dailūs kumeliukai“. 


Betgi kas jam, Leminkeinui! 
Piemeniu jis nusisamdė: 
Dieną ėjo į ganyklą, 

Naktį į mergų linksmybę, 

Į mergaičių suėjimą, 

Į ratelį kasagalvių. 


Taip gražuolis Kaukomielis, 
Lengvapėdis Leminkeinas, 
Moterų juokus nutraukė, 
Pašaipas mergų užčiaupė. 
Nebeliko jau mergaitės, 

Kuo doriausios, nekalčiausios, 

155 Kur jisai nebūtų lietęs, 
Su kuria nebūt gulėjęs. 


Tik viena mergaitė liko 
Sario giminėj kilmingoj, 
Kur jaunikio nežiūrėjo, 
Gero vyro nemylėjo: 
Kiulikė šita mergaitė, 
Sario prašmatni gėlelė. 


Lengvapėdis Leminkeinas, 
Tas gražuolis Kaukomielis, 
Šimtą batų nunešiojo, 
Šimtą jis irklų sulaužė 
Beviliodamas Kiulikę, 
Bepiršliaudamas mergaitę. 

Kiulikė, daili mergelė, 
170 Šitokiais kalbėjo žodžiais: 
„Ko gi tu, žioply, čia vaikštai, 
Ko, rėksny, čia sukinėjies 
Kalbindamas sau mergaitę, 
Mergindamas alvajuostę? 
Tolei neisiu, netekėsiu, 
Kol girnapusę sutrinsiu, 
Kol sugrūsiu aš grūstuvą, 
Kol sudildysiu aš piestą! 

Netekėsiu už plevėsos, 
180 Aš už atšvaipos tai neisiu; 
Išnašesnio noriu stoto 
Prie dailaus augumo savo, 
Noriu liemenio puikesnio 
Prie stuomens puikiausio savo, 
185 Kuo gražiausio noriu veido 
Prie skaistaus veidelio savo“. 


Laiko truputis praslinko, 
Pusė mėnesio praėjo. 

Vieną kažkurią ten dieną, 
Vieną vakarą vėlyvą 
Linksminosi sau mergaitės, 
Žaidė, lakstė sau gražuolės 
Pakrašty salos miškingos, 
Dailioje smiltynėj šoko; 
Kiulikė visų gražiausia, 
Kiulikė visų garsiausia. 


Atsibastė tas plevėsa, 
Atvažiavo Leminkeinas, 
Savo eržilu atkako, 

Savo arkliu atplaujojo, 

Kur merginos lakstė, žaidė, 
Kur linksmai gražuolės šoko; 
Griebė Kiulikę į važį, 

Į roges mergaitę stvėrė“*, 
Įsitraukė ją ant kailio, 
Parvertė ją ant sėdynės. 


Botagu sušėrė žirgą, 
Perliejo vadelėm arklį 

Ir į kelią pasileido. 
Nuvažiuodamas sušuko: 
„Niekados tiktai, mergaitės, 
Nesakykit, neišduokit, 

Kad buvau čia atkeliavęs, 
Kad išsivežiau gražuolę! 
Jei manęs nepaklausysit, 
Tai tik pikto susilauksit: 
Jaunikius karan žodžiuosiu, 
Po kardais varduosiu vyrus, 
Kad jau niekad negirdėsit, 
Kad kol gyvos neregėsit 
Jų beeinančių per kaimą, 
Bevažiuojančių per lauką“. 


Skundėsi Kiulikė, verkė, 
Sario žiedas aimanavo: 

225 „Valion tu mane paleiski, 
Vargšo vaiko pagailėki, 
Leisk man į namus parbėgti, 
Mamą verkiančią paguosti! 


Jei neketini paleisti 

20 Į namus mane pareiti, 
Tai penki broleliai mano, 
Tai septyni dėdės sūnūs, 
Pėdsakais paviję kiškį, 
Išvaduos mergaitės galvą“. 


235 O kad niekaip neištrūko, 
Tai į ašaras įpuolė, 

Žodį tarė, taip kalbėjo: 
„Veltui aš gimiau, vargšelė, 
Veltui aš gimiau ir augau, 

240 Veltui gyvenau pasauly! 
Pakliuvau dabar bastūnui, 
Svieto perėjūnui vyrui, 

Patekau pakeltarankiui, 
Dūkstančiam baisiam peštukui“. 


45 Prakalbėjo Leminkeinas, 

Tas gražuolis Kaukomielis: 
„Kiulike, širdele mano, 
Mano tu saldi uogele! 
Nesirūpink, neliūdėki! 

20 Aš tave gražiai laikysiu: 
Pusryčiaudamas — ant kelių, 
Vaikščiodamas — ant rankelių, 
Stoviniuodamas — prie šono, 
Atsigulęs — prie šalelės. 

23 Ko gi tau dabar liūdėti, 

Ko tau skųstis, aimanuoti? 

Gal todėl tokia nuliūdus, 

Gal todėl taip aimanuoji, 

Kad mažai rugių ir karvių, 
Kad gyvenimas vargingas? 


Nesirūpink, neliūdėki! 
Daug turiu namie aš karvių, 
Daug pienelio nešėjėlių: 
Pelkėj ganosi Bruknelė, 
Ant kalnelio — Žemuogėlė, 
Lydymuose — Avietėlė. 
Dailios jos ir nepašertos, 
Gražios ir neprižiūrėtos; 
Vakare jų rišt nereikia, 
Rytą jų nereik paleisti, 
Šieno glėbio jos neprašo, 
Pašaro nereikalauja.“ 


O gal tu todėl liūdėjai, 

Gal todėl taip gailiai skundeis, 
Kad per menkas mano namas, 
Giminė ne per didžiausia? 


Nors ir menkas mano namas, 
Giminė ne per didžiausia, — 
Aš turiu ugninį kardą, 
Žaižaruotą kalaviją. 

Iš garsios genties jis kilęs, 
Aukštą giminę jis turi: 
Hysis šveitė jį, galando; 
Šveitė, skudrino dievai jį. 
Juo aš giminę praplėsiu, 
Juo padauginsiu aš gentį, 
Kardu tuo ugniaašmeniu, 
Durtuvu tuo žaižaruotu“. 


Mergužėlė atsiduso, 

Šitokiais prabilo žodžiais: 
„Leminkeinai, Lempio vaike! 
Jei kaip aš merginą tokią 
Nori imti sau už žmoną, 

Už vištelę prie pašonės,— 
Privalai čia pat prisiekti 
Niekados į karą neiti, 

Nors ir kaip reikėtų aukso, 
Nors ir kaip sidabro trokštum!“ 

Lengvapėdis Leminkeinas 
300 Šitokiais atsakė žodžiais: 
„Amžinai aš tau prisiekiu 
Niekados į karą neiti, 
Nors ir kaip reikėtų aukso, 
Nors ir kaip sidabro trokščiau. 
Bet ir tu turi prisiekti, 
Kad nevaikščiosi po kaimą, 
Nors labai norėsi šokti, 
Nors labai žaidimų gviešies!“ 

Šitaip jie abu prisiekė, 

30 Viens kitam pasižadėjo, 
Davė apžadus prieš dievą, 
Prieš apvaizdą visagalę: 
Ahtis niekad neis į karą, 
Kiulikė nelėks į kaimą. 

35 Lengvapėdis Leminkeinas 

Botagu sušėrė žirgą, 

Perliejo vadelėm arklį. 

Šitokiais kalbėjo žodžiais: 

„Likit sveikos, Sario pievos, 

Eglės ir kelmai smalingi, 

Kur per vasarą basčiausi, 

Kur per žiemą vaikštinėjau, 

Kur klajojau tamsią naktį, 

Kur slapsčiausi lietui lyjant 

Gaudydamas jerubėlę, 

Bemedžiodamas antelę!“ 

Taip šuoliuodamas važiavo; 
Greitai ir namus išvydo. 

Ir mergaitė šitaip tarė, 
Taip kalbėdama bylojo: 
„Ten trobelė kiauru stogu, 
Vargani griuvėsiai matos. 
Tai kieno gi ta trobelė, 
Koks ten vargeta gyvena?“ 


Lengvapėdis Leminkeinas 
Žodį tarė, taip kalbėjo: 
„Dėl trobelės neliūdėki, 
Nesijaudinki dėl gryčios! 
Susiręsim kitą trobą, 
Naują sau pasistatysim 

Iš sienojų kuo storiausių, 
Iš geriausių girios rąstų“. 


Lengvapėdis Leminkeinas 
Greit jau ir namo parkako 
Pas motušę savo mielą, 
Pas gimdytojėlę savo. 


Motina jam šitaip tarė, 
Taip kalbėdama bylojo: 
„Užtrukai ilgai, vaikeli, 
Svetimon šalin išvykęs“. 


Lengvapėdis Leminkeinas 
Žodį tarė, taip kalbėjo: 
„Moteris išjuokt reikėjo, 
Atsilyginti merginoms 

Už patyčias ir už juoką, 
Už tas pašaipas atkeršyt. 
Tai išsirinkau geriausią, 
Pasisodinau ant kailio, 
Patupdžiau ją ant sėdynės, 
Pakišau ją po dangojum. 

Taip atlyginau aš boboms, 
Taip mergoms atsimokėjau. 


Oi gimdytoja, motule, 

Oi augintoja manoji! 

Jau radau aš, ko ieškojau, 

Jau gavau aš, ko norėjau. 
Tieski čiužinius geriausius, 
Kloki priegalvius minkščiausius 
Man miegoti savo žemėj, 

Prie jaunos žmonos gulėti!“ 

Motina jam taip atsakė, 

Taip kalbėdama bylojo: 

„Būk pagarbintas, o dieve, 
Būk pagirtas, sutvėrėjau, 

Kad davei man jauną marčią 
Ugniai židiny įpūsti, 
Audeklams gražiausiems austi, 
Ko ploniausiems siūlams verpti, 
Rūbams skalbti, žlugtui žlugti, 
Drobei saulėje išbalint! 

Padėkoki savo laimei 
Gerą ėmęs, gerą gavęs! 
Gerą skyrė sutvėrėjas, 
Gerą davė maloningas: 
Sniegena daili ant sniego, 
Dar dailesnė tau šalimais; 
Baltos jūrų marių putos, 
Dar baltesnė tavo valioj; 
Išvaizdi laukinė antis, 

Bet martelė išvaizdesnė; 
Nors šviesi danguj žvaigždelė, 
Sužieduotinė šviesesnė. 

Platesnes grindas sudėki, 
Didesnius iškirski langus, 

35 Resk naujų sienojų sienas, 
Naują gryčią pastatyki, 
Nutašyki naują slenkstį, 
Pakabink duris ant vyrių, 
Sau mergelę jauną gavęs, 

“00 Sau gražuolę išsirinkęs, 
Už save geresnę ėmęs, 
Kilmingesnę nusiskyręs!“ 

DVYLIKTA GIESMĖ 


Kiulikė užmiršta savo priesaiką ir išeina į kaimą, todėl Leminkeinas smarkiai 
supyksta ir čia pat nutaria ją palikti ir vykti Pohjolos mergaitei pirštis (1— 
128).— Motina stengiasi visokiais būdais sulaikyti sūnų ir sako, kad jis ten 
sutiksiąs savo mirtį; Leminkeinas, šukuodamasis galvą, tyčiomis išmeta šepetį 
iš rankų sakydamas, kad kai jis bus žuvęs, iš šepečio paplūsiąs kraujas (129— 
212).— Apsitaisęs iškeliauja, atvyksta į Pohjolą ir giedodamas išveja 
lauk visus iš Pohjolos trobos; tiktai vieną, piktą galvijų piemenį, 
paliko nenugiedotą (213—504) 


Šitaip Ahtis Leminkeinas, 
Tas gražuolis Kaukolainas, 
Visą laiką ir gyveno 

Prie jaunos mergelės šono; 
Pats jisai į karą nėjo, 

Ji nevaikščiojo po kaimą. 


“ 


Šitaip vieną gražią dieną, 
Kažkurį ankstyvą rytą, 
Leminkeinas iškeliavo 
Pažiūrėt žuvų neršyklos; 
Ir lig vakaro negrįžo, 
Pirmą naktį neparėjo. 
Kiulikė tuojau į kaimą 
Prie mergaičių nuskubėjo. 
Kas gi paskalą nuneš jam, 
Kas dabar jam perduos žinią? 
Ainikė, sesutė Ahčio; 

Paskalą jinai nuneš jam, 
Perduos ji pati jam žinią: 
„Mielas Ahti, broli mano! 
Kiulikė jau buvo kaime, 
Svetimus vartus atkėlė, 

Kur merginos jaunos šoka, 
Ten, kur žaidžia kasagalvės“. 


Ahtis, vienturys vaikinas, 
Lengvapėdis Leminkeinas, 
Užsiširdijo, įniršo, 

Ištisą savaitę pyko. 

Šitokiais prakalbo žodžiais: 
„Motinėle, sengalvėle! 

Skalbk man marškinius, mieloji, 
Nuoduose juodų gyvačių““, 
Išdžiovink juos kuo greičiausiai, — 
Laikas man į karą eiti 
Susiremt su Pohjos vyrais 

Ant Laplandijos dirvonų: 
Kiulikė jau buvo kaime, 
Svetimus vartus atkėlė, 

Kur merginos jaunos šoka, 
Ten, kur žaidžia kasagalvės“. 


Kiulikė kalbėti ėmė, 
Perkalbėt pirmoji puolė: 
„Ak mielasis mano Ahti! 
Neik į karą, meldžiamasis! 
Šiąnakt sapną aš regėjau, 
Kai miegodama ilsėjaus: 
Didelė ugnis plėvojo, 

Dar didesnės liepsnos pliaupė 
Visiškai po mūsų langu, 
Tiesiai už galinės sienos; 
Greitai apėmė ir trobą, 
Kaip krioklys koksai pakilo 
Ir nuo lango ligi durų, 

Lig lubų pleškėjo viskas“. 

Lengvapėdis Leminkeinas 
Šitokiais prabilo žodžiais: 
„Bobos priesaika, sapnu aš 
Niekados nepatikėsiu. 

Oi gimdytoja, motule! 

Eik, atneški mano šarvus, 
Karo apdarus paduoki! 
Man užėjo didis noras 
Išragaut grumtynių alų, 
Atsigert kovos midučio“. 


Motina jam šitaip tarė: 
„Ahti, sūnaitėli mano! 
Neik į karą, meldžiamasis! 
Namuose gana alučio 
Statinaitėje alksninėj 

Už volės, už ąžuolinės; 

Aš atnešiu atsigerti, 

Mauk sau alų visą dieną“. 


Leminkeinas jai atsakė: 
„Man nereik alaus naminio! 
Jau verčiau iš upės gersiu 
Nuo smaluotos irklo mentės: 
Upėje vanduo saldesnis 

Už naminę jūsų girą. 

Eik, atneški mano šarvus, 
Karo apdarus paduoki! 

Aš į Pohjolą keliausiu, 

Į Laplandiją aš trauksiu 
Klausinėdamasis aukso, 
Reikalaudamas sidabro“. 


Leminkeino močia tarė: 
„Ahti, sūnaitėli mano! 
Aukso namuose užtenka, 
Pilna klėtyje sidabro. 

O be to, dar vakar dieną, 
Vakar dieną, ankstų rytą, 

Vergas arė gyvatyną, 

Plėšė kirmėlių dirvoną: 
Arklas išarė ten skrynią, 
Žagrė pinigus iškėlė — 
Skrynioje šimtai gulėjo, 
Tūkstančiai dėžėj skambėjo. 
Parvežiau į klėtį skrynią 

Ir ant užlų ją užkėliau“. 


Leminkeinas jai atsakė: 
„Niekis ta namų gėrybė! 

Jei kare išplėšiu markę, 

Ji man bus kur kas brangesnė 
Už padėtą klėty auksą, 

Už išartąjį sidabrą. 

Eik, atneški mano šarvus, 
Karo apdarus paduoki! 

Eisiu aš į Pohjos karą, 

Į Laplandiją aš trauksiu. 


Aš panūdau, panogėjau, 
Sugalvojau, sudūmojau 
Savo ausimis išgirsti, 
Savo akimis išvysti, 

Ar yra mergaitė Pohjoj, 
Pimentoloje gražuolė, 
Kur jaunikių nemylėtų, 
Kur į vyrus nežiūrėtų“. 


Leminkeino močia tarė: 
„Ahti, mano sūnaitėli! 
Kiulikė po gryčią vaikšto, 
Ir garbinga, ir turtinga. 
Juk baisu, kada dvi moters 
Vieno vyro guoly guli“. “ 


Leminkeinas jai atsakė: 
„Kiulikė po kaimą laksto — 

Tai tegu sau ir bėgioja, 
Kiekvienoj troboj nakvoja, 
Lai sau šoka su mergaitėm, 
Žaidžia sau su kasagalvėm!“ 


Motina graudeno, draudė, 
Perkalbėt senoji bandė: 
„Tiktai tu, sūneli mano, 
Neik į Pohjolos sodybą, 
Nežinodamas gudrybių, 
Nemokėdamas akeivų, 
Neik į Pohjos vyrų ugnį, 
Į Laplandijos dirvonus! 
Užvarduos ten laplandietis, 
Nugiedos tave turjietis 
Galva į anglis, į molį, 
Petimi — į kibirkštyną, 
Rankomis — į pelenyną, 
Karštą akmeninį žaizdrą“. 


Leminkeinas taip atsakė: 
„Jau esu raganių burtas, 
Tų piktų gyvačių keiktas; 
Būrė jau trys laplandiečiai 
Vasaros naktelę vieną, 

Ant uolos pliki susėdę“", 

Be diržų ir be drabužių, 
Plikutėliai, nuogutėliai: 

Tai ir gavo, tai laimėjo, 

Iš manęs tai, vargšai, pelnė, 
Iš akmens kiek pelno kirvis, 
Iš uolos kiek laimi grąžtas, 
Kiek iš ledo peša kelmas, 
Giltinė iš tuščio namo. 


Kitą kartą šitaip baidė, 
Kitą sykį taip išėjo: 
Paguldyt mane norėjo, 
Nugramzdint mane ketino 

Pelkėje klampioj kaip lieptą, 
Purvinam raiste kaip rąstą, 

Į dumblyną ligi smakro, 

Lig barzdos į bjaurią balą. 
Betgi aš, kaip retas vyras, 
Nelabai pasibaisėjau; 

Pats pasidariau raganium, 
Pats varduoti juos pradėjau: 
Su strėlėm juos nudaigojau, 
Su jų ginklais juos nukeikiau. 
Burtininkus su jų durklais, 
Žiniūnus — su kalavijais 

Į Mirties nugrūdau krioklį, 

Į gilybę kuo giliausią, 

Po vandens srove aukščiausia, 
Po verpetu kuo pikčiausiu. 
Ten tegu raganiai guli, 

Lai ten miega pavyduoliai, 
Kolei prasikals žolelė 

Per jų kepures ir galvas, 

Per pečius piktų žiniūnų, 

Per jų raumenis ir kaulus, 
Burtininkams saldžiai miegant, 
Pavyduoliams giliai gulint!“ 


Motina atkalbinėjo, 

Vis dar draudė Leminkeiną; 
Motina graudeno sūnų, 
Moteris prilaikė vyrą: 
„Neik tiktai, vaikeli mano, 
Į tą šaltą Šiaurės kaimą, 
Pohjolos tamsiojon žemėn! 
Ten tu tikrą galą gausi, 
Ten pražūsi nelaimingas, 
Leminkeinai lengvapėdi. 
Šimtą kartų man kalbėtum, 
Aš vis tiek nepatikėsiu: 
Koks gi tu be giesmininkas 
Pohjoloj tarp vyrų būsi — 

Kaipgi Turjoj tu žodžiuosi, 
Jei laplandiškai nemoki“. 


Lengvapėdis Leminkeinas, 
Tas gražuolis Kaukomielis 
Galvą šepečiu šukavo, 

Savo plaukus dailiai klostė. 
Trenkė šepetį į sieną, 

O šukas į pečiaus kaktą, 
Žodį tarė, taip kalbėjo, 
Taip sakydamas bylojo: 
„Tik tada žus Leminkeinas, 
Tik tada prapuls vaikinas, 
Kai iš šepečio pliaups kraujas, 
Kai tekės jisai iš šukų“*“. 


Lengvapėdis Leminkeinas 
Pohjolon suskato ruoštis 
Neklausydamas motulės, 
Jos nepaisydamas žodžių. 


Ruošėsi jisai ir taisės, 
Geležiniais rūbais rengės, 
Juosėsi diržais plieniniais, 
Pats tokiais kalbėjo žodžiais: 
„Karžygys šarvais plieniniais, 
Vyras geležiniais rūbais, 
Didvyris diržais variniais 
Tarp žiniūnų bus tvirtesnis, 
Nebijos pačių pikčiausių, 
Nepabūgs išmoningiausių““". 


Paėmė jis savo kardą, 
Pagriebė ugniaašmenį, 
Hysio skudriai išgaląstą, 
Nušveistą dievų, pastvėrė; 
Prisirišo jį prie šono, 

Į makštis jį įsikišo. 

Kurgi vyras prisiglaudžia, 
Kur jis priebėgą suranda? 
Šičia vyras prisiglaudžia, 
Čia jis priebėgą suranda: 
Tarpdury po stogo gegnėm, 
Priemenėj prie durų staktos, 
Atšlaime netoli vartų, 

Prie vartelių paskutinių *“. 


Šičia vyras prisiglaudžia, 
Slepias čia nuo moters pykčio; 
Bet menka ta jo pastogė, 
Uždingsnis tas vyro silpnas — 
Reiks jam saugotis ir globtis, 
Vyriškos rūstybės vengti, 
Kryžkelėje teks jam slėptis, 
Ant akmens kupros tūnoti, 
Paliose ant kupsto suptis, 
Šalt prie almančių šaltinių, 
Krintančiam kriokly laikytis, 
Sūkury srauniam turėtis. 


Lengvapėdis Leminkeinas 
Taip kalbėdamas bylojo: 
„Kilkit, karžygiai, iš žemės, 
Kelkitės dabar, galiūnai, 

Iš šaltinių, kardavyriai, 
Lankininkai, iš upokšnių! 
Kilk su savo vyrais, miške, 
Su kariais, tankusis šile, 

Su galybe, kalno seni, 

Su baisybėmis, vandeni, 

Su žmonėm, vandens motule, 
Su valdžia, vandens seneli, 
Iš visų daubų, mergaitės, 

Iš liulynų, švelniasterblės, 
Eikit didvyriui padėti, 

Kilkit karžygiui pagelbėt, 
Nuo strėlių raganiaus globti, 

Sergėt nuo žiniūno plieno, 
Nuo kardų aštriaašmenių, 
Nuo šaulių taikliųjų ginklų! 


Jeigu šito neužtektų, 

Tai žinau dar vieną būdą: 
Atsidusiu į aukštybės 
Dangiškajam tėvui Ukui, 
Debesų aukštam valdovui, 
Jų tvarkytojui vyriausiam. 


O aukščiausias dieve Ukai, 
Senas dangiškasai tėve, 

Kurs pro debesis kalbi mums, 
Kurs pro orą mums byloji! 
Duok ugninį kalaviją, 

Kardą su makštim ugninėm, 
Kad kivinklus išblaškyčiau, 

Kad aš kliūtis ištvaiskyčiau, 
Žemės žiniūnus įveikčiau, 

Kad vandens žynius nurungčiau, 
Kur manęs iš priekio laukia, 
Kur už nugaros man stovi, 
Kur viršum galvos man kybo, 
Kur manęs iš šonų tyko, 

Kad jų strėlės į juos lėktų, 
Kad jų durklai juos nudurtų, 
Kad jų plienas juos nukirstų, 
Kad jų kardas juos nudobtų!“*! 


Lengvapėdis Leminkeinas, 
Tas gražuolis Kaukomtielis, 
Sušvilpė iš krūmų žirgą, 
Iš pievelės auksakartį; 
Žirgą kamanom pamovė, 
Ienosna įstatė arklį, 

Pats į važį įsilipo, 

Ant sėdynės atsisėdo, 

Arklį botagu sušėrė, 

Perliejo perlakasnykiu. 
Bėris bėga, važis čiuožia, 
Po važiu trumpėja kelias, 
Sidabrinės smiltys skamba, 
Lyguma auksinė gaudžia. 


Vieną dieną, antrą dieną, 
Trečią dieną taip važiavo. 
Trečią dieną bevažiuojant, 
Kaimas priešaky iškilo. 


Lengvapėdis Leminkeinas 
Nuvažiavo, nubildėjo*? 
Kraštiniu keliu į sodžių, 

Į kraštinį namą tiesiai. 

Ir paklausė jis per slenkstį, 
Tarpdury pro staktą tarė: 
„Ar yra čia, kas mokėtų, 
Kas atrištų arkliui ienas, 
Kas jam pavaržą atleistų, 
Kas jam lanką atkabintų?“ 


Asloje berniukas tarė, 
Vaikas priemenėj atsakė: 
„Ne, nėra čia, kas mokėtų, 
Kas atrištų arkliui ienas, 
Kas jam pavaržą atleistų, 
Kas jam lanką atkabintų“. 


Apsisuko Leminkeinas, 
Botagu sušėrė žirgą, 
Perliejo vadelėm arklį; 
Nuvažiavo, nubildėjo 
Vieškeliu viduriniuoju 

Į sodybą vidurinę. 

Ir per slenkstį jis paklausė, 
Tarpdury pro staktą tarė: 
„Ar yra čia, kas mokėtų, 


30 Kas išvadelėtų arklį, 

Kas jam pavaržą atleistų, 
Kas atnarpliotų jam aivą?“ 


Tarė senė jam nuo krosnies, 
Atliepė nuo suolo vėgra: 
„Atsirastų, kas mokėtų, 

Kas išvadelėtų arklį, 

Kas jam pavaržą atleistų, 
Kas atrištų arkliui ienas: 
Tuzinas koks atsirastų, 

Jeigu nori, tai ir šimtas, 

Kas tau važį atvarytų, 

Arklį kinkomą tau duotų, 
Kad kurnėtum, nevidone, 
Savo sodžiun kuistum, niekše, 
Ten, kur tavo šeimininkas, 
Ten, kur šeimininkė tavo, 
Kur tarp vartų brolis laukia, 
Kur sesuo ant aslos sėdi, 

Kad dar su švitne parkaktum, 
Kad su saule parsirastum“. 


Leminkeinui viskas niekai! 
Žodį tarė, taip kalbėjo: 
„Reiktų nugalabyt senę, 
Kabliasmakrę nudaigoti“. 
Bet paleido arklį bėgti; 
Nušvilpė, nuvažnyčiojo 
Vieškeliu aukštutiniuoju 

Į sodybą aukštutinę. 


Lengvapėdis Leminkeinas, 
Privažiuodamas sodybą, 

Šitokiais prabilo žodžiais, 

Taip kalbėdamas bylojo: 

„Hysi, tu nutildyk šunį, 

Lempai, tu užčiaupk jam žiaunas, 
Brūzguliu suveržk jam snukį, 
Tarp dantų įsprausk jam brūklį, 


Dvylikta giesmė 


380 


38 


“ 


390 


395 


400 


405 


410 


156 


Kad nevambrytų, nelotų, 
Kol pro šalį pravažiuosiu!“*? 


Taip į kiemą įvažiavęs, 
Botagu per žemę drožė: 
Pasikėlė tankus rūkas, 

O rūke tam — žmogeliukas; 
Jis jam pavaržą atleido, 

Jis jam lanką atkabino. 


Lengvapėdis Leminkeinas 
Atsargiai klausytis ėmė 
Niekieno nepastebėtas, 
Niekieno nepamatytas: 
Troboje išgirdo giedant, 
Gryčios viduje žodžiuojant, 
Muziką už sienos grojant, 
Giesmes už lentų vedžiojant. 


Pažvelgė į gryčios vidų, 
Užsiglaudęs pažiūrėjo: 
Gryčia gi pilna Žiniūnų, 
Suolas pilnas giesmininkų, 
Muzikantai sienas remia, 
Tarpduryje — aiškiaregiai, 
Burtininkai — užu stalo, 
Pečiaus pusėje — raganiai... 
Jie laplandiškai žodžiavo, 
Hysio giesmes jie giedojo. 


Lengvapėdis Leminkeinas, 
Savo išrodą pakeitęs 

Ir pamainęs savo stotą, 

Brovėsi vidun pro kertę 

Ir, pro sąsparą įlindęs, 
Šitokiais prabilo žodžiais: 
„Dainos geros tuo, kad baigias, 
Trumpume giesmių gražumas; 

Jau geriau, kai proto lieka, 
Nei kai giesmei jo pritrūksta“. 


Senė Pohjos šeimininkė 
Grindimis atvilko kojas, 

Į viduaslį atslinko. 

Žodį tarė, taip kalbėjo: 
„Buvo čia anksčiau šunelis, 
Geležinio plauko sargis, 
Mėsą ėdė, kaulą graužė, 
Šviežią kraują mėgo lakti. 
Kas gi tu toksai, galiūne, 
Kas gi toks esi, vyruti, 

Kad į gryčią įsibrovei, 

Kad pro kertę prasispraudei 
Mūsų šuns nepastebėtas, 
Sargio mūs nepamatytas?“ 


Leminkeinas šitaip tarė: 
„Būčiau čia neatsiradęs, 
Be išmanymo, be burtų, 
Be galėjimo, be mokslo, 
Be pagalbos mano tėvo, 
Be daiktų jo stebuklingų““, 
Kad mane suėstų šunes, 
Kad skalikai sudraskytų. 


Išprausė mane motulė, 

Mažą ji mane išmaudė 
Vasarvidžio naktį — triskart, 
Rudenio nakčia — devynis, 
Kad visus kelius Žžinočiau, 

Kad visuos kraštuos mokėčiau, 
Kad namie aš būčiau dainium, 
Kad svetur žiniūnu būčiau“. 


Lengvapėdis Leminkeinas. 
Tas gražuolis Kaukomielis 
Burtininku greit pavirto, 

Giesmininku pasidarė: 
Kibirkštis skvernai tik skėlė, 
Iš akių tik liepsnos liejos, 
Kai giedojo Leminkeinas, 
Kai užkeikdamas žodžiavo. 


Jis giesmininkus geriausius 
Nugiedojo į prasčiausius; 
Burnas akmenų prikimšo, 
Uolomis užkišo gerkles 


Giesmininkams kuo geriausiems, 
Dainiams kuo išmoningiausiems. 


Nugiedojo jis tuos vyrus 
Vieną ten, o kitą šičia: 

Į kirtavietę nykiausią, 

Į dirvoną nesuartą, 

Į upokšnį nežuvingą, 
Ežerą neešeringą, 

Į galingą Rutjos krioklį, 

Į tą urulį ugninį, 

Į verpetą baltaputį, 
Akmenim į upės slenkstį, 
Kad liepsnom tenai plėsuotų, 
Kad kibirkštimis žioruotų. 
Nugiedojo Leminkeinas 
Karžygius su kalavijais, 
Didžiavyrius su jų ginklais; 
Nuveikė senus ir jaunus, 
Ir viduramžius nubūrė; 
Vieną piemenį paliko 
Nevarduotą, neužkeiktą, 
Aklą senį neužburtą. 


Tas piemuo šlapiakepuris 
Šitokiais prakalbo žodžiais: 
„Lengvapėdi Lempio vaike! 


*0 Nuveikei senus ir jaunus, 

ė . 1 ai . 
Ir viduramžius nubūrei: 
Ko manęs nenugiedojai?“ 


Leminkeinas jam atsakė: 
„Neliečiau tavęs aš, bėdžiau, 
Kad bjaurus esi matyti, 

Kad šlykštus esi paliesti. 

Kai buvai kadaise jaunas, 
Kai buvai piemuo niekingas, 
Nuburškei tu močios dukrą, 
Išprievartavai seselę, 

Eržilus tu sumaitojai, 
Arklius nuvarei nuo kojų 
Po pelkynus, po kemsynus, 
Po balas ir po dumblynus“. 


485 


490 


“95 Tas piemuo šlapiakepuris 


Užsiširdijo, įtūžo. 

Pro duris laukan išėjo, 

Per atšlaimą, per dirvoną 

Jis prie Tuonelos nubėgo, 
Prie sraunios šventosios upės. 
Ten jis laukė Kaukomielio, 
Tykojo ten Leminkeino, 
Parvažiuojančio iš Pohjos, 
Skubančio atgal namopi. 

TRYLIKTA GIESMĖ 


Leminkeinas prašo Pohjos senę atiduoti jam savo dukrą; ši paskiria pirmą 
darbą — pagauti slidėmis Hysio briedį (1—30).— Leminkeinas išvyksta 
išdidžiai ketindamas sugauti briedį, bet greitai, deja, pamato, kad taip lengvai 


" 


jo nesumedžios (31—270) 


Lengvapėdis Leminkeinas 
Šitaip tarė Pohjos senei: 
„Duok dabar mergaitę, sene, 
Greit atvesk čia geltonkasę, 
Iš mergų krūvos geriausią, 

Iš jų pulko kuo aukščiausią!“ 


Senė Pohjos šeimininkė 

Žodį tarė, taip kalbėjo: 

„Aš neduosiu tau mergaitės, 

Už tavęs aš nevarysiu 

Nei geriausios, nei blogiausios, 
Nei aukščiausios, nei mažiausios: 
Tu gi jau vedei sau pačią, 

Jau ėmei sau šeimininkę“. 


Leminkeinas jai atsakė: 
„Kiulikę pririšiu kaime, 
Sodžiaus pakrašty prie stulpo, 
Prie plačių kaimyno vartų; 
Čia geresnę rasiu žmoną. 

11. PLB 12 

Tai atvesk man savo dukrą, 
Mergužėlę kuo gražiausią, 
Kasagalvę kuo geriausią!“ 


Pohjos šeimininkė tarė: 
„Aš neduosiu savo dukros 
Netikšai ir tuščiagalviui, 
Niekam tikusiam jaunikiui. 
Tik tada dukters teiraukis, 
Gėliagalvei tąsyk pirškis, 
Kai pagausi Hysio briedį, 
Kai jį slidėmis pavysi!“ 


Lengvapėdis Leminkeinas 
Pasikaustė savo ietį, 

Įtempė greit savo lanką 

Ir strėlių prisigalando. 

Pats tokiais prabilo žodžiais: 
„Štai jau ietį pasikausčiau, 
Jau strėlių prisigalandau, 
Įtempiau jau savo lanką, 

Nėr kairiosios slidės — stumtis, 
Dešiniosios — pasispirti“. 


Lengvapėdis Leminkeinas 
Taip svarstydamas galvojo, 
Kur dabar slides jam gauti, 
Kur čia jas pasigaminti. 


Nukeliavo jis pas Kaupį, 
Kalvėn Liūlikio nuėjo: 
„Išmintingas laplandieti, 
Mielas Kaupi, vuojalieti! 

Tu slides man padaryki, 
Nutašyk šliūžes man dailiai, 
Kad pagaučiau Hysio briedį, 
Kad jį slidėmis pavyčiau!“ 

Liūlikis jam šitaip tarė, 
Kaupis greitai jam atsakė: 
„Tuščias darbas, Leminkeinai, 
Hysio briedį varinėti: 
Parsineši tik puvėklį, 

O ir tą per vargą gausi“. 


Leminkeinui viskas niekai! 
Šitaip kalviui jis kalbėjo: 
„Padaryk slides man, kalvi, 
Pasistumti, pasispirti! 
Slidėmis aš vysiuos briedį, 
Hysio pievoj jį medžiosiu“. 


Liūlikis, tas slidžių kalvis, 
Sumatus pašliūžų meistras, 
Rudenį slides ištašė, 

O per žiemą nuobliavo, 
Vieną dieną lazdą drožė, 
Antrą — jai lankelį lenkė. 


Gatava kairioji slidė, 
Padaryta dešinioji, 

Jau nudrožtos slidžių lazdos, 
Jau lankeliai pritaisyti. 
Ūdros kailio vertos lazdos, 
O lankeliai — lapės kailio“?. 


Ištepė taukais pašliūžas, 
Elnio lajum jas ištrynė; 
Pats vis mintijo, galvojo, 
Šitokiais prabilo žodžiais: 
„Beg surasi tarp jaunųjų, 
Beg tarp augančių sutiksi, 
Kas kaire slide pašliaužtų, 
Pasispirtų dešiniąja?“ 


Leminkeinas jam atsakė, 
Atvertė jam raudonskruostis: 

„Tai surasi tarp jaunųjų, 
Tai tarp augančių sutiksi, 
Kas kaire slide pašliaužtų, 
Pasispirtų dešiniąja“. 


Prisitaisė jis strėlinę, 
Lanką permetė per petį, 
Lazdą pagriebė į ranką; 
Ėmė šliaužt kaire pašliūža, 
Pasispyrė dešiniąja. 
Šliauždamas jis šitaip tarė: 
„Argi dievo Žemėj rasi, 

Po dangaus skliautu užeisi, 
Girioje ar besutiksi 

Tokį žvėrį keturkojį, 

Kad pavijęs nepagautum, 
Kad užvaręs nepaimtum 
Kalevo sūnaus pašliūžom, 
Šitom Leminkeino slidėm!“ 


Ir išgirdo šitai Hysis, 

Jūtas šitai pastebėjo. 

Ėmė dirbt šėtonas briedį, 
Puolė velnias elnią kurti: 
Galvą jis iš kelmo dirbo, 

Iš šakų ragus padarė, 

Iš virbų sutaisė kojas, 

O blauzdas — iš balos virpčių, 
Nugarą — iš daržo karčių, 
Gyslas — iš žolių pernykščių; 
Iš vandens lelijų — akys, 
Ausys — iš vandens žolynų, 
Oda — iš žievės eglinės, 

O mėsa — iš medžio pūzrų. 


Mokė Hysis savo briedį, 
Savo elniui taip kalbėjo: 
„Bėk dabar, šėtono briedi, 
Skuoski, mano greitakoji, 

Kur veršiuojasi elnienės, 

Lėk Laplandijos dirvonais, 
125 Kad tave sušilęs vytųs 

Savo slidėm Leminkeinas!“ 


Šoko bėgti Hysio briedis, 

Puolė lėkt laukinis elnias, 

Skuosdamas pro Pohjos klėtis““, 
130 Per Laplandijos dirvonus: 

Jurtoje nuspyrė rėčką, 

Išvertė ant laužo puodą, 

Mėsą pelenais apvėlė, 

Sriubą ant ugnies išpylė. 


135 Pasikėlė didis triukšmas 
Ant Laplandijos dirvonų: 
Laplandiečių šunes lojo, 
Jų vaikai iš baimės verkė, 
Garsiai juokės moteriškės, 

140 Vyrai pyko ir murmėjo. 


Lengvapėdis Leminkeinas 
Slidėmis vis vijos briedį. 
Bėgo pūdymais ir pelkėm, 
Miško trakais ir kirtimais: 
143 Iš po slidžių liejos liepsnos, 

Dūmai iš lazdų dūliavo; 

O to briedžio nei matyti, 
Nei regėti, nei girdėti. 


Prašliaužė pilis ir piltis, 
Užjūrio žemes žemynas; 
Hysio mišką jis išnaršė, 
Kalmos pralėkė smiltynais, 
Pro Mirties pražiotą snukį, 
Pro aptvertą Kalmos kiemą. 
Jau Mirtis nasrus atvėrė, 

Kalma galvą jau iškišo, 
Jau ketino griebti vyrą, 
Pasičiupti Leminkeiną: 
Stverti stvėrė — nepastvėrė, 
Vyti vijo — nepavijo. 


Liko dar neapieškotas 
Miško kampas, girios plotas 
Ant ilgųjų Pohjos varsnų, 
Šiaurės žemėje plačiausioj. 
Pasileido į tą pusę, 

Į tą miško kampą puolė. 


O pasiekęs šitą vietą, 

Didį triukšmą jis išgirdo 
Ant ilgųjų Pohjos varsnų, 
Ant Laplandijos dirvonų: 
Laplandiečių šunes lojo, 
Jų vaikai iš baimės verkė, 
Garsiai juokės moteriškės, 
Vyrai pyko ir murmėjo. 


Lengvapėdis Leminkeinas 
Pasileido į tą pusę, 

Kur skalikai garsiai lojo 

Ant Laplandijos dirvonų. 


O atkakęs jis teiravos, 
Klausinėjo atkeliavęs: 

„Ko gi moterys čia juokias, 
Ko vaikai čia gailiai verkia, 
Ko gi čia seneliai skundžias, 
Ko čia niršūs šunes loja?“ 


„Tai todėl čia moters juokias, 


Tai todėl vaikai čia verkia, 
Tai todėl seneliai skundžias, 
Tai todėl čia šunes loja, 


Trylikta giesmė 


Trylikta giesmė 

Kad prabėgo Hysio briedis, 
Prašuoliavo skeltanagis, 
Jurtoje nuspyrė rėčką, 
Išvertė ant laužo puodą, 
Sriubą ant ugnies išpylė, 
Išdrėbė ant aslos košę“. 


Vėjapūta raudonskruostis, 
Lengvapėdis Leminkeinas, 
Spyrė kairiąją pašliūžą 

Kaip gyvatę į kemsyną, 
Traukdamas eglinę slidę 

Lyg per sniegą gyvą žaltį; 
Čiuoždamas jis taip kalbėjo, 
Lazdą keldamas, jis tarė: 
„Kiek Laplandijoje vyrų, 
Tiek tegu man briedį neša; 
Kiek Laplandijoje bobų, 
Tiek tegu mazgoja puodus; 
Kiek Laplandijoj vaikiūkščių, 
Tiek tegu man skiedras renka; 
Kiek Laplandijoje puodų, 
Tiek tegu man briedį verda!“ 


Įsiręžęs, įsitempęs 

Pasispyrė, pasistūmė. 
Pasispyrė pirmą sykį — 

Iš akių visiems pranyko, 
Pasistūmė antrą sykį — 

Jo jau niekas nebegirdi, 
Čiuožtelėjo trečią sykį — 

Jau ant Hysio briedžio strėnų. 


Stvėrė jis klevinį kuolą, 
Pagriebė beržinį saitą 

Ir pririšo Hysio briedį 
Uždoryje ąžuoliniam: 
„Stoviniuok čia, Hysio briedi, 
Trypinėk, laukinis elne!“ 

Briedžio nugarą paglostė, 

Jam per kailį patapšnojo: 

„Tai bus geras man ilsėtis, 
Tai bus minkštas man gulėti 
Prie mergelės, prie jaunosios, 
Prie vištelės švelniaplunksnės!“ 


Hysio briedis ėmė niršti, 
Spardytis laukinis ėmė, 
Taip sakydamas bylojo: 
„Lempas kailį tau teduoda 
Su mergužėle gulėti, 

Su dukružėle voliotis!“ 


Įsitempęs, įsiręžęs 

Beržo saitą jis nutraukė, 
Išvertė klevinį kuolą, 
Užkardalą ąžuolinį. 

Pasileido briedis bėgti, 

Leidosi letenti elnias 

Per balas, laukus, per pelkes, 
Per krūmuotus Šiaurės kalnus, 
Kur nė akys jo nemato, 

Kur nė ausys jo negirdi. 


Vėjapūta raudonskruostis 
Užsiširdijo, įtūžo, 
Įsirūstavo, įniršo. 

Puolė greitai briedžio vytis; 
Vos tik sykį pasispyrė, 
Perlūžo kairė pašliūža, 
Šipuliais nuėjo slidė, 
Subyrėjo dešinioji, 
Triokštelėjo slidžių lazdos, 
Jų lankeliai nusimovė. 
Nukurnėjo Hysio briedis, 
Nė ragų jo nesimatė. 


Trylikta giesmė 


Trylikta giesmė 


Lengvapėdis Leminkeinas 

260 Liūdnas galvą nukabino, 
Šipulius apžiūrinėjo, 
Šitokiais kalbėjo žodžiais: 
„Niekados jau neikit, vyrai, 
Niekuomet nesikėsinkit 

265 Elnią gaudyti po mišką, 
Hysio briedį slidėm vytis, 
Kaip kad aš vijaus, vargdienis! 
Tai geras slides sulaužiau, 
Pražudžiau patogią lazdą, 

270 Pamečiau miške lankelį!“*“ 

KETURIOLIKTA GIESMĖ 


Žinomais medžiotojų žodžiavimais ir maldomis gražiai prašydamas, Lemin- 

keinas pagaliau pagauna briedį ir atveda jį į Pohjolą (1—270).— Čia 

užduoda jam antrą darbą — pažaboti ugniasnukį Hysio arklį, kurį pažabojęs 

atvaro į Pohjolą (271—372).— Čia gauna trečią darbą: nušauti gulbę 

Tuonelos upėje. Leminkeinas pasiekia Tuonelos upę, kur jo tyko niekingas 

piemuo, užmuša jį ir įmeta į Tuonelos krioklį. Tuonio sūnus sukapoja 
į gabalėlius Leminkeino kūną (373—460) 


Lengvapėdis Leminkeinas 
Pagalvojo, padūmojo, 

Kokiu takeliu pasukti, 

Kokia provėža patraukti: 

Ar jau mesti Hysio briedį 

Ir pačiam namo pasukti, 

Ar dar sykį pabandyti 

Paskui elnią tyliai sekti 

Miško šeimininkės labui, 
Girios mergužėlių džiaugsmui. 


Šitaip jis tada prakalbo, 
Šitokiais prabilo žodžiais: 

„Oi aukščiausias dieve Ukai, 
Arba dangiškasai tėve! 
Padaryk slides geras man, 
Pagamink lengvas pašliūžas, 
Kad nubėgčiau, kad nulėkčiau 
Per balas, laukus ir pievas 
Kuo greičiau į Hysio žemę, 

20 Per smėlingus Pohjos klonius, 
Kur nukūurė Hysio briedis, 
Lengvas elnias nuleteno! 


Vienas aš einu į mišką, 
Vienas aš į darbą traukiu, 

23 Mindau Tapijolos kelią 
Palei Tapijo sodybą. 
Būkite sveiki, kalneliai, 
Tamsūs, tankūs eglynėliai 
Ir pilkšvieji epušynai, 

3 Ir visi, kas jus globoja! 


Būk man, miške, maloningas, 
Mielas Tapijau, būk geras! 
Palydėk į tą kampelį 
Ir nuveski į tą kalvą, 

3 Kur aš grobį savo gaučiau, 
Kur laimikį pasiimčiau! 


Tapijo sūnau, Niūriki, 
Didvyri raudonkepuri! 
Padaryk ant lauko ženklus, 
* Kelrodžius kalnuos iškelki, 

Kad žinočiau, kvailas, kelią, 
Nepatyręs, taką rasčiau 
Vydamasis miško grobį, 
Gainiodamasis laimikį! 


4 

Mielike, miškų valdove, 
Motinėle, gražuolėle! 

Leiski savo auksui bėgti, 
Leisk sidabrui savo skuosti 
Priešais tą, kuris jo ieško, 
3 To pėdom, kuris jo geidžia! 


48 


Auksinius raktus paimki, 
Kur prie tavo šono kabo, 
Tapijo svirnus atverki, 

Atrakinki miško pilį 
Tom dienom, kai aš medžioju, 
Kai po girią grobio ieškau! 


55 


Jeigu tu pati nenori, 
Tai pasiųsk tarnaites savo, 
Savo samdines pamokyk, 
“0 Klausančioms liepimų — liepki! 
Kas gi tu per šeimininkė, 
Jei tarnaičių neturėtum, 
Šimto mergių nelaikytum, 
Tūkstančio jų nevaldytum 
Visai bandai prižiūrėti““, 
Viso miško lobiui sergėt. 


a“ 

Saldžiaburne miško dukra, 
Tapijo maža mergele! 
Švilptelėk medaus švilpyne, 
Saldžia dūdele sugroki 
Prie ausies valdovei savo, 
Mielai miško šeimininkei, 
Kad greičiau jinai išgirstų, 
Kad išgirdus atsikeltų, 

Jei manęs jinai negirdi, 
Jei lig šiol neatsibunda, 
Nors be perstojo maldauju, 
Aukso liežuviu glaboju!“ 


2 


o 


75 


Lengvapėdis Leminkeinas 
Visą laiką be laimikio 
Šliaužė per palias pašliūžom, 
Per laukus, per tankią girią, 
Dievo anglių kauburėliais, 
Hysio anglių trupinėliais. 


80 


85 Šliaužė dieną, šliaužė antrą. 
Pagaliau jis trečią dieną 
Įkopė į statų kalną. 

Ant aukštos uolos užlipo, 

Pažiūrėjo vakaruosna, 
Tiesiai per palias į šiaurę: 
Tapijo namus išvydo, 

Visos durys auksu tvieskė 
Per balas iš šiaurės pusės, 
Per pakalnę, per krūmynus. 


Lengvapėdis Leminkeinas 
Tuoj prisliūkino, prislinko, 
Prišliaužė arčiau pašliūžom, 
Po langais atkepurnėjo. 
Pasilenkęs pažiūrėjo 

Pro namų tų šeštą langą: 
Gulinėjo ten davėjos, 
Miško lobių šeimininkės 
Kasdieniniais savo rūbais, 
Skurliais apsiskarmalavę““. 


Šitaip tarė Leminkeinas: 
„Ko tu, miško šeimininke, 
Kasdieniniais savo rūbais, 
Jaujos skurliais apsirengus, 
Murzina pasižiūrėti, 
Purvina pasiveizėti? 

Ko taip šlykštūs tavo papai, 
Ko toksai netikęs kūnas? 


Kai seniau mišku klajojau, 
Tai miške trys pilys buvo: 


Čia — medinė, ten — kaulinė, 


O trečioji — akmeninė; 

Po šešis, po aukso langus 
Kiekvienoj jų sienoj buvo. 
Pažvelgiau pro juos į vidų, 
Iš pasienio pažiūrėjau: 
Tapijo namų valdovas, 
Tapijo namų valdovė, 
Telerva, jų mergužėlė, 

Ir visi kiti jų Žmonės 


172 


173 


Nn 

130 


135 

145 

Vienu auksu tik dvazgėjo, 
Vienu sidabru švylavo. 

O jau miško šeimininkei, 
Mielajai miškų valdovei, 
Tik apyrankės ant rankų, 
Aukso tik žiedai ant pirštų, 
Ant galvos tik aukso kykas, 
Vien tik kaspinai auksiniai, 
Aukso auskarai tik žiba, 
Perlų vėriniai tik žėri. 


Oi tu, miško šeimininke, 
Metsolos medaus motuše! 
Spirk šienakurpes į šalį, 
Kiški tas vyžas po lova, 
Jaujos skarmalus numeski, 
Trinyčius tuos nusivilki! 
Apsigerbki laimės rūbais, 
Dovanų trinyčiais renkis, 
Kolei aš miške medžioju, 
Kolei sau laimikio ieškau! 
Liūdna man jau pasidarė, 
Graudulys mane pagavo 

Tuščiomis po mišką vaikštant, 


Vis be grobio, be laimikio, 
Nesgi nieko tu neduodi, 
Nepalengvini man kelio. 


Liūdnas vakaras be džiaugsmo, 


O diena ilga be grobio. 


Žilabarzdi miško seni, 
Skujabryli, kerpiašvarki! 
Drobe tu miškus apgerbki, 
Gelumbe girias aprenki, 
Epušes apvilk sermėgom, 


Apgaubyk alksnius skarelėm! 


Sidabru pušis išpuoški, 
Auksu išrėdyk eglynus, 
Seną pušį — vario juostom, 

Jauną — juostom sidabrinėm, 
Beržą auksu apkaišyki, 
Aukso skambalais nukarstyk. 
Padaryki kaip kadaise, 

Kai geresnės buvo dienos: 
Saule švietė eglių šakos, 
Mėnuliu — pušų viršūnės, 
Medučiu giria kvepėjo, 
Medumi plūdavo miškas, 
Pagiriai misa garavo, 
Pabalės — tirpytu sviestu?!. 


Tūlike, miškų mergele, 
Tapijo miela dukrele! 

Vyki žvėris į pakalnę, 

Į plačiąsias miško pievas! 
Jeigu žvėrys rambiai bėgtų, 
Jeigu tingiai jie šuoliuotų, 
Išsilaužk iš krūmų rykštę, 
Girios slėnyje berželį, 
Pakutenk jiems rykšte šonus, 
Pabaksnok ja per paslėpsnius! 
Pavaryk juos greitai bėgti, 
Juos pavyk sparčiau kurnėti 
Priešais tą, kuris jų ieško, 
To pėdom, kuris jų geidžia! 


Kai žvėris pasieks takelį, 
Takeliu tuo jį varyki! 

Tu abi rankas ištieski 

Iš dviejų takelio pusių, 
Kad žvėrelis nepaklystų, 
Kad iš tako neiššoktų! 
Jei žvėris koks užsispyręs 
Iš takeiio kur iššoktų,— 
Už ausų jį vesk į kelią, 
Už ragų jį tempk į taką! 

Jei ant kelio kelmas būtų, 

Tu nuverski jį į šalį; 

Jei skersai tįsotų medžiai, 
200 Perlaužki tu juos per pusę. 


Jei tvora pastotų kelią??, 
Tai nuverski ją ant šono, 
Vytines penkias nutrauki 
Ir nugriauk septynis kuolus! 


205 Jeigu upę jie pribėgtų, 
Jei upelį priletentų, 
Pastatyki šilko tiltą, 
Gelumbės raudonos — lieptą 
Ir per sąsiaurį juos perkelk, 
210 Pernešk per vandens platybes 
Ir per Pohjolos upokšnius, 
Per krioklius putotus pervesk! 


Tapijo namų valdove, 
Miško lobių šeimininke, 

215 Žilabarzdi miško seni, 
Auksaranki jos karaliau! 
Mimerke, miškų valdove, 
Girios dovanų motuše, 
Mėlynskare šeimininke, 

20 Raudonkurpe pelkių mote! 
Atskubėk čia keistis auksu, 
Eikš čia sidabru mainytis! 
Amžinas tas mano auksas, 
Amžinas tasai sidabras, 

25 Parneštas iš didžio karo, 

Iš grumtynių pargabentas; 
Ir sudils jisai kapšely, 
Pajuoduos jisai maišely, 
Jei nėra su kuo juo keistis, 

230 Jeigu nėr su kuo mainytis?““. 

240 


245 

255 

Lengvapėdis Leminkeinas 
Dieną naktį slidėm šliaužė, 
Pamiškėj giedojo giesmę, 


Traukė girių tankumynuos: 


Sugraudino šeimininkę, 
Palenkė miškų valdovą, 
Mergaites jų sužavėjo, 

Tapijo dukras palaužė. 


Jos išvarė, jos išvijo 
Hysio briedį iš tankynės, 
Iš už Tapijo kalnelių, 

Iš pilies, iš Hysio kiemo, 
Priešais tą, kuris jo ieško, 


Kurs burtažodžiais jį gaudo. 


Lengvapėdis Leminkeinas 
Užmetė tuoj savo kilpą 


Ant pečių tam Hysio briedžiui, 


Kumeliukui tam ant kaklo, 
Kad netrenktų, nenuspirtų, 
Kai paglostysi jam strėnas. 


Lengvapėdis Leminkeinas 
Šitokiais prabilo žodžiais: 
„Girios viešpatie ir pone, 
Smėlio žemių šeimininke! 
Mielike, miškų valdove, 
Girios dovanų motuše! 
Eikš dabar paimti aukso, 
Sau sidabro išsirinkti! 


Tik patiesk ant žemės drobę, 


Savo skareles išskleiski 


Po dvazgiuoju mano auksu, 


Po tuo sidabru žvilgiuoju, 
Kad ant žemės nenubirtų, 
Kad purve nesusiteptų!“?“ 

Ir į Pohjolą patraukė; 
Atkeliavęs šitaip tarė: 
„Pagavau jau Hysio briedį, 
Pavijau ant Hysio lauko. 
Duok man, sene, savo dukrą. 
270 Nuotaką man jauną duoki!“ 
Louhė, Pohjos šeimininkė, 
Taip kalbėdama atsakė: 
„Tik tada išleisiu dukrą, 
Nuotaką tada tau duosiu, 
Kai pagausi didį žirgą, 
Pažabosi Hysio bėrį, 
Kumeliuką putasnukį, 
Lakstantį po Hysio pievas“. 


275 


Lengvapėdis Leminkeinas, 
Aukso kamanas paėmęs 

Su pavadžiais sidabriniais, 
Žirgo gaudyti išėjo““, 
Klausinėti rudakarčio, 
Lakstančio po Hysio pievas. 


280 


285 Nužingsniavo, nužygiavo, 


Nušlempojo, nukulniavo, 
Nužergė į žalią dirvą, 
Prie šventų dirvonų ežios. 
Ten jisai ieškojo arklio, 
Rudakarčio klausinėjo; 
Kamanas už diržo laikė, 
Pakinktus per petį nešės. 


290 


Dieną, antrą taip ieškojo, 
Kol pavargęs trečią dieną 
Įkopė į statų kalną, 

Ant aukštos uolos užlipo; 
Pažvelgė tiesiog į rytus, 
Galvą pakreipė į saulę: 
Smėlžemy pamatė arklį, 

Eglynėly rudakartį; 
Jo plaukai ugnim liepsnojo, 
Iš jo karčių dūmai rūko. 


Leminkeinas šitaip tarė: 

„Oi aukščiausias dieve Ukai, 
Ukai, debesų valdove, 
Debesėlių šeimininke! 

Tu atidaryki dangų, 

Tu atverk kaip langus orą! 
Leiski krušą geležinę, 

Pilk į žemę šaltą ledą 

Žirgui tam tiesiog ant karčių, 
Hysio juodbėriui ant strėnų!“ 


Ukas, viešpats sutvėrėjas, 
Debesų aukštųjų dievas, 
Gabalais sudraskė orą, 

Dangų perplėšė per pusę; 

Bėrė šerkšną, leido ledą, 

Bėrė krušą geležinę, 

Kaip žmogaus galva — didesnę, 
O kaip arklio — mažėlesnę, 
Žirgui tam tiesiog ant karčių, 
Hysio juodbėriui ant strėnų. 


Lengvapėdis Leminkeinas 
Prisiartino, priėjo 

Iš arčiau pasižiūrėti. 
Šitokiais prabilo žodžiais: 
„Hytolos šaunusis žirge, 
Kumeliuke putasnuki! 
Duok auksinę savo galvą, 
Kiški kaklą sidabrinį 

Į apinasrį auksinį, 

Į pasaitą sidabrinį! 
Neblogai tave laikysiu, 
Smarkiai bėgti nevarysiu: 
Vieškeliu truputį josiu, 
Mažumą keliu keliausiu, 

Pohjolos sodybon trauksiu, 
Piktą uošvę aplankysiu. 
Jeigu botagu sukirsiu, 
Jeigu vytele sušersiu — 
Šilko siūlu tau sukirsiu, 
Gūnios spurgeliu sušersiu“. 


340 


Hysio žirgas, Hysio bėris, 

Putasnukis kumeliukas 
33 Kišo savo aukso galvą, 

Sidabrinį savo kaklą 

Į apinasrį auksinį, 

Į pasaitą sidabrinį. 


Lengvapėdis Leminkeinas 
Didį žirgą pažabojo, 

Žąslus tarp dantų įbruko 

Ir apinasrį užmovė; 

Pats ant kukšteros užšoko, 
Hysio juodbėriui ant strėnų. 


350 


35 Botagu sukirto žirgui, 


Karklo vytele sušėrė 

Ir, nujojęs kelio galą, 

Jis per tundrą nurisnojo 

Į kalnų šiaurinę pusę, 

Per snieguotas jų viršūnes: 
Trobas Pohjolos prijojo, 
Įžengė iš kiemo gryčion, 
Šitaip tarė atkeliavęs, 
Raitas Pohjolą pasiekęs: 
„Pažabojau didį žirgą, 
Pakinkiau jau Hysio bėrį, 
Besiganantį po pievas, 

Prie šventų dirvonų ežios, 
Pagavau ir Hysio briedį, 
Pavijau ant Hysio lauko. 
Duok man, sene, savo dukrą, 
Nuotaką man jauną duoki!“ 

Louhė, Pohjos šeimininkė, 
Taip kalbėdama atsakė: 

„Tik tada išleisiu dukrą, 
Nuotaką tada tau duosiu, 

Kai nušausi baltą gulbę, 

Tą vandens prašmatnų paukštį, 
Tuonelos juodojoj upėj, 
Šventojo vandens verpetuos, 
Kai iš karto ją nudėsi, 

Viena vilyčia pašausi“. 


Lengvapėdis Leminkeinas, 
Tas gražuolis Kaukomielis, 
Leidosi, kur gulbė gieda, 
Kur plūkiuoja ilgakaklė 
Tuonelos juodojoj upėj, 
Manalos rūsčiuos patamsiuos. 


Nužingsniavo, nužygiavo, 
Nušlempojo, nuplasnojo 

Prie juodosios Tuonės upės, 
Prie šventų vandens verpetų, 
Su dailiu lanku per petį 

Ir su strėline prie šono. 


O piemuo šlapiakepuris, 
Aklas Pohjolos karšinčius, 
Laukė jau prie Tuonės upės, 
Prie šventų vandens verpetų, 
Dairėsi ir žiūrinėjo 
Tykodamas Leminkeino. 


Šitaip vieną gražią dieną 

Jis pamatė Leminkeiną 
Prisiartinant, ateinant 

Prie juodosios Tuonės upės, 
Prie rūstaus, tūžmingo krioklio, 
Prie šventų vandens verpetų““. 


180 


181 Keturiolikta giesmė 


Tad ištraukė jūros angį, 
Nendrę iš vandens išrovė““, 
Smeigė didvyriui į širdį, 

*0 Kepenis kiaurai pradūrė, 
Pervėrė per kairį šoną 
Dešinį galiūno petį. 


Lengvapėdis Leminkeinas 
Skausmą didelį pajuto. 

Žodį tarė, taip kalbėjo: 

„Tai blogai padaręs būsiu, 
Kad užmiršęs nepaklausiau 
Motinėlės sengalvėlės 

Tik dviejų svarbiausių žodžių, 
Tik trijų reikalingiausių — 
Kaip man būti, kaip gyventi 
Šitokios dienos sulaukus: 
Nežinau angies aš žodžių, 
Nendrės užvarduot nemoku““. 

423 Motinėle, sengalvėle, 
Vargeta augintojėle! 
Kad nujaustum, kad žinotum, 
Kur sūnelis vargdienėlis, 
Tai ateitum, tai atlėktum, 

0 Atsiskubintum padėti; 
Tai išvestum, išvaduotum, 
Iš mirties ištrauktum sūnų, 
Kad jis jaunas neužmigtų, 
Kad pražydęs nenuvystų!“ 


5 Aklas Pohjolos karšinčius, 
Tas piemuo šlapiakepuris 
Leminkeiną pastūmėjo, 
Sūnų Kalevo nugriovė 
Į baisingą Tuonės upę, 

“40 Į verpetą jos pikčiausią. 
Lengvabūdis Leminkeinas 
Kūlvirsčiais į krioklį krito, 


Keturiolikta giesmė 


445 


450 


455 


460 


182 


Nuplaukė srovės pagautas 
Tuonelos tamsion sodybon. 


Kruvinasis Tuonio vaikas 
Kirto didvyrį su kardu, 

Su kalaviju jam šveitė. 
Švystelėjo vieną sykį — 

Į penkias dalis suraižė, 

Į aštuonias sukapojo; 

Įmetė į Tuonės upę, 
Manalos tėkmėn jį sviedė: 
„Amžinai čionai voliokis 

Su lanku ir su vilyčiom! 
Šaudyk čia gulbes, kiek nori, 
Vandenų paukščius medžioki!“ 


Šitaip žuvo Leminkeinas, 
Taip drąsus jaunikis krito 
Tuonelos juodojoj upėj, 
Manalos rūsčiuos patamsiuos. 

Po kelių dienų Leminkeino namuose iš šepečio ima lašėti kraujas, motina 
tuojau supranta, kad jos sūnus žuvo, skuba tad į Pohjolą ir klausinėja Poh- 
jolos šeimininkę, kur ji padėjo Leminkeiną (1—62).— Pohjolos šeimininkė 
pagaliau pasisako, kokius darbus jam uždavusi, o saulė jai duoda tikrą 
žinią apie Leminkeino mirtį (63— 194).— Leminkeino motina skubinasi su 
ilgu grėbliu rankose prie Tuonelos krioklio, grėbia juo vandenį, kol iš- 
traukia visus sunaus kūno gabalėlius, sudeda juos į krūvą ir su burtažodžiais 
bei tepalais atgaivina Leminkeiną (195—554).— Atsigavęs Leminkeinas 
pasakoja, kaip jis Tuonelos upėje buvo užmuštas, ir kartu su motina 
keliauja namo (555—650) 


Leminkeino motinėlė 
Namuose galvojo, svarstė: 
„Kur pražuvo Leminkeinas, 
Kur pradingo mano Kaukas, 
> Kad pareinant negirdėti, 
Parkeliaujant nematyti?“ 


Nežinojo motinėlė, 
Vargeta gimdytojėlė, 
Kur klajoja josios kūnas, 

'0 Kur jos kraujas plūdinėja,— 
Ar kankorėžių kalnely, 
Ar gailių viržynų smėly, 
Ar plačiųjų marių plotuos 
Ant bangų baltakepurių, 

!5 Ar baisioj karionėj vaikšto, 
Ar didžioj kovoj užkliuvo, 

Kur upeliais kraujas žliaugia, 


Kur jis alma ligi kelių. 


Kiulikė, žmona gražuolė, 
Žiūrinėjo, dairinėjos, 
Žvalgės Leminkeino gryčioj, 
Atšlaime kasdien jo dalbstės, 
Vakarais veizėjo šukų, 
Šepetį rytais dabojo; 

Šitaip vieną gražią dieną, 
Kažkurį ankstyvą rytą 
Šepetys krauju paplūdo, 
Ėmė juo lašėti šukos. 


Kiulikė, žmona gražuolė, 
Žodį tarė, taip kalbėjo: 
„Jau prapuolė mano vyras, 
Jau pradingo mano Kaukas, 
Be pastogės, be nakvynės 
Jauną galvą palydėjo: 
Šepetys krauju paplūdo, 
Šukos jau kraujais lašnoja!“ 


Leminkeino motinėlė, 
Šepetį pati pamačius, 
Gailiai verkti pasileido: 


„Liūdnos mano, vargšės, dienos, 


Nelaimingas mano amžius! 
Mano, vargetos, sūneliui, 
Mano, vargadienės, vaikui 
Jau pikti laikai atėjo! 

Žuvo jau šaunus vaikinas, 
Lengvapėdis Leminkeinas: 
Šepetys krauju paplūdo, 
Šukos jau kraujais lašnoja!“ 


Rankom padurkus sugriebus, 
Ji sijoną pasikaišė, 
Greit nubėgo ilgą kelią, 

Spėriai lėkdama skubėjo. 
Gaūdė kalvos po jos kojom, 
Daubos kilo, kalvos smego, 
Aukštumos žemyn susmuko, 
Žemumos aukštyn iškilo. 


Pohjolos trobas priėjus, 
Puolė tuoj sūnaus teirautis, 
Klausinėdama kalbėti: 

„Oi tu, Pohjos šeimininke! 
Kur padėjai Leminkeiną, 
Kur man sūnų nudaigojai?“ 


Louhė, Pohjos šeimininkė, 
Taip į klausimą atsakė: 
„Nežinau aš tavo vaiko, 
Kur jis dingo, kur pragaišo, 
Į roges pasodinau jį, 
Pakinkiau ugninį žirgą; 

Gal jisai pusny prigėrė, 

Gal sušalo kur ant ledo, 

Gal jį vilkas kur sudraskė, 
Gal jį kur lokys pasmaugė?“ 


Leminkeino močia tarė: 
„Ką tu man čionai meluoji! 
Nei lokys, nei piktas vilkas 
Leminkeino neįveiktų: 

Jis pirštu parverčia vilką, 
Lokį jis ranka pargriauna. 
Jeigu tu nepasakysi, 

Kur padėjai Leminkeiną, 
Tai pirties duris išlaušiu, 
Sampo aš vyrius išlupsiu“. 


Pohjos šeimininkė tarė: 
„Pavalgydinau aš vyrą, 
Papenėjau iki valiai 

Ir pagirdžiau, kiek pakėlė; 

Pasodinus jį į valtį, 

Leistis pasiunčiau nuo krioklio, 
Nežinau ir negirdėjau, 

Kur jis, vargšas, dingęs būtų, 
Gal jisai kriokly prapuolė, 

Gal srovė jį užliūliavo“. 


Leminkeino močia tarė: 
„Ką tu man čionai meluoji! 
Pasakyki tikrą tiesą, 

Baik mane apgaudinėjus, 
Kur padėjai Leminkeiną, 
Kalevietį nudaigojai? 

Jeigu ne — bematant mirsi, 
Savo galo susilauksi!“ 


Tarė Pohjos šeimininkė: 
„Tikrą tiesą pasakysiu: 
Pasiunčiau jį briedžio gaudyt, 
Elnio išdidaus vaikyti, 
Pažaboti didžio arklio, 
Kumeliuko pakinkyti; 
Paliepiau nušauti gulbę, 
Šventą paukštį man pagauti. 
Nežinau, kur jis prapuolė, 
Kur dabar jisai pražuvo, 
Kas žabangus jam paspendė, 
Jeigu negirdėt ateinant 
Nuotakos sau reikalauti, 
Mano dukros sau prašyti“. 


Puolė motina ieškoti, 

Leidos vargšė klausinėti. 

Per palias kaip vilkas bėgo, 
Kaip lokys per girią brido, 
Plaukė upėmis kaip ūdra, 
Lyg barsukas krūmuos naršė, 
Lakstė kaip ežys pakrantėm, 
Tartum kiškis pievom skuodė. 

Akmenis į šonus mėtė, 
Kelmus į šalis išvartė, 
Kojom žagarus išspardė, 
Į grįstus puvėsius telžė. 


125 


Taip ji lakstė, taip ieškojo, 
Taip nuklydusio nerado. 
Girios medžių klausinėjo, 
Dingusio sūnaus teiravos. 
Medžiai šniokštė, pušys šlamštė, 
Ąžuolas gudriai atsakė: 
„Savo rūpesčių užtenka, 

Tu dar apie sūnų klausi, 
Vargui aš esu sutvertas, 
Blogos dienos man paskirtos: 
Sukapos mane į malkas 

Ir į šakalius suskaldys, 
Jaujoj smilkdamas sudegsiu, 
Išvartose supleškėsiu“. 

Taip ji lakstė, taip ieškojo, 
Taip nuklydusio nerado. 
Susitiko ji kelelį, 
Nusilenkusi jam tarė: 

145 „Oi keleli, dievo duotas! 
Gal matei kur mano sūnų, 
Mano aukso obuolėlį, 
Mano lazdą sidabrinę?“ 


Kelias jai gudriai atsakė, 
50 Taip kalbėdamas bylojo: 
„Savo rūpesčių užtenka, 
Tu dar apie sūnų klausi. 
Vargui aš esu sutvertas, 
Blogos dienos man paskirtos: 
55 Šunes manimi bėgioja, 
Raiteliai vis jodinėja, 
Nuolat kietos klumpės mindo, 
Užkulniai kas dieną trypia“. 

Taip ji lakstė, taip ieškojo, 
Taip nuklydusio nerado. 
Susitiko ji mėnulį, 
Nusilenkusi jam tarė: 
„Dievo duotas mėnesėli! 
Gal matei kur mano sūnų, 
Mano aukso obuolėlį, 
Mano lazdą sidabrinę?“ 


Tas mėnulis, dievo duotas, 
Atvertė, gudriai atsakė: 
„Savo rūpesčių užtenka, 
Tu dar apie sūnų klausi. 
Vargui aš esu sutvertas, 


Blogos dienos man paskirtos: 


Naktimis vienam klajoti, 
Šalčiui spraginant, dvazgėti, 
Žiemą vis budriai budėti, 
Vasarą visai prapulti“. 


Taip ji lakstė, taip ieškojo, 
Taip nuklydusio nerado. 
Susitiko ji saulelę, 
Nusilenkusi jai tarė: 
„Dievo sutverta saulele! 
Gal matei kur mano sūnų, 
Mano aukso obuolėlį, 
Mano lazdą sidabrinę?“ 


Saulė jau šį tą žinojo, 
Saulė šitaip jai atsakė: 
„Tavo, vargeta, sūnelis 

Jau pražuvo, jau prapuolė 
Tuonelos juodojoj upėj, 
Manalos versmėj siaubingoj: 
Kuūlvirsčiais į krioklį krito, 
Nuplaukė srovės pagautas 

Į giliausią Tuonės gelmę, 
Tamsią Manalos gilybę“. 

Leminkeino motinėlė 

Ėmė verkt, balsu raudoti. 
Nulėkė į kalvio kalvę: 

„Oi tu, kalvi Ilmarinai??! 

Kaip seniau kalei, kaip vakar, 
Taip tu, kalvi, kalk ir šiandien! 
Tu nukalk varinį grėblį, 
Geležies dantis sudėk jam; 
Kalk dantis jam šimto sieksnių, 
O penkių šimtų — jo kotą!“ 


Lemtas kalvis Ilmarinas, 
Tas kalėjas amžinasis, 
Nukalė varinį grėblį, 
Geležies dantis sudėjo; 
Dantys buvo šimto sieksnių, 
O penkių šimtų — jo kotas. 


Leminkeino motinėlė, 
Gavus grėblį geležinį, 
Nulėkė prie Tuonės upės, 
Ėmė saulės ji prašyti: 
„Dievo sutverta saulele, 
Surėdytas jo šviesyle! 
Valandėlę kaitriai švieski, 
Antrą valandėlę — kepink, 
Trečią valandėlę — degink: 
Užmigdyki piktą gentį, 
Žmones Manalos nuilsink, 
Tuonio galią nuslopinki!“ 


Dievo sutverta saulelė, 
Surėdytas jo šviesylas, 
Leidosi į kreivą beržą, 

O iš ten į alksnį šoko. 
Valandėlę kaitriai švietė, 
Antrą — kepino ir plieskė, 
Trečią — degino, liepsnojo: 
Ir užmigdė piktą gentį, 

240 


245 


250 


255 


260 


Žmones Manalos suguldė, 
Jaunus vyrus su kardais jų, 
Senelius su jų lazdelėm, 
Pusamžius su ietimis jų. 
Darbą baigusi, saulelė 

Vėl nuskrido į padangę, 

Į ankstesnę savo vietą, 

Į pastogę savo seną. 


Leminkeino motinėlė, 
Ėmus grėblį geležinį, 
Puolė grėbti savo sūnų 
Upės krioklyje putotam, 
Jos verpetuos sūkuringuos. 
Grėbė, grėbė ir nerado. 


Dar giliau įbrido upėn, 
Jūron įžengė senoji, 

Lig keliaraiščių sušlapo, 
Permirko visa lig juostos. 


Grėbė vargšė savo sūnų 
Išilgai po Tuonės upę, 
Priešais tėkmę ji grebojo. 
Kartą, kitą grėblį metė — 
Marškinius sūnaus ištraukė, 
Trinyčius — nelaimei savo; 
Dar kartelį grėblį metė — 
Rado kojines, kepurę: 


Kojines — savajam skausmui, 


Savo širdgėlai — kepurę. 


Dar giliau jinai įbrido, 
Manalos tamson nuėjo. 
Kartą išilgai patraukė, 
Antrąkart skersai pabandė, 
Įstrižai trečiukart grėbė. 
Trečią kartą grėblį metant, 

23 Sunkų pėdą užkabino 
Grėblio dantys geležiniai. 


Tai nebuvo javo pėdas: 
Tai tik buvo Leminkeinas, 
Gražiaveidis Kaukomielis, 
Už grėbliadančio užkliuvęs, 
Bevardžiu pirštu užkibęs, 
Piršteliu kairiosios kojos. 


27 


o 


Pasirodė Leminkeinas, 
Kalevo sūnus iškilo, 

Ant grėbliadančio varinio 
Iš vandens gelmių išniro; 
Tik trupučio jam dar trūko: 
Stigo rankos, pusės veido, 
Dar vienos kitos dalelės, 
Gyvasties tik jam stokojo. 


275 


280 


Svarstė motina, galvojo, 
Verkdama ji taip kalbėjo: 
„Ar išeis iš čia dar vyras, 
Ar atgims galiūnas naujas?“ 


28 


"i 


Varnas kalbant ją girdėjo. 
Atvertė jisai, atsakė: 

„Kas jau žuvo, tas prapuolė, 
Kas jau dingo, tas negrįš jau: 
Jam šalvis akis išėdė, 

20 Nugarą lydys apgraužė. 
Leiski didvyrį į jūrą, 

Mesk jį vėl į Tuonės upę, 
Kad į menkę jis pavirstų, 


*46 60 


Kad išaugtų į banginį“. 


3 Leminkeino motinėlė 
Nemetė sūnaus į upę. 
Užmetė jinai dar sykį 
Didelį varinį grėblį 

305 


310 


315 


320 


325 


330 


Į klastingą Tuonės upę, 
Išilgai skersai grebojo: 
Ranką, galvą ji ištraukė, 
Pusę stuburo surado, 
Pusę šonkaulio sugrėbė, 
Daug dar ko susižvejojo, 
Iš to visko tvėrė sūnų, 
Lengvapėdį Leminkeiną. 


Dėjo raumenis prie kūno, 
Kaulą derino prie kaulo, 
Vieną sąnarį prie kito, 

Gyslą rišo vis prie gyslos. 


Ji pati surišo gyslas, 
Užmezgė galus į mazgą, 
Gyslų siūlus suskaičiavus, 
Šitokiais prabilo žodžiais: 
„Gyslų moterie dailioji, 
Suonetare nuostabioji, 
Gyslų maloni verpėja 


Su gražiu varpsčiu prie kojų, 


Vario rateliu prie šono, 
Geležies verpste ant kelių! 
Atskubėki reikalinga, 
Šaukiama čionai ateiki, 
Atsineški gyslų glėbį, 
Pažastėj plėvės ryšelį 


Gysloms trūkusioms surišti, 


Jų galams kietai sumegzti, 
Plačią žaizdą užtaisyti, 
Užlipdyti gilią žaizdą! 


Jeigu šito neužtektų, 

Tai yra ore mergelė, 

Sėdi ji varinėj laivėj, 
Raudonšonėje valtelėj. 
Nusileisk čionai, mergaite, 
Iš padangių atkeliauki, 

35 Irki gyslom savo valtį, 
Laivą sąnariais irkluoki, 
Kaulų skylėmis vairuoki, 
Sąnarių plyšiais praplauki! 


Paguldyk į vietą gyslas, 

30 Kur gulėti joms derėtų: 
Dideles surišk į vieną, 
Mažesnes — viena prieš kitą, 
Išraizgyk visaip mažiausias, 
Vieną po kitos — smulkiausias. 


345 Ploną adatą paimki, 
Įsiverk šilkinį siūlą! 
Plona adata susiūki, 

O alavine sulopyk, 
Gyslų galelius užrauki, 
350 Šilko siūlais juos užriški! 


Jeigu šito neužtektų, 

Tai tu pats, padangių dieve, 
Pakinkyki savo arklius, 
Ristūnus pasižaboki! 

35 Pervažiuok margom rogelėm 
Tu per sąnarius, per kaulus, 
Per tuos raumenis išplėštus, 
Per sutraukytas jų gyslas! 
Raumenis priglausk prie kaulų, 

360 Gyslas trūkusias suriški, 
Kaulų tarpuos dėk sidabro, 
Tarpgyslius pripilki aukso! 


Ten, kur oda trūkus būtų, 
Naują odą užauginki, 

Kur suplėšytos būt gyslos, 
Ten tu jas mazgais suraišiok, 
Ten, kur kraujas būt išbėgęs, 
Naujo kraujo vėl įpilki; 

Ten, kur kaulas sutrupėjęs, 

375 

390 


395 


400 


Naują kaulą įstatyki, 

Ten, kur koks raumuo iškritęs, 
Naują raumenį įdėki, 
Paguldyk į vietą viską, 

Kas kur buvo, kur gulėjo: 
Raumenį priglausk prie kaulo, 
Vieną sąnarį prie kito!“*?! 


Šitaip Leminkeino močia 
Vėlek didvyrį sutvėrė, 
Lygiai tokį, koks jis buvo, 
Išrodą jam seną davė. 


Burtų žodžiais jai pavyko 
Užvarduot, užrišti gyslas, 
Tik vis niekaip nepavyko 
Vaiką vėl šnekėt išmokyt. 


Šitokiais prabilo žodžiais, 
Šitaip tarė, taip kalbėjo: 
„Kur čia tepalo man gavus, 
Kur medaus lašelį radus 
Nusilpnėjusiam patepti, 
Nusibaigusiam pagydyt, 
Kad galiūnas prakalbėtų, 
Kad jisai giedoti imtų? 


Bite, bite, mūsų paukšte, 
Žydinčių miškų valdove! 

Skrisk dabar medaus ieškoti, 
Lėk medučio man atnešti 

Iš tos Metsolos kvapniosios, 

Iš darbščiosios Tapijolos, 

Iš margų žiedų taurelių, 

Iš žalių žolių galvelių 
Skaudančioms žaizdoms patepti, 
Neužgyjančioms pagydyt!“ 


Bitė, paukštė greitasparnė, 
Tuoj nuskrido, tuoj nuskriejo 

*05 Link tos Metsolos kvapniosios, 


Link darbščiosios Tapijolos. 
Pievoje gėlių pačiulpus, 

Ant liežuvio virė medų 

Iš šešių žiedų taurelių, 

Iš žolių galvelių šimto. 
Zvimbdama atgal sugrįžo, 
Parlėkė visa ratuota, 

Nuo sparnų medus varvėjo, 
Medučiu blizgėjo plunksnos. 

*5 Leminkeino motinėlė, 
Tepalų saldžių paėmus, 
Nusibaigusį jais tepė, 
Nusilpnėjusį jais gydė: 
Nepagelbėjo jie nieko, 

0 Vyrui žodžių negrąžino. 

Šitaip ji tada kalbėjo: 

„Bite, paukštužėle mano! 

Skrisk dabar į kitą pusę, 

Per devynias jūras lėki, 

Nusileisk į pliką salą, 

Tiesiai į medaus žemyną, 

Zvimbk į naują Tūrio trobą, 

Į vargingai paramstytą! 

Ten yra saldžiausi medūs, 

Tepalai tenai geriausi, 

Tinkamiausi gysloms gydyt, 

Sąnariams reikalingiausi. 

Šitų tepalų atnešk man, 

Tų vaistažolių parneški 

Skaudančioms žaizdoms patepti, 

Sopuliams tiems numaldyti!“ 


425 


435 


Bitė, moteris vikrioji, 
Vėl nuskriejo, vėl nuskrido, 
Lėkė per devynias jūras 

*0 Ir per dešimtosios pusę. 

450 


455 


460 


465 


470 


475 


Lėkė dieną, lėkė antrą, 
Lėkė dar ir trečią dieną, 
Nenutupdama ant nendrės 
Atsipūsti, pailsėti, 

Lėkė taip į pliką salą, 
Tiesiai į medaus žemyną, 
Prie ugninio upės krioklio, 
Prie šventos srovės verpetų. 


O tenai medutį virė, 
Tepalus tenai gamino 
Mažučiukuos puodeliukuos, 
Gražučiukuos katilėliuos, 
Kuriuose nykštys tetilptų, 
Piršto galas tejlįstų. 


Bitė, moteris vikrioji, 
Tepalų visokių gavo. 
Truputį kely užtruko, 
Mažumėlę tesugaišo, 
Zvimbdama atgal sugrįžo, 
Parsiskubino, parskriejo: 
Šešios taurės tarp kojelių, 
O ant nugaros — septynios, 
Visos tepalų pripiltos, 
Riebalų geriausių pilnos. 


Leminkeino motinėlė 

Ištepė taukais tais sūnų, 
Devyniais tais tepalais jį, 
Aštuoniais tais vaistais gydė, 
Bet pagalbos nesurado, 
Paspirties jokios negavo. 


Šitaip ji rada prakalbo, 
Šitokiais prabilo žodžiais: 
„Bite, bite, oro paukšte! 
Lėk, mieloji, trečią sykį, 
Kilk į mėlyną padangę, 

Į devintą dangų skriski! 

Ten medaus to, kiek tik nori, 
Iki valiai ten medučio, 

To, kuriuo aukščiausias būrė, 
To, kuriuo jis pats vardavo 
Tepdamas vaikus savuosius, 
Gydydamas jų negalią. 
Sparnelius medun įmerki, 
Plunksneles meduj suvilgyk, 
Ant sparnų atnešk medučio, 
Ant raibų rūbelių savo 
Tepalų atnešk nuo skausmo, 
Nuo žaizdų parneški vaisto!“ 


480 


485 


O bitelė, oro paukštė, 
Šitokiais atsakė žodžiais: 
„Kaipgi aš tenai pakliūsiu, 
Aš, bejėgė moteriškė?“ 


490 


„Tai lengvai tenai pakliūsi, 
Tai gražiai tenai nuskrisi: 
Tarp mėnulio ir tarp saulės, 
Tarp dangaus žvaigždžių nulėksi. 
Pirmą dieną atsitūpsi 

Ant šviesių mėnulio skruostų, 
Antrą dieną pailsėsi 

Ant Didžiųjų Grigo Ratų, 
Trečią dieną atsikvėpsi 

Ant Sietyno plačiapečio; 

O iš ten — galiukas kelio, 

Iš tenai — tik vienos varsnos 
Lig šventų dangaus pakluonių, 
Lig aukštųjų dievo gryčių“. 


495 

Bitė zvimbdama pakilo, 
Nuo kupstelio pasikėlė; 
Tuoj nuskrido, tuoj nuskriejo 
Plakdama mažais sparneliais. 
Pro mėnulio ratą lėkė, 


510 

Saulės pakraščiu keliavo, 
Grigo Ratuose ilsėjos, 

Ant Sietyno strėnų dūzgė: 
Atlėkė į dievo rūsį, 

Į visagalybės gryčią. 
Tepalus tenai gamino, 
Riebalus visokius lydė, 
Virė sidabriniuos puoduos, 
Maišė katiluos auksiniuos: 
Vidury medutis virė, 
Pakraščiuos čirškėjo sviestas, 
Iš pietų medus varvėjo, 
Riebalai iš šiaurės plaukė. 


A 


SU 

323 Ta bitelė, oro paukštė, 


Paėmė medaus ik valiai, 
Kiek norėjo, pasisėmė. 
Danguje neužsibuvo, 

Tuoj atidūzgė, atskrido, 
Tuoj pribuvo, atskubėjo 
Nešdama taurelių šimtą, 
Antrą tūkstantį mazgelių: 
Čia vanduo, o čia medutis, 
Šičia tepalai geriausi. 


530 


335 Leminkeino motinėlė 


Juos į burną įsidėjo, 
Liežuviu jų paragavo, 

Su malonumu pabandė: 
„Štai tie tepalai geriausi, 
Štai tie visagalio vaistai, 

Su kuriais pats dievas tepa, 
Sopulius pats viešpats vilgo“. 


54 


o 


Ir nusilpusį ji tepė, 

Besibaigiantį jais gydė. 
Ištepė ji kaulų tarpus, 
Sąnarių plyšius suvilgė, 

Tepė apačią ir viršų, 
Vidurį patepinėjo. 


Ir tokiais žodžiavo žodžiais, 
Taip kalbėdama vardavo: 
„Kelkis, jau gana miegojęs, 
Stokis, jau gana sapnavęs, 
Eik iš tos nelemtos vietos, 
Iš kietos nelaimės lovos!“ 


Iš miegų pakirdo vyras, 

Kėlės didvyris iš sapno. 

Jau galėjo jis kalbėti, 

Liežuviu valiojo tarti: 

„Tai bent snaudžiau, tai miegojau, 
Tinginys, ilgai gulėjau! 

Išgulėjau saldų sapną, 

Kietą miegą išmiegojau“. 


Leminkeino motinėlė 

Taip kalbėdama bylojo: 
„Dar ilgiau miegojęs būtum, 
Būtum dar ilgiau gulėjęs, 
Jei ne vargšė motinėlė, 

Ne gimdytoja vargdienė. 


Tai papasakok, sūneli, 
Kad išgirstų mano ausys: 
Kas į Manalą įvarė, 

Kas į Tuonelą įstūmė?“ 


Lengvapėdis Leminkeinas 
Savo motinai atsakė: 

„Tas piemuo šlapiakepuris, 
Šitas Untamolos žlibis. 

Jis į Manalą įvarė, 

Jis į Tuonelą įstūmė. 

Jis ištraukė jūros angį, 
Paėmė vandens gyvatę 

590 


595 


600 


60 


> 


610 


615 


Prieš mane, prieš nelaimingą; 
Aš, varguolis, nežinojau 

Šitos šnypštėlės piktumo, 
Kirmėlės tos užkeikimų““. 


Leminkeino močia tarė: 
„Ak tu, kvailas mano vaike! 
Gyreis raganius užkeiksiąs, 
Laplandiečius nugiedosiąs: 
Nežinai vandenės pykčio 
Ir gyvatės užkeikimų! 

Iš vandens vandenė gimė, 
Kilo iš bangų gyvatė, 
Anties smegenyse augo, 
Galvoje kregždės kirbėjo. 
Spjovė Sjojatarė jūron, 
Skreplį ant bangų paleido; 
Vilnyse ištįso seilės, 

Saulė jūroje jas šildė, 
Vėjas bangose jas supo, 
Vandenys ilgai lingavo, 
Vilnys išplakė į krantą, 
Bangos atnešė į žemę“?“. 


Leminkeino motinėlė 

Savo mielą sūnų supo, 
Išlingavo jį, koks buvo, 
Koks jisai anksčiau išrodė; 
Net geresnį jį sutvėrė, 
Sveikėlesnį išliūliavo. 
Meiliai ji sūnaus paklausė, 
Ar jau nieko jam netrūksta. 


Leminkeinas jai atsakė: 


„Daug dar man, motule, trūksta: 


Ir širdis, ir mano mintys, 
Ir jausmai ten pasiliko 
Prie tų Pohjolos mergelių, 
Prie gražuolių kasagalvių. 

Senė Pohjos šeimininkė 

Savo dukros man neduoda, 

Kol aš anties nenušausiu, 
620 Kolei gulbės neatnešiu 

Iš juodosios Tuonės upės, 

Iš šventų vandens verpetų“. 


Leminkeino močia tarė, 

Taip kalbėdama bylojo: 
625 „Tas gulbes greičiau užmirški, 
Leiski antims sau gyventi 
Tuonelos juodojoj upėj, 
Jos liepsnojančiuos verpetuos! 
Eik verčiau į savo lizdą, 
Grįžk pas vargšę motinėlę! 
Padėkok verčiau likimui, 
Savo viešpatį pagarbink, 
Kad padėti tau paspėjo, 
Kad gyvybę tau prikėlė, 
Kad iš Tuonelos grąžino, 
Kad iš Manalos ištraukė! 
Nieko būčiau nepadarius, 
Nepagelbėjusi būčiau, 
Jei ne viešpaties malonė, 
Jei ne dievo padėjimas“. 


630 


635 


640 


Lengvapėdis Leminkeinas 
Tiesiai į namus patraukė 
Su motinėle mieląja, 

Su gimdytoja brangiausia. 


645 Čia aš ir paliksiu Kauką, 
Lengvapėdį Leminkeiną 
Iš dainos kol kas išmesiu. 
Ir pasuksiu savo giesmę, 
Leisiu ją į kitą pusę, 

650 Takeliu nauju ją vesiuos. 

ŠEŠIOLIKTA GIESMĖ 


Veinemeinas siunčia Sampsą Pelervoiną surasti laivei medžio, dirba iš jo 
valtį ir pritrūksta trijų žodžių (1—118).— Niekur kitur tų žodžių neradęs, 
keliauja į Tuonelą, kur jį nori sulaikyti (119—362).— Veinemeinas savo 
galybe vis dėlto išsigelbsti iš Tuonelos, grįždamas graudena visus, kad niekas 
savo noru ten neitų, ir pasakoja, kaip vargingai ir baisiai gyvena ten 


blogi žmonės (363—412) 


Senas, rimtas Veinemeinas, 
Burtininkas amžinasis, 
Naują valtį sau skaptavo, 
Dirbosi sau naują laivę 
Pakrašty salos miglotos, 
Jos pakrantėj ūkanotoj. 

Ir pritrūko meistras žodžio, 
Valčiai jis lentų pristigo. 


Kas gi medžio suieškotų, 
Kas gi ąžuolą surastų 
Veinemeino naujai laivei, 
Giesmininko valties dugnui? 


Pelervoinas, žemės vaikas, 
Sampsa, tas berniukas mažas, — 
Jis tai medžio suieškotų, 

Jis tai ąžuolo surastų 
Veinemeino naujai laivei, 
Giesmininko valties dugnui! 

30 

40 


45 


50 


Ėjo jis keliu, žingsniavo, 
Traukė jis į šiaurės rytus. 
Perlipo per vieną kalną, 
Perkopė per antrą, trečią; 
Ant peties auksinis kirvis, 

O kirvakotis varinis. 

Priešais epušę sutiko 
Trejeto gal sieksnių aukščio. 


Jau norėjo medį kirsti, 
Epušę kirviu nuleisti. 
Ėmė epušė kalbėti, 
Drebulė bylot pradėjo: 
„Ko tu iš manęs norėtum, 
Ko tau iš manęs reikėtų?“ 


Sampsa Pelervoinas tarė, 
Šitokiais prabilo žodžiais: 
„Štai ko iš tavęs aš noriu, 
Štai ko, epuše, aš ieškau: 
Veinemeino laivei medžio, 
Giesmininko valčiai dugno“. 


Epušė jam šitaip tarė, 
Šimtašakė taip kalbėjo: 

„Iš manęs daryta valtis 
Pratekėtų ir nugrimztų! 

Aš iš pašaknių išdurbus: 

Tris kartus jau mano širdį 
Kirminas šiais metais graužė, 
Mano šakneles pakirto“. 


Tąsyk Sampsa Pelervoinas 
Sau toliau keliu nuėjo. 
Nužingsniavo, nužygiavo, 
Nužergė į šiaurės pusę. 


Kelyje sutiko pušį 
Šešeto gal sieksnių aukščio. 

Jau kirviu jis užsimojo, 
Pušį su kirviu tuo kirto, 
Klausinėdamas teiravos: 

„Ar iš tos pušies nebūtų 
Veinemeino laivei medžio, 
Giesmininko valčiai dugno?“ 


Garsiai jam pušis atsakė, 
Svokšdama ji ošti ėmė: 

„Koks čia iš manęs per laivas, 
Kas per valtis šešialentė! 

Aš esu pušis randuota: 

Tris kartus viršūnėj mano 
Juodvarnis jau šiemet krunkė, 
Varna ant šakų kranksėjo“. 


Tąsyk Sampsa Pelervoinas 
Sau toliau keliu patraukė; 
Nužingsniavo, nužygiavo, 

Į pietų kraštus nuėjo. 
Ąžuolą jisai sutiko 

Devynių gal sieksnių storio. 


Klausinėdamas teiravos: 

„Ar iš ąžuolo iškirsčiau 
Liemenį medžioklės valčiai, 
Dugną dainiaus karo laivui?“ 


Ąžuolas gudriai atsakė, 
Atvertė jam gilių medis: 

„Iš manęs užteks medienos 
Liemeniui vienos valtelės — 
Aš neplonas, neranduotas, 
Iš vidaus aš neišdurbęs. 
Triskart saulė apsisuko, 
Tris kartus apsivyniojo 
Šiemet apie mano šerdį, 
Mėnuo pliskino viršūnėj, 

Ant šakų kukavo gegės 
Ir ilsėjosi paukšteliai“. 


Tąsyk Sampsa Pelervoinas, 
Kirvį nuo peties nuėmęs, 
Ąžuolą kirviu tuo kirto, 
Skėlė tuo aštriaašmeniu; 
Greit jis ąžuolą nukirto, 
Puikų medį tuoj nuleido. 


Nukapojęs jam viršūnę, 
Storą liemenį suskaldė. 
Dugnui medžio pasidarė, 
Daug lentų jisai pritašė 
Seno giesmininko laivui, 
Veinemeino naujai valčiai. 


Senas, rimtas Veinemeinas, 
Burtininkas amžinasis, 
Burtų žodžiais darė valtį, 
Giesmėmis sau luotą taisė 
Iš skiedrų to vieno medžio, 
Iš to ąžuolo skeveldrų. 


Traukė giesmę — dugną dėjo, 
Traukė antrą — šonus statė; 
Trečią giesmę užgiedojęs, 

Jis irklams lizdus iškirto, 
Išlenkė jis laivo grobus 

Ir lentų galus sujungė. 


Taip išlenkęs laivo šonus, 
Šonines lentas suleidęs, 
Jis trijų pritrūko žodžių““ 
Laivo šonams apvedžioti, 
Valties priešakiui užbaigti, 
Jos paskuigaliui apkalti. 

Senas, rimtas Veinemeinas, 
Burtininkas amžinasis, 

Žodį tarė, taip kalbėjo: 

„Ak, aš vargšas nelaimingas! 
Nenuleisiu valties jūron, 

Į bangas to naujo laivo!“ 


Taip svarstydamas galvojo, 
Kur dabar žodžius tuos gavus, 
Kaip burtažodžius sukūrus: 

Iš kregždžių mažų galvelių 
Ar iš gulbių smegenėlių, 

Iš žąsų kaulelių čiulpų? 


Leidosi ieškot tų Žodžių. 
Išmušė jis gulbių tuntą, 
Daug žąsų jis nuteriojo, 
Sunaikino daug kregždučių: 
Nė žodelio jis negavo, 
Pusės žodžio nesurado. 


Taip svarstydamas galvojo: 
„Gal užeičiau šimtą žodžių 
Gerklėje laukinio elnio 

Ir baltos vovers burnelėj“. 


Leidosi ieškot tų žodžių, 
Tų gudrybių pasiimti. 
Elnių govėdą išguldė, 

Kartį voverių prišaudė: 
Rado jis daugybę žodžių — 
Per silpni visi jie buvo. 


Taip svarstydamas galvojo: 
„Galgi gausiu šimtą žodžių, 
Tuonelos namuos gal rasiu, 
Manalos troboj pelnysiu“. 

Leidos Tuonelon tų žodžių, 
Manalon ieškot jų ėjo. 
Nužingsniavo, nušlepsėjo; 
Žengė jis savaitę krūmais, 
!55 Antrą ėjo per ievynus, 
Trečiąją — per kadagynus: 
Manalos sala jau matės, 
Tuonelos kalva iškilo. 


Senas, rimtas Veinemeinas 
160 Garsiai pašaukė priėjęs 
Prie tos Tuonelos, prie upės, 
Prie tos Manalos tamsiosios: 
„Duok čia valtį, Tuonio dukra, 
Manos vaike, duok čia plaustą 
165 Per tą sąsiaurį man pereit, 
Persikelti per tą upę!“ 


Tuonelos maža mergaitė, 

Manalos menka mergelė, 

Žlugtą tuo metu velėjo, 
170 Drapanas tuo tarpu skalbė 
Tuonelos juodojoj upėj, 
Manalos vandens gilybėj. 
Žodį tarė, taip kalbėjo, 
Taip šnekėdama žodžiavo: 
„Paduota iš čia bus valtis, 
Kai apreikši, apsakysi, 
Kaip tu šičia atplaujojai 
Nei ligos nenugaluotas, 
Nei mirties nenužudytas, 
Giltinės nenudaigotas“. 

Senas, rimtas Veinemeinas 
Žodį tarė, taip kalbėjo: 
„Tuonis čia mane atvilko, 
Mana čia atsigabeno“. 

Tuonelos maža mergaitė, 
Manalos menka mergelė, 
Šitokiais kalbėjo žodžiais: 
„Tai susitikau melagį! 
Jeigu Tuonis būtų nešęs, 
Jeigu Mana būtų vilkęs,. 
Pats jisai tave ir neštų, 

Su savim tave gabentų, 
Tuonio skrybėlę dėvėtum, 
Manos pirštinėm mūvėtum. 
Tark teisybę, Veinemeinai: 
Kas į Manalą atvarė?“ 


Senas, rimtas Veinemeinas 
Šitokiais atsakė žodžiais: 
„Geležis mane atvarė, 
Plienas čia mane atvijo“. 


Tuonelos maža mergaitė, 
Manalos menka mergelė, 
Žodį tarė, taip kalbėjo: 
„Tai ir pažinau melagį! 
Jeigu geležis būt vedus, 
Jeigu plienas būtų stūmęs, 
Tai krauju tekėtų rūbai, 
Drapanos kraujais taškentų. 
Tark teisybę, Veinemeinai, 
Pasakyk iš antro sykio!“ 


Senas, rimtas Veinemeinas 
Žodį tarė, taip kalbėjo: 
„Bangos Manalon atplukdė, 
Tuonelon vanduo atplovė“. 


Tuonelos maža mergaitė, 
Manalos menka mergelė, 
Žodį tarė, taip kalbėjo: 

„Perpratau iškart melagį! 
Jei vanduo atnešęs būtų, 

Jeigu būt banga atplukdžius — 
Vandeniu tekėtų rūbai, 

Nuo skvernų vanduo varvėtų. 
Pasakyki tikrą tiesą: 

Kas į Manalą atvarė?“ 


Tąsyk senas Veinemeinas 
Dar kartelį taip susuko: 
„Tuonelon ugnis atvijo, 
Manalon liepsna atvarė“. 


Tuonelos maža mergaitė, 
Manalos menka mergelė, 
Šitaip jam tada atsakė: 
„Pažinau iškart melagį! 
Jei ugnis atvijus būtų, 
Jeigu būt liepsna atvarius, 
Tai plaukai apsvilę būtų, 
Būtų tau barzda apdegus. 


Oi tu, senas Veinemeinai! 
Jeigu nori valtį gauti, 
Tikrą tiesą pasakyki, 
Negražiai melavęs baiki: 
Kaip tu Manalon papuolei 
Nei ligos nenugaluotas, 
Nei mirties nepražudytas, 
Giltinės nenudaigotas!“ 


Senas Veinemeinas tarė: 
„Jei prasimaniau truputį, 
Jei šiek tiek pamelavau tau, 
Tai dabar išklosiu tiesą. 
Burtų žodžiais dirbau valtį, 
Laivę giesmėmis taisiausi. 
Dieną, antrą taip giedojau, 
Trečią dieną netikėtai 

Aš giesmių roges sulaužiau, 
Pavažas dainų suskaldžiau: 

Puoliau Tuonelon aš grąžto, 
Leidaus Manalon urbtuvo 
Pavažai pasitaisyti, 

Susikalt dainų važeliui. 

O dabar atsiųsk man valtį, 
Atplukdyki savo plaustą 

Per tą sąsiaurį man pervežt, 
Perkelti manęs per upę!“ 


Tuonetarė šoko bartis, 
Manos mergina rūgoti: 
„Kvailas tu buvai ir liksi, 
Žioplas vyre mažaproti! 
Tuonelon eini be kliauties, 
Sveikas Manalon keliauji! 
Jau geriau tau, vyre, būtų 
Kuo greičiau namo sugrįžus: 
Daugelis čionai ateina, 

Tik ne daugelis sugrįžta“. 


Senas Veinemeinas tarė: 
„Boba lai iš kelio suka, 
Tik ne vyras, nors ir silpnas, 
Ne galiūnas, nors ir menkas! 


Duok čia valtį, Tuonio dukra, 
Manos vaike, duok čia plaustą!“ 


Davė valtį Tuonio mergšė; 
Valtim seną Veinemeiną 
Per tą sąsiaurį ji vežė, 
Pergabeno jį per upę. 

O pati jam šitaip tarė: 

„Oi tu, senas Veinemeinai! 
Gyvas Manalon atpuolei, 
Nenumiręs atsibeldei!“ 


Tuonetarė, šeimininkė, 
Manalatarė, valdovė, 
Atnešė alaus puodelį, 

20 Tuoj pasiūlė jam dviąsį; 
O pati jam šitaip tarė: 
„Gerki, senas Veinemeinai!“ 


Senas, rimtas Veinemeinas 

Į puodelį pažiūrėjo: 

Varlės kurkulus ten leido, 
Kirmėlės ant dugno vartės““. 
Užtatai jis šitaip tarė: 
„Atėjau čia, atvykau čia 

Ne iš Manalos puodelio, 

Ne iš Tuonio kaušo lakti: 
Alų geriantys girtėja, 
Godžiai lakantys greit žūva“. 


295 


300 


Tuonės šeimininkė tarė: 
„Oi tu, senas Veinemeinai! 
Ko tu Manalon atpuolei, 
Tuonelon ko atsibeldei 
Tuoniui dar nepanorėjus, 
Manai šičion nepašaukus?“ 


305 


Senas Veinemeinas tarė: 
„Betašydamas sau laivą, 
Beobliuodamas sau valtį, 
Pristigau trijų žodelių 
Laivo priešakiui užbaigti, 
Jo paskuigaliui apkalti. 
Niekur žodžių tų negavus, 
Žemėje, ore neradus, 
Teko Tuonelon ateiti, 
Manalon atsibastyti, 

Šičia žodžių tų ieškoti, 
Pasimokyti gudrybių“. 

Tąsyk Tuonės šeimininkė 
Žodį tarė, taip kalbėjo: 

„Tuonis žodžių nedalija, 
Mana galios jų neduoda! 

325 Ir iš čia tu neišeisi, 
Niekados jau neištrūksi, 
Į namus neparkeliausi, 


Savo žemėn neparšliauši“. 


Ir tuojau užmigdė vyrą, 
Tuoj keleivį ji paguldė 
Tuoneloj į kailių guolį. 
Ten galiūnas ir gulėjo, 
Didvyris ten sapną audė, 
O drabužiai jo budėjo“?. 


330 


333 Buvo Tuoneloje senė, 


Smailiabarzdė boba buvo, 


Geležies ji siūlus verpė, 
Varines vielas ji liejo, 
Šimtasieksnį tinklą pynė, 
340 
Vasarą per vieną naktį 
Upėj ant akmens nunėrė. 


Buvo Tuoneloje senis, 
Toks galudienis tripirštis; 
Geležinį tinklą audė, 
Mezgė jis varinį tinklą. 
Ir išaudė šimtasieksnį, 


345 


Numezgė jis tūkstantsieksnį, 


Vasarą per vieną naktį 


30 Upėj ant akmens nunėrė. 


Tuonio vaikas kabliapirštis, 


Kabliapirštis, plienanagis, 
Šimtasieksnį tinklą tiesė, 
Upėj Tuonelos jį leido, 
Išilgai, skersai užmetęs, 
Įstrižai dar jį užtraukė, 

Kad jau niekad Veinemeinas, 


Niekados Uvantolainas 
Neišbėgtų, nepaspruktų, 


Tuūkstantsieksnį tinklą mezgė, 

3690 Niekaip kailio neišneštų 
Iš tamsiųjų Tuonio pirkių, 
Manos gryčių amžinųjų. 


Senas, rimtas Veinemeinas 
Žodį tarė, taip kalbėjo: 

365 „Tai nejau atėjo galas 
Ir prispyrė juodadienė, 
Tuonelos troboj užklupus, 
Manalos namuos užkropus“. 


Savo išrodą pakeitęs, 

Greitai jis kitu pavirto; 
Nusliuogė jisai į jūrą, 

Ūdra į marias paniro, 
Kirminu per dugną šliaužė, 
Žalčiu, gyvate ropojo, 

373 Per tą Tuonelą jis ropštės, 

Pro mirties tinklus rabždinos. 


370 


Tuonio vaikas kabliapirštis, 
Kabliapirštis, plienanagis, 
Ankstų rytą atkulniavo 
Savo tinklų pažiūrėti: 
Šimtą jis šlakių surado, 
Tūkstantį smulkių žuvelių, 
Tik nerado Veinemeino, 
Senojo Uvantolaino. 


380 


385 Tąsyk senas Veinemeinas, 


Vos iš Tuonelos ištrūkęs, 
Taip giedodamas prakalbo, 
Šitokiais prabilo žodžiais: 
„Niekuomet gerasis dievas 
Tenesutveria jau tokio, 
Kurs į Manalą pats eitų, 
Pats į Tuonelą skubėtų! 
Daugelis tenai atėjo, 

Tik ne daugelis sugrįžo 

Iš tamsiųjų Tuonio pirkių, 
Manos gryčių amžinųjų“. 


Dar jis šitaipos kalbėjo, 
Taip šnekėjo, taip jis mokė 
Bepakylantį jaunimą, 
Bepriaugančiąją kartą: 
„Niekados, žmonių vaikeliai, 
Niekados per visą amžių 
Jūs neskriauskite nekalto 

Ir geram duobės nekaskit! 
Menką atpildą jūs gausit, 
Tuonelos patamsiuos rasit: 
Ten vieta visų kaltųjų, 
Nusidėjėlių ten guolis; 
Akmenys karšti — jų gultai, 
Patalai — įkaitę uolos, 
Marškos — iš žalčių, gyvačių, 
Tuonio kirmėlių nuaustos!“ 

SEPTYNIOLIKTA GIESMĖ 


Veinemeinas traukia pas Anterą Vipuną prašyti tų žodžių ir prikelia Vipuną 
iš ilgo miego po žemėm (1—98).— Vipunas praryja Veinemeiną, ir Veine- 
meinas ima pilve jį baisiai kankinti (99—146).— Vipunas galvoja visą 
laiką apie tą, kurį prarijo, mėgina visokiausiais burtažodžiais, užkeikimais, 
užkalbėjimais ir grasinimais nuo jo išsivaduoti, bet Veinemeinas baudžiasi 
neišeisiąs, kol negaus iš Vipuno laivo statybai trūkstamų žodžių (147— 
526).— Vipunas išgieda visas savo žinias Veinemeinui, tas pagaliau išlenda 
iš jo pilvo, grįžta prie statomo laivo ir užbaigia darbą (527 —628) 


Senas, rimtas Veinemeinas, 
Žodžių tų trijų negavęs, 
Tuonelos namuos neradęs, 
Manalos troboj nepelnęs, 
Vis dar svarstė, vis galvojo, 
Savo žilą galvą laužė: 

Kur dabar tų žodžių gavus, 
Kur burtažodžių paėmus? 


Piemenį jisai sutiko; 

Tas piemuo jam šitaip tarė: 
„Šimtą žodžių pasiimsi, 
Tukstantį giesmių sau gausi, 
Vipuno burnoj aptiksi, 
Antero pilve surasi. 

Reikia tik pas jį nueiti, 
Taką kojomis praminti, 
Kelią, ne visų geriausią, 
Taką, ne visų blogiausią: 

Kelio galą teks tau bėgti 
Bobų adatų viršūnėm, 
Antrą gabalą to kelio 
Smaigaliais kardų reiks eiti, 
Trečią dalį teks tau žengti, 
Kirvių ašmenim klypuoti“. 


Senas, rimtas Veinemeinas 
Pagalvojo, padūmojo. 
Kalvio kalvėn jis nuėjo, 
Šitokiais prabilo žodžiais: 
„Oi tu, kalvi Ilmarinai! 
Geležies vyžas nukalk man, 
Plieno pirštines nulieki, 
Plieno marškinius pasiūki! 
Padaryk man plieno lazdą, 
Geležinį ramstytuvą: 

Šerdį jam nukalk iš plieno, 
Minkšta geležim aptrauk jį! 
Eisiu aš ieškoti Žodžių, 

Sau gudrybių pasiimti 

Iš galingo žodžiais pilvo, 
Vipuno burnos žodingos“. 


Kalvis Ilmarinas tarė, 

Žodį metė, taip kalbėjo: 
„Vipunas seniai jau miręs, 
Anteras jau galą gavęs — 
Jis jau spąstų nebestato, 
Nebespendžia jau žabangų; 
Žodžio tu iš jo negausi, 
Neišplėši nė žodelio“. 


Senas, rimtas Veinemeinas 
Nepaklausė ir išėjo. 

Vieną dieną jis keliavo 

Bobų adatų viršūnėm, 

Antrą dieną sunkiai žengė, 
Smaigaliais kardų žingsniavo, 

Trečią dieną kojas vilko, 
Kirvių ašmenim klypavo. 


Vipunas, dainingas senis, 

Tas galingas žodžiais dainius, 
Su giesmėm visom gulėjo, 

Su burtažodžiais tysojo; 
Epušė pečiuos jam augo, 
Ant kaktos siūbavo beržas, 
Alksnis pasmakrėj šlamėjo, 
Barzdoje karklai čiužėjo, 

Ant galvos jam eglė šlamštė, 
Dantyse pušis siūravo. 


Ir atėjo Veinemeinas. 
Išsitraukė kalaviją, 

Kardą iš makšties išlupo, 
Plieną atsegė nuo diržo; 
Epušę kirste nukirto, 

Nuo kaktos nugriovė beržą, 
Alksnį pasmakrėj nurėžė, 

Nuo barzdos karklus nupjovė, 
Eglę nuo galvos nuleido, 

Pušį iš dantų išrovė. 


Geležinę savo lazdą 

Vipunui gerklėn įgrūdo, 

Tarp dantų giliai įkišo, 

Tarp žandikaulių įspraudė. 
Žodį metė, taip kalbėjo: 
„Kelkis jau, žmogaus tu verge, 
Žemėje ilgai gulėjęs, 

Ilgą įmigį miegojęs!“ 


Vipunas, dainingas senis, 
Iš miegų tuojau pabudo. 
Jausdamas, kad smarkiai skauda 
Ir kad gerklėje jam sopa, 
Minkštą geležį nugraužė, 

Perkando lazdos paviršių, 
Bet neperkando jis plieno, 
Tos lazdos šerdies plieninės. 


O tuo tarpu Veinemeinas 
Prie plačios burnos stovėjo, 
Kluptelėjo viena koja, 
Kryptelėdamas kairiąja, 
Tiesiai Vipunui į gerklę 
Jo žandikauliais nuslydo. 
Vipunas, dainingas senis, 
Dar plačiau atvėrė burną, 
Savo ryklę atidarė — 

Ir prarijo didžiavyrį, 
Sužlembė kartu su kardu 
Veinemeiną žilagalvį. 


Vipunas, dainingas senis, 
Šitokiais prabilo žodžiais: 
„Jau šį tą esu aš ėdęs: 

Ėdžiau avį, ėdžiau ožką, 


Sužluobiau aš bergždžią karvę, 


Kuilį suspringau kadaise: 
Šitokio gardaus kąsnelio 
Dar lig šiol nesu ragavęs!“ 


Senas, rimtas Veinemeinas 
Šitaipos dabar kalbėjo: 
„Jau turbūt atėjo galas, 
Jau prispaudė juodadienė 
Šitame šėtono tvarte, 
Laidare mirties prispyrė“. 


Tad svarstydamas galvoja, 


Kaip jam būti, kaip gyventi. 


Plieno peilį jis turėjo, 
Kriaunos jo medinės buvo; 
Iš kriaunų jis sau valtelę, 
Sau luotelį pasidirbo, 

125 Yrėsi jisai, irklavo 
Iš vienos žarnos į kitą, 
Užkampius visus išnaršė, 
Kerteles visas išmaišė. 


Vipunas, dainingas senis, 
150 To visai neišsigando. 
Tąsyk senas Veinemeinas 
Nutarė pavirsti kalviu, 
Geležies kalėju tapti; 
Marškiniuos įtaisė kalvę, 
Iš rankovių dumples darė, 
Dumtuvus iš kailinukų, 
Dirbo kaminą iš kelnių 
Ir iš kojinių jį taisė, 
Priekalas jo kelis buvo, 
140 Kūjis buvo jo alkūnė. 

Kalė, beldė, baladojo, 
Mušė, bildino, dundeno, 
Naktimis — nepamiegojęs, 
Dienomis — nepailsėjęs, 
Milžino pilve duzgeno, 
Jo krūtinėj kūju kalė. 


145 


Vipunas, dainingas senis, 
Šitokiais prakalbo žodžiais: 
„Kas gi tu toksai per vyras, 
150 Kas per didvyris toks būsi? 
Šimtą didvyrių suėdžiau, 
Vyrų tūkstantį suvalgiau, 
Šitokio nesu dar šveitęs: 
Man burnon žarijos kyla, 
155 Degina ugnis liežuvį, 
Geležis į gerklę lenda! 


Eik dabar laukan, keistuoli, 
Bėk sau, žemės niekadėjau, 
Kol neieškau tavo močios, 

Kol nepašaukiau senelės! 
Jeigu močiai pasakysiu, 

Jei senelei prasitarsiu,— 
Močiai bus daugiau kankynės, 
Vargo bus daugiau senelei, 
Nes piktai sūnus jos elgias, 
Vaikas nedorai gyvena. 


Pats dabar aš nenutuokiu, 
Nesumoju, nesupaisau, 
Kaip tu prikibai, šėtone, 
Ir iš kur tu atsibeldei 
Kandžioti manęs ir krimsti, 
Graužti, ėsti, vobuliuoti. 
Gal esi liga nuo dievo, 
Jo sutvertas mano galas? 
Gal tave kas kitas kūrė, 
Siuntė, atnešė, užleido, 
Gal už algą čia pastatė, 
Gal už pinigus pasamdė? 


Jei esi liga nuo dievo, 

Jo sutvertas mano galas — 
Pasiduosiu dievo globai, 
Viešpačiu pasitikėsiu: 

Jis gerųjų neapleidžia, 
Neprapuldo jis dorųjų. 


Jei tave kas kitas kūrė, 
Siuntė, atnešė, užleido, — 
Aš atspėsiu tavo kilmę, 
Tavo piktą pradžią rasiu! 


Kitados nelaimės ėjo, 
Visos bėdos pradžią ėmė 
Vis iš burtininkų pusės, 
Iš žodžiuotojų ganyklų, 
Iš piktadarių sodybų, 

Iš piktų raganių dirvos; 

'95 Iš smėlingo Kalmos lauko, 
Žemės gilumų giliųjų, 

Iš numirusiojo gryčios, 

Iš numirėlio atšlaimo; 

Iš puraus, biraus arimo, 

Iš pajudinamų žemių, 

Iš žvirgždyno verpetingo, 
Iš skambaus, aidaus smiltyno; 
Iš žemų, balotų vietų, 

Iš pelkynų besamanių, 

Iš liūliuojančių raistynų, 
Kunkuliuojančių verdenių; 
Iš miškų šėtono kūtės, 

Iš penkių uolynų plyšio, 

Iš viršūnės vario kalno, 

Iš jo smailumos varinės; 
Iš bešlamščiančių eglynų, 
Iš beošiančių pušynų, 

Iš aukštos pušies viršūnės, 
Iš supuvusio jos stuobrio; 
Iš tenai, kur lapė loja, 

Iš kalvos, kur briedis ganos, 
Iš olos, iš lokio urvo, 

Iš jo rūmų akmeninių; 

Iš ilgųjų Pohjos varsnų, 

Iš Laplandijos dirvonų; 

Iš bežolių josios pievų, 

Iš neariamų jos dirvų; 

Iš didžių grumtynių vietos, 
Iš baisių skerdynių lauko, 
Iš švyluojančio viksvyno, 
Iš garuojančio dar kraujo; 
Iš plačiųjų jūros plotų, 

Iš platybių, bekraštybių, 

Iš mauruoto, juodo dugno, 
Iš gilybės tūkstantsieksnės; 
Iš srovių, iš sūkuringų, 

Iš liepsnojančių verpetų, 
Iš galingo Rutjos krioklio, 

Iš kietųjų upės slenksčių, 
Iš dangaus užpakalinio, 
Pakarailio debesyno, 

Iš šaltųjų vėjų tako, 

Iš tų vietų, kur jie miega. 


Ar iš ten liga atėjo, 

Ar iš ten ir šitie burtai 
Užgulė nekaltą širdį, 
Įsibraklino į pilvą 
Kandžioti manęs ir krimsti, 
Graužti, ėsti, vobuliuoti? 


Tai nustok, velnių skalike, 
Liaukis, Manalos šuneli, 

Eik, piktadary, iš pilvo, 

Lisk iš jeknų, niekadėjau, 
Jau gana man širdį ėsti, 
Blužnį plėšti ir draskyti, 
Pilvą minkyti, maišyti, 

Jau užteks plaučius man sukti, 
Užsigulus bambą gręžti, 
Smilkinius primygus spausti, 
Stuburą skausmingai brūžint, 
Šonus ir paslėpsnius knisti! 


Jeigu aš per menkas vyras, 
Tai geresnio paieškosiu 
Šitai bėdai nugalėti, 

Šitai negandai nuveikti. 


Žemės šeimininkių šauksiuos, 
Žemės šeimininkų giešiuos, 
Kardo vyrus pasikviesiu, 
Raitelius. pasivadinsiu 

Man pagelbėt, man padėti, 
Kenčiančio manęs paremti, 
Vargstančio manęs sustiprint, 
Sielvartaujančio paguosti. 

Jei ir šito nepabūgtum, 

Jei vis tiek nepasitrauktum,— 
Šauksiu mišką su jo vyrais, 
Kadagyną su galiūnais, 

Visą girią su šeimyna, 

Kūdrą su vaikais jos kviesiuos, 
Su kardais galiūnų šimtą, 
Tūkstantį plieninių vyrų 
Šauksiuos šito velnio vyti, 

To šėtono nugalėti! 


Jei ir šito nepabūgtum, 

Jei vis tiek nepasitrauktum,— 
Tai pakilk, vandens motule, 
Iš bangų, mėlynaskare, 

Iš verdenių, plonaskverne, 

Iš maurų, dailialiemene, 
Mažo didvyrio apginti, 

Mažo milžino padrąsint, 

Kad nekalto nesuėstų, 

Kad jo sveiko neužmuštų! 


Jei ir šito nepabūgtum, 

Jei vis tiek nepasitrauktum,— 
Tai ateik, gamtos mergele, 
Sutvėrime auksaveidi, 

Tu, tarp moterų vyriausia, 
Tu, tarp motinų pirmiausia, 
Eik čia skausmo pažiūrėti, 
Sopulio dienų išvyti, 

Mano negandų sutramdyt 

Ir kančių išvarinėti! 


Jei ir šito nepabūgtum, 

Jei vis tiek nepasitrauktum,— 
Ukai, dangiškasai tėve, 
Griausmavaldi galingasai, 

Eik čionai, nes reikalauju, 
Atskubėki, nes maldauju, 


Septyniolikta giesmė 


305 


310 


315 


320 


325 


330 


335 


340 


Nedorų darbų nutraukti, 
Nesveikatos pataisyti 

Su ugniaašmeniu kardu, 
Su liepsnaliežuviu durklu! 


Eik dabar laukan, keistuoli, 
Bėk sau, žemės niekadėjau! 
Čia vis tiek nėra tau vietos, 
Nors labai tau jos reikėtų. 
Eik sau kur kitur gyventi, 
Kuo toliau sau trobą ręski, 
Eik prie savo šeimininko, 
Bėk prie šeimininkės savo! 


Kai tenai tu nukeliausi, 

Kelio galą kai prieisi, 

Pas gimdytojus parkaksi, 

Savo ganyklas pasieksi, — 

Duok jiems žinią, kad jau grįžęs, 
Ženklą duok, kad jau parėjęs: 
Kaip griaustinis sugrumoki, 
Tartum žaibas sužaibuoki! 
Atšlaime vartus išverski, 

Gryčios langines nuplėški, 
Umaru įšok į vidų, 

Viesulu trobon įlėki! 

Čiupk įlėkęs už pakinklių, 

Už kulnų įlindęs griebki — 
Šeimininką čiupk nuo stalo, 
Šeimininkę griebk nuo krosnies! 
Jam abi akis išlupki, 

Jai sutrupinki makaulę, 

Kaip kablius pirštus sulenk jiems, 
Įžulniai pasuk jiems galvas! 


Jeigu šito maža būtų, 
Tai gaidžiu išlėk į kaimą, 
Vištos jaunikliu į kiemą, 
Atsitūpki ant šiukšlyno! 

Ir nutrenk prie ėdžių arklį, 

Ir patiesk prie lovio karvę, 
Jos ragus įsmeik į mėšlą, 
Uodegą paklok ant žemės, 
Ant kaktos akis išverski, 
Sprandus jiems atgal užlaužki! 


Jeigu tu — liga iš vėjo, 
Jei tave jo šuorai nešė, 
Sausas oras išnešiojo, 
Jeigu atpūtė čia šalčiai, — 
Vėjo vieškeliu ir eik sau, 
Sausvėjo keliu keliauki 
Nenutupdama ant medžio, 
Nenusėsdama ant alksnio; 
Nusileisk į vario kalną, 

Į viršūnę jo varinę, 

Ir tegu ten vėjai supa, 
Sausvėjai tegu liūliuoja! 


Jei tu iš dangaus atėjus, 
Jei iš debesų nupuolus, 
Tai ir vėl pakilk į dangų, 
Vėl į orą pasikelki, 

Vėl į debesis sugrįžki, 

Į Žvaigždes atgal keliauki 
Šalta ugnimi žėruoti, 
Žiežirbomis kibirkščiuoti 
Ant auksinio saulės kelio, 
Ant mėnulio balto tako! 


Jei tave vanduo atplukdė, 
Jūros bangos atbangavo, 
Tai į vandenį ir eik sau, 
Po vilnim atgal sau grįžki, 
Nusileisk į dumblo pilį, 
Plūduriuok bangos viršūnėj, 
Lai tave nešioja vilnys, 
Tamsūs vandenys linguoja! 

Jeigu tu iš Kalmos žemių, 

Iš numirėlių atšlaimo, 

Tai greičiau skubėk namolio, 
Grįžk atgal į Kalmos kiemą, 
Gulkis vėl į purią dirvą, 

Į iškasinėtą žemę, 

Kur žmonių jau minios guli, 
Kur stipruolių tuntai miega! 


Jeigu tu esi atėjus 

Iš miškų šėtono tvartų, 

Iš tamsaus pušyno gūžtų, 
Iš gūdžiųjų girios gryčių, — 
Tai atgal tave užkeikiu 

Į miškų šėtono tvartus, 

Į gūžtas tamsaus pušyno, 
Į gūdžiąsias girios gryčias, 
Ten sau būti, ten gyventi, 
Kol įdubs supuvę grindys, 
Kolei apgliaumės sienojai, 
Kol užgrius suplėkę lubos. 


Aš dabar tave užkeikiu, 
Užvarduoju, niekadėją, 

Į karšuolio lokio namą, 

Į senos meškos sodybą, 

Į tuos dauburius pelkingus, 

Į neištekančias pelkes, 

Į linguojančius liūlynus, 
Kunkuliuojančius paversmius, 
Į negyvą seną kūdrą 

Be žuvų, be ešerėlių. 


Jeigu ten nerasi vietos, 
Tai nukeiksiu, tai nuduosiu 
Ant ilgųjų Pohjos varsnų, 
Ant Laplandijos dirvonų, 
Ant bežolių josios pievų, 
Ant neariamų jos dirvų, 

Kur nėr saulės, nėr mėnulio, 
Kur dienos nėra per amžius. 
Ten laimingai sau gyvensi, 
Ten linksmai sau vaikštinėsi: 
Medžiuose ten briedžiai kabo 
Nulupti, išdarinėti, 

Kad užvalgytų, kas nori, 

Kad kas nori, sau užkąstų. 


415 


420 


Dar toliau tave nukeiksiu, 
Užvarduosiu ir nuduosiu 
Į galingą Rutjos krioklį, 

Į liepsnojantį verpetą, 

*3 Kur paknopstom krinta medžiai, 
Kūliavirsčia puola pušys, 
Aulekomis lekia eglės, 

Plaukia pušys plačiašakės. 
Plaukiok ten, bedievi piktas, 

“0 Akmeniniais slenksčiais laipiok, 
Vandenis plačius vartyk sau, 
Ankštoje versmėj gyvenki! 


Jeigu ten nerasi vietos, 
Tai nukeiksiu, tai nuduosiu 
Tuonelos juodojon upėn, 
Manalos ilgan upokšnin, 
Iš kurio jau neišbrisi, 
Niekad neišsikrapštysi, 
Jei išleisti neateisiu, 
Išvaduot neatskubėsiu 

Su devynetu ėriukų, 
Atneštų vienos avelės, 

Su devynetu veršiukų, 
Atvestų vienos žalmargės, 
Su devynetu ašvienių, 
Atvestų vienos kumelės. 

Jei vežėčių paprašysi, 
Jei arklių pareikalausi, 

Sutaisysiu tau vežimą, 

Arklį tau į kelią duosiu: 
Hysis turi gerą žirgą, 
Tundroj ganosi jo bėris — 
Iš nasrų ugnis blėsuoja, 

Iš jo šnervių pliaupia liepsnos, 
Jo kanopos geležinės 

Ir plieninės arklio piršys; 
Gali jis į kalną kopti, 
Dauburio skardžiu šuoliuoti, 
Jei važiuotojas bus geras, 
Važnyčiotojas neblogas. 


Jeigu šito neužtektų, 

Hysio pavažas paimki, 
Lempo alksnines pašliūžas, 
Pasigriebk jo storą lazdą 

Ir keliauk per Hysio žemę, 
Plūdinėk po Lempo girią, 
Kuisdamas per Hysio pievas, 
Kaisdamas 'per Lempo lauką! 
Jei akmuo paklius ant kelio, 
Tai tegu per pusę skyla, 

Jei koks medis pasitaikys, 
Tai tegu per pusę lūžta, 

Jei koks vyras pasipainios, 
Tai į šalį jį nustumki! 


Tai keliauk, nereikalingas, 
Tai išeik, žmogau netikęs, 
Kol aušra dar neišaušo, 
Dievo rytas neprašvito, 

Kol dar saulė nepakilo, 

Kol gaidys neužgiedojo! 

Jau pats laikas tau išeiti, 
Tau, nedorėli, išbėgti, 
Mėnesienoj išplaujoti, 
Blaudžioti mėnuliui šviečiant. 

Jeigu greitai neišeisi, 

Jei, šunie, nepasitrauksi, 
Tai man duos nagus erelis, 
Kraugerio nagus aš gausiu, 
Pasiimsiu paukščio žnyples, 
Vanago kablius plėšringus 
Ir jau taip suspausiu niekšą, 
Taip nedorėlį sugniaušiu, 
Kad galvos nebepajudins, 
Kad nebeatgaus jau kvapo. 


Juk ir Lempas pasitraukė, 
Motinos sūnus prapuolė 
Dievo valandai atėjus, 
Atsivėrus dievo globai; 
Tai ar tu, bemoti, neisi, 
Išsigimėli, nedingsi, 
Valkata šunie, nežūsi, 

Be kalės, ar neprapulsi 
Vienai valandai praėjus, 
Mėnesiui benusibaigiant?“ 


Senas, rimtas Veinemeinas 
Šitokiais prabilo žodžiais: 
„Gera man čionai gyventi, 
Miela man čia laiką leisti: 
Jeknos duoną man atstoja, 
Pavilgą — taukai prie jeknų, 
Plaučiai viralui pareina, 
Lašiniai pritinka valgyt. 


Priekalą pasistatysiu 

Dar giliau — į pačią širdį, 
Savo dumples aš įsprausiu 
Į vietas visų blogiausias, — 
Tad kol gyvas neištrūksi, 
Nuo manęs neatsimesi, 
Jeigu žodžių neišgirsiu, 
Jei burtažodžių negausiu, 

Jei kiek reik jų nepaimsiu, 
Tūkstančio neišsinešiu. 
Nevalia pradingti žodžiams 
Ir prapulti užkeikimams; 
Ginama jiems žemėj žūti, 
Su žiniūnais pasibaigti“““ 
Vipunas, dainingas senis, 

Tas galingas žodžiais dainius, 
Su akeivų pilna burna, 

Su didžia jėga krūtinėj, 

Atidarė žodžių skrynią, 

Kubilą giesmių atvožė, 

Ėmėsi dainuot geriausias, 

Ėmėsi posmuot seniausias, 
Pasakot giliausią kilmę, 
Užvardavimus pirmykščius, 
Tuos, kurių vaikai nežino, 

Kur tik vyrai tesupranta, 
Varganiems laikams užėjus, 
Duonos kriaukšliui vis mažėjant. 


Išgiedojo visko pradžią, 
Priežastis visas išklojo, 

Kaip, pačiam kūrėjui leidžiant, 
Visagaliui reikalaujant, 

Pats savaime oras gimė, 
Radosi vanduo iš oro, 

Iš vandens iškilo žemė, 

Žemėj augalai išdygo. 


Kaip mėnulis padarytas, 

Kaip saulelė surėdyta, 

Kaip sukalta oro ramsčiai, 
Kaip žvaigždelės susmaigstytos. 


Vipunas, dainingas senis, 
Daug giedojo, daug žinojo! 

Nieks nematė, negirdėjo, 
Niekas niekad neregėjo 
Tokio gero giesmininko, 
Tokio burtininko tikro: 

Jo burna žodžius tik leido, 
Bėrė sakinius liežuvis, 
Tartum eržilas šuoliavo, 
Kaip ristūnas kojas mėtė. 


Daug dienų jisai giedojo, 
Daug naktų jis taip žodžiavo: 
Saulė ėmė jo klausytis, 
Žvilgčioti į jį mėnulis; 
Bangos jūroje sustojo, 
Įlankoj nurimo vilnys; 

Upės liovėsi almėję, 

Rutjos slenkstis ūžti liovės, 
Nesroveno Vuoksos srautas, 
Ir Jordanas netekėjo. 


Senas, rimtas Veinemeinas, 
Gausiai žodžių prisiklausęs, 
Prisirinkęs jų kiek reikia, 
Užkeikimų pasiėmęs, 

Jau susirengė išeiti, 

Ruošės Vipuną palikti, 

Jo jėgingą žodžiais pilvą 
Ir krūtinę jo galingą. 


Tarė senas Veinemeinas: 
„Vipunai, atidaryk jau 

Kuo plačiausiai savo burną 
Ir žandikaulius atvožki, 

Kad iš pilvo aš išeičiau, 

Kad namo keliaut galėčiau!“ 


Vipunas, dainingas senis, 
Šitokiais prabilo žodžiais: 

„Nemažai esu suėdęs, 
Tukstančius esu prarijęs; 
Bet tarp jų nebuvo tokio 
Kaip senasis Veinemeinas! 
Padarei gerai įėjęs, 

Dar geriau bus, kai išeisi!“ 


Anteras Vipunas tąsyk 
Atidarė savo ryklę, 

Savo burną pražiodino, 
Lūpų kraštelius pravėrė. 
O senasis Veinemeinas 
Iš burnos jo ėmė ropštis, 
Iš jėgingo žodžiais pilvo, 
Iš krūtinės jo galingos; 
Iš burnos jisai išslydo, 
Stryktelėjo į smiltynę 
Lyg auksinė voveraitė, 


Tartum kiaunė auksakrūtė. 


Ir nuėjo, nužingsniavo, 
Atkuitė į kalvio kalvę. 
Kalvis Ilmarinas tarė: 

„Ar prisirinkai jau žodžių, 
Ar gavai jau užkeikimų 
Laivo šonams apvedžioti, 
Valties priešakiui užbaigti, 
Jos paskuigaliui apkalti?“ 


Senas, rimtas Veinemeinas 
Šitokiais prakalbo žodžiais: 


„Jau gavau aš šimtą žodžių, 


Tuūkstantį giesmių visokių 
Iš visų slapčiausios vietos, 
Iš visų giliausio plyšio!“ 


Šitaip taręs, jis nuėjo, 
Valties baigti nužingsniavo. 


232 


233 Septyniolikta giesmė 


Užbaigė jis valtį savo, 

Šonus dailiai apvedžiojo, 
625 Priešakį aukštai iškėlė, 

Jos paskuigalį aptaisė: 

Taip be kirvio gimė laivas, 

Be skiedrelės atsirado“". 

Veinerneinas nauju savo laivu plaukia piršliauti Pohjolos merginos (1— 
40).— Ilmarino sesuo pamačiusi nuo kranto jį kalbina, sužino jo kelionės 
tikslą ir skuba pranešti savo broliui, kad Pohjoloje užsitarnautai jo nuotakai 
gresia pavojus (41—266).— Ilmarinas susiruošia ir raitas krantu skuba 
į Pohjolą (267—470).— Pohjolos šeimininkė, matydama jaunikius atvykus, 
pataria dukrai eiti už Veinemeino (47 1—634).— Duktė pati pasižada tekėti 
už nukalusio sampą Ilmarino, o Veinemeinui, kurs pirmas įėjo į pirkią, 


atsako neisianti už jo (635—706) 


“ 


Senas, rimtas Veinemeinas 
Sugalvojo, sudūmojo 


Traukti sau piršliaut mergaitės, 


Kasagalvės pažiūrėti 
Pohjolos tamsiojon žemėn, 
Sarijolon ūkanoton, 
Pasipiršti Pohjos dukrai, 
Pohjos nuotakai kilmingai. 


Mėlynai nudažė laivą, 
Išdabino jį raudonai, 
Išpuošė jo priekį auksu, 
Dailiai sidabru apkaustė. 
Šitaip vieną gražią dieną, 
Vieną rytmetį ankstyvą 

Į bangas nuleido valtį, 
Nusistūmė šimtalentę 
Apvaliais bežieviais rąstais, 
Girios ridiniais pušiniais. 

Aukštą stiebą jis iškėlė, 

20 Ištempė bures ant stiebo: 
Vieną išskleidė raudoną, 
Antrą mėlyną ištaisė; 

Pats į laivą nusileido, 
Įžengė į naują valtį 

25 Ir patraukė jūrom plaukti, 

Vandenų mėlynėm lėkti. 


Šitokiais prabilo žodžiais, 
Taip kalbėdamas bylojo: 
„Nusileisk į valtį, dieve, 
3 Eikš į laivą, maloningas, 
Ir mažam jėgų priduoki, 
Ir suteik silpnam stiprybės 
Atviroj vandens platybėj, 
Jūros lygumoj banguotoj! 


33 Supkit, vėjai, mano laivą, 
Neškit, bangos, mano valtį, 
Rankų pirštams neirkluojant, 
Vandenų lygių nedrumsčiant, 
Mėlynaisiais jūros plotais, 

* Atvirų bangų platybėm!“““ 


Anikė, gera mergaitė, 
Sutemų, nakties mergelė““, 
Prieblandų pilkų seselė, 
Ankstyva rytų dukrelė, 

*“ Skalbinius tą dieną skalbė, 
Žlugtą žlugdama, velėjo 
Ant raudono liepto galo, 
Prieplaukos plačioj pakrantėj, 
Pakrašty salos "miglotos, 

30 Iškyšuly ūkanotam. 


Apsižvalgė, apsidairė, 
Apsigręžus pažiūrėjo 
Virš galvos į giedrą dangų, 

55 


60 


65 


70 


75 


80 

Pažvelgė į plačią jūrą: 
Viršuje saulutė švietė, 
Vilnys apačioj blizgėjo. 


Pažvelgė į ramią jūrą, 
Saulės pusėn pažiūrėjo, 


Ten, kur Suomela banguoja, 


Veinela į jūrą teka: 
Įžvelgė kažką juoduojant, 
Ant bangelių mėlynuojant. 


Žodį tarė, taip kalbėjo, 
Taip šnekėdama bylojo: 
„Kas ten jūroje juoduoja, 
Ant bangelių mėlynuoja? 
Jeigu tai žąselių pulkas, 
Jeigu tai antelių tuntas, 
Tai tegu jisai pakyla, 

Į padangę nuplasnoja! 


Jeigu tai kypa lašišų 
Ar sala žuvų kitokių, 
Tai tegu jinai nuplaukia, 
Vandenų gelmėn panyra! 


Jeigu sekluma tai būtų, 
Jeigu ten akmuo juoduotų, 
Jūros bangos jį užlietų, 


Sunkūs vandenys užverstų“. 


Valtis plaukdama artėjo, 
Vis artyn buriavo laivas 
Pakraštin salos miglotos, 
Jos pakrantėn ūkanoton. 


Anikė, gera mergaitė, 
Pastebėjo valtį plaukiant, 
Šimtalentę atburiuojant. 
Žodį tarė, taip kalbėjo: 

„Jeigu tu brolelio valtis, 
Jeigu tu tėvelio laivas, 

Tai namo greičiau skubėki, 
Tai pasuk į savo žemę, 
Priešakiu į šią pakrantę, 

O paskuigaliu į kitą! 

Jeigu svetimas tu laivas, 
Tai greičiau pro šalį plauki, 
Priešakiu į kitą krantą, 

O paskuigaliu į šitą!“ 


90 


95 


Nei tai savas buvo laivas, 
Nei tai svetimas jis buvo — 
Veinemeino buvo laivas, 
Amžinojo giesmininko. 
Plaukdamas jis priartėjo, 
Priplaukė pasišnekėti, 

Žodį duoti, kitą gauti, 
Trečią garsiai pasakyti. 


100 


105 Anikė, gera mergaitė, 


Sutemų, nakties mergelė, 
Kalbindama laivą, tarė: 
„Kur keliauji, Veinemeinai, 
Kur plauki, vandens jauniki, 
'!0 Kur siekies, laukų gražuoli?“ 
Senas, rimtas Veinemeinas 
Jai iš savo laivo tarė: 
„Traukiu gaudyti lašišų 
Ir upėtakių žvejoti 
Tuonelos juodojoj upėj, 
Jūros srovėje giliojoj“. 


115 


Anikė, gera mergaitė, 
Šitokiais kalbėjo žodžiais: 
„Tu čia niekų man nepaistyk, 
Išmanau lašišų nerštą! 

Ak, ne šitaip mano tėvas, 

130 


135 


140 


145 


15 


o 

Ak, ne taip jisai kadaise 
Traukdavo lašišų gaudyt, 
Plaukdavo šlakių vaikyti: 
Būdavo pilna jo valtis 
Įnagių, tinklų ir virvių — 
Šičia vilksniai, ten dugninės, 
Žuviai gąsdinti baidikliai, 
O po pasoste žeberklai, 
Ilgos kartys pasispirti. 

Kur keliauji, Veinemeinai, 
Kur plauki, Uvantolainai?“ 


Senas Veinemeinas tarė: 
„Traukiu aš žąsų medžioti, 
Pasigaudyt margasparnių, 
Seiliasnapių pasirinkti 
Saksų sąsiaury giliajam, 
Atviroj bangų platybėj“. 


Anikė, gera mergaitė, 

Žodį tarė, taip kalbėjo: 
„Atskiriu aš tiesakalbį, 

Ir melagį aš pažįstu! 

Ak, ne šitaip mano tėvas, 
Ak, ne taip jisai kadaise 
Traukdavo žąsų medžioti, 
Raudonsnapių pavaikyti: 
Būdavo prie šono lankas, 
Kilpinis dailus jo valty, 

O prie lanko ant grandinės 
Pririštas skalikas juodas; 
Bėgdavo keliu kalaitė, 
Paskui kuisdavo šuniūkščiai. 
Pasakyki, Veinemeinai, 
Kur tu vis dėlto keliauji?“ 


Senas Veinemeinas tarė: 
„Na, o jeigu aš keliauju, 
Į didžias kautynes traukiu, 

Lygiagalvių vyrų mūšin““, 
Ten, kur kraujo lig pakinklių, 

'60 Kur raudono ligi kelių?“ 

Anikė vis tiek jam kalba, 

Tvirtina jam alvakrūtė: 

„Aš žinau, kaip traukia mūšin! 

Kitados, kai mano tėvas 

'65 Ėjo į didžias kautynes, 
Lygiagalvių vyrų mūšin,— 
Šimtas vyrų yrė laivą, 
Tūkstantis stačiom stovėjo 
Priešaky lankus padėję, 

'70 Kardus ant suolų paguldę. 
Pasakyk man tikrą tiesą, 
Pasakyki man teisybę: 

Kur keliauji, Veinemeinai, 
Kur plauki, Suvantolainai?“ 


!"* Tąsyk senas Veinemeinas 
Žodį tarė, taip kalbėjo: 
„Eikš, mergyt, į mano laivą, 
Nusileisk į mano valtį, — 
Pasakysiu tikrą tiesą, 

'90 Pasakysiu tau teisybę!“ 

Anikė jam žodį tarė, 

Alvakrūtė jam atsakė: 

„Vėjas eis į tavo laivą, 

Viesulas į tavo valtį! 

Tavo laivą aš apversiu, 

Paskandinsiu tavo luoią, 

Jei teisybės neišgirsiu, 

Kurgi tu vyksti, keliauji, 

Jei tiesos nesužinosiu, 

Jei melavęs nesiliausi“. 


185 


190 


Tąsyk senas Veinemeinas 
Žodį tarė, taip kalbėjo: 

„Pasakysiu tau teisybę, 
Nors ir melavau lig šiolei: 
Aš iriuos mergelei pirštis, 
Nuotakos plaukiu prašyti 
Pohjolos tamsiojon žemėn, 
Sarijolon ūkanoton, 

Ten, kur karžygius praryja, 
Kur skandina didžiavyrius“. 


Anikė, gera mergaitė, 
Sutemų, nakties mergelė, 
Kai išgirdo tikrą tiesą, 
Kai teisybę sužinojo, 
Liovės skalbinius skalavus, 
Žlugtą žlugusi, velėjus 
Prieplaukos plačioj pakrantėj, 
Ant raudono liepto galo. 
Pasikaišiusi sijoną, 
Sugriebė skvernus į ranką 
Ir nuėjo, nužingsniavo, 
Pasileido greitai bėgti 
Skuosdama į kalvio namą, 
Lėkdama į kalvio kalvę. 


O tas kalvis Ilmarinas, 

Tas kalėjas amžinasis, 
Geležinį suolą kalė, 
Sidabru jį dailiai puošė. 
Kalvio galvą suodžiai klojo, 
Pelenai pečius jo dengė. 


Anikė įėjo kalvėn, 

Žodį tarė, taip kalbėjo: 
„Broli, kalvi Ilmarinai, 

Tu kalėjau amžinasai! 

Jei nukalsi man šaudyklę, 
Dailų žiedą padarysi, 
Auskarus du tris nuliesi 

Ir penkias šešias sagtis man, — 

Tai išgirsi tikrą tiesą, 


230 Tai teisybę sužinosi!“ 


Cc 


Kalvis Ilmarinas tarė: 
„Jeigu gerą žinią duosi, 
Tai nukalsiu tau šaudyklę, 
Dailų žiedą padarysiu, 

235 Išlankstysiu kryžmą segę, 
Auskarus du tris nuliesiu; 
Jeigu blogą žinią duosi, 
Tai sulaužysiu senuosius 
Ir įmesiu juos į žaizdrą, 

240 Viską nuo tavęs nuplėšęs“. 


Anikė, gera mergaitė, 
Šitokiais atsakė žodžiais: 
„Oi tu, kalvi Ilmarinai! 
Ar atsimeni mergaitę, 
45 Su kuria buvai sutaręs, 
Ketinai už žmoną imti? 


Vis kali sau, kalinėji, 
Kalvėj visą laiką trinksi; 
Vasarą tu arklį kaustai, 
Žiemą geležis kali tu, 
Naktimis roges taisaisi, 
Dieną važį sau ruošiesi, 
Ketini piršlėm keliauti, 
Pohjolon baudiesi traukti: 
Gudresni į ten jau vyksta, 
Greitesni į ten jau skuba 
Tavo gero pasigrobti, 
Mylimosios pasiglemžti, 
Ką dvejus metus žiūrėjai, 
Kam trejus metus piršaisi. 
Veinemeinas jau keliauja, 
Mėlynąja jūra plaukia, 
Prie laivugalio auksinio 
Už varinio irklo laiko, 

265 


275 


280 


285 


290 

Vyksta Pohjolon tamsiojon, 
Sarijolon ūkanoton“. 


Liūdesys sunkus suspaudė 
Kalvį, geležies kalėją: 
Replės iš nagų iškrito, 
Kūjis išlėkė iš rankų. 


Tarė kalvis Ilmarinas: 
„Anike, sesele mano, 

Aš nukalsiu tau šaudyklę, 
Dailų žiedą padarysiu, 
Auskarus du tris nuliesiu 

Ir šešias sagtis tau duosiu, — 
Iškūrenk man karštą pirtį, 
Saldžią kaip medus išdūmink 
Pagalėliais kuo ploniausiais, 
Kuo mažiausiomis skiedrelėm! 
Pelenų šiek tiek paėmus, 
Šarmo pirtyje parenki 

Mano galvai išmazgoti, 

Mano liemeniui nuplauti — 
Nuo rudens apaugau suodžiais, 
Žiemą pelenais apžėliau!“ 


Anikė, gera mergaitė, 
Paslapčia pakūrė pirtį 
Nulaužtais per vėtrą medžiais, 
Nugriautais griaustinio stuobriais'!. 
Akmenų kriokly pririnko, 
Uždavė geriausio garo 
Vandeniu iš meilės upės, 

Iš versmingosios verdenės. 
Vantų krūmuose prilaužė, 
Meilės vantų prisiskynė, 
Šutino saldžiausias vantas 

Ant akmens saldžiausio kaktos. 
Išrūgų pataisė šarmo, 

Kaulo smegenų paėmus, 

Minkšto muilo pagamino, 
Muilo blizgančio, putoto, 
Išmazgot jaunikio galvai, 
Liemeniui baltai nuprausti. 

305 Na, o kalvis Ilmarinas, 

Tas kalėjas amžinasis, 

Gražmenas mergaitei kalė, 

Liejo auskarus seselei, 

Kol jinai kūreno pirtį, 

Kol maudyklę broliui ruošė; 

Puošmenas iš jo paėmus, 

Šitaip tarė jam mergelė: 

„Jau iškūrenau tau pirtį, 

Sutaisiau tau saldų garą, 

Jau prišutinau tau vantų, 

Vingiarykščių švelnialapių. 

Perkis, broli, į sveikatą, 

Pilkis vandenio, kiek nori, 

Kad galva baltai blizgėtų, 

Kad kaip snaigės šviestų akys!“ 

Tąsyk kalvis Ilmarinas 
Pirtyje vanotis ėmė; 
Šutinosi ir mazgojos, 

Lig baltumo kūną šveitė; 
Greitai akys sutvaskėjo, 
Smilkiniai bemat pražydo, 
Kaip kiaušinis kaklas švietė 
Ir baltai žvilgėjo kūnas. 

Iš pirties namo parėjo, 
Visiškai kitoks sugrįžo: 
Jaunas veidas spinduliavo, 
Rausvumu skruostai liepsnojo. 


325 

Šitokiais prabilo žodžiais: 
„Anike, sesele mano! 
Marškinius dabar atnešk man, 
Duok man tinkamą drabužį 

340 


345 


350 


355 


360 


365 

Mano liemeniui papuošti, 
Jaunikiu pasidabinti!“ 


Anikė, gera mergaitė, 
Drobės marškiniais apvilko 
Jo neprakaituotą kūną, 
Liemenį jo plikutėlį; 
Atnešė ji broliui kelnes, 
Motinėlės jam pasiūtas, 


Drapaną švariems jo šonams, 
Rūbą klubams jo bekauliams. 


Minkštas kojines surado, 
Motinos megztas jaunystėj, 
Kojines švariom jo kojom, 
Apavą blauzdom bekaulėm; 
Tinkamus batus jam davė, 
Vokietijoje pasiūtus, 

Ant tų kojinių minkštųjų, 
Motinos megztų jaunystėj. 
Trinyčius melsvus ištraukė, 
Apačioj rusvai vedžiotus, 

Ir ant marškinių apvilko, 
Ant lininio, plono rūbo; 
Nukabino jam sermėgą, 
Apvedžiotą gelumbinę, 

Dar visai naujitelaitę, 

Ir apvilko ant trinyčių; 
Naują skrandą tūkstantsagę, 
Šimtakilpę išdabintą, 
Apsivilko ant sermėgos, 
Ant klostuotos gelumbinės; 
Juosėsi per strėnas diržą, 
Juostą, auksu išrašytą, 
Motinos jaunystėj austą, 
Kasagalvės siuvinėtą; 

Ant baltų, dailingų rankų 
Pirštinėmis apsimovė, 
Margaspalvėm, auksariešėm, 

390 

Laplandiečių padarytom; 
Ant galvos auksinės savo 
Užsidėjo jis kepurę, 

Kur kadaise tėvas pirko, 
Kai dar pats jaunikis buvo. 


Šitaip kalvis Ilmarinas 
Rengės, ruošėsi ir taisės, 
Šitaip puošėsi, dabinos. 

O paskui jis vergui tarė: 
„Pakinkyki ristą žirgą 
Man į važį išrašytą, 

Kad važiuoti aš galėčiau, 
Kad į Pohją nusigaučiau!“ 


Vergas šitaip jam atsakė: 
„Šešetas žirgų mūs tvarte, 
Avižom šertų ristūnų. 

Tai kurį iš jų kinkyti?“ 


Tarė kalvis Ilmarinas: 

„Tu išrink geriausią žirgą, 
Į roges jį pakinkyki, 
Pakinkyk į važį bėrį! 
Pakabink ant rogių lanko 
Šešetą skambių gegučių, 
Žvėrelius parišk septynis, 
Kad pakinktuose skambėtų '“, 
Kad gražuolės, juos išgirdę, 
Pažiūrėtų, apsidžiaugtų! 

Ir atnešk man lokio kailį 
Pasitiesti, atsisėsti, 

Pataisyki ruonio kailį 
Kojoms rogėse pridengti!“ 


Šitas vergas nuolatinis, 

Tas už auksą pirktas bernas, 
Bėrį rogėsna pakinkė, 

Arklį atvedė į važį. 

Šešetą skambių gegučių, 
Žvėrelius žvangius septynis 
Jis ant lanko pakabino 

Ir parišo ant pakinktų. 
Atnešė jis lokio kailį 
Šeimininkui atsisėsti 

Ir pataisė ruonio kailį 
Kojoms rogėse pridengti. 


Tąsyk kalvis Ilmarinas, 

Tas kalėjas amžinasis, 

Seniui Ukui melstis ėmė, 
Meldžiamą maldaut pradėjo: 
„Duok man, Ukai, naujo sniego, 
Pabarstyk minkštų sniegulių, 
Kad lengvai važelis slystų, 
Pavažos nesunkiai šliaužtų!“ 


Davė Ukas naujo sniego, 
Pabėrė minkštų sniegulių; 
Snaigės uždengė viržynus 
Ir užklojo uogienojus. 


Tąsyk kalvis Ilmarinas 
Sėdosi į plieno važį 

Ir tokiais prabilo žodžiais, 
Taip kalbėdamas bylojo: 
„Tūpkis, laime, ant vadelių, 
Eikš į mano važį, dieve! 
Nenutrauks vadelių laimė, 
Dievas rogių nesulaužys“. 


Vadeles tvirtai paėmęs, 
Pagriebė jisai botagą, 

Arklį botagu sušėręs, 
Šitokiais šnekėjo žodžiais: 
„Tai judėsim, žvaigždžiakakti, 
Tai važiuosim, baltakarti!“ 

Nuvažiavo, nušuoliavo 

Jūros pakraščiu smėlėtu, 
Saldžiojo medaus pakrante, 
Neaukštais alksnynų kūbriais. 
Lėkė ardamas pakrantes, 
Dulkindamas kranto smėlį: 
Žvirgždas į akis byrėjo, 

Jūra tiško ant krūtinės. 


Dieną, antrą taip važiavo, 
Šitaip tris dienas keliavo; 
Trečią dieną netikėtai 
Veinemeiną pasivijo. 

Žodį tarė, taip kalbėjo, 
Taip sakydamas prabilo: 
„Ak senasis Veinemeinai! 
Susitarkime geruoju, 

Jei varžydamiesi mudu 
Pohjolon važiuojam pirštis, 
Kad varu žmonos neimsim, 
Kad nevesim jos per jėgą“. 


Tarė senas Veinemeinas: 
„Sutinku ir aš geruoju, 
Kad varu žmonos neimsiu, 
Kad nevesiu jos per jėgą. 
Lai už to mergaitė eina, 
Prie kurio pati ji linksta. 
Ir tegu neliūdi antras, 

Kits savaitėm tenepyksta“. 


Ir toliau jie nuvažiavo 

Savo vieškeliu kiekvienas: 
Laivas plaukia, jūra ūžia, 
Žirgas bėga, žemė dreba. 


Taip šiek tiek praėjo laiko, 
Taip praslinko truputėlis. 
Šitai ir šuva sulojo, 

Šit suamsėjo skalikas 
Pohjolos pily tamsiojoj, 
Sarijoloj ūkanotoj; 
Vamčiodamas tyliai urzgė, 
Vambrydamas suvaukšnojo 
Vidury laukų, ant ežios, 
Uodegą žemyn nuleidęs. 


Tarė Pohjos šeimininkas: 
„Eik, dukrele, pažiūrėti, 
Ko čia tas skalikas loja, 
Ko tas aplėpausis amsi!“ 


O dukra gudriai atsakė: 
„Neturiu aš laiko, tėve: 

Reikia tvartą sutvarkyti, 
Reikia sukt sunkiąsias girnas, 
Smulkius miltus prasijoti; 
Sunkios girnos, smulkūs miltai, 
O malėja mažajėgė“. 


Tyliai vambrijo skalikas, 
Vamčiojo šuva iš lėto. 

Tarė Pohjos šeimininkas: 
„Eik tu, sene, pažiūrėti, 
Ko čia tas skalikas loja, 
Ko tas aplėpausis amsi!“ 


Senė šitaip jam atsakė: 
„Neturiu aš, tėvai, laiko: 
Reik šeimyną pamaitinti, 
Reikia pusryčius paruošti, 
Šviežią duoną reik iškepti, 
Reik užminkyt duonai tešlą; 


Duonos daug, o miltai smulkūs, 


"9 Ir kepėja mažajėgė“. 

Tarė Pohjos šeimininkas: 
„Užimtos išvien tos bobos, 
Mergšės vis to darbo turi, 
Net kai priekrosny sau šildos, 
Net kai lovoje sau vartos. 
Tu, sūnau, eik pažiūrėti!“ 


O sūnus jam taip atsakė: 
„Neturiu kada žiūrėti: 

Reikia kirvį išgaląsti, 

Medžio drūtgalį suskaldyt, 
Krūvą malkų sukapoti, 
Smulkius šakalius sukrauti: 
Medis storas, malkos smulkios, 
O kirtėjas mažajėgis“. 


Vis dar lojo aplėpausis, 
Vamčiojo šuva iš lėto, 
Ambrijo piktai skalikas, 
Inkštė saugodamas salą, 
Vidury laukų pritūpęs, 
Uodegą aukštyn užrietęs. 


Pohjos šeimininkas tarė: 
„Šuo be reikalo neviauksės, 
Sargis dovanai neamsės, 

Ant pušų dykai nevambrys“. 


Pats išėjo pažiūrėti. 
Perėjo skersai atšlaimą, 
Į galulaukę patraukė, 

Į ganyklą nužingsniavo. 


Dirstelėjo į šuns snukį, 

Į jo nosį pažiūrėjo, 
Pažvelgė į vėjų kalną, 

Į alksnyno juodą kūbrį. 
Pats dabar pamatė aiškiai, 
Ko šunelis pilkas lojo, 

Ko taip ambrijo skalikas, 
Ko vilniauodegis staugė: 
Yrėsi raudonas laivas 
Lempio įlanka iš jūros, 
Lėkė rogės išrašytos 
Palei Simasalos krantą. 


Tąsyk Pohjos šeimininkas 
Greitai į namus parėjo, 
Po pastoge įsirito; 

Žodį tarė, taip kalbėjo: 
„Jau sveteliai atvažiuoja 
Jūrų mėlynom platybėm: 
Atlekia jau margos rogės 
Iš anapus Simasalos, 

Jau atplaukia didis laivas 
Lempio įlanka iš jūros“. 


Tarė Pohjos šeimininkė: 

„Kaip čia mums dabar išbūrus, 
Ko gi tie svečiai atvyksta? 

Tu, jauniausioji tarnaite, 

Greit įmesk ugnin šermukšnį, 
Šventmedį įdėk į liepsną! 
Jeigu kraujas ims tekėti, 

Tai ateis netrukus karas: 

Jei vanduo pradės sroventi, 
Tai ilga taika mūs laukia'“““ 


Pohjolos maža tarnaitė, 
Paklusni mergaitė greitai 
[metė ugnin šermukšnį, 
Šventmedį ugnin įdėjo; 

Ir nei kraujas netekėjo, 

Nei vanduo sroventi ėmė — 
Tik medus salvėt pradėjo, 
Ėmė tik siurent medutis. 


Suovaka iš kampo tarė, 
Senė suniūkė iš lovos: 

„Jei medum salvena medis, 
Jeigu medučiu siurena,— 

Tai svečiai, kurie atkanka, 
Bus jaunikių visas tuntas“. 


Tąsyk Pohjos šeimininkė, 
Ir senoji, ir jaunoji, 

Tuoj išbėgo į atšlaimą, 
Greitai išlėkė į kiemą, 
Pažvelgė į jūros pusę, 

Į saulutę pažiūrėjo, 

Ir pamatė atkeliaujant, 
Naują burę atplasnojant, 
Šimtalentį laivą plaukiant 
Lempio įlanka iš jūros; 
Pusė laivo mėlynavo, 

Pusė valties raudonavo; 

O laivugalyje vyras 

Už varinio irklo laikė. 

Ir išvydo žirgą bėgant, 
Atlekiant roges raudonas, 
Margą važį atidulkant 

Iš anapus Simasalos 

Su šešiom skambiom gegutėm, 
Bekukuojančiom ant lanko, 
Ir su septyniais žvėreliais, 
Skambinančiais ant pakinktų; 
Didvyris sėdėjo važy, 

Laikė vadeles galiūnas. 


Tarė Pohjos šeimininkė, 
Šitaip tarė, taip kalbėjo: 
„Tai katrą tu pasirinksi, 
Kai abu atkaks ieškoti 
Sau gyvenimo bičiulės, 
Sau vištelės prie pašonės? 


Tas, kursai laive atplaukia, 
Irias valtyje raudonoj 

Lempio įlanka iš jūros, — 
Tai senasis Veinemeinas: 
Veža jis galybę lobių, 

Laivas jo gėrybių pilnas. 


Tas, kurs rogėm atvažiuoja, 
Atlekia margajam važy 

Iš anapus Simasalos, — 
Šitas kalvis Ilmarinas: 
Atveža jis tuščią melą, 
Kupinas roges akeivų. 


Kai tik jie įžengs į gryčią, 
Tu pasemk midaus puodelį, 
Gėrimo saldaus dviąsį; 
Duok puodelį tam į ranką, 
Už katro išeit norėtum! 
Duok dviąsį Veinemeinui, 
Nes jo valty daugel turto, 
Pilna jo laive gėrybių!“ 


Pohjolos graži dukrelė 
Šitaip atvertė, atsakė: 

„Ak močiut, gimdytojėle, 
Ak močiut, augintojėle! 
Neisiu aš už gero vyro, 
Už protingo netekėsiu, 
Eisiu aš už gražiaveidžio, 
Už puikaus dailialiemenio. 


Niekados anksčiau mergaitės 


Neparduodavo už auksą'*: 
Reikia atiduot mergaitę 
Šitam kalviui Ilmarinui, 


Tam, kurs nukalė tau sampą, 


Kurs padarė margadangtį“. 


Tarė Pohjos šeimininkė: 
„Ak avele tu, avele! 

Eisi tu už Ilmarino 

Šluostyt prakaito nuo veido, 
Kalvio drapanų velėti, 
Paišinos galvos jo plauti!“ 


Mergina į tai atsakė, 

Žodį tarė, taip kalbėjo: 
„Neisiu aš už Veinemeino, 
Neisiu jo ramstyt ir globti: 
Bus baisi našta man senis, 
Bus baisiausia nuobodybė“. 


O senasis Veinemeinas 
Pirmas Pohjolon atkako, 
Atvedė raudoną laivą, 
Valtį mėlyną atplukdė 

Į plieninį Šiaurės uostą, 

Į jo prieplauką varinę; 
Pats į gryčią prasispraudė, 
Po pastoge įsirito. 

Slenkstį žengdamas, prašneko, 
Tarpduryje prakalbėjo, 
Šitokiais prabilo žodžiais, 
Taip kalbėdamas bylojo: 
„Eiki už manęs, mergele, 
Amžina man draugė būki, 
Moteris lig amžiaus galo, 
Man vištelė prie pašonės!“ 


Pohjolos graži mergaitė 
Atsakyti paskubėjo: 

„Ar jau sukirtai man valtį, 
Ar padirbai didį laivą 

Iš verptuvo gabalėlių, 

Iš brauktuvės šipulėlių?“ 


Senas Veinemeinas tarė, 
Taip kalbėdamas atsakė: 
„Padariau tau gerą laivą, 
Sukirtau tau stiprią valtį — 

Ji ir vėjo nesibijo, 
Laikosi tvirtai prieš vėtrą, 


Per bangas patogiai plaukia, 


Marių lyguma skrajoja: 
Tartum burbulas lengvutė, 
Lyg vandens gėlė ji slysta, 
Pohjos sąsiauriu lakioja, 
Per vilnis putotas bėga“. 


Pohjolos graži mergaitė 
Žodį tarė, taip kalbėjo: 
„Nemyliu aš marių vyro, 
Ant bangų jisai gyvena: 
Išpučia jam vėjas protą, 
Smegenis šiaurys išpusto. 
Už tavęs aš netekėsiu, 
Už tavęs tikrai aš neisiu, 
Aš nebūsiu tau už draugę, 
Už vištelę prie pašonės, 
Tavo patalo neklosiu, 
Tau pagalvio netaisysiu“. 

Ilmarinas ateina į Pohjolos gryčią, prašo dukters ir už ją gauna atlikti 

pavojingus darbus (1—32).— Pohjolos mergaitės patariamas, laimingai 

atlieka užduotus darbus: suaria gyvačių lauką, sugauna Tuonelos lokį ir 

Manalos vilką, sužvejoja baisiai didelį lydį Tuonelos upėje (33—344).— 

Pohjolos šeimininkė pažada atiduoti dukrą Ilmarinui (345—498).— Veine- 

meinas liūdnas grįžta iš Pohjolos ir pataria niekam nerungtyniauti 
piršlybomis su jaunesniu už save (499—518) 


Štai ir kalvis Ilmarinas, 
Tas kalėjas amžinasis, 
Pats į gryčią prasispraudė, 
Po pastoge įsirito. 


Atnešė midaus puodelį, 
Padavė midučio taurę 
Kalviui Ilmariui į ranką. 
Kalvis šitaipos prabilo: 
„Niekados per visą amžių, 
Kol danguj mėnulis spindi, 
Šito gėrimo negersiu, 

Kol savosios neišvysiu! 

Ar lauktoji pasiruošus, 

Ar mieloji pasirengus?“ 


Pohjos šeimininkė tarė, 

Žodį metė, taip kalbėjo: 
„Vargšė tavo laukiamoji, 
Vargeta mieloji tavo: 

Vieną koją baigia autis, 
Kitą dar vos tepradėjo. 
Apsirengs mieloji tavo, 
Apsiruoš brangioji tavo, 
Kol suarsi gyvatyną, 
Šnypštėlių gyvačių lauką, 
Išpurensi jį be arklo 

Ir be žambio jį išdirbsi. 
Hysis jį kadaise arė, 
Lempas lauką tą vagojo, 
Plėšė jį variniais žuobriais, 
Draskė jį ugnies noragais; 
Vargšas mano sūnaitėlis 
Nesuartą jį paliko“. 


Nuskubėjo Ilmarinas 

Pas mergaitę į seklyčią, 
Šitokiais prakalbo žodžiais: 
„Sutemų, nakties mergele! 
Ar atsimeni tą laiką, 


Kai aš dirbau naują sampą, 


Kai sutvėriau margadangtį? 
Tu tada man pažadėjai, 
Dievagojaisi prieš dievą, 
Priešais veidą visagalio, 

Už manęs, už vieno, eiti, 
Už vienintelio tekėti, 
Amžina man draugė būti, 
Būt vištelė prie pašonės'?: 
O dabar mama neleidžia, 
Savo dukros man neduoda, 
Kolei aš neišpurensiu 
Šnypštėlių gyvačių lauko“. 


Puolė nuotaka padėti, 
Šokosi patart mergaitė: 
„Ak tu, kalvi Ilmarinai, 
Tu, kalėjau amžinasai! 

Nusikalk auksinį arklą, 
Pasidirbk sau sidabrinį! 
Juo suarsi gyvatyną, 
Šnypštėlių gyvačių lauką“. 


Tąsyk kalvis Ilmarinas 
Suvertė į žaizdrą auksą, 

O į dumtuves — sidabrą, 
Nukalė iš jų sau arklą, 
Geležies batus padirbęs, 
Antblauzdžius iš plieno darė, 
Apsiavęs, apsitaisęs 

Ant blauzdų juos užsimovė; 
Vilkos geležies trinyčiais, 
Juosėsi plieninį diržą, 
Geležinėm, akmeninėm 
Pirštinėm jis apsimovė. 
Gavo jis ugninį žirgą, 

Gerą arklį pasikinkė 

Ir išėjo lauko arti, 

Dirvos leidosi vagoti. 


Galvas raitantis pamatė, 
Žiomenis išvydo šnypščiant, 
Šitokiais prabilo žodžiais: 
„Dievo sutverta gyvate! 
Kas gi tau žabtus pakėlė, 
Kas tau patarė, kas liepė 
Stačiomis laikyt makaulę, 
Piktą guogę kelt į viršų? 
Pasitrauk šalin iš kelio, 

Į pernykštę žolę lįski, 
Šliaužk, bjaurybe, į krūmokšnius, 
Pievoj, šnypštėle, rangykis! 
Jei iš ten pakelsi galvą, 
Ukas kramę tau sutrupins, 
Sukapos strėlėm plieninėm, 
Geležies kruša sutvatins“ '". 

Suarė jis gyvatyną, 
Išvagojo kirmėlyną, 
Šnypštėles plūgu iškėlė, 
Užvertė angis velėna. 

O sugrįžęs šitaip tarė: 
„Suariau jau gyvatyną, 
Kirmėlyną išvagojau, 
Apverčiau gyvačių lauką. 
Ar dabar jau leisi dukrą, 
Ar vienintelę jau duosi?“ 


Pohjos šeimininkė tarė, 
Žodį metė, taip kalbėjo: 
„Tik tada mergaitę gausi, 
Tik tada tau dukrą duosiu, 
Kai pagausi Tuonio lokį, 
Pažabosi Manos vilką 
Tuonelos tamsiojoj girioj, 
Manalos gūdžioj palaukėj; 
Šimtas gaudyti jų ėjo, 

Tik nė vienas nesugrįžo“. 


Nuskubėjo Ilmarinas 

Pas mergaitę į seklyčią. 
Žodį tarė, taip kalbėjo: 
„Naują darbą man paskyrė: 
Pažaboti Manos vilką 

Ir pagauti Tuonio lokį 
Tuonelos tamsiojoj girioj, 
Manalos gūdžioj palaukėj“. 


Puolė nuotaka padėti, 

Šokosi patart mergaitė: 

„Ak tu, kalvi Ilmarinai, 

Tu, kalėjau amžinasai! 

Kalki brizgilą plieninį, 

Žiesk žebuklį geležinį 

Upėj ant akmens putoto, 

Ant trijų jos krioklio slenksčių! 

Jais pagausi Tuonio lokį, 
Manos vilką pažabosi“. 


Tąsyk kalvis Ilmarinas, 

Tas kalėjas amžinasis, 

Kalė brizgilą plieninį, 

Geležies žebuklį žiedė 

Upėj ant akmens putoto, 

Ant trijų jos krioklio slenksčių. 

Besiruošdamas į žygį, 
Šitokiais kalbėjo žodžiais: 
„Terhenetere miglota! 
Pakratyki rūko sietą, 
Ūkanas plačiai paberki 
Ant žvėrių girinių tako, 
Kad manęs jie neišgirstų, 
Kad išgirdę nepabėgtų!“ 

Pažabojo kalvis vilką, 

Lokiui brizgilą užmovė 
Tuonelos klampiuos smėlynuos, 
Mėlynų miškų tankynuos. 

O sugrįžęs šitaip tarė: 
„Atiduok man, sene, dukrą! 
Pagavau jau Tuonio lokį, 
Manos vilką pažabojau“. 

Pohjos šeimininkė tarė, 
Žodį metė, taip kalbėjo: 
„Atiduosiu tau antelę, 
Už tavęs narūnę leisiu, 
155 Kai pagausi didį lydį, 
Riebią žuvį sužvejosi 
Tuonelos juodojoj upėj, 
Manalos versmėj giliojoj, 
Neužmetęs didžio tinklo, 
160 Ilgo graibšto neišgriebęs. 

Šimtas gaudyti jo ėjo, 
Tik nė vienas nesugrįžo“. 


Jau visai nuliūdo kalvis 

Ir nusiminė be galo. 

Pas mergaitę nuskubėjo, 
Šitokiais prabilo žodžiais: 
„Naują darbą man paskyrė, 
Už pirmuosius du sunkesnį: 
Lydį didelį sužūti, 

Riebią žuvį sužvejoti 
Tuonelos juodojoj upėj, 
Manalos versmėj giliojoj 

Ir be tinklo, ir be graibšto, 
Be žūklės padargo jokio“. 


Puolė nuotaka padėti, 
Šokosi patart mergaitė: 
„Ak tu, kalvi Ilmarinai, 
Neliūdėk, nenusiminki! 

Iš ugnies nukalk erelį, 

Iš liepsnos sutverki paukštį! 
Jis pagaus tą didį lydį, 
Sužvejos tą riebią žuvį 
Tuonelos juodojoj upėj, 
Manalos versmėj giliojoj“. 


Tąsyk kalvis Ilmarinas, 

Tas kalėjas amžinasis, 
Nukalė ugnies erelį, 

Paukštį iš liepsnos sutvėrė; 
Geležies pirštus padarė, 
Nukalė nagus iš plieno, 

O sparnus — iš valties šonų. 
Paukščiui ant sparnų užlipo, 
Ant jo strėnų atsisėdo, 
Tarpsparnėje įsitaisė. 

195 Ėmė jis erelį mokyt, 
Jam įsakinėt pradėjo: 
„Ak ereli, mano paukšti! 
Skrisk tenai, kur tau paliepsiu: 
Tuonelos juodojon upėn, 

20 Manalos versmėn giliojon! 
Kirsk Žžvynuotą, didį lydį, 
Griebki judrią, riebią žuvį!“ 


Tas erelis, greitas paukštis, 
Nuplasnojo, nuvasnojo; 

205 Nulėkė jis lydžio gaudyt, 
Baisiadančio to žvejoti 
Tuonelos juodojoj upėj, 
Manalos versmėj giliojoj; 
Vandenį viens sparnas rėžė, 

210 Antras sparnas dangų siekė, 
Jūrą jo nagai akėjo, 
Seklumas jo snapas lietė. 


O tuo tarpu Ilmarinas 

Pirštais vandenį grebojo, 
25 Rankom Tuonės upę naršė, 

Saugomas ugnies erelio. 


Iš vandens Vandenis šoko, 
Griebė kalvį Ilmariną. 
Puolė jo erelis ginti, 
Nubreiškė Vandeniui galvą, 
Nutrempė į gilų dugną, 
Nutrypė į juodą dumblą. 

Štai jau ir lydys iškilo, 
Tuonio šuo jau pasirodė. 

Tas lydys ne per mažiausias, 
Ta žuvis ne per didžiausia: 
Kaip kirvakotis liežuvis, 

Kaip grėbliakočiai jos dantys, 
Kaip kriokliai trys koserė jos, 

Strėnos kaip septynios valtys. 


Jau norėjo griebti kalvį, 
Čiupt ketino Ilmariną. 


Bet erelis atplasnojo, 
Atvasnojo oro paukštis. 
Buvo jis ne per mažiausias, 
Buvo jis ne per didžiausias: 
Šimtą sieksnių snapas siekė, 
Kaip šeši kriokliai gerklė jo, 
O liežuvis — šešių iešmų 


Ir nagai kaip penkios dalgės. 


Jis pamatė didį lydį, 
Pastebėjo riebią žuvį, 
Puolė ją, nelaukęs nieko, 
Priešais žvynus lydį griebė. 


Tąsyk tas lydys didysis, 

Ta judri žuvis riebioji, 
Čiupo už nagų erelį, 

Iš melsvos versmės jį stvėrė. 
Suplasnojo tik erelis 

Ir į orą pasikėlė 

Užkabinęs juodą dumblą, 
Tyrą vandenį sudrumstęs. 


Vėl jis sklendė, vėl skrajojo, 
Taikėsi iš naujo pulti. 
Kirto jis nagu tą žuvį, 
Rėžė jai į riebų sprandą, 
Į jos nugarą kaulėtą; 

O kitu nagu jis trenkė 

Į plieninį kietą kalną, 

Į tą uolą geležinę. 

Nuo akmens atšoko nagas, 
Nuo kietos uolos nuslydo: 
Nėrė tas lydys į dugną, 
Vandenų žvėris ištrūko 

Iš riestų erelio pirštų, 

Iš plieninių paukščio gniaužtų. 
Nuo nagų tik žymės liko 
Ant žuvies pečių ir šonų. 


Bet erelis plienanagis 

Puolė vėl jėgas sukaupęs; 
Lyg liepsna sparnai spindėjo, 
Kaip ugnis jo akys degė: 
Pagriebė nagais jis lydį, 
Vandenų didžiulį šunį. 
Stvėrė jis Žvynuotą žuvį, 
Žvėrį vandenų ištraukė, 

Iš gilių bangų išvilko 

Tyrą vandenį sudrumstęs. 

Taip erelis plienanagis 
Pagaliau iš trečio karto 
Pasigavo Tuonio lydį, 
Riebią žuvį sužvejojo 
Tuonelos juodojoj upėj, 
Manalos versmėj giliojoj: 
Upėj vandenį užklojo 
Žibantys to lydžio žvynai, 
Saulę danguje užtemdė 
Didelio erelio plunksnos. 

285 


Ir nusinešė erelis 

Didžią žuvį kietažvynę 

Į plačios pušies viršūnę, 
Aukšto ąžuolo vainiką. 

Čia jisai ją lesti ėmė: 
Perplėšė lydekos pilvą, 
Pradrėskė žuvies krūtinę, 
Galvą nuo liemens nukirto. 


290 


295 


Tarė kalvis Ilmarinas: 

„Ak nedorėli ereli! 

Kas gi tu esi per paukštis, 
30 Kas gi tu per sutvėrimas, 

305 


310 


315 


32 


o 


325 


330 


Kad pradėjai lesti grobį, 
Perplėšei lydekos pilvą, 
Perdrėskei žuvies krūtinę, 
Galvą nuo liemens nukirtęs!“ 


Bet erelis plienanagis, 

Baisiai perpykęs, nuskrido, 

Į padangę pasikėlė, 

Ilgą debesį užkliudė: 

Ėmė debesys judėti, 

Ėmė linkt padangių skliautai, 
Ir suplyšo Uko juosta'“, 

Ir mėnulio ragas lūžo. 


Tąsyk kalvis Ilmarinas 
Parnešė lydekos galvą, 
Uošvei ją padovanojo. 
Žodį tarė, taip kalbėjo: 
„Amžinas tatai bus krėslas 
Pohjolos gerojoj gryčioj“. 


O paskum jis šitaip tarė, 
Taip kalbėdamas bylojo: 
„Suariau jau gyvatyną, 
Kirmėlyną išvagojau, 
Pažabojau Manos vilką, 
Tuonio lokį nugalėjau, 
Pagavau tau didį lydį, 
Riebią žuvį sužvejojau 
Tuonelos juodojoj upėj, 
Manalos versmėj giliojoj. 
Ar dabar jau leisi dukrą, 
Ar dabar mergaitę duosi?“ 


Tarė Pohjos šeimininkė: 
„Vis dėlto tai prastas darbas: 
Nukirtai lydekai galvą, 
Perplėšei žvynuotą pilvą, 

Sudraskei žuvies krūtinę 
Ir paragavai jos kūno“. 


Tąsyk kalvis Ilmarinas 
Šitokiais atsakė žodžiais: 
„Grobio sveiko nepaimsi 
Net visų geriausioj vietoj, 
Tuo labiau iš Tuonės upės, 
Manalos versmės giliausios. 
Ar dukra jau pasiruošus, 
Pasirengus jau mieloji?“ 


Tarė Pohjos šeimininkė, 
Šitaip metė, taip kalbėjo: 
„Jau dukrelė pasiruošus, 
Pasirengus jau mieloji! 
Jau reikės antelę kelti, 
Reiks narūnę atiduoti, 
Leist už kalvio Ilmarino, 
Kad šalia prie jo sėdėtų, 
Draugė amžina jam būtų, 
Būt vištelė prie pašonės“. 


Vaikas asloj užgiedojo“*, 

Iš viduraslio pragydo: 
„Atlėkė negeras paukštis 

Į mūs gryčią, į mūs pilį. 

Iš rytų erelis lėkė, 

Vanagas per dangų skrido; 
Vienas sparnas dangų siekė, 
Antras sparnas jūras rėžė, 
Uodega bangas šukavo, 

O galva padangę braukė. 
Žvalgėsi erelis, dairės, 
Skraidžiojo, lekiojo, sklandė; 
Prilėkė jis vyrų pilį 

Ir snapu į stogą kirto; 
Stogas buvo geležinis — 

Jis į vidų nepakliuvo. 

385 


39 

Žvalgėsi erelis, dairės, 
Skraidžiojo, lekiojo, sklandė; 
Prilėkė jis bobų pilį 

Ir snapu į stogą kirto; 

Bet varinis buvo stogas — 
Jis į vidų nepakliuvo. 


Žvalgėsi erelis, dairės, 
Skraidžiojo, lekiojo, sklandė; 
Virš mergų pilies atskrido 
Ir snapu į stogą kirto; 

Čia lininis buvo stogas — 
Įlėkė vidun erelis! 


Nutūpė ant stogo stulpo, 
Ant aukštinio nusileido 

Ir, langinę atidaręs, 
Įsikirto į palangę, 

Į sienoją žalvaplunksnis, 
Šimtaplunksnis tas į kertę. 


Į kasagalves jis dairės, 

Į garbangalves veizėjo, 
Rinkosi jis kuo geriausią, 
Kasagalvę kuo gražiausią, 
Perlagalvę kuo skaisčiausią, 
Žiedagalvę kuo garsiausią. 


Griebė su nagais erelis, 

Stvėrė antį miško paukštis, 
Išsirinkęs kuo geriausią, 

Visame pulke dailiausią, 

Kuo skaisčiausią, kuo švelniausią, 
Kuo rausviausią, kuo balčiausią. 
Tą ir stvėrė oro paukštis, 

Tą ir griebė ilganagis, 

Kur galvelę tiesiai laikė, 

Kur dailaus augumo buvo, 

Kur turėjo minkštas plunksnas 
Ir švelniais pūkais puikavos“. 


Tarė Pohjos šeimininkė, 
Žodį metė, taip kalbėjo: 
„O iš kurgi tu girdėjai, 
Kas tau sakė, obuolėli, 
Kad šita mergaitė auga, 
Kad jau sirpsta linaplaukė? 
Ar sidabras jos sublizgo, 
Ar jos auksas suskambėjo, 
Ar tenai mūs saulė švietė, 
Ar švitėjo mūs mėnulis?“ 


Vaikas asloje atsakė, 

Iš viduraslio jis tarė: 
„Štai iš ko jis sužinojo, 
Štai iš ko jis kelią rado 
Į mergaitės garsų namą, 
Į gražuolės platų kiemą: 
Tėvas buvo pagarsėjęs 
Didelių laivų leidėjas, 
Močia buvo dar garsesnė 
Duonos kepalų kepėja, 
Užmaišytoja ragaišio 

Ir vaišintoja svetinga. 


Tai iš to jisai suprato, 

Tai iš to jis sužinojo, 

Kad mergaitė jau išaugo, 
Kad prisirpo avietėlė: 

Ėjo kartą jis per kiemą, 
Klypino jisai į klėtį 

Vieną rytmetį ankstyvą, 
Brėkšmai brėkštant, švitnei švintant, — 
Ir pamatė suodžius kylant, 
Dumus verčiantis į viršų 

Iš garsaus mergaitės namo, 
Augančios gražuolės kiemo; 

460 


465 

Tai mergaitė miltus malė, 
Tai gražuolė girnas traukė: 
Girnų milinys kukavo, 
Palubėj gageno kartis, 
Suokė paukšteliu skersinis, 
Tarsi perlai girnos švietė. 


Antrą kartą jis išėjo, 
Lauko ežiom nužingsniavo: 
Jau mergaitė pievoj buvo, 
Jau smėlynėje ji lankstės 
Virdama raudoną dažą, 
Gelsvą kaisdama darylą. 


Trečią sykį jis išėjo, 

Pro mergaitės langą žengė 

Ir išgirdo ją beaudžiant, 
Staklėse muštuvais trinksint: 
Lakstė rankose šaudyklė 
Tartum linksmas šermuonėlis, 
Skietas audeklą stukseno 
Kaip genelis medžio stuobrį, 
Sukosi smagiai riestuvas 
Tartum eglėj voveraitė“. 


Tarė Pohjos šeimininkė, 

Žodį metė, taip kalbėjo: 

„Va tai tau, dukrele mano! 
Argi aš tau nekalbėjau: 
Nekukuok, sakiau, eglynuos, 
Nedainuok, sakiau tau, kloniuos 
Ir nerodyk balto kaklo, 
Nesigirk dailiom rankelėm, 
Puošnumu jaunos krūtinės, 
Savo liemeniu stotingu! 


Visą rudenį kalbėjau, 
Visą vasarą kartojau, 

475 Šį pavasarį minėjau, 
Vasarojų sėjant, suosčiau: 
Pastatykim slaptą gryčią, 
Langelius mažus iškirskim, 
Kad tenai dukra sau austų, 
Nytim keturiom dūzgentų 
Ir kad Suomijos jaunikiai, 
Kad piršliai jos nesurastų!“ 


480 


Iš viduraslio prabilo 
Kūdikis dviejų savaičių: 
*5 „Nesunku paslėpti arklį, 
Ilgakartį pakavoti, 
Bet sunku paslėpt merginą, 
Pakavoti ilgakasę. 
Nors ir pilį akmeninę 
Pastatytumei kur jūroj 
Ir mergaitę ten laikytum, 
Ten augintumei vištelę,— 
Nepaslėptumei gražuolės 
Ir neužaugintum dukros, 
Kad jaunikiai neateitų, 
Kad piršliai nesilankytų, 
Kad aukštom kepurėm vyrai 
Ant žirgų neatsibelstų“. 


490 

O senasis Veinemeinas 
Liūdnas galvą panarino, 
Grįždamas namo iš lėto, 
Žodį tarė, taip kalbėjo: 
„Ak, aš vargšas žilaplaukis, 
Nesupaisęs, nenutuokęs 
305 Vesti moterį jaunystėj 
Ir laiku žmonos ieškoti! 
Kas gi gailisi, kas pyksta 
Jauną žmoną jaunas vedęs, 
Kūdikio anksti sulaukęs, 
*10 Jaunas šeimą susikūręs!“ 


500 

Ir užgynė Veinemeinas, 
Uždraudė Suvantolainas 
Vest karšinčiui jauną žmoną, 
Sau jaunos gražuolės geisti; 
Uždraudė jisai, užgynė 
Susilažinus išplaukti, 

Su jaunamečiu išvykti 
Nuotakai tai pačiai pirštis. 

Pohjoloje vestuvėms pjauna didžiulį jautį (1—118).— Daro alų ir gamina 
valgius (119—5316).— Siunčia kvieslius žmonių į vestuves šaukti; vienas 
Leminkeinas lieka nepakviestas (517 —614) 


Ką gi mes dabar dainuosim, 
Kokią giesmę išvyniosim? 
Apdainuosim susirinkę, 
Apgiedosim susiėję, 

> Pohjos pokylį didžiulį, 
Burtininkų Šiaurės puotą. 


Vestuves ilgokai rengė, 
Mitalą ilgai gamino 
Pohjolos tamsioj kamaroj, 
Sarijolos rąstų gryčioj. 


Ką gi taip ilgai ten ruošė, 
Ką ten vežė, ką ten tempė 
Pohjos puotai, Pohjos baliui, 
Pohjos pokyliui didžiausiam, 
Vyrų tuntui pamaitinti, 
Tumului svečių pamitint? 


Ganėsi Karelų žemėj, 

Suomijoj penėjos veršis, 

Nei taip didelis, nei mažas, 
20 O tik šiaip teliukas geras: 


Dvidešimta giesmė 272 


Hemėj uodega kabojo, 
Kemės upę snukis siekė; 
Šimto uolekčių ragai jo, 
O galva pusantro šimto. 
Šermuonėlis per savaitę 
Apibėgdavo jo sprandą, 

O kregždė nuo vieno rago 
Dieną skrisdavo lig kito, 
Lėkdavo per visą dieną, 
Puskely nepailsėjus. 

Visas mėnuo voveraitė 
Bėgdavo nuo jaučio sprando 
Lig jo uodegos, vargšelė, 
Ir nespėdavo nubėgti. 


25 


30 


35 Šitą didelį teliuką, 
Šitą didį suomių jautį 
Iš Karelijos atvarė, 
Pohjolos laukan atbruko. 
Šimtas vyrų už ragų jį, 

*“ Tūkstantis už snukio laikė, 
Kai tą didį jautį ginė, 
Kai į Pohjolą jį vedė. 


Ėjo klypindamas jautis, 
Sarijolos žemėm žengė 
Žolę ėsdamas paversmiuos. 
Debesis kupra jo siekė. 

Ir nebuvo, kas užmuštų, 
Kas pabaisą tą pargriautų, 
Kas iš Pohjolos vaikinų, 
Iš visos genties didžiulės, 
Kas iš augančio jaunimo, 
Kas iš senių jį parverstų. 


45 

Atžergė karšus karelas, 
Virokanas atkreteno. 
Šitokius žodžius jis tarė: 
„Palūkėk, vargšeli jauti, 

Kai ateisiu aš su kuoka, 

Su vėzdu kai užvanosiu 
Tau, vargšeli, per pakaušį, — 
Tai vidurvasarį kitą 

Tu jau snukio nepakelsi, 
Jau daugiau neišsižiosi 
Lauko pakrašty parkritęs, 
Sarijoloje nuvirtęs!“ 


Taisėsi jau kirsti senis, 
Ruošės Virokanas šveisti, 
Veršį rengėsi parversti. 
Jautis tik pakratė galvą, 
Pažvelgė juodais veizolais, — 
Senis eglėj atsidūrė, 
Virokanas krūmuos dingo, 
Karklynėlyje pragaišo! 


Vėl ieškojo, kas užmuštų, 
Kas tą jautį nugalėtų 
Gražioje Karelų žemėj, 
Suomijoje didžialaukėj, 
Rusijoje švelniapievėj,; 
Švedijoj narsioj ieškojo, 
Po Laplandiją bėgiojo, 
Turjos žemėj klausinėjo; 
Tuoneloj tamsioj teiravos, 
Manaloj užėję buvo. 
Nors ieškojo, bet nerado, 
Nors ir klausė — neužtiko. 


Vėl ieškojo, kas užmuštų, 
Kas pargriautų didį jautį, 
Žvelgdami į ramią jūrą, 

Vandenų platybėj dairės. 


Vyras jūroje iškilo, 
Iš bangų galiūnas kėlės, 
Lygioje vandens platybėj, 

100 


105 


110 


115 


120 


Jūros atviroj pakrantėj. 
Jis nebuvo pats didžiausias, 
Jis nebuvo pats mažiausias: 
Po bliūdu miegot jis tilpo, 
Po rėčiu stovėt galėjo. 


Buvo tai geležinrankis, 
Pilkas senis geležinis; 
Akmeninė jo kepurė, 
Apavas jo akmeninis, 
Rankoje auksinis peilis, 
Peilio rankena varinė. 


Taip surado, kas pargriautų, 
Taip užėjo, kas užmuštų 
Suomijos didžiulį jautį, 
Baubiantį pasaulio baubą. 


Vos išvydęs savo žvėrį, 
Sprandą jam tuoj pat užlaužė 
Ir parklupdė jį ant kelių, 
Parvertė ant žemės jautį. 


O ar daug skerdienos gauta? 
Gauta ne tiek daug skerdienos: 
Tik mėsos koks šimtas rėčkų, 
Tik dešrų koks šimtas sieksnių, 
Tik septynios valtys kraujo, 
Lajaus šešetas statinių 

Pohjos pokyliui didžiuliam, 
Sarijolos didžiai puotai'?. 


Buvo Pohjoloje gryčia, 
Didelė seklyčia buvo, 
Sieksnių devynių ilgumo, 
Sieksnių septynių platumo. 
Užgiedos gaidys ant stogo — 
Tai žemai jo negirdėsi, 

Kertėje šuva ims loti — 
Tarpdury jo neišgirsi. 


Taigi Pohjos šeimininkė 
Vaikščiojo po tą seklyčią, 
Po viduraslį žingsniavo, 
Taip svarstydama galvojo: 
„Ir iš kur mes alų imsim, 
Kaip mes girą padarysim 
Didelių vestuvių baliui, 
Pohjos pokyliui ir puotai? 
Nežinau, kaip girą daro, 
Kaip geltoną alų raugia“. 


Užkrosny sėdėjo senis. 

Tarė senis tas nuo krosnies: 
„Verdamas alus iš miežių““, 
Daromas iš apynių jis, 

Be vandens alus negimsta, 
Be ugnies neatsiranda. 


Apynį, linksmybės vaiką, 
Mažą išmetė į žemę, 

Kaip gyvatę apakėjo, 

Žemėm užvertė kaip skruzdę 
Ten, prie Kalevo šaltinio, 
Ten, kur Osmo dirvos baigias. 
Ir išdygo jaunas daigas, 
Atžala žalia iškilo; 

Ėmė jis į medį lipti, 

Į viršūnę ropštis ėmė. 


Laimės senis miežį sėjo“! 
Naujo Osmo lauko dirvoj. 
Tai gražiai sudygo miežis, 
Dar gražiau jis augti ėmė 
Naujo Osmo lauko dirvoj, 
Kalevo sūnaus kirtimuos. 

Ėmė šaukti po kiek laiko 

160 Apynys iš aukšto medžio, 
Ėmė dirvoj miežis rėkti, 
Šuliny vanduo kalbėti: 
„Ir kada mes susibursim, 
Vienas su kitu sueisim? 

165 Liūdna atskirai gyventi, 
Draugėje smagiau mums būtų“. 


Osmoloj alaus mergaitė, 
Ta giros mergelė Kapa, 
Susirinko miežio grūdus, 

170 Paėmė šešias jo sėklas, 
Apynio septynis spurgus, 
Vandenio aštuonis kaušus; 
Ant ugnies užkėlė puodą, 
Virti viralą pastatė. 

175 Virė ji miežinį alų 
Vasarą per visą dieną 
Pakrašty salos miglotos, 
Jos pakrantėj ūkanotoj 
Ir į kubilą beržinį, 

'80 Į naujas rėčkas supylė. 


Suvokė išvirti alų, 

Bet užraugt jo nemokėjo. 
Taip svarstydama galvojo, 
Žodį tarė, taip kalbėjo: 
„Ką gi dar čionai atnešus, 
Ko gi dar čionai pridėjus, 
Kad alus pradėtų rūgti, 
Kad misa kilnotis imtų?“ 


185 


Kalevo graži mergaitė, 
190 Mergužėlė dailiapirštė, 
Visada vikrių kojelių, 
Visada lengvų žingsnelių, 
Vaikštinėjo po kamarą, 
Sukinėjosi po aslą, 

195 Triūsdama šį tą vis dirbo 
Skiedrą ant grindų pamatė, 
Nuo grindų pakėlė skiedrą. 


Apžiūrėjo ją, pavartė: 

20 „Kas iš tos skiedros išeitų 
Tarp greitos gražuolės rankų, 
Tarp geros mergaitės pirštų, 
Jeigu Kapai ją nuneščiau, 

Į rankas jai atiduočiau?“ 


205 Nunešė tą skiedrą Kapai 
Ir įspraudė jai tarp rankų. 
Kapa tuoj abudu delnus, 
Kapa tuoj rankas abidvi 
Į abi šlaunis patrynė: 

210 Voveraitė atsirado. 


Taip ji tarė voveraitei, 
Taip vaikelį savo mokė: 
„Voveraite, girios aukse, 
Girios gėle, žemės džiaugsme! 
5 Bėk tenai, kur įsakysiu, 
Kur paliepsiu, kur pasiųsiu: 
Bėk į Metsolą brangiausią, 
Į mieliausią Tapijolą! 
Įsiropšk į tankų medį, 
20 Atsargiai viršūnėn kilki, 
Kad erelis nepagriebtų, 
Oro paukštis nepagautų! 
Ir priskink skujų eglaitėj, 
Ir pribriaukšk pušy gurgučių, 
223 Į rankas atnešk jas Kapai, 
Duok juos Osmotarės alui!“ 


Pasileido voveraitė, 
Nukaitė švelniauodegė, 
Nuliuoksėjo ilgą kelią, 

240 

250 

Nušveitė skersai per mišką, 
Išilgai per antrą bėgo, 
Lėkė įstrižai per trečią 

Į tą Metsolą brangiausią, 

Į mieliausią Tapijolą. 


Tris pušis jinai pamatė, 
Keturias egles išvydo; 
Šoko dauboje į eglę, 
Kalvoje į pušį ropštės. 
Ir nepagriebė erelis, 
Oro paukštis nepagavo. 


Eglėje skujų priskynė, 
Pribriauškė pušy gurgučių, 
Letenėlėm juos sugniaužė, 
Suėmė į savo saują: 
Nunešė visus juos Kapai, 
Osmotarei nugabeno. 


Ši juos įmetė į girą, 
Suvertė į savo alų: 

Bet vis tiek alus nerūgsta, 
Jaunas gėrimas nekyla. 


Osmotarė pagalvojo, 
Sumetė alaus mergaitė, 
Taip svarstydama sumojo: 
„Ko gi dar čionai atnešus, 
Kad alus pradėtų rūgti, 
Kad misa kilnotis imtų?“ 


Kalevo graži mergaitė, 
Mergužėlė dailiapirštė, 
Visada vikrių kojelių, 
Visada lengvų žingsnelių, 
Vaikštinėjo po kamarą, 
Sukinėjosi po aslą, 
Triūsdama šį tą vis dirbo 

203 Skiedrą ant grindų pamatė, 
Nuo grindų pakėlė skiedrą. 


Apžiūrėjo ją, pavartė: 

„Kas iš tos skiedros išeitų 
Tarp greitos gražuolės rankų, 
Tarp geros mergaitės pirštų, 
Jeigu Kapai ją nuneščiau, 

Į rankas jai atiduočiau?“ 

Nunešė tą skiedrą Kapai 

Ir įspraudė jai tarp rankų. 
27 Kapa tuoj abudu delnus, 

Kapa tuoj rankas abidvi 

Į abi šlaunis patrynė: 

Gimė kiaunė auksakrūtė. 


Taip ji tarė savo kiaunei, 
280 Šitaip ji vargšelę mokė: 
„Kiaune mano, paukšte mano, 
Auksaplauke, švelniavilne! 
Bėk tenai, kur įsakysiu, 
Kur paliepsiu, kur pasiųsiu; 
Paskubėk į lokio urvą, 
Į miškų meškos atšlaimą, 
Kur pikti lokiai kovoja, 
Kur uvėrios meškos grumias! 
Prisirink mielių rieškučiom, 
Rankom putų prigraibyki, 
Į rankas atnešk jas Kapai, 
Duok jas Osmotarės alui!“ 

Pasileido kiaunė bėgti, 
Nukurnėjo auksaplaukė, 
Nuliuoksėjo ilgą kelią, 
Nukuitė skersai per upę, 
Išilgai per antrą lėkė, 
Bėgo įstrižai per trečią, 

Nuskliaudė į lokio urvą, 

Į akmeninius jo rūmus. 

Ten pikti lokiai kovoja, 
Ten uvėrios meškos grumias 
Ant uolos, ant geležinės, 
Ant plieninio aukšto kalno. 


Iš nasrų jiems putos dribo, 
Mielės iš ryklių tekėjo: 

Ji tų putų prisigraibė, 
Rieškučias mielių pririnko; 
Nunešė visas jas Kapai, 
Osmotarei nugabeno. 


Ši į alų jas supylė, 
Suvertė į savo girą: 

Bet vis tiek alus nerūgsta, 
Vyrų gėrimas nekyla. 


Osmotarė pagalvojo, 
Sumetė alaus mergaitė, 
Taip svarstydama sumojo: 
„Ko gi dar čionai atnešus, 
Kad alus pradėtų rūgti, 
Kad misa kilnotis imtų?“ 


Kalevo graži mergaitė, 
Mergužėlė dailiapirštė, 
Visada vikrių kojelių, 
Visada lengvų žingsnelių, 
Vaikštinėjo po kamarą, 
Sukinėjosi po aslą, 
Triūsdama šį tą vis dirbo 
Ankštį ant grindų pamatė, 
Nuo grindų pakėlė ankštį. 


Apžiūrėjo ją, pavartė: 
„Kas iš ankšties tos išeitų 

Tarp greitos gražuolės rankų, 
Tarp geros mergaitės pirštų, 
Jeigu Kapai ją nuneščiau, 

Į rankas jai atiduočiau?“ 


33 

Nunešė tą ankštį Kapai 

Ir įspraudė jai tarp rankų. 
Kapa tuoj abudu delnus, 
Kapa tuoj rankas abidvi 

Į abi šlaunis patrynė: 

Ir iš to bitelė gimė. 


340 


Taip ji tarė savo bitei, 
Šitaip ji bitelę mokė: 

345 „Bite, paukšte greitasparne, 
Pievų ir gėlių valdove! 
Skrisk tenai, kur įsakysiu, 
Kur paliepsiu, kur pasiųsiu: 
Lėk į pliką salą jūroj, 

30 Zvimbk į marių seklią vietą! 
Ten jauna mergaitė miega 
Vario diržą atsisegus — 

Jos pašonėj saldžios žolės, 
Sterblėje medaus žiedeliai. 

355 Ant sparnų atnešk medučio, 
Prisirink medaus ant kojų 
Iš žydrų žolių viršūnių, 

Iš auksinių jų taurelių; 
Į rankas atnešk jį Kapai, 

360 Duok jį Osmotarės alui!“ 

Bitė, paukštė greitasparnė, 

Nuskubėjo, nuplasnojo, 

Greit sukorė ilgą kelią, 

Nusklendė skersai per jūrą, 

Išilgai per antrą skrido, 

Zvimbė įstrižai per trečią, 

Nulėkė į pliką salą, 

Nuduzgė į seklią vietą. 

Ir miegojo ten mergaitė, 
Alvakrūtė ten gulėjo, 
Snaudė pievoje bevardėj, 
Ant medaus dirvono ežios: 
Aukso žolės jai prie šono, 
Prie juosmens sidabro žolės. 


Įmerkė sparnus į medų, 

Į medutį skystą — plunksnas 
Žydroje žolės viršūnėj, 

Jos taurelėje auksinėj; 
Nunešė ji medų Kapai, 
Osmotarei parlėkdino. 


Ši į alų jį supylė, 

Suvertė į savo girą: 

Ir alus pradėjo rūgti, 
Jaunas gėrimas pakilo 
Vaikščiot kubile beržiniam, 
Rėčkoje naujoj pukšėti; 
Lig ąsų jau išputojo, 

Lig kraštų jau iškiožėjo, 
Jau norėjo žemėn žliaugti, 
Jau į aslą bėgt ketino. 


Kai šiek tiek praėjo laiko, 

Kai praslinko truputėlis, 
Nuskubėjo gerti vyrai, 
Leminkeinas pats pirmiausias: 
Nusigėrė vargšas Ahtis, 
Raudonskruostis šelmis Kaukas 
Nuo alučio Osmotarės, 

Nuo giros Kalevatarės. 


Osmotarė pažiūrėjo, 
Pažvelgė į alų Kapa 

Ir tokiais prabilo žodžiais: 
„Ak, aš vargšė nelaiminga, 
Prastą alų pagaminus, 

Girą negerai užraugus: 
Štai jisai iš rėčkos lipa, 
Asloj srovele srovena!“ 


405 


Sniegena iš medžio tarė, 
Sučirškė nuo stogo strazdas: 
„Geras gėrimas alutis, 
Skystimėlis geraupis: 

Reik supilti į statinę 

Ir į rūsį nuridenti 

Tą statinę ąžuolinę, 

Tą rėčkelę varialankę“. 

*15 Tai toksai alaus gimimas, 


Toks giros atsiradimas; 

Taip jis gavo gerą vardą, 
Taip garbingai pagarsėjo, 
Nesgi buvo geraupis, 

Geras gėrimas gėrovams: 
Moteris jis vertė juoktis, 
Gerą ūpą vyrams kėlė, 
Džiugulį šauniems galiūnams, 
O kvailius į riaušes kurstė.“"" 


420 


23 Vos tik Pohjos šeimininkė 


Perprato alučio pradžią, 
Tuoj vandens pripildė rėčką, 
Pusę kubilo pripylė, 

Suvertė kiek reikia miežių, 
Apynio spurgų įdėjo. 

Ir pradėjo alų virti, 

Stiprų gėrimą maišyti 

Beržo kubile užraugus, 
Rėčkoje naujoj uždarius. 


430 


“35 Akmenis savaitėm šildė, 


Vandenį pervasar virė, 
Malkoms girių daug iškirto, 
Šulinius vandens išsėmė: 

Išretėjo tankios girios, 
Versmėse vanduo išseko 
Alų didelį beverdant, 
Gerą girą begaminant 
Pohjos pokyliui didžiajam, 
Ilgajai kaimynų puotai. 


Saloje ugnis plėvojo, 
Pleškino pakrantėj liepsnos. 
Kilo juodas, tirštas dūmas, 
Danguje žara žioravo 

Virš ugniaviečių tūžmingų, 
Virš piktų liepsnos liežuvių: 
Pusę Pohjos dūmai klojo, 
Uždengė Karelų žemę. 


Žvalgėsi išėję žmonės, 
Dairėsi ir klausinėjo: 

„Ir iš kur čia ta pašvaistė, 
Ir iš kur tie dūmai kyla? 
Per mažai jų karo gaisrui, 


Bet per daug piemens ugnelei“. 


Leminkeino motinėlė, 
Ankstų rytą atsikėlus, 
Eidama vandens į šulnį, 
Dūmus kylančius pamatė 
Ūkanotoj šiaurės pusėj. 
Žodį tarė, taip kalbėjo: 
„Tai tikriausiai karo dūmai, 
Didelių grumtynių gaisas!“ 


Net ir Ahtis Sarelainas, 
Tas gražuolis Kaukomielis, 
Žvalgės, dairės, žiūrinėjo, 
Taip svarstydamas galvojo: 
„Gal nuėjus paveizėti, 

Iš arčiau pasižiūrėti: 

Kas čia per žara žioruoja, 

Kas gi čia per dūmai kyla? 
475 Ar nebus tai karo dūmai, 
Didelių grumtynių gaisas“. 


Ir nuėjo pažiūrėti, 

Kas gi tai per dūmai kyla: 

Tai nebuvo karo gaisras 

Nei didžių grumtynių liepsnos — 
Tai alaus ugnis pleškėjo, 

Tai giros liepsna plėvojo 
Sąsiauryje Sarijolos, 

Įlankos plačioj pakrantėj. 


480 


Pažvelgė ton pusėn Kaukas, 
Žvairomis pasižiūrėjo, 
Kreivomis nužvairakiavo, 
Burną perkreipė nustebęs. 
Pagaliau prisižiūrėjęs 
*0 Jis per sąsiaurį sušuko: 
„Ak miela uošvele mano, 
Pohjos kiemo šeimininke! 
Padaryki puikų alų 
Ir išvirki gerą girą 
*5 Dideliam kaimynų būriui, 
O svarbiausia — Leminkeinui, 
Jo paties šaunioms vestuvėms 
Su dukra jaunąja tavo!“ 


Buvo jau alus išvirtas, 
Vyrų gėrimas jau baigtas. 
Nunešė raudoną alų, 
Nugabeno gražią girą 

Po žeme išsigulėti, 

Pailsėt rūsy tamsiajam, 
Ąžuolinėje statinėj, 

Už drūtų volių varinių. 

Tąsyk Pohjos šeimininkė 
Virti viralą pastatė, 

Katilus užkėlė užti, 
Keptuves čirškėt padėjo. 
Iškepė ji skalsią duoną 

Ir užminkė daug šustinio“? 
Laukiamų kaimynų būriui, 
Mylimų svečių gausybei, 
Pohjos pokyliui didžiajam, 
Sarijolos ilgai puotai. 


Iškepė tuo tarpu duona, 
Išsiminkino šustinis. 

Dar šiek tiek praėjo laiko, 
Dar praslinko truputėlis, 

Ir alus triukšmaut pradėjo, 
Ėmė rūsyje kilnotis: 

„Kad ateitų jau gėrėjas, 
Kad maukėjas atsirastų, 
Kad gerklingas giesmininkas 
Gerdamas mane pagerbtų!“ 


Tad ieškojo dainininko, 
Gerklingiausio giesmininko, 
Prašėsi dainingo dainiaus, 
Šaukėsi gražaus giedoriaus: 
Ir pasikvietė lašišą, 

Ir atsivadino lydį. 

Lašiša ne dainininkė, 

O lydys ne giesmininkas: 
Žlegina lašišos žiaunos, 
Retadantės lydžio žiotys. 


Vėl ieškojo dainininko, 
Gerklingiausio giesmininko, 
Prašėsi dainingo dainiaus, 
Šaukėsi gražaus giedoriaus: 
Ir pasikvietė berniuką, 

Ir atsivadino vaiką. 

Koks iš vaiko giesmininkas, 
Koks iš seiliaburnio dainius: 


286 


287 Dvidešimta giesmė 


35 Sumedėjęs jo liežuvis, 
Gomurys jo sukaulėjęs. 


O alus raudonas dūko, 
Jaunas gėrimas burnojo 
Ąžuolinėj statinaitėj, 

350 Už drūtų volių varinių: 
„Jei nerasit dainininko, 
Gerklingiausio giesmininko, 
Jeigu dainiaus nepašauksit, 
Nepakviesite giedoriaus,— 

355 Perplėšiu statinės lanką, 
Dugną dūkdamas išversiu!“ 


Tąsyk Pohjos šeimininkė 
Siuntė pasiuntinius kviesti, 
Pasiuntė šauklius šaukdinti. 
Šitokiais ji žodžiais tarė: 
„Pohjolos maža tarnaite, 
Nuolatine verge mano! 
Eik, sušauk į būrį Žmones, 
Vyrų tuntą kviesk į puotą! 
365 Kviesk vargšus ir neturtingus, 
Ir aklus šauk, ir ligotus, 
Pavadink šlubius, bekojus! 
Neregius atvežk su valtim, 
Luošus ant arklių atjodink, 
370 Atgabenk bekojus rogėm! 

Kvieski visą Pohjos liaudį, 
Gentį Kalevos gausingą, 
Kvieski seną Veinemeiną, 
Dainiumi vadink į puotą! 
35 Tik nekvieski Kaukomielio, 
Sarelaino nevadinki!“ 


Pohjolos maža tarnaitė 
Žodį tarė, taip kalbėjo: 
„Kam apeiti Kaukomielį, 
Vieną Ahtį Sarelainą?“ 

Tarė Pohjos šeimininkė, 
Žodį atmetė, atsakė: 

„Tai todėl nekvieski Ahčio, 
Leminkeino lengvapėdžio, 
Kad jis rietenas vis kelia, 
Kad jisai baisus peštukas; 
Jau padarė jis ne sykį 
Pokyliams, vestuvėms gėdą, 
Išjuokė jau daug mergaičių, 


Dukrų šventadieniais rūbais“. 


Pohjolos maža tarnaitė 
Žodį tarė, taip kalbėjo: 
„Kaip pažinti Kaukomielį, 
Kad jį nekviestą palikčiau? 
Nežinau, kur Ahčio namas, 
Kur sodyba Kaukomielio“. 


Tarė Pohjos šeimininkė, 
Taip kalbėdama atsakė: 

„Tu lengvai pažinsi Ahtį, 
Sarelainą Kaukomielį: 
Saloje gyvena Akhtis, 

Prie vandens jo namas stovi, 
Įlankos plačios pakrantėj, 
Kauko kyšulio pašonėj“. 


Pohjolos maža tarnaitė, 
Pasamdyta darbininkė, 
Kvietė iš šešių sodybų, 
Aštuonių toliausių valsčių. 
Šaukė visą Pohjos liaudį, 
Kalevos gausingą gentį: 
Ir grytelninkus vargingus, 
Kazokus siaurasermėgius. 
Ir tiktai vaikiną Ahtį 
Vieną nekviestą paliko. 

Jaunikio ir jo pulko sutiktuvės Pohjoloje (1—226).— Svečius maitina ir 
soties  (227—252).— Veinemeinas dainuoja ir dėkoja 


girdo iki 


19. PLB 12 


20 


šeimininkams (253—438) 


Louhė, Pohjos šeimininkė, 
Šita Sarijolos senė, 

Tuo metu po kiemą triūsė, 
Plušo, brūzdė po atšlaimą. 
Vadeles išgirdo pliaukšint, 
Pavažas pakrantėj cypiant. 
Pažvelgė jinai į šiaurę, 

Į saulutę pažiūrėjo, 

Taip svarstydama pamąstė: 
„Kas per žmonės atsibasto 
Į vargingą mano krantą? 
Beg nebus kareivių tuntas?“ 


Ir nuėjo paveizėti, 

Iš arti pasižiūrėti: 

Ne karių tai buvo tuntas, 
Tik jaunikio didis pulkas, 
Pulko vidury jaunikis, 
Žentas vidury to būrio. 


Louhė, Pohjos šeimininkė, 
Šita Sarijolos senė, 
Kai tik žentą atpažino, 


Dvidešimt pirma 


25 


30 


35 


40 


45 


50 


55 


giesmė 290 


Žodį tarė, taip kalbėjo: 
„Pamaniau, kad vėjas pučia, 
Malkos rietuvėse virsta, 

Kad jau bangos ardo krantą, 
Kad jau marios žvirgždą plauna. 
Nuėjau tad paveizėti, 

Iš arčiau pasižiūrėti; 

Tai ne vėjas pūtė ūžė, 

Tai ne malkų šūsnys griuvo, 
Tai ne bangos krantą ardė, 
Tai ne marios žvirgždą plovė: 
Tai atbilda žento pulkas, 
Vyrų du šimtai atkyla! 


Kaipgi aš pažinsiu žentą, 

Kaip žmonių būry atskirsiu? 

Žentą tarp žmonių pažinsiu, 

Rasiu ievą aš tarp medžių, 

Ąžuolą — tarp jaunuolyno, 

Tarp dangaus žvaigždžių — mėnulį. 


Juodu žirgu žentas joja 
Tartumei vilku plėšriuoju, 
Tartum juodvarniu skrajūnu, 
Tarsi vieversiu skardžiuoju; 
Šešios aukso gegutėlės 

Ant jo rogių lanko gieda, 
Mėlyni septyni žvėrys 

Jo pakinktuos žvangiai skamba“. 


Jau girdėt, kaip kelias dunda, 
Kaip prie vartų ienos trinksi: 
Žentas įlėkė į kiemą, 

Žento pulkas — į atšlaimą. 
Vidury to pulko — žentas, 
Būrio vidury — jaunikis: 

Jis pulke ne pirmutinis, 
Būryje ne paskutinis. 

„Bėkite į gatvę, vyrai, 
Aukštaugiai, — į atšlaimą, 
Atsegiot arklių paprūgų, 
Atkabint žirgų pakinktų, 
Ienavirvių atmazgyti, 
Žento į namus atvesti!“ 


Bėga žento juodas žirgas, 
Lekia rogės išrašytos, 
Įlėkė į uošvio kiemą. 
Tarė Pohjos šeimininkė: 
„Oi tu, verge, samdininke, 
Tu, padieni darbininke! 
Eik, priimki žento žirgą, 
Iškinkyki žvaigždžiakaktį 
Iš varinių jo pakinktų, 

Iš paprūgų alavinių, 

Iš odinių jo pakankčių, 
Iš lanksčių šakelių lanko! 
Ir nuveski žento žirgą, 
Veski, dailiai jį paėmęs 
Už apinasrio šilkinio, 

Už pavadžio sidabrinio, 
Veski jį pasivolioti 

Į lygiąsias mūsų pievas, 
Į palaidą, purų sniegą, 

Į lyg pienas baltą lauką! 


Ir pagirdyk žento žirgą 

Iš šaltinio artimiausio, 

Kurs srovena neužšalęs, 

Kurs taip tyliai, skaidriai alma 
Po šaknim auksinės eglės, 

Po šakom pušies šakotos! 


Ir pašerki žento žirgą 

Iš pintinės, iš auksinės, 

Iš varinio mūsų doklo 

Duok jam miežių numazgotų, 

Sutrintais kviečiais pašerk jį, 
Liuobk rugiais pavasariniais! 


Ir nuveski žento žirgą 

Prie pačių kampinių ėdžių, 
Į geriausią kūtės vietą, 

Į jos užtvarą aukščiausią! 
Ir pririški žento žirgą 

Už auksinio žąslų žiedo 
Prie žiedelio geležinio, 
Prie ruplėto beržo stulpo! 
Ir padėki žento žirgui 
Doklą avižų auksinių, 


Duok šienuolių antrą doklą, 


Trečią su pelais pasiūlyk! 


Iššukuoki žento žirgą 
Jūros vėplio kaulų šukom, 
Kad šeriai neišsišertų, 
Ašutai neišbyrėtų! 

Ir uždenki žento žirgą 

Su gūnia pasidabruota, 

Su raudono aukso marška, 
Su variu kaišytais tūbais! 


Kaimo vaikiai, balandėliai, 
Veskite į gryčią žentą, 
Kepures žemai nukėlę, 
Pirštinėles nusimovę! 


Palūkėkit, pažiūrėsiu, 

Ar įlįs į gryčią žentas, 
Neiškėlus gryčios durų, 
Durų staktų nenuvertus, 
Jų skersinio nepakėlus, 
Nepažeminus jų slenksčio, 
Neišgriovus gryčios sienos, 
Pamatų jos neišardžius! 

Netelpa į gryčią žentas, 
Nepraeina mūsų lobis, 
Neiškėlus gryčios durų, 

130 Durų staktų nenuvertus, 
Jų skersinio nepakėlus, 
Nepažeminus jų slenksčio, 
Neišgriovus gryčios sienos, 
Pamatų jos neišardžius: 

135 Žentas už visus aukštesnis, 
Už visus didesnis svečias. 


Tepasikelia skersinis, 
Kad kepurės nenumestų, 
Ir tepažemėja slenkstis, 
140 Kulno kad neužkabintų, 
Ir tepraplatėja staktos, 
Ir teatsidaro durys, 
Mano žentui gryčion žengiant, 
Einant pirkion didžiavyriui! 


145 Dėkui dievui visagaliui, 
Žentas įžengė į gryčią! 
Palūkėkit, pažiūrėsiu, 
Gryčioje apsidairysiu, 

Ar švariai nuplautas stalas, 

150 Ar jau suolas numazgotas, 
Ar pašluotos gryčios grindys, 
Aslos grindos išvalytos! 


Pažiūrėjau aš į gryčią 

Ir suprasti negalėjau, 

Iš kokių ręsta ji rąstų, 
Priebėga iš ko statyta, 

Iš kokių sienojų sienos, 

Iš kokių lentų jos grindys. 


15 


t 


Šono sienos — ežio kaulų, 
Galo sienos — elnio kaulų, 
Durų siena — lūšies kaulų, 
Avinėlio kaulų — staktos. 

17 

175 


180 


185 


190 


Gryčios gegnės obelinės, 
Suktasluoksnis krosnies stulpas, 
Iš vandens lelijų priežda, 
Karšio žvynais lubos klotos. 


Gryčioj geležies suolelis, 
Vokietijos medžio suolas, 
Išrašytas auksu stalas 

Ir šilku išklotos grindos. 


Krosnis gryčioje varinė, 
Priekrosnis jos akmeninis, 
Jūros akmenų gobtuvas, 


Užkrosnis — brangaus šermukšnio“. 


Žentas įžengė į gryčią, 
Prasispraudė po pastoge. 
Žodį tarė, taip kalbėjo: 

„Te pasveikintas bus dievas 
Po kraigu garsingos gryčios, 
Po gražių namų pastoge!“ 


Tarė Pohjos šeimininkė: 
„Sveikas būk, gražiai atvykęs, 
Į mažytę mūsų gryčią, 

Į žemutę būdą mūsų, 

Į pušinę kamaraitę, 

Į eglinį mūsų lizdą! 


Pohjolos maža tarnaite, 
Vargše kaimo samdininke! 
Tošimi ugnies atneški, 

Duok liepsnojantį smalioką: 
Reikia žentą apžiūrėti, 

Reikia jo akis patėmyt, 

Ar jos melsvos, ar raudonos, 
Ar kaip drobė šviesiai baltos!“ 

Pohjolos maža tarnaitė, 
Vargšė kaimo samdininkė, 
Atnešė ugnies ant tošies, 
Ant liepsnojančio smalioko. 


„Beržo tošis spraginėja, 

Rūksta smilkdamas smaliokas — 
Ir aprūko žento akys, 
Išsipaišino jo veidas: 

Su žvake verčiau pašviesk man, 
Vaško liepsnele pažibink!“ 


Ir tarnaitė mažutėlė, 
Vargšė kaimo samdininkė, 
Žvakę atnešė — pašviesti, 
Vaško liepsnele pažibint. 


Baltas buvo žvakės dūmas 
Ir šviesi liepsna vaškinė: 
Prašviesėjo žento akys, 

Ir nusišvietė jo veidas. 


„Jau matau akis žentelio: 

Nei jos melsvos, nei raudonos, 
Nei jos baltos kaip ta drobė — 
Baltos jos kaip marių putos, 
Tartum jūrų nendrė rudos, 

Lyg pakrančių švendrai gražios. 


Kaimo vaikiai, balandėliai! 
Veskit šitą mano žentą 

Į visų aukščiausią krėslą, 

Į visų gražiausią kertę, 
Nugara į žydrą sieną, 

Veidu į raudoną stalą, 

Tarp svečių jį pasodinkit, 

Į triukšmingą būrį kvieskit!“ 


Dvidešimt pirma giesmė 


230 


235 


240 


245 


250 


255 

Tąsyk Pohjos šeimininkė 
Žmones girdė, valgydino, 
Sviestu lydytu maitino, 
Grietininiais sklindžiais šėrė, 
Sukviestus svečius vaišino, 
O visų labiausiai — žentą. 


Na ir buvo lašišienos, 

O šalia kalnai kiaulienos, 
Perkrauti sidabro indai, 
Perpildytos aukso taurės 
Sukviestiems svečiams vaišintis, 
O visų labiausiai — žentui. 


Tarė Pohjos šeimininkė: 

„Ei tarnaite mažutėle! 

Eik, pasemk alaus ąsotį, 

Eik, atnešk giros dviąsį 
Atsigert brangiems sveteliams, 
O visų pirmiausia — žentui!“ 


Pohjolos maža tarnaitė, 
Vargšė kaimo samdininkė, 
Leido alų darbą dirbti, 
Penkialankį — vaikštinėti, 
Apynį — barzdas skalauti, 
Baltą putą — lūpas baltint 
Tiems sveteliams suprašytiems, 
O visų labiausiai — žentui. 


Ką gi tas alus mokėjo, 
Ką gi tarė penkialankis, 
Kai pas dainių atsidūrė, 
Pas giedorių atsirado? 
Buvo senas Veinemeinas, 
Giesmininkas amžinasis, 
Išmintingas dainininkas, 
Žodininkas pagarsėjęs. 

Pirmas paėmė jis alų 

Ir tokiais prabilo žodžiais: 
„Alutėli, gėrimėli! 

Veltui geriamas nebūki! 
Liepki vyrams uždainuoti, 
Auksagerkliams užkukuoti! 
Šeimininkai galvas kraipo, 
Nesupranta šeimininkės: 
Ar jau giesmės atsileido, 
Ar liežuviai jau nuleipo, 
Ar alaus įleidau blogo, 
Silpno gėrimo įpyliau, 
Kad negieda mūsų dainiai, 
Neniūniuoja giesmininkai, 
Nekukuoja mūs sveteliai, 
Nesilinksmina, gegutės? 


Kas gi čia kukuot pradėtų, 
Kas gi čia rypuoti imtų 
Pohjos pokyly didžiajam, 
Sarijolos žemės baliuj? 
Negi suolas ims giedoti, 

Jei ant jo susėdę tyli, 

Negi ims rypuoti grindys, 
Jei ant jų sustoję tyli, 

Negi linksmintis ims langas, 
Jeigu liūdi šeimininkai, 
Negi bilda stalo briaunos, 
Jei puotautojai neūužia, 
Kaipgi linksminsis aukštinis, 
Jei po juo nėra linksmumo!“ 


Asloje sėdėjo vaikas, 
Pienburnis prie krosnies trynės. 
Tarė nuo grindų berniukas, 
Pratarė nuo krosnies vaikas: 
„Nors ūgiu aš nedidukas, 

Nors ir liemeniu netvirtas — 
Ką beveiksi, bedarysi, 

Jei riebuliai nedainuoja, 
Jei storuliai neužtraukia, 
300 Raudonskruosčiai neužgieda,— 
Aš dainuosiu, liesas vaikas, 
Aš, sudžiūvėlis, giedosiu; 
Trauksiu aš iš lieso kūno, 
Iš kaulėtų savo šonų 
305 Šito vakaro linksmybei, 
Šios dienos didesnei garbei“. 


O ant krosnies senis buvo. 
Jis tokiais prabilo žodžiais: 
„Niekam tikę vaiko dainos, 
30 Vargšo, giesmės graudulingos: 

Vaiko dainose daug melo, 
Tuščios ir merginų giesmės! 
Teužgieda išmintingas, 

Tas, kursai ant suolo sėdi!“ 


315 Tąsyk senas Veinemeinas 
Šitokiais prabilo žodžiais: 
„Argi tarp jaunimo rastum, 
Ar visoj genty sutiktum 
Tokį, kurs, rankas padavęs 
Ir susikabinęs pirštais, 

Su kitu žodžiuoti imtų, 
Nelauktai dainuot pradėtų 
Šito vakaro linksmybei, 

Šios dienos didesnei garbei?“ 


320 


325 Pratarė nuo krosnies senis: 


„Nieks anksčiau čia negirdėjo, 
Negirdėjo ir nematė, 
Niekados per visą amžių 

Už mane geresnio dainiaus, 

330 Giesmininko protingesnio, 
Kai rypuodavau aš meiliai, 
Kai dar vaikiškai čiulbėjau, 
Kai dar suokdavau pakrantėj, 
Kai skardendavau smėlynuos, 
Kai kukuodavau eglynuos, 
Kai žodžiuodavau tankynuos. 


335 


Puikų balsą aš turėjau, 

Gražią gaidą aš mokėjau: 
Tartum upė ji tekėjo, 

Kaip vandens versmė mirgėjo, 
Slydo lyg per sniegą slidė, 
Tartum burė mariom bėgo. 
Negaliu dabar suprasti, 

Pats nemoku pasakyti, 

35 Kas palaužė didį balsą, 

Kas jį prilenkė prie žemės: 

Jau kaip upė jis nebėga, 
Bangomis jau nebanguoja, 

Kaip akėčios — kelmus kliudo, 
Lyg pušis — nuo sniego linksta, 
Šliaužia — lyg per smėlį rogės, 
Lyg per akmenis valtelė“. | 


350 


Tąsyk senas Veinemeinas 
Šitokiais prabilo žodžiais: 
„Jeigu nieks nepasisiūlo 

Su manim kartu giedoti,— 
Vienas pats giedoti leisiuos, 
Vienas pats dainuot pradėsiu: 
Jeigu aš jau leistas dainium, 
Jei žodžiuotoju sutvertas, 
Tai nesiteirausiu kelio, 
Pabaigos giesmės neklausiu“. 

390 

Šitaip senas Veinemeinas, 
Amžinas giesmių giedorius, 

Sėdosi prie džiaugsmo darbo, 
Dainininko triūso ėmės: 
Džiaugsmo dainos — prie jo šono, 
Po ranka — galingi žodžiai. 


Ir giedojo Veinemeinas, 

Ir dainavo, ir mokėjo: 

Žodis žodžio neužkliudė, 
Burnoje giesmių netrūko; 

Jau greičiau uolų trūks kalnui, 
Ežerui — vandens lelijų. 


Taip giedojo Veinemeinas, 
Visą vakarą taip džiaugės. 
Moterys iš juoko leipo, 
Linksmumu netvėrė vyrai, 
Klausėsi visi, stebėjos 
Veinemeino žodžių žodžiais, 
Jo stebuklais negirdėtais, 
Neregėtais dyvų dyvais. 


Tarė senas Veinemeinas, 
Giesmes baigdamas, pasakė: 
„Koks gi iš manęs per dainius, 
Giesmininkas ir giedorius! 
Nieko aš gerai nemoku, 
Negaliu ir nevalioju. 

Jei Kūrėjas užgiedotų, 

Jeigu jis žodžiuot pradėtų, 

Tai sudėtų didžią giesmę, 
Burtus didelius sutvertų. 


Jis medum paverstų jūrą, 
Smulkų jūros žvirgždą — žirniais, 

35 Marių augalus — salyklu, 
Sūrymu — pakrančių smėlį, 
Pūdymu miškus paverstų, 
Pamiškes — derlingom žemėm, 
Kalveles — saldžiais raguoliais, 


*0 Akmenis, uolas — kiaušiniais. 


Išgiedotų jis, išburtų, 
Bežodžiuodamas sutvertų 
Šitą namą, šitą kiemą, 
Pilną kūtę telyčaičių, 

*05 Pilną laidarą galvijų, 
Pievą juodmargių pieningų, 
Šimtą karvių ilgaragių, 
Tūkstantį didžiatešmenių. 


Išgiedotų jis, išburtų, 

*10 Bežodžiuodamas sutvertų 
Šeimininkui lūšies skrandą, 
Vilnos skarą šeimininkei, 
Odinius batus jų dukrai, 
Sūnui marškinius raudonus. 


*5 Leiski mums, o Sutvėrėjau, 


Dieve, duok ir kitą sykį 
Taip čia būti, taip gyventi, 
Kad ir kitą sykį šitaip 
Pohjos pokyly didžiajam, 
Sarijolos žemės baliuj 
Upėmis alus tekėtų, 
Šaltiniu midutis trykštų 
Pohjolos tamsioj kamaroj, 
Sarijolos rąstų gryčioj; 
Per dienas čia tedainuoja, 
Tesidžiaugia vakarais čia, 


420 


425 

Kol bus gyvas šeimininkas, 
Kol sveika bus šeimininkė! 


Teatlygina aukščiausias, 
Sutvėrėjas teužmoka 
Šeimininkui — ant jo stalo, 
Šeimininkei — jos klėtelėj, 

Jų sūneliams — tinklą traukiant, 
Jų dukrelėms — drobę audžiant, 
Kad rytoj nesigailėtų, 

Kitąmet neaimanuotų 

Pokylį per ilgą buvus, 

Puotą per ilgai užtrukus!“ 

Marčią ruošia į kelią ir primena jai buvusį ir būsimą gyvenimą (1— 124).— 
Marti susirūpina (125—184).— Marčią graudina (185—382).— Marti 
verkia (383—448).— Marčią ramina (449—522) 


Kai vestuvės buvo baigtos, 
Kai gana puotauta buvo, 
Linksmintasi Pohjos gryčioj, 
Pokylyje Pimentolos,— 
Tarė Pohjos šeimininkė 
Ilmarinui, žentui savo: 

„Ko, kilmingas vyre, sėdi, 
Ko gi tu liūdi, gražuoli? 

Ar dėl to, kad tėvas geras 
Ar kad motina meilinga, 
Kad seklyčios baltos sienos, 
Kad sveteliai meilūs, dailūs? 


Ne dėl to, kad tėvas geras 
Ar kad motina meilinga, 
Kad seklyčios baltos sienos, 
Kad sveteliai meilūs, dailūs: 
Dėl mergaitės savo sėdi, 
Dėl meilumo mergužėlės, 
Dėl baltumo laukiamosios, 
*0 Dėl gražumo kasagalvės. 

Ak jauniki, broli mano! 
Dar palauki šitiek laukęs! 


Vis dar taisos išrinktoji, 


Vis dar ruošias tavo draugė: 
Tik pusiau susišukavus, 
Tik pusiau ji susipynus. 


Ak jauniki, broli mano! 

Dar palauki šitiek laukęs! 
Vis dar taisos išrinktoji, 

Vis dar ruošias tavo draugė: 
Apvilkta viena rankelė, 

Dar neapvilkta antroji. 


Ak jauniki, broli mano! 
Dar palauki šitiek laukęs! 
Vis dar taisos išrinktoji, 

Vis dar ruošias tavo draugė: 
Apauta viena kojelė, 

Dar neapauta antroji. 


Ak jauniki, broli mano! 

Dar palauki šitiek laukęs! 
Vis dar taisos išrinktoji, 

Vis dar ruošias tavo draugė: 
Pirštinę jau užsimovė, 
Antrą pirštinę jau maunas. 


Ak jauniki, broli mano! 
Visą ilgatį išlaukei: 
Išrinktoji susiruošus, 
Apsitaisius jau antelė. 


Eik, parduotoji mergele, 
Suderėtoji vištele**! 

Jau atėjo tavo metas, 
Tavo laikas išvažiuoti, 

Nes jau prie tavęs vežėjas, 
Jau prie durų paėmėjas: 

Kramto žirgas jau žebuklį, 
Rogės jau mergaitės laukia. 


Jeigu pinigų nogėjais, 

Jei gviešeisi ranką duoti, 
Dovanas steigeisi imti, 
Žiedus meilijai matuotis, 
Būk dabar nogi į važį, 

Būk gvieši margon sėdynėn, 
Būk steigi svetur keliauti, 
Būk meili dabar iškakti! 


Ne per daug, jauna mergele, 
Į abi puses žiūrėjai, 

Ne per daug svarstei, galvojai 
Sutartuvėse sutarus 

Visą amžių gailiai verkti, 
Metų metais aimanuoti, 

Kad eini iš tėvo namo, 

Iš gimtų keliesi vietų, 

Savo motiną palikus, 

Iš jos kiemo iškeliauji. 


Ko tau buvo negyventi 

Po plačiu tėvelio stogu? 
Gėlele prie kelio augai, 
Žemuoge sirpai pievelėj. 
Kėleisi tiesiog prie sviesto, 

Iš miegų ėjai prie pieno, 

Iš lovelės — prie ragaišio, 
Prie muštokės nuo paklodžių. 
Kai jau sviesto nenorėjai, 
Atsipjaudavai kiaulienos. 


Rūpesčių jokių nebuvo, 
Sunkios mintys nekamavo: 
Suostė už tave pušelės, 
Už tave galvojo tvoros, 

Pušys už tave liūdėjo, 
Rūpinos smiltynėj beržas. 
Kaip lapelis tu supaisi, 
Plazdenai tu kaip drugelis, 
Uogele sirpai pas mamą, 
Aviete jos dirvoj augai. 


Leidiesi iš šito namo, 

Išeini į kitą namą, 

Kitą motiną ten gausi, 

Rasi svetimą šeimyną. 

Ten kitaip nei čia gyvena, 
Svetimi namai kitokie! 

Ten ragai kitaip skardena, 
Ten kitaip ir durys girgžda, 
Ten kitaip varteliai varstos, 
Ten kitaip vinginiai čypia. 


Nemokėsi durų varstyt 

Nei vartelių darinėti, 

Kaip tenykščios dukros moka; 
Nežinosi, nemokėsi 

Krosnyje ugnies kūrenti, 

Kaip tenykščiams vyrams tinka. 


Tu manei, jauna mergele, 

Tu tikėjais, tu godojai 

Tik naktelei iškeliauti, 

Dieną vėl atgal sugrįžti? 

Ne naktelei iškeliausi 

Ir ne dviem naktim išeisi: 
Daug ilgiau tenai tu būsi, 
Visą amžių ten prapulsi 

Tėvo prieglobstį apleidus, 
Savo motiną palikus. 

Kiemas bus žingsniu ilgesnis, 
Slenkstis bus rąstu aukštesnis““, 

Antrą kartą čia atėjus, 
Kitą sykį čia sugrįžus“. 
125 Sudejavo mergužėlė, 
Atsiduso, suvaitojo; 
Liūdesys suspaudė širdį, 
Akys ašarom paplūdo. 
Šitokiais prabilo žodžiais: 
„Taip maniau aš, taip galvojau, 
Taip godojau visą amžių, 
Taip, kol augau, aš kalbėjau: 
Tu, mergaite, ne mergelė, 
Kol tave tėvai globoja, 
Kol tėvelio dirvoj augi, 
Kol motulės gryčioj vaikštai. 
Tik tada mergelė būsi, 
Kai už vyro ištekėsi, 
Kai nuo slenksčio viena koja 
Į jaunikio važį žengsi: 
Tapsi galva tu didesnė, 
Ausimis aukštesnė būsi. 


130 


135 


140 


Visą amžių to norėjau, 
Augdama dairiausi šito, 

Kaip derlingų metų troškau, 
Tartum vasaros vis laukiau. 
Išsipildė mano noras, 

Laikas iškeliaut atėjo; 

Jau nuo slenksčio viena koja 
Į jaunikio važį žengsiu. 

Tik neišgaliu suprasti, 

Kas man protą būt pamainęs, 
Kad be džiaugsmo iškeliauju, 
Kad be džiugulio skiriuosi 
Su namais auksiniais savo, 
Kur jauna buvau, sėdėjau, 
Su kiemu, kuriam užaugau, 
Kur aš gyvenau prie tėvo; 
Iškeliauju nusiminus, 


145 

155 

190 Susirūpinus skiriuosi, 


16 

Tartum tamsią, gūdžią naktį 
Aš per pliką ledą eičiau — 
Pėdsako neliks ant ledo, 
Žingsnio nužengto nė ženklo. 


Kaipgi gyvalioja kitos, 

Kitos nuotakos kaip jaučias? 
Jų turbūt nespaudžia skausmas, 
Liūdesys širdies negraužia, 
Kaip mane kamuoja, vargšę, 
Kaip mane jis, juodas, ėda — 
Anglimi širdis pavirto, 

Ją gėla kaip suodžiai dengia. 


Nuotakų laimingų ūpas, 
Nuotakų dalingų mintys 
Lyg pavasarinis rytas, 

Lyg pavasario saulelė. 

O koksai gi mano ūpas, 

O ir kokios mano mintys? 
Tartum žemas kūdros krantas, 
Tartum juodas debesynas, 
Lyg tamsi rudens naktelė, 
Lyg plika žiemos dienelė; 
Ak, liūdnesnės mano mintys 
Už rudens niūriausią naktį“. 


Buvo senė moteriškė, 
Samdinė troboj gyveno. 
Šitokiais prabilo žodžiais: 
„Va tai tau, jauna mergele! 
Atmeni, ką aš kalbėjau, 
Šimtą sykių tau kartojau: 
Jaunikiu nesigrožėki, 
Nežiūrėk jaunam į lūpas, 
Netikėk dailiu jo veidu, 
Nesidžiauk greitom jo kojom! 

195 Meiliai jis sudėjęs lūpas, 
Nuolankiai jo akys žiūri, 
Nors žandikauliuose velnias, 
Giltinė burnoj gyvena. 


Taip aš patariau mergaitei, 
Taip aš giminaitę mokiau: 
Kai atkils aukšti jaunikiai, 
Atsibels piršliai kilmingi, 

Tu jiems šitaip atsakyki, 
Atsiliepk iš savo pusės, 
Šitokiais prabilki žodžiais, 
Taip kalbėdama byloki: 
„Tai jau niekas, tai jau niekad, 
Tai jau niekados ir niekas 
Nepaims manęs už marčią, 
Nenupirks manęs už vergę. 
Šitokia kaip aš mergaitė 
Nemokės gyvent kaip vergė, 
Nusilenkti, nusileisti, 

Po padu pas kitą būti. 

25 Jei man žodį kas užmestų, 


Tam aš du žodžius atversčiau; 
Jei į plaukus kas įkibtų, 
Jeigu kas kasas paliestų, 
Tam pati aš plaukus raučiau, 
220 Nuo kasų šalin nustumčiau“. 
Tu gi šito negirdėjai, 
Neklausei tu mano žodžių. 
Tu pati ėjai į ugnį, 
Tyčiomis bridai į dervą; 
Skubinais į lapės važį, 
Stypčiojai į lokio glėbį, 
Kad nuvežtų lapė važy, 
Kad lokys toli nuneštų | 
Šešurui tarnauti stropiai, 
230 Amžinai vergaut anytai. 

Iš namų mokyklon bėgai, 
Vargt ėjai iš tėvo kiemo. 
Sunkų mokslą teks išeiti, 
Ilgą vargą teks išvargti: 
Ten jau nupirktos vadelės, 
Nuvyti jau vergo pančiai, 
Ir ne kam kitam, vargšele, 
O tik tau vienai, vargdiene. 


Greit, vargšele, tu pajusi, 
Greit pajusi, pamatysi 
Šešuro kaulinį smakrą, 
Uošvės burną akmeninę, 
Svainio šnekalą ledinį 
Ir išdidų mošos sprandą. 


Paklausyki, mergužėle, 

Ką sakysiu, ką kalbėsiu! 
Kaip gėlė namuos tu augai, 
Tėvo džiaugsmas tu buvai čia: 
Tėvas mėnuliu vadino, 
Šaukė saulele motulė, 
Bangele dvazgia — brolelis, 
Gelumbe melsva — sesulė. 
Išeini į kitą namą, 

Kitai močiai atsiduodi: 
Svetima — tai ne tikroji, 
Ne sava ji atėjūnei! 
Pagarbiai retai išbars ji, 
Dar rečiau teisingai mokys: 
Šešuras išlojos šluotom, 
Valkėmis iškeiks anyta, 


š . 80 
Svainis barsis durų slenksčiais“, 


Moša — moterų šlykštybėm. 


Tik tada gera tu būsi, 
Tik tada visiems įtiksi, 

265 Kai pakilsi tartum garas, 
Eisi pro duris kaip dūmas, 
Kai skrajosi kaip lapelis, 
Kai lyg kibirkštis skubėsi. 


Tu ne paukštis, kad skraidytum, 
Ne lapelis, kad pleventum, 

Tu ne kibirkštis, kad lėktum, 
Tu ne dūmas, kad išnyktum. 


27 

Mergužėle, seserėle, 
Kam tu išmainei, vargšele, 

275 Savo tikrąjį tėvelį 
Į tą šešurą tūžmingą, 
Savo mieląją motulę 
Į anytą, į uvėrią! 

Išmainei gražuolį brolį 

280 I tą svainį kreivasprandį, 
Išmainei sesulę mielą 
Į mošelę pašaipūnę! 
Išmainei lininį guolį 
Į aprūkusį pakrosnį, 

285 Savo skaidrų vandenėlį 
Išmainei į bjaurų dumblą, 
Iškeitei tu smėlio krantą 
Į mauruotą juodą dugną! 
Išmainei pievelę žalią 

20 Į išdegusią smiltynę, 
Iškeitei uogynų kalnus 
Į sudžiūvusią kelmynę! 


Tu manei, jauna mergele, 
Įsivaizdavai, vištele, 

*3 Kad darbai ir rūpestėliai 
Su šiuo vakaru tau baigsis, 
Kad tave miegoti veža, 
Vedasi tave sapnuoti? 

Ne miegų miegoti veža, 
Ne sapnų sapnuoti vedas: 
Tau reikės dabar budėti, 
Ruūpestėliais reiks gyventi, 
Teks sunkias godas godoti, 
Juodu liūdesiu vaduotis. 


Kol be nuometo bėgiojai, 
Tol be rūpesčio skrajojai; 
Kol skarelės neryšėjai, 

Tol be liūdesio krutėjai. 
Nuometas atneš tau vargą, 
Rupesčiais apglėbs gobtuvas, 
Liūdesiu apgobs skarelė, 
Ilgesiu apgaubs lininė. 


Nuotaiku namie mergaitei! 
Tėvo namuose mergelė 
Tartum pilyje karalius — 
Kalavijo jai tetrūksta. 
Vargas marčiai nuometuotai! 
Vyro namuose martelė 
Tartum Rusijoj belaisvis — 
Tik sargybos jai tetrūksta. 


Darbus ji laiku nudirba, 

Iš visų jėgų ji kruta, 
Prakaitas per kūną žliaugia, 
Putom ant kaktos putoja. 
Metas pailsėt ateina — 
Varo vargšę ją į ugnį, 
Grūda ją į karštą žaizdrą, 


Tiesiai pragaran ją veja“". 


Tai reikės tenai martelei, 
Reiks vargšelei mergužėlei, 
Reiks žvitrios lašišos proto, 
Ešerio sumaningumo, 

Mekšro žiobtų, aukšlės pilvo, 
Anties išmonės reikės jai. 


35 Nė viena juk dar nežino, 


Nesupranta nė devynios 
Motinų gimdytos dukros, 
Jų augintos, jų globotos, 
Kaip ėdrūnas atsiranda, 
Kaip išauga tas graužikas, 
Kurs suėda kūną, kaulus, 
Plaukus vėjams išdalija, 
Garbanas išmėto vėtroms, 
Šiaurės vėjams atiduoda. 


340 


33 Verk, mergele, verk, jaunoji! 
Iš visos širdies raudoki! 
Saują ašarų priverki, 
Rieškučias jų primaulioki, 
Priraudok balas ant kiemo, 

30 Tvenkinius ant tėvo aslos, 

Ašarom užtvindyk gryčią, 

Ašarų vilnim išplauk ją! 

Jeigu virkdoma neverksi, 

Kitąsyk tada raudosi, 

Kai tėvelį aplankysi, 

Kai surasi žilagalvį 

Pirtyje negyvą gulint, 

Rankoj sausą vantą laikant. 


35 


o“ 


Verk, mergele, verk, jaunoji! 
Iš visos širdies raudoki! 
Jeigu virkdoma neverksi, 
Kitąsyk tada raudosi, 

Kai motulę aplankysi, 

Kai surasi žilagalvę 

Kūtėje negyvą gulint, 

Su šiaudų plaku tarp rankų. 

Verk, mergele, verk, jaunoji! 
Iš visos širdies raudoki! 
Jeigu virkdoma neverksi, 
Kitąsyk tada raudosi, 

Kai į šiuos namus ateisi, 
Kai brolelį savo rasi 
Laidare negyvą gulint, 
Atšlaime bedvasį tysant. 


Verk, mergele, verk, jaunoji! 
Iš visos širdies raudoki! 
Jeigu virkdoma neverksi, 
Kitąsyk tada raudosi, 

Kai į šiuos namus ateisi, 

Kai seselę savo rasi 
Purvuose negyvą gulint, 
Rankoj kultuvę belaikant“. 


Sudejavo mergužėlė, 
Sudejavo, suvaitojo. 
Ir pati pradėjo verkti, 
Akys ašarom paplūdo. 


Saują ašarų priliejo, 
Rieškučias jų primauliojo, 
Priverkė balas ant kiemo, 
Tvenkinius ant tėvo aslos. 
Šitokiais prabilo žodžiais, 
Taip kalbėjo, šitaip tarė: 
„Seserėlės, paukštužėlės, 
Nepamainomos bičiulės, 
Tolimos vaikystės draugės! 
Paklausykit, ką sakysiu! 
Neturiu jėgų suprasti, 
Nevalioju susivokti, 

Kas man šitą skausmą davė, 
Šitą rūpestį užtaisė, 
Atnešė šį nuliūdimą, 

Šitą širdgėlą pakišo. 

Aš kitaip maniau, galvojau, 
Kita ko jaunystėj laukiau: 

*05 Gegule, maniau, skraidysiu, 
Ant kalnelių sau kukuosiu 
Šios linksmos dienos sulaukus, 
Mano norams išsipildžius. 
Neskraidau aš kaip gegulė, 

*10 Ant kalnelių nekukuoju: 

Aš dabar kaip antis jūroj, 
Kaip kryklė plačioj pakrantėj, 
Kur šaltam paversmy plauko, 
Ant bangų ledinių supas. 


*15 Ak tėveli, ak motule, 
Oi gimdytojai jūs mano! 
Kam gi jūs mane pagimdėt, 
Kam jūs atvedėte, vargšę, 
Šios graudžios raudos raudoti, 
40 Šito liūdesio liūdėti, 
Šito rūpesčio kentėti, 
Širdgėlos širdy nešioti! 


Jau geriau, motule mano, 
Jau verčiau, gimdytojėle, 
*25 Pieneliu penėtojėle, 
Jau geriau, maitintojėle, 
Būtumei: kelmelį vysčius, 
Prausus mažą akmenėlį, 
Nei dukrelę savo prausus, 
“0 Nei gražuolę savo vysčius 
Šitam rūpesčiui didžiajam, 
Šitam liūdesiui tamsiajam! 


Daugelis tai šitaip kalba, 
Daugelis tai taip galvoja: 
5 Vargo neturės, kvaišelė, 
Rūpintis nereiks, kvailutei. 
Liaukitės, gerieji žmonės, 
Liaukitės kalbėję šitaip! 

Rūpesčių turiu daugiau aš 
Nei upelis akmenėlių, 

Nei klampi pelkynė karklų, 
Nei puri smėlynė viržių. 

Nė arklys jų nepavežtų, 
Kaustytas jų nepatemptų — 
Taip, kad lankas nevirpėtų, 
Kad pakinktai nebraškėtų,— 
Šitų mano rūpestėlių, 
Širdgėlos juodosios mano“. 


Vaikas asloje pragydo, 

Nuo pakrosnio užgiedojo: 
„Ko gi tau, mergele, verkti, 
Ko gi taip didžiai liūdėti! 
Tesirūpina sau žirgas, 
Juodas eržilas teliūdi, 
Pažabotas tedejuoja, 
Tesiskundžia, didžiagalvis! 
Eržilo galva geresnė, 
Stipresni ašvienio kaulai, 
Sprandas jo ištvermingesnis, 
Galingesnis arklio kūnas. 


Ko gi čia dabar tau verkti, 
Ko gi čia tau taip liūdėti? 
Beg tave į balą veda, 

Beg tave į griovį ima: 

Iš duoningos ima žemės, 
Veda dar į duoningesnę, 

Iš alaus pilnos seklyčios 
Vedasi į dar pilnesnę. 

Tik pasižiūrėk į šoną, 

Tik pažvelk į dešnę pusę: 
Štai jaunikis tau globoti, 
Raudonskruostis vyras tavo! 
Geras vyras, geras žirgas — 
Štai namų pradžia geriausia. 

Jerubės aplinkui skraido, 
Ant pakinktų lanko gieda, 
Linksminas margi strazdeliai, 
Pakanktes aptūpę, čiulba; 
Šešios aukso gegutėlės 

*0 Pavalkų kamantuos supas, 
Mėlyni septyni žvėrys 

Rogių priešaky skardena. 


Nesirūpinki, mergele, 
Neliūdėk, motulės vaike! 
*5 Ne į blogą vietą eisi, 
Į geresnę vietą gulsies — 
Gulsies prie artojo šono, 
Po laukų arėjo marška, 
Duondirbio smakru barzdotu; 
490 Žvejo pažastėj gulėsi, 
Į meškų, lokių ir briedžių 
Gaudytojo pirtį eisi. 


Gauni vyrą kuo geriausią, 
Didžiavyrį stotingiausią: 
*5 Jo lankai dyki nestovi, 
Kilpiniai nekabo gryčioj,; 
Šunes namuose nemiega, 
Ant šiaudų nesivolioja. 


Triskart šį pavasarėlį, 

300 Aušrai rytuose aušrojant, 
Kėlėsi jisai nuo laužo, 
Nuo skujinio guolio savo; 
Triskart šį pavasarėlį 
Jo akis rasa praplovė, 

305 Skujos plaukus jo šukavo, 
Šakos drabužius jo valė“. 


Dauginasi jo galvijai, 
Kaimenė jo spėriai auga. 
Turi šitas mūs jaunikis 

Pilną girią skeltanagių, 

Jo banda po kalnus ganos, 
Slesnumose slampinėja: 
Laiko šimtą jis raguočių, 
Tukstantį pienatešmenių; 
Kiekvienoj pievelėj — stirtos, 
Prie upelių — jo aruodai, 

Jo rugių pilni alksnynai, 
Padaubiais jo miežiai auga, 
Avižos pakrantėm noksta, 
Prie vandens kviečiai siūbuoja, 
Akmenys tenai — skatikai, 
Pinigai ten — akmenėliai“. 

Nuotaką moko ir jai pataria, kaip gyventi ištekėjus (1—478).— Sena 
klajunė elgeta pasakoja, kaip gyveno mergaudama, 
nuo vyro atsiskyrus (479—850) 


20 


Reik mergaitei patarimo, 
Reikia nuotaką pamokyt. 
Kas dabar patars mergaitei, 
Kas pamokys mergužėlę? 


Osmotarė, moteriškė, 
Kalevatarė, mergelė, 

Tai dabar patars mergaitei, 
Tai pamokys našlaitėlę““, 
Kaipgi jai protingai elgtis, 
Kaip gyventi jai garbingai, 
Išmaningai būt prie vyro, 
Supratingai — prie anytos. 


Ji tokiais prabilo žodžiais, 
Taip kalbėdama bylojo: 
„Nuotaka, sesele mano, 
Gražuolėle, lūgnės žiede! 
Paklausyk, ką pasakysiu, 
Ką pasakius pakartosiu! 


Jau, gėlele, išlinguoji, 
Jau išsiriti, uogele, 
Jau išpleveni, pūukeli, 


ištekėjus 


ir 

Išeini, švelni skarele, 

Iš garsių namelių savo, 

Iš gražaus tėvų atšlaimo; 
Išeini į kitą namą 

Ir į svetimą šeimyną. 
Tam name kitaip gyvena, 
Papročiai tenai kitokie: 
Žingsnį žengiant, reiks galvoti, 
Darbą pradedant, mąstyti; 
Tai tau ne tėvelio pievoj, 
Tai tau ne motulės žemėj;, 
Kur dainavimas skambėjo, 
Kur kukavimas aidėjo. 


Eidama iš šių namelių, 

Ką tik nori, pasiimki, 

Tik paliki čia tris daiktus: 
Tai vidurdienio miegelį, 
Motinos žodžius meilingus 
Ir muštokėj šviežią sviestą! 


Pasiimki, ką tik nori, 

Tik padėk sapnų maišelį 
Gryčioje ant krosnies krašto 
Liekančioms namie mergaitėms! 
Tik palik dainas ant suolo, 
Džiaugsmo giesmę — ant palangės, 
Šluotražiui palik mergystę, 
Išdykavimą — paklodei, 

Blogus įpročius — pakrosniui, 
Aslai — savo tinginystę! 

Arba svočiai atiduoki, 

Jai po pažastim pakiški, 

Kad, nunešusi į krūmus, 

Viską viržiuosna išbertų! 


Įpročių naujų reiks imtis, 
O senuosius reiks užmiršti: 
Teks užmiršt tėvelio meilę, 

Meilės šešuro ieškoti, 
Jam žemiau reikės lankstytis, 
60 Jį geru žodžiu palenkti. 


Įpročių naujų reiks imtis, 
O senuosius reiks užmiršti: 
Teks užmiršt motulės meilę, 
Reiks ieškot anytos meilės, 

6 Jai žemiau reikės lankstytis, 
Ją geru žodžiu palenkti. 


Įpročių naujų reiks imtis, 

O senuosius reiks užmiršti: 
Teks užmiršt brolelio meilę, 
Svainio meilės reiks ieškoti, 
Jam žemiau reikės lankstytis, 
Jį geru žodžiu palenkti. 


70 


Įpročių naujų reiks imtis, 
O senuosius reiks užmiršti: 

"* Teks užmiršt sesulės meilę, 
Mošos meilės reiks ieškoti, 
Jai žemiau reikės lankstytis, 
Ją geru žodžiu palenkti. 


Niekados per visą amžių, 

5 Kol danguj mėnulis spindi, 
Neik be gero įpratimo, 
Netekėk nepasiruošus! 
Net ir gero vyro gryčia 
Įpročius tavuosius tiria, 

> Net visų geriausias vyras 
Tavo būdą tyrinėja; 
Ypač reik apsukriai būti, 
Jei ta gryčia niekam tikus, 
Ypač guviai reikia būti, 

*0 Jeigu niekam tikęs vyras. 

Jei kampe kaip vilkas — senis, 
Kaip meška prie krosnies — senė, 
Kaip angis ant slenksčio — svainis, 
Jei kieme kaip kuolas — moša, 
Pagarbiai vis vien tu elkis: 

Dar žemiau jiems nusilenki 

Neg anksčiau prie motinėlės, 

Neg seniau tėvelio gryčioj 

Savo tėvui tu lenkeisi 

Ir garbstei motulę savo. 


Visados tau reiks turėti 
Gerą galvą, greitą protą, 
Visad reiks protingai būti, 
Supratingai pasielgti, 
Vakare žvalgiom akelėm 
Saugoti žibinčiuj šviesą, 
Rytą ausylom auselėm 
Gaidį giedantį išgirsti: 

Kai jis pirmąsyk pragysta, 
Kol dar antrąsyk negieda — 
Laikas jau jauniesiems keltis, 
Seniams laikas dar ilsėtis. 


Jei gaidys ir nepragystų, 
Raibas paukštis negiedotų,— 
Tai mėnulis bus už gaidį, 
Grigo Ratai laiką rodys! 
Vaikščiok tad dažnai į kiemą, 
Eik mėnulio pažiūrėti, 
Paveizėti Grigo Ratų, 

Į žvaigždes pasidairyti! 


Kai jau rodo Grigo Ratai 
Grąžulu pietinę pusę, 

O paskuigaliu — šiaurinę, — 
Tai tada jau metas keltis, 
Laikas lipt iš vyro lovos, 
Iš pašonės raudonskruosčio, 

Pelenuos atkasti ugnį, 

Pūstery surast žariją 

Ir įpūst balanon liepsną, 
130 Tingiai prakurų nežarstant. 


Jeigu pelenai atšalę, 
Pūstery nėra žarijų, 
Pakutenki savo vyrą, 
Paprašyk gražuolį savo: 
135 „Duok liepsnelės, mano mielas, 
Duok ugnies, uogele mano!“ 


Duos tau titnago skiautelę, 
Gausi skidulį kempinės: 
Skildama įžiebk ugnelę, 
Kišk balaną į žibinčių, 
Eik į tvartą apsiruošti, 
Paskubėk galvijų liuobti! 
Mūkia jau-anytos karvė, 
Šešuro arklys jau žvengia, 
Svainio karvė saitą tampo, 
Bliauna mošos telyčaitė, 
Laukia doklo smulkaus šieno, 
Dobilų pintinės laukia. 

Susilenkus eik per kūtę““, 
Susikūprinus — per tvartą, 
Švelniai tu pašerki karves, 
Glosniai aveles paliuobki! 
Karvėms tu šiaudų atneški, 
Gėralo paduok veršiukams, 
Kumeliukams duok šienuolių, 
Avinėliams — minkšto šieno! 
Nesibark piktai ant kiaulių 
Ir nespardyki paršiukų: 
Kiaulėms ėdalo atnešus, 

160 Pilk paršiukams į geldelę! 

Negalvok ilsėtis kūtėj 

Ar avių garde prigulti! 
Vos tik tvartą aptvarkysi, 
Galvijus apsižiūrėsi, 

Jau skubėk atgal į gryčią, 
Sukis kaip pūga į trobą! 
Ten, žiūrėk, jau vaikas verkia, 
Bliauna lopšyje mažėlis 

Ir negali dar, vargšelis, 
Prakalbėti, pasakyti, 

Ar sušalo, ar išalko, 

Ar kas kitas jam nutiko, 
Kolei neateis motulė, 
Kolei neišgirs jos balso. 


Bet į trobą iš atšlaimo 
Grįžkite vis keturiese: 
Kairėje — vandens kibiras, 
Dešnėje — lapinė šluota, 
Dantyse — balanos galas, 
Ketvirta pati tu būsi. 


Tai pradėk troboj tvarkytis, 
Grindinį lentų imk šluoti: 
Vandeniu palaistyk aslą, 

Tik vaikučio neaplieki! 
Asloje pamačius vaiką, 

Jeigu net marčios jis būtų, 
Tuoj ant suolo jį užkelki, 
Greit nuprauski jį, paglostyk, 
Duok į ranką duonos riekę, 
Sviestu riekę tą užtepki! 

Jei namie nebūtų duonos, 
Duok jam į rankas skiedrelę! 


Reikia ir stalus nuplauti, 
Kas savaitę numazgoti; 

Tad nušveiski stalo šonus, 
Kojų neužmiršk nugramdyt! 

Suolus vandeniu aplieki, 
Sienas šluotražiu nubrauki, 
Nuvalyk suolams jų šonus, 
Sienose plyšius iškuopki! 


20 


o 


Kiek tik bus ant stalo dulkių, 
Kiek ant lango bus nusėdę, 
Tu žąsies sparnu nubrauk jas, 
Mazgote šlapia pašluostyk, 

205 Kad tos dulkės nepakiltų, 
Palubėj kad nenugultų! 


Degėsius nukrėsk nuo balkių, 
Taipgi suodžius nuo gobtuvo, 
Nuvalyki krosnies kaktą, 

"10 Kartis palubėj nušluostyk, 
Kad gryčia algotų gryčią, 
Ją gyvenimu vadintų. 


Paklausyki, mergužėle, 

Ką aš tarsiu, ką sakysiu! 
15 Nelakstyki be sijono, 
Neplaujoki be trinyčių, 
Be skarelės nesirodyk, 
Niekad neik basa į kaimą! 
Gali širdytis jaunikis, 
Jaunas vyras gali rūstaut. 


Prižiūrėki rūpestingai 

Šermukšnius ant kiemo, sergėk, 

Nes kieme šventi šermukšniai, 

Šventos tų šermukšnių šakos, 
225 Ant šakų šventi lapeliai, 

Dar šventesnės jų uogelės, 

Kuriomis mergaitę moko, 

Skaudžiai pratina našlaitę 

Savo jauną vyrą gerbti, 


230 Savo jaunąjį mylėti““. 

255 

Jautriai lyg pelė klausykis, 
Kaip kiškelis greit lakstyki! 
Neužmiršk nuleisti galvą 
Ir palenkti jauną kaklą 
Tartum kadagio krūmelį, 
Kaip ievos viršūnę liauną! 


Nuolatos tau reiks budėti, 
Sergėtis reikės tau nuolat, 

Kad pavargus neprisėstum, 
Kad prie krosnies neprigultum, 
Apsirengus nenuvirstum, 
Guolyje neišsitiestum! 


Svainis grįš arimą aręs, 

Šešuras grįš tvorą taisęs, 

O gražuolis tavo vyras 

Lydimą pareis išlydęs: 

Kaušą jiems vandens atneški, 
Baltą rankšluostį paduoki, 

Kuo žemiausiai .nusilenkus, 

Juos meilingais žodžiais kalbink. 


Kai anyta eis iš klėties, 
Nešdama rėčkelę miltų, 

Bėk į kiemą pasitikti, 
Nusilenk jai kuo žemiausiai, 
Imk iš rankų jos rėčkelę, 
Paslankiai nunešk į gryčią! 


Jei pati nesusivoksi, 

Neatspėsi, nesuprasi, 

Kokio triūso kartais imtis 

Ir prie kokio darbo stoti, 

Tai pasiteirauki senės: 

„Ak mieloji anytėle! 

Kokį čia man darbą dirbti, 
Kokią čia man ruošą ruoštis?“ 

265 Atsakys bematant senė, 
Žodį tau atmes anyta: 
„Tokius darbus reikia dirbti, 
Tokią ruošą ruoštis reikia: 
Grucę grūsti, grūdus malti, 

270 Kamaraitėj girnas sukti, 
Reikia vandenio atnešti, 
Tešlą geldoje užminkyt, 
Atsinešti glėbį malkų, 
Kaitriai krosnį iškūrenti, 

275 O paskui iškepti duoną, 
Raguolius skaniai paskrudint 
Ir gražiai rykus suplauti, 
Sumazgot rėčkas ir geldas“. 


Kai iš senės sužinosi, 

280 Kokį darbą dirbti reikia, 
Susisemk džiovintus grūdus 
Ir skubėk į kamaraitę! 

O atėjus į kamarą, 
Į girninę atskubėjus, 

?85 Nekukuoki savo gerkle, 
Savo burna nedainuoki: 
Tekukuoja sunkios girnos, 
Milinys tegu dainuoja! 
Nestenėk tiktai prie girnų, 

20 Nešnopuoki prie milinio, 
Kad nepamanytų uošvis, 
Nepamintytų anyta, 

Jog steni tu iš piktumo, 
Jog iš tūžmasties šnopuoji! 


25 Sietu miltus nusijojus, 


Nešk su gelda juos į gryčią! 
Kepk iš jų linksmai duonelę, 
Atsidėjus tešlą minkyk, 

Kad sausų neliktų miltų, 


300 Minkalas negumuliuotų! 

Rėčką pakreiptą pamačius“!, 
Ant peties ją užsidėki, 

Imki į rankas kibirą 

Ir žygiuok vandens atnešti; 
Pakabink gražiai rėčkelę 
Ant medinių naščių galo! 
Grįžk kaip viesulas į gryčią, 
Atgalios atlėk kaip vėjas, 
Prie vandens neužsibuvus, 
Prie šaltinio neužtrukus, 
Kad nepamanytų uošvis, 
Nepamintytų anyta, 

Jog save tu žiūrinėji, 

Savo atspindžiu grožiesi, 
Savo dailumu šaltiny, 

Savo išroda verdenėj! 


Kai prie rietuvės nueisi 
Malkų glėbio atsinešti, 
Nesiimk sausų skalinių, 

Imk ir pliauską drebulinę! 
Tyliai pagalius sau kraukis 
Ir nesitrankyk per smarkiai, 
Kad nepamanytų uošvis, 
Nepamintytų anyta, 

Jog tu mėtai juos iš pykčio, 
Jog iš tūžmasties trankaisi. 


Kai nueisi į klėtelę 
Miltų saujos atsinešti, 
Klėtyje neužsibūki, 
Grįždama ilgai netruki, 
Kad nepamanytų uošvis, 


"Nepamintytų anyta, 


Jog kitiems tu miltus duodi, 
Dalini juos kaimo boboms. 


Kai nueisi rykų plauti, 
Puodų, kubilų mazgoti — 

Kaušus ir ąsas nuplauki, 
Išmazgoki puodų graižtus! 
Šveisk bliūdus, aptrink jų šonus, 
Šluostyk šaukštus ir jų kotus! 


340 


Suskaičiuok ir saugok šaukštus, 
Prižiūrėk rykus ir sergėk, 

Kad jų šunes netampytų, 

Kad nevalkiotų jų katės, 

Kad neištvaiskytų paukščiai, 
Neišmėtytų vaikiūkščiai! 
Sodžiuje vaikų užtenka, 

Kaime daug mažų galvelių: 
Gali tau rykus išvalkiot, 

Gali šaukštus tau išmėtyt. 

Kai bus metas eit į pirtį, 
Atitempk vandens ir vantų, 
Vantas vandeny pašutink, 
Pirtį prikūrenk be dūmų 
Neužtrukus, neužgaišus, 
Pirtyje neužsibuvus, 

Kad nepamanytų uošvis, 
Nepamintytų anyta, 

Jog pirty ant plautų drybsai, 
Jog voliojiesi ant suolo. 


355 


360 


Iš pirties trobon parbėgus, 
Uošvį pavadink į pirtį: 
„Šešurėli mano mielas! 
Jau pirtelė iškūrenta, 

305 Atnešta vandens ir vantų, 
Nušluoti pušiniai plautai; 
Eik ir perkis į sveikatą, 
Liekis vandeniu, kiek nori! 
Aš pati paduosiu garo, 

79 Atsistojusi po plautais. 

Kai ateis verpimo metas, 
Audeklų audimo laikas, 
Nebėgiok po kaimą raštų, 
Neieškok už upės mokslo, 
Pas kaimynę — patarimo, 
Svetimoj sodyboj — skieto! 


Prisiverpk pati sau siūlų, 
Ataudų prisigaminki, 
Metmenis minkščiau suverpki, 
Ataudus kiečiau susuki! 
Kamuolį prisivyniojus, 
Metmenis mesk ant vytuvų, 
Rieski siūlus ant riestuvų, 
Staklių velenu vynioki! 
Muški su muštuvais stipriai, 
Tankiai mink pakojais nytis, 
Auski tu sermėgai milą, 
Vilną auski tu sijonams, 
Ausk iš vieno vilnos kuokšto, 
Iš avies žieminės pluošto, 

Iš avies šiųmetės pūko, 

Iš viduvasario vilnų! 


Paklausyk, ką pasakysiu, 
Ką pasakius pakartosiu! 

Tu išvirk miežinį alų, 
Gardžią girą iš salyklo, 
Virk iš vieno miežio grūdo, 
Pusę pliauskos tesudegink“*! 


Kai miežius daigint pradėsi, 
Kai salyklą saldint imsi, 
Žarstekliu jo nemaišyki, 
Pagaikščiu nevartalioki: 
Visados maišyk jį rankom, 
Vartaliok visad jį delnu! 
Vaikščioki dažnai į pirtį 
Miežių daigliaus pažiūrėti““, 

Kad katė jo neužtūptų, 
Katinas neišgulėtų! 
Nesibaimink pilko vilko, 
Nebijok žvėries girinio, 
Kai nakčia į pirtį eisi, 

Kai vidurnaktį žingsniuosi! 


410 


Jei apsilankytų svečias, 

Būk vaišni jam ir svetinga! 
Pagarbiuos namuos nuo amžių 
Atsiras vieta ir svečiui, 
Gabalas mėsos ant stalo, 
Bliūdas skrudintų raguolių. 


415 


Paprašyk prisėsti svečią, 
Pakalbėk su juo maloniai: 
Pavaišinki svečią žodžiais, 
Kol dar valgis neišviręs! 


O kai svečias eis prie durų, 
Kai nuo slenksčio atsisveikins, 
Nelydėk svetelio savo, 

Neik už durų jo išleisti, 

Kad jaunikis nesupyktų, 

Kad gražuolis neužširstų. 


425 


Jeigu pačiai tau magėtų 
Pasivaikščioti po kaimą, 
Eik į kaimą pasiprašius, 
Pasisakius eik svečiuotis! 
Būdama svečiuos, kalbėki 
Išmintingai, supratingai; 
Savo gryčios neapjuodink, 
Neapžosk anytos savo! 

Klausinės tave mergaitės, 
Kaimo moterys teirausis: 
„Ar anyta duoda sviesto, 


“0 Kaip kad duodavo motulė?“ 

460 

Niekados neatsakyki: 

„Gaili sviesto man anyta“. 
Atsakyk visad: negaili, 
Samčiais nešanti tau sviestą, 
Nors tik sykį būtum gavus, 
O ir tas — pernykštis buvęs! 


Paklausyk, ką pasakysiu, 
Ką pasakius pakartosiu! 
Kai iš šių namų išeisi, 
Kai kituos namuos gyvensi, 
Neužmiršk motulės savo, 
Neįskaudink motinėlės! 
Juk tave ji išmaitino, 

Iš dailios krūtinės žindė, 
Savimi tave penėjo, 

Savo kūnu valgydino; 
Daug naktų ji nemiegojo, 
Daugel sykių nepavalgė 
Supdama tave mažytę, 
Sergėdama mažutėlę. 


Kas užmirštų motinėlę, 

Kas įskaudintų motulę, 

Tas į Manalą lai neina, 
Tuoneloj tenesirodo! 
Manaloje atsilygins, 
Tuoneloje atsikeršins 

Tam, kas motiną užmiršo, 
Kas įskaudino motulę. 
Tuonio dukros baisiai barsis, 
Ūdys piktos Manos dukros: 
„Kaip drįsai užmiršt motulę, 
Kaip įskaudint ją galėjai? 
Motina didžiai kentėjo, 
Daug gimdytoja privargo, 
Kai, gulėdama pirtelėj, 


Ant šiaudų pernykščių glėbio, 

Skausmuose tave pagimdė, 
Atnešė į šį pasaulį“. 


Asloje sėdėjo senė, 

Tvarsės boba ant paklodės, 
Daug numynus kaimo slenksčių, 
Daug išvaikščiojus takelių. 

Ji tokiais prakalbo žodžiais, 
Taip šnekėjo, šitaip dėstė: 
„Kaip gaidys prie vištos gieda, 
Prie gražuolės savo šaukia, 
Kaip prie varnos gieda varnas, 
Kaip pavasarį jis krankia,— 
Šitaip man giedot reikėtų, 
Šitaip jiems tylėti reiktų: 

Juk namie tie jų brangiausi, 
Prie pašonės mylimiausi; 

Aš tik vargeta, benamė, 

Be pastogės ir be meilės. 

Paklausyk, sesule mano 
Kai už vyro nutekėsi, 
Tai nepaisyki jo norų, 
Taip kaip aš, vargšelė, paisiau, 
Kai lyg vyturio klausiau jo““, 
300 Prie širdies jaunikio taikiaus! 
Kaip gėlelė aš žydėjau, 

Kaip viržyne viržis augau, 
Kaip žalia šakelė žėliau, 
Tartum pumpuras stiebiausi. 
Uogele mane vadino, 

Meiliai aukseliu algojo, 
Antele ant tėvo kiemo, 
Žąsele motulės asloj, 
Paukšteliu šalia brolelio, 
Zylele šalia seselės. 

Kaip gėlė ėjau per kiemą, 
Kaip avietė — per dirvoną, 

Šokinėjau po pakrantę, 

Po gėlių kalvas striksėjau; 

Kiekvienam slėny giedojau, 
Kukavau visuos kalneliuos, 
Žaisdama laksčiau giraitėj, 


Skynimuos linksma džiaugiausi. 


Suvedžioja lapę nosis, 
Šermuonėlį — jo liežuvis, 
O mergaitę — noras eiti, 
Į kitus namus tekėti. 
Taip jinai jau surėdyta, 
Taip išpopinta dukrelė, 
Kad už vyro ištekėtų, 
Kad anytos verge taptų. 


Patekau svetur, uogelė, 

Prie seklaus vandens, ievužė, 
Bruknužėlė — prarijimui, 
Žemuogėlė — prakeikimui. 
Kandžiojos kiekvienas medis, 
Draskėsi kiekvienas alksnis, 
Stumdėsi kiekvienas beržas, 
Visos epušės ten žnaibės. 


Nudavė mane už vyro, 

Prie anytos nugabeno. 
Prikalbėjo, prišnekėjo, 
Leisdami tenai man sakė, 
Lyg esą ten šešios trobos, 
Dvigubai tiek kamaraičių, 
Lyg ten pamiškės derlingos, 
Pakelėm ten gėlės auga, 
Pagrioviais banguoja miežiai, 
Avižos smiltynėj noksta, 
Prikultų pilni aruodai, 
Nekultų pilni klojimai, 
Šimtas pinigų jau gauta, 
Gautas bus dar antras šimtas. 

Nutekėjau aš, kvailelė, 
Ranką padaviau aš, paikšė: 
Ant šešių kuolų ten gryčia, 
Ją septynios kartys remia, 
Pamiškės ten pilnos pykčio, 
Girios — neprietelių -pilnos, 
Gatvės — rūpesčių visokių, 
Širdgėlos — pilni pušynai, 
Neapykantos — aruodai, 
Nirtulio — pilni klojimai, 
Šimtas rietenų girdėtų, 
Negirdėtų — antras šimtas. 


Aš nepaisiau viso šito, 
Stengiausi gyvent garbingai, 
Vyliausi pelnyti šlovę, 
Ketinau pasiekti meilę, 
Nešdama į trobą ugnį, 
Gnybdama balanos anglį — 
Į duris kakta trenkiausi, 
Galva sudaviau į staktą: 
Tarpduryje — piktos akys, 
Priekrosnyje — akys niūrios, 
Iš viduraslio — žvairuoja, 

Iš kertės — uvėriai Žiūri; 
Nasruose ugnis plėvoja, 
Byra iš gerklės Žarijos, 

Iš burnos tulžingo uošvio, 

Iš gerklės bjauraus beširdžio. 


Bet ir šito aš nepaisiau, 
Stengiausi kaip nors gyventi, 
Ketinau visų malonę 
Klusnumu išsitarnauti; 
Šokinėjau kaip kiškelis, 
Laigiau tartum šermuonėlis, 
Kuo vėliausia gult rengiausi, 
Kuo anksčiausia rytą kėliaus. 
Tik šlovės neužsidirbau, 

Nepelniau tik, vargšė, meilės, 
Nors nuvertus būčiau kalnus, 


Nors uolas suskaldžius būčiau. 


Veltui primaliau aš miltų, 
Veltui grucės aš prigrūdau 
Valgyt nirštančiai anytai, 
Ugniagerklei senei ryti 

Prie pušinio ilgo stalo, 

Iš bliudelio paauksuoto. 

Aš, martelė vargdienėlė, 
Lepinaus pagirnių miltais, 
Priežda buvo mano stalas, 
Samtis mano šaukštas buvo. 


Ir ne sykį aš, vargšelė, 

Aš, martelė vyro gryčioj, 
Samanas nešiau iš pelkės 

Ir iš jų kepiausi duoną, 
Sėmiau vandenį sau kaušu 
Ir tiesiog prie šulnio gėriau. 
Tol aš valgydavau žuvį, 
Tolei strimeles kramsnojau, 
Kol lankstydavaus prie tinklo, 
Kol po valtį šokinėjau; 
Negavau aš nė žuvelės 

Iš piktos anytos rankų, 

Kad bent vienai dienai liktų, 
Kad bent pusryčiams ganėtų. 


Vasarą tempiau aš šieną, 
Žiemą šakėm mėšlą kroviau 
Lyg padienis darbininkas, 
Tartum vergas pasamdytas. 
Visą laiką pas anytą 

Man įsprausdavo į ranką 
Jaujoj spragilą sunkiausią, 
Mintuvus — visų didžiausius, 
Kultuvę — visų svambiausią 

Ir šakes — visų plačiausias. 
Netikėjo, kad pavargsiu, 
Nebijojo, kad nugriūsiu, 
Nors pavargdavo net vyrai, 
Krisdavo arkliai pailsę. 


Taip aš, vargšė mergužėlė, 
Dirbdavau kiekvieną darbą, 
Iš visų jėgų sukausi. 

Metas būdavo ilsėtis, 

O mane į ugnį varo, 
Keikdami velniopi siunčia. 


Tyčiom priekabių ieškojo, 
Iš piktumo liežuvavo, 
Smerkė mano gerą būdą, 
Mano garbų vardą plėšė; 
Krito žodžiai tartum lietūs, 
Kalbos ant manęs byrėjo 
Tartum kibirkštys pasiutę, 
Tarsi krušos geležinės. 


Bet ir šito aš nepaisiau, 
Ketinau toliau gyventi, 
Piktajai anytai dirbti, 
Ugniagerklei patarnauti; 
Bet visai jau bloga stojo, 
Baisiai liūdna pasidarė, 
Kai vilku pavirto vyras, 
Kai lokiu mauroti ėmė, 
Nusigręžęs valgė, gulė, 
Nusisukęs darbą dirbo. 


Tąsyk ir pradėjau verkti, 
Klėtyje ėmiau galvoti. 

Ir prisiminiau, minėjau, 

Kaip aš gyvenau kadaise 
Tėvo atšlaime plačiajam, 
Motinos gražioj sodyboj. 

Šitaip aš ėmiau kalbėti, 
Taip žodžiuoti, taip dejuoti: 
„Sugebėjo motinėlė 
Sunokinti obuolėlį, 
Išaugint mokėjo daigą, 
Persodint jo nemokėjo: 
Pasodino gražų daigą 

Į visų blogiausią žemę, 
Įsmeigė į prastą vietą 
Pašaknėj beširdžio beržo, 
Kad per visą amžių verktų, 
Savo mėnesius raudotų. 


Būčiau tikus, priderėjus 

Į kur kas geresnę vietą, 

Į kur kas ilgesnį kiemą, 

Į kur kas platesnę aslą, 

Prie jaunikio liemeningo, 

Prie išvaizdingesnio vyro. 
Pakliuvau prie šitos vyžos, 

Prie netikėlio pataikiau: 

Juodas jo liemuo — kaip varnos, 
Nosis j0 kumpa — kaip kranklio, 
Jo burna plėšri — kaip vilko, 
Kūnas jo žiaudrus — kaip lokio. 


Tokį vyrą būčiau gavus, 
Lipdama į kalną, radus: 
Imčiau sau dervingą kelmą, 
Alksnio šiekštą parsineščiau, 
Durpių snukį nulipdyčiau, 
Pritaisyčiau kerpių barzdą, 
Molio galvą jam uždėčiau, 
Žarijas kakton įspirausčiau, 
Iš žievės ausis prisiūčiau, 
Karklo kojas pritaisyčiau“. 


Taip giedojau nusiminus, 
Susirūpinus vaitojau. 

Ir, matyt, nugirdo vyras, 
Prisiglaudęs kur prie sienos! 
695 Supratau, kad jis ateina, 
Kad prie klėties durų žengia, 
Pažinau jį iš jo žingsnių, 
Iš jo eigasties atspėjau: 
Draikėsi plaukai be vėjo, 
700 Garbanos be vėjo šiaušės; 
Išsišiepę buvo dantys, 
Akys buvo jo išsprogę, 
Užanty — šermukšnio rykštė, 
Pažastėj — lazda lenktinė, 
705 Su kuria jis mušė, plakė, 
Tvojo, tvatino per galvą. 


O kai vakaras atšarpo, 
Kai nuėjo vyras gulti, 
Tai šalia padėjo rykštę, 
"10 Tai bizūną pasiguldė, 
Ne ką kitą lupt ketino, 
O tiktai mane, vargšelę. 


Atėjau ir aš į lovą, 
Atslinkau ir aš prigulti, 
Prie jaunikio išsitiesti; 
Priėmė mane į guolį, 

Su alkūnėm apkumščiavo, 
Su pikta ranka apdaužė, 
Išplakė su stora rykšte, 
Apmušė bizūno kotu. 

720 


Pakilau nuo šalto vyro, 
Išlipau iš šalto guolio, 
Vyras irgi atsikėlė, 

Paskui pro duris išbėgo! 
Griebė už plaukų tąsyti, 
Už kasų juos rauti puolė 
Kuokštais leisdamas į vėją, 
Saujom mesdamas į vėtrą... 

755 


Kas galėjo man patarti, 
Patarimą vargšei duoti? 
Plieno vyžom aš avėjau, 
Vario kojinėm mūvėjau, 
Kai, stovėdama prie sienos, 
Kaimo pakrašty klausiausi, 
Kol nutils įpykęs vyras, 
Kol įtūžęs baigs trankytis. 
Bet jisai vis nenurimsta, 
Nenusiramina niekad! 


Pagaliau pradėjau šalti, 

Šitiek laukus, žvarbt pradėjau 
Bestovėdama prie sienos, 
Bedrebėdama už durų. 


Taip svarsčiau aš, taip galvojau: 


Jau ilgiau neišturėsiu, 
Neiškęsiu šito pykčio, 

Tų patyčių neištversiu 

Šitoje šėtonų gaujoj, 

Tam velnių lizde tūžmingam. 


Palikau aš mielą gryčią, 
Pamečiau aš brangią vietą 
Ir klajoti pasileidau. 
Klaidžiojau laukais ir pelkėm, 
Vandeniu aš plūdinėjau, 
Priėjau brolelio lauką: 
Sausos eglės ten kukavo, 
Aukštos pušys ten dainavo, 
Karksėjo ten visos varnos, 
Visos šarkos ten tarškėjo: 
„Čia ne tavo namas, vargše, 
Čia ne tavo gimtos vietos!“ 


Aš nepaisiau šitų žodžių, 
Įėjau į brolio kiemą, 

Ir varteliai man pasakė, 
Visos dirvos prakalbėjo: 

765 „Ko gi tu eini į trobą, 
Ką tu čia išgirsti nori? 
Jau numiręs tavo tėvas, 
Jau palaidota motulė; 
Svetimas dabar tau brolis, 
770 Jo žmona tau — taip kaip rusė“. 


Aš nepaisiau šitų Žodžių, 
Aš vis tiek ėjau į gryčią. 
Paėmiau už durų velkės — 
Ji dabar šalta man buvo. 


775 


O paskui, įėjus gryčion, 
Tarpduryje apsistojau. 
Išdidžioji šeimininkė 
Nepriėjo apkabinti, 

Rankos vargšei man paduoti; 
780 Išdidi ir aš stovėjau 

Ir nepuoliau apkabinti, 
Vargšė, rankos jai paduoti. 
Paliečiau ranka aš krosnį: 
Šaltos buvo krosnies plytos; 
Pūsterin kišau aš ranką: 
Šaltos pūsteryje anglys. 


Brolis vartėsi ant suolo, 

Žvelgė į mane nuo krosnies, 
Suodžių sieksnis ant jo sprando, 
Sprindis — ant jo viso kūno, 
Pelenais galva apkritus, 
Suodimis apiburbėjus. 


790 


Brolis kreipėsi į viešnią, 
Atėjūnę jis paklausė: 

„Tai iš kur atėjus būsi?“ 
Atsakiau aš broliui šitaip: 
„Ar sesers nebepažįsti, 
Savo motinos vaikelio? 
Mes vaikai vienos motulės, 

*00 Vieno paukščio mes paukšteliai, 


805 


810 

825 

Mus viena žąsis perėjo, 
Jerubė viena augino!“ 
Ir pravirko mano brolis, 
Akys ašarom paplūdo. 


Tarė brolis savo žmonai, 
Savo mielai sušnibždėjo: 
„Eik, paduok seselei valgyt!“ 
Jo žmona, ta pašaipūnė, 
Atnešė kopūstų bliūdą, 

Kur jau šuo nugraibė taukus, 
Kur nulaižė margis druską, 
Kur per pusryčius jis lakė. 


Tarė brolis savo žmonai, 
Savo mielai sušnibždėjo: 
„Eik, atnešk alaus viešnelei!“ 
Jo žmona, ta pašaipūnė, 
Atnešė vandens viešnelei, 
Padavė vandens netyro, 

Kur marti akis sau plovė, 
Brolienė rankas mazgojo. 


Išėjau iš brolio gryčios, 
Palikau vietas gimtąsias, 
Leidausi aš, vargšė, eiti, 
Vargeta, ėmiau klajoti, 
Žinomų pakrančių lenktis, 
Tartum elgeta bastytis, 
Svetimas duris klebenti, 
Svetimus vartus kilnoti, 
Vaikelius kitiems palikus, 
Kaimo globai atidavus. 


Daug dabar tokių žinau aš, 
Daug tokių dabar pažįstu, 
Kur piktu balsu man kalba, 
Kur tulžingais žodžiais bara; 

835 Tik nedaug tokių žinau aš, 
Kur malonų žodį tartų, 
Meiliai į mane prabiltų, 

Į pakrosnį pavadintų, 

Kai sulijus atsibeldžiu, 

Kai atsivelku sušalus, 
Permerktu lietaus sijonu, 
Apledėjusia sermėga. 


840 


Niekados jaunystėj savo 
Aš nebūčiau patikėjus, 
Nors ir šimtas būtų sakęs, 
Tūkstantis būt pakartojęs, 
Kad tokiais keliais nueisiu, 
Kad tokių dienų sulauksiu, 
Kaip dabar esu sulaukus, 
50 Kaip dabar esu nuėjus“. 

Jaunikį moko, kaip jam reikia būti su jaunąja, ir draudžia su ja blogai elg- 

tis (1—264).— Senas elgeta pasakoja, kaip kadaise privertė savo žmoną jį pa- 

milti (265—296).— Jaunoji su ašaromis akyse kalba, kad dabar turės palikti 

mielus gimtuosius namus, ir atsisveikina su visais (297 —462).— 

Ilmarinas pagriebęs pasisodina jaunąją į savo roges, leidžiasi į kelią 
ir trečią dieną vakare pasiekia namus (463—528) 


Jau pamokyta jaunoji, 
Duotas marčiai patarimas. 
O dabar kalbėsiu broliui, 
Taip sakysiu aš jaunikiui: 
„Ak jauniki, broli mano, 
Tu iš brolių pats geriausias, 
Motinos mieliausias vaikas, 
Tėvo vaikas pats švelniausias! 
Paklausyk, ką aš sakysiu, 
Ką sakydamas kalbėsiu 
Apie tavo paukštužėlę, 
Raibąją vištytę tavo! 


Padėkoki laimei savo, 
Gerą gaudamas laimikį! 
5 Iš visos širdies dėkoki 
Gerą radęs, gerą gavęs! 
Gerą tau Kūrėjas skyrė, 
Gerą davė maloningas. 
Padėkoki jos tėveliui, 

2 Dar daugiau — jos motinėlei, 


Kad išsupo tokią dukrą, 
Tokią nuotaką išugdė! 


Prie tavęs — skaisti mergaitė, 

Su tavim — šviesi mergelė, 

Baltaplaukė — tavo valioj, 

Tavo prieglobsty — gražuolė, 

Prie šalies — duktė jėginga, 

Žydinti — prie tavo šono, 

Įstangi ir jaujoj kulti, 

30 Apsukri šieneliui pjauti, 
Išvaizdi ji žlugtui žlugti, 
Baltiniams ant pievos balint, 
Ji mitri suverpti siūlus, 
Audeklus mikli išausti. 


2 

35 Garsiai trinksi jos muštuvai, 
Lyg kukuojanti gegutė; 
Švilpia jos vikri šaudyklė, 
Lyg tarp malkų šermuonėlis; 
Sukasi vytuvai, tartum 

*9 Voverės burnoj gurgutis. 
Neužmigo visas kaimas, 
Pilyje nieks neužsnūdo 
Trinksint staklėse muštuvams, 
Rankose šaudyklei zvimbiant. 


*“ Jaunasai jauniki mano, 


Vyro atžala gražioji! 
Nusikalk sau aštrų dalgį, 
Įstatyki dalgiui kotą, 
Nusidrožk jį prie vartelių, 
30 Išsiplak ant kelmo dalgį! 
Kai tiktai pakils saulutė, 
Nusivesk mergaitę pievon: 
Pamatysi žolę griūvant, 

70 

Kietakamblę lūžinėjant, 
Gulant po dalgiu viksvynus, 
Rūgštynes ant žemės krentant, 
Kupstelius iš pievos dingstant, 
Karklo ataugas bevirstant. 


Kai antros dienos sulauksi, 
Padaryk jai šaudyklėlę, 
Skietui muštuvus pritaikyk, 
Gerą veleną padirbki, 
Nuobliuok gražiai pakojas, 
Pastatyk stakles kamaroj, 
Pasodink į jas mergaitę, 

Už muštuvų liepk jai imtis: 
Tai kad ims pyškėt muštuvai, 
Kad pradės bildėti staklės — 
Bildesys girdėsis kaime, 


Dar toliau — muštuvų trenksmas. 


Sodžiaus moterys teirausis, 
Klausinėt ims kaimo bobos: 
„Kas čia audeklą taip audžia?“ 
Tau derės tik atsakyti: 

„Tai brangioji mano audžia, 
Duzgina mieloji mano“. 

„O ar blakių nepridaro, 
Peršovų ar nepriaudžia?“ 
„Audžia audeklą be blakių, 
Skietas peršovų nedaro: 

Lyg Mėnulio dukros austa, 
Tartum Saulės dukros verpta, 
Lyg Sietyno dukros dirbta, 


Lyg Žvaigždės dukters mokėta“. 


Jaunasai jauniki mano, 
Vyro atžala gražioji! 

Kai dabar iš čia keliausi, 
Kai iš čia dabar važiuosi 
Su mergužėle jaunąja, 

90 Vištele gražiąja savo — 
Nenuvežk tiktai Žvirblelio, 
Nenubogink paukštužėlės 
Pakelėj į gilų griovį, 

Ar į patvorį prie tvarto, 
Neišverski jos ant kelmo, 
Ant akmens jos nesutrenki! 
Niekados anksčiau pas tėvą, 
Motinos sodyboj niekas 

Jos į griovį nėr nuvežęs, 
Patvory nėra pametęs, 

Nėr išvertęs jos ant kelmo, 
Ant akmens nėra sutrenkęs. 

Jaunasai jauniki mano, 

Vyro atžala gražioji! 
'0 Nesivežk mergaitės savo, 
Nesivesk brangiausios savo 
Gryčios kertėje kermėti, 
Užkrosny per dieną trintis! 
Tėvo gryčioje mergaitė, 
Motinos troboj gražuolė 
Užkertėje nekermėjo, 
Užkrosnyje nesiglaustė: 
Prie langų jinai sėdėjo, 
Po viduraslį straksėjo 
"15 Vakarais — tėvelio džiaugsmui, 

O rytais — motulės laimei. 


110 


Niekad, vargeta jauniki, 
Neprileisk vištelės savo 
Trint klynažolę grūstuvėj, 
Piestoj medžio žievę grūsti 
Ir šiaudinę duoną kepti, 

Iš pušų žievių ją minkyt! 
Tėvo gryčioj jos neleido, 
Motinos troboj nevarė 

125 Trint klynažolę grūstuvėj, 

Piestoj medžio žievę grusti 
Ir šiaudinę duoną kepti, 
Iš pušų žievių ją minkyt. 


Nusivesk vištelę savo 
30 Į grūdais derlingą dirvą 
Tuštinti rugių aruodų, 
Iš miegos pasemti miežių, 
Kept minkštos ruginės duonos, 
Virt skanaus alaus miežinio, 
35 Užmaišyt kviečių ragaišio, 
Geldoje tešlos užminkyt! 


Ak jauniki, broli mano! 
Niekados neleisk vištelei, 
Niekados žąselei mūsų 
140 Verkt neleiski iš liūdnumo! 
Jei ateitų blogas metas, 
Jei mergaitei liūdna būtų, 
Pastatyk į ienas bėrį 
Ar apmauk pakinktais šyvį, 
45 Vežk mergaitę tėvo gryčion, 
Motinos trobon gabenk ją! 


Tik jau niekad mūs vištelės, 
Niekad mūsų paukštužėlės 
Nelaikyk už savo vergę, 
50 Neturėk už samdininkę 
Ir nedrausk jai eit į rūsį, 
Neužgink į klėtį vaikščiot! 
Niekados tėvelio gryčioj, 
Niekad motinos seklyčioj 
53 Nieks nelaikė jos už vergę 
Ar už vargšę samdininkę, 
Nieks negynė eit į rūsį, 
Nedraudė į klėtį vaikščiot: 
Raikė ji kviečių ragaišį, 
160 Vištų kiaušinius skaičiavo, 
Pieno puodynes žiūrėjo, 

Iš statinės alų leido, 
Rytą klėtį atidarius, 
Užrakindavo ją nakčiai. 


165 Jaunasai jauniki mano, 


Vyro atžala gražioji! 

Jei gerai ją užlaikysi, 
Tai ir pats už gerą būsi, 
Kai pas uošvį atkeliausi, 
Uošvės gryčią aplankysi, 
Pamaitins tave čia sočiai, 
Pamaitins tave, pagirdys, 
Iškinkys čia tavo arklį, 
Juodbėrį nuves į kūtę, 
Jį pašers gerai, pagirdys, 
Krežį avižų atneš jam. 


17 


o 

Tenesako nieks mergaitei, 
Teneprikiša paukštelei, 
Kad pati ji nekilminga, 
!80 Kad plačios genties neturi! 
Turi mūsų mergužėlė 
Gentį didelę ir plačią: 
Jei pasėtum sieką pupų, 
Tektų kiekvienam po pupą, 
185 Jei linų pasėtum sieką, 
Kiekvienam po pluoštą tektų. 


Niekad, vargeta jauniki, 
Nelaikyk piktai mergaitės, 
Vergo kančium jos nemokyk, 
Odiniu rimbu nevirkdink, 
Rykštėmis tu jos necirpdink, 
Nerėkdink tu jos pašiūrėj! 

Juk lig šiol dar nieks mergaitės, 
Niekas jos tėvelio gryčioj 
Vergo kančiumi nemokė, 
Odiniu rimbu nevirkdė, 

Nieks jos rykštėmis necirpdė, 
Nieks pašiūrėj nerėkdino. 


Užsistok už ją kaip siena, 
Stok už ją kaip durų staktos 
Ir neduok anytai mušti, 
Šešurui neleisk jos barti, 
Svetimiems — jos neapkęsti, 
Peikti jos neleisk kaimynams! 
Jei šeima ją lupti lieptų, 
Žmonės mušti ją patartų — 
Nepakelk prieš vargšę rankos, 
Nepakelk prieš savo mielą, 
Prieš trejus metus ieškotą, 
Išmaldautą, išprašytą! 


Tu patark mergaitei savo, 
Mokyk savo obuolėlį, 

Duok jai lovoj patarimą, 

Užu durų ją pamokyk, 

Ištisus metus taip elkis, 

Pirmą žiemą mokyk žodžiais, 
Antrą žiemą žvilgsniais mokyk, 
Trečią — trepteldamas koja! 


Jei ir šito neklausytų, 

Jeigu ji ir to nebotų, 
Išsilaužk švendryne švendrą, 
O smiltynėje — asiūklį. 
Mokyk juo mergaitę savo, 
Ketvirtaisiais metais mokyk, 
Asiūkliu sudrožk per kojas, 


Šerk per padurkus su viksvom: 


Su virve jos dar nemuški, 
Rykštėm dar neplak mergaitės! 


Jei ir šito neklausytų, 
Jeigu ji ir to nebotų, 
Išsilaužki krūmuos rykštę, 

Girioj; nusignybk berželį, 
Po skvernu jį pasikiški, 
Kad kaimynai nematytų: 

235 Jį parodyki mergaitei, 
Pagrasink juo, bet nemuški! 


Jei ir šito neklausytų, 
Jeigu ji ir to nebotų, 

Tai virbu mergaitę mokyk, 
Rykšte beržine patark jai! 
Gryčios kertėje ją lupki, 
Mokyki ją kamaraitėj,; 
Nešokdinki jos po pievą, 
Jos galulaukėj nevirkdink: 
Riksmas kaime bus girdėti, 
Barnis eis į kitą namą, 
Moters verksmas — pas kaimynus, 
Rėksmas didelis — į mišką. 

Tik žiūrėk — vanok per strėnas, 
*0 Lupdamas sėdynę minkštink, 
Per akis, žiūrėk, nečaižyk, 
Per ausis jai neskalambyk: 
Ant kaktos iššoks dar gumbas, 
Paaky išaugs mėlynė, 
Dieveris ims klausinėti, 
Šešuras pradės spėlioti, 
Ims stebėtis kaimo vyrai, 
Sodžiaus moterys ims juoktis: 
„Gal jinai kare bus buvus, 
Ar į mūšį bus pakliuvus, 
Gal ją vilkas taip apdraskė, 
Gal suarkojo lokys ją, 
O gal vilkas — jos jaunikis, 
Tas lokys — tai gal jos vyras?“ 

265 Vartėsi ant krosnies senis, 
Elgeta aukštai gulėjo. 
Pratarė nuo krosnies senis, 

Šitaip elgeta prabilo: 
„Niekad, vargeta jauniki, 
Moters užgaidų nepaisyk, 
Vyturiu tuo netikėki, 

Kaip, vargdienis, aš tikėjau! 
Nupirkau mėsos ir duonos, 
Nupirkau alaus ir sviesto, 
Nupirkau žuvų visokių, 
Skanumynų įvairiausių, 
Mūsų žemėj alų pirkęs, 
Gurinau kviečius iš tolo. 


Negavau aš nieko gero, 
Pagarbos nesusilaukiau. 
Vos pati trobon atėjo, 
Tuoj į plaukus kibti ėmė; 
Persimainiusi iš veido, 
Savo veizolus išvertus, 
Visada piktai niurnėjo, 
Visada nirtingai šaukė, 
Pravardžiavo žemaklyniu, 
Kelmu ir stuobriu vadino. 


Naują būdą prisiminęs, 
Išbandžiau aš kitą kelią: 
Nusilaužiau beržo rykštę — 
Kaip paukštelį apkabino; 
Nuskabojau ėglio šaką — 
Nuolankiausiai lenktis ėmė; 
O kai žagaru sudrožiau — 
Tai pati ant kaklo puolė“. 


Atsiduso mergužėlė, 
Atsiduso, suvaitojo, 
Pasileido vargšė verkti. 
Žodį tarė, taip kalbėjo: 
„Greit kitiems reikės išeiti, 
Greit kitiems teks atsiskirti; 
Man greičiau reikės išeiti, 

Man greičiau teks atsiskirti, 
Nors ir liūdna iškeliauti, 
Sunkią valandą palikti 
Šitą garsų mūsų sodžių, 
Šitą gražų mūs atšlaimą, 
Kuriame aš dailiai augau, 
310 Kuriame gražiai stiebiausi, 
Kur jaunystę aš praleidau, 
Kur vaikystę prabėgiojau. 


30 

Niekados aš negalvojau, 
Niekuomet nesitikėjau, 
35 Negalvojau, kad išeisiu, 
Netikėjau, kad paliksiu 
Šios pilies laukus ir pievas, 
Šito kalno kauburyną. 
Jau dabar matau, kad skirsiuos, 
Jau tikiu, kad iškeliausiu: 
Jau išgėrėme lig dugno 
Atsisveikinimo alų, 
Apgręžtos jau margos rogės 
Stovi priešakiu į kelią, 
325 Sonu atsuktos į kluoną, 
O kitu — į tėvo tvartus. 

Kuo gi skirdamasi šiandien 
Atsilyginsiu aš, vargšė, 
Motinėlei — už pienelį, 

230 Tėvužėliui — už gerumą, 
Brolužėliui — už meilumą, 
Už švelnumą — seserėlei? 


Dėkui tau, tėveli mano, 
Už gyvenimą šioj gryčioj, 

335 Už tuos pusryčius, ką valgiau, 
Už tuos kąsnelius skaniausius. 


Dėkui tau, motule mano, 
Kad mane supai jaunystėj, 

Kad mažytę prižiūrėjai, 
Savo krūtimi penėjai. 


Dėkui tau, broleli mano, 
Tau, broleli, tau, sesule, 


Aš lenkiuos visiems namiškiams 
Ir visiems vaikystės bendrams, 


Su kuriais kartu aš augau, 
Augdama kartu bėgiojau. 


Neliūdėk, brangus tėveli, 
Nesisielok, motinėle! 
Gimine plačioji mano, 
Mano mylimi gentainiai, 
Jus prašau nenusiminti 

Ir didžiai taip neliūdėti, 
Kad einu į svečią žemę, 
Kad kitur aš iškeliauju! 
Šviečia saulė Sutvėrėjo, 
Dvazga jo skaistus Mėnulis, 
Mirga danguje Žvaigždelės 
Ir keliauja Grigo Ratai, 
Išsitiesdami padangėj, 
Šviesdami visam pasauliui — 
Ne tiktai tėvelio kiemui, 
Ne tiktai gimtam atšlaimui. 


Išeinu aš, iškeliauju 

Iš šio namo, iš auksinio, 

Iš plačios tėvelio gryčios, 

Iš motulės pilno rūsio. 
Palieku laukus ir pelkes, 
Palieku aš savo pievas, 

Savo vandenis šviesiuosius 
Ir smiltingas jų pakrantes — 
Tesimaudo kaimo bobos, 
Piemenėliai tesitaško. 

Trepsintiems paliksiu pelkes, 
Vaikštantiems — laukus ir pievas, 
Besiilsintiems — alksnynus, 
Klydinėjantiems — viržynus, 
Patvorius — visiems, kas žengia, 
Pakeles — visiems, kas eina, 
Bebėgiojantiems — atšlaimą, 
Stoviniuojantiems — pasienį, 
Besitvarkantiems — seklyčią, 
Besišluojantiems — šią aslą, 

Šitą lauką — elniui bėgti, 

Mišką — lūšiai plūdinėti, 
Pieveles — žąsims ganytis, 
Krūmus — paukščiams pailsėti. 


Iškeliausiu aš, išeisiu, 

Su išvykstančiu išvyksiu 

Į rudens naktelės glėbį, 

Į pavasarinį ledą, 

Kur nė pėdsako nelieka, 

Kur pėda neįsispaudžia, 

Kur nesieks sijonas sniego, 
Nenubrauks skvernai pusnynų. 


Kai ateisiu, aplankysiu, 

Kai į savo gryčią grįšiu, — 
Nebgirdės motulė kalbant, 
Neišgirs tėvelis verkiant, 

Nors prie jų pakaušio skųsiuos, 
Nors prie jų galvų rypuosiu: 
Jau žolė jauna sužėlė, 

Ėglio krūmas jau užaugo 

Ant maitintojėlės kūno, 

Ant gimdytojėlės veido. 


O kai antrąkart ateisiu 

Į šį didelį atšlaimą, 

Tai pažins mane tikriausiai 
Tik tie du seni bičiuliai — 

415 

440 


Pastaras tvoros statinis, 
Paskutinė lauko kartis, 
Kur jaunystėje įspraudžiau, 
Kur mergaudama užtvėriau. 


Ir bergždžia motulės karvė, 
Kur jaunystėje dar girdžiau, 
Kur ganiau dar telyčaitę, 
Mūkia vidury atšlaimo, 
Diendaržyje ant mėšlyno, 
Laidare gailingai mykia: 
Tai gal ir pažins karvutė, 
Kad esu šio kiemo vaikas. 


Senas mano tėvo žirgas, 

Ką liuobiau jaunystėj savo, 
Ką mergaudama dar šėriau, 
Žvengia vidury atšlaimo, 
Diendaržyje ant mėšlyno, 
Laidare liūdnai krizena: 
Tai gal ir pažins ašvienis, 
Kad esu šio kiemo vaikas. 


Senas šuo broliuko mano, 
Ką jaunystėj savo šėriau, 
Ką mergaudama išmokiau, 
Loja vidury atšlaimo, 
Diendaržyje ant mėšlyno, 
Laidare gailingai staugia: 
Tai gal ir pažins skalikas, 
Kad esu šio kiemo vaikas. 


Nepažins daugiau nė vienas, 
Kai į savo namą grįšiu, 


Nors čia prieplaukos tos pačios, 


Ta pati sena sodyba, 
Sąsiauriai šalvių tie patys 
Ir ten pat jų neršto vietos. 


356 

Pasilik sveika, trobele, 
Gryčia mano lentastoge! 
Gera bus čia vėl ateiti, 
Miela bus čia vėl sugrįžti. 


445 


Lik sveika tu, priemenėle, 

Priesieni, lentom išklotas! 

Gera bus čia vėl ateiti, 
*0 Miela bus čia vėl sugrįžti. 


Pasiliki sveikas, kieme, 

Tu, atšlaime su šermukšniais! 
Gera bus čia vėl ateiti, 
Miela bus čia vėl sugrįžti. 


“55 Ir visi sveiki palikit: 
Dirvos ir miškai su uogom, 
Pakelės su jų gėlynais, 
Smėlio kalvos su viržynais, 
Ežerai su jų salelėm, 
Sąsiauriai su jų lašišom, 
Dailios kalvos su pušynais, 
Girių daubos su eglynais“. 


460 


Tąsyk kalvis Ilmarinas 
Stvėrė nuotaką į važį, 
Botagu sušėrė arklį, 

Žodį tarė, taip kalbėjo: 
„Ežero krantai, sudievu, 
Ežero krantai ir dirvos, 
Visos pušys ant kalnelio, 
Medžiai dideli pušyne, 

Už trobos — ievynai tankūs, 
Kadagynai prie šaltinio, 
Viso miško uogienojai, 
Uogienojai ir žolynai, 

Eglių šaknys ir karklynai, 
Alksniai ir beržai — sudievu!“ 

Šitaip kalvis Ilmarinas 
Pohjolos namus paliko. 

O vaikai giedoti ėmė. 

Taip jie tarė, taip dainavo: 
„Atlėkė čia juodas paukštis, 
Atsklendė per tankią girią, 
Prikalbėjo mūs antelę, 

Mūs uogelę priviliojo, 

Paėmė mūs obuolėlį, 
Prisimasino žuvelę, 

Smulkiu pinigu papirko, 
Sidabru prisiviliojo. 

Kas dabar mus ves prie upės, 
Prie vandens kas palydės mus? 
Ir stovės tušti kibirai, 
Kabaldžiuos ant sienos naščiai, 
Pasiliks neplautos grindys, 
Nešluota asla liks gryčioj, 

Bus taurių kraštai nešvarūs, 
Apgliaumės puodelių ąsos“. 


O tuo tarpu Ilmarinas 

Draug su mergele jaunąja 
Nuvažiavo, nubildėjo 
Pohjolos plačiom pakrantėm, 
Įlankom medaus nudūmė, 
Smėlio kauburiais nurūko. 
Žvirgždas cypė, smėlis tiško, 
Rogės šliaužė, kelias bėgo, 
Beldės branktas geležinis, 
Pavaža beržinė blūzgė, 
Lenktos atramos braškėjo, 
Virpčiojo ievinis lankas, 
Karklinė aiva treškėjo, 
Skambčiojo žiedai variniai, 
Sparčiai bėgant kalvio arkliui, 
Žvaigždžiakakčiui bešuoliuojant. 

Dieną, antrą taip važiavo, 
Trečią dieną šitaip šliaužė, 
Dešne arklį važnyčiojo, 

O kaire merginą glaudė; 
Po gūnia — kairė jo koja, 
Dešinė — ant rogių sparno. 


515 


Bėris bėgo, važis čiuožė, 
Su diena trumpėjo kelias. 
Pagaliau štai trečią dieną, 
Saulei leidžiantis už miško, 
Kalvio namas pasimatė, 
Pasirodė Ilmos trobos. 
Virvele dūmelis vijos, 
Vinguriavo tirštas dūmas, 
Virš trobelės gumuliavo, 
Volais vertėsi į dangų. 


520 


525 

Jaunikį, nuotaką ir visą pulką sutinka Ilmarino namuose (1—382).— Sve- 
čius gausiai valgydina ir girdo; Veinemeinas gieda ir dėkoja šeimininkui, 
Šeimininkei, piršliui, svočiai ir kitiems vestuvininkams (383—672).— 
Grįžtant iš vestuvių, sulūžta Veinemeino rogės, jis pasitaiso jas 


20 


ir važiuoja namo (673—738) 


Namuose seniai jau laukė, 
Laukė, dairėsi, žiūrėjo, 
Gal jau atvažiuoja svotai 
Kalvio Ilmarino gryčion: 
Seniams išvarvėjo akys, 
Kantriai prie langų besėdint, 
Jaunesniems nutirpo kojos, 
Lūkuriuojant prie vartelių, 
Vaikiščiams atšalo nosys, 
Patvory bestoviniuojant, 
Pusamžiams suplyšo batai, 
Po pakrantę vaikštinėjant. 


Šitaip laukiant vieną dieną, 
Kažkurį ankstyvą rytą, 
Pasigirdo girioj triukšmas, 
Rogių gergždesys smiltynėj. 


Loka, kalvio šeimininkė, 
Kalevatarė gražioji, 

Žodį tarė, taip kalbėjo: 

„Tai sūnaus tikriausiai rogės! 

Tai iš Pohjolos jis grįžta 
Draug su mergele jaunąja! 


Tai sugrįžk į šitą Žemę, 
Tai pasuk į šią sodybą, 
Ženk į tėvo gautą gryčią, 
Tavo bočių pastatytą!“ 


25 


Greitai kalvis Ilmarinas 
Privažiavo savo kiemą, 
Tėvo gautą rąstų gryčią, 
Trobą, bočių pastatytą. 
Jerubės linksmai čiulbėjo 
Ant ievinio rogių lanko, 
Raibos, dailios gegutėlės 
Rogių priekyje kukavo, 
Šokinėjo voveraitės 

Ant klevinių važio ienų. 


30 


35 


Loka, kalvio šeimininkė, 
Kalevatarė gražioji, 

Šitokiais prabilo žodžiais, 

Taip kalbėdama bylojo: 
„Laukė kaimas mėnesėlio, 
Saulės patekant — jaunimas, 
Žemuogių saldžių — vaikučiai, 
Išdervuotos valties — upė; 

Aš nelaukiau mėnesėlio, 
Saulės patekant nelaukiau: 

Aš tiktai sūnelio laukiau, 

Tik sūnelio, tik martelės. 

Rytą vakarą žiūrėjau, 

Kur pražuvo, nežinojau: 

Ar mergelę sau augina““, 
Liesą radęs, ją sau peni, 
Kad lig šiolei nesugrįžta, 
Nors ir grįžti prižadėjo, 
Kol dar pėdsakas matytis, 
Kol dar pėdos neataušo. 

60 


65 

Taip kas rytą aš žiūrėjau, 
Taip kas dieną vis minėjau, 
Kad neatvažiuoja važis, 
Kad neatitrinksi rogės 

Į mažytį mūs atšlaimą, 

Į nedidelę sodybą. 

Nors šiaudinis būtų žirgas, 
Su dviem stipinais būt rogės — 
Rogėmis jas pavadinčiau, 
Jas važiu pagarbavočiau, 
Jei tik sūnų jos atvežtų, 

Į namus jį pargabentų. 


Taip aš laukiau visą laiką, 
Visą dieną taip žiūrėjau; 
Net galva šalin pakrypo, 
Baltas nuometas nuslinko, 
Tiesios akys susivartė 
Laukdamos sūnaus sugrįžtant 
Į mažytį mūs atšlaimą, 

Į nedidelę sodybą. 

Pagaliau jisai sugrįžta, 
Pagaliau jis parvažiuoja: 
Prie šalies skaistus veidelis, 
Raudonskruostė jo pašonėj! 


Ak jauniki, broli mano! 
Iškinkyki žvaigždžiakaktį, 
Liepk nuvesti savo arklį 

Į jo ganiavą pirmykštę, 
Prie jo avižų paleisti! 
Palinkėki mums sveikatos, 
Mus, o ir visus, pasveikink, 
Visą kaimą mūs palabink! 


Pasisveikinęs kaip reikia, 
Pasipasakok, paporink, 
Ar gerai suvažinėjai, 

Ar nesusirgai kelionėj, 


363 


95 


100 


105 


110 


115 


120 


125 


Dvidešimt penkta giesmė 


Kildamas pas savo uošvę, 
Traukdamas į uošvio namą? 
Ar geru gavai mergaitę, 

Ar jėga vartus išlaužei, 
Išvertei mergaitės pilį, 

Ar išgriovei stačią sieną, 

Ar ėjai per uošvės aslą, 

Ar ant uošvio suolo sėdais? 


Jau matau ir nesiklausus, 
Nutuokiu nesiteiravus: 
Sveikas tu suvažinėjai, 
Įveikei laimingai kelią; 
Parsigabenai žąselę, 

Su jėga vartus išlaužei, 
Išvertei lentinę pilį, 
Išardei liepinę sieną, 
Bekeliaudamas pas uošvę, 
Traukdamas į uošvio namą. 
Jo globoj raiba antelė, 
Jo pašonėje vištelė, 
Mergina skaisti jo valioj, 
Valdžioje jo baltaplaukė. 


Kas čia atnešė tą melą, 
Blogą žinią kas paleido, 
Lyg tuščiom jaunikis grįžęs, 
Lyg dykai jo žirgas bėgęs? 
Ne tuščiom jaunikis grįžo, 
Ne dykai jo žirgas bėgo: 
Buvo ką jo žirgui vežti, 
Buvo tempti ką ristūnui! 
Štai jis visas prakaituotas, 
Štai jisai net išputojo 
Tempdamas čionai vištytę, 
Veždamas čia raudonskruostę. 


Lipk, gražuole, iš važelio, 
Kilk iš rogių, mielas turte! 

Nelaipinama išlipki, 
Nekeliama dailiai kelkis — 
Jaunas tavo prikėlėjas, 
Išdidus nešėjas tavo! 


O pakilus iš važelio, 

O išlipusi iš rogių, 

Eik tuo takeliu tamsiuoju, 
Ženk per rusvąjį atšlaimą, 
Kurs išlygintas deglųjų, 
Ištryptas mažų paršelių, 
Ištrepentas avinėlių, 
Arklio karčių išbraukytas! 


Tu žingsniuok žąselės žingsniais, 
Tu krypuok antelės kojom 

Per atšlaimą numazgotą, 

Per išmintą lygią veją, 

Kiemą, uošvio užgyventą 

Ir anytos sutvarkytą, 

Eik per dieverio skiedryną, 
Ženk per melsvą mošos lauką! 
Pastatyk ant slenksčio koją, 
Priemenės asla žingsniuoki, 
Pereik saldžią priemenaitę; 
O iš čia įeik į vidų, 

Po garsių namų žirgeliais, 
Po gražiuoju gryčios stogu!“" 
Čia jau visą šitą žiemą, 

Visą vasarą pernykštę 

Anties kaulų grindys grojo 
Tai, kuri dabar stovės čia. 
Skambino auksinės lubos 
Tai, kuri dabar čia vaikščios, 
Vaiskūs džiaugėsi langeliai 
Ta, kuri po jaisiais sėsis. 


Čia jau visą šitą žiemą, 
Visą vasarą pernykštę 

165 Durų rankenos girgždėjo 
Laukdamos žieduotos rankos, 
Lenkėsi, burkavo slenksčiai, 
Švelniaskvernės pasiilgę, 
Atsidarinėjo durys 

170 Tai, kuri jas uždarytų. 


Čia jau visą šitą žiemą, 

Visą vasarą pernykštę 
Sukinėjosi gryčia mūs 
Laukdama, kas ją apkuoptų, 
Priemenė priimt ketino 

Tą, kuri ją sutvarkytų, 
Džiaugėsi gonkelės margos, 
Kad sulauks, kas jas pašluoja. 


175 


Čia jau visą šitą žiemą, 

Visą vasarą pernykštę 
Gręžėsi slaptai atšlaimas, 
Laukdamas skiedrų rinkėjos, 
Pagarbiai čia lankstės klėtis 
Prieš ateisiančią į klėtį, 
Palubėj palinko kartys, 
Laukdamos jaunosios rūbų. 


180 

Čia jau visą šitą žiemą, 

Visą vasarą pernykštę 

Daržinių stogai burkavo, 
Laukdami tavęs ateisiant, 
Priartėjo tvartai, kūtės 

Prie tavęs, kad juos apkuoptum, 
Prisiartino arklidės 

Prie atplaukiančios antelės. 


190 

Čia jau visą šitą dieną, 

Visą dieną vakarykštę 

Iš pat ryto karvė mūkė, 
Kad šiaudų paduotum glėbį, 
Žvengė tvarte kumeliukas, 

Kad pamestumei jam šieno, 
Avinukas gailiai bliovė, 
Kad ir jam ką nors pakištum. 


Čia jau visą šitą dieną, 

Visą dieną vakarykštę 

Prie langų sėdėjo sčniai, 
Vaikiščiai pakrantėm lakstė, 
Staipės moterys pasieniais, 
Ramstės tarpdury vaikinai, 
Laukdami marčios atvykstant, 
Nuotekuolės atvažiuojant. 


Sveikas, perpildytas kieme, 
Sveiks, atšlaime, vyrų pilnas, 
Sveikos, perpildytos gonkos, 
Gonkos su svečiais visokiais, 
Labas, priemene pilnoji, 

Su žmonėm, su tošies stogu, 
Būk sveika, pilnoji gryčia, 
Šimtalente su vaikiūkščiais, 
Sveiks, mėnuli, sveiks, karaliau““, 
Labas jums, jauni palydai! 
Niekad čia anksčiau nebuvo, 
Nei anksčiau, nei vakar dieną 
Tokio pulko, tokio būrio, 
Šitokio žmonių gražumo. 


Tu, jauniki, broli mielas, 
Atsegiok rausvus parėdus, 
Nuvyniok šilkų dangojus““ 
Ir parodyk savo kiaunę, 
Penkerius metus viliotą, 
O aštuonerius — žiūrėtą! 


Ar gavai, ką mums žadėjai? 
Ketinai gegulę vesti, 

Žemėj baltąją surasti, 

Jūroj sužvejot gražuolę. 

5 Jau matau ir nesiklausus, 


Suprantu nesiteiravus: 
Parsigabenai gegulę, 
Priglaudei antelę raibą, 
Atžalą visų žaliausią 

Iš žaliuojančio krūmyno, 
Šviežią, žydinčią šakelę 
Iš bežydinčio ievyno“. 


240 


Asloje sėdėjo vaikas. 

Iš viduraslio jis tarė: 

„Ką tu čia, brolau, vežiesi! 
Tai dervingo kelmo grožis, 
Tai liemuo dervos statinės, 
Tai tik siūlų lankčio ūgis! 


245 


Štai tau, vargeta jauniki! 

Visą amžių tu norėjai 

Su šimtais mergaitę gauti, 

Ją su tūkstančiais parvesti. 

Tai gavai jau šimtakraitę, 
Parvedei tūkstantakraitę! 
Paėmei iš pelkių varną, 

Nuo tvoros statinio — šarką, 

Iš laukų — baidyklę žvirbliams, 
Juodą paukštę iš arimų! 

Ką ji veikė visą amžių, 

Visą vasarą ką darė, 

Jeigu pirštinių nenėrė, 

Kojinių megzt nepradėjo? 
Tuščiomis trobon atvyko, 

Be pasogos atvažiavo: 

Pelės krebžda kraičio skrynioj, 
Brazda krežy stačiaausės!'*'““ 

Loka, kalvio šeimininkė, 
Kalevatarė gražioji, 
Tuos keistus žodžius išgirdo. 

20 Taip ji tarė, taip kalbėjo: 
„Ką, nedorėli, čia paistai, 
Ką, netikėli, švarnoji? 
Apšnekėkite, ką norit, 
Smeižkite, kas tik patinka, 
Tik ne šitą mergužėlę, 
Tik ne šito namo žmones! 


275 


Pasakei nedorą žodį, 

Piktą paskalą paleidai, 

Lyg vienos nakties teliukas, 
Lyg šuniūkštis vienadienis! 
Paimta gera mergaitė, 
Parvesta visų geriausia: 

Lyg rausvai prisirpus bruknė, 
Tartum žemuogė kalnely, 
Tarsi medy gegutėlė, 

Kaip šermukšnyje paukštelė, 
Lyg beržely margaplunksnė, 
Lyg klevely baltakrūtė. 

Vokietijoje nerastum, 
Estijoje nesutiktum 
Šitokios gražios mergaitės, 
Šitokios meilios antelės, 
Tokio veido dailumėlio, 
Šitokio liemens liaunumo, 
Šitokio baltumo rankų, 
Kaklo tokio išlenkimo. 

Ne tuščiom ji čion atkilo: 

Kailiniai jau atgabenti, 

Atbogintos jau paklodės, 
300 Milas atvežtas iš anksto. 


Turi daug šita mergaitė 
Savo rateliu priverpus, 

Savo verptuvu prisukus, 
Prigaminus savo pirštais 

Audeklų visų balčiausių, 
Žiemą dailiai išvelėtų, 
Baltintų pavasarėlį, 

Vasarą ilgai džiovintų: 
Plevėsuoja jos paklodės, 

30 Pūpso jos minkšti pagalviai, 
Dvazga jos šilkų skarelės, 
Žvyla antklodės vilnonės. 


Tai gera, graži jaunoji, 

Tai martelė raudonskruostė! 
Namuose tu pagarsėjai 
Augdama tėvelio gryčioj; 
Tad garsėki visą amžių 
Martele prie savo vyro! 


315 


Nesirūpink, nesigalvink, 
Rūpesčių neimk į galvą! 
Ne į balą nutekėjai, 
Nuėjai tu ne į griovį: 

Iš duoningos tavo dirvos 
Atvedė į duoningesnę, 

Iš alaus pilnos seklyčios 
Paėmė į dar pilnesnę. 


320 

Mergužėle, jaunuolėle! 
Štai ko aš tave paklausiu: 
Ar atkildama regėjai, 

330 Ar matei tu aukštas stirtas, 
Suplakuotus javo kūgius? 
Tai vis šito namo lobis, 
Tai vis tavo vyro arta, 

Jo aparta, jo apsėta. 

333 Mergužėle, jaunuolėle! 

Štai ką aš tau pasakysiu: 

Jei mokėjai čia ateiti, 

Tai mokėsi čia ir būti! 

Gera marčiai čia gyventi, 

Miela nuotakai čia būti, 
Ji čia laiko pieno kaušą, 
Sviesto statinėlę valdo. 


Gera čia mergaitei būti, 
Miela augti čia vištelei. 
Pirtyje čia platūs plautai, 
Gryčioje suolai čia platūs, 
Šeimininkas — tartum tėvas, 
Šeimininkė — kaip motulė, 
Jų vaikai — tarytum broliai, 
Dukros — kaip seselės tavo. 


Jeigu kartais pasigvieštum, 
Jei ūmai pasinogėtum 
Tėvo sužūtų žuvelių, 
Brolio sumedžiotų virbių, 
Tai nezaunyk jų iš svainio, 
Tai iš šešuro nekaulyk! 
Paprašyki savo vyro, 
Atsiklausk jaunikio savo! 
Nėr čia girioj sutvėrimo, 
Nėr čia tokio keturkojo, 
Nėr padangėje paukštelio, 
Nėr plasnojančio dvisparnio, 
Upėj nėr tokių žuvelių, 
Jūroj nėr jų tokio pulko, 
Kad taviškis nepagautų, 
Tau pagavęs neatneštų. 


Gera čia mergaitei būti, 
Miela augti čia vištelei. 
Girnų sukti čia nereikia, 
Čia nereikia piestos grūsti: 
Kvietelius vanduo čia mala, 
Rugelius krioklys čia trina, 
Bangos čia indus mazgoja, 
Švitrina juos jūros putos. 

Ak auksinis kaime mano, 

Pats geriausias šiam pasauly! 
Pievos ir laukai aplinkui, 

O per vidurį — mūs kaimas; 
Apačioj prie kaimo — krantas, 
O prie kranto — vandenėlis: 
Tinka jis antelei plaukiot, 
Pasisupt vandens paukštelei“. 


Žmonino svečius, vaišino, 
Davė gert, pavalgydino, 
Atnešė mėsos ant stalo, 
Padavė gražių raguolių, 
Prikošė alaus miežinio 

Ir kviečių misos prileido. 


Ligi valiai buvo valgyt, 
Gert ir valgyti lig sočiai 
Iš tų dubenų raudonų, 

Iš gražių medinių lėkščių: 
Buvo atsiriekt pyrago, 
Buvo sviesto užsitepti, 
Buvo atsipjaut lašišos, 
Atsirėžt šalvies užteko 

Su pasidabruotais peiliais, 
Su aštriais auksaašmeniais. 


Nepirktas alus tekėjo, 

Liejosi midus brangiausias, 
Sunkėsi alus iš sijų, 

O midus — iš sienos vagių: 
Tas alus — praplauti lūpoms, 
Tas midus — mintims pajudint. 


Kas gi čia kukuot galėtų, 
Kam gi čia giedot pritiktų? 
Senas, rimtas Veinemeinas, 
Giesmininkas amžinasis, 
Užstalėj giedoti ėmė, 

Giesmes pats posmuot pradėjo. 
Šitokiais prabilo žodžiais, 
Taip kalbėdamas bylojo: 
„Broliai mano, aukso broliai, 
Prieteliai žodingi mano, 
Bendrai mano iškalbingi! 
Paklausykit, ką aš tarsiu! 
Žąsys čia ne per dažniausiai, 
Seserys — ne per tankiausiai, 
Nedažnai su broliu brolis 
Susieina, susitinka 

Ant skurdžių šio krašto dirvų, 
Ant vargingų Pohjos žemių. 


Ar pradėsime jau dainą, 

Ar jau imsim giesmes pinti? 
Dainiaus darbas — uždainuoti, 
Gegutėlės — užkukuoti, 
Žydralaumės — nudažyti, 
Audeklų laumėčios — austi. 


Laplandiečių vaikiai gieda, 
Tralialiuoja šienabačiai |, 
Gabalą briedienos gavę, 
Elnio šoninės užvalgę; 

Tai kodėl gi aš negiedu, 
Ko mūs vaikiai nedainuoja 
Įvairių ruginių valgių 
Burną sočiai prisikimšę? 


Laplandiečių vaikiai gieda, 
Skambiai traukia šienabačiai, 
Kaušą vandenio išgėrę, 
Duona luobine užkandę; 

Tai kodėl gi aš negiedu, 

Ko mūs vaikiai nedainuoja 
Gavę gėrimo grūdinio, 
Gerdami miežinį alų? 

Laplandiečių vaikiai gieda, 
Skambiai traukia šienabačiai, 
Ant ugniaviečių sutūpę, 
Laužo pelenuos sugulę; 

Tai kodėl gi aš negiedu, 

Ko mūs vaikiai nedainuoja 
Po garsių namų žirgeliais, 
Po gražiuoju gryčios stogu? 


Gera šičia vyrams būti, 
Miela moterims gyventi 
Prie alaus statinės šono, 
Prie saldaus midaus ąsočio; 
Sąsiauriuos šalvių čia pilna, 
Knibžda duburiuos lašišų, 
Valgant valgio čia užtenka, 
Geriant gėrimo netrūksta. 


Gera šičia vyrams būti, 
Miela moterims gyventi. 
Ne su rūpesčiu čia valgo, 
Ne su liūdesiu gyvena; 
Nesirūpindami valgo, 
Neliūdėdami gyvena, 

Kol dar šeimininkas gyvas, 
Kol gyvuoja šeimininkė. 


Kam pirmiausia padėkoti — 
Šeimininkui, šeimininkei? 
Kitados pirmiausia vyrai 
Dėkavojo šeimininkui, 
Kurs pastatė baloj gryčią, 
Tankumynuos ją sukirto 
Drūtgaliais pušis paguldęs, 
Jų viršūnes nugenėjęs, 
Gerą vietą pasirinkęs, 
Tvirtą rentinį surentęs, 
Savo šeimai trobą davė, 
Gražią dubą sau iškėlė; 

Kirto tankmėje sienojus, 
Leido sau rąstus nuo kalno, 
Tampė kartis iš uogyno, 

O gegnes — iš akmenyno, 
Nešė tošis iš ievyno, 
Samanas iš pelkių plėšė. 


Suręsta gryčia kaip reikia, 
Vietoj uždingsnis sukrautas. 
Šimtas vyrų sienas rentė, 
Tūkstantis ant stogo plušo 
Statant šitą gražią gryčią, 
Gryčioje grindas paklojant. 


Jau iš tikro, šeimininkui 
Šitą dailią trobą keliant, 
Darganų plaukai daug matė, 
Daug baisių audrų regėjo. 
Ir ne sykį jis paliko 

Savo pirštines ant kelmo, 
Ant šakos — kepurę savo, 
Savo kojines — pelkynėj. 


Tankiai geras šeimininkas, 
Aušrai rytuose aušrojant, 
Už visus anksčiausia kėlės, 
Niekam sodoje negirdint, 
Budinos rytais prie laužo, 
Iš šakų lapinės ropštės; 
Skujos plaukus jo šukavo, 
O rasa akis jam plovė. 


Tai todėl mūs šeimininkas 


Tiek svetelių gryčioj turi: 
Suolas pilnas giesmininkų, 


Linksmintojų — pilnas langas, 


Asloj — kalbančių gausybė, 


Užkrosny — raganių bažmas, 


Stovinčių pilni pasieniai, 

Patvoriais daugybė vaikšto, 
Po atšlaimą bindzinėja, 
Po dirvoną vamplinėja. 


Padėkoję šeimininkui, 

520 Šeimininkei ačiū tarsim, 
Kad, pridarius šitiek valgių, 
Ilgą stalą jais nukrovė. 


Iškepė ji skalsią duoną 

Ir užminkė daug šustinio 
Plaštakom lengvutėm savo, 
Dešimčia mikliųjų pirštų; 
Greit iškilo jos ragaišis, 
Greit svečius pavalgydino 
Gausiai davusi kiaulienos, 
Pūstaplučių pyragėlių. 
Peilių ašmenys išvirto 

Ir nulūžo jų viršūnės, 
Beskeliant lašišos galvą, 
Lydžio galvą bedalijant. 

335 Tankiai mūsų šeimininkė, 
Moteriškė apsukrioji, 
Kėlės gaidžiui nepragydus, 
Vištos vaikui negiedojus, 
Ruošė mums vestuvių puotą, 

0 Daug darbų visokių dirbo, 
Kol mielių prisigamino, 
Kolei išvirė alutį. 


Puikiai mūsų šeimininkė, 
Moteriškė apsukrioji, 

> Alų padaryt mokėjo, 
Gardų gėrimą išvirti 
Iš sudygusio salyklo, 
Iš saldaus salyklo savo, 
Pagaliu jo nepamaišius, 


30 Naščiais jo nepakilnojus — 

Savo plaštakom jį vartė, 
Maišė, suko savo rankom 
Pirtyje nepakūrentoj, 

Ant švariai nuplautų plautų. 


Mūs geroji šeimininkė, 
Moteriškė apsukrioji, 
Nedavė daigams sukristi, 
Peraugt nedavė salyklui; 
Vaikščiojo dažnai į pirtį, 
Kas vidurnaktį skubėjo 
Nebijodama nė vilko, 

Nė baisaus žvėries girinio. 


Šeimininkei padėkoję, 

Savo piršliui padėkosim! 

Kas gi paimtas už piršlį, 

Kas už vedlį pastatytas? 

Mūs apylinkėj — geriausias, 
Musų kaime — laimingiausias. 


Mus piršlys, mūs geradėjas, 
Vilki užjūrio kaptoną: 

Ties pažastimis jis ankštas, 
Prie juosmens jis dailiai gula. 


Mūs piršlys, mūs geradėjas, 
Vilki siaurą sermėgėlę: 

Jos skvernai smėlynus šluoja, 
Velkasi žeme iš paskos. 


Marškinių truputis matos, 
Prasišviečia truputėlis: 

Lyg Mėnulio dukros austa, . 
Tartum alvakrūtės siūta. 


Mūs piršlys, mūs geradėjas, 
Apsijuosęs vilnų juostą, 
Saulės dukros dailiai austą, 

Marganagės iškaišytą, 
385 Kai ugnelės dar nebuvo, 
Kai ugnies dar nežinojom. 


Mūs piršlys, mūs geradėjas, 
Kojinėm šilkinėm mūvi: 
Kojinių šilkiniai raiščiai, 

390 Iš aksomo kaspinėliai, 
Aukso siūlais išadyti, 
Sidabru išdabinėti. 


Mūs piršlys, mūs geradėjas, 
Vokiškom pušnim jis avi: 

35 Jos tarytum gulbės upėj, 
Tartum įkalnėje antys, 
Kaip žąselės ant šakelės, 
Lyg paukšteliai girios lūžtvėj. 


Mūs piršlys, mūs geradėjas, 
600 Auksaplaukis, auksasruogis, 
Auksabarzdis garbiniuotas; 
Ant galvos aukšta kepurė 
Debesis padangėj siekia, 
Girioje virš medžių kyšo — 
605 Jos už šimtą nenupirksi, 
Jos už tūkstantį negausi. 


Savo piršliui padėkoję, 

Imsimės dėkoti svočiai! 

Tai iš kur mes svočią gavom, 
00 Tai iš kur laimingą ėmėm? 


Taigi gavome svočiutę, 
Taigi paėmėm laimingą, 
Net už Tanikos ją radom, 
Už naujos pilies!" aptikom. 


65 Net ir ne tenai ją radom, 
Net visai ne ten aptikom! 


Dvidešimt penkta giesmė 


620 


625 


630 


635 


640 


645 


650 


Taigi gavome svočiutę, 
Taigi paėmėm laimingą 
Nuo Baltosios jūros kranto, 
Nuo atavarų plačiųjų. 


Net ir ne tenai ją radom, 
Net visai ne ten aptikom! 
Augo žemėj žemuogėlė, 
Sirpo sau smiltynėj bruknė, 
Supos pievoje žolelė, 
Skynime — gėlė auksinė: 
Tai iš ten svočiutę gavom, 
Tai iš ten laimingą ėmėm. 


Tai daili burna svočiutės — 
Tartum suomių šaudyklėlė; 
Tai svočiutės akys švitrios — 
Tartum danguje žvaigždelės; 
Smilkiniai svočios tai spindi 
Lyg virš jūros mėnesėlis. 


Mūs svočiutės baltą kaklą 
Puošia aukso grandinėliai, 
Jos galva auksakasnykė, 
Rankos auksu padabintos, 
Jos piršteliai auksažiedžiai, 
Ausys jos auksaauskarės, 
Smilkiniai jos auksamazgiai, 
Antakiai jos deimantiniai. 


Aš maniau — mėnulis spindi, 
Kai suspindo aukso segė; 
Pamaniau — saulutė šviečia, 
Kai apikaklė sušvito; 
Pagalvojau — supas laivas, 
Kyką ant galvos išvydęs. 


Štai ir svočiai padėkojau; 
O dabar svečius apžvelgsiu, 

Ar gražiai svečiai atrodo, 
Ar gerai senimas laikos, 
Ar dailus, meilus jaunimas, 
Ar visi svečiai išvaizdūs! 


Štai svečius ir apžiūrėjau, 
Lyg pažįstamus nuo seno: 
Niekados čia dar nebuvo 
Ir tikriausiai nebebus jau 
Šitokio žmonių dailumo, 
Šitokio svečių gražumo, 
Šitokio stipraus senimo, 
Šitokio meilaus jaunimo. 
Visas pulkas gelumbėtas, 
Tartum apšerkšnijęs miškas: 
Apačioj — lyg rytas švinta, 
Viršuje — lyg saulė teka. 


Nebrangus sidabras buvo 

Ir pigus čia buvo auksas: 
Terbos pinigų ant lauko, 
Pinigų kapšai ant kelio 

Tiems sveteliams suprašytiems, 
Tos puotos kviestinių šlovei'**!“ 


Senas, rimtas Veinemeinas, 
Giesmininkas amžinasis, 
Sėdosi po to į važį, 
Tiesiai į namus pasuko; 
Savo giesmes vis giedojo, 
Vis giedojo, vis dėliojo. 
Traukė vieną, dėjo antrą. 
O begiedant trečią giesmę, 
Rogės už akmens užkliuvo, 
Stipinai užkliudė kelmą: 
Subyrėjo dainiaus rogės, 
Rogių pavažos suskilo, 
Stipinai per pusę lūžo, 
Išsibarstė rogių šonai. 


Dvidešimt penkta giesmė 


690 


695 


700 


705 


710 


715 


720 


Tarė senas Veinemeinas, 
Šitaip tarė, taip kalbėjo: 
„Gal yra kas iš jaunimo, 
Iš priaugančiųjų pulko, 
Gal yra kas iš senimo, 
Iš mažėjančiųjų būrio, 
Kas, į Tuonelą nuėjęs, 
Kas, į Manalą nukakęs, 
Grąžtą Tuoneloj paimtų, 
Jį iš Manalos atneštų, 
Kad roges pasidaryčiau, 
Važį sau pasitaisyčiau?“ 


Ir jaunimas jam atsakė, 
Ir senimas šitaip tarė: 
„Neužeisi tarp jaunimo, 
Tarp senimno nesutiksi, 
Giminėj didžioj nerasi 
Šitokio narsaus galiūno, 
Kurs, į Tuonelą nuėjęs, 
Kurs, į Manalą nukakęs, 
Grąžtą Tuoneloj paimtų, 
Jį iš Manalos atneštų, 
Kad roges pasidarytum, 
Važį sau pasitaisytum“. 


Tąsyk senas Veinemeinas, 
Giesmininkas amžinasis, 
Vėlek Tuonelon nuėjo, 
Manalon vėl nukeliavo, 
Gavo Tuoneloj jis grąžtą, 
Manalos jį gryčioj rado. 


Tąsyk senas Veinemeinas 
Išgiedojo tankią girią, 
Tiesų ąžuolą toj girioj, 
Dailų, tinkamą šermukšnį; 
Tai iš jų roges sau taisė, 
Pavažas iš jų sau rietė, 

Stipinus iš jų sau darė 

Ir lankus iš jų sau lenkė: 
Taip roges jis pasitaisė, 
Pasidirbo naują važį. 
Pažabojo kumeliuką, 

Bėrį į roges pakinkė, 

Pats į važį atsisėdo, 

Ant sėdynės nusileido. 
Žirgas bėgo be botago, 
Skubinos nepavarytas 

Ten, kur laukė jo abrakas, 
Pašaras jo ankstyvesnis; 
Vežė seną Veinemeiną, 
Amžinąjį giesmininką, 
Nešė prie savųjų durų, 
Prie gimtosios gryčios slenksčio. 

382 


Leminkeinas, supykęs, kad jo nepakvietė į vestuves, vis dėlto nutaria ke- 
liauti į Pohjolą, nepaisydamas motinos draudimo ir tų pavojų, kurie, pasak 
motinos, jo laukia (1—382).— Išvyksta į kelionę ir savo burtų dėka 


laimingai pereina visas pavojingas vietas (383—776) 


20 


Ahtis saloje gyveno, 
Kauko įlankos pašonėj. 
Savo lauką Ahtis arė, 
Savo dirvą jis vagojo. 
Ir gerų ausų jis buvo, 
Gerą klausą jis turėjo. 


Ir išgirdo kaime klegant, 
Užu ežero triukšmaujant, 
Plikšaloje kojas trinksint, 
Pavažas per smėlį cypiant. 
Kilo piktas įtarimas, 

Šovė jam mintis į galvą: 


„Pohjoloj vestuvės ūžia, 


Paslapčia nuo jo puotauja'?*! 


Iškreipė iš pykčio burną, 
Juodą ūusą tik patąsė; 
Kraujas gyslose sustingo, 
Jo liesi skruostai pabalo. 
Greitai metė lauką aręs, 
Vagą nebaigtą paliko. 
Šoko jis ant arklio raitas, 

Tiesiai į namus nurūko, 
Pas motulę savo mielą, 
Pas gimdytojėlę savo. 


25 O parjojęs šitaip tarė, 
Taip atėjęs jis pasakė: 
„Motinėle, sengalvėle! 
Greitai mitalo padėki 
Vyrui alkanam užvalgyt, 

30 Nusidirbusiam užkąsti! 
Iškūrenk taipogi pirtį, 
Veikiai pertuvę pašildyk 
Didvyriui nusimazgoti, 
Jaunikaičiui nusiprausti!“ 


35 Leminkeino motinėlė 
Greitai mitalo padėjo 
Vyrui alkanam užvalgyt, 
Nusidirbusiam užkąsti, 
Veikiai pertuvę pašildė, 

40 Spėriai pirtį iškūreno. 


Lengvapėdis Leminkeinas 
Tučtuojau gerai pavalgė; 
Nusiskubino į pirtį, 
Tiesiai pertuvėn nuėjo. 
* Ten, kikilis, nusimaudė, 
Sniegena, nusimazgojo; 
Kaip linai galva baltavo, 
Kaklas baltumu spindėjo. 


Iš pirties namo parėjo. 
Žodį tarė, taip kalbėjo: 
„Motinėle, sengalvėle! 

Eik į klėtį ant kalnelio, 
Marškinius gražius paimki, 
Drapanas geras atnešk man 
Apsivilkt, apsitaisyti, 

Savo liemeniui papuošti!“ 

Ėmė motina teirautis, 
Klausinėt senutė ėmė: 
„Kurgi tu ruošies, sūneli? 
Ar keliausi lūšies gaudyt, 
Ar ant slidžių briedį vysies, 
Ar voveraites medžiosi?“ 


Šitaip tarė Leminkeinas, 
Taip atsakė Kaukomielis: 
„Ak penėtoja, motule! 
Leidžiuosi ne lūšies gaudyt, 
Ne ant slidžių briedžio vytis, 
Ne medžioti voveraičių; 
Leidžiuosi į Pohjos puotą, 
Į išgertuves keliauju. 
Marškinius gražius paduoki, 
Drapanas geras atneški, 
Kur per vestuves nešioju, 
Su kuriom einu į puotą!“ 


Motina visaip jį draudė, 

Jį žmona atkalbinėjo; 

Taip dvi moterys užgynė, 
Uždraudė trys žemės laumės 
Leminkeinui iškeliauti, 
Pohjos pokylin patraukti. 


Motinėlė sūnui tarė, 

Savo vaikui taip kalbėjo: 
„Tik tu neik, sūneli mano, 
Neiki, Kaukai mano mielas, 
Neik tiktai į Pohjos puotą, 
Į tą pokylį didžiulį! 

Niekas ten tavęs neprašė, 
Niekas ten tavęs nelaukia“. 


Lengvapėdis Leminkeinas 
Žodį tarė, taip kalbėjo: 
„Silpnas — pakviestas ateina, 

O stiprus — ir be kvietimo! 
Šitai čia kvietimas mano, 
Čia kvieslys štai nuolatinis: 
?5 Tai ugniaašmenis kardas, 
Tai šveitrusis kalavijas'??“. 


Leminkeino motinėlė 

Vis dar baudėsi uždrausti: 
„Tik tu neik, sūneli mano, 
Neik tiktai į Pohjos puotą! 
Dauge! didelių baisybių 

Toj kelionėje sutiksi — 
Tyko trys baisiausios mirtys, 
Pražūtis trejopa laukia“. 


100 


105 Šitaip tarė Leminkeinas, 
Taip atsakė Kaukomielis: 
„Visados visur tos bobos 
Pražūtį ir mirtį mato. 
Didvyrio jos nebaugina, 

"10 Vyras nelabai jų saugos. 
Kaip ten būtų, kaip nebūtų 
Apsakyk, kad aš žinočiau: 
Kas tokia mirtis pirmoji, 
Kas antra, kas paskutinė?“ 


"5 Leminkeino močia tarė, 
Sengalvėlė jam atsakė: 
„Pasakysiu tikrą tiesą, 

O ne tai, ko vyras nori. 
Apsakysiu pirmą mirtį. 
120. Štai kokia mirtis pirmoji: 
Kelio galą nukeliavus, 
Pavažiavus vieną dieną, 

Pasitiks ugninė upė, 
Pasilies po tavo kojom. 

125 Upėje — krioklys ugninis, 

Krioklyje — uola ugninė, 


25. PLB 12 


Dvidešimt šešta giesmė 


130 


135 


140 


145 


150 


155 


160 


Ant uolos — kalva ugninė, 
Ant kalvos — ugnies erelis: 
Naktį jis dantis galanda, 
Dieną sau nagus jis pusto 
Laukdamas bepasirodant 
Atėjūno neprašyto'“““, 


Šitaip tarė Leminkeinas, 
Taip atsakė Kaukomielis: 
„Ši mirtis pritinka boboms, 


Tik ne vyrams, ne galiūnams. 


Rasiu būdą apsiginti, 
Gerą išeitį surasiu: 
Išgiedosiu alksnio arklį, 
O ant jo — alksninį vyrą, 
Jį šalia pasistatysiu, 

Jį pirma savęs paleisiu; 
Pats į antį pasiversiu, 
Pasivertęs pasinersiu, 

Pro erelį tą praplauksiu, 


Pro aštrius nagus prasmuksiu. 


Ak brangioji motinėle! 
Apsakyki antrą mirtį!“ 


Leminkeino močia tarė: 
„Štai kokia mirtis antroji: 
Kelio galą nukeliavus, 
Antrą dieną bevažiuojant, 
Pasitiks duobė ugninė, 
Perkirtus skersai tau kelią; 
Rytuose be galo bus ji 

Ir vakaruose — be galo: 
Akmenys karšti liepsnos ten, 
Spigins ten įkaitę uolos. 
Tai tenai šimtai pakliuvo, 
Tūkstančiai tenai prapuolė, 
Šimtas didvyrių ginkluotų, 
Tūkstantis žirgų plieninių“. 

Šitaip tarė Leminkeinas, 
Taip atsakė Kaukomielis: 
165 „Šitokia mirtis ne vyrui, 
Ne galiūnui šitoks galas. 
Rasiu būdą apsiginti, 
Gerą išeitį surasiu: 
Išgiedosiu sniego vyrą, 
170 Pasidirbsiu sau ledinį 
Ir į ugnį jį įgrūsiu, 
Ir įstumsiu jį į liepsną 
Tartumei į karštą pirtį 
Su varinėm vantom pertis; 
175 Pats aš šonu prasiskverbsiu, 
Greit pro ugnį prasibrausiu, 
Kad barzda neužsidegtų, 
Kad plaukai neužsipliekstų. 
Ak brangioji motinėle! 
180 Apsakyki trečią mirtį!“ 


Leminkeino močia tarė: 
„Štai kokia mirtis trečioji: 
Galą kelio nukeliavęs, 

Dar dienelę pavažiavęs, 
Pohjolos vartus pasieksi, 
Siaurėliausią vietą rasi: 

Ten užpuls narsuolį vilkas, 
Pasitiks lokys galiūną, 
Pohjos tarpvartėj ims plėšyt, 
Puls draskyt siauriausioj vietoj. 
Šimtas vyrų ten prapuolė, 
Tukstantis galiūnų žuvo — 
Ko gi jiems tavęs nepulti, 
Ko beginklio nesuėsti?“ 

195 Šitaip tarė Leminkeinas, 


Taip atsakė Kaukomielis: 
„Jauną avį lai sau ėda, 

Lai šviežieną jie sau drasko, 
O ne vyrą, nors silpniausią, 

200 Ne galiūną, nors menkiausią! 

Vyro diržą apsijuosęs, 

Vyro sagtį susiveržęs, 

Vyro segę susisegęs, 
Niekados aš nepakliūsiu 
Untamo vilkams į gerklę, 
Užkeiktiems žvėrims į ryklę. 


Išsisuksiu aš nuo vilko, 
Rasiu išeitį nuo lokio: 
Išgiedosiu vilkui žąslus, 
Geležies grandinę — lokiui 
Ar į išspaudas sutrinsiu, 

Į druzgus juos sukaposiu. 
Šitaip aš iš jų ištrūksiu, 
Kelio galą taip pasieksiu“. 


Leminkeino močia tarė: 
„Dar toli lig kelio galo! 
Apsakiau, kas bus beeinant, 
Kas nutiks tau bekeliaujant, 
Kur tavęs trys baisios mirtys, 
Pražūtis trejopa laukia; 

O nuvykus, nukeliavus 
Didesni pavojai tyko. 
Eidamas keliu, netrukus 

Tu prieisi Pohjos kiemą, 
Geležinę kiemo tvorą, 
Kiemo užtvarą plieninį. 

Jis nuo žemės lig padangių, 
Nuo padangių ligi žemės 
Ietimis bus nusmaigstytas, 
Kirmėlėm baisiom išpintas, 
Užuraišiotas gyvatėm 

Ir driežais užsukinėtas; 
Raitos uodegos jų ilgos, 
Šnypščia, vartosi jų galvos, 
Uodegos iš kiemo pusės, 
Už tvoros jų galvos piktos. 

Žemėj kirmėlės vyniojas, 
Rangos šnypštėlės, gyvatės, 
Geluonis iškišę, šnypščia, 
Uodegas iš pykčio raito. 

O viena, visų baisiausia, 
Guli it baslys prie vartų, 
Tartum šienkartė ilgiausia, 
Lyg tvorastulpis storiausias, — 
Jos gerklėj liežuvis verda, 
Šnypščia ji, iškėlus kramę, 
Ir ne kam kitam grasina, 

O tik tau vienam, vargšeli“. 

Šitaip tarė Leminkeinas, 
Taip atsakė Kaukomielis: 
„Šitokia mirtis — tai vaikui, 
Tik ne vyrui šitoks galas. 
Moku aš užkeikti ugnį, 
Smarkią liepsną nuraminti, 
Moku kirmėles užburti, 
Gyvates nukreipt į šalį. 

Štai anąsyk, vakar dieną, 

Aš ariau angių dirvoną, 
Purenau gyvačių lauką, 
Rankom jį plikom vagojau, 
Pirštais šnypštėles aš gaudžiau, 
Rankom gyvates teriojau; 
Dešimt šnypštėlių nudėjau, 
Užmušiau gyvačių šimtą: 

Ant nagų — gyvačių kraujas, 
Rankos jų taukais taukuotos. '?' 
Tai turbūt aš nepražūsiu, 
Tai taip greitai nepakliūsiu 
Didžiai šnypštėlei į ryklę, 

Į plačius nasrus gyvatei: 
Pats niekšes tas nugalėsiu, 
Pats bjaurybes tas įveiksiu, 
Kirmėles šalin nuvysiu, 

Jas nuo kelio nugiedosiu, 

Žengsiu pats į Pohjos kiemą, 
Pats į gryčią prasisprausiu“. 


Leminkeino močia tarė: 
„Jau tik neik, sūneli mano, 
Neik tiktai į Pohjos trobą, 
Neik į Sarijolos gryčią! 
Vyrai su kardais ten sėdi, 
Stovi ten ginkluoti vyrai, 
Nuo alaus jau sukvailioję, 
Jau padūkę nuo gėrimo. 
Įgiedos tave jie, vargšą, 

Į ugninį kalaviją: 
Stipresnius jie nugiedojo, 
Didesnius jie nugalėjo“. 


Šitaip tarė Leminkeinas, 
Taip atsakė Kaukomielis: 
„Jau esu anksčiau ten buvęs, 
Pohjos gryčiose gyvenęs. 
Nenukaivins laplandietis, 
Nesugurins nė turjietis; 

Aš įveiksiu laplandietį, 
Nugiedosiu aš turjietį: 

Jo pečius perpus žodžiuosiu, 
Smakrą jo kiaurai varduosiu, 
Marškinius jo sudraskysiu, 
Perlaušiu krūtinės kaulus“. 


Leminkeino močia tarė: 

„Ak sūneli vargdienėli! 

Savo praeitim giriesi, 

Savo žygiais vakarykščiais! 
Taip, tikrai esi ten buvęs, 
Pohjos gryčiose gyvenęs: 

Po visas balas plaujojai, 
Išnaršei visus dumblynus, 
Dundančiais kriokliais ritaisi, 
Pasroviui plaukei kaip šapas, 

Tuonio slenkstį čiupinėjai, 
Manalos gelmėj gulėjai! 

Ir lig šiol ten būtum likęs, 
Jei ne motinėlė tavo. 


31 

Atsimink, ką pasakysiu: 

Kai prieisi Pohjos gryčią, 
Kalną, karčių prismaigstytą, 
Kiemą, mietų pribedžiotą,— 
Tai ant jų bus vyrų galvos; 
320 Be galvos bus vienas mietas: 
Tai ant šito smailo mieto 

Ir užmaukšlins tavo galvą!“ 


Šitaip tarė Leminkeinas, 
Taip atsakė Kaukomielis: 
„Tesirūpina tuo niekšas, 
Te netikėliui sapnuojas 
Šešeri kautynių metai, 
Karo vasaros septynios! 
Didvyris nebijo karo, 
Vyras jo nė kiek nevengia. 
Karo marškinius atnešk man, 
Senąjį kovos drabužį! 

Pats paimsiu tėvo kardą, 
Tėvužėlio kalaviją; 

Šaltyje ilgai jis buvo, 
Tamsoje ilgai gulėjo, 
Verkė ten jis visą amžių, 
Rankos vyriškos ilgėjos“. 

Karo marškinius jis gavo, 
30 Senąjį kovos drabužį; 
Pagriebė tėvelio kardą, 
Savo tėvo karo draugą, 
Į grindis iškėlęs trenkė, 
Kirto ašmenim į aslą: 
345 Sulingavo rankoj kardas 
Kaip jaunos ievos viršūnė, 

Tartum liaunas ėglio stiebas. 
Ir pasakė Leminkeinas: 
„Vargiai Pohjolos kamaroj, 
Vargiai Sarijolos gryčioj 

Drįs kas nors paliest šį kardą, 
Apžiūrėt šį kalaviją!“ 


Pagriebė nuo sienos lanką, 
Čiupo kilpinį nuo kablio. 
Šitokiais prabilo žodžiais, 
Taip kalbėdamas bylojo: 
„Tą aš vyru pavadinčiau, 
Galiūnu aš tą laikyčiau, 
Kas sulenktų mano lanką, 
Mano kilpinį ištemptų 
Pohjolos tamsioj kamaroj, 
Sarijolos kaimo gryčioj“. 


Šitaip taręs, Leminkeinas, 
Tas gražuolis Kaukomielis, 
Karo marškiniais dabinos, 
Mūšio drapanomis rėdės. 
Savo vergui jis pasakė, 
Žodį tarė, taip kalbėjo: 

„Oi tu, mano pirktas verge, 
Įsigytas darbininke! 
Pažabok man karo žirgą, 
Pakinkyk kautynių arklį, 
Kad galėčiau traukt į puotą, 
Į didžiulį Lempo balių!“ 


Paklusnus ir greitas vergas 
Tuoj į kiemą iškurnėjo, 
Pažabojo kumeliuką, 

Greit pakinkė ugniaspalvį. 
O sugrįžęs šitaip tarė: 
„Padariau, kas buvo liepta, 
Pažabojau tavo žirgą, 
Pakinkiau tau kumeliuką“. 


393 


Dvidešimt šešta giesmė 


385 


390 


395 


400 


405 


410 


415 


Lengvapėdžiui Leminkeinui 
Laikas iškeliaut atėjo. 
Rankos varė, rankos draudė, 
Ragino gysloti pirštai. 

Tad pakilo, kaip ketino, 
Drąsiai, taigi, iškeliavo. 


Motina dar mokė sūnų, 

Vis graudeno jį senoji 
Tarpduryje — iš po gegnių, 
Priekrosny — nuo savo puodų: 
„Sūnaitėli, vientūrėli, 

Jeigu jau į puotą trauki, 

Jei keliauji, kur žadėjai, — 
Gerk tenai tik pusę kaušo, 
Taurę tik perpus nugerki; 
Atiduok kitam jos pusę, 
Menkesniam — menkesnę pusę: 
Taurėje gyvatė guli, 

Kauše kirmėlė voliojas!“ 


Vis dar mokė savo sūnų, 
Savo vaiką dar graudeno 
Nuo galinio lauko ežios, 
Nuo vartelių paskutinių: 
„Jeigu jau į puotą trauki, 
Jei keliauji, kur žadėjai, 

Tai užsėsk tik pusę vietos, 
Ženk tenai tik pusę žingsnio, 
Kam kitam užleiski pusę, 
Menkesniam — menkesnę pusę. 
Šitaip didvyriu tu tapsi, 
Pasirodysi galiūnu, 

Šitaip tu teisme laimėsi, 
Bylą šitaip tu išloši, 

Tarp galiūnų nepražūusi, 
Neprapulsi tarp stipruolių“. 

Iškeliavo Leminkeinas, 
Į lengvas roges įsėdęs; 
Rykštele ristūnui kirto, 
Perlų botagu sušėrė. 
Pasileido žirgas bėgti, 
Leidosi risnot ristūnas. 


Galą kelio nuvažiavo, 
Nurisnojo truputėlį, 

Pulką tetervų išvydo. 
Baugščios tetervos pakilo, 
Nuplasnojo paukščių pulkas, 
Priešais arklį nuvasnojo. 


Liko truputis pūkelių, 
Tetervų plunksnelių liko. 
Leminkeinas jas surinko, 
Į kišenę įsidėjo: 

Nežinai, kas gali būti, 
Bekeliaujant atsitikti; 
Viskas namuose praverčia, 
Gėdos atsarga nedaro. 


Pavažiavo truputėlį, 
Galą kelio nurisnojo; 
Štai arklys ausis pastatė, 
Pasibaidė, aplėpausis. 


Lengvapėdis Leminkeinas, 
Tas gražuolis Kaukomielis, 
Savo rogėse pakilo, 
Pažiūrėti atsistojo: 

Taip, teisybę močia sakė, 
Tiesą tvirtino senoji! 
Vilnija ugninė upė, 
Perkirsdama arkliui kelią. 
Upėje — krioklys ugninis, 
Krioklyje — uola ugninė, 
Ant uolos — kalva ugninė, 

Ant kalvos — ugnies erelis: 
3 Jo gerklė ugnim putojo, 
Liejosi ugnis iš žiočių, 
Ugnimi žioravo plunksnos, 
Žiežirbomis kibirkščiavo. 


Iš toli pamatė Kauką, 
Leminkeiną pastebėjo: 
„Kurgi tu keliauji, Kaukai, 
Kur važiuoji, Leminkeinai?“ 


460 


Leminkeinas žodį tarė, 

Taip atsakė Kaukomielis: 
„Leidžiuosi į Pohjos puotą, 

Į išgertuves keliauju. 

Pasitrauk šiek tiek į šoną, 

Eik šalin nuo mano kelio, 
Leisk toliau keliaut keleiviui, 
Tuo labiau dar — Leminkeinui, 
Leisk šalia jam pravažiuoti, 
Pro tave jam leisk praeiti!“ 

Taip atsakė jam erelis, 
Ugniagerklis sušnabždėjo: 
„Leisiu aš keliaut keleiviui, 
Tuo labiau dar Leminkeinui, 
Leisiu per nasrus praeiti, 
Pravažiuot per mano ryklę: 
Šičia eina tavo kelias, 

Čia tai tu tikrai nukaksi 

Į didžiulę, ilgą puotą, 

Kur per amžius sau sėdėsi“. 


475 


480 


Betgi kas jam, Leminkeinui! 
Nelabai jis išsigando. 
Pasigraibė po kišenę, 
Krepšyje pagrabaliojo, 
Tetervos plunksnelių rado; 
Ėmė jas iš lėto trinti, 

Tarp delnų pradėjo maigyt, 
Pirštais vyturiuoti ėmė. 

Iš tų plunksnų paukščių pulkas, 
Tetervų būrys išėjo. 

Jas į žiomenis ereliui, 

Jas į koserę jo godžią, 

Į ugninio paukščio ryklę, 

Į plėšrius dantis sugrūdo. 

Taip jisai išsivadavo, 

Pirmą dieną taip ištrūko. 


Rykštele ristūnui kirto, 
Perlų botagu sušėrė. 
Žirgas tiesiai pasileido, 
Trankiai ristas nurisnojo. 


Nuvažiavo kelio galą, 
Nukeliavo truputėlį; 

Ėmė eržilas baidytis, 
Prunkštauti arklys pradėjo. 


Pasikėlė jis iš rogių, 
Pažiūrėti atsistojo: 

Taip, teisybę močia sakė, 
Tiesą tvirtino senoji! 
Žerplėjo duobė ugninė, 
Perkirtus skersai jam kelią; 
Rytuose be galo buvo 

Ir vakaruose — be galo; 
Akmenys joje liepsnojo, 
Spigino įkaitę uolos. 


Betgi kas jam, Leminkeinui! 
Ėmė jis maldauti Uko: 

„Ak aukščiausias dieve Ukai, 
Mūsų dangiškasai tėve! 

Iš rytų siųsk debesėlį, 
Pakylėk iš šiaurės kitą, 

Vakaruos jį išauginki, 

Iš pietų jį atvaryki 

Ir visus sustumk juos šonais; 
Trenki juos į vienas kitą! 
Teiškrinta sieksnis sniego, 
Sulig ietim teprisninga 

Ant tų akmenų karštųjų, 
Ant įkaitusių uolienų!“ 


Ir aukščiausias dievas Ukas, 
Dangiškasis mūsų tėvas, 
Debesį rytuos išugdė, 
Šiaurėje prikėlė kitą, 
Siuntė iš vakarės pusės, 
Iš pietų šalies atvarė 

Ir visus sustūmė šonais, 
Trenkė juos į vienas kitą. 
Ir iškrito sieksnis sniego, 
Sulig ietimi prisnigo 

Ant tų akmenų karštųjų, 
Ant įkaitusių uolienų: 
Sniego upė atsirado, 
Sniego ežeras išėjo. 


Lengvapėdis Leminkeinas 
Išgiedojo ledo tiltą 

Per tą plačią sniego upę 
Nuo pakrantės lig pakrantės. 
Taip jis įveikė tą kliūtį, 
Taip keliavo antrą dieną. 


Rykštele ristūnui kirto, 
Perlų botagu sušėrė. 
Pasileido žirgas bėgti, 
Leidosi arklys risnoti. 


Varstą, kitą nušuoliavo, 
Gerą gabalą nuskuodė, 


Dvidešimt šešta giesmė 


56 


o 


565 


57 


o 


575 


58 


o 


585 


590 


Tik staiga sustojo žirgas, 
Liovėsi arklys šuoliavęs. 


Lengvapėdis Leminkeinas 
Pasikėlęs pažiūrėjo: 

Stovi tarpvartėje vilkas, 
Gatvėje lokys jo laukia 
Prie didžiųjų Pohjos vartų, 
Prie ilgosios kaimo gatvės. 


Lengvapėdis Leminkeinas, 
Tas gražuolis Kaukomielis, 
Greitai puolė prie kišenės, 
Siekėsi prie savo krepšio; 
Susiradęs vilnų sruogą, 
Ėmė ją iš lėto trinti, 

Tarp delnų pradėjo maigyt, 
Pirštais vyturiuoti ėmė. 


Papūtė jisai į delną: 
Pasileido avys bėgti, 
Kaimenė avių pakilo, 
Didelis būrys ėriukų. 

Tai vilkai ant jų ir šoko, 
Tai lokiai ant jų ir puolė. 
O tuo tarpu Leminkeinas 
Vėl toliau sau nuvažiavo. 


Pavažiavęs truputėlį, 
Pohjolos kieman atkako. 
Geležies tvora ten buvo, 
Kiemo užtvaras plieninis. 
Jis nuo žemės lig padangių, 
Nuo padangių ligi žemės 
Ietim buvo nusmaigstytas, 
Kirmėlėm baisiom išpintas, 
Užuraišiotas gyvatėm 

Ir driežais užsukinėtas; 
Raitės uodegos jų ilgos, 

Šnypštė, vartėsi jų galvos, 
Uodegos iš kiemo pusės, 
Už tvoros jų galvos piktos. 


Lengvapėdis Leminkeinas 
Vienas sau galvoti ėmė: 

„Tiesą sakė motinėlė, 

Ne be reikalo įspėjo: 

Štai tas užtvaras prakeiktas 
Nuo žemelės lig padangės! 
Šliaužioja žemai gyvatė — 

Dar žemiau tvora užtverta, 
Skraidžioja aukštai paukštelis — 
Dar aukščiau tvora užtverta“. 


Lengvapėdis Leminkeinas 
Nelabai ir išsigando. 

Iš makštų ištraukė peilį, 
Savo geležį tūžmingą, 
Brukštelėjo juo per tvorą, 
Perkirto per pusę kartis; 
Šitaip užtvarą nugriovė, 
Nuvertė gyvačių tvorą, 
Penketą stulpų paguldė, 
Nurentė septynias kartis. 
Pats toliau sau nuvažiavo, 
Nulėkė prie Pohjos vartų. 


Štai ir didelė gyvatė 

Guli it baslys prie vartų, 
Tartum šienkartė ilgiausia, 

Lyg tvorastulpis storiausias. 
Šimtą ji akių turėjo, 

Tuūkstantį baisių liežuvių: 

Akys jos kaip rėčiai buvo, 

O liežuviai — tartum ietys, 
Kaip grėbliakočiai jos dantys, 
Strėnos — kaip septynios valtys. 

Lengvapėdis Leminkeinas 
Neišdrįso rankom griebti 
Tos gyvatės šimtaakės, 

Tos angies tūkstantliežuvės. 


Šitaip tarė Leminkeinas, 
Taip kalbėjo Kaukomielis: 
„Požemių juoda gyvate, 
Tuonelos juodasis šliuže, 
Kurs po žolėmis klajoji, 
Velnio šaknimis rangaisi, 
Kurs vyniojies tarp kemsynų, 
Medžio šaknimis raitaisi! 
Kas tave žolėj išbaidė, 

Kas iš jos šaknų prikėlė, 
Kas po žemę liepė šliaužiot, 
Ant vidukelio vartytis? 

Kas pakėlė tavo galvą, 

Kas tau patarė, kas liepė 
Guogę stačiomis laikyti, 
Kaklą kelt piktai į viršų? 
Motina ar tėvas tavo, 

Ar vyriausias tavo brolis, 
Ar sesuo jaunesnė tavo, 

Ar kas nors iš giminiečių? 


Užsičiaupk, nuleiski kramę 
Ir paslėpk liežuvį vikrų, 
Susiriesk, susiraityki, 
Kamuolin susivynioki 

Ir užleiski pusę kelio, 
Leisk šalia praeit keleiviui! 
Ar visai nuo kelio traukis, 
Eik sau, vargeta, į pelkes, 
Šliaužk, begėde, į viržynę, 
Samanynėj pasislėpki, 
Susisuk kaip vilnos kuokštas, 
Dink kaip epušės skiedrelė, 
Kiški galvą po velėna, 

Po kupstu giliai padėk ją — 
Po velėna tavo gryčia, 

Po kupstu troba tavoji. 

Jei iš ten iškiši guogę, 

Ukas ją tikrai sutrupins 
Plieno strėlėmis išplakęs, 
Geležies kruša išplūkęs“ !**. 


Taip kalbėjo Leminkeinas, 
Bet gyvatė jo neklausė; 
Šnypštė vis iškėlus kramę, 
Kyščiojo aukštyn liežuvį, 
Išsižiojusi vis taikė 
Leminkeinui kirst į galvą. 


Lengvapėdis Leminkeinas 
Dar atsiminė akeivų, 

Kur girdėjo iš senutės, 
Kur išmoko iš motulės. 
Šitaip tarė Leminkeinas, 
Taip kalbėjo Kaukomielis: 
„Jeigu tu nepaklausysi, 
Jeigu tu nepasitrauksi, 
Tai nuo skausmo išsipūsi, 
Tai nuo sopulio išpampsi, 
Tai perpus, šėtone, sprogsi, 
Tai į tris dalis suplyši, 
Kai surasiu tavo močią, 
Tavo senę čia pašauksiu. 
Pasakysiu tavo pradžią, 
Tavo, išgama, gimimą: 
Sjojatarė tavo močia, 
Tavo motina — vandenė. 


Spjovė Sjojatarė jūron, 
Seiles į bangas paleido. 
Vilnys jas ilgai sūpavo, 
Vandenų dvasia lingavo, 
Šešerius metus jas supo, 
Supo vasaras septynias 

Mėlynųjų marių plotuos, 
Atviroj bangų platybėj. 
Ištempė vanduo tas seiles, 
Saulė jas gerai sušildė, 
O bangų mūša atvarė, 
Vilnys išmetė į krantą. 


Ėjo trys gamtos dukrelės, 
Ėjo pamariu putotu, 
Jūros šėlstančia pakrante. 
Seiles smėlyje pamatę, 
Šitokiais kalbėjo žodžiais: 
„Kas iš jų pasidarytų, 

Jei Kūrėjas dvasią duotų, 
Jeigu joms akis suteiktų?“ 


Ir Kūrėjas tai išgirdo; 

Žodį tarė, taip kalbėjo: 
„Blogas — blogą pagimdytų, 
Niekšo vėmalai — bjaurybę, 
Jeigu aš jiems dvasią duočiau, 
Jeigu jiems akis suteikčiau“. 


Visa tai girdėjo Hysis, 

Blogas padaras tai matė. 

Pats jisai kūrėju tapo; 
Suteikė gyvybę Hysis 
Spjaudalams piktos bjaurybės, 
Senės Sjojatarės seilėms: 
Seilės gyvate atgijo, 

Juoda kirmėle pavirto. 


Tai iš kur ji dvasią gavo? 
Gavo ją iš Hysio anglių. 
Kas gyvatei širdį davė? 
Sjojatarė davė širdį. 
Smegenys iš kur bjaurybės? 
Smegenys iš jūros putų. 

O iš kur jausmai šlykštynės? 

Iš ugninio krioklio purslų. 
O iš kur galva pikčiurnos? 
Iš nelabo pupos grūdo. 


O iš ko gyvatės akys? 

Gi iš Lempo lino sėklų. 
O iš kur pikčiurnos ausys? 
Gi iš Lempo beržo lapų. 
O iš kur nasrai bjaurybės? 
Gi iš Sjojatarės segės. 

O iš ko liežuvis niekšės? 
Gi iš Keitolaino ieties. 

O iš ko šlykštynės dantys? 
Iš akuotų Tuonio miežių. 
O iš ko gyvatės ėsnos? 

Iš mergelės Kalmos ėsnų. 


O iš ko liemuo jos ilgas? 
Gi iš pragaro žarsteklio. 

O iš ko gi uodega jos? 

Iš tevos šėtono bizės. 

O iš kur gyvatės žarnos? 
Iš mirties baisiosios juostos. 


Štai kokia gentis tavoji, 


Štai kilmė šlovinga tavo!!““ 


Požemių juoda gyvate, 
Tuonelos juodasis šliuže, 
Žemės spalva, viržių spalva, 
Visos laumės juostos spalvos! 
Traukis nuo keleivio tako, 
Eik sau nuo galiūno kelio! 
Leisk keliaujančiam praeiti, 
Pražingsniuoti Leminkeinui 
Į didžiulę Pohjos puotą, 

Į garsių gentainių balių!“ 

Ėmė kirmėlė rangytis, 
770 Pajudėjo šimtaakė, 
Ėmė šliaužt stora gyvatė, 
Vinguriuot į kitą kelią; 
Leido ji praeit keleiviui, 
Pražingsniuoti Leminkeinui, 
75 Leistis jam į Pohjos puotą, 
Į išgertuves keliauti. 

Leminkeinas atvyksta į Pohjolą ir elgiasi ten įžūliai (1—204).— Pohjolos 

šeimininkas pyksta ir, nenugalėjęs Leminkeino būrimais, šaukia jį dvikovon 

kardais (205—282).— Kaudamasis kardais, Leminkeinas nukerta Pohjo- 

los šeimininkui galvą, o Pohjolos šeimininkė keršydama renka prieš jį 
karius (283—420) 


Pravedžiau dabar aš Kauką, 

Savo Ahtį Sarelainą, 

Pro Mirties nasrų daugybę, 

Pro siaubingą Kalmos ryklę, 
> Atvedžiau į Pohjos kiemą, 

Į vestuvių slaptą balių. 

O dabar paporint reikia, 

Reik dabartės apsakyti, 

Kaip gražuolis Kaukomielis, 
10 Lengvapėdis Leminkeinas, 

Pohjolos trobon įėjo, 

Sarijolos gryčion žengė, 

Nekviestas puoton atvyko, 

Nešauktas pribuvo baliun. 


5 Lengvapėdis Leminkeinas, 
Vėjapūta raudonskruostis, 
Vos tiktai įėjęs gryčion, 

Į viduraslį tuoj žengė '!*: 
Sulingavo storos grindos, 
20 Sugaudė gryčia eglinė. 

Lengvapėdis Leminkeinas. 
Žodį metė, taip pasakė: 
„Sveikas būk, čia atkeliavęs! 
Už pasveikinimą — ačiū!!! 
Taigi, Pohjos šeimininke, 
Galgi atsirastų kartais 
Miežių gorčius — kumeliukui 
Ir alučio kaušas — vyrui?“ 


O tuo tarpu šeimininkas, 

Kurs galustalėj sėdėjo, 

Iš tenai jam taip atsakė, 

Žodį tarė, taip kalbėjo: 

„Šiuos namuos tikriausiai rasis 
Ištrypta pievelė žirgui. 

O ir tau čia nieks nedraudžia, 
Jeigu elgsiesi garbingai, 
Tarpduryje pastovėti, 
Tarpdury, po gegnių kartim, 
Tarp dviejų didžiųjų puodų ''*, 
Prie trijų kabiklių puodams“. 


Lengvapėdis Leminkeinas 
Juodas garbanas papurtė, 
Juodas tartum juodas puodas. 
Žodį tarė, taip kalbėjo: 
„Teatkanka čia pats Lempas 
Tarpduryje stoviniuoti, 

Jūsų suodžius šičia šluostyt, 
Degėsius nuo puodų trinti! 
Niekados dar mano tėvas, 
Niekados senelis mano 
Nestovėjo .šitoj vietoj, 
Tarpdury, po gegnių kartim. 
Atsirasdavo jiems vietos: 
Laidare — vietelė žirgui, 
Seklyčia — miegoti vyrams, 
Kampas — pirštinėms numesti, 
Vagiai — pakabint kepurėms, 

O kardams atremt — pasieniai. 
Tai kodėl nėra to visko, 
Kaip kadaise mano tėvui?“ 


Ir jisai toliau nuėjo, 

Į galustalę pralindo; 
Sėdosi ant suolo galo, 
Ant pušinio suolo krašto: 
Net suolelis subraškėjo, 
Net pušies lenta sulinko. 


Ir pasakė Leminkeinas: 
„Svečias aš, matyt, nemielas, 
Kad neatnešat alučio, 

Man, atėjusiam kaip svečiui!“ 


Ilpotarė, šeimininkė, 

Žodį tarė, taip kalbėjo: 

„Ak tu, Leminkeino vaike! 
Koks gi iš tavęs per svečias! 
Atėjai galvos man mindyt, 
Mano išmonės pažemint! 
Mus alus kol kas dar miežiuos, 
Gardūs gėrimai — salykluos, 
Dar neiškepti pyragai 

Ir mėsa dar neišvirus. 

Kad atkakęs būtum vakar 
Ar diena vėliau atėjęs!“ 


Lengvapėdis Leminkeinas 
Iškreipė iš pykčio burną, 
Juodą ūsą tik patąsė, 

Pats tokiais prabilo žodžiais: 
„Jau suvalgyti čia valgiai, 
Baigtas jau vestuvių balius, 
Jau alus čia išdalytas, 

Jau išpilstytas midutis, 
Surinkti krūvon jau kaušai, 
Jau surankioti puodeliai! 

Oi tu, Pohjos šeimininke, 
Pimentolos ilgadante! 
Vestuves blogas iškėlei, 
Šuniškai kvietei į puotą. 
Iškepei didžiulę duoną, 
Išvirei miežinį alų, 

Iš šešių šalių pašaukus, 
Net iš devynių pakvietus; 
Sulėkė vargdieniai, vargšai, 
Šunsnukiai, visokie niekšai, 
Kampininkai, nuomininkai, 
Samdiniai siaurasermėgiai; 
Pakvietei visokius žmones, 
Nekviestą mane palikus! 


Tai kodėl gi man tik šitaip 
Už miežius atsidėkota? 

Jei kiti po kaušą siuntė, 
Jei kiti puodeliais nešė, 
Tai jau aš seikėjau pūrais, 
Puskarčiais pilnais atpyliau 
Savo miežių, savo javo, 
Savo išauginto grūdo. 


Tai jau aš ne Leminkeinas, 
Jau ne svečias geravardis, 
Kad neatnešat alučio, 

Kad neužkaičiate puodo, 
Kad jau katile neverdat 
Gero gabalo kiaulienos, 
Valgyti ir gert nesiūlot 

Ilgą kelią nukeliavus“. 


Ilpotarė, šeimininkė, 
Šitokiais kalbėjo žodžiais: 
„Pohjolos maža tarnaite, 
Nuolatine verge mano! 
Puodą viralo užkaiski 

Ir atnešk alučio svečiui!“ 

Mergaičiukė mažutėlė, 
Indų paprastų plovėja, 
Šluostytoja medžio šaukštų, 
Gramdytoja samčių, kaušų, 
Įmetė į puodą kaulų 

Ir žuvų galvų pridėjo, 
Tėkštelėjo ropės kamblį, 
Duonos plutą pamėtėjo. 
Atnešė alučio kaušą, 
Įšliaukė giros puodelin 
Leminkeinui atsigerti, 
Trokštančiam pasivaišinti. 
Šitokiais kalbėjo žodžiais: 
„Tai kažin ar vyras būsi, 
Ar išgersi šitą alų, 

Ar ištuštinsi šį kaušą?“ 


Lengvapėdis Leminkeinas 
Pažiūrėjo į puodelį: 

Guli kirmėlė ant dugno, 
O per vidurį gyvatės; 
Kirminai puodely raitos, 
Šliaužioja driežai dviąsy. 


Ir pasakė Leminkeinas, 
Riktelėjo Kaukomielis: 
„Tuonelon — už tokį alų, 
Manalon — už tokią girą, 
Kol dar mėnuo nepakilęs, 
Kol diena dar nesibaigus!“ 


O paskui jis šitaip tarė: 
„Ech alau tu mano prastas! 
Pakliuvai dabar į gėdą, 
Pavirtai į menką nieką! 

Alų reiks į burną pilti, 

O šiukšles išmest į žemę, 
Bevardžiu pirštu prilaikant, 
Iškeliant kairiuoju nykščiu!“ 


Dvidešimt septinta giesmė 


165 


170 


175 


180 


185 


190 


195 


200 


Ir pasirausė kišenėj, 
Krepšyje pačiupinėjo. 
Meškerę jis išsitraukė, 
Susigraibė sau vąšelį, 

Į puodelį jį įleido, 

Aluje žvejoti ėmė: 

Kirminai kaipmat užkibo, 
Tuoj prisisegė gyvatės, 
Šimtą jis varlių ištraukė, 
Tuūukstantį kirmių iškėlė, 
Trenkė juos visus į žemę, 

Į viduraslį juos metė; 
Išsitraukė aštrų peilį, 

Piktą plieną pasičiupo, 
Galvas kirmėlėms nupjaustė, 
Nušveitė kaklus gyvatėms. 
Ir išgėrė į sveikatą 

Tirštą alų, juodą midų. 
Žodį tarė, taip kalbėjo: 

„Aš turbūt nemielas svečias, 
Kad alaus man čia neduoda, 
Gero gėrimo nesiūlo, 

Kad nejįpila jo dosniai 

Į visų didžiausią kaušą 

Ir kad avino nepjauna, 
Treigio buliaus nepaguldo, 
Nevelka į gryčią jaučio, 
Neneša trobon dvinagio“. 


Piktas Pohjos šeimininkas 
Žodį tarė, taip kalbėjo: 
„Ko tu šičia atsibeldei, 
Kas tave į balių kvietė?“ 


Jam atsakė Leminkeinas, 
Atvertė jam Kaukomielis: 


„Mielas, aišku, kviestas svečias, 


Bet juk nekviestas mielesnis. 
Paklausyki, Šiaurės vaike, 


410 


411 


205 


210 


215 


220 


225 


230 


Dvidešimt septinta giesmė 


Pohjos žemių šeimininke! 
Duok alaus man nusipirkti, 
Duok už pinigus išgerti!“ 


Tąsyk Pohjos šeimininkas 
Užsiširdijo, įtūžo, 
Įsirūstavo, įniršo. 

Išgiedojo asloj balą 

Tiesiai priešais Leminkeiną. 
Žodį tarė, taip kalbėjo: 
„Štai tau upė atsigerti, 

Štai bala tau atsilakti“. 


Betgi kas jam, Leminkeinui! 
Žodį tarė, taip kalbėjo: 

„Aš ne moterų teliukas 

Ir ne jautis uodeguotas, 
Upės vandenį kad gerčiau, 
Balos vandenį kad lakčiau“. 


Pats jisai pradėjo burti, 
Pats ūmai giedoti ėmė. 
Išgiedojo asloj bulių, 
Didį jautį auksaragį: 
Šis ir išplempė tą balą, 
Visą upę tą išgėrė. 


Aukštakuodis Pohjolainas 
Iš burnos išleido vilką, 

Jį ant aslos išgiedojo, 
Kad tą jautį sudraskytų. 


Lengvapėdis Leminkeinas 
Išgiedojo baltą zuikį 

Ir į aslą jį paleido 

Prieš tą vilką šokinėti. 


Aukštakuodis Pohjolainas 
Išgiedojo piktą šunį, 

Kad zuikelį tą pagautų, 
Sudraskytų žvairaakį. 


Lengvapėdis Leminkeinas 
Voveraitę išgiedojo, 

Kad ant karčių šokinėtų, 
Kad šuva piktai ją lotų. 


Aukštakuodis Pohjolainas 
Išgiedojo rudą kiaunę: 
Kiaunė voverę pagavo, 
Ją ant karčių pasivijo. 


Lengvapėdis Leminkeinas 
Rudą lapę išgiedojo: 

Ir suėdė lapė kiaunę, 

Ir sudraskė auksakailę. 


Aukštakuodis Pohjolainas 
Raibą vištą išgiedojo, 
Ją viduraslin paleido 
Prieš laputę tupinėti. 


Lengvapėdis Leminkeinas 
Žodžiais vanagą sutvėrė, 
Išgiedojo lengvanagį: 
Tas ir pagriebė vištelę. 


Piktas Pohjos šeimininkas 
Žodį tarė, taip kalbėjo: 

„Tol nebus alaus geresnio, 
Kol svečių nepasimažins; 
Svečio laukia ilgas kelias 

Net ir iš geriausio baliaus! 
Velnio išpera, išeiki, 
Pasitrauk iš mūsų būrio! 

Eik. namo, prakeiktas niekše, 
Savo žemėn bėk, šėtone!“ 

Leminkeinas jam atsakė, 
Atvertė jam Kaukomielis: 
„Neišmesi burtais vyro, 

Net ir už mane menkesnio, 
Jo iš vietos neišvysi, 

Jo nuo suolo nenustumsi“. 


Tąsyk Pohjos šeimininkas 
Pagriebė nuo sienos kardą, 
Stvėrė sau ugniaašmenį. 
Žodį tarė, taip kalbėjo: 
„Oi tu, Ahti Sarelainai, 

Oi gražuoli Kaukomieli! 
Pamatuokim savo kardus, 
Pažiūrėkim kalavijų: 

Gal geresnis mano kardas, 
O gal Ahčio Sarelaino!“ 


Leminkeinas jam atsakė: 
„Ko bevertas mano kardas, 
Atmuštas jisai į kaulus, 

Į pakaušius apdaužytas! 
Kaip ten būtų, kaip nebūtų, 
Jeigu vaišės tokios prastos, 
Pažiūrėkim, pabandykim, 
Ko verti mūs kalavijai! 
Kitados ir mano tėvas 
Mėgo kardą pamatuoti: 
Gal sūnus nevertas tėvo, 
Gal jo veislė sumenkėjo?“ 


Stvėrė kardą, čiupo plieną, 
Pagriebė ugniaašmenį, 

Iš makštų jį išsitraukė, 

Iš už diržo jį išlupo. 
Pamatavo, pažiūrėjo 
Abiejų kardų ilgumo: 
Truputį ilgesnis buvo 
Pohjos šeimininko kardas: 

Gal per nago juodymėlį, 
Gal per pusę piršto kaulo. 


Ahtis Sarelainas tarė, 
Prakalbėjo Kaukomielis: 
„Tavo kardas ilgėlesnis: 


Tau pirmam priklauso kirsti“. 


Tąsyk Pohjos šeimininkas 
Puolė kirsti ir kapoti; 
Trenkė, šėrė — nepataikė 
Leminkeinui per pakaušį. 
Rėžė sykį jis į siją, 
Antrąsyk į durų stulpą: 
Perlūžo sija per pusę, 
Durų stulpas sutrupėjo. 


Tarė Ahtis Sarelainas, 
Prakalbėjo Kaukomielis: 
„Ką sija padarė blogo, 
Kuo tas stulpas nusikalto, 
Kad tiesiog į siją taikai, 
Kad kapoji durų stulpą? 


Ei tu, piktas Šiaurės vaike! 
Ei tu, Pohjos šeimininke! 
Gryčioje vaidai nuobodus, 
Kautis nedera prie bobų: 
Subjaurosim naują gryčią 
Ir grindis krauju ištepsim. 
Eikime verčiau į kiemą, 
Eikim kautis į dirvoną, 
Eikime į pievą muštis! 
Kraujas vejoje geresnis, 
Atšlaime jisai gražesnis, 


O ant sniego pats gražiausias“. 


Ir išėjo jie į kiemą, 
Karvės kailį susirado, 

Atšlaime jį pasiklojo 
Ir abu ant jo užlipo. 


Tarė Ahtis Sarelainas: 

30 „Paklausyki, Šiaurės vaike! 
Tavo kardas ilgėlesnis, 
Kalavijas baisėlesnis. 
Tai paleiski jį į darbą, 
Kol tau galas neatėjo, 

33 Kol dar sveikas tavo kaklas: 
Kirsk per galvą, Šiaurės vaike!“ 


Užsimojo Šiaurės vaikas, 
Kirto kartą, kirto kitą, 
Smarkiai rėžė trečią kartą; 
350 Nepataiko vis kaip reikia, 
Net nė kūno neužkliudo, 
Odos net pradrėkst negali. 


Tarė Ahtis Sarelainas, 
Prakalbėjo Kaukomielis: 
„Man dabar leisk pamėginti, 
Mano jau eilė atėjo!“ 


355 


Piktas Pohjos šeimininkas 
Nenorėjo paklausyti: 
Nesustodamas kapojo, 

300 Taikydamas nepataikė. 


Geležis ugnim žėravo, 
Aštrūs ašmenys liepsnojo 
Ahčio Leminkeino rankoj; 
Jau liepsna toliau vis siekė, 
393 Jau pro kaklą prašnioravo, 
Pralėkė pro Pohjos sūnų. 


Šitaip tarė Kaukomielis: 
„Ak tu, Pohjos šeimininke! 

Jau, vargšeli, tavo kaklas 
Kaip rytų aušra raudonas!“ 


Tąsyk piktas Šiaurės vaikas, 
Tąsyk Pohjos šeimininkas, 
Pažiūrėjo į tą pusę, 
Pažvelgė į savo kaklą. 
Lengvapėdis Leminkeinas 
Smarkiai kirto užsimojęs, 
Rėžė vyrui savo kardu, 
Užgriebė aštriaašmeniu. 


Smarkiai kirto vieną kartą — 
Galvą nuo pečių nuleido, 
Nušveitė nuo kaklo kiaušą 
Tartumei lapus nuo ropės, 
Lyg nuo šiaudo sunkią varpą, 
Tartum pelekus lydekai. 
Ritosi galva per kiemą, 

Vyro kiaušas per atšlaimą: 
Šitaip, perverta vilyčios, 
Teterva iš medžio krinta. 


Šimtas mietų ten styrėjo, 
Tūkstantis kieme jų buvo, 
O ant jų — galvų daugybė, 
Vienas mietas tuščias buvo. 


- Lengvapėdis Leminkeinas 


Paėmė to vyro galvą, 
Jo makaulę iš atšlaimo, 
Ir ant kuolo to užmovė. 


Tąsyk Ahtis Sarelainas, 

Tas gražuolis Kaukomielis, 
Vėlekos trobon sugrįžęs, 

Žodį tarė, taip kalbėjo: 

„Duok vandens, pikta tarnaite, 
Kad nuo rankų nusiplaučiau 
Kraują blogo šeimininko, 

To nedoro vyro kraują!“ 

Ir užpyko Pohjos senė, 
Užsiširdijo, įtūžo. 

Išgiedojo pulką vyrų, 

Būrį didvyrių ginkluotų, 
Šimtą su kardais galiūnų, 
Tūkstantį su kalavijais, 
Kad nukirstų Ahčiui galvą, 
Baltą kaklą Kaukomieliui. 


Jau tikrai atėjo laikas, 
Jau tokia diena atėjo, 
Per sunku jam pasidarė, 
Jau grėslu ir ankšta buvo 
Ahčiui užstalėj sėdėti, 
Leminkeinui pasilikti 
Pohjos pokyly didžiuliam, 
Išgertuvėse kaimynų. 

DVIDEŠIMT AŠTUNTA GIESMĖ 


Leminkeinas greit pabėga iš Pohjolos, grįžta namo ir teiraujasi motinos, 

kur galėtų pasislėpti nuo Pohjolos žmonių, kurie, jo žodžiais tariant, visu 

būriu eina į karą prieš jį, vieną vyrą (1—164).— Motina bara jį, kam vykęs 

į Pohjolą, iš pradžių siūlo vieną ir kitą pavojingą vietą pasislėpti, o paga- 

liau pataria jam iškeliauti į šalį už daugelio jūrų, kur ir tėvas anksčiau 
didžio karo metais ramiai gyvenęs (165— 294) 


Štai jau Ahtis Sarelainas, 
Lengvapėdis Leminkeinas, 
Išsigandęs puolė slėptis, 
Kaip matai, suskato bėgti 
* Iš tos Pohjolos tamsiosios, 
Iš niūriosios Saros gryčios. 


Lyg pūga iš pirkios spruko, 

Išlėkė kieman kaip dūmas, 

Bėgdamas nuo pikto darbo, 
'0 Slėpdamasis nuo nedoro. 


Į atšlaimą iškurnėjęs, 
Apsižvalgė, apsidairė 
Ieškinėdamas ašvienio. 
Niekur arklio nesurado: 

!5 Tik pamatė dirvoj uolą, 
O ant ežios — karklo krūmą!!?. 


Kas dabar patart galėtų, 
Kas jam duotų patarimą, 

Kaip apsaugoti galvelę, 

Kad jo garbanos nežūtų, 
Kad nė plaukas nenukristų 
Ant to Pohjolos atšlaimo? 
Jau girdėti kaime triukšmas, 
Sodžiuj dulkės jau pakilo, 
Sužibėjo gatvėj ginklai, 
Akys languose sublizgo. 


20 


25 


Lengvapėdžiui Leminkeinui, 
Šitam Ahčiui Sarelainui, 
Gelbėtis rimtai reikėjo, 
Teko kuo kitu pavirsti. 
Ereliu jisai pakilo, 

Pasikelt dangun norėjo — 
Saulė degino jam veidus, 

Į akis mėnulis švietė. 


30 


3 Lengvapėdis Leminkeinas 


Ėmėsi maldauti Uko: 

„Mielas Ukai, geras dieve, 
Sumanus dangaus valdove, 
Kurs laikai griausmus padangėj, 
Debesis išvarinėji! 

Duok man dangų ūkanotą, 
Leisk mažytį debesėlį, 

Kad po jo sparnu nuskrisčiau, 
Kad pasiekčiau savo gryčią, 
Motinėlę savo mielą, 

Savo senąją motulę!“ 


40 


45 


Skrido jis toliau, plasnojo, 
Atsigręžęs pažiūrėjo — 
Pilką vanagą pamatė, 

3 Akys jo ugnim liepsnojo, 
Kaip to Pohjolaino akys, 
Kaip to Pohjos šeimininko. 

Pilkas vanagas jam tarė: 
„Ak tu, Ahti, broli mano! 
Ar atsimeni tą kovą, 
Lygiagalvių vyrų mūšį?“ 


Ahtis Sarelainas tarė, 
Kaukomielis jam atsakė: 
„Vanage, paukšteli mano! 
Apsisuk ir grįžk namolio! 
Pasakyk namo parskridęs, 
Pohjolon tamsion sugrįžęs: 
„Per sunku sugaut erelį, 
Sudraskyt nagais plunksnuotį“. 


Taip jis greit namo sugrįžo, 
Pas motulę parsirado; 
Susirūpinusiu veidu, 
Liūdna širdimi parkako. 


Motina sutikt išėjo 
Einant jį gatve pamačius, 
Žengiant patvoriu išvydus. 
Klausti motina suskato: 
„Sūnaitėli, jaunuolėli, 
Sumanus vaikeli mano! 
Tai kodėl toks nusiminęs 
Sugrįžti iš Pohjos žemės? 
Gal taurės tau nepastatė 
Pohjolos vestuvių baliuj? 
Jei taurės tau nepastatė, 
Gausi taurę dar geresnę, 
Tėvo parneštą iš karo, 
Mūšyje išsikovotą“. 


Leminkeinas jai atsakė: 
„Motinėle, sengalvėle! 

Kas mane nuskriaus prie stalo! 
Pats nuskriausčiau šeimininką, 

Šimtą didvyrių nuskriausčiau, 
Vyrų tūkstantį išjuokčiau“. 


Leminkeino močia tarė: 

90 „Tai kodėl toks nusiminęs? 
Aplenkė gal tavo žirgą, 
Išjuokė gal tavo arklį? 
Jeigu aplenkė kas žirgą, 
Nusipirki sau geresnį 

*5 Iš gėrybių savo tėvo, 

Iš jo lobio užgyvento!“ 


Leminkeinas jai atsakė: 
„Motinėle, sengalvėle! 
Kas aplenktų mano žirgą, 
100 Kas išjuoktų mano arklį! 
Pats išjuokčiau šeimininką, 
Važnyčiotojus aplenkčiau, 
Didvyrius su jų ristūnais, 
Galiūnus su jų drigantais“. 


105 Leminkeino močia tarė: 

„Tai kodėl toks nusiminęs, 
Tai kodėl širdim toks liūdnas 
Sugrįžti iš Pohjos baliaus? 
Šaipėsi gal moteriškės, 

10 Tyčiojosi gal merginos? 
Jeigu šaipės moteriškės, 
Jeigu tyčiojos merginos, 

Tu iš jų dar pasijuoksi, 
Kitąkart pasišaipysi“. 


"15 Leminkeinas jai atsakė: 
„Motinėle, sengalvėle! 
Ar mane išjuoktų bobos, 
Ar mane pašieptų mergos! 
Pats išjuokčiau šeimininką, 
!20 Pats visas mergas pašiepčiau, 

Šimtą moterų išjuokčiau, 


Tūkstantį marčių pašiepčiau“. 


Leminkeino močia tarė: 
„Kas gi tau yra, sūneli? 
Gal negero kas nutiko, 
Pohjoloje paviešėjus 

Gal per daug tu prisivalgei, 
Prisivalgei, prisigėrei 

Ir, naktigulto atgulęs, 

Gal baisius sapnus regėjai?“ 


Lengvapėdis Leminkeinas 
Taip sakydamas kalbėjo: 
„Te sau senos bobos svarsto, 
Ką per naktį susapnuoja! 
Aš gerai žinau, ką naktį 

Ir ką dieną susapnuoju. 

Ak motule, sengalvėle! 
Pataisyk man krepšį valgio, 
Miltų man įdėk terbelę 

Ir įrišk mazgelį druskos! 
Reikia sūnui iškeliauti, 

Iš namų jam bėgti reikia, 
Iš auksinės savo gryčios, 

Iš gražaus atšlaimo savo: 
Vyrai kardus jau galanda, 
Skudrina ir šveičia ietis“. 


Motina suskato klausti, 
Vargšė skubinos teirautis: 


„Kam gi kardus tuos galanda, 


Kam gi skudrina tas ietis?“ 


Leminkeinas jai atsakė, 
Atvertė jai Kaukomielis: 
„Štai kodėl galanda kardus, 
Skudrina ir šveičia ietis: 

155 Ant galvelės mano vargšės, 
Mano kaklo nelaimingo. 
Ginčas, rietenos ir vaidas 
Pohjolos kieme nutiko: 

Aš nudėjau Pohjolainą, 

160 Patį Pohjos šeimininką, 
Pohjola karan pakilo, 
Šiaurė mūšin pasikėlė 
Ir mane, vargšelį, vieną 
Iš visų šalių apspito“. 

'9> Motina jam šitaip tarė, 

Močia vaikui taip atsakė: 

„Aš gi tau sakiau ne sykį, 

Perspėjau tave ne kartą, 

Vis geidaudama užginti 

Tau į Pohjolą keliauti. 

O galėjai sau ramiausiai 

Motinos namuos gyventi, 

Jos globoj laimingas būti, 

Jos sodyboje sėdėti — 

Ir nebūtų kilęs karas, 

Mūšis būt nepasikėlęs. 

Kurgi tu dabar, vargšeli, 
Kur, sūneli vargdienėli, 
Slėpsiesi nuo nedorybės, 

Kur nuo pikto darbo bėgsi, 
Kad galvelė neprapultų, 
Baltas kaklas nepalūžtų, 

Kad ir garbanos nežūtų, 
Kad nė plaukas nenukristų?“ 


180 


185 Leminkeinas jai atsakė: 
„Nežinau tokios vietelės, 
Kur galėčiau aš pabėgti, 
Pasislėpt nuo nedorybės. 
Motinėle, sengalvėle! 

"90 Kur man slėptis įsakysi?“ 

Leminkeino močia tarė, 
Žodį metė, taip kalbėjo: 
„Nežinau, ką įsakyti, 

Ką patarti, ką tau liepti. 
Jei pušim ant kalno oštum, 
Suptais kadagiu smėlynėj, — 
Ir tenai ateitų galas, | 

Ir tenai bėda pasiektų: 
Nukerta ant kalno pušį 

Ir skalų iš jos priskaldo, 

O iš kadagio smėlynėj 
Tvorai mietų prikapoja. 


Jeigu klony beržu kiltum, 
Jei alksniu siūbuotum girioj, 
Tai ir ten ateitų galas, 

Ir tenai bėda pasiektų: 

Juk dažnai iš klonių beržo 
Malkų rietuvę priskaldo, 

O iškirtę alksnių guotą, 
Skynimą ugnim paleidžia. 


Būtum uogele ant kalno, 
Būtumei brukne smiltynėj, 
Žemuoge prieš saulę noktum, 
Mėlyne melsvai svidėtum, 
Tai ir čia ateitų galas, 

Ir čionai bėda pasiektų: 
Nuraškytų mergužėlės, 
Alvakrūutės nusibriaukštų. 


Lydeka plūduotum jūroj, 
Nardytum žuvim po upę, 
Tai ir ten ateitų galas, 

Ir tenai bėda pasiektų: 
Jaunas vyras, jaunas žvejas, 
Atsineš ant kranto tinklą — 
Su tinklu pagaus jaunesnis, 
Bradiniu ištrauks senesnis. 


425 Dvidešimt aštunta giesmė 


Girioje vilku bėgiotum, 
Lokiu braidžiotum tankynėj, 
Ir tenai ateitų galas, 

Ir tenai bėda pasiektų: 
Jaunas, paišinas vaikinas, 
Išgalandęs savo ietį, 

Vilką girioje nudėtų, 
Tankmėje nudobtų lokį“. 

Lengvapėdis Leminkeinas 
Žodį tarė, taip kalbėjo: 
„Pats žinau vietas blogiausias, 
Numanau visų prasčiausias, 
Kur Mirtis mane pavytų, 
20 Kur mane ištiktų galas. 
Motinėle, sengalvėle, 
Pieneliu penėtojėle! 
Kur man slėptis įsakysi, 
Ką patarsi man, ką liepsi? 
25 Jau Mirtis prieš mano burną, 
Ant barzdos juoda nelaimė, 
Tik diena gyvent beliko, 
O ir ta jau greitai baigsis“. 


Tąsyk Leminkeino močia 

250 Šitaip tarė, taip kalbėjo: 
„Aš parodysiu tau vietą, 
Gerą vietą pasakysiu 
Nusikaltėliui pabėgti, 
Piktadariui pasislėpti: 

23 Aš Žinau sklypelį Žemės, 
Mažą žemės lopinėlį, 
Karo dar nenuniokotą, 
Dar kardais neapkapotą. 
Tvirtą priesaiką man duoki, 

20 Amžiną, nemelagingą, 
Šešerius metus ir dešimt 
Nekariauti, nekovoti, 

Norint ir sidabro geistum, 
Nors ir aukso panorėtum!“ 


Leminkeinas jai atsakė: 
„Tvirtą priesaiką tau duodu, 
Kad ateisiančiaisiais metais, 
Kad net ir antraisiais metais 
Neisiu aš į didį karą, 

Į kardų kirstynę neisiu. 
Pečiuose dar žaizdos gyvos, 
Gilios skylės dar krūtinėj 
Nuo ankstyvesnių grumtynių, 
Nuo praėjusių kirstynių 

Ant didžiulio karo kalno, 
Ant plataus kautynių lauko“. 


Tąsyk Leminkeino močia 
Žodį tarė, taip kalbėjo: 
„Pasiimki tėvo laivą 

Ir skubėk ten pasislėpti. 
Perplauksi devynias jūras, 
Dešimtosios jūros pusę, 
Jūroj salą pamatysi, 

Marių seklumą priplauksi! 
Ten ir tavo tėvas slėpės, 
Pasislėpęs ten gyveno 
Vasarą grumtynėms verdant, 
Kruviniems karams liepsnojant; 
Gera buvo jam ten būti, 
Miela buvo laiką leisti. 

Ten metus, kitus tu slėpkis, 
O trečiais namo sugrįžki, 
Grįžk į savo tėvo trobą, 

Į gimdytojo pakrantę!“ 

Leminkeinas nuplaukia per jūrą ir laimingai atkeliauja į salą (1—78).— 
Saloje per daug drąsiai elgiasi su merginomis ir šiaip moterimis, todėl 
supykę vyrai nutaria jį užmušti (79—290).— Leminkeinas skubinasi bėgti 
ir, merginų liūdesiui, palieka salą (291—402).— Jūroje didelė audra su- 
daužo Leminkeino laivą, jis plaukte pasiekia krantą, gauna naują valtį 
ir su ja parkeliauja į gimtąsias pakrantes (403—452).— Randa savo 
gryčią sudegintą ir visą gyvenvietę ištuštėjusią, ima verkti ir aimanuoti, 
ypač baimindamasis, kad gal ir jo motinos jau nėr gyvos (453—5314).— 
Tačiau motina gyva, ir gyvena ji kitoje vietoje, miško tankynėje, kur 
Leminkeinas džiaugdamasis ją suranda (515—546).— Motina pasakoja, 
kaip Pohjolos žmonės atėjo ir sudegino gryčią; Leminkeinas žada pasta- 
tyti naują, dar geresnę gryčią, atkeršyti Pohjolai už savo nelaimes ir pasako- 
ja motinai, kaip linksmai gyvenęs slapstydamasis saloje (547 —602) 


Lengvapėdis Leminkeinas, 
Tas gražuolis Kaukomielis, 
Paėmė į kelią valgio, 
Aukšlį sviesto vasarinio, 
Įsidėjo sviesto metams, 
Sugriebė antriems kiaulienos, 
Pasislėpti iškeliavo, 
Negaišuodamas išvyko. 

Žodį tarė, taip kalbėjo: 

10 „Išeinu jau aš, išbėgu, 
Trejiems metams iškeliauju, 
Penkeriems aš jau ištraukiu. 
Kirminams paliksiu žemę, 
Girią — lūšims pailsėti, 

Dirvą — elniams gulinėti, 
Skynimą — žąsims gyventi. 


Lik sveika, motule mano! 
Kai ateis čia Pohjos žmonės, 
Pimentolos piktas pulkas, 
Klausdamas galvelės mano, 
Pasakyk, kad aš išbėgau, 
Kad iš čia aš pasitraukiau 
Šitą lydimą išlydęs, 

Kur jau derlius nuvalytas!“ 


Į bangas nustūmė valtį, 
Laivą į vilnis nuleido 
Nuo voliūgų geležinių 
Savo prieplaukoj varinėj. 
Ištempė ant stiebo burę, 
Drobę skerstiebiu iškėlė; 
Pats į galą atsisėdo, 
Taisėsi paleisti laivą, 

Į jo kilį įsispyręs, 

Ant vairairklio užgulęs. 


Žodį tarė, taip kalbėjo, 
Taip sakydamas bylojo: 
„Pūsk, vėjeli, man į burę, 
Neški, vėjau, mano laivą! 
Stumk, šiaury, medinę laivę, 
Nuvaryk pušinę valtį 

Į nežinomąją salą, 

Į bevardę jos pakrantę!“ 


Supo vėjas jo valtelę, 
Marių viesulas ją stūmė 
Lygiu vandenų paviršium, 
Jūros atvira platybe; 

Taip du mėnesius sūpavo, 
Taip tris mėnesius ją supo. 

O salos mergaitės laukė 

*? Ant žydrųjų marių kranto; 
Dairėsi ir žiūrinėjo, 
Žvalgėsi po melsvą jūrą. 
Kažkuri brolelio laukė, 
Laukė kažkuri tėvelio; 

2 O trečia visų labiausiai 
Saloje jaunikio laukė. 


Tolumoj pamatė Kauką, 
Kauko laivą pastebėjo: 
Tarsi mažas debesėlis 

60 Tarp dangaus ir jūros plaukė. 


Ėmėsi spėliot merginos, 
Taip salos gražuolės tarė: 
„Kas gi ten toks keistas jūroj, 
Koks ten bangose stebuklas? 
65 Jei tai būtų mūsų laivas, 
Jei salos tai burė būtų, 
Tai tegu namo ji grįžta, 
Tepasisuka į krantą, 
Kad išgirstume naujienų 
?0 Iš kraštų, iš tolimųjų, 
Ar pakrančių žmonės taikiai, 
Ar kariaudami gyvena“. 


Vėjas tempė plačią burę, 
Smarkiai vilnys varė valtį. 
"> Lengvapėdis Leminkeinas 
Greit prie kranto prisiyrė, 
Greitai priplaukė pakrantę, 
Greit į salą atburiavo. 


Prisiyręs šitaip tarė, 

0 Taip teiravosi priplaukęs: 
„Ar saloj dar būtų vietos, 
Ar čia žemės atsirastų 
Valčiai iš vandens ištraukti, 
Jai sausumoje apversti?“ 

Tarė jam salos gražuolės, 
Taip merginos jam atsakė: 
„Atsiras saloj dar vietos, 
Bus ganėtinai čia žemės 
Valčiai iš vandens ištraukti, 
Jai sausumoje apversti: 


Prieplaukos čia erdvios, talpios, 


Krantuose voliūgų pilna, 


Nors šimtais laivų atplauktum, 


Tūkstančiais atsiirkluotum“. 


Lengvapėdis Leminkeinas 
Valtį greit krantan ištraukė, 
Užtempė ją ant voliūgų. 

Pats tokiais kalbėjo žodžiais: 
„Ar saloj dar būtų vietos, 
Ar čia žemės atsirastų 
Pasidėt mažam vaikinui, 
Pasislėpti mažajėgiui 

Nuo didžiulio karo triukšmo, 
Nuo žvangių jo kalavijų?“ 


Tarė jam salos gražuolės, 
Taip merginos jam atsakė: 
„Atsiras saloj dar vietos, 
Bus ganėtinai čia žemės 
Pasidėt mažam vaikinui, 
Pasislėpti mažajėgiui: 

Čia yra pilių daugybė, 
Daug yra puikių sodybų 
Šimtui didvyrių gyventi, 
Tūkstančiui galiūnų slėptis“. 


Lengvapėdis Leminkeinas 
Žodį tarė, šitaip klausė: 
„Ar saloj dar būtų vietos, 
Ar čia žemės atsirastų, 
Bent koks guotas beržynėlio 
Ar kitokios žemės lopas 

Skynimui sau išsikirsti, 
Lydimui geram išarti?“ 


Tarė jam salos gražuolės, 
Taip merginos jam atsakė: 
125 „Nebėra saloj jau vietos, 
Saloje nerasi žemės 
Net nė nugarai ištiesti, 
Nesurasi žemės lopo 
Skynimui sau išsikirsti, 
130 Lydimui sau susiarti: 
Žemė čia jau išdalyta, 
Gabalėliais išmatuota, 
Mestas burtas jau dėl miško, 
Bylinėtasi dėl pievų“. 
135 Šitaip tarė Leminkeinas, 
Taip paklausė Kaukomielis: 
„Ar saloj dar būtų vietos, 
Ar dar žemės atsirastų, 
Kur galėčiau dainą traukti, 
Ilgą giesmę išraityti? 
Žodžiai burnoje man tirpsta, 
Mano dantenose dygsta'!*“. 


14 


[>] 


Tarė jam salos gražuolės, 

Taip merginos jam atsakė: 
145 „Atsiras saloj dar vietos, 

Bus ganėtinai čia Žemės, 

Kur galėsi dainą traukti, 

Ilgą giesmę išraityti, 

Kur galėsi žaist miškely, 
150 Ištryptoj pievelėj šokti“. 


Lengvapėdis Leminkeinas 
Tuoj linksmai giedoti ėmė, 
Išgiedojo jis šermukšnį, 
Ąžuolą vidur atšlaimo: 

155 Ant to ąžuolo — šakelės, 


Dvidešimt devinta giesmė 432 


160 


165 


170 


175 


180 


185 


Ant šakelių — obuolėliai, 
Obuolėly — aukso lankas, 
Ant to lanko — gegutėlė; 
Kai gegutė užkukuoja, 

Jai snape putoja auksas, 
Iš gerklės jai varis varva, 
Skamba bėgdamas sidabras 
Ant kalvelių, ant auksinių, 
Ant kalnelių sidabrinių. 


Dar giedojo Leminkeinas, 
Dar giedodamas žodžiavo, 
Smiltis pavertė žemčiūgais, 
Liepė akmenims žibėti, 
Medžiams — rausvumu žydėti, 
O gėlėms — spindėti auksu. 


Išgiedojo Leminkeinas 

Šulinį vidur atšlaimo, 

Ant to šulnio — aukso dangtį, 
Ant to dangčio — aukso kaušą 
Atsigert jauniems broleliams, 
Nusiplaut akis sesulėms. 


Išgiedojo pievoj balą, 
Baloje — laukinių ančių, 
Auksaskruosčių, variagalvių, 
Mėlynų sidabrakojų. 


Ir stebėjosi mergaitės, 
Dyvijos salos gražuolės 
Jauno Leminkeino giesme, 
Išmone narsaus galiūno. 


Šitaip tarė Leminkeinas, 

Taip kalbėjo Kaukomielis: 
„Sugiedočiau gerą giesmę, 
Dar gražiau atidainuočiau, 
Jeigu aš po stogu būčiau, 

Užstalėj ilgoj sėdėčiau. 

Jei nekviečia nieks į gryčią, 
Jei grindų nieks nepasiūlo, 
Tai miške žodžius išbersiu, 
Giesmes krūmuos išbarstysiu“. 


Tarė jam salos gražuolės, 
Taip merginos jam atsakė: 
„Pilna čia trobų — įeiti, 
Daug sodybų čia — gyventi, 
Prisiglaust nuo šalčio giesmei, 
Žodžiams iš laukų sunešti“. 


Lengvapėdis Leminkeinas, 
Vos tiktai trobon įėjo, 
Puodelius tuoj išgiedojo 
Ant pušinio ilgo stalo, 
Puodelius alaus pripylė, 
Kaušus prikošė midučio, 
Išgiedojo pilną stalą, 
Bliūduos valgių prikaupavo: 
Buvo ir alaus puodeliuos, 
Kaušuose midučio buvo, 
Sviesto gurvuolys gulėjo, 
Laukė dubenys kiaulienos 
Leminkeinui užkramsnoti, 
Paskanauti Kaukomieliui. 


Išdidus sėdėjo Kaukas, 
Nepradėdamas ragauti 
Be sidabragalvio peilio, 
Be geležtės auksakotės. 


Gavo jis sidabragalvį, 
Auksakotį išgiedojo; 
Prisivalgė, kiek tik tilpo, 
Kiek norėjo, prisigėrė. 

O pavalgęs Leminkeinas 


Vaikščiojo smagus po kaimus, 
Tų salos mergaičių džiaugsmui, 


Kasagalvių tų linksmumui: 
Kur tiktai pakreipia galvą, 
Ten jį bučiniu sutinka, 
Kur tiktai ištiesia ranką, 


Ten jam dešinę tuoj spaudžia. 


Ėjo vakarot į kaimą, 
Naktavot sutemus ėjo, 

Ir nebuvo tokio kaimo, 
Kur nebūtų dešimt gryčių, 
Ir tokios trobos nebuvo, 
Kur nebūtų dešimt dukrų, 
Ir nebuvo tos dukrelės, 

Ir neliko tos mergelės, 

Su kuria nebūt gulėjęs, 
Rankomis neglamonėjęs. 


Tuūkstantį marčių pažino, 
Su šimtu našlių ilsėjos. 
Gal tik dvi iš dešimt liko, 
Gal tik liko trys iš šimto, 
Su kuriom jis negulėjo, 
Prie kurių nesiilsėjo. 


Lengvapėdis Leminkeinas 
Šitaip sau linksmai gyveno, 


Taip tris vasaras jis slapstės 
Tos salos didžiuliuos sodžiuos; 


Džiaugėsi salos mergaitės, 
Linksminosi visos našlės, 
Tik viena sena mergelė 
Nepalinksminta paliko, 

Ji pakrantėje gyveno, 
Dešimtam ji kaime vargo. 

Jau keliaut jisai ketino, 

Jau namo galvojo grįžti. 

Vargšė senmergė atėjo, 
260 Taip atėjusi jam tarė: 


„Vargšas Kaukai, gražiaveidi! 
Jei manęs neatsiminsi, 

Tai, iš čia tau iškeliaujant, 
Laivą ant akmens užleisiu“. 


25 Bet lig gaidgystės jis knarkė, 


Lig trečių gaidžių miegojo, 
Nesiskubino jos linksmint, 
Vargšės moteriškės juokint. 


Sugalvojo vieną dieną, 
Vieną vakarą sumanė, 
Nutarė anksčiau pakilti 
Už mėnulį ir už gaidį. 


270 


Dar anksčiau jis atsikėlė, 

Nei kad sugalvojęs buvo. 
Greit į kelią pasileido, 

Tuoj nušlempino per kaimus, 
Ėjo senmergės tos linksmint, 
Vargšės moteriškės juokint. 


275 


Šitaip styrindamas naktį, 
280 Vienas eidamas per kaimus 
Į pakrantę tolimiausią, 
Į salos dešimtą kaimą, 
Neužėjo tokio kiemo, 
Kur trijų namų nebūtų, 
285 Neregėjo tokio būsto 
Kur trijų nebūtų vyrų, 
O tarp jų nebuvo vyro, 
Kurs būt kardo negalandęs, 
Kurs neskudrinęs būt kirvio 
20 Ant galvelės Leminkeino. 

Lengvapėdis Leminkeinas 
Žodį tarė, taip kalbėjo: 
„Oi ir aušta jau dienelė, 
Teka jau miela saulutė 
Ant galvelės mano vargšės, 
Nelaimingo mano kaklo! 


Gal paslėps galiūną Lempas, 


Gal apgins jį savo rūbais, 
Savo drapanom apsaugos, 
Savo apdaru pridengs jį, 
Šimtui vyrų atkurnėjus, 

Tūkstančiui jį prisivijus!“ 


Mergina neapkabinta, 
Nepaglamonėta liko. 
Atkuitė jis prie voliūgų, 
Nulėkė prie laivo, vargšas: 
Laivas pelenais nuėjęs, 
Kibirkštim nukibirkščiavęs! 


Jautė, kad ateina galas, 
Artinas juoda dienelė. 

Puolė tad tašyti valties, 
Naujo laivo sau statyti. 


Bet nebuvo laivui medžio, 
Valčiai dar lentų nebuvo. 
Rado medžio mažumėlį, 
Truputį lentų užėjo: 


Atskalas penkias nuo verpstės, 


Šipulius šešis nuo špūlės. 


Tašėsi iš jų sau valtį, 
Dirbosi sau naują laivą. 
Tai mokėdamas jį dirbo, 
Tai žodžiuodamas jį darė; 


Kirto kartą — štai ir šonas, 


Kirto kitą — štai ir kitas, 

323 O kai trečią kartą kirto — 
Laivas visas pasidarė. 


Vandenin nustūmė valtį, 

Laivą į vilnis nuleido. 

Žodį tarė, taip kalbėjo, 

Taip sakydamas bylojo: 

„Plauk, valtele, tartum purslas, 
Supkis kaip lelijos žiedas! 

Duok, ereli, man tris plunksnas, 
Duok dvi plunksnas, juodas varne, 
Mažutėlės valties ramsčiams, 
Mano menko laivo šonams!“ 


33 


o 

Šoko jis į savo laivą, 
Įsirabždino į valtį, 
Liūdną galvą panarinęs, 

30 Užsimaukšlinęs kepurę: 
Negalės nakties praleisti, 
Negalės dienos pabūti 
Ten, kur linksminas mergaitės, 
Ten, kur žaidžia kasagalvės. 


345 Šitaip tarė Leminkeinas, 
Taip kalbėjo Kaukomielis: 
„Laikas jau išplaukt vaikinui, 
Iškeliaut iš šių sodybų, 
Kur taip linksminas mergaitės, 

350 Kur taip žaidžia kasagalvės. 
Tai turbūt man iškeliaujant, 
Tai turbūt iš čia išvykstant 
Nesilinksmina gražuolės, 
Nesidžiaugia kasagalvės 

355 Šios salos niekinguos būstuos, 
Nelaiminguos jos atšlaimuos“. 


Verkė jau salos merginos, 
Jau gražuolės aimanavo: 
„Ko gi bėgi, Leminkeinai, 

Ko, jauniki, iškeliauji? 
Ar merginos čia per drovios, 
Ar čia moterų per maža?“ 


Šitaip tarė Leminkeinas, 
Taip kalbėjo Kaukomielis: 
„Ne per drovios čia merginos, 
Moterų čia ne per maža: 
Šimtą moterų čia rasčiau, 
Tukstantį merginų gaučiau. 
Tai todėl aš, Kaukas, bėgu, 
Jaunikaitis, iškeliauju, 

Kad labai jau pasiilgau 
Tolimųjų savo žemių, 

Savo žemės žemuogėlių, 
Savo kalno avietėlių. 

Savo kranto mergužėlių, 
Savo laidaro vištelių“. 


Ir paleido Leminkeinas 
Savo laivą plaukt į tolį. 
Papūtė pakilęs vėjas, 
Nunešė banga atbėgus 
Laivą jo per melsvą jūrą, 
Per jos atvirą platybę. 

O pakrantėj liko vargšės, 
Liko ant uolų stovėti, 
Liko verkt salos mergaitės, 
Aimanuoti auksaplaukės. 


Verkė tol salos mergaitės, 
Tol gražuolės aimanavo, 
Kolei matės laivo stiebas, 
Laivo dilės geležinės. 
Verkė jos ne laivo stiebo, 
Ne jo dilių geležinių: 
Verkė stovinčio prie stiebo, 
Laikančio virves raudojo. 

Leminkeinas taipgi verkė, 
Tolei verkė, tol liūdėjo, 
Kol salos pakrantę matė, 
Kolei kalnus jos regėjo. 
Ne salos pakrantės verkė, 
Ne salos kalnų gailėjo: 
Verkė jis salos gražuolių, 
Tų kalnų žąselių verkė. 


Lengvapėdis Leminkeinas 
Jūrom plaukti pasileido, 
Plaukė dieną, plaukė antrą, 
Trečią dieną netikėtai 
Vėjas didelis pakilo, 
Debesų krantai padūko, 
Ėmė siaust rytinis vėjas, 
Šėlti ėmė vakarinis: 

Griebė šoną, griebė kitą, 
Apvertė bematant valtį. 


Lengvapėdis Leminkeinas 
Į bangas ant rankų krito, 
Leidosi jis pirštais irtis, 

Kojomis vairuot pradėjo. 


Šitaip dieną naktį plaukęs, 
Taip gana ilgai vairavęs, 
Mažą debesį išvydo, 
Šiaurės pusėj debesėlį. 

Šis tuojau sala pavirto, 
Greit pasivertė pakrante. 


Į namus saloj užėjo. 
Šeimininkę rado kepant, 
Dukteris — duonelę minkant: 
„Oi mieloji šeimininke! 

Jei matytum mano alkį, 

Jei suprastum bėdą mano, 
Bėgtum tekina į klėtį, 

Lyg pūga aludėn pultum: 
Man alaus atneštum kaušą 
Ir kiaulienos gabalėlį, 

Tą kiaulieną man iškeptum, 
Sviesto gumulą padėtum 
Man, pavargusiam, pavalgyt, 
Plaukiojusiam atsigerti. 
Plaukiojau aš dieną naktį 
Atviroj bangų platybėj, 
Vėjai ten mane globojo, 
Marių vilnys glamonėjo“. 


Tuoj geroji šeimininkė 
Nulėkė ant kalno klėtin, 
Klėtyje atgnybo sviesto, 
Paėmė šiek tiek kiaulienos; 
Iškepė netrukus mėsą 
Alkanam galiūnui valgyt, 
Atnešė alučio kaušą 
Plaukiojusiam atsigerti. 
Davė jam ir naują laivą, 
Paruoštą kelionei valtį 
Plaukti į kitas pakrantes, 
Į gimtus namus keliauti. 


Lengvapėdis Leminkeinas, 
Į gimtus namus parplaukęs, 
Atpažino žemę, krantą, 
Sąsiaurius, salas pažino, 
Rado prieplaukas senąsias, 
Buvusią sodybos vietą; 

Su pušim kalvas atrado, 
Kalnus su beržais pažino — 
Nepažino gryčios vietos, 
Sienų stovinčių nerado: 
Kur anksčiau troba stovėjo, 
Šlamštė ten dabar ievynas, 
Ošė jaunas pušynėlis, 
Ėgliais šulinys apžėlė. 

Šitaip tarė Leminkeinas, 
Taip kalbėjo Kaukomielis: 
„Štai giraitė, kur bėgiojau, 
Akmenys, kur aš supausi, 
Štai pievelės, kur žaidžiau aš, 
Ežios, ant kurių voliojaus. 
Kas gi trobą išgabeno, 

Kas nudraskė gražų stogą? 
Pelenais troba pavirto, 

Vėjas pelenus išpustė!“ 

Ir pradėjo gailiai verkti; 
Verkė dieną, verkė kitą. 

Ne trobos jisai raudojo, 

Ne klėtelės jis gailėjo: 
Verkė tos, kur gryčioj buvo, 
Kur į klėtį vaikštinėjo. 


480 


Paukštį skrendantį pamatė, 
Sklendžiantį aukštai erelį. 
Klausinėti jo pradėjo: 

„Oi ereli, paukšti mano! 
Gal galėtum pasakyti, 

Kur dabar motulė mano, 
Kur daili nešiotojėlė, 

90 Kur meili penėtojėlė?“ 

Neatsiminė erelis, 
Nežinojo kvailas paukštis: 
Tik žinojo, kad ji mirus, 
Tik atsiminė, kad žuvus, 
“5 Kad ją kardas nudaigojo 
Ir kad kirvis ją nukirto. 


Šitaip tarė Leminkeinas, 
Taip kalbėjo Kaukomielis: 
„Ak nešiotojėle mano, 

30 Ak miela penėtojėle! 
Numirei, motule mano, 

Išėjai, mieloji mano, 

Kūnas dulkėmis pavirto, 
Virš galvos tau eglės auga, 
Supas kadagiai prie kojų, 
Karklai tarp delnų siūbuoja! 


Štai aš, vargšas, ko sulaukiau, 
Štai koksai ištiko kerštas, 
Kad ėjau kardais matuotis, 
Kad nešiausi gražų ginklą 
Ten, į Pohjolos atšlaimą, 
Pimentolos lauko galą: 

Mano giminė išnyko, 

Dingo mano motinėlė!“ 


Apsižvalgė, apsidairė: 
Pėdsakus ūmai išvydo 
Per išmintą kiemo žolę, 
Per aplaužytą viržyną. 
Leidosi ieškoti kelio, 
Puolė tako tyrinėti. 
Kelias tas į mišką ėjo, 
Takas tas į girią vedė. 


Lėkė mylią jis ir kitą, 

Gerą varsną jis nubėgo 

Į giliausią girios tankmę, 

Į didžiulio miško glėbį. 

Ir pamatė slaptą pirtį, 
Paslaptingą mažą trobą 

Tarp dviejų uolynų dunksant, 
Tarp trijų eglaičių stovint. 
Troboje motulę rado, 

Savo motiną aptiko. 


Lengvapėdis Leminkeinas 


Džiūgauti ir džiaugtis ėmė. 
Šitokiais prabilo žodžiais, 
Taip kalbėdamas bylojo: 

„Oi mieloji motinėle, 

Oi penėtojėle mano! 

Tu gyva dar, sengalvėle, 

Dar kruti, motule mano! 

Aš maniau, kad tu jau mirus, 

Kad jau tu tikriausiai kritus, 

Kad tave pražudė kardas, 

Kad tave užklupo ietis! 

35 Aš akis jau išraudojau, 
Ašarom nuploviau veidą“. 


54 


o 


Leminkeino močia tarė: 
„O tačiau radai dar gyvą, 
Nors ir slėptis man reikėjo, 
350 Nors ir bėgti, vargšei, teko 
Į giliausią girios tankmę, 
Į didžiulio miško glėbį. 
Pohjola pakėlė karą, 
Pasiuntė pulkus į žygį 
555 Prieš tave, vargšeli mano, 
Prieš tave, o vargdienėli: 
Pelenais namus paleido, 
Nusiaubė sodybą visą“. 


Leminkeinas jai atsakė: 
360 „Oi motule, sengalvėle! 
Nesirūpink, neliūdėki, 
Neliūdėk, neaimanuoki:! 
Aš suręsiu naują gryčią, 
Dar geresnę pastatysiu, 
365 Pohjolą aš nukariausiu, 
Lempo gentį nugalėsiu“. 


Leminkeino motinėlė 
Šitokiais prabilo žodžiais: 
„Užtrukai, sūnau, gerokai, 
Gyvenai ilgai, vaikeli, 
Šitoj žemėj svetimojoj, 
Prie tų durų svetimųjų, 


570 

Toj nežinomoj pakrantėj, 
Jūros saloje bevardėj“. 


Šitaip tarė Leminkeinas, 
Taip kalbėjo Kaukomielis: 
„Gera buvo man ten būti, 
Miela buvo vaikštinėti. 

Ten raudonai medžiai šviečia, 
Ten dirvonai mėlynuoja, 
Eglių šakos sidabrinės, 

O viržynai auksu žydi. 

Ten medaus kalvelės stovi, 
Dunkso ten kiaušinių uolos; 
Ten midus iš eglių teka, 

Iš pušų ten trykšta pienas, 
Pienas iš tvorų srovena, 

Iš baslių alus ten bėga. 


Gera buvo man ten būti, 
Miela buvo laiką leisti. 

Tik dėl to blogai man buvo, 
Tik dėl to man nepatiko, 

Kad visi bijotis ėmė 

Dėl mergaičių, dėl tų šliundrų, 
Burbulų tuščiavidurių, — 

Kad aš tų šėtono bačkų, 

Kad kvaišelių nenuskriausčiau, 
Kad naktim jų nelankyčiau. 
Aš slėpiausi nuo mergaičių, 
Moteriškės dukrų vengiau, 
Kaip kad vilkas vengia kiaulių, 
Vanagas nuo vištų slepias“. 

Leminkeinas kartu su senu draugu Tiera vyksta į karą prieš Pohjolą 

(1—122).— Pohjolos šeimininkė pasiunčia stiprų šaltį, kuris sukausto 

jūroje jų laivą ir vos nesušaldo ir pačių didvyrių, tačiau Leminkeinas 

ypatingais burtais ir užkalbėjimais priverčia jį pasitraukti (123—316).— 

Leminkeinas kartu su savo draugu per ledą prieina krantą, 

nuvargę ilgai klaidžioja po tankius miškus, kol pagaliau pasiekia 
gimtąsias vietas (317 —500) 


Malonus vaikinas Ahtis, 
Lengvapėdis Leminkeinas, 
Atsikėlęs vieną rytą, 
Vieną rytmetį ankstyvą, 

Į laivų namus nuėjo, 

Į uostavietę nukako. 


Verkė ten medinis laivas, 

Geležinė dilė skundės: 

„Kas iš to, kad aš čia stoviu 
10 Sutvarkytas, surėdytas! 

Ahtis juk karan neplaukia 

Jau šešti, dešimti metai 

Net ir geisdamas sidabro, 

Net ir meilydamas aukso“. 


15 Lengvapėdis Leminkeinas 
Šėrė pirštine per laivą, 
Šveitė pirštine raštuota. 
Šitokiais prabilo žodžiais: 

„Neliudėk, pušinis laive, 

20 Nesiskųski, aukštašoni! 
Teks dar tau į karą traukti, 
Teks į grumtynes dar plaukti: 
Būsi tu yrėjų pilnas 
Rytdienai dar nesibaigus“. 


23 Ir, pas motiną nuėjęs, 


Šitokiais prabilo žodžiais: 
„Neraudok, motule mano, 
Neverkšlenki, sengalvėle, 
Kad jau aš kai kur išvyksiu, 
3 Kad į mūšio lauką trauksiu. 
Šovė man mintis į galvą, 
Netikėtai kilo noras 
Nukariauti Pohjos žmones, 
Tiems netikėliams atkeršyt“. 


35 Sutrukdyt motulė bandė, 
Perspėt motina mėgino: 
„Tik jau neik, sūneli mano, 
Neik į Pohjolos karionę! 
Ten tu galo susilauksi, 

* Savo mirtį ten sutiksi“. 


Betgi kas jam, Leminkeinui! 
Vis dėlto sumanė eiti, 
Iškeliauti pasiryžo. 

Žodį tarė, taip kalbėjo: 

* „Kur čia antrą vyrą gavus, 
Antrą vyrą, antrą kardą 
Ahčiui kovoje padėti, 
Didvyriui kare paremti? 


Neblogai pažįstu Tierą, 

“0 Daug girdėjau apie Kūrą! 
Tai ir bus man antras vyras, 
Antras vyras, antras kardas 

Ahčiui kovoje padėti, 
Didvyriui kare paremti“. 
> Ir nuėjo jis per kaimus 
Tiesiai į to Tieros kiemą, 
O atėjęs šitaip tarė, 
Taip atkakęs prakalbėjo: 
„Ištikimas Tiera mano, 
60 Mano mielas, tikras drauge! 
Ar atsimeni, kaip mudu 
Kitados abu gyvenom, 
Kaip kadais abudu ėjom 
Per didžių grumtynių lauką? 
Ir nebuvo tokio kaimo, 
Kur nebūtų dešimt gryčių; 
Ir tokios nebuvo gryčios, 
Kur nebūtų dešimt vyrų; 
Ir nebuvo tokio vyro, 
Didvyrio nebuvo tokio, 
Kur nebūtumėm nugriovę, 
Kur nebūtumėm nuvertę“. 

O prie lango Tieros tėvas 
Drožė iečiai naują kotą, 

"5 Motina ant klėties slenksčio 
Sau muštokėj sviestą mušė, 
O tarpuvartėje broliai 
Kalė, taisė rogių šonus, 
Seserys ant liepto galo 

30 Savo austą milą vėlė. 


Tarė tėvas iš palangės, 
Motina — nuo klėties slenksčio, 
Iš tarpuvartės — broleliai, 
Seserys — nuo liepto galo: 
š5 „Tierai nėr kada kariauti, 
Nešt į karą savo ietį! 
Tiera sutartį padarė, 
Amžiną susitarimą: 

Ką tik vedė jauną žmoną, 
Paėmė sau šeimininkę; 
Dar nežnaibyti speneliai, 
Krūtys dar nečiupinėtos“. 


Tiera užkrosny sėdėjo, 
Kūra kuitėsi ant krosnies: 
Ten jis avės vieną koją, 
Antrą movėsi ant suolo, 
Prie vartelių diržą juosės, 
O už vartų apsivilko. 
Griebė Tiera savo ietį; 
Tai ietelė ne didžiausia, 
Tai ietelė ne mažiausia, 
Vidutinė tai ietelė: 
Ašmenim arkliukas bėgo, 
Lėkė pentim kumeliukas, 
Ant jos žiedo staugė vilkas, 
Ant vinies lokys maurojo. 


Jis pakratė savo ietį, 
Pasišvaistė, pamojavo 
Ir per sieksnį ją suvarė 
Į molėtą savo lauką, 

Į bežolę savo pievą, 

Į dirvoną nekupstuotą. 


Smeigė Tiera ietį savo, 
Smeigė ją prie Ahčio ieties 
Ir nuėjo, nuskubėjo 
Ahčiui kovoje padėti. 


Tąsyk Ahtis Sarelainas 
Valtį į bangas nustūmė: 
Kaip žaltys nuslydo laivas, 
Kaip gyvatė nučiužėjo. 
Nusiyrė šiaurės pusėn, 
Nuplaukė į Pohjos jūrą. 

Tąsyk Pohjos šeimininkė 
Pasiuntė baisiausią šaltį 
125 Į tą plačią Pohjos jūrą, 
Į jos atvirą platybę. 
Šitokiais kalbėjo žodžiais, 
Taip ji liepė, taip ji tarė: 
„Šalti, mažas mano vaike, 
30 Dailiai mano išaugintas! 
Eik tenai, kur aš tau liepsiu, 
Kur paliepus įsakysiu! 
Eik, sušaldyk šelmio valtį, 
Leminkeino lengvą laivą 
135 Mėlynųjų marių plotuos, 
Atviroj bangų platybėj! 
Ir sušaldyk šeimininką, 
Šelmį tą paversk į ledą, 
Kad kol gyvas neištrūktų, 
'40 Niekad neišsivaduotų, 
Jei pati jo neišleisiu, 
Išvaduot jo neateisiu!“ 


Taigi šaltis piktaveislis, 

Tas nedoro būdo vaikis, 
Jūrų šaldyt nuskubėjo, 
Nulėkė bangų stabdyti. 
Šitaip, eidamas link jūros, 
Bekeliaudamas per žemę, 
Medžiams lapelius nuskabė, 
150 Žiedelius žolėms nužnybo. 


14 


( 


"Pagaliau, pasiekęs jūrą, 
Platų Pohjos marių kraštą, 
Jų pakrantę begalinę, 
Spustelėjo pirmą naktį, 
Įlankas, balas sušaldė, 
Jūros krantą nušalnojo; 
Nesušaldė jūros plotų, 

Jos bangų dar nesustabdė. 
Supos jūroje kikilis, 

160 Kielė ant bangų sūpavos: 
Jos nagai dar nesustirę, 
Nesustingus jos galvelė. 


Bet po šito antrą naktį 
Šaltis didelis užaugo, 
Augdamas suįžūlėjo, 
Baisenybė pasikėlė. 

Visą spragatį paleido, 

Didis speigas spigint ėmė: 
Ir per uolektį įšalo, 
Privertė per sieksnį sniego, 
Ir įšaldė Ahčio valtį, 

Laivą tarp bangų suspaudė. 


165 


17 


o 


Baudėsi sušaldyt Ahtį, 
Didvyrį paverst į ledą; 
175 Ėmė jį graibyt už pirštų, 
Kojas čiupinėt pradėjo. 
Ir supyko Leminkeinas, 
Užsiširdijo, įtūžo; 
Trenkė šaltį jis į ugnį 


'80 Ir į žaizdrą jį sugrūdo. 


o 


Rankomis jis griebė šaltį, 
Letenomis speigą stvėrė. 
Šitokiais prabilo žodžiais, 
Taip kalbėdamas bylojo: 
„Šalti, Puhurio sūneli, 
Spiginantis speigo vaike! 
Tu nelieski mano pirštų, 
Negraibyki man už kojų, 
Už ausų nečiupinėki, 
Nesušaldyk man galvelės! 

Juk turi gana ką šaldyt, 

Juk ir taip turi ką spirgint; 

Kam tau šaldyt žmogui odą, 

Kam tau spigint moters vaiką — 
195 Šaldyk pelkes ir dirvonus, 

Šaltus akmenis sau spirgink, 
Vandeny karklus sau svilink, 
Epušių gumbrus skrebenki, 
Nuo berželių tošis lupki, 

20 Jaunas eglutes sau žnaibyk, 
Kam tau šaldyt žmogui odą, 
Moteriškės vaikui plaukus! 


Jeigu šito tau per maža, 

Šaldyk sau kitokius daiktus! 
205 Karštus akmenis sau šaldyk, 
Spirginki sau karštą klintį, 
Geležinę uolą spigink, 
Spragink sau plieninį kalną, 
Vuoksos upės smarkų krioklį, 
Imatros nelemtą slenkstį, 
Sūkuriams užkimški gerkles, 
Jų baisias gelmes sustingdyk! 


21 

Ar apreikšt jau tavo kilmę, 
Apsakyt gimimą tavo? 

Jau žinau aš tavo kilmę, 
Numanau augimą tavo: 
Šaltis užgimė karklyne, 
Speigas radosi beržyne, 

Už namų, už Pohjos gryčių, 
Užu Pimentolos pirkių, 

Iš nedoro tėvo gimė, 

Rados iš niekingos močios. 


215 


220 


Kas gi piktą šaltį Žindė, 

Kas gi girdė godų speigą, 
225 Jei bepienė buvo močia, 

Jeigu ji bekrūtė buvo? 


Tai gyvatė šaltį žindė, 

Kirmėlė jį išpenėjo 

Savo krūtimis bespenėm, 
230 Tešmeniu sausu jį girdė; 

Šiaurės vėjas jį sūpavo, 
O žvarbi naktis jį migdė 
Paupio skurdžiuos karklynuos, 
Liulančioj, klampioj pelkynėj. 


235 Šitaip gimė blogas vaikas, 
Pasileidėlis išaugo. 
Jis dar vardo neturėjo, 
Buvo netikša bevardis. 
Davė vardą niekadėjui 


0 Ir Šalčiu jį pavadino. 


o 


O po to tvorom jis karstės, 
Po pakrūmes šmižinėjo; 
Vasarą po pelkes plaikstės, 
Po plačias palias plaujojo; 

245 Žiemą trankėsi po šilą, 

Po pušyną mataškavos, 
Braškinosi po beržyną, 
Po alksnyną slampinėjo. 
Šaldė jis medžius ir žolę, 

20 Lygino laukus ir pievas, 
Kandžiojo lapus nuo medžių, 
Viržių žiedelius nužnaibė, 
Žievę nuo pušų nudraskė, 
Ploną luobą jų nuplėšė. 

33 O dabar, kai jau užaugai, 

Kai pakilęs išgražėjai, 

Tai mane sušaldyt nori, 

Ketini ausis nuplėšti, 

Kauliji jau mano kojų, 

20 Mano pirštų reikalauji? 


Nesušaldysi manęs tu, 
Nesustirinsi į ledą! 
Kojines ugnies prigrūsiu, 
O batus — karštų žarijų, 


20 Į skvernus pripilsiu anglių, 

Liepsną po diržu pakišiu,— 
Nesušaldys šaltas šaltis, 
Piktas speigas nesuspigins. 


Aš dabar tave nukeiksiu 

Į toliausią Pohjos galą. 

Kai tenai tu atsidursi, 

Kai į savo namą grįši, 

Ant ugnies užšaldyk puodus, 

Prieždoj žarijas užšaldyk, 

273 Duonos tešloje — alkūnes, 
Prie marčios krūtinės — vaiką, 
Avyse — sušaldyk pieną, 

O kumelėj — kumeliuką! 


270 


Jei manęs nepaklausysi, 
Tai nukeiksiu, nužodžiuosiu 
Į šėtono anglių krūvą, 
Lempo krosnyje — į žiezdrą. 
Liski sau tenai į ugnį, 
Atsitūpki ant priekalo, 
*85 Kad tave ten kūju kaltų, 
Plaktuku gerai išplūktų, 
Kad skalambytų su kūju, 
Kad su plaktuku ištintų! 


28 

Jei vis tiek nepaklausysi, 
20 Jei nė kiek nepasitrauksi, 
Rasiu tau dar vieną vietą, 
Dar geresnę sugalvosiu: 
Tavo burną ir liežuvį 
Vasaros troboj padėsiu, 
25 Kad kol gyvas neištrūktum, 
Niekad neišsivaduotum, 
Jei išleisti neateisiu, 


«« 115 


Išvaduot neatskubėsiu“. 


Šaltis, Puhurio sūnelis, 
30 Jau pajuto, kad bus galas; 

Ėmė jis maldaut malonės. 
Žodį tarė, taip kalbėjo: 
„Susitarkime geruoju 
Niekad viens kitam nekenkti, 
Niekados per visą amžių, 
Kol danguj mėnulis spindi! 


30 


(V 


Jei išgirsi, kad aš šaldau, 

Kad kvailai pradėjau spragint, 
Tai įgrūsk mane į krosnį, 
Panardink mane į liepsną, 
Sumaišyk su kalvio angliais, 
Kišk į Ilmarino žaizdrą! 
Mano burną ir liežuvį 
Vasaros trobon nuneški, 

Kad kol gyvas neištrūkčiau, 
Neišsivaduočiau niekad!“ 


31 


o 


31 


“ 


Lengvapėdis Leminkeinas 
Laivą tarp ledų paliko, 
Apledėjusį apleido 

320 Ir toliau sau nužingsniavo. 
Tiera iš paskos nuėjo, 
Nusekė pėdom padaužos. 


Ėjo taip per lygų ledą, 
Jo slidžiu keliu keliavo. 

325 Ėjo dieną, ėjo antrą; 
Trečią dieną bežingsniuojant 
Pasirodė Bado krantas, 
Menkas kaimas pasimatė. 


Nužingsniavo jie į pilį, 
330 Žodį tarė, taip kalbėjo: 
„Ar pily mėsytės būtų, 
Ar žuvelių atsirastų 
Dviem pavargusiem vyriškiam, 
Dviem pailsusiem galiūnam?“ 

335 Bet pily mėsos nebuvo 
Ir žuvies neatsirado. 


Šitaip tarė Leminkeinas, 
Taip kalbėjo Kaukomielis: 
„Te ugnis praryja pilį, 

Te vanduo ją paskandina!“ 
Dar toliau jisai nuėjo, 
Nupluošė per tankią girią, 
Negyventom vietom žengė, 
Jų keliais nevaikštinėtais. 


34 


o 


34 

Lengvapėdis Leminkeinas, 
Tas gražuolis Kaukomielis, 
Nuo akmens nukirpo vilną, 
Plaukus nuo uolos nurovė, 
Kojines sau nusinėrė, 
Pirštines pasigamino, 

Kad per šaltį nesušaltų, 
Kad ragan nesuragotų. 


35 


o 


Puolė kelio klausinėti, 

Leidosi teirautis tako: 
33 Kelias raitėsi į mišką, 

Takas girion vinguriavo. 


Šitaip tarė Leminkeinas, 

Taip kalbėjo Kaukomielis: 

„Oi tu, Tiera, broli mano! 
30 Kažin kur mes atsidūrėm, 

Plūdinėsim pasiklydę 

Žemės pakrašty per amžius!“ 


Tiera šitaip prakalbėjo, 
Šitaip tarė, taip bylojo: 

305 „Kerštas laukia mūs, vargšelių, 
Kerštas tyko, nelaimingų: 
Ėjome į didį karą, 

Pohjolon tamsion atkakom, 

Kur abu išleisim kvapą, 
Amžinai abu pražūsim, 
Šiam nuskurdusiam pasviety, 
Šitoje klaidžioj kelionėj. 


Mes nežinom, nenutuokiam, 
Nesupaisom, neišmanom, 
Koks kelelis mudu veda, 
Koks takelis traukia mudu 
Miško pakrašty numirti, 
Kalno smiltžemy parkristi, 
Kur tik juodvarniai gyvena, 
Kur dirvonais varnos vaikšto. 


Juodvarniai ten mus išvalkios, 
Ištampys mus niršūs paukščiai: 
Atsiles mėsos paukšteliai, 
Atsigers ten varnos kraujo, 
Juodvarniai snapus suvilgys 
Mūsų, vargdienėlių, kūnuos; 
Mūsų kaulus jie išmėtys, 
Išnešios po akmenyną. 


Vargšė motina nežino, 
Nenujaučia sengalvėlė, 

Kur dabar jos kūnas vaikšto, 
Kur dabar jos kraujas teka — 
Ar baisiam, didžiam karely, 
Lygiagalvių vyrų mūšy, 

Ar beribiuos jūrų plotuos 

Ant plačių bangų sūpuojas, 
Ar kankorėžių kalnely 

Po krūmynus klydinėja. 


Nieko motina nežino 
Apie savo mielą sūnų: 
Jau galvoja, kad jis mirė, 
Jau godoja, kad prapuolė. 
Taip motulė mano verkia, 

Taip gimdytoja vaitoja: 
*05 „Tai sūnelis nelaimingas, 
Vargšas mano užvadėlis, 
Sėja Tuonio vasarojų, 
Kalmos pūdymus akėja. 
Tai dabar sūnelis mano, 
“10 Mano, vargetos, vaikelis, 
Pailsėt lankus padėjo, 
Savo kilpinius padžiovė: 
Tai nusipenės paukšteliai, 
Krūmuos jerubės plunksnuosis, 
*15 Tai gyvens ramiai sau meškos, 
Elniai laukuose voliosis“. 


Šitaip tarė Leminkeinas, 
Taip kalbėjo Kaukomielis: 
„Iš tikrųjų, motinėle, 
Iš tikrųjų, vargdienėle, 
Auginai vištelių būrį, 
Didelį pulkelį gulbių: 
Vėjas jas dabar išblaškė, 
Piktas Lempas jas ištvaiskė 
*25 Vieną ten, o kitą šičia, 
Kažin kur toliau tą trečią. 


42 

Ir atsimenu aš šiandien, 
Pamenu tą gerą laiką, 
Kai namie gėlėm žydėjom, 
“0 Kai svidėjome uogelėm: 
Daugelis į mus veizėjos, 
Mūsų išroda gėrėjos. 
Ak, visai ne taip dabartės, 
Varganiems laikams užėjus: 
“> Vien tik vėją mes ir matom, 
Tik į saulę mes ir žiūrim; 
Bet ir ją migla uždengia, 
Slepia debesys ir lietūs. 

Betgi ko čia man liūdėti, 

Ko gi čia taip nusiminti, 

Jei mergaitės linksmos auga, 
Jeigu žaidžia kasagalvės, 
Jeigu moterys juokauja, 

Jei saldžiai laimingos marčios 
Nuobodžiaudamos — neverkia, 
Grauždamosi — neprapuola. 


Dar raganiai neregėjo, 
Burtininkai dar nematė, 

Kad mes mirtume kelionėj, 
Kad keliaudami prapultum, 
Kad užmigtume jaunystėj, 
Raudonskruosčiai nužydėtum. 


Ką raganiai beužkeiktų, 
Burtininkai beužburtų, 
Te ant jų namų nupuola, 
Ant jų gryčių tenukrinta! 
Te save pačius užkeikia, 
Savo vaikučius nugieda, 
Teprapuldo savo veislę, 
Savo giminę tedergia! 


Kitados dar mano tėvas, 

Dar seniau senelis mano 
Burtininko nebijojo 

Ir nepaisė laplandiečio. 

Taip kalbėjo mano tėvas, 
Taip ir aš dabar kalbėsiu: 
Gink mane, o sutvėrėjau, 
Saugoki mane, o dieve, 

Savo rankom maloningom, 
Savo įstangia apvaizda 

Gink nuo pikto vyro pinklių, 
Nuo bedantės bobos spąstų, 
Sergėk nuo barzdočių šmeižto, 
Piktžodžiavimo bebarzdžių! 

*5 Būk pagalba nuolatinė, 
Sergėtojas ir gynėjas, 
Kad vaikinas nenuklystų, 
Kad jis niekad nepamestų 
Sutvėrėjo duoto kelio, 

*0 Viešpaties nuskirto tako!“ 

Ir padarė Leminkeinas, 

Ir sukūrė Kaukomielis 

Iš tų rūpesčių sau arklius, 

Iš vargų sau juodus žirgus, 

Iš juodų dienų — pavadį, 

Iš klastingo pykčio — balną, 

Apžergė jis arklio strėnas, 

Šoko jis ant žvaigždžiakakčio; 

Ir nujojo, nutrinksėjo, 

Nulėkė kartu su Tiera. 

Nubildėjo jis pakrantėm, 

Per smiltynes nučiužėjo 

Pas motulę savo mielą, 

Pas gimdytojėlę savo. 

*5 Šičia aš ilgam paliksiu, 


Iš giesmės išleisiu Kauką, 

Tierą į namus pasiųsiu, 

Atgalios juos išlydėsiu. 

Pats kitur pasuksiu giesmę, 
200 Ją kitom vėžėm pakreipsiu. 

Untamas pradeda karą prieš savo brolį Kalervą, užmuša jį kartu su visu būriu, 

ir iš visos jo giminės lieka tik viena nėščia moteris; šitą moterį jis vedasi su sa- 

vim, ir Untamoloj ji pagimdo sūnų Kulervą (1—82).— Kulervas, dar lopšy 

gulėdamas, galvoja atkeršyti Untamui, o Untamas visokiais būdais mėgina 

jį nužudyti, tačiau jam vis nepavyksta (83—202).— Paūgėjęs Kuler- 

vas blogai dirba visus darbus, ir supykęs Unitamas parduoda jį 
Ilmarinui už vergą (203—374) 


Išaugino močia vištų, 
Didelį pulkelį gulbių. 

Ant tvoros vištas patupdė, 
Nuginė gulbes į upę. 

Ir išbaidė jas erelis, 
Raibas vanagas išvaikė, 
Piktas paukštis išriešiojo: 
Tą Karelijoj paleido, 
Rusijoj nutupdė antrą, 
Trečią namuose paliko. 


(| 


Rusijoje nutupdyta, 
Prekeiviu vištelė virto; 

O Karelijoj antroji 

Kalervu nutūpus tapo; 
Likusi namie, trečioji, 
Untamoinu pasidarė — 
Tėvo rūpesčiui didžiausiam, 
Didžiai motinos nelaimei. 


461 Trisdešimt pirma giesmė 


Untamas tinklus nuleido 
Kalervo žuvų neršyklon; 
Kalervas tinklus iškratė, 
Susirinko sau tą žuvį. 
Untamas, smarkus vaikinas, 
Užsirūstino, užpyko. 

Ėmė jis dėl niekų rietis, 
Ėmė kyvotis ir kirstis, 

Dėl žuvų žarnų kapotis, 
Dėlei ešeriūkščių riauštis. 


20 


25 


Šitaip ryzinos ir mušės, 
Bet neįveikė viens kito: 
Vienas drožė atsivožęs, 

Kitas atgalios jam skėlė. 


30 


Štai ir vėl į kitą sykį, 

Dviem ar trim dienom praėjus, 
Kalervas pasėjo miežių 

Užu Untamoino gryčios. 


3 


a 


Untamo rangšti avelė 
Kalervo miežius nuėdė. 
Kalervo kirši kalaitė 
* Untamui sudraskė avį. 
Ėmė Untamas grasinti 
Kalervoinui, broliui savo, 
Kad išmuš jo visą šeimą 
Nuo didžiausio lig mažiausio, 
“ Išdaužys visus jo žmones, 
Pelenais paleis jo trobas. 


Vyrams kardus jis parišo, 

Į rankas ginklus įspraudė, 
Davė vaikiščiams po ietį, 
Ant peties — po plieno kirvį; 
Ir išėjo jis į karą 

Su tikruoju broliu grumtis. 

Kalervo marti tuo tarpu 
Gryčioje po langu verpė. 
Pažiūrėjo ji pro langą, 
Žodį tarė, taip kalbėjo: 
„Ar čia tirštas dūmas kyla, 
Ar čia debesis juoduoja 
Už to pūdymo suarto, 

Už naujos keliūtės galo?“ 


Tai ne ūkana ūkavo 

Ir ne tirštas dūmas kilo — 
Untamo ginkluoti vyrai 
Žengdami į karą ėjo. 


Atžygiavo untamiečiai, 
Vyrai su kardais atėjo. 
Ir kalerviečius iškirto, 
Visą giminę išskynė, 
Pelenais paleido namą, 
Nušlavė sodybą visą. 


Liko Kalervo mergelė, 

Tik nėščia žmona jo liko. 
Untamo ginkluoti vyrai 

Ją parsivedė paėmę, 

Kad jinai apkuoptų gryčią, 
Aslą jiems kasdien pašluotų '!“. 


Štai netrukus, po kiek laiko, 
Užgimė vaikelis mažas 
Moteriškei nelaimingai. 
Kokį vardą vaikui duoti? 
Kulervu jį pavadino, 

Karo vyro vardą davė. 


Ir suvystė mažą vaiką, 
Ir paguldė našlaitėlį 
Lopšyje pasisūpuoti, 
Vygėje pasilinguoti. 

Supos lopšyje vaikelis, 
Net plaukeliai jo švylavo. 
Supos dieną, supos antrą; 

*0 Supdamasis trečią dieną, 
Jau kad spyrė tas berniukas, 
Įsirežęs koja trenkė, 

Margą juosalą sutraukė, 
Ant apkloto išropojo 
5 Ir, sulaužęs savo lopšį, 


Vystyklus visus sudraskė!!'. 


Ir pamatė, kad bus tvirtas, 
Kad išaugs galingas vyras. 
Untamoloj žmonės laukė, 
Kol jisai, šiek tiek paaugęs, 
Proto ir jėgų įgijęs, 
Pagaliau sueis į vyrą, 

Dirbs už šimtą darbininkų, 
Tukstančio vergų bus vertas. 


100 


105 Du, tris mėnesius jis augo. 
Trečią mėnesį berniukas, 
Ligi kelių paugėjęs, 

Šitaip ėmė pats galvoti: 
„Kad užaugčiau dar didesnis, 

110 Kad per strėnas sutvirtėčiau, 
Tai atkeršyčiau už tėvą, 

Už motulę atmokėčiau!“ 


Untamoinas tai išgirdo. 
Šitokiais prabilo žodžiais: 
„Auga mano šeimai galas, 
Kalervas iš vaiko auga!“ 


115 


Ir galvot pradėjo vyrai, 

Ėmė bobos galvas sukti, 

Kur tą vaiką nudaigojus, 
120 Kur čia mirtį jam suradus. 

130 


135 


140 


145 


150 


Ir į kubilą įkišo, 
Į statinę jį įdėjo; 
Nubogino jį prie jūros, 
Jūroj į bangas paleido. 


Nuskubėjo pažiūrėti 


Dviem ar trim naktim praslinkus: 


Gal jau vandeny nuskendo, 
Gal statinėje jau mirė? 


Nenuskendo vaikas jūroj 
Ir nenumirė statinėj! 
Išsiropštęs iš statinės, 

Ant bangos jisai sėdėjo, 
Meškerykotį varinį 

Ir šilkinį valą laikė, 

Jūroje žuvis žvejojo, 

Jūros vandenis saikavo: 
Nemažai vandens toj jūroj, 
Jeigu dvi semtuvės pilnos; 
O jei dar kruopščiau saikuotum, 
Tai trečios dar pusė būtų. 


Ėmė Untamas galvoti: 

„Kur tą vaiką čia padėjus, 
Kur čia man jį nudaigojus, 
Kur čia mirtį jam suradus?“ 


Liepė vergui jis pririnkti 
Daug sausų beržinių malkų, 
Dar daugiau pušų šakotų, 
Kaitriai degančių smaliokų 
Tam vaikigaliui sudegint, 
Šitam Kulervui prapuldyt. 


Ir prirankiojo, pririnko 
Daug sausų beržinių malkų, 
Dar daugiau pušų šakotų, 
Kaitriai degančių smaliokų, 

Tuūkstantį vežimų tošių, 
Šimtą sieksnių uosio malkų. 
O po jom pakišo ugnį, 
Sviedė ją į malkų krūvą, 
Vaiką įmetė į laužą, 

Tarp liepsnų jį pasodino. 


Degė dieną, degė antrą, 
Žaižaravo trečią dieną. 

O po to visi pamatė: 
Vaikas pelenuos lig kelių, 
Anglyse ligi alkūnių, 
Rankoje žarsteklį laiko, 
Žarstekliu pataiso ugnį, 
Žarijas gražiai sužarsto — 
Nė plaukelis nenukritęs, 
Nė mažiausia garbanėlė! 


Untamoinas pykti ėmė: 
„Kur tą vaiką man padėjus, 
Kur čia man jį nudaigojus, 
Kur čia mirtį jam suradus?“ 
Medyje pakorė vaiką, 
Ąžuole jį pakabino. 


Kai praėjo dvi, trys naktys, 
Kai tiek pat dienų praslinko, 
Untamoinas pagalvojo: 
„Metas būtų pažiūrėti, 

Gal jau Kulervas pražuvo, 
Gal nusigalavo kilpoj“. 


Siuntė vergą pažiūrėti. 
Vergas atnešė jam žinią: 
„Kulervas negavo galo, 
Nenusigalavo kilpoj! 
Pjaustinėja vaikas medį, 
Su ietigaliu jį braižo. 
Pilnas medis paveikslėlių, 

Pilnas ąžuolas paveikslų: 
Ten ir vyrai, ten ir ietys, 
Ten ir aštrūs kalavijai“. 


Ką gi Untamui daryti, 

Ką su vaikiščiu tuo veikti! 
Kad ir kokią mirtį ruoštų, 
Kad ir kokį galą rengtų, 
Giltinė jo vis negriebia, 
Neima paskutinioji. 


Pagaliau nusikamavo 
Beieškodamas jam galo; 
Tad reikėjo jį auginti, 
Tartum sūnų vergą auklėt. 


Untamas prabilo šitaip, 
Žodį tarė, taip kalbėjo: 
„Jeigu tu gražiai laikysies, 
Visados tvarkingai elgsies, 
Tai galėsi čia gyventi, 
Vergo darbus dirbt galėsi. 
O vėliau ir algą gausi, 

Ką uždirbsi — tą turėsi: 
Per klubus prašmatnų diržą 
Arba antausį per ausį“. 


Kai tik Kulervas paaugo, 
Kai pasitempė per sprindį, 
Tuoj prie darbo jį išgrūdo, 
Davė jam užsiėmimą — 
Prižiūrėti mažą vaiką, 
Mažutėlį vaiką supti: 
Papenėk jį, pats pavalgyk! 
Upėj vystyklus išskalbki, 
Jo drapanėles išplauki!“ 

Dvi dienas jis vaiką supo: 
Ranką išmušė ir akį. 

O po šito trečią dieną 
Jis liga jį nukamavo, 
Upėj vystyklus išmėtė 

Ir sudegino jo lopšį. 


Untamoinas pagalvojo: 

„Jis, matyt, visai netinka 
Prižiūrėt mažam vaikeliui, 
Mažutėliui vaikui supti! 
Nežinau, kur jį bedėti, 

Kokį darbą jam paskirti. 
Liepsiu jam iškirst kirtimą“. 
Liepė jam iškirst kirtimą. 


Kulervas, Kalervo vaikas, 
Šitokiais prabilo žodžiais: 
„Tik tada aš vyras būsiu, 
Kai turėsiu rankoj kirvį: 
Daug dailesnis — pažiūrėti, 
Daug meilesnis — paveizėti: 
Aš penkis atstosiu vyrus, 
Būsiu jų šešių aš vertas“. 


Ir nuėjo jis pas kalvį. 
Žodį tarė, taip kalbėjo: 
„Oi tu, kalvi, broli mano! 
Tu nukalki man kirvelį, 
Plieno kirvį pagal vyrą, 
Kirvį pagal darbininką! 
Eisiu aš kirtimų kirsti, 
Griauti beržo dailiaugio“. 


Kalvis nukalė jam kirvį, 
Ką reikėjo, greit padarė. 
Pagal vyrą buvo kirvis, 
Pagal darbininką buvo. 

Kulervas, Kalervo vaikas, 
Išsiskudrino sau kirvį; 
Visą dieną jį galando, 
Vakare jam kotą drožė. 


Ir nuėjo kirst kirtimo 

Į tankiausią girios vietą, 

Kur storiausi medžiai buvo, 
Kur sienojai — kuo dailiausi. 


Ėmė mišką jis kapoti, 
Tuo kirviu sienojus griauti: 
Stormedžius — iš vieno kirčio, 


Plonmedžius — iš pusės kirčio. 


Taip penkis medžius nukirto, 
Nuvertė rąstus aštuonis, 

O tada jis šitaip tarė, 

Taip kalbėdamas bylojo: 
„Lempas sau tegu čia dirba! 
Tekerta medžius tuos Hysis!“ 


Užsilipo jis ant kelmo 

Ir pradėjo garsiai šaukti, 
Klykauti ir švilpti ėmė. 
Žodį tarė, taip kalbėjo: 
„Te lig tolei miškas griūna, 
Te lig tol beržai išvirsta, 
Kolei siekia mano balsas, 
Kol švilpimas mano girdis! 


Atžala teneišdygsta, 
Šiaudgalys tenepakyla 
Niekados per visą amžių, 
Kol mėnulis aukso spindi, 
Kalervo sūnaus kirtimuos, 
Skynimuos garsingo vyro! 

Jei priimtų žemė miežį, 
Jei pasėliai pasikeltų, 

Jei į šiaudą išvešėtų, 

Jei į stiebą išsistiebtų, — 
Tai tegu nekrauna varpų, 
Grūdo teneužaugina!“ 


Untamas, smarkus vyriškis, 
Nukurnėjo pažiūrėti 
Kalervo sūnaus kirtimo, 
Skynimo to naujo vergo: 
Tas kirtimas — ne kirtimas, 
Skynimas — ne jauno vyro. 


Untamoinas pagalvojo: 

„Jis netinka šitam darbui! 
Sugadino gerą mišką, 
Išvertė dailius sienojus! 
Nežinau, kur jį bedėti, 
Kokį darbą jam paskirti. 
Gal pasiųst tvoros jį tverti?“ 
Pasiuntė tvoros jį tverti. 


Kulervas, Kalervo vaikas, 
Ėmėsi tą tvorą tverti. 

Patiesė pušis aukščiausias 

Į tą užtvarą kaip kartis, 

O egles visų storiausias 

Kaip tvoros mietus susmaigstė 
Ir pririšo kaip vytelėm 

Kartis tas ilgais šermukšniais; 
Užutvėrė aklą tvorą, 
Nepalikdamas vartelių. 

Baigęs darbą, šitaip tarė, 
Taip kalbėdamas bylojo: 
„Kas kaip paukštis nepakyla, 
Kas sparnais dviem neplasnoja, 
Tas neprasigaus pro tvorą, 
Kalervo sūnaus užtvertą!“ 

Untamoinas susiruošęs 
Vėl nuėjo pažiūrėti 
Kalervo sūnaus tvėrimo, 
Savo karo vergo darbo. 


Ir išvydo aklą tvorą 

Be spragos ir be vartelių 
Nuo pat žemės motinėlės 
Lig padebesių užtvertą. 


Žodį tarė, taip kalbėjo: 
„Jis netinka šitam darbui! 
Aklą užtvarą užtvėrė 
Nepalikdamas vartelių, 

Į padanges jį iškėlė, 

Lig padebesių išvarė: 

Aš neperlipsiu per tvorą 
Ir pro skylę nepralįsiu! 
Nežinau, kur jį bedėti, 
Kokį darbą jam paskirti. 


Gal pasiųst rugių jį kulti?“ 


Pasiuntė rugių jį kulti. 


Kulervas, Kalervo vaikas, 
Pasiųstas rugius iškūlė: 
Grūdus suplūkė į dulkes, 
Šiaudus į pelus sučaižė. 


Atžingsniavo šeimininkas, 
Pats atėjo pažiūrėti 
Kalervo sūnaus kūlimo, 
Jauno Kulervoino kūlės: 
Suplūkti grūdai į dulkes, 
O šiaudai pelais pavirtę! 


Untamas pradėjo pykti: 


„Koks iš jo be darbininkas! 
Kad ir kokį darbą duočiau, 


Jis kiekvieną sugadina. 

Gal jį Rusijon išvežti 
Ar Karelijon parduoti 
Kalvio Ilmarino kalvėn 
Kalvio kūju mosikuoti?“ 


360 


Pardavė Kalervo sūnų, 

Į Kareliją išleido 

Kalvio Ilmarino kalvėn, 

Prie gudraus, nagingo meistro. 


365 


Kiek už jį tas kalvis davė? 
Daug už jį tas kalvis davė: 
Du senus skylėtus puodus, 
Tris kablius nuo pakabeklio, 
Penketą sušleiktų dalgių, 
Šešetą prastų kauptukų 

Už netikusį vaikiną, 

Už nedorą vergą davė. 


370 


472 


TRISDEŠIMT ANTRA GIESMĖ 


Ilmarino šeimininkė siunčia Kulervą ganyti ir, kepdama jam bandelę, tyčia 
įdeda akmenį (1—32).— Šeimininkė išleidžia bandą į ganyklą, palydėdama 
ją įprastiniais galvijų ir lokio užkeikimais (33—5348) 


20 


Kulervas, Kalervo vaikas, 
Melsvakojinis vaikinas, 
Geltonplaukis, puikiaveidis, 
Gražuolėlis dailiabatis, 

Kalvio gryčioj atsidūręs, 

Tuoj sau darbo pasiprašė 
Vakarui — iš šeimininko, 

O iš šeimininkės — rytui: 

„Tai išvardinkit man darbus, 
Plūkiavą tą pasakykit, 

Prie kurios man reiks skubėti, 
Prie kurios plušėti teks man!“ 


Ilmarino šeimininkė 
Pagalvojusi surado, 

Kokį darbą vergui duoti, 
Kur jį, nupirktą, pasiųsti. 
Pasiuntė ganyti vergą, 
Saugot kaimenės pristatė. 


Pašaipūnė šeimininkė, 
Kalvienė aštrialiežuvė, 
Piemeniui užminkė duoną, 

Kepė Kulervui bandelę: 
Tyčiomis į miltų tešlą 
Kietą akmenį įdėjo. 
* Patepė bandelę sviestu, 
Plutą lajumi patrynė, 
Įdavė tą duoną vergui, 
Piemenėliui ją įdėjo. 
O pati jį dar pamokė, 
Žodį tarė, taip kalbėjo: 
„Tos bandelės tol nevalgyk, 
Kol į mišką nenuginsi!“ 


30 


Ilmarino šeimininkė 
Guotą gyvulių išleido. 
Šitokiais prabilo žodžiais, 
Taip kalbėdama bylojo: 
„Leidžiu karves aš į mišką'!“, 
Pieno davėjas — į pievą, 
Plačiarages — epušynan, 
Kreivarages — beržynėlin; 
Išvarau taukų ieškoti, 
Riebalų sau pasirankiot 
Iš tų skynimų ilgųjų, 
Iš kirtaviečių plačiųjų, 
“ Iš aukštųjų beržynėlių, 

Iš žemųjų epušynų, 

Iš auksinių eglynėlių, 

Iš giružių sidabrinių. 

30 Sergėki jas, sutvėrėjau, 
Nuo klaidžių kelių jas saugok, 
Nuo visų bėdų apgink jas, 
Kad skausmai jų nekankintų, 
Kad jos gėdoj nepaklystų! 

3 Kaip žiūrėjai jų po stogu, 

Kaip šešėly jas globojai, 

Taip dabar ir nepastogėj, 

Taip nesaugomų žiūrėki, 

Kad gražėtų gyvulėliai, 
Šeimininkės turtas augtų, 

Tų, kas gera linki, džiaugsmui, 
Pykčiui tų, kas bloga linki! 


Jeigu piemenys netiktų, 

Jei piemenės blogos būtų, 
Tai tegu jas karklai gano!!“, 
Alksniai karves teprižiūri, 
Te šermukšniai jas užlaiko, 
Ievos į namus parvaro 
Šeimininkei jų neieškant, 
Nesirūpinant namiškiams! 


Jeigu karklai nežiūrėtų, 

Jei šermukšniai nedabotų, 

Jei ir alksniai neganytų, 
Jeigu ievos nepargintų, 

Tai atsiųsk visų geriausius, 
Tai paliepk gamtos dukrelėms 
Mano gerą prižiūrėti 2“, 

Mano kaimenę globoti! 
Daugel tu turi tarnaičių, 
Daug šimtų klusnių mergaičių, 
Begyvenančių padangėj 
Išvaizdžių gamtos dukrelių. 


Vasarėle, šeimininke, 
Pietryčių daili žmonele, 
Tu, miškų pušie darbščioji, 
Kadagėle, gražuolėle, 

Tu, mažoji šermukšnėle, 
Ieva, Tapijo dukrele, 
Mielike, miškų martele, 
Telerva, šilų mergaite! 
Saugokit jūs mano bandą, 
Mano gerą prižiūrėkit, 

Vasarą gražiai ganykit, 
Sergėkit miškams lapojant, 
Lapams medžiuose siūbuojant, 
Žemėje žaliuojant žolei! 


Vasarėle, šeimininke, 
Pietryčių daili žmonele! 
Skreiski savo švelnų skreitą 
Ir patiesk prijuostę savo 
Mano kaimenei pridengti, 
Gyvuliams mažiems apgaubti, 
Kad jų vėjas neužpūstų, 

Kad lietus piktai neplaktų! 


Nuo visų bėdų apgink juos, 
Nuo klaidžių kelių juos saugok, 
Nuo liumpsuojančių liulynų, 
Nuo liūliuojančių verdenių, 
Nuo liumpuojančių liumpynių, 
Nuo gilių duobių dumblingų, 
Kad skausmai jų nekankintų, 
Kad jie gėdoj nepaklystų, 
Kojom baloj neįklimptų, 

Į liulyną nepaslystų 

Prieš aukščiausią dievo valią, 
Prieš jo protą ir apvaizdą! 


Imki ragą iš aukštybių, 

Iš pat vidurio padangių, 

Iš dangaus imk saldų ragą, 
Iš žemelės — motinėlės! 
Pūski šitą savo ragą, 
Užtriubuok skardžiuoju savo, 
Kad kalnai žydėti imtų, 

Kad smiltynės pagražėtų, 
Kad pievelės pameilėtų, 

Kad giružės pašvelnėtų, 

Kad medum patvintų pelkės, 
Kad sula liulynai trykštų! 

160 


Mano kaimenę pašerki, 
Mano galvijus paliuobki, 
Saldžiu pašaru pamitink, 
Saldžiu gėralu pagirdyk! 
Papenėk žolėm auksinėm, 
Jų galvelėm sidabrinėm 
Iš liulynų, iš vešliųjų, 

Iš verdenių, iš liūningų, 
Iš krioklių, iš vandeningų, 
Iš upelių, iš sraujingų, 

Iš kalvelių, iš auksinių, 
Iš pievelių sidabrinių! 


Aukso šulinius iškaski 

Iš dviejų ganyklos šonų, 
Kur galvijai atsigertų, 

Kur medutį saldų siurbtų 
Sau į tešmenis pieningus, 

Į spenius skausmingus savo: 
Kad jų gyslos pajudėtų, 
Pieno upės pasilietų, 

Kad upeliais pienas trykštų, 


Kad kriokliais putotų pienas, 


Kad prabiltų pieno triūbos, 
Pieno gerklės atsidustų, 
Kad visais laikais jis bėgtų, 
Kad vis melžiamas tekėtų, 
Trykštų pykčiui piktanorių, 
Pro pirštus jų prasiveržtų, 
Kad į Manalą nežliaugtų 
Dovana brangi galvijų! 


Daug piktadarių visokių 
Manalon gabena pieną'?!, 
Brangią dovaną galvijų, 
Sunkiai gautą karvės gerą; 
Maža esti geradėjų, 

Kur iš Manalos jį gauna, 

165 Rūgusį iš savo kaimo, 
Šviežią iš kitokios vietos. 


Neidavo motulė mano 
Klaust kaimynų patarimo, 
Sodžiuje ieškot gudrybės; 

170 Pieną Manaloje ėmė, 
Rūgusį iš tų, kas turi, 
Šviežią iš kitokios vietos. 
Imdavo jį ir iš tolo, 

Iš tolybių atokiausių: 

'75 Ir iš Tuonelos tamsiosios, 
Ir iš Manalos juodosios 
Ėjo naktimis pienelis, 
Tamsoje slaptai tekėjo 
Piktadėjams to negirdint, 

180 Niekadėjams to nematant, 
Piktanoriams nesuspėjant 
Pragaištim jį pragaišinti. 


Taip sakydavo motulė, 
Taip ir aš dabar sakysiu: 
'85 Kur tas karvės geras dingo, 
Mano pienas kur prapuolė? 
Ar atidavė praeiviui, 
Ar kaimynams išdalijo, 
Ar į valsčiaus kekšių glėbį, 
Į jų užantį subėgo, 
Ar už medžių jis užkliuvo, 
Ar pušynuos išvarvėjo, 
Ar kirtimuos išsilaistė, 
Ar smiltynuose prapuolė? 


190 


195 Juk ne Manalai šis pienas, 
Ne praeiviui karvės geras. 
Ko į valsčiaus kekšių glėbį, 
Į jų užantį jam bėgti, 

Ko jam kliuvinėt už medžių, 

20 Ko pušynuos išvarvėti, 

Ko jam laistytis kirtimuos 
Ir smiltynuose prapulti? 
Pienas gryčioj reikalingas, 
Ten jo reikia visą laiką; 
Laukia pieno šeimininkė, 
Ėglio melžtuvę paėmus. 


Vasarėle, šeimininke, 
Pietryčių daili žmonele! 
Eik, pašerki Siujotikę 

Ir pagirdyki Juotikę, 

Bėk, pažindyki Hermikę, 
Priganyki Tuorikę, 

Duok pienelio Mairikei, 
Omenai duok šviežio pieno 
Iš gražių žolės galvelių, 

Iš rasotų jos lapelių, 

Iš saldžios motulės žemės, 
Iš kupstelių jos medingų, 
Iš pievelių saldžiažolių, 

Iš uogingų jos kalnelių, 

Iš smiltyno žolynėlių, 

Iš šienelio pakratėlių, 

Iš dangaus darbščios mergelės, 
Debesynų pieno dukros!?ž, 
Kad jos tešmenis pripiltų, 
Kad parneštų pilnus pieno 
Melžti menkai moteriškei, 
Traiškyt mažai tarnaitėlei! 


Kelkis iš daubos, mergaite, 
Iš klampynės, dailiaskverne, 
Iš šaltinio, šiltaveide, 
Gražiastote, iš dumblyno! 
Pasisemk vandens šaltiny 
Mano kaimenei pakrapint, 
Kad galvijai vis gražėtų, 
Šeimininkės geras augtų 
Prieš ateinant šeimininkei, 

Prieš pažiūrint piemenaitei — 
Niekam tikus šeimininkė, 
Nedrąsi ir jos piemenė. 


Mielike, miškų valdove, 
Karvių sene plačiaranke! 
Siųsk tarnaitę kuo aukščiausią, 
Samdininkę kuo geriausią 
Prižiūrėti mano gero, 

Mano kaimenės globoti 

Per šią ilgą vasarėlę, 
Sutvėrėjo mums paskirtą, 

Iš dangaus dievulio duotą, 
Dovanotą maloningai! 


Telerva, Tapijo dukra, 
Apvali miškų mergele, 
Švelniarūbe, plonaskverne, 
Geltonplauke, gražiakase, 
Tu, kuri globoji bandą, 
Šeimininkės gerą saugai, 
Sergsti Metsoloj meilingoj, 
Tapijoloj rūpestingoj! 
Kaimenę gražiai ganyki, 

Sergėk ją dailiom rankelėm, 
Glostyk ją meiliais piršteliais, 
Kad blizgėtų lūšies kailiu, 
Peleku žuvies spindėtų, 

Kad žibėtų ruonio plauku, 
Pukeliu avies laukinės! 
Vakarui tamsiam ateinant, 
Sutemoms miške žlėjuojant, 
Galvijus namo parginki, 
Perleisk gerai šeimininkei 
Liulančias versmes ant kūbrio'““, 
Pieno ežerus ant strėnų! 

Saulei leidžiantis namolio, 
Vakariniam paukščiui čiulbant, 
Pasakyki mano gerui, 
Kirbinei ragų ištarki: 

„Šiu namučio, plačiaragės, 
Šiu namolio, piendavėlės! 
Gera bus namie jums būti, 
Minkšta bus gulėt ant žemės; 
Jau tamsus ganytis miškas, 
Krantas kietas vaikštinėti. 
Kai tiktai namo pareisit, 
Moterys užkurs jums ugnį!“ 
Ant pievelės saldžiažolės, 
Ant uogingų jos kalnelių.“ 


Niūriki, Tapijo vaike, 

Krūmų vaike mėlynšvarki! 
Klok kambliais egles ilgiausias, 
Tiesk plačias pušis viršūnėm 
Tartum tiltą per klampynę, 
Per prastas žemes kaip lopą, 
Per šlapias vietas, per pelkes, 
Per linguojančius liulynus! 
Leisk praeiti kreivaragiams, 
Pražingsniuoti skeltanagiams, 
Nuo uodų įlįst į dūmus 
Įtukiems, nesužalotiems, 
Neįkritusiems į balą, 
Neparvirtusiems purvyne! 


Jei galvijai neklausytų, 

Jei nakčia namolio neitų, — 
Tu, mažoji šermukšnėle, 
Kadagėle, gražuolėle, 
Nusipjauk palaukėj beržą, 
Žabą krūmuos išsilaužki, 
Eik rykštelės šermukšninės, 
Kadaginio botagėlio 

Už žalių Tapijo rūmų, 

310 Už baltų ievų kalnelio! 
Į namus parginki bandą, 
Kai jau metas pirtį kurti, 
Į namus naminę bandą, 
Miško gyvulius — į mišką! 


315 Meški, miško obuolėli!“?, 
Saldžiakoji girios kupriau! 
Susitarkime geruoju, 
Tvirtą taiką sudarykim, 
Kad per visą mūsų amžių, 

320 Kolei būsim, kol gyvensim, 
Tu neskriausi skeltanagių, 
Piendavėlių nedraskysi 
Per šią mielą vasarėlę, 
Sutvėrėjo dovanotą. 


323 Kai tik suskambės varpelis, 
Kai jau ragas ims skardenti, 
Gulk tuojau kur nors ant kupsto, 
Ant pievelės virsk pasnausti, 
Tarp žolių ausis paslėpki, 

330 Paguldyk ant kupsto galvą 

Ar pabėk į tankią girią, 

Spruk į samanų kamarą, 

Eik sau kur į kitą kalną, 

Į kitas kalvas sau spūdink, 

Kur nei kaimenės varpelio, 

Nei piemens nesigirdėtų! 


335 


Meški mano, mielas mano, 
Saldžiakoji gražuolėli! 
Nedraudžiu tau slampinėti, 
Vaikštinėt visur tau leidžiu; 
Liežuviu draudžiu laižyti, 
Negražiu snukiu kramsnoti, 
Dantimis draskyt neleidžiu, 
Letenom ginu paliesti. 


340 


31. PLB 12 


482 


Trisdešimt antra giesmė 

350 


355 

Eik aplenkdamas ganyklą, 
Lenk iš tolo pieno pievas, 
Vengdamas varpelio garso, 
Bėk sau piemeniui sušukus! 
Jeigu kaimenė smiltynėj, 

Tu į pelkes pasitrauki; 
Jeigu kaimenė pelkynėj, 
Lapatuok į tankų mišką! 
Kai galvijai ant kalnelio, 
Tu pakalnėm stypinėki; 

Kai banda pakalnėm eina, 
Tu sau kėblinki per kalnus! 
Kai jinai per pievą žengia, 
Tu tada riduok per krūmus; 
Kai banda į krūmus lenda, 
Tu tada per pievą bindzink! 
Skrisk kaip aukso gegutėlė, 
Kaip sidabro balandėlis, 
Kaip žuvis praplauk pro šalį, 
Šmurkštelk kaip vandens žuvelė, 
Kaip kuodelis vilnų riskis, 
Vaikščiok kaip linų pėdelis, 
Tarp gaurų nagus įtraukęs, 
Nasruose dantis paslėpęs, 
Kad banda neišsigąstų, 
Kaimenė neišlakstytų! 


Gyvulius palik ramybėj, 
Leisk gyventi skeltanagiams, 
Netrukdyk gražiai ganytis, — 
Bandai — dailiai vaikštinėti 
Po laukus ir po pelkynus, 
Po smiltynus, tankumynus, 
Niekados neliesk galvijų, 
Negražiai jų neužpulki! 


Atsiminki, ką žadėjai 


Upės Tuonelos pakrantėj, 
Netoli didžiulio krioklio, 

Priešais kojas sutvėrėjo! 
Tris kartus tau buvo leista 
Kas vasarvidį prieiti 

Ten, kur girdisi varpelis, 
Ten, kur skambalėlis dindi, 
Tik nebuvo tąsyk leista, 
Negavai tada leidimo 
Negražių dalykų griebtis, 
Įsipainioti į gėdą. 


Jei tave pagautų pyktis, 

Jei staiga panižtų dantys, 
Mesk į krūmus savo pyktį, 

Į pušyną blogą norą! 

Pulk supuvusį kamieną, 
Versk iš kojų beržo kelmą, 
Laužyk upėj medžių šiekštus, 
Uogienojų kupstą plėšyk! 


Kai užeis tau noras ėsti, 
Kai užvalgyt panogėsi, 
Valgyk sau grybus pušyne, 
Skruzdėlyną sau draskyki, 
Graužki šventagaršvės šaknį, 
Medų Metsolos laižyki, 

Tik neliesk žolėdžių mano, 
Mano gyvasties žolelių '**! 


Metsolos medaus rėčkelė 
Rugsta, kūpa, kupuliuoja 

Ant auksinio aukšto kalno, 
Ant kalvelės sidabrinės: 
Alkanam yra kas valgyt, 
Trokštančiam yra kas gerti — 
Valgant valgiai nemažėja, 
Geriant gėrimai nesenka. 


Padarykime tad taiką, 
Amžiną susitarimą 

Santarvėj gražiai gyventi 
Visą mielą vasarėlę: 
Abiejų viena mūs žemė, 
Valgiai abiejų skirtingi. 

Jeigu muštis užsigeistum, 
Jei kariaut pakiltų noras, 
Muškimės, broleli, žiemą, 
Galynėkimės ant sniego! 
Vasarą, ištirpus pelkėms, 
Baloms saulėje sušilus, 
Nesiartink nė iš tolo, 

Kur banda auksinė ganos! 

Jei į šiuos laukus ateisi, 

Jei į šias girias pakliūsi, 

Tai tuojau nušautas būsi. 

Jei šauliai ir bus išėję, 

Rasis taiklios moteriškės, 
Budrios mūsų šeimininkės: 
Sugadins jos tavo kelią, 
Taką jos nukreips į bėdą, 
Kad bandos neliestum niekad, 
Negražiai jos neužpultum, 
Neitumei prieš dievo valią, 
Prieš aukščiausiojo apvaizdą. 

Ukai, tu aukščiausias dieve! 
Kai išgirsi jį ateinant, 
Permainyki mano bandą, 
Mano kaimenę brangiausią 
Greit į akmenis paverski, 
Karvutes pakeisk į kelmus'““, 
Kai tiktai atslinks tas baubas, 
Ta baidyklė pasirodys! 

Jeigu būčiau aš lokys tas, 
*0 Meškinas tas saldžiakojis, 

Negyvenčiau čia ir boboms 
Nesipainiočiau po kojom. 

Ir kitų yra juk Žemių, 
Laidarų yra kitokių 
Dykaduoniui vyrui vaikščiot, 
Tinginiui toli lakstyti, 

Kolei letenos nuplyštų, 

Kol sutrūkinėtų blauzdos 
Vidury tankaus pušyno, 

*0 Miško didelio pašonėj. 

Tau gurgučių laukas — vaikščiot, 
Tau smiltynė — vamplinėti, 
Kelias nutiestas — tau eiti, 
Jūros krantas — tau risnoti 
Į ilguosius Pohjos kaimus, 
Į Laplandijos platybes. 
Ten bus gera tau gyventi, 
Malonu bus laiką leisti, 
Vaikščiot vasarą be batų, 
Rudenį be autų šliaužiot 
Po visų didžiausias pelkes, 
Po balas visų plačiausias. 


465 


470 


Jei tenai ir nenueitum, 
Kelio rasti nemokėtum, 
Pasirinki kitą kelią, 

Kitą taką sau letenki 
Tuonelos tankiojon girion, 

Į smiltingus Kalmos kalnus! 
Ten surasi pelkių — vaikščiot 
Ir viržynų — šlempinėti, 
Ten ir Kirjos, ten ir Karjos, 
Daug tenai jaunų veršelių 
Su grandinėm geležinėm 

Ir su dešimtimis saitų. 

Ten ir liesas pariebėja, 
Kaulai ten mėsa apauga. 

Būk tokia gera, giruže, 


Būk toks mielas, tankus miške! 


Duok ramybę gyvulėliams, 
Sutarimą skeltanagiams 
Per šią lemtą vasarėlę, 
Per karštymetį dievulio! 


Kuipana, miškų karaliau, 
Geras girių žilabarzdi! 

Tu surink šunis savuosius, 
Neišleisk miškan skalikų '**! 
Kišk po grybą jiems į šnervę, 
O po obuolį — į kitą, 

Kad galvijų neužuostų, 
Karvių kvapo nepajustų! 
Jų akis šilku užriški, 
Raiščiais jų ausis užraišiok: 
Einančių tegu negirdi, 
Vaikščiojančių tenemato! 


Jei ir šito neužtektų, 
Jeigu negana dar būtų, 
Tai išvyki savo sūnų, 
Pavainikį išvaryki '“"! 
Vyki jį iš šito miško, 
Ginki jį iš šios pakrantės, 
Iš nedidelių ganyklų, 

Iš plačiųjų pagirėlių! 
Uždaryk šunis į urvą, 
Savo skalikus priraišiok 
Su auksiniais pasaitėliais, 
Su sidabro pavadėliais, 
Kad žalos nepridarytų, 
Kad į gėdą nepakliūtų! 


Jei ir šito neužtektų, 

Jeigu negana dar būtų, 
Ukai, viešpatie auksinis, 
Sidabrinis mūs valdove, 

Išklausyki aukso žodžių, 
Mano prašymo širdingo! 
Užvaryk šermukšnio lanką 
Tu ant buko lokio snukio! 
Jei šermukšnio lankas trūktų, 
Liepk nulieti jį iš vario; 
Jei varinis būt per silpnas, 
Tai nukaldink geležinį! 

Jei ir geležinis plyštų, 

Jei ir šitas lankas lūžtų,— 
Auksinius naščius paėmęs, 
Tarp žandikaulių įsprauski, 
Nasruose naščius sulenkęs, 
Jų galus tvirtai sukalki, 
Kad neprasižiotų žiaunos, 
Kad nepajudėtų dantys, 
Kol su geležim nežiodins, 
Kol jų su plienu nejudins, 
Kol nedarinės su peiliais, 
Neatvožinės su kirviais!“ !!* 

Ilmarino šeimininkė, 
Kalvio moteris protinga, 
Bandą iš gardų išvarė, 

Į ganyklą ją išleido, 
Piemenį prie jos pristatė, 
Liepė vergui ją ganyti. 

Kulervas ganydamas pavakary ima iš savo krepšelio duoną, riekia ją ir 
sulaužo peilį, dėl to jam ypač skaudu, nes peilis buvo vienintelis daiktas, 
primenantis jo gentį (1—98).— Sugalvoja atkeršyti šeimininkei, suvaro 
galvijus į balą, surenka pulką vilkų ir lokių ir vakare gena juos namo 
(99—184).— Eidama melžti, šeimininkė pakliūna 


“ 


ir tie ją sudrasko (185—296) 


Kulervas, Kalervo vaikas, 
Pavakarius pasiėmęs, 
Karves pelkėm nusivarė, 
Pats per smėlį nuklampojo. 
Risdamasis žodį tarė, 
Žengdamas jis taip kalbėjo: 
„Ak, aš vaikas vargdienėlis, 
Nelaimingas aš vaikelis! 
Kur dabar aš atsidūriau, 


Kur dabar man vaikščiot reikia: 


Jaučių uodegas ganyti, 
Veršiukus prižiūrinėti, 
Po visas balas klampoti, 


Šliaužioti po prastą žemę!“ 


Atsisėdo jis ant kupsto, 
Įsaulyje įsitaisė. 

Taip giedodamas prabilo, 
Taip dainuodamas kalbėjo: 
„Skaisčiai švieski, dievo saule, 
Kaitink, visagalio verpste, 


nagus, 

Kalvio piemeniui spindėki, 
Nelaimingam piemenėliui, 
Tik ne Ilmarino gryčiai, 
Tik ne kalvio šeimininkei! 
Ji ir taip gerai gyvena, 
Raiko sau kviečių ragaišį, 
Kemša pyragus visokius, 
Sviestu juos storai užtepus. 
Piemenėlis sausą duoną, 
Kietą žiauberę čiaumoja, 
Bėralinę plutą čiulpia, 
Ašakų duonelę raiko, 

Iš šiaudų paplotį graužia, 
Iš pušų žievių kramsnoja, 
Tošim vandenį jis geria“ 
Po kupstu jo pasisėmęs. 


25 


30 


35 


Eik, dienele, eik, mieloji, 
Leiskis, viešpaties saulele! 
Eik, dienele, į eglyną, 
Nusiriski į krūmyną, 

Bėk į tankų kadagyną, 
Skrisk, mieloji, į alksnyną! 
Piemenį paleisk namolio 

Iš muštokės sviesto gramdyt, 
Laužyti ragaišio šilto, 
Krapštinėt karštų raguolių!“ 


40 


Ilmarino šeimininkė, 
Piemenėliui bedainuojant, 
Kulervoinui bekukuojant, 
Jau pati išgramdė sviestą, 
Susiraikė sau ragaišį, 
Raguolius sau išsikrapštė; 
Išvirė skystos košelės, 
Kulervui šaltų kopūstų, 
Kur šuva nugraibė taukus, 
Kur papusryčiavo Juodis, 


50 


55 

Kur Margiukas prisiėdė, 
Sočiai Pilkis prisirijo. 


Sučiulbėjo girioj paukštis, 

6 Krūmuose paukštelis mažas'*!: 
„Laikas jau pavalgyt vergui, 
Pavakarieniaut našlaičiui“. 


Kulervas, Kalervo vaikas, 

Į šešėlį pažiūrėjo. 

Šitokiais prabilo žodžiais: 
„Laikas jau ir man pietauti, 
Metas jau ir man pavalgyt, 
Paieškot piemens duonelės“. 


6 


“ 


Karves nuginė ilsėtis, 
Bandą pagulėt nuvarė; 
Atsisėdo pats ant kupsto, 
Ant žaliuojančios velėnos, 
Nusirišo savo krepšį, 
Išėmė iš krepšio duoną, 
Apžiūrėjo ją, pavartė. 
Šitokiais prabilo žodžiais: 
„Iš viršaus graži duonelė, 
Lygi ir daili plutelė, 

Bet viduj — žievė pušinė, 
Po pluta — pelų minkštimas“. 


70 


75 


80 


Iš makšties ištraukė peilį 
Duonos riekei atsiriekti: 
Peilis akmenį užgavo, 
Trenkės smaigaliu į kūlį; 
Peilio ašmenys išvirto, 
Lūžo kriaunose geležtė. 


85 


Kulervas, Kalervo vaikas, 

Savo peilį apžiūrėjo 

Tr pradėjo gailiai verkti. 
*0 Žodį tarė, laip kalbėjo: 

„Vienas brolis peilis buvo, 
Mylima viena geležtė, 
Tėvo man padovanota, 
Senojo dar padaryta; 

Ją į akmenį sulaužiau, 

Ją sugurinau į kūlį, 
Riekdamas nelemtą duoną, 
Kalvienės piktos bandelę! 


95 


Kaip atkeršyt už patyčias, 
100 Už tą pašaipą ir juoką, 

Už nedorą bobos duoną, 

Pasileidėlės bandelę?“ 


Varna krūmuose karksėjo, 
Krankė varna, supos varnas!?!: 

'0 „Ak vargšeli auksasagti, 
Kalervo sūnau bedali! 

Ko gi tu toks nusiminęs, 
Ko gi tau širdis nuliūdus? 
Išsilaužki girioj rykštę, 

!10 Nusilaužk miške berželį, 
Gink mėšlašones į balą, 
Karves suvaryk dumblynėn, 
Pusę jų vilkams paliki, 
Kitą pusę — girios lokiui! 


115 


Suvaryk vilkus į krūvą, 
Gink visus lokius į būrį! 

Ir paversk vilkus veršiukais, 
Karvėmis lokius paverski'““, 
Parvaryk namo tą bandą, 
'* Margą kaimenę į kiemą! 
Taip už juoką atsiteisi, 
Taip atlyginsi pikčiurnai“. 


Kulervas, Kalervo vaikas, 
Šitokiais prabilo žodžiais: 

130 


135 


140 


145 


15 


[- 


155 


„Na, palauk tu, Hysio kekše! 
Jei aš raudu tėvo peilio, 

Tai ir tu pati raudosi, 
Karves melžiamas apverksi“. 


Išsilaužė girioj rykštę, 
Kadaginį botagėlį; 
Suginė į balą karves, 
Jaučius išvarton sugrūdo, 
Pusę jų vilkams paliko, 
Kitą pusę girios lokiui. 
Karvėmis vilkus nubūrė, 
Pavertė meškas galvijais, 
Vienus veršiais nugiedojo, 
Palšėmis kitas nukeikė. 


Saulė pietvakariuos buvo, 
Vakarop saulelė slinko, 
Nusileido ant eglyno. 
Buvo pats melžimo laikas. 
Vargšas piktas piemenėlis 
Kulervas, Kalervo vaikas, 
Nuginė meškas į kiemą, 

Į namus vilkus nuvarė. 
Dar meškas jisai primokė, 
Govėdai vilkų prisakė: 
„Plėškit šlaunį šeimininkei, 
Pusę kojos jai nukąskit, 
Kai ateis pasižiūrėti, 

Kai pritūpus imsis melžti!“ 


Pasidarė jis birbynę, 

Ragą sau iš jaučio rago, 
Triūbą sau iš Palšės kojos, 

O iš Margės kaulo — vamzdį. 
Pustelėjo savo ragą, 

Su triūba jis užtriūbavo 
Triskart — ant namų kalnelio, 


190 O šešis — ant kaimo kelio. 

Ilmarino šeimininkė, 

Kalvio boba šviesiagalvė, 
Jau seniai namie be pieno, 
Be sviestelio gulinėjus, 
Pelkėse išgirdo skambant, 

O smiltynėje — dudenant. 
Šitokiais prabilo žodžiais, 
Taip kalbėdama bylojo: 
„Būk pagarbintas, o dieve! 
Ragas aidi, guotas grįžta! 
Kurgi vergas gavo ragą, 
Kur piemuo tą vamzdį ėmė, 
Kad dūduodamas pareina, 
Triubindamas parsivaro,— 
Net ausis tas ragas plėšia, 
Net kiaurai per galvą eina?“ 


165 


17 


o 


175 


Kulervas, Kalervo vaikas, 
Žodį tarė, taip atsakė: 
„Pelkėj vergas ragą gavo, 
Rado vamzdį jis klampynėj. 
Tavo kaimenė jau kaime, 
Laidare jau tavo karvės; 
Sutaisyk dabar joms dūmus, 
Pasiskubink karvių melžti!“ 


180 


185 ĮIlmarino šeimininkė 


Liepė karves melžt anytai: 

„Eik, močiute, karvių melžti, 

Gyvulėlių sutvarkyti! 

Aš pati nebesuspėju 
90 Tešlą minkyti pradėjus“. 
Kulervas, Kalervo vaikas, 
Žodį tarė, taip kalbėjo: 
„Visos geros šeimininkės, 
Visos moterys apsukrios 
Pačios ėjo karvių melžti, 
Gyvulėlių sutvarkyti“. 


19 


(V 

205 


21 

215 


220 


225 


230 


Ilmarino šeimininkė 

Ėmėsi taisyti dūmus, 

O po to nuėjo melžti. 
Nužvelgė ji savo bandą, 
Savo karves nužiūrėjo; 
Žodį tarė, taip kalbėjo: 
„Pažiūrėti gražios karvės, 
Glotnaplaukiai gyvulėliai, 
Tartum būtų lūšies kailio 
Ar miškų avies pūkelio; 
Jautrūs tešmenys pritvinkę, 
Skaudantys speniai sutinę“. 


Ir atsitūpė ji melžti, 

Pieną traiškyti pradėjo. 
Kartą, kitą ji patraukė, 
Trečią kartą pamėgino: 
Šoko vilkas ją draskyti, 
Arkoti meška ją puolė. 
Vilkas burną jai suplėšė, 
Pablauzdžius meška išlupo, 
Gabalą šlaunies nukando 
Ir blauzdikaulį sulaužė. 


Kulervas, Kalervo vaikas, 
Taip atkeršijo už juoką, 
Už patyčias moteriškės 
Šitaip jis atsimokėjo. 


Ilmarino šeimininkė 

Verkt ir aimanuot pradėjo, 
Žodį tarė, taip kalbėjo: 
„Ką tu padarei, vargšeli! 
Parginei meškas namolio, 
Parvarei vilkus į kiemą!“ 


Kulervas, Kalervo vaikas, 
Šeimininkei taip atsakė: 
„Padariau blogai, vargšelis, 

Negerai ir tu, vargšele! 
Akmenį užmaišius duonon, 
Gabalą uolos iškepus: 

Peilį atmušiau į kūlį, 

Į tą akmenį prakeiktą — 
Ir sulaužiau tėvo peilį, 
Savo giminės geležtę!“ 


235 


Šeimininkė šitaip tarė: 

„Ak mielasis piemenėli! 
Sugrąžinki piktą kėslą, 
Atbulai žodžius ištarki, 
Išvaduok iš vilko snukio, 

Iš meškos nagų ištrauki! 
Marškiniais gražiais apvilksiu, 
Kelnes geresnes tau duosiu, 
Gausi sviesto su pyragais, 
Tik pamelžto šviežio pieno; 
Šiuos metus dykai maitinsiu, 
20 Darbo kitąmet neskirsiu. 


240 


245 


Jei manęs neišvaduosi, 

Jei išgelbėt neskubėsi, 

Greitai negyva aš krisiu, 

Žemės dulkėmis pavirsiu“. 
55 Kulervas, Kalervo vaikas, 
Žodį tarė, taip kalbėjo: 
„Jeigu mirsi, tai ir mirki, 
Tai ir dinki, jeigu dingsi! 
Mirusiems yra kur dėtis, 
Vietos kapuose užtenka 
Ir galingesniems — miegoti, 
Ir išdidesniems — ilsėtis“. 


260 


Šeimininkė šitaip tarė: 

„Ak aukščiausias dieve Ukai! 
Imk didžiausią savo lanką, 
Savo kilpinį įtempki, 


265 

270 


275 


280 


285 


290 


295 


Įstatyk varinę strėlę 

Į ugninį savo lanką! 

Ir paleisk ugninę strėlę, 

Vario žvitriąją vilyčią, 

Šauk į pažastį jam tiesiai, 
Taikliai taikyk ją tarp menčių: 
Sūnų Kalervo nudėki, 
Mirtinai nušauk, bjaurybę, 

Su strėlėm, su plienanosėm, 
Su vilyčiom, su varinėm!“ 


Kulervas, Kalervo vaikas, 
Šitokiais prakalbo žodžiais: 
„Ak aukščiausias dieve Ukai! 
Nenušauk manęs, vargšelio, 
O nušauki šeimininkę, 

Piktą moterį nudėki, 

Kad iš vietos nepakiltų, 

Kad kitur kur nenueitų!“ 


Ilmarino šeimininkė, 

Gero kalvio moteriškė, 
Negyva bematant krito, 
Tartum katilas pajuodo 
Palei gryčią, ant atšlaimo, 
Ant sodybos siauro kiemo. 


Taip prapuolė moteriškė, 
Gražiaveidė šeimininkė, 

Ta, kurios tiek laiko laukė, 
Šešerius metus teiravos — 
Kalvio Ilmarino džiaugsmui, 
Įžymaus kalėjo šlovei. 


496 


497 

Kulervas pabėga nuo Ilmarino, vaikšto liūdnas po mišką ir iš krūmų senės 

sužino, kad jo tėvas, motina, brolis ir sesuo tebėra gyvi (1—128).— Kru- 

mų senės pamokytas, randa juos Laplandijos pasienyje (129— 188).— 

Motina pasakoja, jog jinai maniusi, kad Kulervas jau seniai žuvęs, kaip 
ir jos vyresnioji duktė, kuri beuogaudama prapuolė (189—246) 


Kulervas, Kalervo vaikas, 
Melsvakojinis vaikinas, 
Geltonplaukis, puikiaveidis, 
Gražuolėlis dailiabatis, 
Tuoj žingsniuoti pasileido 
Bėgdamas nuo Ilmarino, 
Kol dar tas žinios negavo, 
Kad jo moteriškė mirė, 
Kol užpykęs neužpuolė, 

10 Kol muštynių nepradėjo. 


Grodamas paliko kalvį, 
Džiaugdamasis Ilmos žemę, 
Ragą pūsdamas smiltynėj, 
Triukšmą keldamas kirtimuos: 
5 Pelkės ir laukai drebėjo, 
Smėlio aukštumos aidėjo 
Kulervoinui šitaip grojant, 
Besilinksminant, bjaurybei. 


Kalvėje išgirdo kalvis. 
20 Kalvis kalvėj darbą metė 

Ir išėjo paklausyti, 

Į atšlaimą pažiūrėti, 

Kas ten girioje taip groja, 
Kas smiltynėj ragą pučia. 


Ir pamatė jis teisybę, 
Nemeluotą tikrą tiesą: 
Savo moterį užmigus, 
Savo gražiąją parkritus, 
Gulinčią vidur atšlaimo, 
Tysančią ant šieno glėbio. 


Taip ir liko vargšas kalvis 
Su liūdna širdim stovėti. 
Verkė jis per visą naktį, 
Ašaras savaitę liejo. 

Kaip derva io ūpas buvo, 
O širdis juoda kaip anglys. 


Kulervas tuo tarpu ėjo, 
Kažin kur tolyn keliavo, 


Dieną — per miškus tamsiuosius 


Ir per Hysio rąstų lauką, 
Vakarop, artėjant nakčiai, 
Jis ant kupsto atsisėdo. 


Taip našlaitis ten sėdėjo 

Ir negailimas galvojo: 

„Kas gi taip mane sukūrė, 
Kas gi vargšą taip sutvėrė 
Per dienų dienas klajoti, 

Po laukus plaujot per amžius? 


Kas į tėviškę sau eina, 

Kas namo linksmai keliauja: 
Girioje nameliai mano, 
Smėlio žemėje — sodyba, 
Mano židinys ant vėjo, 

Po lietum pirtelės garas. 

60 

70 


75 


80 


85 

Niekados, gerasis dieve, 
Niekados daugiau per amžius 
Nesutverk našlaičio vaiko, 
Visiškai visų apleisto, 

Be tėvelio šiam pasauly, 

Be motulės šioj žemelėj, 

Kaip mane sukūrei, dieve, 
Kaip mane sutvėrei, vargšą, 
Tartum vienišą žuvėdrą 

Ant uolėto jūros kranto! 
Užteka saulelė kregždei, 
Šviečia ji kasdien žvirbleliams, 
Oro paukščiams džiaugsmą neša; 
Vien tik man jinai nešviečia, 
Niekados ji nepakyla, 
Nepradžiugina per amžius! 


Nežinau, kieno gimdytas 

Ir kieno aš išnešiotas. 

Gal antelės kur prie kelio 
Ar pelkynėj išperėtas, 

Gal kryklės ant jūros kranto, 
Naro tarp uolų padėtas? 


Mažas palikau be tėvo, 
Mažulėlis be motulės. 

Mirė tėvas ir motulė, 
Giminė visa pražuvo; 

Liko man tik ledo batai, 
Sniego kojinės man teko; 
Paliktas likau ant ledo, 

Ant linguojančio lieptelio — 
Į kiekvieną balą kristi, 

Į purvyną nugarmėti. 


O dabar štai savo metuos 
Neskubu aš ir nenoriu 
Tapti liepteliu per balą, 
Tilteliu per dumblą būti. 

o 

Tol nekrisiu aš į balą, 

Kolei dvi rankas kilnoju, 

Kol penkis pirštus lankstau dar, 
Dešimtį nagų nešioju“. 


Dingtelėjo jam į galvą, 
Smegenys sumanė mintį 

Eit į Untamoino kaimą 
Keršyti už tėvo skausmą 

Ir už ašaras motulės, 

Už skriaudas, paties patirtas. 


Žodį tarė, taip kalbėjo: 
„Palūkėk dar, Untamoinai, 
Mano gentį išnaikinęs! 

Kai ateisiu aš kariauti — 
Pelenais paversiu trobas 
Ir nuodėguliais sodybą!“ 


Susitiko jis senutę, 
Mėlynskarę krūmų senę. 

Ji tokiais prabilo žodžiais, 
Šitaip tarė, taip kalbėjo: 
„Kur keliauji, Kulervoinai, 
Kalervo sūnau, kur trauki?“ 


Kulervas, Kalervo vaikas, 
Žodį tarė, taip atsakė: 
„Dingtelėjo man į galvą, 
Smegenys sumanė mintį 
Nukeliaut į kitą vietą, 

Eit į Untamoino kaimą 

Ir atkeršyti už gentį, 

Už mamos ir tėvo mirtį, 
Pelenais paleisti trobą, 
Kibirkštim nukibirkščiuoti“. 


Senė šitaip jam atsakė, 
Šitaip tarė, taip kalbėjo: 

„Dar gyva gentis tavoji, 
Kalervas dar tebegyvas. 
Dar gyvena tavo tėvas, 
Dar sveika gyva motulė“. 


„Ak mieloji senutėle! 
Pasakyk, mieloji mano: 
Kur gyvena mano tėvas, 
Kur motulė sengalvėlė?“ 


„Ten gyvena tavo tėvas, 
Ten motulė sengalvėlė: 

Prie Laplandijos pasienio, 
Ant žuvingos jūros kranto“. 


„Ak mieloji senutėle! 
Pasakyk, mieloji mano: 
Kaipgi aš tenai pateksiu, 
Kaip aš ten surasiu kelią?“ 


„Nesunku tenai patekti 

Ir nežinant nukeliauti 
Miško kampą nužingsniavus, 
Upės pakraštį nubėgus. 

Eisi dieną, eisi kitą, 

Eisi šitaip trečią dieną, 
Šiaurės vakaruosna žengsi. 
Priešais kalną pamatysi: 
Papėde apeik tą kalną, 

Iš kairės tu jį aplenki! 

O tenai sutiksi upę, 
Tekančią iš dešinės tau: 

Eik pakrante šitos upės, 
Ženk pro tris krioklius putotus! 
Iškyšulį taip prieisi, 

Ilgo iškyšulio galą; 

Jo gale ir bus trobelė, 
Apleista žvejų pirtelė: 

Ten gyvena tavo tėvas, 

o 


185 


Ten motulė sengalvėlė, 
Ten ir tavo seserėlės, 
Dvi gražuolės dukružėlės“. 


Kulervas, Kalervo vaikas, 
Tuoj žingsniuoti pasileido. 
Ėjo dieną, ėjo kitą, 

Ėjo šitaip trečią dieną, 
Šiaurės vakaruosna žengė. 
Ir pamatė priešais kalną: 
Kalną papėde apėjo, 

Iš kairės jį apkeliavo. 

O tenai sutiko upę: 
Nuskubėjo jos pakrante, 
Jos kairiu krantu nubėgo. 
Už trijų krioklių putotų 
Iškyšulį jis priėjo, 
Smailiagalį jo pasiekė: 
Buvo jo gale trobelė, 
Apleista žvejų pirtelė. 

Į trobelę jis įėjo, 
Nepažino jo trobelėj;: 

„Iš kokių gi svečias jūrų, 
Iš kokios genties klajūnas?“ 


„Ar sūnaus jau nepažįstat, 
Nepažįstat savo vaiko? 

Taigi Untamoino vyrai 

Jį išsivedė kadaise, 

Stogu lygų tėvo sprindžiui, 
Didumu — motulės verpstei!“ 


Motina kalbėt suskato, 
Taip senoji prakalbėjo: 
„Ak sūneli nelaimingas, 

Ak vargšeli auksasagti, 

Kur dar matančiom akelėm 
Po pasaulį šį klajoji, 

195 Nors esu tave apverkus, 
Dingusį jau apraudojus! 


Auginau gražiai du sūnus, 
Dvi gražias dukras turėjau. 
Du iš jų man, vargšei, dingo, 
Vyresnieji du prapuolė: 
Dideliam kare sūnelis, 

Be jokios žinios dukrelė. 

Štai sūnus namo sugrįžo, 

O dukra vis nepareina“. 


200 


205 Kulervas, Kalervo vaikas, 


Pasiskubino paklausti: 
„Kur prapuolė dukružėlė, 
Kur seselė mano dingo?“ 


Motina jam taip atsakė, 
Šitaip tarė, taip kalbėjo: 
„Ten prapuolė dukružėlė, 
Ten seselė tavo dingo: 
Išlėkė miškan uogauti, 

Į pakalnę aviečiauti: 

Ten, vištelė, ir pragaišo, 
Ten, paukštelė, ir pražuvo 
Prasipuldžiusi be garso, 
Bevarde mirtim numirus. 

Kas gi liūdi mergužėlės? 

Kas gi kitas, be motulės! 
Motina pirmoji ieško, 
Motina pirmoji liūdi. 
Puoliau tad ir aš, vargšelė, 
Leidausi ieškoti dukros; 

Kaip meška miškus išnaršius, 
Išlaksčiau girias kaip ūdra. 
Vaikščiojau taip dieną, antrą, 
Trečią dieną taip ieškojau. 
Kai trečia diena praėjo, 

Kai pasibaigė savaitė, 
Užlipau į aukštą kalną, 

Į viršūnę jo aukščiausią. 

Ir nuo ten šaukiau dukrelę, 
Ten prapuolusios liūdėjau: 
„Kurgi tu, dukrele mano? 
Jau pareik namo, dukrele!“ 


Taip šaukiau dukrelę savo, 
Taip prapuolusios liūdėjau. 
Ir kalnai man taip atsakė, 
Taip atsiliepė smėlynai: 
„Tu nešauk dukrelės savo, 
Tu nešauki jos, neklykauk! 
Nepareis daugiau dukrelė, 
Amžinai negrįš jaunoji 
Motinos senon sodybon, 
Prieplaukon tėvelio seno“. 

Kulervas stengiasi padėti savo tėvams darbus dirbti, bet nauda iš jo menka, 
ir tėvas pasiunčia jį nuvežti mokesčius (1—68).— Nuvežęs mokesčius ir 
grįždamas namo, sutinka beuogaujant paklydusią seserį, kurią nepažinęs su- 
vedžioja (69—188).— Paskui, išaiškėjus, kas jie tokie, sesuo puola į upę; 
Kulervas skuba namo, pasakoja motinai baisų atsitikimą su seserimi ir 
ketina pats pasidaryti galą (189—344).— Motina uždraudžia jam nusižu- 
dyti ir pataria kur nors pasislėpus ieškoti sau ramybės; Kulervui dingteli 
mintis visų pirma atkeršyti Untamui (345—372) 


Kulervas, Kalervo vaikas, 
Melsvakojinis vaikinas, 
Taip ir liko sau gyventi 
Po senų tėvų pastoge; 
Išmonės jis neturėjo, 
Vyro proto neįgijo, 

Nes blogai augintas buvo, 
Neprotingai buvo suptas 
Pas augintoją jo kvailą, 
10 Pas kvaišelę jo supėją. 


Veržėsi prie darbo vaikas, 
Spraudės prie užsiėmimo. 
Įsitaisė jis žūklauti, 
Ilgą tinklą valtim traukti. 
I5 Šitaip tarė, šitaip svarstė 
Irklą rankoje suspaudęs: 
„Ar iš viso vieko traukti, 
Iš visų jėgų irkluoti, 

Ar patraukti tiek, kiek dera, 
Tiek, kiek reikia, pasiirti?“ 


Vairininkas jam atsakė, 

Tarė jam iš valties galo: 
„Nors iš viso vieko trauktum, 
Iš visų jėgų irkluotum, 
Nesulaminsi tu laivo, 
Nesulaužysi jo dilių“. 


Kulervas, Kalervo vaikas, 
Iš visų Jėgų patraukė, 
Ėmė irt iš viso vieko: 
Perlaužė diles per pusę, 
Laivo šonus išnarino, 
Sugadino naują valtį. 


Kalervas pasižiūrėjo, 

Žodį tarė, taip kalbėjo: 
„Netinki irkluoti, vaike! 
Perlaužei diles per pusę, 
Išnarinęs laivo šonus, 

Naują valtį man sulaužei! 
Eik žuvų varyt į tinklą — 
Gal varyt geriau tau seksis!“ 


Kulervas, Kalervo vaikas, 
Ėmėsi žuvis varyti, 
Nusitvėręs ilgą kartį, 

Žodį tarė, taip kalbėjo: 

„Ar varyt iš viso vieko, 
Vyriškai žuvis baidyti, 

Ar baidyti tiek, kiek dera, 
Tiek, kiek reikia, pavaryti?“ 


Tarė jam tinklų traukėjas: 
„Koks varytojas tu būtum, 
Jeigu iš peties nedirbtum, 

Jei kaip vyras nevarytum!“ 

Kulervas, Kalervo vaikas, 
Iš visų jėgų pavarė, 

55 Vyriškai žuvis pabaidė: 
Plakė vandenį kaip putrą, 
Veltinai suvėlė tinklą, 
Žuveles kaip košę trynė. 


Kalervas pasižiūrėjo, 

60 Žodį tarė, taip kalbėjo: 
„Netinki žuvims varyti! 
Veltinai suvėlei tinklą, 
Gabalais plūdes suskaldei, 
Tinklo virvę sukapojai! 

“5 Eik, verčiau nuveši duoklę, 
Žemės mokesčius nuneši! 
Gal kelionėj protingesnis, 
Gal kely gudresnis būsi“. 


Kulervas, Kalervo vaikas, 
70 Melsvakojinis vaikinas, 
Geltonplaukis, puikiaveidis, 
Gražuolėlis dailiabatis, 
Leidos mokesčių gabenti, 
Žemės duoklės užmokėti. 


7 Mokesčius užsimokėjęs, 
Žemės duoklę atidavęs, 
Į roges jisai įvirto, 
Ant sėdynės atsisėdo. 
Į namus jisai patraukė, 
30 Leidosi į savo žemę. 


Nuvažiavo, nubildėjo, 
Bekeliaudamas matavo 
Veinės aukštumas smėlingas, 
Jo seniai įdirbtą žemę. 


85 Ėjo priešais mergužėlė, 
Šliaužė slidėm auksaplaukė 

Per smėlingus Veinės kalnus, 


Per seniai išdirbtą dirvą. 


Kulervas, Kalervo vaikas, 
Priturėjo savo arklį, 

Ėmė šnekinti mergaitę, 
Kalbinti, viliot pradėjo: 
„Lipk į važį, mergužėle, 
Atsigulk ant mano kailių!“ 


Taip mergaitė jam atsakė, 
Šitaip metė jam nuo slidžių: 
„Telipa mirtis į važį, 

Te liga ant kailių gula!“ 


Kulervas, Kalervo vaikas, 
Melsvakojinis vaikinas, 
Žirgą vytele sušėrė, 

Perlų botagu sukirto. 

Bėgo žirgas, bėgo kelias, 
Šliauždamos trinksėjo rogės. 
Taip važiuodamas bildėjo, 
Taip keliaudamas matavo 
Mėlynųjų marių plotus, 
Atvirą bangų platybę. 


Ėjo priešais mergužėlė, 
Dailiabatė sau žingsniavo 
Mėlynųjų marių plotais, 
Atvirom bangų platybėm. 


Kulervas, Kalervo vaikas, 
Priturėjo savo arklį 

Ir, gražiai sudėjęs lūpas, 
Rinkdamas žodžius, jai tarė: 
„Sėskis į roges, gražuole, 
Eikš į važį, išrinktoji!“ 

Mergužėlė jam atsakė, 
120 Sududeno dailiabatė: 

„Į roges tesėda Tuonis, 

Į važelį — manalietis!“ 


Kulervas, Kalervo vaikas, 
Melsvakojinis vaikinas, 
125 Žirgą vytele sušėrė, 
Perlų botagu sukirto. 
Bėgo žirgas, bėgo kelias, 
Šliauždamos trinksėjo rogės. 
Taip važiuodamas bildėjo, 
130 Taip keliaudamas matavo 
Pohjolos laukų smėlynus, 
Lapių lygumas plačiąsias. 


Ėjo priešais mergužėlė, 
Vaikštinėjo alvakrūtė 

135 Pohjolos laukų smėlynais, 
Lapių lygumom plačiosiom. 


Kulervas, Kalervo vaikas, 
Priturėjo savo žirgą 
Ir, gražiai sudėjęs lūpas, 

140 Rinkdamas žodžius, jai tarė: 
„Eikš, mergyt, į mano važį, 
Gulkis po gūnia, mieloji, 
Valgyt mano obuolėlių, 
Mano riešutų kramsnoti!“ 


145 Mergužėlė jam atsakė, 
Atšaukė jam alvakrūtė: 
„Spjaunu aš į tavo važį, 

Į roges, skarmaliau, spjaunu! 
Šalta po gūnia gulėti, 
150 Nejauku gyventi važy“. 


Kulervas, Kalervo vaikas, 
Melsvakojinis vaikinas, 

Griebė į roges mergaitę, 
Čiupo ją į savo važį, 
Pasodino ją ant kailių, 
Po gūnia ją įsitraukė. 


Taip mergaitė jam kalbėjo, 
Šitaip spyrės alvakrūtė; 
„Leisk mane iš savo rogių, 
Leisk į laisvę vargšą vaiką, 
Kad bjaurybių negirdėčiau, 
Nešvankybėms nepaklusčiau, 
O jei ne — išspirsiu dugną, 
Lubnių lentgalius išlupsiu, 
Sudaužysiu tavo važį, 

Į šipuliukus sukulsiu!“ 


Kulervas, Kalervo vaikas, 
Melsvakojinis vaikinas, 
Skrynią pinigų atvožęs, 
Margadangtę atidaręs, 
Rodė jai sidabrą savo, 
Savo gelumbę kėtojo, 
Siūlė kojines auksuotas 
Ir pasidabruotas juostas. 


Gelumbės pamaišė protą, 
Auksas jaunąją apgavo, 
Suvedžiojo ją sidabras, 
Auksas ją ir suviliojo. 


Kulervas, Kalervo vaikas, 
Melsvakojinis vaikinas, 
Ėmė gulbinti mergaitę, 
Meilinti, kutent pradėjo; 
Dešine jis važnyčiojo, 

O kaire — krūtim jos žaidė. 


Taip nudūkino mergaitę, 
Nukamavo alvakrūtę 

Po gūnia, variu kaišyta, 
Ant dėmėto minkšto kailio. 


Štai jau dievas. davė rytą, 
190 Atsiuntė jau kitą dieną. 
Šitaip tarė mergužėlė, 
Taip kalbėdama teiravos: 
„Iš kokios genties tu kilęs, 
Iš kokių namų, narsuoli? 
195 Tu, matyti, didžiagentis, 
Iš gausios tėvų šeimynos“. 


Kulervas, Kalervo vaikas, 

Žodį tarė, taip kalbėjo: 

„Aš nesu genties didžiausios, 
200 Nei didžiausios, nei mažiausios, 
O tik šiaip sau vidutinės: 
Kalervo aš vargšas vaikas, 
Jo sūnus neišmintingas. 
Vaikas jo nesupratingas. 
Pasakyk man savo gentį, 
Savo giminę, narsuole, 
Jeigu iš didžios genties tu, 
Iš gausios tėvų šeimynos!“ 

Greit atsakė jam mergaitė, 
Žodį tarė, taip kalbėjo: 

„Aš nesu genties didžiausios, 
Nei didžiausios, nei mažiausios, 
O tik šiaip sau vidutinės: 
Vargšė Kalervo mergaitė, 

Jo dukra neišmintinga, 

Vaikas jo nesupratingas. 

Kai buvau dar mažutėlė, 
Kai bėgiojau pas motulę, 
Išlėkiau miškan uogauti, 

220 Į pakalnę aviečiauti. 
Žemuoges rinkau nuo žemės, 


Trisdešimt penkta giesmė 512 


225 


230 


235 


240 


245 


250 


255 


Skyniau avietes pakalnėj; 
Uogavau, nakčia ilsėjaus. 
Skyniau dieną, skyniau antrą, 
Kol, trečios dienos sulaukus, 
Pamečiau namopi kelią: 
Šunkelis į mišką vedė, 

Takas traukė į tankynę. 


Atsisėdusi raudojau. 

Verkus dieną, verkus antrą, 
Ir trečios dienos sulaukiau, 
Užlipau į aukštą kalną, 

Į viršūnę jo aukščiausią. 

Ten šaukiau, rėkiau, klegojau. 
Tankios girios teatsakė, 
Teatsiliepė smiltynai: 

„Ko šauki, kvaila mergaite, 
Ko, beprote, čia triukšmauji! 
Nieks vis tiek tavęs neklauso, 
Šauksmo nieks namie negirdi“. 


Trečią dieną ir ketvirtą, 
Penktą, pagaliau ir šeštą 
Jau susiruošiau aš mirti, 
Jau susirengiau pražūti. 
Bet nenumiriau aš, vargšė, 
Neprapuoliau aš, varguolė! 


Jau geriau numirus būčiau, 
Jau verčiau palūžus būčiau, 
Kad paskum antraisiais metais, 
Trečiai vasarai atėjus, 

Žolele aš sužaliuočiau, 

Gėlele aš pražydėčiau, 

Uogele gražiai prinokčiau, 
Bruknele rausvai prisirpčiau 
Neišgirdus tų baisybių, 

Šitos gėdos nepatyrus“. 

Kai tiktai pasakė šitaip, 
Kai žodžius tuos iškalbėjo, 
Šoko ji ūmai iš rogių, 
Greitai nulėkė prie upės, 
Metėsi į smarkų krioklį, 

Į jo verdantį verpetą. 

Ten jinai surado mirtį, 
Savo prapultį sutiko; 
Tuoneloj ramybę rado, 
Bangose — gailestingumą. 


Kulervas, Kalervo vaikas, 
Šoko greit iš rogių savo 

Ir pradėjo gailiai verkti, 
Graudžiai aimanuoti ėmė: 
„Oi, aš, vargšas nelaimingas, 
Oi, aš, bėdinas bedalis, 
Savo seserį nuskriaudęs, 
Savo motinos dukrelę! 

Oi tėveli, oi motule, 

Oi gimdytojėliai mano! 
Kam gi jūs mane pagimdėt, 
Kam varguolį išnešiojot? 
Šimtąkart geriau man būtų 
Neužgimus, neužaugus, 

Šio pasaulio neregėjus, 

Šioj žemelėj negyvenus. 
Negerai mirtis padarė, 
Nedorai liga apėjo, 

Kad manęs nenugalavo, 
Dvinakčio nenudaigojo“. 


Pavalkus peiliu nupjovęs, 
Pakanktes bige nurėžęs, 

Šoko jis ant savo arklio, 

Ant kupros to žvaigždžiakakčio. 
Nukeliavo kelio galą, 
Trupučiuką nušuoliavo 

Ir prijojo tėvo kiemą, 
Jo dirvonuos atsidūrė. 


Motina kieme stovėjo. 

„Oi motule, sengalvėle! 
Jeigu tu, motule mano, 

Vos mane pirty pagimdžius, 
Būtum dūmų ją prileidus, 
Jei, velke duris užšovus, 
Būtum dūmuos nutroškinus, 
Dvinaktį mane prapuldžius 
Ir, paklodėn suvyniojus, 
Būtum upėj paskandinus, 
Jeigu, lopšį nukabinus, 
Būtum jį ugnin įmetus! 


Kaimas būt tave paklausęs: 
„Kur lopšys iš gryčios dingo, 
Kam pirtelė užvelkėta?“ 

Tu gi būtumei atsakius: 
„Lopšį įmečiau į ugnį, 
Įkišau į krosnies liepsną. 
Daiginu pirtelėj grūdus. 
Gaminu pirty salyklą“. 


Ėmė motina teirautis, 
Klausinėt senoji ėmė: 

„Kas gi tau, sūneli mano, 
Kas per dyvai tau nutiko? 
Lyg iš Tuonelos tu eitum, 
Lyg iš Manalos keliautum!“ 


Kulervas, Kalervo vaikas, 
Žodį tarė, taip kalbėjo: 
„Jau girdėt baisiausi dyvai, 
Nedorybė atsitiko: 
Nuskriaudžiau aš savo sesę, 
Savo motinos dukrelę! 

Aš grįžau nuvežęs duoklę, 
Žemės mokesčius atpylęs. 
Sutikau kely mergaitę, 

Ją sugundęs, suvedžiojau: 
Buvo tai seselė mano, 
Mano motinos dukrelė! 


Ji surado savo mirtį, 

Savo prapultį sutiko 
Šokdama į smarkų krioklį, 
Į jo verdantį verpetą. 

Pats dabar aš nesupaisau, 
Nesumoju, nenutuokiu, 
Kur ieškoti savo galo, 

Kur geriau man, vargšui, mirti: 
Vilko ryklėje prapulti, 
Lokio nasruose pražūti 

Ar pilve banginio dingti, 
Lydžio dantyse pragaišti?“ 


Motina jam šitaip tarė: 
„Neskubėk, sūneli mano, 
Vilko ryklėje prapulti, 
Lokio nasruose pražūti 

Ar pilve banginio dingti, 
Lydžio dantyse pragaišti! 
Ilgos Suomijos pakrantės, 
Plačios Savolahčio sienos 
Slėptis vyro nedorybei, 

Jo piktiems darbams apverkti, 
Šešerius metus išbūti 

Ir devynerius išlaukti, 

Kol atneš ramybę laikas, 
Metai širdgėlą palengvins“. 


Kulervas, Kalervo vaikas, 
Žodį tarė, taip kalbėjo: 

„Niekur neisiu aš slapstytis, 
Niekur, niekšas, aš nebėgsiu! 
Į Mirties nasrus aš eisiu, 
Baldysiuos prie Kalmos durų, 
Į didžių grumtynių vietą, 

Į kovos laukus aš trauksiu: 
Untamas dar stačias stovi, 
Nepargriautas dar, bjaurybė, 
Neatkeršyta už tėvą 

Ir už ašaras motulės, 
Neatlygintos nelaimės, 

Mano kančios ir likimas“. 

Kulervas ruošiasi į karą ir atsisveikina su namiškiais, iš kurių tik vienai moti- 
nai rūpi, kur jis vyksta, ar žus ar liks gyvas (1—154).— Atvyksta jis į Unta- 
molą, užmuša visus ir padega trobas (155—250).— Grįžta namo, randa tuščią 
gryčią ir nieko gyvo, be seno juodo šuns, su kuriuo išeina į mišką sau valgio 
sumedžioti (251—296).— Eidamas miško keliu, prieina tą vietą, kur 
suvedžiojo seserį, ir, sąžinės graužiamas, nusiduria savo kardu (297 —360) 


Kulervas, Kalervo vaikas, 
Melsvakojinis vaikinas, 
Ėmė ruoštis į karionę, 
Į kautynių žygį rengtis. 

* Greit išsigalando kardą, 
Pasiskudrino sau ietį. 


Motina jam taip kalbėjo: 
„Neik, sūneli vargdienėli, 
Neik į didelę karionę, 

Ten, kur žvanga kalavijai! 
Kas karan be kliauties eina, 
Kas į mūšį tyčiom veržias, 
Tas kare ir bus nukautas, 
Tas bus mūšy nužudytas, 
Tas ir gaus nuo kardo galą, 
Tas ir kris nuo kalavijo. 


Kaip ožka veržies į karą, 
Kaip ožys lendi į mūšį. 
Greit ožka bus nugalėta, 

Ožį greit pargriaus į purvą: 


Tu ant šuns namo sugrįši, 


Ant varlės kieman parjosi“. 


Kulervas, Kalervo vaikas, 
Žodį tarė, taip kalbėjo: 
„Nenugriūsiu aš į balą, 
Neparkrisiu aš smiltynėj, 
Ten, kur juodvarniai gyvena, 
Ten, kur juodas varnų laukas; 
Jeigu krisiu — mūšio vietoj, 
Karo laukuose užmigsiu. 
Miela mūšyje numirti, 
Kalavijams žvangant, žūti! 
Nebaisi liga kautynių: 

Greit vaikinas iškeliauja, 
Greit nesirgdamas išvyksta, 
Nesublogęs greit parklumpa“. 


Motina jam šitaip tarė: 
„Jeigu mūšy tu pražūsi, 
Kas tada paliks prie tėvo, — 
Kas gi jį parems senatvėj?“ 


Kulervas, Kalervo vaikas, 
Žodį tarė, taip atsakė: 
„Tenumiršta ant šiukšlyno, 
Ant atšlaimo teparpuola!“ 


„Kas paliks prie motinėlės, 
Kas gi ją parems senatvėj?“ 


„Su šiaudų glėbiu temiršta, 
Tvarte sau tegul uždūsta!“ 


„Kas gi pasiliks prie brolio, 
Kas parems jį negerovėj?“ 


„Girioje tegu prapuola, 
Dirvoje tegu nuvirsta!“ 

„Kas gi pasiliks prie sesės, 
Kas parems ją negerovėj?“ 
3 „Te prie šulinio pargriūna, 
Žlugtą žlugdama, tekrinta!“ 


Kulervas, Kalervo vaikas, 
Greit susiruošė išeiti. 
Savo tėvui žodį tarė: 

60 „Liki sveikas, geras tėve! 
Pasakyk, ar tu raudosi, 
Kai išgirsi, kad aš miręs, 
Iš genties jau pasitraukęs 
Ir iš giminės išpuolęs?“ 


6 Tėvas šitaip jam atsakė: 
„Aš nė kiek tavęs neverksiu, 
Jei ir sužinosiu mirus: 
Kitą sūnų pagimdysiu, 
Prigyvensiu sau geresnį, 

* Protingesnio susilauksiu“. 


Kulervas, Kalervo vaikas, 
Žodį tarė, taip kalbėjo: 

„Aš taip pat tavęs neverksiu, 
Nors ir mirus sužinosiu. 

"> Susitversiu sau geresnį: 
Moliaburniui, akmengalviui 
Spalgenų akis įdėsiu, 

Iš žolių padirbsiu barzdą, 
Kojas — iš dvišakio gluosnio, 
0 Visą kūną — iš puvėsių“. 


Savo broliui taip kalbėjo: 
„Liki sveikas, broli mano! 
Pasakyk, ar tu raudosi, 
Kai išgirsi, kad aš miręs, 
5 Iš genties jau pasitraukęs 
Ir iš giminės išpuolęs?“ 

Brolis šitaip jam atsakė: 

„Aš nė kiek tavęs neverksiu, 
Nors ir mirus sužinosiu: 
Kito brolio susilauksiu, 

Už tave kur kas geresnio, 
Dukart už tave gražesnio“. 


Kulervas, Kalervo vaikas, 
Žodį tarė, taip kalbėjo: 

„Aš taip pat tavęs neverksiu, 
Nors ir mirus sužinosiu. 
Susitversiu sau geresnį: 
Moliaburniui, akmengalviui 
Spalgenų akis įdėsiu, 

Iš žolių padirbsiu plaukus, 
Kojas — iš dvišakio gluosnio, 
Visą kūną — iš puvėsių“. 


Savo sesei taip jis tarė: 
„Lik sveika, sesule mano! 
Pasakyk, ar tu raudosi, 
Kai išgirsi, kad aš miręs, 
Iš genties jau pasitraukęs 
Ir iš giminės išpuolęs?“ 


Šitaip jam sesuo atsakė: 

„Aš nė kiek tavęs neverksiu, 
Nors ir mirus sužinosiu: 
Kito brolio susilauksiu, 

Už tave kur kas geresnio 

Ir kur kas išmintingesnio“. 


Kulervas, Kalervo vaikas, 
Žodį tarė, taip kalbėjo: 

„Aš taip pat tavęs neverksiu, 
Nors ir mirus sužinosiu. 
Susitversiu sau geresnę: 
Moliaburnei, akmengalvei 
Spalgenų akis įdėsiu, 


520 


521 


125 


130 


135 


140 


145 


150 


155 


Trisdešimt šešta giesmė 


Iš žolių padirbsiu plaukus, 
Ausys bus vandens lelijų, 
O liemuo — iš jauno klevo“. 


Savo motinai jis tarė: 
„Motinėle, sengalvėle, 
Tu mane gražiai nešiojai, 
Dailiai tu mane vedžiojai! 
Pasakyk, ar tu raudosi, 
Kai išgirsi, kad aš miręs, 
Iš genties jau pasitraukęs 
Ir iš giminės išpuolęs?“ 


Motina jam šitaip tarė, 
Taip kalbėdama bylojo: 
„Nesuprasi tu motulės, 

Jos širdies tu neatspėsi. 
Verksiu aš tavęs, raudosiu, 
Jei išgirsiu, kad mirei jau, 
Iš genties jau pasitraukei 
Ir iš giminės išpuolei. 
Pilną gryčią priraudosiu, 
Aslą ašarom užliesiu, 
Verksiu diendaržy sulinkus, 
Kutėse susikuprojus; 
Verksiu sniegą į lijundrą, 
O lijundrą — į purvyną, 
Kol purvynas ims žaliuoti, 
Kol nudžius, gražiai žaliavęs. 


Jei raudoti neišdrįsčiau, 
Aimanuoti nevaliočiau, 

Virkaut prie žmonių drovėčiaus, 
Tai pirty slapta paverksiu, 

Kad paplūs pušiniai plautai, 
Kad kilsuos patvinę grindos“. 


Kulervas, Kalervo vaikas, 
Melsvakojinis vaikinas, 

170 

Leidos grodamas į karą, 
Linksmindamasis į mūšį. 
Triūbijo laukuos ir pelkėj, 
Skardinosi po smiltynę, 
Dūmė ragą po ganyklą, 
Garsiai dūzgino po pievą. 


Ritos iš paskos žinelė, 
Ausį jo pasiekė gandas: 
„Numirė jau tavo tėvas, 
Jau gimdytojas užgeso. 
Grįžk namo pasižiūrėti, 
Kaip numirėlį palaidos!“ 


Kulervas, Kalervo vaikas, 
Šitokiais atsakė žodžiais: 
„Jeigu mirė, tai jau mirė! 
Namuose yra ašvienis — 
Tai tegu su juo nuvežę 
Žemėm kapuose užkloja!“ 


Grojo eidamas per pelkes, 
Išdagose ragą pūtė. 

Ritos iš paskos Žinelė, 
Ausį jo pasiekė gandas: 
„Numirė jau tavo brolis, 
Tėvo vaikas jau užgeso. 
Grįžk namo pasižiūrėti, 
Kaip numirėlį palaidos!“ 


Kulervas, Kalervo vaikas, 
Šitokiais atsakė žodžiais: 
„Jeigu mirė, tai jau mirė! 
Eržilas ganykloj ganos — 
Tai tegu su juo nuvežę 
Žemėm kapuose užkloja!“ 


Grojo eidamas per pelkes, 
Eglynėly trimitavo. 

Ritos iš paskos žinelė, 
Ausį jo pasiekė gandas: 
„Mirė jau seselė tavo, 
Tėvo vaikas jau užgeso. 
"93 Grįžk namo pasižiūrėti, 
Kaip numirėlę palaidos!“ 


Kulervas, Kalervo vaikas, 
Šitokiais atsakė žodžiais: 
„Jeigu mirė, tai jau mirė! 
200 Namuose yra kumelė — 
Tai tegu su ja nuvežę 
Žemėm kapuose užkloja!“ 


Gaūdė eidamas per pievą, 
Siaudė žengdamas per žolę, 
Ritos iš paskos žinelė, 

Ausį jo pasiekė gandas: 
„Mirė jau motulė tavo, 
Motinėlė jau užgeso. 

Grįžk namo pasižiūrėti, 

210 Kaip ją svetimi palaidos!“ 


20 


“ 


Kulervas, Kalervo vaikas, 
Žodį tarė, taip kalbėjo: 
„Oi ir vargšas aš vaikinas, 
Jeigu mirė motinėlė. 

215 Ta, kur patalą man klojo, 
Antklodę gražiai išrašė, 
Didelį kuodelį verpė, 

Sunkią verpstę rankom traukė; 
Nebuvau šalia jai mirštant, 

220 Dvasiai kūną jos apleidžiant! 
Ar nuo didžio šalčio mirė, 
Ar duonelės jai pristigo? 


Te numirėlę nuplauna, 
Muilo vandeniu nuprausia, 
25 Te į šilką suvynioja, 

Te suvysto ją į drobę! 

Taip į žemę tenuleidžia, 
Taip teužkasa į kapą. 

Su raudom ją tepalydi, 

Su giesmėm ją tenugieda! 
Negaliu namo sugrįžti: 
Untas dar neatmokėtas, 
Nepargriautas dar bjaurybė, 
Niekšas dar nesunaikintas“. 


230 


235 


Grodamas į karą ėjo, 
Untolon linksmai žingsniavo. 
Žodį tarė, taip kalbėjo: 

„Oi aukščiausias dieve Ukai! 
Jeigu tu man kardą duotum, 
Dovanotum kalaviją, 

Su kuriuo aš visą būrį, 
Šimtą vyrų nugalėčiau!“ 


240 


Gavo kardą tinkamiausią, 
Kuo geriausią kalaviją, 
Su kuriuo visus iškirto, 
Sunaikino Unto žmones. 
Trobas pelenais paleido, 
Nušlavė ugnim sodybą: 
Liko akmenys iš krosnies, 
Patvory šermukšnis liko. 


245 


250 


Kulervas, Kalervo vaikas, 
Į namus dabar patraukė, 
Grįžo vėl į tėvo gryčią, 

Į gimdytojo atšlaimą: 

Rado grįžęs tuščią gryčią, 
Dyką rado atidaręs; 
Niekas jo neapkabino, 
Nieks neištiesė jam rankos. 


25 


( 


Pūsterin įkišo ranką: 
260 Šaltos pūsteryje anglys. 

Taip sugrįžęs jis suprato, 
Kad nėra gyvos motulės. 


Palietė ranka jis krosnį: 
Šaltos buvo krosnies plytos. 
Taip sugrįžęs jis suprato, 
Kad nėra tėvelio gyvo. 


26 


(5 


Metė žvilgsnį jis į aslą: 
Nešluota asla grytelėj. 
Taip sugrįžęs jis suprato, 


20 Kad nėra gyvos sesulės. 


o 


Nuskubėjo jis prie kranto: 
Nebėra pakrantėj valties. 
Taip sugrįžęs jis suprato, 
Kad nėra brolelio gyvo. 


*5 Ir pradėjo graudžiai verkti; 


Verkė dieną, verkė antrą. 
Šitokiais prabilo žodžiais: 
„Oi mieloji motinėle! 
Ką gi palikai tu sūnui, 
*0 Ką užgyvenai šioj žemėj? 
Negirdi manęs, motule, 
Nors ir ant akių tau raudu, 
Nors ant smilkinių dejuoju, 
Nors ir ant galvos žodžiuoju!“ 


285 Motina kapuos nubudo, 


Iš po žemės jam atsakė: 
„Palikau tau juodą šunį, 
Kad į mišką eit galėtum. 
Pasiimki tad šunelį 

20 Ir išeik su juo į mišką, 
Pasikelk į tankią girią, 
Eik prie šilo dukterėlių, 
Prie melsvų mergaičių kiemo, 

Prie pilies skujinės vartų 
Paieškoti sau paviržio, 
Išmaldos išsimaldauti!“ 


Kulervas, Kalervo vaikas, 
Šunį su savim paėmęs, 
Leidosi keliu žingsniuoti, 
Ėmė brist į tankią girią. 
Nukeliavo kelio galą, 
Gabaliuką nužygiavo; 

Ir priėjo tą aikštelę, 

Vėl pasiekė jis tą vietą, 
Kur išniekino mergaitę, 
Savo motinos dukrelę. 


Verkė ten puiki pievelė, 
Virkavo daili vejelė, 
Sielojos jauna žolelė, 
Viržiai gailiai aimanavo, 
Kad išniekinta mergaitė, 
Kad dukrelė suvedžiota: 
Ir jauna žolė neaugo, 
Nežydėjo viržio žiedas, 
Viržienojai nesikėlė 


Toj blogoj, atšiūžioj vietoj, 


Kur išniekino mergaitę, 
Savo motinos dukrelę. 


Kulervas, Kalervo vaikas, 
Aštrų kardą išsitraukė; 
Apžiūrėdamas pavartė, 
Klausdamas pasiteiravo. 
Jis paklausė savo kardą, 
Ar tas kartais nenorėtų 
Kalto kūno paragauti, 
Atsigert nedoro kraujo. 


Kardas perprato jo norą, 
Sumetė jis vyro kalbą. 

Šitaip kardas jam atsakė: 
330 „O kodėl gi nemagėtų 

Kalto kūno paragauti, 

Atsigert nedoro kraujo, 

Jei ryju nekaltą kūną, 

Jei geriu ir dorą kraują?“ 


335 Kulervas, Kalervo vaikas, 
Melsvakojinis vaikinas, 
Kardo rankeną įgrūdo, 
Įbedė giliai į smėlį, 
Smaigalį savin nutaikė, 
Pats ant smaigalio to krito. 
Taip jisai surado mirtį, 
Savo prapultį sutiko. 


34 


o 


Tai tokia mirtis to vyro, 
Šitoks Kulervo žuvimas, 
Didvyrio paskutinioji, 
Nelaimingo vyro galas. 


345 


Tąsyk senas Veinemeinas, 

Gavęs žinią apie mirtį, 

Apie Kulervoino galą, 
30 Zodį tarė, taip kalbėjo: 
„Niekad, būsimosios kartos, 
Šitaip vaiko neauginkit, 
Jo kvailiams neduokit supti, 
Svetimiems migdyt neleiskit! 
Negerai augintas vaikas, 
Kūdikėlis, kvailio suptas, 
Niekados nebus galvotas, 
Nesuaugs į protą niekad, 
Nors gyventų lig senatvės, 
*0 Nors ir liemeniu stiprėtų“. 


355 

Ilmarinas ilgai rauda mirusios žmonos, paskui iš aukso ir sidabro kala sau 
naują, dirba ilgai ir sunkiai, kol pasidaro ją, tačiau be dvasios (1—162).— 
Atsigula naktį šalia auksinės jaunosios, o rytą atsibudęs jaučia, jog tas šonas, 
kuris glaudėsi prie auksinės žmonos, smarkiai sušalęs (163— 196).— Siūlo 
auksinę savo nuotaką Veinemeinui, šis nepriima jos, o liepia Ilmarinui per- 
kalti ją į kitus naudingus daiktus arba gabenti tokią, kokia yra, svetimų žemių 

jaunikiams, aukso trokštantiems (197 — 250) 


" 


O tas kalvis Ilmarinas 
Vakarais žmonos raudojo, 
Per naktis nemigęs verkė, 
Žliumbė per dienas nevalgęs; 
Rytui švintant aimanavo, 
Dūsavo dienelei brėkštant, 
Kad jauna žmona jo mirė, 
Kad kapuos gražuolė guli. 
Jo darbšti ranka nevartė 
Savo kūjo ilgakočio, 
Kalvėje nesigirdėjo 

Visą mėnesį kalimo. 


Tarė kalvis Ilmarinas: 
„Nežinau aš, vargšas vaikas, 
Kaip man būti, kaip gyventi. 
Naktimis guliu ar sėdžiu — 
Naktys ilgos, ūpas blogas, 
Daug bėdų, o jėgos menkos. 

Mano vakarai nuobodūs, 

20 O rytai šalti ir niūrūs, 
Dar gūdesnės mano naktys, 
Dar liūdniau nakčia nubudus. 
Ir ne vakaro aš laukiu, 
Ir ne ryto aš ilgiuosi, 

25 Ne anų dienų man gaila: 
Aš ilgiuos gražuolės savo, 
Aš liūdžiu mielosios mano, 
Savo juodbruvės gailiuosi. 


Ir dabar štai mano metuos, 
30 Širdį liūdesiui suspaudus, 
Vidury nakties per sapną 
Rankos tuštumą pajunta, 
Glamonėja tuščią vietą 
Abejui prie mano šonų“. 


3 Be žmonos gyveno kalvis, 
Seno jis be moteriškės. 
Du, tris mėnesius jis verkė, 
O ketvirtojo sulaukęs, 
Ėmė rinkt iš jūros auksą, 
* Iš bangų žvejot sidabrą '**: 
Prisirinko krūvą medžių, 
Trisdešimt vežimų malkų. 
Ir, sudeginęs tas malkas, 
Suvertė anglis į žaizdrą. 


*“ Paėmė tą savo auksą, 
Gabalą sidabro savo 
Su rudens avim didumo, 
Su žiemos kiškiu sunkumo. 
Auksą įmetė į ugnį, 

30 Suvertė žaizdran sidabrą 
Ir vergus pristatė dumti, 
Samdiniams dumpliuot prisakė. 

Tie vergai įniko dumti, 
Samdiniai dumpliuot suskato, 
Plušo pirštines numetę, 
Kepures padėję dirbo. 

O tuo tarpu Ilmarinas 
Atsidėjęs žaizdrą maišė 
Kurdamas auksinę žmoną, 
Sidabrinę moteriškę. 


Negerai vergai tie dūmė, 
Samdiniai prastai dumpliavo. 
Tąsyk kalvis Ilmarinas 

Pats pripuolė dumplių pūsti. 
Dumtelėjo sykį, antrą, 
Pūstelėjo trečią sykį 

Ir į žaizdrą pažiūrėjo, 
Pažvelgė pro dumplių kraštą, 
Kas išeina iš to žaizdro, 

Kas iš tos ugnies iškyla. 


Iš ugnies avis išėjo, 

Išlėkė avis iš dumplių: 

Aukso plaukas, vario plaukas, 
Trečias plaukas — sidabrinis. 
Džiaugėsi visi, gėrėjos, 

Tik nesidžiaugė pats kalvis. 


Tarė kalvis Ilmarinas: 
„Šitokios tik vilkas laukė! 
Aš gi laukiau aukso moters, 
Sidabrinės moteriškės“. 


Šitaip taręs, Ilmarinas 

Avį įmetė į ugnį, 

Dar šiek tiek pridėjo aukso, 
Dar sidabro kiek pridūrė 

Ir vergus pristatė dumti, 


Samdiniams dumpliuot prisakė. 


530 


531 Trisdešimt septinta giesmė 


Tie vergai įniko dumti, 
Samdiniai dumpliuot suskato, 
Plušo pirštines numetę, 

*0 Kepures padėję dirbo. 
O tuo tarpu Ilmarinas 
Atsidėjęs žaizdrą maišė 
Kurdamas auksinę žmoną, 
Sidabrinę moteriškę. 


* Negerai vergai tie dūmė, 


Samdiniai prastai dumpliavo. 
Tąsyk kalvis Ilmarinas 
Pats pripuolė dumplių pūsti. 
Dumtelėjo sykį, antrą, 

100 Pūustelėjo trečią sykį 
Ir į žaizdrą pažiūrėjo, 
Pažvelgė pro dumplių kraštą, 
Kas išeina iš to žaizdro, 
Kas iš dumtuvių iškyla. 


10 Ir išėjo kumeliukas, 
Eržiliukas pasirodė, 
Auksakartis, variagalvis, 

Su kanopom sidabrinėm. 
Džiaugėsi visi, gėrėjos, 
110 Tik nesidžiaugė pats kalvis. 


Tarė kalvis Ilmarinas: 
„Šitokio tik vilkas laukė! 
Aš gi laukiau aukso moters, 
Sidabrinės moteriškės“. 


"5 Vėl sugrūdo Ilmarinas 
Kumeliuką tą į ugnį. 
Dar šiek tiek pridėjo aukso, 
Dar sidabro kiek pridūrė 
Ir vergus pristatė dumti, 

120 Samdiniams dumpliuot prisakė. 

Tie vergai įniko dumti, 
Samdiniai dumpliuot suskato, 
Plušo pirštines numetę, 
Kepures padėję dirbo. 

O tuo tarpu Ilmarinas 
Atsidėjęs žaizdrą maišė 
Kurdamas auksinę žmoną, 
Sidabrinę moteriškę. 


Negerai vergai tie dūmė, 
Samdiniai prastai dumpliavo. 
Tąsyk kalvis Ilmarinas 

Pats pripuolė dumplių pūsti. 
Dumtelėjo sykį, antrą, 
Pūstelėjo trečią sykį 

Ir į žaizdrą pažiūrėjo, 
Pažvelgė pro dumplių kraštą, 
Kas išeina iš to žaizdro, 

Kas iš dumtuvių iškyla. 


Ir išėjo mergužėlė, 
Auksakasė pasirodė, 
Šviesiaveidė, auksaplaukė, 
Liemenėlio kuo gražiausio. 
Ir visi jos išsigando, 

Tik neišsigando kalvis. 


Šoko kalvis Ilmarinas, 
Puolė statulą tą kalti, 

Kalė naktį neprimigęs, 
Kalė dieną neprisėdęs. 
Nukalė mergaitei kojas. 
Kojas ir rankas pritaisė: 
Bet kad nejuda tos kojos, 
Rankos jo apglėbt nesiekia. 


Nukalė ausis mergaitei: 
Bet kad ausys tos negirdi. 

155 Dailią burną jai pritaikė, 
Spindinčias akis įdėjo. 
Neįdėjo burnai žodžio, 
O žvitrioms akims — meilumo. 


Tarė kalvis Ilmarinas: 

160 „Išvaizdi mergaitė būtų, 
Jeigu ji kalbėt mokėtų, 
Jeigu jaustų, jei šnekėtų“. 


Ir pasiėmė mergaitę 
Į pūkinį savo guolį, 

165 Ant pagalvių, ant minkštųjų, 
Į šilkinį patalėlį. 


Tąsyk kalvis Ilmarinas 
Spėriai pirtį iškūreno, 
Muilo pirtyje padėjo; 

170 Paruošė beržinių vantų, 
Tris rėčkas vandens pripylė 
Nusipraust kikiliui savo, 
Sniegenai nusimazgoti, 
Aukso dzindras nusiplauti. 


175 Kalvis pėrėsi, kiek tilpo, 
Maudėsi, kiek tik norėjo. 
Įsitaisė prie merginos 
Į pūkinį savo guolį, 

Po baldakimu iš plieno, 

180 Už užuolaidų varinių. 


Greitai kalvis Ilmarinas, 
Pačią pirmą naktį veikiai 
Ėmė antklodžių ieškoti, 
Šoko marškų sau naršyti: 
Dvi, tris lokenas surado, 
Keturiais, penkiais apklotais 
Prie žmonos jis užsiklojo, 
Prie auksinės apsikamšė. 

Ir sušilo vienas šonas, 

Kur šiltai užklotas buvo; 

O tasai, kurs prie merginos, 
Prie žmonos auksinės glaudės, 
Tas per naktį taip sušalo, 
Taip šalnodamas sužvarbo, 
Kad sustingo tartum ledas, 
Kaip akmuo koks sukietėjo. 


Tarė kalvis Ilmarinas: 

„Ši netinka man už pačią! 
Veinelon ją nugabensiu, 
Veinemeinui atiduosiu, 
Jam pasiūlysiu už žmoną, 
Už vištelę prie pašonės“. 


Veinelon ją nugabeno. 
Nugabenęs šitaip tarė, 
Žodį metė, taip kalbėjo: 
„Oi tu, senas Veinemeinai! 
Štai tau tinkama mergaitė, 
Štai daili pasižiūrėti, 

Ne pačiauška plačiaburnė, 


Ne patauška plačiažandė“ !**. 


Senas, rimtas Veinemeinas, 
Į tą statulą pažvelgęs, 

Į tą auksą pažiūrėjęs, 

Žodį tarė, taip kalbėjo: 
„Kam tu atvežei tą mergą, 
Tą auksinę keistenybę?“ 


Tarė kalvis Ilmarinas: 
„Kam ne kam, o tavo labui! 
Aš ją siūlau tau už žmoną, 
Už vištelę prie pašonės“. 


Senas Veinemeinas tarė: 
„Oi tu, kalvi, broli mano! 

Kišk merginą tą į ugnį 

Ir nukalk daiktų kitokių, 
Ar į Rusiją nuvežk ją, 
Nugabenk į Vokietiją — 
Te jai peršasi didžturčiai, 
Te dėl jos didžiūnai varžos! 
Mano giminei netiktų, 

Man taipogi nederėtų 
Pirštis aukso moteriškę, 
Meilyti sau sidabrinę“. 


Ir užgynė Veinemeinas, 
Uždraudė Suvantolainas, 
Būsimas kartas atgrasė, 

O priaugančioms užgynė, 
Uždraudė prieš auksą lenktis, 
Pult ant kelių prieš sidabrą. 
Šitokiais prabilo žodžiais, 
Taip kalbėdamas bylojo: 
„Niekad, vargšai jaunikaičiai, 
Niekad, augantys galiūnai, 
Ar jūs būtumėt turtingi, 

Ar jūs būtumėt beturčiai, 
Niekados per visą amžių, 
Kol danguj mėnulis spindi, 
Aukso moters neieškokit, 
Nesipirškit sidabrinei! 
Žvarbiai auksas spinduliuoja, 
Speigiai spigina sidabras“. 

Ilmarinas vyksta į Pohjolą pirštis savo pirmosios žmonos jaunesniajai seseriai, 

bet, išbartas tenai ir iškoneveiktas, supyksta, išvagia sau merginą ir skuba su 

ja namo (1—124).— Kelyje mergina keikia Ilmariną ir taip jį supykina, 

kad šis užsiširdijęs paverčia ją žuvėdra (125—286).— Sugrįžęs namo, pa- 

sakoja Veinemeinui, kaip Pohjola sampo dėka nerūpestingai gyvenanti ir 
kaip jam pasisekusios piršlybos (287 —328) 


Šitaip kalvis Ilmarinas, 
Tas kalėjas amžinasis, 
Metė tą auksinę žmoną, 
Tą mergaitę sidabrinę. 
Pasimovė kumeliuką, 

Į roges pakinkė bėrį, 
Pats į važį atsisėdo, 

Ant pasostės įsitaisė. 
Taip susirengė važiuoti, 
Taip jisai susigalvojo 
Pohjoloj žmonos prašyti, 
Pohjos antrai dukrai pirštis. 


Vieną dieną jis važiavo, 
Antrą dieną jis keliavo; 
Pagaliau tik trečią dieną 
Pohjos kiemą privažiavo. 


Louhė, Pohjos šeimininkė, 
Atšlaime kaip sykis buvo. 

Ji tuojau kalbėt pradėjo, 
Tuoj atsigręžė teirautis, 
Kaip jos vaikas begyvena, 
Kaip jos dukrai besieina 
Žmonele prie vyro būti, 
Martele būt prie anytos. 


O tas kalvis Ilmarinas 
Liūdnas galvą panarino, 
Pakreipė kepurę savo, 
Žodį tarė, taip kalbėjo: 
„Jau neklausinėk, uošvele, 
Jau verčiau nesiteirauki, 
Kaip dukrelė begyvena, 
Kaip vaikeliui besieina! 
Jau mirtis ją nukamavo, 
Galas ją baisus užgriuvo. 
Žemėje uogelė mano, 
Smiltyse gražioji mano, 
Po žolelėm — juodaakė, 
Sidabrinė — po velėna. 
Atkilau antros mergaitės, 
Jaunesnės dukrelės tavo. 
Atiduok ją man, uošvele, 
Duok man antrą savo dukrą 
Į pirmos žmonos sodybą, 
Į anos seselės vietą!“ 


Louhė, Pohjos šeimininkė, 
Žodį tarė, taip kalbėjo: 
„Padariau blogai aš, vargšė, 
Negerai aš, nelaiminga, 

Savo vaiką pažadėjus, 
Atidavus tau dukrelę 

Pačioje jaunystėj Žūti, 

Vos pražydusią nukristi: 

Kaip ryklėn plėšrūno vilko, 
Kaip meškos gerklėn nuleidau. 

O dabar antros neduosiu, 
Neišleisiu aš mergaitės 

Tavo gryčioj suodžių šluostyt, 
Gramdyti juodų gargažių. 
Jau greičiau išleisiu dukrą, 
Savo vaiką atiduosiu 

Tiesiai į putotą krioklį, 

Į jo verdantį verpetą, 

Manos vėgėlei į gerklę, 
Tuonio lydžiui į žiobtuvę“. 


Tai išgirdęs Ilmarinas 
Iškreipė iš pykčio burną, 
Juodą ūsą tik patąsė, 

Galvą apmaudžiai pakratė. 
Pats į gryčią įsispraudė, 

Po pastoge įsirito. 

Žodį tarė, taip kalbėjo: 
„Einam su manim, mergaite, 
Į anos seselės vietą, 

Į pirmos žmonos sodybą 
Kepti man saldžių meduolių, 
Man gardaus alaus daryti!“ 


Vaikas pratarė nuo aslos, 
Taip giedodamas prabilo: 
„Eik iš mūs pilies, bjaurybe, 
Pasitrauk nuo mūsų durų! 
Nusiaubei jau sykį pilį, 

Dalį jos jau nuniokojai 
Pirmą sykį čia atkakęs, 
Tarpduryje pasirodęs. 


Mergužėle, seserėle! 

Jaunikiu nesižavėki, 
Nežiūrėki į jo burną, 
Nesidžiauk eikliom jo kojom! 
Jo burnoj — vilkiniai dantys, 
Lapino nagai kišenėj, 

Meškino nagai už ančio 

Ir godus už diržo peilis, 

Su kuriuo jis galvas pjausto, 
Raižo nugaras mergelėms“. 


* O pati mergaitė šitaip 
Kalviui Ilmarinui tarė: 
„Už tavęs aš netekėsiu, 
Už tavęs, plevėsa, neisiu! 
Užmušei tu pirmą žmoną, 

100 Nužudei seselę mano: 

Ir mane dabar užmuštum, 
Ir mane tu nužudytum. 

O verta esu mergaitė 

Iš tiesų geresnio vyro, 

105 Liemenio verta dailesnio, 
Tiktų man gražesnės rogės, 
Gaučiau vietą aš geresnę, 
Garbingesnę kertę rasčiau 
Nei angliaduobėje kalvio, 


0 Nei prie kvailo vyro žaizdro“. 


o 


Tąsyk kalvis Ilmarinas, 
Tas kalėjas amžinasis, 
Perkreipė iš pykčio burną, 
Juodą ūsą tik patąsė. 
"5 Pagriebė jis greit mergaitę, 
Stvėrė ją į savo glėbį, 
Lyg pūga iš gryčios puolė, 
Šoko jis prie savo rogių; 
Įvertė mergaitę važin, 
Ant sėdynės ją patupdė, 
Pasileido greit važiuoti, 
Tuoj susiruošė į kelią. 
Dešine jis važnyčiojo, 
O kaire — krūtim jos žaidė. 


120 


125 Verkė mergina, vaitojo, 
Žodį tarė, taip kalbėjo: 

„Jau verčiau brukniaučiau pelkėj 


Ar klynažoles sau rinkčiau, 
Tai tenai, vištelė, dingčiau, 


Tai prapulčiau ten, paukštelė! 


Paklausyki, Ilmarinai! 

Jei manęs tu nepaleisi, 

Aš sulaužysiu tau važį, 

Į gabalėlius sutrypsiu, 
Perlaušiu perpus jį keliais, 
Sutrepūkosiu jį kojom“. 


Tarė kalvis Ilmarinas, 
Šitokiais atsakė žodžiais: 
„Tai dėl to ir kalvio rogės, 
Ir jų šonai geležiniai, 

Kad galėtų sau trepenti, 
Spardytis graži mergaitė“. 


Verkė, aičiojo mergaitė, 
Variajuostė aimanavo, 
Plonus pirštelius sau laužė, 
Baltas rankeles sau grąžė. 
Žodį tarė, taip kalbėjo: 
„Jei manęs tu nepaleisi, 
Jūrų žuvele pavirsiu, 


Tarp bangų šalvim pliuškensiuos“. 


Tarė kalvis Ilmarinas, 
Šitokiais atsakė žodžiais: 
„Iš manęs jau neištrūksi: 


Aš lydžiu iš paskos vysiuos“. 


Verkė, aičiojo mergaitė, 
Variajuostė aimanavo, 
Plonus pirštelius sau laužė, 
Baltas rankeles sau grąžė. 
Žodį tarė, taip kalbėjo: 
„Jei manęs tu nepaleisi, 

Aš miške tarp akmenynų 
Šermuonėliu pasislėpsiu“. 


Tarė kalvis Ilmarinas, 
Šitokiais atsakė žodžiais: 
„Iš manęs jau neištrūksi: 
Ūdra aš iš paskos vysiuos“. 


165 


Verkė, aičiojo mergaitė, 
Variajuostė aimanavo, 
Plonus pirštelius sau laužė, 
'" Baltas rankeles sau grąžė. 
Žodį tarė, taip kalbėjo: 
„Jei Manęs tu nepaleisi, 
Aš vyturėliu pakilsiu, 
Debesyne pasislėpsiu“. 
!7 Tarė kalvis Ilmarinas, 
Šitokiais atsakė žodžiais: 
„Iš manęs jau neištrūksi: 
Aš aru iš paskos vysiuos“. 


Nuvažiavo kelio galą, 
Trupučiuką nukeliavo. 
Ėmė aplėpausis krūpčiot, 
Ausimis karpyt pradėjo. 


180 


Mergina pakėlė galvą, 
Pėdsakus sniege pamatė. 
Klausinėt, teirautis ėmė: 
„Kas čia perbėgo per kelią?“ 
Ilmarinas jai atsakė: 

„Kiškis perbėgo per kelią“. 


18 

Mergužėlė atsiduso, 

Atsiduso, suvaitojo. 

Žodį tarė, taip kalbėjo: 

„Oi aš, vargšė nelaiminga! 
Jau kur kas geriau man būtų, 

Jau geriau, jei man reikėtų 
Paskui šitą kiškį kuisti, 
Šleivio pėdsakais kurnėti, 

Nei sėdėt jaunikio važy, 

Po gūnia to raukšliasnukio. 
Daug gražesnis kiškio plaukas, 
Jo burna kur kas meilesnė“. 


Kalvis lūpas tik pakramtė, 
Tik piktai papurtė galvą 
Ir toliau sau nuvažiavo. 
Nukeliavo kelio galą: 
Ėmė aplėpausis krūpčiot, 
Ausimis karpyt pradėjo. 


Mergina pakėlė galvą, 
Pėdsakus sniege pamatė. 
Klausinėt, teirautis ėmė: 
„Kas čia perbėgo per kelią?“ 
Ilmarinas jai atsakė: 

„Lapė perbėgo per kelią“. 


Mergužėlė atsiduso, 

Atsiduso, suvaitojo, 

Žodį tarė, taip kalbėjo: 

„Oi aš, vargšė nelaiminga! 
Jau kur kas geriau man būtų, 
Jau geriau, jei man reikėtų 
Lapės rogėse sėdėti, 

Lapės šliužėse laikytis 

Nei šitam jaunikio važy, 

Po gūnia to raukšliasnukio. 
Lapės plaukas daug gražesnis, 
Jos burna kur kas meilesnė“. 


Kalvis lūpas tik pakramtė, 
Tik piktai papurtė galvą 
Ir toliau sau nuvažiavo. 
Nukeliavo kelio galą: 

Vėl arklys ausis pastatė, 
230 Ėmė krūpčiot aplėpausis. 
Mergina pakėlė galvą, 
Pėdsakus sniege pamatė. 
Klausinėt, teirautis ėmė: 
„Kas čia perbėgo per kelią?“ 
Ilmarinas jai atsakė: 
„Vilkas perbėgo per kelią“. 


235 


Mergužėlė atsiduso, 

Atsiduso, suvaitojo. 

Žodį tarė, taip kalbėjo: 
240 „Oi aš, vargšė nelaiminga! 
Jau kur kas geriau man būtų, 
Jau geriau, jei man reikėtų 
Vilko pėdsakais lakstyti, 
Paskui uodžiantį bėgioti, 
Nei sėdėt jaunikio važy, 
Po gūnia to raukšliasnukio. 
Vilko plaukas daug gražesnis, 
Jo burna kur kas meilesnė“. 


245 


Kalvis lūpas tik pakramtė, 
Tik piktai papurtė galvą. 
Nuvažiavo, nubildėjo 
Naktavot į naują kaimą. 


250 


Čia, pavargęs iš kelionės, 
Kalvis greit giliai užmigo. 
Kitas linksmino mergaitę, 
Ilmarinui šitaip miegant. 


255 


O kai kalvis Ilmarinas 
Pailsėjęs atsibudo, 

Iškreipė iš pykčio burną, 
Juodą usą tik patąsė. 
Tarė kalvis Ilmarinas, 
Taip svarstydamas kalbėjo: 

„Gal jau man, giedot pradėjus, 
Tokią žmoną nugiedoti 

Miško žvėrimi — į mišką, 
Jūros gyvūnu — į jūrą? 


265 


Jei miškų žvėrim paversčiau, 
Visas miškas nusimintų; 

Jei paversčiau jūros gyviu, 
Visos žuvys išlakstytų. 

Jau verčiau nukirsiu kardu, 
Ją kalaviju nudėsiu“. 


270 


Kardas jo mintis atspėjo, 
Perprato jis vyro šneką. 
Žodį tarė, taip kalbėjo: 

„Juk ne tam esu nukaltas, 
Kad aš moteris žudyčiau, 
Kad tas vargšeles kapočiau!“ 


275 


Tąsyk kalvis Ilmarinas 
280 Jau giedoti pasileido, 
Piktas ėmėsi žodžiuoti. 
Žmoną pavertė žuvėdra, 
Kad pakrantėm tupinėtų, 
Kad seklumose skardentų, 
Iškyšuliuose sau klyktų, 
Kad sūpuotųsi prieš vėją. 

Baigęs giesmę, Ilmarinas 
Savo rogėsna įvirto. 
Nuvažiavo, nudulkėjo 
Liūdną galvą panarinęs; 
Į namus jisai keliavo, 

Į pažįstamą pakrantę. 

Senas, rimtas Veinemeinas 
Priešpriešiais keliu sau ėjo. 
Ėmė šitaip jis kalbėti: 
„Broli, kalvi Ilmarinai! 

Ko gi tu dabar toks liūdnas, 
Ko kepurė taip nukrypo 

Tau iš Pohjolos begrįžtant? 
Kaip ten Pohjola gyvena?“ 


Tarė kalvis Ilmarinas: 

„Ko tai Pohjai negyventi! 
Pohjoloje sampas mala, 
Smarkiai sukas margadangtis: 
Dieną valgymui jis mala, 
Antrą dieną — pardavimui, 
Trečią — atsargai gamina. 


Tai sakiau tau ir sakysiu, 
Tai dar sykį pakartosiu: 
Ko tai Pohjai negyventi, 
Jeigu Pohjoloje sampas! 
Ten arimas, ten sėjimas, 
Ten javai įvairūs auga, 
Amžina tenai palaima“. 


Tarė senas Veinemeinas: 
„Broli, kalvi Ilmarinai! 

Kur padėjai jauną žmoną, 
Garsią nuotaką kur dėjai, 
Kad namo tuščiom keliauji, 
Kad be moters parvažiuoji?“ 


Ir atsakė Ilmarinas, 

Žodį tarė, taip kalbėjo: 
„Nugiedojau moteriškę, 
Paverčiau aš ją žuvėdra. 
Tai dabar žuvėdra skraido, 
Tai dabar žuvėdra klykia, 
Tai ant akmenų klegoja, 
Tai seklumose dejuoja“. 

Veinemeinas siūlo Ilmarinui vykti kartu su juo į Pohjolą sampo, ir galiūnai 


leidžiasi valtimi į 
ir išgirdęs, kur jie 


20 


kelionę (1—330).— Leminkeinas 


susitinka juos 


keliauja, siūlosi priimamas trečiuoju; jį mielai 


paima trečiuoju (331—426) 


Senas, rimtas Veinemeinas 
Šitokiais prabilo žodžiais: 
„Ei tu, kalvi Ilmarinai! 
Traukiame abu į Pohją 
Gero sampo pasiimti, 
Pažiūrėti margadangčio!“ 


O tuo tarpu Ilmarinas 
Žodį tarė, taip atsakė: 
„Nepaimsim mes to sampo, 
Neparnešim margadangčio 
Iš tos Pohjolos tamsiosios, 
Sarijolos ūkanotos! 
Nugabentas šitas sampas, 
Nuneštas tas margadangtis 
Pohjoloj į aukštą uolą, 

Į varinio kalno vidų; 

Kabo ten devynios spynos, 
Ten jisai šaknis suleido 
Per devynis sieksnius gylio: 
Jo viena šaknis — žemelėj, 
Vandenų krašte — antroji, 
O trečia — namų kalnely“. 

Tarė senas Veinemeinas: 
„Mielas kalvi, broli mano! 
Tai į Pohjolą keliaukim 
Šito sampo pasiimti! 
Pasidirbkim didį laivą, 

Su kuriuo parvešim sampą, 
Margadangtį pargabensim 
Iš to kalno akmeninio, 

Iš varinio Pohjos kalno, 

Iš po užrakto devinto!“ 


25 


30 


Tarė kalvis Ilmarinas: 
„Sausuma tikresnis kelias. 
35 Jūrom Lempas lai sau eina, 
Mariom lai Mirtis keliauja! 
Vėjas mus tenai blaškytų, 
Ten mus viesulas svaidytų, 
Gali tekti pirštais irtis, 
40 Gali tekt delnais vairuoti !??“. 
Tarė senas Veinemeinas: 
„Sausuma tikresnis kelias. 
Ir ramesnis, ir sunkesnis, 
O be to, ir vingiuotesnis. 
Linksma jūroje valtelei 
Bėgti lėkti baltaburei, 
Ant plačių bangų bliksėti, 
Lygioje platybėj suptis: 
Lengvas vėjas burę pučia, 
Bangos laivą teliūskuoja, 
Vakarinis vėjas supa, 
O pirmyn pietinis neša. 
Kaip ten būtų, kaip nebūtų, 
Jeigu jūromis nenori, 
Tąsyk sausuma keliaukim! 
Kėblinkim krantu iš lėto! 

Tik nukalk man naują kardą, 
Padaryk ugniaašmenį, 

Kad šunis juo iškapočiau, 
Išvaikyčiau Pohjos žmones, 
Kai paimt ateisim sampo 

Į atšiaurų šiaurės kaimą 
Pohjoloj toje tamsiojoj, 
Sarijoloj ūkanotoj!“ 


Tąsyk kalvis Ilmarinas, 

Tas kalėjas amžinasis, 

Geležies ugnin įkišo, 

Įmetė į žaizdrą plieno, 

Įbėrė saujelę aukso, 

Pilnas rieškučias sidabro. 

Ir vergus pristatė dumti, 
Samdiniams dumpliuot prisakė. 


Tie vergai įniko dumti, 
Samdiniai gerai dumpliuoti: 
Geležis koše pavirto, 
Plienas kaip tešla suskydo, 
Švietė vandeniu sidabras, 
Auksas lyg banga žvilgėjo. 


Tąsyk kalvis Ilmarinas, 

Tas kalėjas amžinasis, 

Akį užmetė į žaizdrą, 
Pažvelgė pro dumplių kraštą: 
Ir pamatė kardą gimstant, 
Aukso rankeną ryškėjant. 


Šitą lydinį ištraukęs, 

Šitą atlieją išgriebęs, 
Pasiguldė ant priekalo, 
Ją po kūju pasidėjo. 
Nukalė kaip reikia kardą, 
Kuo geriausią kalaviją, 
Aukso raštais jį išrašė, 
Sidabru jį išdabino. 

Senas, rimtas Veinemeinas 
Pažiūrėti jo atėjo. 
* Paėmė ugniaašmenį 
Jis į dešnę ranką savo. 
Apžiūrėjo jį, pavartė; 
Žodį tarė, taip kalbėjo: 
„Ar tas kardas pagal vyrą, 
100 Ar jisai pagal galiūną?“ 


Kardas buvo pagal vyrą, 
Buvo jis pagal galiūną, 
Smaigaly mėnulis švietė, 
Saulė plokštumoj žėrėjo, 
Rankenoj blizgėjo žvaigždės, 
Žirgas ašmenim šuoliavo, 
Kniaukė ant vinies katytė, 
Ant makšties šuniukas urzgė. 


10 


a 


Pašvytravo kardu savo — 
10 Geležinis kalnas plyšo. 
Šitokiais prabilo žodžiais: 
„Su šiuo kardu aš galėčiau 
Kalnus perkirsti per pusę 
Ir uolas pusiau suskaldyt!“ 


15 0 tuo tarpu Ilmarinas 
Žodį tarė, taip kalbėjo: 
„Kuo aš, vargšas nelaimingas, 
Kuo, varguolis, apsiginsiu, 
Ką prie diržo prisijuosiu 

120 Prieš jėgas vandens ir žemės? 
Gal šarvais apsišarvuoti, 
Plieno rūbą apsivilkti, 
Apsijuost plieninį diržą? 
Vyras su šarvais — stipresnis, 

125 Plieno rūbais — galingesnis, 
Plieniniu diržu — narsesnis“. 

150 


135 

160 


Metas buvo jau išvykti, 
Iškeliaut atėjo laikas. 
Vienas — senas Veinemeinas, 
Antras — kalvis Ilmarinas 
Leidosi ieškoti arklio, 
Šviesiakarčio klausinėti 

Su apinasriu už diržo, 

Su pakinkymais per petį. 
Dviese jie ieškojo arklio, 
Dairėsi miške tarp medžių, 
Atsidė'e žiūrinėjo 

Apsukui melsvosios girios: 
Rado arklį jie giraitėj, 
Šviesiakartį — eglynėly. 


Vienas — senas Veinemeinas, 
Antras — kalvis Ilmarinas 
Arkliui kamanas užmovė, 
Pažabojo eržiliuką. 
Nuvažiavo, nubildėjo 

Tiedu didvyriai pakrante: 

Ir išgirdo jūroj raudant, 
Prieplaukoje aimanuojant. 


Senas, rimtas Veinemeinas 
Žodį tarė, taip kalbėjo: 
„Ten turbūt mergaitė rauda, 
Ten vištelė aimanuoja! 

Gal nueikim paveizėti, 

Iš arčiau pasižiūrėti?“ 


Pats jisai arčiau patraukė, 
Pats pasuko pažiūrėti. 
Ne mergaitė ten raudojo, 
Ne vištelė aimanavo: 


Graudžiai verkė naujas laivas, 


Gailiai aičiojo valtelė. 

Tarė senas Veinemeinas, 
Prisiartinęs prie laivo: 

„Ko verki, medinis laive, 
Ko dejuoji, diliašoni? 

Ar prastai tu padarytas, 
Ar per plonos irklo dilės?“ 


Medžio laivas jam atsakė, 
Diliašonė valtis tarė: 
„Vandenin valtelei noris 
Nuo voliūgų degutuotų, 
Kaip mergaitei — ištekėti, 

Iš garsių namų išeiti. 

Tai dėl to verkiu, bedalė, 
Vargšė valtis, aimanuoju: 
Kad į jūrą kas nustumtų, 
Ant bangų kas nors nuleistų. 


Dirbdami mane, kalbėjo, 
Sustatydami dainavo, 

Lyg aš būsiąs karo laivas, 
Didelių kautynių laivas, 
Lyg gėrybių būsiąs pilnas, 
Sklidinas visokio lobio: 
Nebuvau kare lig šiolei, 
Turtų man gabent neteko! 


Kitos valtys, net prastesnės, 
Nuolatos į karą plaukia, 
Dideles kovas kovoja; 
Triskart vasarą jos grįžta 
Pinigų ir turtų pilnos, 
Sklidinos visokio lobio. 

Aš, kirsta, ręsta, tašyta, 
Šimtalentė sustatyta, 

Ant savų skiedrų vartausi, 
Ant skiedryno gulinėju. 
Žemės kirmėlės menkiausios 
Veisiasi po mano šonais, 

Kuo šlykščiausi oro paukščiai 
Sukasi stiebe sau lizdą, 

Visos bjaurios miško varlės 
Man po dugną šokinėja. 

Du kartus gražiau man būtų, 
Tris kartus geriau man būtų 
Suptis pušele ant kalno, 

Augt ištekine smiltynėj: 
Voverės šakom šokuotų, 
Suktųsi aplink šuneliai“. 


Senas, rimtas Veinemeinas 
Šitokiais prabilo žodžiais: 
„Neraudok, medinis laive, 
Nedejuoki, diliašoni! 

Greit į karą iškeliausi, 
Greit išplauksi tu į mūšį. 


Jei tu viešpaties sutvertas, 
Jo sutvertas, jo sukurtas, 
Tai nušliaužk į jūrą šonu, 
Į bangas pats nuvažiuoki, 
Plaštaka nepalytėtas, 
Rankomis nepastūmėtas, 
Nepajudintas alkūnėm, 
Petimi nepavairuotas!“ 


Medžio laivas jam atsakė, 
Diliašonė valtis tarė: 

„Nieks iš mano giminaičių, 
Niekad nieks iš mano brolių 
Neis į jūrą nepastumtas, 

Į bangas — nepavarytas, 
Plaštaka nepalytėtas, 

Petimi nepavairuotas“. 


Tarė senas Veinemeinas: 
„Jei tave nustumsiu jūron, 
Tai ar neiriamas plauksi, 
Neirkluojamas varysies, 

Nevairuojamas ar bėgsi, 
Vėjo nepučiamas lėksi?“ 


Medžio laivas jam atsakė, 
Diliašonė valtis tarė: 
„Nieks iš mano giminaičių, 
Iš jų didžio būrio niekas 
Neiriamas nesivaro, 
Neirkluojamas neplaukia, 
Nevairuojamas nebėga, 
Nepučiamas neskrajoja“. 


Senas, rimtas Veinemeinas 
Šitokiais prabilo žodžiais: 
„O ar iriamas tu plauksi, 
Ar irkluojamas varysies, 
Ar vairuojamas tu bėgsi, 
Vėjo pučiamas ar lėksi?“ 


Medžio laivas jam atsakė, 
Diliašonė valtis tarė: 

„Mano giminė gausinga, 
Visos valtys, giminaitės, 
Rankom iriamos tai plaukia, 
Pairkluojamos tai varos, 
Pavairuojamos tai bėga, 
Vėjo pučiamos tai lekia“. 


Tąsyk senas Veinemeinas 
Pametė smėlynėj arklį, 
Medy kamanas paliko, 
Ant sausos šakos — pavadį, 
Vandenin nustūmė valtį, 
Į bangas ją nugiedojo. 
Klausė jis medinio laivo, 
Žodį tarė, taip kalbėjo: 
„Oi tu, valtie išlenktoji, 
Medžio laive diliašoni! 
Ar gražus esi panešti, 
Kaip gražus pasižiūrėti?“ 


Trisdešimt devinta giesmė 


270 


275 


28 


Cc 


285 


290 


295 


300 


Medžio laivas jam atsakė, 
DiJiašonė valtis tarė: 

„Tai graži esu — panešti, 
Tai talpi esu — pakelti; 
Šimtą didvyrių — irkluoti, 
Tūkstantį — šalia sėdėti“. 


Tąsyk senas Veinemeinas 
Patylom giedot pradėjo. 
Prigiedojo pusę laivo 
Glotniagalvių jaunikaičių, 
Glotniagalvių, kietadelnių, 
Ilgabačių prakilmingų. 
Prigiedojo antrą pusę 
Alvagalvių mergužėlių, 
Alvagalvių, variadiržių, 


Auksapirščių, dailiaveidžių. 


Prigiedojo Veinemeinas 
Valties suolus vyrų pilnus: 
Senesni tai vyrai buvo, 
Visą amžių sėdinėję; 
Maža vietos jiems beliko 


Jaunesniems anksčiau atėjus. 


Pats į galą atsisėdo, 

Į laivugalį beržinį 

Ir paleido savo laivą. 
Žodį tarė, taip kalbėjo: 


„Bėk bemedžiais plotais, laive, 
Valtie, lėk vandens platybėm, 
Plauk kaip burbulas per jūrą, 
Kaip vandens lelijos žiedas!“ 


Vaikinus pristatė irti, 
Merginas — ramiai sėdėti. 
Vyrai yrė, irklai linko, 
Ilgas kelias netrumpėjo. 

Merginas pristatė irti, 

Vaikinus — ramiai sėdėti. 
305 Mergos yrė, pirštai linko, 

Ilgas kelias netrumpėjo. 


Tad senius pristatė irti, 
O jauniems žiūrėti liepė. 
Seniai yrė, galvas kratė, 


30 Ilgas kelias netrumpėjo. 


o 


Tąsyk kalvis Ilmarinas 

Pats irkluoti atsisėdo: 

Puolė lėkti medžio laivas, 

Valtis — plaukt, o kelias — bėgti. 
315 Vandeny irklai pliuškavo, 

Dilės valtyje girgždėjo. 


Yrėsi jis, teliūškavo, 
Kad net valties šonai linko, 
Rankose irklai braškėjo, 

320 Tartum jerubės ulbėjo, 
Tartum tetervos burkavo, 
Tartum gulbės trimitavo, 

Jų galai kaip varnos krankė, 
Dilės girgavo kaip žąsys. 

325 O tuo tarpu Veinemeinas 

Laivą plukdė, laivą leido, 

Pats laivugaly sėdėjo 

Prie sunkaus vairinio irklo. 

Ir iškyšuly pamatė, 

Menką kaimą pastebėjo. 

Ahtis kaime tam gyveno, 
Įlankoje Kaukas skurdo!““, 
Be žuvų jisai raudojo, 
Be duonelės aimanavo; 

335 Apverkė mažutę klėtį 
Ir padaužos prastą dalią. 

Tašė jis valtelei šonus, 
Naujai laivei dugną darė, 


*"Triūsė alkanoj pakrantėj, 


34 


o 


34 


o 


350 

370 


Įkalnėj vargingo kaimo. 


Buvo jis labai ausylas, 
Dar labiau akylas buvo. 
Pažiūrėjo jis į šiaurę, 
Galvą pakreipė į saulę — 
Ir vaivorykštę pamatė, 
Debesėlį pastebėjo. 


Ne vaivorykštė tai buvo, 

Tai nebuvo debesėlis: 

Tai tik plaukė naujas laivas, 
Tai tik yrėsi valtelė 

Per melsvuosius marių plotus, 
Atvirą bangų platybę; 
Didvyris skaistus — prie vairo, 
Prie irklų — dailus galiūnas. 


Šitaip tarė Leminkeinas: 
„Nepažįstu šito laivo, 
Nežinau aš tos valtelės, 
Kur iš Suomijos atplaukia, 
Iš rytų atsiirkluoja 

Vairą į žiemius nukreipus“. 


Ir sušuko jis, suriko, 

Garsiai gerklę jis paleido, 
Šūktelėjo iš pakrantės, 

Per marias jis nuklegojo: 
„Tai kieno valtelė jūroj, 
Ant bangų kieno tas laivas?“ 


Tarė vyrai jam iš laivo, 
Moteriškės jam atsakė: 

„Koks gi tu toks girios vyras, 
Koks tu toks miškų kirtėjas, 

Kad šio laivo nepažįsti, 
Veinelos lentinės valties, 
Vairininko nepažįsti, 
Irklininko neatspėji?“ 


375 Leminkeinas jiems atsakė: 
„Jau pažįstu vairininką, 
Nutuokiu jau irklininką: 
Senas, rimtas Veinemeinas 
Pats vairinį irklą laiko, 

380 O irkluoja Ilmarinas. 

Kurgi, didvyriai, jūs plaukiat, 
Kur keliaujate, galiūnai?“ 


Senas Veinemeinas tarė: 
„Mes keliaujame į šiaurę, 
385 Į jos sūkurius siaubingus, 
Į žiemių bangas putotas: 
Plaukiam sampo pasiimti, 
Pažiūrėti margadangčio 
Iš varinio Pohjos kalno, 
30 Iš jos kalno akmeninio“. 


Leminkeinas tąsyk tarė: 
„Ech senasis Veinemeinai! 
Ir mane priimk už vyrą, 
Imk už didvyrį, už trečią, 

35 Jei plauki paimti sampo, 
Parsinešti margadangčio! 
Dar ir aš tinku į vyrus, 
Jeigu muštis prisieitų: 
Įsakysiu savo rankoms, 

*0 Liepsiu strėnoms aš darbuotis“. 


Senas, rimtas Veinemeinas 

Paėmė kelionėn vyrą, 

Valtin priėmė padaužą. 

Lengvapėdis Leminkeinas. 
*“* Atskubėjo, atkurnėjo. 

Atlingavo, atkrypavo 
Nešdamasis laivės šoną, 
Lentą vilkdamas į laivą'“'. 


Senas Veinemeinas tarė: 
„Medžio valtyje užtenka, 
Turi šonus mano laivas, 
Jau pakanka jam ir svorio. 
Kam nešies dar laivės šoną, 
Medžio pridedi į laivą?“ 


Leminkeinas taip atsakė: 
„Atsarga nekenkia laivui, 
Ramsčiai kupetą prilaiko, 
Pohjos jūroj smarkūs vėjai 
Laivo šonų reikalauja, 
Viesulai lentas nudrasko“. 


Tarė senas Veinemeinas: 
„Tai todėl ir karo laivui 
Geležim apkalta šonai, 
Priekis išlenktas iš plieno, 
Kad jo vėjai nenuplėštų, 
Viesulai nenudraskytų“. 

KETURIASDEŠIMTA GIESMĖ 


Sampo ieškotojai priplaukia krioklį, ir krioklio viduryje jų valtis užkliūva 

už didelio lydžio nugaros (1—94).— Lydį užmuša, pusę jo kartu su galva 

įtempia į valtį, verda jį ir pusryčiauja (95—204).— Veinemeinas iš lydžio 

žandikaulių pasidaro kankles, kuriomis daugelis mėgina skambinti, bet nė 
vienas nemoka (205—342) 


Senas, rimtas Veinemeinas 
Vėl paleido laivą plaukti 
Nuo to iškyšulio ilgo, 

Nuo to vargano kaimelio. 

Su daina jis jūrą raižė, 

Su džiaugsmu bangas vagojo. 


Iškyšulyje mergaitės 

Žiūrinėjo, klausinėjo: 

„Kas čia jūroje taip džiaugias, 
Kas čia ant bangų dainuoja, 
Džiaugiasi visų labiausiai 

Ir visų gražiausiai gieda?“ 


Plaukė senas Veinemeinas, 
Vieną dieną upėm yrės, 

"5 Antrą dieną pelkėm stūmės, 
Trečiąją — kriokliais irklavo. 


Lengvapėdis Leminkeinas 
Dar mokėjo kiek žodžiuoti 
Ant ugninio krioklio krašto, 


Keturiasdešimta giesmė 


20 


2 


t 


35 


40 


4 


i 


50 


Tarp šventos srovės verpetų. 
Šitokiais prabilo žodžiais, 
Taip kalbėdamas žodžiavo: 
„Liaukis jau, kriokly, putoti, 
Didelis vanduo, taškytis! 
Putų ir krioklių mergele! 
Sėskis ant akmens putoto, 
Ant uolos purslotos stokis! 
Sustabdyk bangas su rankom, 
Sūkurius nusuk į šoną, 
Suvaldyk rieškučiom mūšą, 
Kad krūtinės neaptėkštų, 
Kad galvos neaptaškytų! 


Vandenų giliųjų sene, 
Purslagalve moteriške! 
Rankom pasikelk virš putų, 
Į bangas alkūnėm remkis 
Ir surink vilnis į glėbį, 

Tas baltagalves surankiok, 
Kad nestumdytų nekalto, 
Kad neužkliudytų doro! 


Akmenys vidur šios upės, 
Uolos virš bangų putotų 
Tenulenkia savo galvas, 
Te viršugalvius nuleidžia 
Ant raudonos valties kelio, 
Ant dervuoto luoto tako! 


Jei ir šito neužtenka, 

Tai tu, Kimai, Kamo vaike, 
Su grąžtu pragręžki plyšį, 
Urbtuvu praurbki skylę 
Krioklio akmeny didžiausiam, 
Vidury uolos pikčiausios, 

Kad pro ją praslystų laivas, 
Kad praplauktų neužkliuvęs! 

Jei ir šito neužtenka, 

Tai tu, upės šeimininke, 
Akmenis paversk į kerpes, 

Į lydekos pūslę — valtį, 
Plaukiančią tarp krioklio putų, 
Tarp galvų jo akmeninių! 


Krioklio kranto mergužėle, 
Pakraščių tėkmės mergele! 
Tu suverpki minkštą siūlą 

Iš švelnaus miglos kuodelio! 
Ant vandens ištempk tą siūlą. 
Ant bangų ištiesk tą giją, 
Kad per ją nuplauktų laivas, 
Dervapilvis nubildėtų, 

Kad praeitų menkas vyras, 
Nepatyręs kelią rastų! 


Melatare, moteriške! 

Imk geriausią vairą savo, 
Su kuriuo vairuosi valtį, 
Užburtom srovėm ją vesi 
Pro raganiaus palapinę 
Ir pro burtininko langą! 


Jei ir šito neužtenka, 

Ukai, dangiškasai dieve, 

Veski laivą, tartum kardą 

Iš plačios makšties ištrauktą, 

Kad vis bėgtų medžio laivas, 

Kad pušinė valtis plauktų!“'** 


Senas, rimtas Veinemeinas 
Leido laivą lygiai slysti. 
Tarp aštrių uolų jį leido, 
Tarp tų sūkurių putotų; 
Neužkliuvo medžio laivas, 
Žynio valtis neįstrigo. 

Bet, jau išlekiant, išeinant 

Į tuos vandenis plačiuosius, 
Liovėsi jų laivas bėgti, 
Plaukti valtis jų nustojo. 
Ant vandens užkliuvo laivas, 
Judinamas nejudėjo. 


Tąsyk kalvis Ilmarinas, 
Lengvapėdis Leminkeinas 
Irklą įrėmė į jūrą, 

Į bangas — eglinę kartį; 
Išvaduot mėgino laivą, 
Stovintį pastumti bandė: 
Bet nepajudėjo valtis, 
Laivas neišsivadavo. 


Senas, rimtas Veinemeinas 
Žodį tarė, taip kalbėjo: 
„Lengvapėdi Leminkeinai! 
Pasilenkęs pažiūrėki, 

Kur užsikabino laivas, 
Kur įstrigo mūsų valtis 
Šitoje vandens platybėj, 
Šioj lėtos tėkmės gilybėj: 
Už akmens, už seno kelmo 
Ar už kokio kito daikto!“ 


Lengvapėdis Leminkeinas 
Pasilenkęs pažiūrėjo. 

Dirstelėjo jis po valtim, 

Žodį tarė, taip kalbėjo: 

„Ne už akmenio mūs valtis, 
Ne už kelmo ji užkliuvo: 

Guli ji ant lydžio strėnų, 

Ant to vandenų šuns sprando!“ 


Senas, rimtas Veinemeinas 
Zodį tarė, taip kalbėjo: 
„Visko upėj pasitaiko — 

Kur kelmai, o kur lydekos. 
Jei ant lydžio strėnų valtis, 
Ant to vandenų šuns sprando, 
Žiebk per vandenį su kardu 
Ir pusiau tą žuvį perkirsk!“ 


Lengvapėdis Leminkeinas, 
Tas padauža raudonskruostis, 
Stvėrė kardą iš už diržo, 
Kalaviją iš pašonės. 

Žiebė kardu tuo per jūrą, 
Šveitė juo pro valties šoną: 
Pats į vandenį įkrito, 
Tėškėsi delnais į jūrą. 


Tąsyk kalvis Ilmarinas 

Už plaukų galiūną griebė, 
Ištempė iš jūros vyrą. 
Šitokiais kalbėjo žodžiais: 
„Daug tokių priaugo vyrų, 
Kur barzdas nešioti moka: 
Visą šimtą jų pririnktum, 
Visą tūkstantį surastum!“ 


Išsitraukė kalaviją, 

Kardą iš makšties išvilko, 
Žiebė juo per tą lydeką, 
Šveitė juo per valties šoną: 
Sutrupėjo kalavijas, 

O lydys nė nepajuto. 


Senas, rimtas Veinemeinas 
Šitokiais kalbėjo žodžiais: 
„Nėr iš jūs nė pusės vyro, 
Nėr nė trečdalio galiūno! 
Kai kokia bėda užgriūna, 
Kai prireikia vyro proto, 
Tai tas protas ir prapuola, 
Išmonė kitur kur dingsta“. 

Išsitraukė savo kardą, 

Savo aštrų kalaviją. 
Smeigė kardu tuo į jūrą, 
Dūrė juo pro valties šoną 
Į žuvies lydekos strėnas, 

Į to vandenų šuns sprandą. 


Ir kietai įstrigo kardas, 
Tarp žandikaulių užkliuvo. 
Tąsyk senas Veinemeinas 
Žuvį tą šiek tiek pakėlė, 
Iš vandens ištraukė lydį: 
Perlužėo lydys per pusę; 
Uodega nukrito jūron, 

O galva įvirto valtin. 


Vėl pradėjo valtis plaukti, 
Laivas vėl išsivadavo. 
Senas, rimtas Veinemeinas 
Jį prie seklumos pasuko, 
Prie pakrantės privairavo, 
Apžiūrėjo jis, pavartė 

Šito lydžio didžią galvą. 
Šitokiais kalbėjo žodžiais: 
„Kas vyresnis tarp jaunikių, 
Tas tegu supjausto lydį, 
Gabalais išdarinėja, 
Lydžio galvą tesuskaldo!“ 


Tarė vyrai jam iš laivo, 
Moterys iš valties tarė: 
„Žuvininko švelnios rankos, 
Pirštai jo — visų Švenčiausi“. 


Senas, rimtas Veinemeinas 
Iš makšties ištraukė peilį, 
Šaltą plieną — iš pašonės, 
Ėmėsi jis pjaustyt lydį, 
Gabalais jį darinėti. 

Šitokiais kalbėjo žodžiais: 
195 „Kas jauniausia iš merginų, 
Ta tegul išverda lydį, 
Pusryčius tegul paruošia, 
Man žuvies pietus pataiso!“ 


Puolėsi merginos virti, 

200 Dešimt jų lenktynių ėjo. 
Išvirė bematant lydį, 
Pusryčiams žuvies pataisė. 
Liko dar ant kranto kaulų, 
Ant uolų — žuvies kaulelių. 


205 Senas, rimtas Veinemeinas 
Kaulus tuos apžiūrinėjo, 
Apžiūrėjęs juos pavartė. 
Žodį tarė, taip kalbėjo: 
„Kas išeitų iš tų kaulų, 

20 Iš aštrių dantų lydekos, 

Iš žandikaulių plačiųjų, 
Jeigu jie pakliūtų kalvėn, 
Jei pas kalvį atsidurtų, 
Į geras rankas patektų?“ 


5 Kalvis Ilmarinas tarė: 
„Nieko neišeis iš nieko, 
Neišeis iš kaulų nieko, 
Jei ir kalvėn jie pakliūtų, 
Jei pas kalvį atsidurtų, 

220 IĮ geras rankas patektų“. 


Senas, rimtas Veinemeinas 

Šitokiais kalbėjo žodžiais: 

„O tačiau turbūt išeitų 

Geros kanklės'“? iš tų kaulų, 
225 Jeigu būtų, kas mokėtų 

Kaulų skambesį sukurti“. 


Bet nebuvo, neatėjo, 
Kas galėtų, kas mokėtų 


Keturiasdešimta giesmė 


230 


235 


240 


245 


250 


255 


260 


Kaulų skambesį sukurti. 
Senas, rimtas Veinemeinas 
Pats suderinti jį ėmės, 
Pats jį ėmėsi daryti, 
Kaulų skambesį sukūrė, 
Džiaugsmą amžiną sutvėrė. 


Tai iš ko tos kanklės buvo? 
Iš žandikaulio lydekos. 

O iš ko kaištukai kanklių? 
Iš aštrių dantų lydekos. 

O iš ko tų kanklių stygos? 
Jos iš Hysio arklio karčių. 


Muzika jau pagaminta, 


„Skambios kanklės padarytos, 


Muzika iš lydžio kaulų, 
Iš lydekos žiaunų kanklės. 


Ir suėjo ten jaunimas, 
Vedę vyrai susirinko, 
Ėjo paaugliai vaikinai, 
Atskubėjo mergaičiukės, 
Senos moterys, merginos, 
Pusamžės moteriškutės 
Kanklių pažiūrėt atėjo, 
Muzikos ios pamatyti. 


Senas, rimtas Veinemeinas 
Kvietė jauną, kvietė seną, 
Pusamžį taip pat vadino, 
Liepė skambinti jiems pirštais, 
Groti dzingalu iš kaulų, 
Kanklėmis iš lydžio žiaunų. 


Grojo jaunas, grojo senas, 
Groti pusamžiai mėgino. 
Jaunas grojo — pirštai linko, 
Senas grojo — galvą kratė: 

Tikro džiaugsmo neišėjo, 
Muzika nenuskambėjo. 


03 Tarė tąsyk Leminkeinas: 

„Oi jūs, puspročiai vaikinai, 
Oi merginos bukaprotės 

Ir visi menki žmogėnai! 

Nėr tarp jūsų muzikanto, 
Mokančio nėra tarp jūsų! 
Man tą dzingalą paduokit, 

Tas kankles tiktai atneškit, 
Tik padėkit man ant kelių 

Po mikliaisiais rankų pirštais!“ 


270 


25 Lengvapėdis Leminkeinas, 


Į rankas kankles paėmęs, 

Prie savęs jas prisitraukė, 

Sau po pirštais pasidėjo. 

Bandė derint, bandė skambint, 
280 Ėmė jas visaip vartyti: 

Muzika nenuskambėjo, 

Tikro džiaugsmo neišėjo. 


Tarė senas Veinemeinas: 
„Nėr nė vieno tarp jaunųjų, 

285 Nėr tarp augančių galiūnų, 
Nėr nė vieno tarp senųjų, 
Kas paskambintų, pagrotų, 
Tikrą džiaugsmą padarytų. 
Galgi Pohjoloje rasis, 

20 Kas paskambina, pagroja, 
Kas padaro tikrą džiaugsmą? 
Gal kankles tenai nusiųsti?“ 


Nusiuntė kankles į Pohją, 
Nunešė į Sarijolą. 

Grojo Pohjolos vaikinai, 
Ir vaikinai, ir merginos, 
Skambino jau vedę vyrai, 

305 


310 


31 

320 


325 


330 


Moteriškės ištekėję. 
Šeimininkė irgi grojo, 
Vartaliojo taip ir šitaip 
Ir visaip pirštus dėliojo, 
Dešimčia nagų prilaikė. 


Grojo Pohjoloj vaikinai, 
Įvairiausi žmonės grojo. 


Ir ne džiaugsmas buvo džiaugsmas, 


O grojimas — ne grojimas: 
Painiojosi kanklių stygos, 
Ašutai prastai skambėjo, 
Šiurkščiai garsas tilindžiavo, 
Baisiai bjauriai kanklės birzgė. 


Neregys kertėj miegojo, 
Senis užkrosnyje snaudė. 
Atsibudo jis už krosnies, 

Iš miegų pašoko senis, 
Burbtelėjo nuo pakrosnio, 

Iš kertės nusišypsojo: 
„Liaukitės verčiau, pameskit, 
Baikite geriau, nustokit! 
Man ausis jau pradzyravot, 
Išužėt man visą galvą, 
Šiurpas eina man per plaukus, 
Netekau ilgam aš miego! 


Jeigu šitos suomių kanklės 
Jokio džiaugsmo nepadaro, 
Jeigu jos jau neužmigdo, 

Jeigu snausti nevilioja, 

Tai į vandenį jas meskit, 
Bangose jas nuskandinkit 

Ar atgal jas nugabenkit, 
Atgalios kankles nuneškit, 
Duokit rankoms, kur jas dirbo, 
Rankų pirštams, kur jas darė!“ 

Kanklių stygos suskambėjo, 
Garsiai žodžiais jos prabilo: 
„Nėr kada mums eit į jūrą, 
Po bangom gulėt ne laikas! 
Dar sugrosim, suskambėsim 
Tam, kurs džiaugsmui mus sutvėrė“. 


Atsargiai jas nugabeno, 
Perdavė kankles nunešę 
Rankoms to, kuris jas darė, 
Didvyriui, kuris jų prašė. 

Veinemeinas skambina kanklėmis, ir visa, kas gyva ore, žemėje ir vande- 
nyje, renkasi pasiklausyti skambinimo (1—168).— Besiklausant kiekvieno 
širdis buvo taip sujaudinta, kad ašaros pasirodė akyse; net ir pačiam Vei- 
nemeinui iš akių riedėjo dideli lašai, krito žemėn ir ritosi į vandenį, 


kur virto puikiais mėlynais perlais (169— 266) 


Senas, rimtas Veinemeinas, 
Amžinasis giesmininkas, 
Kaulėtus pirštus palankstė, 
Nykščius seilėmis pavilgė, 


Ant džiaugsmų akmens prisėdo, 


Ant dainų uolos užlipo, 
Ant kalnelio sidabrinio, 
Ant auksinės jo viršūnės. 


Paėmė kankles tarp pirštų, 
Sau ant kelių pasidėjo, 
Pasiguldė jas tarp rankų. 
Žodį tarė, taip kalbėjo: 
„Teateina paklausyti, 

Kas lig šiol dar negirdėjo 
Amžinų giesmių linksmumo, 
Kanklių skambesio auksinio!“ 


Tąsyk senas Veinemeinas 
Švelniai skambinti pradėjo 
Tuo žandikauliu lydekos, 

* Didžiažuvės kaulų kanklėm. 
Lanksčiai lankstėsi jo pirštai, 
Jo nykščiai aukštai kilnojos. 


Jau džiaugsmu pavirto džiaugsmas, 
Linksmumu linksmumas tapo, 
Skambiai skambesys skambėjo, 
Dailiai dainos pasiliejo. 
Skimbtelėjo lydžio dantys, 

Uodega jo suaidėjo, 

Arklio ašutai sustaugė, 

Žirgo karčiai sužvangėjo. 


25 


30 


Grojo senas Veinemeinas, 
Ir miške neliko tokio 
Keturkojo, skeltanagio, 
Šokinėjančio vikruolio, 
Kurs nebūtų atskubėjęs 
Džiaugsmo to pasiklausyti. 


35 


Šokinėjo voveraitės 

Nuo šakelės ant šakelės; 
Šermuonėliai atkurnėjo 

Ir ant užtvarų sulipo. 
Laigė briedžiai po smiltynę, 
Džiaugės lūšys rainakailės. 


40 


Pelkėse prabudo vilkas, 
Smėlžemy lokys pakilo 

Iš pušinio migio savo, 

Iš eglinio tankumyno. 
Bėgo vilkas ilgą kelią, 
Šlempino lokys smiltynais, 
Pagaliau, pasiekęs tvorą, 
Jis pasirėmė ant vartų: 
Ant uolos tvora nugriuvo, 
Virto vartai ant pievelės. 
Įsikorė jis į eglę, 

Įsirangė jis į pušį 

Muzikos pasiklausyti, 
Tuo džiaugsmu pasigėrėti. 


Tvirtas Tapijolos senis, 
Metsolos pats šeimininkas, 
Pats jis ir visi jo Žmonės, 
Ir merginos, ir vaikinai 
Užkopė į aukštą kalną 
Skambinimo paklausyti. 
Net ir miško šeimininkė, 
Tapijolos moteriškė, 
Kojinėmis užsimovus, 
Šilko raiščiais pasirišus, 
Įsliuogė į kreivą beržą, 
Įsirabždino į alksnį 
Kanklių tų pasiklausyti, 
Jų skambėjimo pajusti. 


Kiek tik buvo oro paukščių, 
Skraidančių danguj dvisparnių, 
Lyg pūga visi atskrido, 
Atplasnojo, atskubėjo 

Tų garsų pasiklausyti, 

Tuo džiaugsmu pasigėrėti. 


Vos išgirdo tik erelis 

Šitą mielą suomių žaislą, 
Vaikučius lizde paliko, 

Pats nuskrido, nuvasnojo 
Ten, kur skambino galiūnas, 
Ten, kur Veinemeinas grojo. 


Leidos iš dangaus erelis, 
Vanagas — iš debesyno, 

Iš bangų išlipo antys, 
Gulbės atplaukė iš palių. 
Net kikiliai mažutėliai, 
Paukštužėliai čiulbuonėliai, 
Net šimtai tų dagiliukų, 


572 


573 Keturiasdešimt pirma giesmė 


*0 Tūkstančiai tų vieversiukų 


Čiviravo pasikėlę, 

Čirškė ant peties nutūpę, 
Džiaugsmo tėvui džiaugsmą kuriant, 
Veinemeinui dailiai grojant. 


* Net ir pačios oro dukros, 
Puikios debesų gražuolės, 
Tuo didžiu džiaugsmu stebėjos, 
Klausėsi tų kaulo kanklių: 
Vienos jų — ant oro lanko, 

100 Ant padangių lanko švietė, 
Kitos jų — ant debesėlio, 
Ant jo rausvo krašto supos. 


Ir Mėnulio mergužėlė, 
Ir Saulutės dukružėlė 

105 Tuo metu trinksėjo skietais, 
Savo nyteles kilnojo, 
Aukso audeklą jos audė, 
Tauškino jos sidabrinį 
Ant raudono debesyno, 

10 Ant padangių aukšto lanko. 


Vos tiktai anos išgirdo 

To gražaus grojimo garsą, 

Skietai jų trinksėt nustojo, 

Liovėsi lakstyt šaudyklės, 
115 Aukso ataudai nutrūko, 

Susipainiojo jų nytys. 


Ir nebuvo tokio gyvio, 
Vandeny nebuvo tokio 
Plaukiančio šešiapelekio 

120 Ar žuvų geriausių tunto, 
Kurs nebūt atplaukęs džiaugtis, 
Tuo džiaugsmu pasigėrėti. 

Atplaukė lėtai lydekos, 

Tie vandens nevikrūs šunes, 
Sėkliuje lašišos rinkos, 
Šalvys iš gelmių skubėjo. 
Ešeriai ir mažos raudės, 
Stintos ir kitokios žuvys 
Grūdosi tankiam nendryne, 
Pakraščiuos išsirikiavo 
Veinemeino paklausyti, 
Muzika jo pasidžiaugti. 


Ahtas, vandenų karalius, 
Upių senis žoliabarzdis, 
Išplaukė ir įsitaisė 

Ant vandens lelijos žiedo; 
Ten jis klausėsi to džiaugsmo 
Ir tokiais prabilo žodžiais: 
„Niekados anksčiau neteko, 
Negirdėjau savo amžiuj 

Seno Veinemeino grojant, 
Dainiaus amžino dainuojant!“ 


Seserys, antelės raibos, 
Nendrių kranto jaunos marčios, 
Glostė, gludino sau plaukus, 
Savo garbanas šukavo 
Šukomis pasidabruotom, 
Paauksuotais šepetėliais. 

Ir išgirdo gražų balsą, 

Šitą skambinimą meilų — 

Į bangas nukrito šukos, 
Aukso šepečiai nuskendo. 
Liko galvos nešukuotos, 
Garbanos nesutvarkytos. 


Net ir upių šeimininkė, 
Moteriškė nendriakrūtė, 

Išplaukė iš jūros dugno, 
Iš melsvų bangų išnėrė; 
Šmurkštelėjo į nendryną, 
160 Į pakrantę atsišliejo 
Paklausyti šito balso, 
Skambinimo Veinemeino, 
Nes gražus tas balsas buvo, 
Nes labai dailus grojimas. 
165 Ir kietai ji ten užmigo 
Atsigulusi ant pilvo 
Margo akmenio viršūnėj, 
Paplokščios uolos pašonėj. 


O senasis Veinemeinas 

170 Grojo dieną, grojo antrą. 
Ir nebuvo tokio vyro, 
Tokio didvyrio narsuolio, 
Anei vyro, anei moters, 
Nei mergaitės kasagalvės, 

175 Kas nebūtų apsiverkęs, 
Kam širdis nebūt sutirpus. 
Verkė jaunas, verkė senas, 
Verkė dar nevedę vyrai, 
Taipgi verkė vedę vyrai, 

!80 Verkė paaugliai vaikinai, 
Ir vaikinai, ir merginos, 
Ir mažiukės mergaičiukės, 
Nes gražiai skambėjo stygos, 
Įstabiai tas senis grojo. 


Iš5 Net ir seniui Veinemeinui 
Gailios ašaros ištryško, 
Iš akių lašėti ėmė, 
Ritosi lašais per veidą, 
Stambesniais už pelkių uogas, 

190 Didesniais už baltus žirnius 
Ir už jerubės kiaušinį, 
Ir užu blezdingos galvą. 


Iš akių lašai lašėjo, 
Ritosi jie viens po kito. 

'95 Ant blakstienų jie nupuolė, 
Nuo blakstienų — ant jo veido, 
O nuo veido jo barzdoto 
Ant plataus jo smakro krito, 
O nuo to plataus jo smakro 

200 Ant galingos jo krūtinės, 
Nuo krūtinės jo galingos 
Ant tvirtų jo kelių sruvo, 

O nuo tų tvirtų jo kelių 
Ant plačių pėdų lašėjo, 

205 O nuo tų pėdų plačiųjų 
Žliaugė žemėn po jo kojom, 
Per penkis švarkus almėjo, 
Per šešias jo šilko juostas, 
Per jo durtinius septynis, 

20 Per jo sermėgas aštuonias. 


Ritos ašarų lašeliai 

Dar toliau nuo Veinemeino 

Ant melsvųjų marių kranto, 

Nuo melsvųjų marių kranto 
5 [Į šviesias bangas nupuolė, 

Juodame dumble sužvilgo. 


Tąsyk senas Veinemeinas 
Šitokiais prabilo žodžiais: 
„Ar yra tarp šio jaunimo, 
Tarp gražaus to jaunimėlio, 
Ar yra genty didžiulėj, 
Tarp garbingo tėvo ainių, 


220 

Kas tas ašaras surinktų 
Iš po vandenų žydrųjų?“ 


225 Taip atsakė jam jaunimas, 
Taip senimas jam kalbėjo: 
„Tai nėra tarp šio jaunimo, 
Tarp gražaus to jaunimėlio, 
Tai nėra genty didžiulėj, 
Tarp garbingo tėvo ainių, 
Kas tas ašaras surinktų 

Iš po vandenų žydrųjų“. 


230 


Tarė senas Veinemeinas, 
Žodį sakė, taip kalbėjo: 
235 „Kas tas ašaras atneš man, 
Kas tuos lašelius surankios, 
Kas iš po bangų iškels juos, — 
Plunksnų kailinius tam duosiu“. 


Krankdamas atskrido varnas. 
240 Senas Veinemeinas tarė: 

„Ašaras atnešk man, varne, 

Iš po vandenų žydrųjų! 

Plunksnų kailinius tau duosiu“. 

Varnas ašarų nerado. 


"3 Nardė sau melsva antelė, 
Atplaukė melsva antelė. 
Tarė senas Veinemeinas: 
„Tu dažnai, melsva antele, 
Su snapu neri į dugną, 
20 Vandeny dažnai taškaisi: 
Eik tu ašarų surinkti 
Iš po vandenų žydrųjų! 
Aš gerai tau užmokėsiu: 
Plunksnų kailinius tau duosiu“. 


37. PLB 12 

35 Nuplaukė antelė rankiot 
Veinemeino ašarėlių 
Iš po vandenų žydrųjų, 
Iš to juodo jūrų dumblo. 
Jūroj ašaras surinko, 
260 Veinei į rankas supylė: 
Jos jau buvo pasikeitę, 
Į labai gražias pavirtę, 
Į perlus išaugę buvo, 
Buvo tapę jau žemčiūgais, 
205 Virtę puošmena karalių, 
Amžinu džiaugsmu valdovų '*“. 

Didvyriai plaukia į Pohjolą, ir Veinemeinas paskelbia, kad jie atkeliavę sampo 
dalytis; jeigu pusės jo geruoju negausią, tai pasiimsią visą jėga (1—58).— 
Pohjolos šeimininkė nenori nei geruoju, nei piktuoju atiduoti sampo ir renka 
Pohjolos žmones jo ginti (59—64).— Veinemeinas ima kankles, pradeda 
skambinti ir taip užmigdo visus Pohjolos žmones; paskui eina su draugais 
ieškoti sampo; ištraukia jį iš akmeninio kalno ir nusineša į savo laivą (65— 
164).— Su sampu laive laimingai keliauja namo (165—308).— Trečią 
dieną prabunda iš miego Pohjolos šeimininkė ir, pamačiusi, kad sampas 
išvežtas, paleidžia tirštą rūką, didelį vėją ir kitas kliūtis sampo pagro- 
bėjams sulaikyti, kol jinai juos pasivys; audros metu iškrinta į jūrą 
naujosios Veinemeino kanklės (309—562) 


Senas, rimtas Veinemeinas, 
Antras — kalvis Ilmarinas 

Ir trečiasis — Lempio vaikas, 
Tas gražuolis Kaukomielis, 
Išplaukė į ramią jūrą, 

Į plačias bangas išėjo, 
Leidosi į šaltą kaimą, 

Į tamsiosios Pohjos pusę, 
Ten, kur didvyrius suryja, 
Kur juos jūroje prigirdo. 


(| 


Kas gi valtį tą irklavo? 
Pirmas — kalvis Ilmarinas. 
Tai jisai irklavo valtį, 
Priekiniais irklais ją yrė; 
Antras yrė Leminkeinas 
Su irklais užpakaliniais. 

Senas, rimtas Veinemeinas 
Pats laivugaly sėdėjo 
Leisdamas per jūrą laivą. 
Per bangas skersai jį leido, 
Veržėsi baugiais jų volais, 
Per vilnis putotas plaukė 
Tiesiai Pohjolos pakrantėn, 
Prie pažįstamų voliūgų. 


Pagaliau tenai atplaukę, 
Kelio pabaigą pasiekę, 
Valtį užvedė ant kranto, 
Užtempė degutapilvę 

Ant voliūgų, ant plieninių, 
Vario prieplaukoj paliko. 


Ir suvirto jie į trobą, 

Greit į gryčią įsispraudė. 
Tarė Pohjos šeimininkė, 
Taip atėjusių paklausė: 
„Kokią, vyrai, nešat žinią, 
Kokią, didvyriai, naujieną?“ 


Senas, rimtas Veinemeinas 
Šitaip jai į tai atsakė: 

„Vyrų žinios geidžia sampo, 
Jų naujienos — margadangčio: 
Atplaukėm dalytis sampo, 
Margadangčio apžiūrėti“. 


Tarė Pohjos šeimininkė, 

Žodį metė, taip kalbėjo: 
„Tarp dviejų nedalo paukščio, 
Vovers tarp trijų nedalo. 
Gera šičia sampui ūžti, 
Margadangčiui baladotis 
Akmeniniam Pohjos kalne, 
Vidury kalvos varinės. 

O ir man čia gera būti, 
Sampą didelį valdyti“. 

Senas, rimtas Veinemeinas 
Žodį tarė, taip kalbėjo: 
„Jeigu tu nesidalysi, 

Pusės sampo mums neduosi, 
Tai mes visą jį paimsim 

Ir į valtį nusinešim“. 


Louhė, Pohjos šeimininkė, 
Dideliai dėl to supyko. 
Pohjolą krūvon surinko, 

Su kardais pastatė vyrus, 
Didžiavyrius — su jų ginklais 
Veinemeinui nugalabyt. 


Senas, rimtas Veinemeinas, 
Savo kankleles paėmęs, 
Atsisėdo dailiai groti, 
Meiliai skambinti pradėjo. 
Ėmė jo visi klausytis, 
Šituo linksmumu stebėtis, 
Pasitaisė vyrams ūpas, 
Garsiai juokės moteriškės, 
Vyrams ašaros ištryško, 
Raitėsi juoku vaikinai. 


Bet pavargo greitai Žmonės, 
Greit klausytojai pailso: 

Kas girdėjo — tas užmigo, 
Kas regėjo — tas užsnūdo; 
Snaudė jaunas, snaudė senas, 
Veinemeinui kanklėm grojant. 


Gudragalvis Veinemeinas, 
Burtininkas amžinasis, 
Kišenes apčiupinėjo, 
Apžiūrėjo savo terbą. 
Miego adatas surado 

Ir, miegu akis patepęs, 
Sukryžiavo jis blakstienas, 

Ant vokų spynas uždėjo 

Tiems pavargusiems vyriškiams, 
Besumingantiems galiūnams,— 
Ir giliu miegu užmigdė, 

Ilgų snauduliu suguldė 

Visą Pohjolos šeimyną 

Ir visus to kaimo žmones. 


Ėjo sampo pasiimti, 
Apžiūrėti margadangčio 
Akmeniniam Pohjos kalne, 
Vidury kalvos varinės, 

Kur devynios spynos buvo, 
Skląstis iš vidaus — dešimtas. 


Senas, rimtas Veinemeinas 
Uždainavo, užgiedojo 

Prie varinio kalno durų, 
Prie pilies tos akmeninės: 
Sujudėjo sunkūs vartai, 
Durų vyriai geležiniai. 


Tąsyk kalvis Ilmarinas 

Su kitais kelionės vyrais 
Patepė spynas su sviestu, 
Su taukais vyrius patrynė, 
Kad nesugirgždėtų durys, 
Vyriai kniaukti nepradėtų. 
Rankomis spynas nuėmęs, 
Atsklendė su dalba skląstį: 
Užraktai visi nukrito, 
Sunkios durys atsidarė. 


O senasis Veinemeinas 
Šitokiais prabilo žodžiais: 
„Lengvapėdi Lempio vaike, 
Pats geriausias drauge mano! 
Eik dabar paimti sampo, 

Eik išrauti margadangčio!“ 

Lengvapėdis Leminkeinas, 
Tas gražuolis Kaukomielis, 
'2 Apsukrus ir be liepimo, 
Pašankus be pagyrimo, 
Nulėkė paimti sampo, 
Margadangčio to išrauti. 
Eidamas jis taip kalbėjo, 
130 Taip žingsniuodamas jis gyrės: 
„Kiek dar aš esu galiūnas, 
Kiek dar vyras Uko vaikas, 
Tiek tepajuda tas sampas, 
Tepakyla margadangtis, 
Koja dešine paspyrus, 
Užkulniu jį palytėjus!“ 


13 


a 


Bandė judint Leminkeinas, 
Judinti, pakelt mėgino 
Sampą rankom apkabinęs, 
40 Keliais žemėn įsispyręs — 
Bet nepajudėjo sampas, 
Margadangtis nepakilo: 
Buvo jis šaknis suleidęs 
Žemėn per devynis sieksnius. 


145 Pohjoloje buvo jautis, 
Įstangus ir pajėgingas; 
Buvo jis galingais šonais, 
Gyslomis gražus ir drūtas; 
Jo ragai per sieksnį siekė, 
150 Snukis — per pusantro sieksnio. 


Atvedė iš pievos jautį, 

Paėmė iš dirvos arklą; 

Išarė šaknis tam sampui, 

Šakneles tam margadangčiui: 
155 Pasijudino jau sampas, 

Pajudėjo margadangtis. 

Tąsyk senas Veinemeinas, 
Antras — kalvis Ilmarinas, 
O trečiasis — Leminkeinas 
Sampą didelį išplėšė 

Iš to kalno akmeninio, 

Iš kalvos varinės glėbio 

Ir nusinešė į valtį, | 

Ir į laivą įsidėjo. 


160 


165 Jau laive gulėjo sampas, 


Margadangtis valty buvo; 
Vandenin nustūmė valtį, 
Į bangas tą šimtalentę. 
Ir nuslydo ji į jūrą, 

170 Šonais į bangas nuėjo. 

Klausė kalvis Ilmarinas, 

Žodį tarė, taip kalbėjo: 

„Kur dabar mes dėsim sampą, 

Kur mes jį dabar gabensim 

Iš bėdingų šiaurės vietų, 

Iš tos Pohjolos vargingos?“ 

Senas, rimtas Veinemeinas 
Žodį tarė, taip kalbėjo: 
„Tai nuvešim šitą sampą, 
Tai padėsim margadangtį 
Iškyšulyje miglotam, 

Jo pakrantėj ūkanotoj: 
Tai bus laimė jam ten būti, 
Amžinai tenai gyventi. 
Dar yra tenai vietelė, 
Mažas žemės gabalėlis, 
Kurs lig šiol nenuniokotas 
Ir kardų nenuteriotas“. 


180 


185 


Tąsyk senas Veinemeinas 
Iš tos Pohjolos išvyko, 
Išplaukė smagus ir linksmas, 

Į namus džiaugsmingai traukė. 
Taip jis plaukdamas žodžiavo: 
„Apsigręžk iš Pohjos, laive, 
Priekį į namus atsuki, 

O paskuigalį — į šiaurę! 


Supkit, vėjai, mano laivą, 
Neškit, vilnys, mano valtį, 
Jūroje irklams padėkit, 

Jų mentėms lengvumo duokit 
Vandenų bekraščiuos plotuos, 
Atviroj bangų platybėj! 


Jei irklai menkučiai būtų, 
Jeigu būt silpni yrėjai, 

Jei maži vairuotų laivą, 
Jeigu jį vaikai valdytų, — 
Ahtai, duok mums savo irklą, 
Vandenų valdove, valtį, 
Geresnius irklus mums duoki, 
Duok vairairklį stipresnį, 
Prie irklų pats atsisėski, 

Pats irkluot įsitaisyki! 

Telekia medinis laivas, 

Dilėm per bangas tetrinksi, 
Veržiasi baugiais jų volais, 
Per vilnis putotas plaukia!“ !*! 


Šitaip senas Veinemeinas 
Nuvažiavo, nusiyrė. 
Pirmas — kalvis Ilmarinas, 
O antrasis — Leminkeinas, 
Prie irklų abu sėdėjo, 
Traukė, yrėsi, irklavo 
Mėlynaisiais marių plotais, 
Atvirom bangų platybėm. 


Prakalbėjo Leminkeinas: 
„Būdavo, dar mano metuos 

Plaukiančiam vanduo rūpėjo, 
Giedančiam rūpėjo giesmės. 
O dabar — laikai kitokie: 
Niekados jau neišgirsi 
Valtyje gražiai skardenant, 


Ant plačių bangų — dainuojant“. 


Senas, rimtas Veinemeinas 
Žodį tarė, taip kalbėjo: 

„Nėr ko jūroje skardentis, 
Ant plačių bangų — dainuoti! 
Dainos tingulį įvaro, 

Giesmės tik irkluoti trukdo. 
Aukso saulė nusileistų 

Ir naktis kaipmat užkluptų 
Vandenų bekraščiuos plotuos, 
Atviroj bangų platybėj“. 


Lengvapėdis Leminkeinas 
Žodį tarė, taip kalbėjo: 
„Šiaip ar taip, o laikas eina; 
Štai graži diena prabėga, 
Atskuba naktis, nelaukia, 
Sutemos štai nusileidžia, 
Nors ir niekad nedainuotum, 
Negiedotum visą amžių“. 


Plaukė senas Veinemeinas 
Mėlynųjų jūrų plotais, 
Plaukė dieną, plaukė antrą; 
Trečią dieną neiškentęs 
Lengvapėdis Leminkeinas 
Antrą kartą jį paklausė: 
„Ko negiedi, Veinemeinai, 
Ko, gerasis, nedainuoji 
Gerą sampą įsigijęs, 

Kelią į namus suradęs?“ 

Senas, rimtas Veinemeinas 

Supratingai jam atsakė: 

„Per anksti dar mums dainuoti, 

Dar ne metas, vyrai, džiaugtis. 
203 Tik tada pritiks dainuoti, 

Tik tada galėsim džiaugtis, 

Kai matysis gryčios durys, 

Kai girgždės tų durų vyriai“. 


Leminkeinas šitaip tarė: 

„Jei prie vairo aš sėdėčiau, 
Tai dainuočiau, kiek galėčiau, 
Kiek valiodamas kukuočiau, 
Nors ir nelabai mokėčiau, 
Nors gerai nesugebėčiau. 

Jei tu nežadi dainuoti, 

Tai aš pats dainuot pradėsiu“. 

Lengvapėdis Leminkeinas, 
Tas gražuolis Kaukomielis, 
Sudėliojo savo lūpas, 

Savo balsą išmėgino. 

Ir pradėjo jis dainuoti, 
Ėmė, vargšas, jis kukuoti, 
Gergždžiančiu balsu klegoti, 
Savo plačią gerklę laidyt. 


280 


285 Taip dainavo Leminkeinas, 


Šitaip rėkė Kaukomielis, 
Net ilga barzda tirtėjo, 

Net žandikauliai braškėjo. 
Ir toli daina ta skrido, 

Virš vandens plačiai aidėjo, 
Sodžiuj šeštame girdėjos, 
Per septynias jūras lėkė. 


290 


Gervė staipėsi ant kelmo, 
Kraipėsi ant šlapio kupsto, 
295 Skaitė savo pirštų kaulus, 

Savo kojas ji kilnojo. 
Ir išgąsdino ją baisiai 
Šitos Leminkeino dainos. 


Ir paleido gervė gerklę, 
Išsigandus klykti ėmė; 
Pasibaidžiusi pakilo 

Ir į Pohjolą nuskrido. 
Nuplasnojus, nuvasnojus, 
Pohjos pelkėse nutūpus, 
Dar garsiau jinai suriko, 
Dar pikčiau jinai sukliko: 
Pohjola visa pabudo, 
Piktos jėgos prisikėlė. 


300 


305 


Atsibudo šeimininkė, 

Ilgą miegą išmiegojus. 
Nuskubėjo ji į tvartus, 
Nulėkė į savo klėtis; 
Tvarte galvijus suskaitė, 
Klėty grūdus apžiūrėjo: 
Nieks iš tvarto neprapuolė, 
Nieks iš klėties nepražuvo. 


310 


315 


Prie akmens kalvos nubėgo, 
Prie varinio kalno durų. 
Ir sušuko ji atbėgus: 
30 „Oi aš, vargšė nelaiminga! 
Svetimo čia vaikštinėta: 
Visos spynos atrakintos, 
Atidarinėti vartai, 
Durų vyriai nusukioti! 
Ar neišneštas tik sampas, 
Ar tik jis neišgabentas?“ 


32 


(> 


Išneštas jau buvo sampas, 
Jau pagrobtas margadangtis 
Iš to kalno akmeninio, 

30 Iš kalvos varinės glėbio, 

Kur devynios spynos buvo, 
Skląstis iš vidaus — dešimtas. 


Louhė, Pohjos šeimininkė, 
Dėlei to labai supyko, 

333 Kad galybė jos pražuvo, 
Kad visa šlovė prapuolė. 
Ėmė melst miglų mergelę: 
„Ūkanų, miglų mergele! 
Pasijok miglos su sietu: 

30 Rūko pabarstyk virš jūros, 
Iš dangaus nuleiski dumsą, 
Tirštą murglą pakabinki 
Ant lygiųjų jūros plotų, 
Atviroj bangų platybėj, 

33 Kad paklystų Veinemeinas, 
Blaudžiotų Uvantolainas! 


Jeigu šito neužtektų, 

Iku Tursai, Senio vaike, 

Tu pakelk iš jūros galvą, 
350 Iš bangų iškišk pakaušį! 

Ir kaleviečius išverski, 

Uvantoliečius prigirdyk, 

Nuskandink niekingus vyrus 

Po bangom konogiliausiom! 
355 Pohjolon grąžinki sampą, 

Jo iš valties neišvertęs! 


Jei ir šito neužtektų, 
Tai, aukščiausias dieve Ukai, 
Oro viešpatie auksinis, 
360 Sidabrinis jo valdove, 
Padaryki didžią audrą, 
Baisų viesulą sukelki! 
Siųski vėją, leiski bangą 
Tiesiai prieš medinę valtį, 
Kad ta valtis nepabėgtų, 
Veinemeinas nepaspruktų!“ 


36 

Ūkanų, miglų mergelė 
Iškvėpė ant jūros rūką, 
Orą ūkanų pripildė; 

Ir sulaikė Veinemeiną, 
Tris naktis jį suturėjo 
Vidury melsvųjų jūrų, 
Kad jis plaukti nevaliojo, 
Pasijudint negalėjo. 


Tris naktis išsiilsėjęs 

Vidury melsvųjų jūrų, 

Tarė senas Veinemeinas, 

Žodį metė, taip kalbėjo: 

„Net ir koks menkesnis vyras, 
Net ir visiškas snaudalis 
Rūkuose nėra prigėręs, 
Miglose nėra pražuvęs“. 


Kirto per bangas su kardu, 
Su kalaviju — per jūrą. 

Ir medus iš kardo tryško, 
Nuo jo ašmenų varvėjo: 
Ūkanos aukštyn pakilo, 
Tirštas rūkas išsisklaidė. 
Prašviesėjo plačios marios, 
Jūrų bangos praskaidrėjo; 
Praplatėjo jūrų plotai 

Ir pasaulis padidėjo. 


Dar šiek tiek praėjo laiko, 
Dar praslinko truputėlis. 
Pasigirdo didis triukšmas 

Prie jų valties, prie raudonos; 
Ir pakilo aukštos bangos 
Priešais Veinemeino laivą. 


Tai pamatęs, Ilmarinas, 
Aišku, baisiai išsigando: 
Visas veidas jo išbalo, 

Dingo nuo skruostų raudonis. 
Po gūnia pakišo galvą, 
Sau abi ausis užklojo, 
*05 Paslėpė po marška veidą 
Ir gerai akis uždangstė. 


O tuo tarpu Veinemeinas 
Vandenin pasižiūrėjo, 
Pažvelgė pro laivo šoną. 

*10 Ir pamatė keistenybę: 
Iku Tursas, Senio vaikas, 
Prie jų valties, prie raudonos 
Iš vandens iškišo galvą, 
Iš bangų — pakaušį savo. 


*15 Senas, rimtas Veinemeinas 


Rankom už ausų jį griebė. 
Už ausų aukštyn pakėlė, 
Ėmė klausti ir teirautis, 
Žodį tarė, taip kalbėjo: 

„Iku Tursai, Senio vaike! 
Ko gi tu lendi iš jūros, 

Ko gi iš bangų keliesi, 

Kam žmonėms iškilęs rodais, 
Ypač Kalevalos sūnui?“ 


420 


*5 Iku Tursas, Senio vaikas, 
Nelabai dėl šito džiaugės, 
Nelabai ir išsigando, 
Nieko jis ir neatsakė. 


Senas, rimtas Veinemeinas 
*0 Antrą kartą jį paklausė, 
Trečiąkart pasiteiravo: 
„Iku Tursai, Senio vaike, 
Ko gi tu lendi iš jūros, 
Ko gi iš bangų keliesi?“ 


*5 Iku Tursas, Senio vaikas, 
Trečią kartą taip paklaustas, 


Keturiasdešimt antra giesmė 


440 


445 


450 


455 


460 


465 


470 


Atsakydamas kalbėjo: 

„Aš dėl to lindau iš jūros, 
Iš bangų todėl aš kėliaus, 
Kad buvau jau sugalvojęs 
Kalevo vaikus užmušti, 
Sampą Pohjolon grąžinti. 
Jeigu į bangas paleisi, 
Jeigu dar paliksi gyvą, 
Antrąkart aš neiškilsiu, 
Nesirodysiu aš vyrams“. 


Tąsyk senas Veinemeinas 
Metė nevidoną jūron. 
Šitokiais kalbėjo žodžiais: 
„Iku Tursai, Senio vaike! 
Neišlįsk daugiau iš jūros, 
Virš bangų daugiau nelipki 
Ir žmonėms nesivaidenki, 
Nuo šio laiko nesirodyk!“ 


Iš tikrųjų nuo to laiko 
Tursas nelenda iš jūros, 
Niekad vyrams nesirodo 
Šviečiant saulei ir mėnuliui, 
Gerai dienai spinduliuojant, 


Orui smagų džiaugsmą liejant. 


Tąsyk senas Veinemeinas 
Vėl paleido laivą plaukti. 
Kai šiek tiek praėjo laiko, 
Kai praslinko truputėlis, 


Tai aukščiausias dievas Ukas, 


Viso oro šeimininkas, 
Liepė vėjams viesuluoti, 
Siausti viesulams įsakė. 


Ir pakilo vėjai pūsti, 
Siausti viesulai pradėjo. 
Smarkiai pūtė vakarinis, 

Šiaurvakaris viesulavo; 
Dvozgė dūkdamas pietinis, 
Šėldamas rytinis švilpė; 
Pietrytis baisiausiai staugė, 
Kaukė siusdamas šiaurinis. 


Nupūtė lapus lapuočiams, 
Nukrėtė spyglius spygliuočiams, 
Viržiams žiedelius nudraskė, 
Galveles žolėms nulaužė 

Ir iš dugno juodą dumblą 

Ant šviesaus vandens iškėlė. 


Smarkiai tąsyk pūtė vėjai, 
Baisiai bangos laivą daužė. 

Ir nusinešė jos arfą, 

Tas kankles iš lydžio kaulų, 
Velamos žmonių linksmybei, 
Ahtolos didžiausiam džiaugsmui. 
Ant bangų jas Ahtas rado, 
Ahto vaikiščiai pamatė; 

Ir pasiėmė į dugną, 

Į namus parsigabeno. 


O senajam Veinemeinui 

Akys ašarom patvino. 

Šitokiais prabilo žodžiais: 

„Jau prapuolė mano darbas, 
Mielas mano žaislas žuvo, 
Amžina linksmybė dingo! 
Niekad nesusigrąžinsiu, 
Niekados jau neturėsiu 

Iš žuvies dantų linksmybės, 

Iš lydekos kaulų — džiaugsmo“. 


O jau kalvis Ilmarinas, 

Tas tai jau visai nuliūdo. 
Žodį tarė, taip kalbėjo: 
„Oi, aš vargšas nelaimingas, 


Keturiasdešimt antra giesmė 


510 


515 


520 


525 


530 


535 


540 


Kad į jūrą pasileidau, 

Į jos atvirą platybę 

Ant apsiverčiančio rąsto, 

Ant šios drebančios skiedrelės! 
Garbanos jau matė vėjų, 
Blogo oro plaukas matė, 
Negandų barzda patyrė 
Vandenų beribiuos plotuos; 
Tik retai bepasitaikė 

Vėjas, panašus į šitą, 

Šitokie vandens verpetai, 
Šitokios putotos bangos. 

Jau tik vėjas — mano sargas, 
Mano prieglobstis — tik bangos!“ 


Senas, rimtas Veinemeinas, 
Tai girdėdamas, taip svarstė: 
„Nepareina valty verkti, 
Aimanuot laive netinka! 
Nepadės nelaimėj verksmas, 
Bėdoje rauda negelbės“. 


Ir tokiais prabilo žodžiais, 
Šitaip tarė, taip kalbėjo: 
„Vandenie, sudrausk sūnelį, 
Nuramink, vilnie, vaikelį, 
Sustabdyki, Ahtai, bangą, 
Velama — vandens galybę, 
Kad per šonus netaškytų, 
Per kraštus kad nesilietų! 


Kilki, vėjau, į padangę, 
Pasislėpk už debesynų, 

Eik tenai, iš kur atėjęs, 

Grįžk atgal į savo šeimą! 
Neapversk medinio laivo, 
Nepargriauk pušinės valties! 
Versk verčiau medžius degimuos, 
Griauk geriau egles ant kalno!“ 

Lengvapėdis Leminkeinas, 
Tas gražuolis Kaukomielis, 
Žodį tarė, taip kalbėjo: 
„Skrisk čia, Turjalos ereli, 

Ir atnešk tris savo plunksnas, 
Tris, ereli, o dvi — varne, 
Mažai valčiai paramstyti 

Ir paaukštint laivo šonams!“ 


Laivo šonus jis pakėlė, 
Šonlentes jisai pritaisė; 

Pats pridūrė valčiai šonus, 
Juos paaukštino per sieksnį, 
Kad per viršų bangos neitų, 
Per kraštus nesitaškytų. 


Šonai buvo pritaisyti, 

Laivo šonlentės prikaltos 
Siautulingiems vėjams pūsti, 
Mėtyti vilnių verpetams, 
Stumiantis putota jūra, 
Iriantis bangų viršūnėm. 

KETURIASDEŠIMT TREČIA GIESMĖ 


Pohjolos šeimininkė rengia karo laivą ir vejasi sampo grobikus (1—22).— 
Kai juos pasiveja, kyla jūroje mūšis tarp Pohjolos ir Kalevalos, ir laimi jį 
Kalevala (23—258).— Pohjolos šeimininkei vis dėlto pavyksta išstumti sam- 
pą iš valties į jūrą, kur jisai sudūžta į gabalėlius (259—266).— Didesni 
gabalai nuskęsta ir tampa jūros turtais, mažesnius bangos išplauna į krantą; 
Veinemeinas džiaugiasi jais ir tikisi, kad jie duos pradžią naujai laimei 
(267—304).— Pohjolos šeimininkė grasina sunaikinti gerovę ir sėkmę 
Kalevaloje, bet Veinemeinas sakosi jos nebijąs (305—368).— Nusiminusi, 
kad prarado savo galią, grįžta Pohjolos šeimininkė namo ir iš viso sampo 
parsigabena į Pohjolą tik tuščią dangtį (369—384).— Veinemeinas 
rūpestingai renka krante sampo skeveldras, augina jas ir linki amžinos 
laimės visiems (385—434) 


Louhė, Pohjos šeimininkė, 
Visą Pohjolą surinko. 

Su lankais ją apginklavo, 
Prie kardų pristatė vyrus; 
Ir pastatė Pohja laivą, 
Karo valtį susitaisė. 

Sulaipino valtin vyrus, 
Karžygius susisodino, 
Tartum paukštelius antelė, 
Kaip kryklė ančiukų pulką: 
Šimtas jų turėjo kardus, 
Tūkstantis — lankus turėjo. 


Ir pastatė laivo stiebą, 
Stiebo skersinius iškėlė; 

Keturiasdešimt trečia giesmė 


Ištempė bures ant stiebo, 
Baltą drobę — ant skersinių, 
Tartum ilgą debesėlį, 
Tartum debesį padangėj. 

Ir į jūrą pasileido, 
Pasiskubino išplaukti, 

Puolė sampo atsiimti, 
Veinemeino valties vytis. 


Senas, rimtas Veinemeinas 
Per melsvas bangas keliavo. 
Šitokius žodžius jis tarė, 

Iš laivugalio kalbėjo: 
„Lengvabūdi Lempio vaike, 
Tu geriausias drauge mano! 
Įsiropšk į laivo stiebą, 

Ant skersinių palypėki! 

Ir pasižiūrėk į priekį, 
Atgalios pasidairyki, 

Ar šviesus padangių krantas, 
Ar šviesus, ar apsiniaukęs!“ 


Lengvapėdis Leminkeinas, 
Vėjapūta raudonskruostis, 
Apsukrus ir be liepimo, 
Pašankus be pagyrimo, 
Tuoj įsiropštė į stiebą, 
Ant skersinių palypėjo 

Ir į vakarus, į rytus, 

Į pietų ir šiaurės pusę, 

Ir į Pohjos krantą žvelgė. 
Apsidairęs šitaip tarė: 
„Priešaky šviesi padangė, 
Užpakaly — apsiniaukus: 
Šiaurėj mažas debesėlis, 
Šiaurvakariuos — debesynas“. 


Tarė senas Veinemeinas: 
„Ar nebūsi pamelavęs? 

Tai visai ne debesėiis, 

Tai tikrai ne debesynas: 
Tai tikriausiai laivo burė. 
Įdėmiau pažvelk dar sykį!“ 


Pasižvalgęs antrą sykį, 
Šitokiais prabilo žodžiais: 
„Tolumoj sala matyti'*?, 
Matosi toli salelė; 

Vanagai ten — epušynuos, 
O tetervinai — beržynuos“. 


Tarė senas Veinemeinas: 
„Ar nebūsi pamelavęs? 
Medžiuose ne vanagėliai, 
Ne tetervinai sutūpę: 

Tai bus Pohjolos vaikinai. 
Trečiąsyk pasižiūrėki!“ 


Lengvapėdis Leminkeinas 
Trečią sykį pažiūrėjo. 
Šitokiais prabilo žodžiais, 
Taip kalbėdamas bylojo: 
„Jau atplaukia Pohjos laivas, 
Jau atbilda šimtairklis! 
Šimtas vyrų jį irkluoja, 
Tūkstantis susėdę sėdi!“ 


Tąsyk senas Veinemeinas 
Sužinojo visą tiesą. 

Žodį tarė, taip kalbėjo: 

„Irki, kalvi Ilmarinai, 

Irk, smarkusis Leminkeinai, 
Irkite, irkluokit, žmonės, 

Kad greičiau mūs valtis bėgtų, 
Kad į priekį lėktų laivas!“ 


Yrė kalvis Ilmarinas, 
Raudonskruostis Leminkeinas, 

85 Yrėsi visi galiūnai. 
Lankstėsi eglinis vairas, 
Čypė dilės šermukšninės, 
Krūpčiojo pušinė valtis; 
Priekis šnypštė tartum ruonis, 
* Lyg smarkus krioklys grumėjo, 
Vandenys verpetais virė, 
Purslais iš paskos putojo. 


Yrė vyrai, lenktyniavo, 

Ėjo didvyriai lažybų, 

Betgi kelias netrumpėjo, 
Nepaspruko medžio laivas, 
Nepabėgo jis nuo burės, 

Nuo skrajosios Pohjos valties. 

Tąsyk senas Veinemeinas, 
100 Jausdamas artėjant galą, 
Juodą negandą ateinant, 
Ėmė mintyti, svarstyti, 
Kaip čia būti, kaip gyventi. 
Šitokiais prakalbo žodžiais: 
„Dar surasiu, ką daryti, 
Sugalvosiu aš akeivų“. 

Išsitraukė savo pintį, 
Savo skiltuvą surado. 
Titnago šiek tiek atlaužė, 
Pinties gabalą atgnybo; 
Užsimojęs metė jūron 
Visa tai per kairį petį. 
Šitokiais prabilo žodžiais, 
Taip kalbėdamas bylojo: 
„Te iš to uola išauga, 
Te akmuo slapta iškyla, 
Teužkliūva Pohjos laivas, 
Tesuskyla šimtadilis, 
Tenuskęsta jūros vėtroj, 
120 Marių bangose težūna!“ 

Jūroje uola išaugo, 
Mariose akmuo iškilo, 
Driekės ilgumu į rytus, 
Platumu į šiaurę gulė. 


Plaukė, lėkė Pohjos laivas, 
Per bangas smagiai šuoliavo: 
Ant uolos jisai užlipo, 

Ant akmens jis užvažiavo. 
Perlūžo medinis laivas, 
Subyrėjo šimtalentis: 
Pliumptelėjo stiebas jūron, 
Bangose suzmeko burės, 
Pagriebė jas vėjas nešti, 
Piktas viesulas — tampyti. 


Louhė, Pohjos šeimininkė, 
Įsibridusi į jūrą, 

Puolė savo laivo kelti, 
Stumti savo šimtalenčio. 
Bet nepasikėlė laivas, 
Valtis net nepajudėjo: 
Buvo perlūžę jos grobai, 
Dilės buvo subyrėję. 


Ėmė mintyti, svarstyti. 

Šitokiais prabilo žodžiais: 
„Kas dabar patart galėtų, 
Ko toliau reikėtų imtis?“ 


Persimainė ji bematant, 

Kitą išrodą įgavo. 

Tuoj penkis dalgius ji griebė, 
Kauptukus šešis pačiupo: 

Sau nagus iš jų padarė, 
Letenas pasigamino; 
Perlūžusio laivo pusė 
Paukščio papilve pavirto, 

Jo sparnais — to laivo šonai, 

Uodega — vairinis irklas; 

Ant sparnų jai — šimtas vyrų, 
Tūkstantis — ant uodegos jai: 
Šimtas jų turėjo kardus, 
Tūkstantis — lankus turėjo. 


Išskleidė sparnus, pakilo, 
Ereliu jinai nuskrido, 
Nuplasnojo, nuvasnojo, 
Veinemeiną nusivijo: 

Vienas sparnas dangų siekė, 
Vandenį antrasis šlavė. 


Jūros vandenų motulė 
Šitokiais prabilo žodžiais: 
„Oi senasis Veinemeinai! 
Iš po saulės pažiūrėki, 
Dirstelėk į šiaurės pusę, 
Atgalios apsižvalgyki!“ 


Senas, rimtas Veinemeinas 
Iš po saulės pažiūrėjo, 
Dirstelėjo šiaurės pusėn, 
Atgaliopi pasižvalgė: 
Atskrenda jau Pohjos senė, 
Atplasnoja keistas paukštis, 
Tartum vanagas — lig pusės, 
O nuo pusės — lyg erelis. 


Pasivijo Veinemeiną. 
Nusklendė ant laivo stiebo, 
Ant skersinių nusileido 

Ir atsitupė ant burės: 
Laivas vos nenugarmėjo, 
Vos ant šono neparvirto. 


Tąsyk kalvis Ilmarinas 
Kreipėsi malda į dievą, 
Sutvėrėju pasikliovė. 

Šitokius žodžius jis tarė: 
„Tai apginki, sutvėrėjau, 
Tai apsergėk, mielas dieve, 
Kad vaikinas neprapultų, 
Motinos sūnus nežūtų, 
Tavo, viešpatie, sutvertas, 
Tavo rankomis sukurtas! 


Ukai, dieve visagali, 

Dangiškasis mūsų tėve! 
Kailiniais ugnies apvilki, 
Marškiniais liepsnos aprenki, 
Kad, jų ginamas, kovočiau, 
Kad, jų saugomas, kariaučiau, 
Kad galvos nepalydėčiau, 

Kad nė plauko neprarasčiau 
Aštriadančiui plienui siaučiant, 
Ašmenims piktai švytruojant!“!** 


O senasis Veinemeinas 

Žodį tarė, taip kalbėjo: 
„Ech tu, Pohjos šeimininke! 
Ar dalytis nori sampą 

Tam iškyšuly miglotam, 

Jo pakrantėj ūkanotoj?“ 


Tarė Pohjos šeimininkė: 
„Neisiu aš dalytis sampo 

Su tavim, niekingas bėdžiau, 
Mažajėgi Veinemeinai!“ 

Ir jau taikės čiupti sampą, 
Griebt iš Veinemeino valties. 


Lengvapėdis Leminkeinas 
Stvėrė kardą iš už diržo, 
Išsitraukė aštriadantį, 
Nusegė nuo kairio šono; 
Per nagus ereliui kirto, 
Šveitė jam per kojų plėvę. 

Trenkė, smogė Leminkeinas, 
Trenkdamas jis taip kalbėjo: 
„Kriskite, kardai ir vyrai, 
Žemėn kriskite, snaudaliai: 
Šimtas vyrų iš po sparno, 
Dešimt iš po plunksnos galo!“ 


Prakalbėjo Pohjos senė, 

Tarė ji nuo laivo stiebo: 
„Lengvapėdi Lempio vaike, 
Vargšas Kaukai, menkas vyre! 
Apgavai motulę savo, 

Savo senąją apmovei: 
Pažadėjai nekariauti 

Šešerius ir dešimt metų, 

Jei net aukso įsigeistum, 

Jei net gvieštumeis sidabro!“ 


Senas, rimtas Veinemeinas, 
Burtininkas amžinasis, 
Sumetė, kad jau pats laikas, 
Kad jau metas bus atėjęs. 
Tad vairairklį pastvėrė, 
Išsitraukė ąžuolinį, 

Trenkė irklu tuo baidyklei, 
Per nagus ereliui vožė: 

Ir visi nagai nukrito, 
Tepaliko pats mažiausias. 


Krito nuo sparnų vaikinai, 
Pliumptelėjo vyrai jūron, 
Šimtas vyrų iš po sparno, 
Tūkstantis — iš po jo plunksnų. 
Ir nupuolė pats erelis, 

Ant laivugalio nudribo, 

Tartum teterva iš medžio, 

Lyg iš eglės voveraitė. 

Ir iš ten ji siekė sampo, 
Bevardžiu pirštu jį griebė. 
Sampą išmetė į jūrą, 
Išvertė ji margadangtį 
Per raudono laivo kraštą 
Į marias, į mėlynąsias: 
Krisdamas sudužo sampas, 
Subyrėjo margadangtis. 


Ir nugrimzdo jo skeveldros, 
Sampo gabalai nuskendo, 

Po melsvom bangom palindo, 
Nugulė ant juodo dumblo; 
Liko jie vandens gėrybėm, 
Ahtoliečių turtais tapo. 

Tai todėl dabar per amžius, 
Kol danguj mėnulis spindi, 
Vandeny netruks gėrybių, 
Ahto karalystėj — lobių. 


Betgi liko dar skeveldrų, 
Pleišenų mažų dar liko 
Mėlyno vandens platybėj, 
Plačiuose vilnių verpetuos 
Vėjui supti ir liūliuoti, 
Bangai vilnyti, kilsuoti. 


Vėjas supo jas, liūliavo, 
Bangos vilnijo, kilsavo 
Mėlyno vandens platybėj, 
Plačiuose vilnių verpetuos, 
Nešė vėjas jas į žemę, 
Bangos jas į krantą varė. 


Matė senas Veinemeinas, 
Kaip vilnių verpetai stūmė, 
Kaip mūša į žemę nešė, 
Kaip į krantą bangos plovė 

Sampo mažutes atšaižas, 
Pleišenas to margadangčio. 


Jis dėl to labai nudžiugo. 

Žodį tarė, taip kalbėjo: 

„Bus iš to daigai ir sėklos 
Amžinos palaimos pradžiai — 
Ir arimas, ir sėjimas, 

Ir augimas visokiausias! 

Bus iš to ir mėnesiena, 

Saulės bus šviesa džiaugsminga 
Suomijos laukams platiesiems, 
Maloningai Suomių žemei!“ 


Louhė, Pohjos šeimininkė, 
Žodį tarė, taip kalbėjo: 
„Dar atsimenu aš monų, 
Dar žinau piktų akeivų 
Prieš arimą, prieš sėjimą, 
Prieš galviją, prieš augimą 
Ir prieš tavo mMėnesieną, 
Ir prieš tavo saulės šviesą: 
Uoloje paslėpsiu saulę, 

O akmenyje — mėnulį; 
Šaltį šaldyti paleisiu, 
Speigą spiginti pasiųsiu 

Ir arimo, ir sėjimo, 
Vasarinių ir žieminių; 
Leisiu krušą geležinę, 
Bersiu plieninius ledokšnius 
Ant gražaus pasėlio tavo, 
Ant geriausio tavo lauko. 


Lūžtvėje pakelsiu lokį, 
Eglynėly — retadantį 
Tavo eržilų draskyti, 
Plėšyti kumelių tavo, 

Nugalabyti galvijų, 
Tavo karvių nudaigoti. 
Ligomis užleisiu Žmones, 
Giminę tau numarinsiu, 


Kad per amžių amžius niekas 


Jos pasauly neminėtų“. 


O senasis Veinemeinas 
Šitokiais atsakė žodžiais: 
„Nebaisus man laplandietis, 
Turjos burtininkas piktas! 
Sutvėrėjo valioj oras, 
Laimės raktai dievo rankoj, 
Ne kišenėj pavydūno 

Ir ne piktavalio saujoj. 


Jei į sutvėrėją kreipsiuos, 
Jeigu jam aš atsiduosiu, 
Jis išvys kirmius visokius 
Iš rugių ir vasarojaus, 
Kad pasėlių nesugraužtų, 
Kad daigų nesunaikintų, 
Želmenų nesužalotų, 
Kad grūdų nesugadintų. 


Louhe, Pohjos šeimininke, 
Kišk po akmeniu bjaurybes, 
Grūsk nedorėlius į uolą, 
Uždaryk vargus į kalną, 
Tik neliesk mėnulio niekad, 
Niekados nelieski saulės! 


Šaltį šaldyti paleiski, 


Speigą spiginti pasiųski 
Savo nuosavų pasėlių, 

Savo pasodinto daigo! 

Leiski krušą geležinę, 
Plieninius paberk ledokšnius 
Ant plačių arimų savo, 

Ant smėlėtų Pohjos dirvų! 


o 

Lūžtvėje pakelki lokį, 

Piktą katiną — krūmyne, 
Kreivakojį — tankumyne, 
Retadantį tą — eglyne, 
Atvaryk į Pohjos kaimą, 
Kur galvijai Pohjos ganos!“ 

Tąsyk Pohjos šeimininkė 
Žodį tarė, taip kalbėjo: 
„Mano išgalės prapuolė, 
Gyrius ir garbė pranyko: 
Mano turtas jūroj žuvo, 
Bangose sudužo sampas!“ 

375 Leidos verkdama namolio, 
Aimanuodama — į šiaurę. 
Nebedaug iš viso sampo, 
Ne kažką namo ji nešės; 
Nešės mažą gabalėlį 

30 Ant bevardžio savo piršto: 
Parnešė į Pohją dangtį, 
Rankeną į Sarijolą. 
Pohjola todėl ir vargsta, 
O Laplandija — badauja. 


385 Senas, rimtas Veinemeinas, 
Į pakrantę išsikėlęs, 
Sampo pleišenų užėjo, 
Margadangčio gabalėlių 
Ant plačiosios jūros kranto, 
30 Pamario smiltynuos rado. 

Nunešė šukes to sampo, 
Gabalus to margadangčio 
Į salos miglotą krantą, 
Iškyšulį ūkanotą 
Daugintis tenai ir augti, 
Bręsti, nokti, užderėti 
Kubilais alaus miežinio, 
Kepalais ruginės duonos. 

Senas, rimtas Veinemeinas 
Šitokiais kalbėjo žodžiais: 
„Duok ir leiski, sutvėrėjau, 

Siųski, dieve, mums palaimą, 
Kad gyventumėm laimingai, 
Kad numirtumėm garbingai 


*5 Savo Suomijoj meilingoj, 


Gražioje Karelų žemėj! 


Saugoki mus, sutvėrėjau, 
Ginki mus, gražusis dieve, 
Nuo nedoro vyrų noro, 
Moterų minties tūužmingos! 
Nugalėki pavydūną, 

Niršų vandenų raganių! 

Būk sūnų savųjų pusėj, 
Paskubėk jiems į pagalbą, 
Naktį parama jiems būki, 
Dieną būk visų jų sargu, 
Kad nešviestų aršiai saulė, 
Mėnuo rūsčiai nespindėtų, 
Kad piktai nepūstų vėjas, 
Kad lietus piktai nelytų, 
Kad nešaldytų jų šalčiai, 
Kad jų darganos neliestų! 

Tu užtverk plieninę tvorą, 
Pastatyk akmens tvirtovę, 

Kad ji sergėtų ir gintų 

Ir mane, ir mano žmones, 
Tverk nuo žemės lig padangių, 
Nuo padangių ligi žemės 
Aukštą tvorą — man gyventi, 
Man paremti, man apginti, 
Kad nesiaubtų svetimšalis, 
Priešininkas negaišintų 
Niekados per amžių amžius, 
Kol danguj mėnulis spindi!“ !** 

KETURIASDEŠIMT KETVIRTA GIESMĖ 


Veinemeinas vyksta ieškoti jūroje dingusių savo kanklių, kurių tačiau 
negali surasti (1—76).— Paskui pasidaro sau iš beržo visai naujas kankles, 
kuriomis vėl skambina ir sužavi visa, kas tik yra gyva pasaulyje (77 —334) 

Senas, rimtas Veinemeinas 
Savo galva pagalvojo: 

„Štai dabar pagrot pritiktų, 
Pasidžiaugti priderėtų 
Naujoje gyvatos vietoj, 
Vidury gražaus atšlaimo! 
Tik, deja, pražuvo kanklės, 
Amžinai prapuolė džiaugsmas 
Gilioje žuvų sodyboj, 

Ant lašišų akmenyno — 
Jūros duburių valdovams, 
Velamos žmonėms jos teko. 
Ir, Žinia, neatiduos jų, 
Negrąžins jų, aišku, Ahtas. 


Oi tu, kalvi Ilmarinai! 

Kaip seniau kalei, kaip vakar, 
Taip tu, kalvi, kalk ir šiandien! 
Kalk man grėblį geležinį, 
Geležinį, tankiadantį, 
Tankiadantį, ilgakotį, 

Kad bangas grebot galėčiau, 
Kad į kauges jas sugrėbčiau, 

Marių nendres sukaupuočiau, 
Pakraščiais sukupetuočiau, 

Kad surasčiau savo džiaugsmą, 
Kad kankles ir vėl atgaučiau 
Iš gilios žuvų sodybos, 

Iš lašišų akmenyno!“ 


25 


Tąsyk kalvis Ilmarinas, 

Tas kalėjas amžinasis, 

Kalė grėblį geležinį 

Ir grėbliakotį varinį. 
Dantys buvo šimto sieksnių, 
O penkių šimtų — jo kotas. 
3 Paėmė tad Veinemeinas 
Šitą grėblį geležinį. 

Paėjėjo trupučiuką, 

Kelio galą nukeliavo 

Prie voliūgų, prie plieninių, 
*“ Link tos prieplaukos varinės. 
Du laivai tenai stovėjo, 

Buvo paruoštos dvi valtys 
Ant voliūgų, ant plieninių, 
Vario prieplaukoj gulėjo: 
Vienas laivas — naujas laivas, 
Antras laivas — senas laivas. 


45 


Tarė senas Veinemeinas, 
Naujai valčiai jis įsakė: 

„Į vilnis keliauki, valtie, 

Į bangas riedėki, laive, 

Eik, ranka nepavarytas, 
Šliaužk, nepastūmėtas nykščiu!“ 


50 


Valtis į vilnis nuėjo, 
Į bangas nubėgo laivas. 

3 Senas, rimtas Veinemeinas 
Į laivugalį įlipo; 

Nuplaukė jis jūrų šluoti, 
Leidosi bangų greboti. 
Pripešė vandens lelijų, 
Prigrebojo krantą šiukšlių, 
Švendrių kupetą sukrovė, 
Krūvą meldų sukaupavo, 
Duburius visus išgrėbstė, 
Visą dugną išakėjo: 
Neaptiko, neužėjo 

Žaislo to iš lydžio kaulų, 
Žuvusios linksmybės savo, 
Kanklių dingusių nerado. 


Senas, rimtas Veinemeinas 

Ėjo į namus nuliūdęs, 

Slinko galvą panarinęs, 
Užsimaukšlinęs kepurę. 
Šitokiais kalbėjo žodžiais: 

„Jau daugiau nebeturėsiu 

Iš danties lydekos — džiaugsmo, 
Džiugesio — iš lydžio kaulų!“ 


Miško pievele jis ėjo, 
Girios pakraščiu žingsniavo 
Ir išgirdo beržą verkiant, 
Kietą medį aimanuojant. 
Artėliau jisai prislinko, 
Prisiartino iš tyko. 


Ėmė klausti ir teirautis: 
„Ko verki, gražuoli berže, 
Ko, žaliasis, aimanuoji, 
Ko dejuoji, baltajuosti? 
Nei tave į karą veda, 

Nei tave į mūšį siunčia“. 


Beržas jam gudriai atsakė, 
Žalias medis šitaip tarė: 

„Kai kurie lig šiolei kalba, 
Daugelis lig šiol galvoja, 

Lyg aš gyvenu linksmybėj, 

Lyg aš linksminuos iš džiaugsmo: 
Rūpestėliais aš linguoju, 

Vargšas, liūdesiu džiaugiuosi, 
Varganom dienom aš skundžiuos, 
Sielvartu aš aimanuoju. 


95 


Apverkiu aš savo skurdą, 

100 Skundžiuosi vargu, vargdienis, 
Kad esu bedalis bėdžius, 
Vienišas, visų apleistas 
Niekam tikusioje vietoj, 
Vidury plačios ganyklos. 


105 O dalingi ir laimingi!*? 
Visą laiką tik ir laukia 
Vasaros gražios ateinant, 
Vasarėlės besušylant. 

Aš, vargalius, nuogąstauju, 
Aš, vargovaikis, bijausi, 
Kad nulups man baltą tošį, 
Kad žalias šakas nulaužys! 

Kas pavasarį ne sykį 
Prie manęs, vargų svyruoklio, 
115 Vaikiščiai basi atbėga, 
Smagūs atlekia prie beržo, 
Pjausto jį penkiom geležtėm, 
Iš jo pilvo sulą sunkia. 
Vasarą piemuo netikęs 
120 Baltą diržą man nuplėšia 
Ar tai kaušui, ar tai dėklui, 
Ar tai žemuogių kraitelei. 


Neretai prie vargšo beržo, 
Prie varguolio svyruonėlio, 
Mergužėlės susieina, 
Dūksta sau ir išdykauja, 


125 

Mano šakeles nupjausto, 
Iš šakelių vantas riša. 


Neretai mane, svyruoklį, 
Vargšą beržą svyruonėlį, 
Miško išdagoj nuleidžia 

Ir į malkas sukapoja. 

Štai šią vasarą jau triskart, 
Šį vasarvidį ne sykį 

Vyrai po manim sėdėjo 

Ir kirvius aštriai galando 
Ruošdamies mane nukirsti, 
Mano gyvastį atimti. 


Šitoks vasaros linksmumas, 
Toks vidurvasario džiaugsmas. 
Ne geresnės mano žiemos, 
Sniego laikas ne mielesnis. 


Visados, artėjant šalčiams, 
Rūpesčiai mane pakeičia, 
Galvą man vargai nulenkia 
Ir išbąla mano veidas, 
Prisiminus juodą dieną, 
Sunkų metą paminėjus. 


Vėjai atneša man skausmą, 
Šalnos rūpesčius liūdniausius: 
Vėjai drapanas nudrasko, 
Šalnos — žaliąją sermėgą. 
Šitaip aš, skurdus beturtis, 
Aš, berželis nelaimingas, 
Palieku stovėti nuogas, 
Plikas palieku stypsoti, 

Per žvarbius šalčius drebėti, 
Per speigus liūdnai raudoti“. 


Tarė senas Veinemeinas: 
„Neraudoki, žalialapi, 

Neverkšlenki, žaliašaki, 
Nedejuoki, baltajuosti! 

Tikrą laimę tu patirsi, 

Daug smagiau gyvent pradėsi, 
Greit iš džiaugsmo tu pravirksi, 
Iš linksmumo suskambėsi“. 


Tąsyk senas Veėinemeinas 
Ėmė dirbt iš beržo žaislą. 
Tašė jis per visą dieną, 
Atkakliai kankles sau kalė 
Pakrašty salos miglotos, 
Jos pakrantėj ūkanotoj. 
Išskaptavo kanklių dugną, 
Džiaugsmui apačią nutašė, 
Dėžę iš drūtuolio beržo, 
Apačią iš ruplio medžio. 


Tarė senas Veinemeinas, 

Taip kalbėjo, šitaip sakė: 

„Štai nauja dėžė bus kanklėms, 
Dugnas amžinai linksmybei. 
Bet iš kur kaištukų gauti, 

Kur paimti prisuktukų?“ 


Augo ąžuolas patvartėj, 
Aukštas medis ant atšlaimo. 
Ant to ąžuolo — šakelės, 
Ant šakelių — obuolėliai, 
Obuolėly — aukso lankas, 
Ant to lanko — gegutėlė. 


Kai gegutė užkukavo, 

Kai penkiais balsais pragydo, 
Auksas liejosi iš snapo, 
Sruvo, veržėsi sidabras, 

Plūdo ant auksinio kalno, 
Ant kalvelės sidabrinės: 

Tai iš ten kaištukai kanklėms, 
Prisuktukai rupliamedėms! 

Tarė senas Veinemeinas, 
Šitaip sakė, taip kalbėjo: 

„Jau yra kaištukai kanklėms, 
Prisuktukai rupliamedėms. 
Mažo mažmožio dar trūksta, 
Dar penkių stygų man stinga. 
Kur čia tas stygas man gavus, 
Kur skambiagarses suradus?“ 


Leidosi stygų ieškoti. 
Miško pievele jis ėjo: 
Pastebėjo jis mergaitę, 
Sėdinčią dauboj pamatė. 
Ta mergaitė neraudojo 

Ir labai linksma nebuvo; 
Sau sėdėdama dainavo, 
Kad šis vakaras praslinktų, 
Kad jaunikis jos ateitų, 
Pasirodytų jos mielas. 


Senas, rimtas Veinemeinas 
Nukurnėjo nusiavęs, 
Nukuitė prie jos be autų. 
O pribėgęs prie mergaitės, 
Ėmė jos plaukų prašyti. 
Šitokiais prabilo žodžiais: 


„Duok plaukų man, mergužėle, 


Savo garbanų, gražuole, 
Duok stygoms plaukelių savo, 
Duok jų amžinai linksmybei!“ 


Davė jam plaukų mergaitė, 
Padavė švelniųjų savo, 

Jam penkis, šešis išrovė, 
Įdavė septynis plaukus: 

Tai ir buvo kanklių stygos, 
Amžinos linksmybės balsas.'** 

Pabaigtos jau buvo kanklės. 
Senas, rimtas Veinemeinas 
Atsisėdo ant laiptelio, 

Ant akmens prie durų slenksčio. 


Paėmė kankles ant rankų, 
Savo džiaugsmą — sau į glėbį, 
Apvertė stygom į dangų, 
Dugną atrėmė ant kelių 

Ir gerai stygas sutvarkė, 
Tinkamai garsus sutaikė. 


O kai jau stygas sutvarkė, 
Kai suderino sau žaislą, 
Tai po rankom pasiguldė, 
Sau ant kelių pasidėjo. 

Ir paleido dešimt pirštų, 
Ir penkis nagus išdėstė 
Stygomis mikliai lakstyti, 
Jų garsais smagiai šokuoti. 


O kai senas Veinemeinas 
Savo rankom užkankliavo, 
Kai plonais tų rankų pirštais, 
Išlenktais nykščiais užgrojo, — 
Prakalbėjo kietas medis, 
Žalialapis suvaitojo, 
Subrunzgė gegutės auksas, 
Sukrykštė mergaitės plaukas. 


Pirštais grojo Veinemeinas, 
Kanklių stygomis kankliavo: 
Akmenys kalnuos dundėjo, 
Trankėsi, bildėjo uolos, 
Žvizdras bangose žvilgėjo, 
Vandeny kilsavo žvyras, 
Linksminosi aukštos pušys, 
O kelmai smiltynėj šoko. 

Visos Kalevalos marčios, 
Margus mezginius pametę, 
Suplaukė tenai kaip upė, 
Tartum srautas atgarmėjo 
Leipdamos juokais merginos, 
Džiūgaudamos šeimininkės 

To grojimo paklausyti, 

Tuo didžiu džiaugsmu stebėtis. 


Kiek aplinkui buvo vyrų — 
Kepures nuėmę klausės; 
Kiek aplinkui buvo bobų — 
Klausės pasmakrius parėmę. 
Ašaros mergaitėms bėgo, 
Pievoj vaikiščiai klūpėjo, 
Klausės Veinemeino kanklių, 
Tuo didžiu džiaugsmu stebėjos. 
Ir visi kartu jie tarė, 

Viena jie byla prabilo: 
„Nieks lig šiolei negirdėjo 
Šitokio puikaus grojimo, 
Niekados per amžių amžius, 
Kol danguj mėnulis spindi!“ 


Šitas nuostabus grojimas 
Šešiuose girdėjos kaimuos. 
Ir žvėries nebuvo tokio, 
Kurs klausyt nebūt atėjęs 
To grojimo nuostabiausio, 
To didingo kanklių garso. 


Kiek žvėrių tik lakstė girioj, 
Tie visi dabar pritūpę 

Klausės Veinemeino kanklių, 
Tuo didžiu džiaugsmu stebėjos. 
Skraidantys padangių paukščiai 
Ant šakelių nusileido, 
Visokiausios jūrų žuvys 

Prie pakrantės susirinko. 

Net ir kirmiai iš po žemių 
Išsirangė į paviršių 

Ir raitydamiesi klausės 

Šito nuostabaus grojimo, 
Amžinojo kanklių džiaugsmo, 
Skambinančio Veinemeino. 


Šitaip senas Veinemeinas 
Glosniai skambino, maloniai, 
Meiliai ir gražiai kankliavo. 
Grojo dieną, grojo antrą, 
Nesustodamas jis grojo, 
Sykį pusryčius pavalgęs, 
Sykį diržą susijuosęs, 

Sykį rūbą susisagstęs. 


Kai jisai namie kankliavo, 
Kai pušinėj gryčioj grojo, 
Tai net gryčios lubos gaudė, 
Net trobos asla dundėjo; 
Ūžė lubos, staugė durys 

Ir langai linksmai skambėjo, 
Pajudėjo molio krosnis, 
Krosnies stulpas uždainavo. 


Kai nuėjo į eglyną, 

Kai pušyne vaikštinėjo, 

Tai jam lankstėsi eglaitės, 
Ant kalnelio pušys lenkės, 
Tai kankorėžiai byrėjo, 

Tai spygliai ant žemės krito. 


Kai jisai per girią ėjo, 

Kai per skynimą žingsniavo, 
Tai linksmai giria aidėjo, 
Džiaugės gojai ir krūmynai, 
Tai ratelį žaidė gėlės, 
Jaunos atžalos lingavo. 

Pohjolos šeimininkė užleidžia Kalevalą baisiomis ligomis (1— 190).— 
Veinemeinas gydo žmones galingais burtažodžiais ir tepalais (191—362) 


(1 


20 


Louhė, Pohjos šeimininkė, 
Gavo žinią netikėtai, 

Jogei Veinela išaugo, 
Kalevala suklestėjo 

Ant mažyčių sampo šukių, 
Ant skeveldrų margadangčio. 


Ėmė graužti ją pavydas. 

Ji vis mintijo, vis svarstė, 
Kokią prapultį sutaisius, 

Kokį galą sugalvojus 

Veinelos žmonėms laimingiems, 
Visai Kalevalos genčiai. 


Ėmė ji prašyti Uko, 
Meldžiamo maldaut pradėjo: 
„Oi aukščiausias dieve Ukai! 
Liaudį Kalevos išnovyk, 
Geležies kruša sukruški, 
Plieno strėlėmis sutvatink! 
Ar liga juos nugalabyk, 
Piktą giminę nukaivink, 
Vyrus — vidury atšlaimo, 
Moteris — galvijų tvarte!“ 

Tuonelos merga žabalė!“", 


Loviatarė senoji, 

25 Tuonio mergšė kuo blogiausia, 
Manatarė kuo pikčiausia 
Buvo visokiausio blogio, 
Tūkstančio nelaimių kliautis. 
Ji turėjo juodą kūną, 


30 Veido spalvą kuo bjauriausią. 


o 


Ši juodoji Tuonio mergšė, 

Toji Ulapalos kušlė, 

Gultą patiesė ant kelio, 

Ant blogiausios žemės — guolį. 
35 Nugarą atsuko vėjui, 

Šoną — darganai ir drangai, 

Užpakalį — šaltai vėtrai, 

Priešakį — rytinei švitnei. 


Atlėkė didžiulis vėjas, 

*“ Iš rytų — siautinga vėtra, 
Kvailę pripūtė nėštumo, 
Sudrėkino žioplei įsčias 
Ant nuplikusios pievelės, 
Ant bežolės miško žemės. 


* Ir nešiojo tą sunkumą, 
Svambų vidurių pilnumą; 
Du, tris mėnesius jį tampė, 
Keturis, penkis nešiojo, 

Ir septynis, ir aštuonis, 

30 Vaikščiojo visus devynis, 
O pagal bobutės skaičių 
Dar net ir dešimto pusę. 


Devintajam pasibaigus, 

Dešimtajam prasidėjus, 
3 Pilvas kietas pasidarė, 

Ėmė sopuliai ją spausti; 

Gimdomas nepasigimdė, 
Kuriamas neatsiskyrė. 


Perkėlė ji savo guolį, 
Atgulė į kitą vietą. 
Taisėsi gimdyti kekšė, 
Atsivest vaikų nuėjo 

Į dviejų uolynų plyšį, 

Į penkių kalnų tarpeklį: 
Gimdomas nepasigimdė, 
Kuriamas neatsiskyrė. 


Tad ieškojo, kur gimdyti, 
Kur palengvinti sau pilvą 
Tarp liumpuojančių liulynų, 
Kunkuliuojančių verdenių: 
Bet ir ten nerado vietos, 
Nepalengvino sau pilvo. 


Bandė ji vaikus gimdyti 

Ir palengvint savo pilvą 
Ant ugninio krioklio putų, 
Sūkury srovės galingos, 

Po trijų krioklių verpetais, 
Po jų devyniom pakrantėm; 
Gimdomas vis nesigimdė, 
Piktos įsčios nelengvėjo. 


Ėmė verkti paleistuvė, 
Ta baidyklė rėkt pradėjo. 
Nežinojo kur bedėtis, 
Kur beeit, kur bekeliauti, 
Kur palengvint savo pilvą, 
Kur vaikus beatsivesti. 


Debesy prabilo dievas, 

Iš dangaus kūrėjas tarė: 
„Pelkėse trikampę būdą 
Priešais jūros krantą rasi, 

Pohjoloj tamsioj užeisi, 
Sarijoloj ją užtiksi. 

Eik tenai vaikų gimdyti, 
Savo vidurių palengvint! 
Ten tu būsi reikalinga, 
Tavo veislės ten jau laukia“. 


Ta juodoji Tuonio mergšė, 
Manalos bjauri mergiotė, 
Pohjoloj aptiko gryčią, 
Sarijoloj pirtį rado 

Savo veislei pagimdyti, 
Savo gemalui paleisti. 


Louhė, Šiaurės šeimininkė, 
Retadantė Pohjos senė, 

Ją slapta pirtin įleido, 
Nuvedė ją į maudyklę 
Taip, kad kaimas negirdėtų, 
Kad nė žodžio nežinotų. 


Paslapčia užkūrė pirtį, 
Greit prikaitino maudyklę; 
Alumi duris apliejo, 

Jų vyrius gira suvilgė, 
Kad negirgžtelėtų durys, 
Kad nečyptelėtų vyriai. 


Šitokiais prabilo žodžiais, 
Šitaip tarė, taip kalbėjo: 
„Moterie, gamtos mergele, 
Auksuolėle, gražuolėle, 

Tu tarp moterų seniausia, 
Tu tarp motinų pirmiausia! 
Brisk į jūrą ligi kelių, 

Eiki į bangas lig juostos, 
Prigraibyki pūgžlio putų, 
Seilių vėgėlių paimki, 
Tarpkaulius su jom patepki 

Ir gerai ištrinki šonus, 
Iš bėdos vaduok merginą, 


Moters pilvą — nuo to skausmo, 


Nuo to sopulio siaubingo, 
Nuo vargingo įsčių darbo! 


Jeigu šito neužtektų, 

Tu, aukščiausias dieve Ukai, 
Pats ateik, nes reikalingas, 
Pašauktas pats atskubėki! 
Spaudžia čia bėda merginą, 
Pilvo skausmas — moteriškę 
Sodžiaus pirtyje tarp dūmų, 
Kaimo karštoje maudyklėj. 


Pasiimk auksinį vėzdą 

Tu į savo dešnę ranką! 

Ir ištalžyki juo kliūtis, 
Tarpdury staktas išgriauki, 
Sutvėrėjo spyną perlaužk, 
Sklandį iš vidaus atsklęski, 
Kad ir didelis, ir mažas, 
Kad ir silpnas išsiropštų!“ !** 


Tąsyk ta pikta bjaurybė, 
Tuonio mergšė kušliaakė, 
Jau palengvino sau pilvą 

Ir piktus vaikus suguldė 

Po variu kaišyta marška, 
Po minkštų pūkų paklodėm. 


Pasigimdė sau devynis 

Ji per vieną trumpą naktį, 
Vienąsyk uždavus garo, 
Pirtį vienąkart pakūrus, 

Iš pilnumo vieno pilvo, 
Vieno vidurių sunkumo. 

Ir vardus visiems ji davė, 
Rūpintis visais ji ėmė, 

Taip, kaip rūpinas kiekvienas 
Tuo, ką pats yra sukūręs: 
Vieną — diegliu pavadino, 
Kitą — dyguliu išleido, 
Vieną — kaulus gelt pristatė, 
Kitą — sąnarius gadinti; 
Vieną — šunvotėm skaudėti, 
Kitą — piktšašiais barstytis, 
Vieną — vėžio ligai platint, 
Kitą — marui žemėj sėti. 

Vienas dar be vardo liko, 
Tas, kur gimė paskutinis. 
Šitam ji įsakė būti 
Vandenų visų raganium, 
Burtininku klampalynėj, 
Pavydelninku pikčiausiu.!““ 


175 


Louhė, Pohjos šeimininkė, 
Jiems visiems įsakė eiti 
Pakraštin salos miglotos, 
Jos pakrantėn ūkanoton. 
Negalėm piktom užpjudė, 
Pasiuntė ligas baisiausias 
Veinelos Žmonių žudyti, 
Kalevo genties naikinti. 


180 


Iš Veinela sunegalavo, 


Kalevala sirgt pradėjo 

Tom ligom nežinomiausiom, 

Niekada dar negirdėtom: 

Ėmė pūt po kojom grindys, 
190 Stogas virš galvos trūnyti. 
Tąsyk senas Veinemeinas, 
Burtininkas amžinasis, 
Leidosi galvų jų gelbėt, 

Sielų sergančių vaduoti, 
Tuonelon kariaut išėjo, 
Su ligom kovot patraukė. 


Liepė pirtį prikūrenti, 

Akmenis karštai įkaitint 

Kuo gryniausiais girios medžiais, 
Malkom, upių atplukdytom. 
Nešė vandenį uždengęs, 

Vantas po skvernu paslėpęs: 
Prisišutino tų vantų, 
Minkštutėlių šimtašakių. 


Uždavė saldaus šiltumo, 
Kaip medaus, užleido garo, 
Karštus akmenis užliejęs, 
Šaltu vandeniu užpylęs. 
Šitokiais prabilo žodžiais, 
Taip kalbėdamas bylojo: 
„Eikš dabar vanotis, dieve, 
Šildytis, padangių tėve, 
Pataisyti mums sveikatos, 
Mums ramybės sugrąžinti! 
Pikto kibirkštis sutrinki, 
Užgesink šlykštybių ugnį, 
Garo perteklių išleiski, 
Išpustyk negerą garą, 

Kad nedegintų taviškių, 
Tavo tvėriniams nekenktų! 


Kiek čia aš vandens užpilčiau, 
Kiek tuos akmenis užliečiau,— 
Tai medum tegu pavirsta, 
Midučiu tegu čiurlena! 

Lai medaus upelis teka, 
Tvenkinys midaus lai blizga 
Palei krosnį akmeninę, 

Per pirtelę samanotą!!““ 

240 

Nekalti tegu nežūna 

Ir sveiki tegu nemiršta, 

Kol neleidžia sutvėrėjas, 

Kol mirties nesiunčia dievas. 
Jeigu kas mums galo geistų, 
Tas tegu nuo savo žodžių, 
Nuo tulžingų savo kėslų, 
Nuo piktų minčių pats žūna! 


Jei per menkas būčiau vyras, 
Uko vaikas, nevaliočiau 
Blogo apžavo nublokšti, 
Skausmo priepuolio įveikti, 
Tai yra galingas Ukas, 

Tas, kurs valdo debesynus, 
Kurs debesyse gyvena, 

Kurs debesėlius rikiuoja. 


Oi aukščiausias dieve Ukai, 
Kurs esi virš debesynų! 
Atskubėki reikalingas, 
Pašauktas čia nusileiski 
Šito sopulio pajusti, 
Juodadienės išvaryti, 

Blogo apžavo nuimti, 
Išvaikyt ligų baisiausių! 


Duoki man ugninį kardą, 
Kibirkštėtą kalaviją, 

Su kuriuo žaizdas įveikčiau, 
Piktadarystes pakirsčiau, 
Sopulius paleisčiau vėjais, 
Skausmą į laukus išvyčiau! 


Negales aš išvarysiu, 
Sopulius aš nužodžiuosiu 
Į tą rūsį akmeninį, 

Į tą kalną geležinį — 
Akmenys tegu sau serga, 

Uolos sau tenegaluoja. 
Akmenys skausmais neverkia, 
Bėdomis neaimanuoja, 

Kad ir kiek juos beapkrautum, 
Kad ir kiek juos bekankintum. 


Skausmo laume, Tuonio dukra, 
Sėdinti ant skausmo kalno, 
Ten, kur suteka trys upės, 
Kur išsiskiria trys srovės, 
Sukanti sau skausmo girnas, 
Vartanti sau skausmo kalną! 
Atskubėk skausmų surinkti 
Ir supilt į girnų gerklę 

Ar į vandenį suversti, 
Paskandint į jūrų gelmę, 
Kur neužpučia vėjelis, 
Saulės spinduliai nesiekia! 


Jeigu šito neužtenka, — 
Kivutare, šeimininke, 
Vamatare, moteriške, 
Pasiskubinki, ateiki 
Pataisyt blogos sveikatos, 
Mums ramybės sugrąžinti! 
Sopuliai tegu neskauda 
Ir teužsitraukia žaizdos, 
Kad ligonis pamiegotų, 
Kad nusilpęs pailsėtų, 
Kenčiantis kad atsigautų, 
Kad paliegęs pajudėtų! 


Skausmą tu supilk į kaušą, 
Kančią — į varinį krepšį, 
Kad tą skausmą nusineštum, 
Kad sutrintumei tą kančią 
Vidury skausmų kalnelio, 
Sopulių kalvos viršūnėj! 
Ten visus skausmus išvirki 

300 Mažą katilą užkaitus, 
Į kurį tik pirštas lįstų, 
Tik didysis teįtilptų! 


Rasi akmenį ant kalno, 

Akmeny aptiksi skylę, 

Plieniniu grąžtu išgręžtą, 

Geležies urbliu išurbtą: 

Ten visus skausmus suneški, 

Sopulius visus sugrūski, 

Ten baisias kančias sukiški, 

310 Ten sukimšk dienas juodąsias, 
Kad nakčia jos neišlįstų, 
Dieną neišsikrapštytų '?**. 

Tąsyk senas Veinemeinas, 

Burtininkas amžinasis, 
315 Skaudančias vietas ištrynė, 
Patepė žaizdas visokias 
Tepalais devyniažoliais, 
Vaistais aštuoniais suvilgė. 
Šitokiais prabilo žodžiais, 
Taip kalbėdamas bylojo: 
„Oi aukščiausias dieve Ukai, 
Įstangus dangaus senoli! 
Debesį rytuos pakelki, 
Šiaurvakariuos — debesėlį, 
Vakaruos — pažadink lietų! 
Vandeniu, medum telyja, 
Sopulius tegu pašlaksto 
Ir žaizdas tenuramina! 

Pats aš nieko negalėčiau, 
Jeigu dievas nepadėtų. 

Tai pagelbėki man, dieve, 
Tai padėki, sutvėrėjau, 

Kad aš akimis regėčiau, 
Kad aš rankom čiupinėčiau, 

Kad aš lūpomis kalbėčiau, | 
Kad savu kvapu kvėpuočiau!?!! 


Kur nesiektų mano rankos, 
Dievo rankos tepasiekia; 

Kur netiktų mano pirštai, 
Dievo pirštai tepritinka! 
Švelnesni dievulio pirštai, 
Dievo rankos daug miklesnės. 


Eik dabar tu, dieve, burti, 
Sutvėrėjau, eik žodžiuoti, 
Kad pasveiktumėm per naktį, 
Kad išgytumėm per dieną, 
Kad galva nebeskaudėtų, 
Kad pusiaujas nesopėtų, 

Kad širdies skausmai nesmelktų, 
Kad jokios ligos neliktų, 

Kad jau kančios nekankintų 
Niekados per amžių amžius, 
Kol danguj mėnulis spindi!“ 


Senas, rimtas Veinemeinas, 
Burtininkas amžinasis, 
Šitaip sopulius išvaikė, 
Šitaip tas ligas išvarė. 

Taip visus skausmus išgujo, 
Negales piktas išgydė, 

Iš mirties ištraukė Žmones, 
Kalevą iš pražuvimo. 

Pohjolos šeimininkė pakelia lokį naikinti Kalevalos galvijų (1—20).— Vei- 

nemeinas užmuša lokį ir šia proga kaip paprastai Kalevaloje surengiama 

iškilminga puota (21—606).— Veinemeinas gieda, skambina savo kanklėmis 
ir linki Kalevalai laimingo gyvenimo ir ateityje (607 —644) 


Pohjolon atėjo žinios, 
Kaimą aplėkė naujienos, 
Kad jau Veinela atgijus, 
Kalevala atsigavus 

Nuo užsiundytų bjaurybių, 
Nuo ligų dar negirdėtų. 


Louhė, Šiaurės šeimininkė, 
Retadantė Pohjos senė, 
Dėlei to labai supyko. 
Žodį tarė, taip kalbėjo: 
„Dar žinau aš vieną būdą, 
Pamenu dar kitą kelią: 
Girioje pakelsiu lokį, 
Tankumyne — lepečkojį 
Anta Veinelos gėrybių, 
Ant galvijų Kalevalos“. 


Ir pakėlė girioj lokį, 
Mešką iš miškų užvijo 
Ant tų Veinelos ganyklų, 


* Ant tų Kalevalos pievų. 

Senas, rimtas Veinemeinas 
Šitokiais prabilo žodžiais: 
„Broli, kalvi Ilmarinai! 
Tu nukalk man naują ietį, 
Pritaisyki triašmenę 

Ant varinio ilgo koto! 
Reikia lokį man pagauti, 
Reik nudurti brangiakailį, 
Kad jisai arklių nepultų, 
Kad kumelių nenorėtų, 
Kad neplėšytų galvijų, 
Mano karvių nedraskytų“. 


Kalvis nukalė jam ietį, 

Nei per ilgą, nei per trumpą, 
Vidutinę jam padarė: 
Smaigaly stovėjo vilkas, 
Ašmenim lokys leteno, 
Briedis priekočiu kurnėjo, 
Kotu lėkė eržiliukas, 
Kotgalyje elnias spardės. 


Buvo neseniai pasnigę, 
Minkšto sniego pabyrėję, 
Balto — lyg žieminis zuikis, 
Lyg avelė rudeninė. 

Tarė senas Veinemeinas, 
Žodį metė, taip kalbėjo: 
„Aš panūdau, panogėjau 
Metsoloje paviešėti, 
Pažiūrėti girios dukrų, 
Mėlynų mergelių kiemo. 


Eisiu girion iš vyrijos, 
Darbo dirbt — iš vyrų būrio. 
Tai priimk už vyrą, giria, 
Tapijau, už didžiavyrį! 

Ir padėk sugauti laimę, 
Nugalėt miškų gražuolį! 

Mielike, miškų valdove, 
Telerva, miškų dukrele! 

Tu pririški savo šunį !?“, 
Paguldyk skaliką savo 
Sausmedžių kieme prie kūtės, 


Prie pašiūrės ąžuolinės! 


Meški, miško obuolėli, 
Kamuolėli saldžiakoji! 

Kai mane išgirsi einant, 
Narsų vyrą atžingsniuojant, 
Tarp gaurų nagus paslėpki, 
Dantenom dantis pridenki, 
Kad manęs jie nepaliestų, 
Kad visai nepajudėtų! 


Oi lokeli mano mielas, 
Gražuolėli saldžiakoji! 

Gulk ant kupsto pamiegoti, 
Ant gražios uolos pasnausti, 
Kad aukštai linguotų pušys, 
Virš galvos kad eglės oštų! 
Ten, lokeli, sau voliokis, 
Ten tvarsykis, saldžiakoji, 
Kaip lizdely jerubėlė, 

Kaip gūžtoj žąsis perekšlė!“ 


Šičia senas Veinemeinas 

Ir išgirdo šunį lojant, 
Garsiai skalijant skaliką 

Ant atšlaimo Mažaakio, 

Prie pakrantės Bukanosio, 
Žodį tarė, taip kalbėjo: 

„Aš maniau — gegutė šaukia, 
Mielas paukštis meiliai gieda; 
O ir ne gegutė šaukia, 

Ne meilus paukštelis gieda: 
Loja mano šuo geriausias, 
Ambrija skalikas mano 

Prie lokelio gryčios durų, 
Ant gražaus galiūno kiemo!“ 


Senas, rimtas Veinemeinas 
Ir nunovijo tą lokį; 

Šilko marškas iškedeno, 
Aukso patalus išvartė. 
Šitokiais prabilo žodžiais, 
Taip kalbėdamas bylojo: 
„Būk pagarbintas, o dieve, 
Padėkotas, sutvėrėjau, 
Kad davei man dailų lokį, 
Miško auksą dovanojai!“ 


Apžiūrėjo savo auksą, 

Žodį tarė, taip kalbėjo: 

„Oi lokeli mano mielas, 
Gražuolėli saldžiakoji! 

Ant manęs bereik nerūstauk! 
Tai ne aš tave nudėjau: 
Pats tu iškritai iš medžio, 
Pats tu nuo šakos nupuolei, 
Perplėšei tu savo kelnes, 
Sudraskei sermėgą savo. 
Rudenį slidu ir šlapia, 
Dienos tamsios ir miglotos. 


Gegutėle auksaplauke, 
Auksavilne pasipūtus! 

Tai palik jau šaltą namą, 
Ištuštėjusią sodybą, 

Gryčią iš beržų šakelių, 

Iš šmaikščių vytelių trobą! 
Laikas tau, garsiam, keliauti, 
Miško įžymybei, eiti, 

Metas klypint lengvabačiui, 
Melsvakojiniam letenti 

Iš nedidelio atšlaimo, 

Nuo siaurų, ankštų takelių 

Į galiūnų vyrų būrį, 

130 I narsių vyriškių tuntą!!?“ 
Ne blogai ten apsieina, 
Ne vargingai ten gyvena: 
Medumi pavalgydina, 
Jaunu midučiu pagirdo 

35 Apsilankiusį svetelį, 
Beketinantį užeiti. 


Jeigu jau eini, tai eik jau 
Iš to mažo savo lizdo, 
Po garsiais trobos žirgeliais, 
140 Po gražiuoju gryčios stogu! 
Plūdinėk per baltą sniegą 
Kaip vandens lelijos baloj, 
Šokinėk per brūzgėlynus 
Tarsi voveraitė medy!“ 


145 Tąsyk senas Veinemeinas, 
Giesmininkas amžinasis, 
Grodamas nuėjo pievom, 

Per smėlynus nudainavo 
Su svečiu garbingu savo, 

150 Su gauruotu savo drimba. 
Jau girdėjos gryčioj grojant, 
Jau po stogų — bedainuojant. 


Prakalbėjo gryčioj žmonės, 
Suužė visi suėję: 

155 „Paklausykit šito triukšmo, 
Girios giesmininko žodžių, 
Čiulbesio to kryžiasnapio, 
Švilpiančios miškų mergaitės!“ 


Senas, rimtas Veinemeinas 
100 Pats į kiemą parskubėjo. 
Puolė pasitikti žmonės, 
Taip graži gentis prašneko: 
„Ar ne auksas čia ateina, 

Ne sidabras atkeliauja, 
Brangiai perkamas atžergia, 
Pinigas keliu atrieda? 

Gal kamanę davė miškas, 
Lūšį — girios šeimininkas, 
Kad dainuodami pareinat, 
Slidėmis linksmi paršliaužiat?“ 


Senas, rimtas Veinemeinas 
Šitokiais prabilo žodžiais: 
„Mūsų dainai gavom ūdrą, 
Dievo dovaną mūs giesmei; 
Tai dainuodami pareinam, 
Slidėmis linksmi paršliaužiam. 


Bet čionai visai ne ūdra, 

Ir ne ūdra, ir ne lūšis: 
Atkeliauja pats garsiausias, 
Tankaus miško garbingiausias, 
Senučiukas atžingsniuoja, 
Milo švarkas atkrypuoja. 
Jeigu jums svetelis mielas, 
Tai duris plačiai atverkit, 

O jei svečias nepatinka, 
Sandariau jas uždarykit!“ 


Šitaip žmonės jam atsakė, 
Taip graži gentis jam tarė: 
„Sveikas būk, loky, atėjęs, 
Saldžiakoji, atžingsniavęs 
Į gražiai nušluotą kiemą, 

Į mūs dailųjį atšlaimą! 


Visą amžių mes norėjom, 
Augdami išgirsti troškom 
Ragą Tapijo triūbuojant 

Ir miškų dūdelę švilpsint, 
Girios auksą atžingsniuojant, 
Jos sidabrą atkeliaujant 

Į nedidelį mūs kiemą, 
200 Į takelį mūsų siaurą. 


Laukėm lyg derlingų metų, 
Tartum vasaros ateinant, 
Tartum slidė — pirmo sniego, 
Lyg pačiūžos — pirmo ledo, 
205 Lyg mergaitė — jaunikaičio, 
Raudonskruosčio savo vyro. 


Laukėm vakarais prie lango, 

O rytais ant klėties laiptų, 

Daug savaičių prie vartelių, 
210 Mėnesį ant kaimo kelio, 
Laidare per visą žiemą, 
Laukėm, kol iškrinta sniegas, 
Kol iškritęs jis sutirpsta, 
Kolei žvirgždas pasirodo, 
Kol smiltynai vėl iškyla, 
Kol žaliai jie sužaliuoja. 
Rytmečiais mes vis galvojom, 
Per dienas galvoj turėjom, 
Kurgi tas lokys užtruko, 
20 Kur prapuolė miško mielas, 

Ar į Estiją nuėjo, 

Ar iš Suomijos pabėgo?“ 


21 

Tąsyk senas Veinemeinas 

Šitokiais prabilo žodžiais: 
225 „Kurgi man svetelį vesti, 

Kur auksinį palydėti? 

Gal į daržinę nuvesti, 

Ant šiaudų gal paguldyti?“ 


Šitaip žmonės jam atsakė, 
230 Taip graži gentis jam tarė: 

„Tu nuveski mūsų svečią, 

Palydėki auksą mūsų 

Po garsiais trobos žirgeliais, 

Po gražiuoju gryčios stogu. 
Ten jam paruošta užvalgyt, 
Ten išgert jam pataisyta, 
Ten asla švariai pašluota, 
Ten gražiai išplauta grindys; 
Moterys ten pasipuošę 

Savo drapanom švariausiom, 
Savo nuometais dailiausiais, 


“6 


Kuo balčiausiais savo rūbais“. 


Tąsyk senas Veinemeinas, 
Pats prabilęs, šitaip tarė: 
„Oi loky, paukšteli mano, 
Meški, miško obuolėli! 

Dar yra tau žemės vaikščiot, 
Dar yra kalnų tau laipiot. 


Tai ir eiki, mano aukse, 
Ženk žeme, mielasis mano, 
Juodakojini, žingsniuok sau, 
Tai krypuok sau, milakelni, 
Zylės keleliu keliauki, 
Žvirblio takeliu kulniuoki 


Po penkiom garbingom gegnėm, 


Po šešiais kreklais aukštaisiais! 


Saugokite, vargšės moters, 
Kad banda neišsigąstų, 

Kad neišlakstytų veršiai, 

Kad galvijai neprapultų 
Einant meškinui į trobą, 
Gaurasnukiui gryčion lendant! 


Lauk iš priemenės, vaikučiai, 
Mergaičiukės, pasitraukit, 
Kai galiūnas gryčion eina, 
Išvaizdingas vyras žengia! 

Oi lokeli, obuolėli, 

Mielas miško kamuolėli! 

Tu nesibaidyk mergaičių, 
Kasagalvių nebijoki, 
Nesibaimink moteriškių, 

Tų, kur kojinės apsmukę! 
Kiek troboj bebūtų bobų — 
Visos sulenda už krosnies!?*, 
Kai įeina gryčion vyras, 
Kai įžengia aukštaūgis!“ 


Tarė senas Veinemeinas: 
„Būk pagarbintas, o dieve, 
Po garsiais trobos žirgeliais, 
Po gražiuoju gryčios stogu! 
Kur man dėti savo mielą, 
Kur gauruotąjį palikti?“ 


Žmonės šitaip jam atsakė: 
„Būk pasveikintas atėjęs! 
Patupdyk paukštelį savo, 
Pasodinki savo auksą 

Ant pušinio suolo galo, 
Ant uslano geležinio: 
Apžiūrėsime jo skrandą, 
Vilnas jo pačiupinėsim! 


Tu, lokeli, neliūdėki, 
Nesiširdyki ant mūsų, 

Kai apžiūrinėsim skrandą, 
Tavo vilnas čiupinėsim! 
Kailio tau nesugadinsim, 
Tavo vilnos mes neduosim 
Driskiaus kailiniams užlopyt, 
Vargšo skrandai užtaisyti“. 


Tąsyk senas Veinemeinas 
Lokiui kailinius nuvilko, 
Klėtyje juos pakabino; 

Mėsą suvertė į puodą, 
Į varinį katilioką, 
Į auseklį variadugnį. 


Ant ugnies jau buvo puodai, 
Ant liepsnos jau variašoniai, 
Prikimšoti, prikaupuoti 
Didelių mėsos kepersių; 
Buvo pabarstyta druskos, 

Iš toli parsigabentos, 
Parvežtos iš Vokietijos 

Per Baltosios jūros plotus, 
Druskos sąsiauriu plukdytos, 
Žemėn nuleistos iš laivo. 


Kai mėsa išvirus buvo, 
Puodus nuo ugnies nukėlė, 
Nunešė laimikį savo, 
Miško paukštį tą pastatė 
Ant pušinio ilgo stalo, 
Aukso dubenis padėjo 
Valgyti ir midui gerti, 

Ir alučiui pasisemti "". 


Tie stalai pušiniai buvo, 
Buvo lėkštės tos varinės, 
Sidabriniai buvo šaukštai 
Ir auksiniai peiliai buvo. 
Perpildytos buvo rėčkos, 
Bliūdai kaupini stovėjo 
Miško mylimos gėrybės, 
To auksinio girios grobio. 


Tąsyk senas Veinemeinas 
Šitokiais prabilo žodžiais: 
„Auksakrūti kalno seni, 
Tapijo namų valdove, 
Metsolos saldi mergaite, 
Viso miško šeimininke, 

Tapijo sūnau, gražuoli, 

Didvyri raudonkepuri, 

Telerva, miškų mergele, 
30 Tapijola ir jos žmonės! 
Eikite į savo jaučio, 
Savo ilgavilnio puotą! 
Jau yra čia ko užkąsti, 
Valgyti ir gert užtenka, 
Čia yra pačiam ką imti, 
Ir yra ką kaimui duoti“. 


34 

Žmonės šitaip prakalbėjo, 
Taip graži gentis prabilo: 
„Kurgi tas lokelis gimė, 

30 Kur užaugo brangiakailis? 
Gal jis ant šiaudų bus gimęs, 
Gal jis bus pirty užaugęs?“ 


Tąsyk senas Veinemeinas 
Šitokiais atsakė žodžiais: 
35 „Tai ne ant šiaudų jis gimė, 
Tai ne ant pelų peludėj! 
Gimė tas lokys gauruotas, 
Saldžiakojis atsirado 
Tarp mėnulio ir saulutės, 
Ant Didžiųjų Grigo Ratų, 
Oro dukterų pašonėj, 
Prie dailių gamtos mergelių. 


36 


o 


Ėjo dangumi mergaitė, 

Oro pakraščiu žingsniavo, 
**3 Debesų kraštais ji ėjo, 
Ežiomis dangaus pėsčiavo; 
Kojinėm melsvom avėjo, 
Jos kurpaitės margos buvo, 
Rankoj nešės krepšį vilnų, 
Pažasty — pūkų pintinę. 
Ant vandens išmėtė vilnas, 
Ant bangų pūkus paleido. 

Ir sūpavo juos ten vėjas, 
Šaltas oras varinėjo, 
Vandenų dvasia lingavo, 
Bangos priplakė prie kranto, 
Prie medum medingo miško, 


Prie saldžios salos pakrantės. 


Mielikė, miškų valdovė, 
Tapijolos šeimininkė, 
Griebė iš vandens kuodelį, 
Vilnas iš bangų ištraukė. 


Greit surinko jas į krūvą, 
Vystyklais gražiai suvystė 

Ir klevinėj pintinėlėj, 
Gražiame lopšy paguldė. 
Lopšio juostas pakabino, 
Aukso grandines parišo 

Ant šakelės kuo tvirčiausios, 
Ant šakos visų stipriausios. 


Ir lingavo savo mielą, 
Savo meilę meiliai supo 
Po eglaitėm gėliašakėm, 
Po plačiom pušų viršūnėm. 
Šitaip lokį ji išugdė, 
Užaugino dailiaplaukį 


Prie saldaus medaus krūmyno, 


Vidury saldžios giružės. 


Meškinas gražus užaugo, 

Ir dailus, ir augalotas: 
Trumpakojis, šleivablauzdis, 
Striukasnukis, minkštalūpis, 
Plačiagalvis, bukanosis, 
Gražiavilnis, garbanotas. 
Tik dantų dar neturėjo, 
Tik nagų dar lokiui trūko. 

Mielikė, miškų valdovė, 
Šitokiais kalbėjo žodžiais: 
„Aš nagus jam pritaisyčiau 
Ir gerus dantis jam gaučiau, 
Jei su jais jisai nekenktų, 
Blogo darbo nedarytų“. 

Priklaupė lokys, prisiekė 
Priešais miško šeimininkę, 
Priešais dievą visagalį, 
Priešais veidą sutvėrėjo 
Nedaryti nieko pikto, 
Blogo darbo nepradėti. 

Mielikė, miškų valdovė, 
Tapijolos šeimininkė, 
Leidosi dantų ieškoti, 
Klausinėt nagų išėjo; 
Klausė ji kietų šermukšnių, 
Kadagių šiurkščių teiravos, 
Kaulijo šaknų ruplėtų 

Ir kelmų smalingų prašė: 
Bet iš jų nagų negavo, 
Ten dantų jinai nerado. 


42 


o 


42 


| 


Augo sau pušis smiltynėj, 
Ant kalvos siūbavo eglė: 
Tos pušies sidabro šakos, 
Aukso šakos tos eglaitės. 
Moteris jas nusilaužė 

Ir iš jų nagus padarė, 
Nasruose dantis pritaisė, 
Dantenose pasodino. 

Ir išleido vilnų kupstą, 

Savo mielą išlydėjo, 

Pasiuntė po pelkes braidžiot, 
Landžioti po tankius krūmus, 
Vaikščioti miškų pievelėm, 


440 

Po smiltynus maklinėti. 

Liepė jam gražiai žingsniuoti, 
Dailiai vaikščioti prisakė 

Ir linksmus laikus gyventi, 

Ir garsias dienas praleisti 
Palių ir laukų platybėj, 
Pamiškių linksmais viržynais 
Vasarą bėgiot be batų, 
Rudenį — be kojinaičių; 

Ir sunkius laikus iškęsti, 
Iškentėti šaltą žiemą 

Vidury ievinės gryčios, 
Pakrašty pilies skujinės, 

Prie dailios eglaitės padų, 
Kadagio šiltam paslėpsny, 

Po penkiom vilnonėm marškom, 
Po aštuonetu sermėgų.!?“ 


Tai iš ten ir mano grobis, 
Iš tenai laimikis mano“. 


O jaunimas šitaip tarė, 

Taip senimas prakalbėjo: 

„Ko meilus toks buvo miškas, 
Tokios geros tankios girios, 
Mielas miško šeimininkas, 
Tapijas mielaširdingas, 

Kad atidavė brangiausią, 
Savo saldųjį išleido? 

O gal jį surado ietis, 

Gal strėlė jį pasivijo?“ 


Senas, rimtas Veinemeinas 
Šitokiais atsakė žodžiais: 

„Tai meilus man buvo miškas, 
Buvo geros tankios girios, 
Miško šeimininkas mielas, 
Tapijas mielaširdingas. 

Mielikė, miškų valdovė, 
Telerva, miškų mergaitė, 
Girios išvaizdi mergelė, 
Jos tarnaitė mažutėlė, 
Ėjo kelio man parodyt, 
Bėgo tako man praminti, 
Kelio krašto pažymėti, 
Bekeliaujančio pamokyt, 
Medžiuose žymes iškirto, 
Ženklus kalnuose pastatė 
Į kilmingo lokio būstą, 


Pinigų salos pakrantę!?'. 


O kai atėjau į vietą, 

Kai pasiekiau kelio galą, 
Tai neteko ieties sviesti, 
Šaut vilyčios nereikėjo: 
Pats nuo medžio jis nuvirto, 
Pats jis nuo šakos nuslydo; 
Virbas perdūrė krūtinę, 
Šakos perplėšė jam pilvą“. 


O paskui jis šitaip tarė, 
Taip kalbėdamas bylojo: 
„Oi lokeli mano mielas, 
Mano mylimas paukšteli! 


Duok čia puošmenas nuo guogės!““, 


Atiduok mums savo iltis, 
Tuos retus dantis išmėtyk 
Ir plačius nasrus užčiaupki! 
Nesupyki, mano mielas, 
Jei nūnai taip atsitiko, 

Kad galva ir kaulai treška 
Ir kad dantys tau kalena! 


Štai imu aš lokio nosį 

Į pagalbą pirmutinei; 
Imdamas aš nenuskriausiu, 
Visiškai vienos neimsiu. 

Štai imu aš lokio ausį 
Į pagalbą pirmutinei; 

315 Imdamas aš nenuskriausiu, 
Visiškai vienos neimsiu. 


Štai imu aš lokio akį 

Į pagalbą pirmutinei; 

Imdamas aš nenuskriausiu, 
320 Visiškai vienos neimsiu. 
Štai imu aš lokio kaktą 
Į pagalbą pirmutinei; 
Imdamas aš nenuskriausiu, 
Visiškai vienos neimsiu. 
325 Štai imu aš lokio snukį 
Į pagalbą pirmutiniam; 
Imdamas aš nenuskriausiu, 
Vieno jo aš sau neimsiu. 


Štai imu meškos liežuvį 

Į pagalbą pirmutiniam; 
Imdamas aš nenuskriausiu, 
Vieno jo aš sau neimsiu. 


530 


Tą aš vyru pavadinčiau, 

Tą aš didvyriu laikyčiau, 

Kas dantis jam suskaičiuotų “**, 
Kas dantų eiles išimtų 

Iš žandikaulių plieninių 

Savo rankom geležinėm“. 


535 


Bet nebuvo tokio vyro, 

30 Tokio didvyrio nebuvo. 
Pats jisai dantis suskaitė, 
Iš eilės visus ištraukė, 
Kojom kaukolę suspaudęs, 
Plieno rankom juos išlupo. 

35 O dantis jam suskaičiavęs, 
Žodį tarė, taip kalbėjo: 
„Oi lokeli, obuolėli, 
Mielas miško kamuolėli! 
Laukia dar tavęs kelionė!““, 
30 Prieš akis dar linksmas kelias 
Iš to mažo, ankšto lizdo 
Ir iš tos žemos pašiūrės 
Į kur kas aukštesnį namą, 
Į gyvenimą platesnį. 


355 Tai jau eiki, auksavilni, 

Tai keliauk jau, brangiakaili, 

Nuošaliau nuo kiaulių kelio, 

Atokiau nuo paršų tako 

Į krūmingą žalią kalvą, 

Į miškingą aukštą kalną 

Po pušim plačiavainikėm, 

Po eglaitėm šimtašakėm! 

Gera. bus tenai tau būti, 

Malonu bus laiką leisti 

35 Girdint kaimenės varpelį, 
Klausantis jos skambalėlių“. 

Senas, rimtas Veinemeinas 

Iš tenai namo parėjo. 

Tai jaunimas jį paklausė, 
Gražūs žmonės taip jam tarė: 
„Kur padėjai savo grobį, 
Kur tu nunešei laimikį? 
Palikai turbūt ant ledo, 
Pametei turbūt pusnyne, 
Įkišai į balos dumblą, 
Užkasei turbūt į smėlį?“ 

Senas, rimtas Veinemeinas 
Žodį tarė, taip atsakė: 
„Tai nepalikau ant ledo, 
Tai nepamečiau pusnyne: 
Ten jį šunes ištąsytų, 

585 


590 

Ten jį paukščiai subjaurotų; 
Nesugrūdau jo į dumblą 

Ir neužkasiau į smėlį: 

Ten jį kirmėlės apgraužtų, 
Juodos skruzdėlės suėstų. 


Nunešiau aš savo grobį, 
Nuvilkau laimikį savo 

Ant auksinio aukšto kalno, 
Ant kalnagūbrio varinio. 
Ten įkėliau jį į medį, 

Į pušelę šimtašakę, 

Ant šakelės daugiaspyglės, 
Ant plačios šakos padėjau, 
Palikau žmonių linksmybei 
Ir pakeleivingų džiaugsmui. 


Dėjau dantenom į rytus, 
O akiduobėm į šiaurę. 
Neįkėliau į viršūnę: 

Jei viršūnėj jį palikčiau, 
Ten jį vėjas pagadintų, 
Sudaužytų šaltos vėtros; 
Pažemy jo nepadėjau: 
Jei pažemyje padėčiau, 
Kiaulės jį tenai tąsytų, 
Valkiotų nuleistasnukės“. 


Tąsyk senas Veinemeinas 
Uždainavo, užgiedojo 
Vakaro didesnei garbei, 


Užbaigtos dienos linksmumui. 


Tarė senas Veinemeinas, 
Taip kalbėjo, šitaip sakė: 
„Palaikyk, žibinčiau, skalą, 
Kad giedoti aš matyčiau! 
Man giedot eilė atėjo, 
Skardintis burna panūdo“. 

Skambino jis ir giedojo 

Ilgo vakaro linksmybei. 
Baigdamas giedoti tarė, 
Pabaigai jis taip kalbėjo: 
„Dieve, duok ir antrą sykį, 
Ir toliau leisk, sutvėrėjau, 
Šitaip linksmintis ir džiaugtis, 
Susirinkus vėl iškelti 
Vestuves miškų vaikinui, 
Linksmą puotą ilgavilniui! 


Duoki, dieve, visą laiką, 
Visados leisk, sutvėrėjau, 
Rasti girioj kelio ženklus, 
Medžiuose žymes aptikti 
Mūsų didvyriams narsingiems, 
Daugiagaliams mūsų vyrams! 


Duoki, dieve, visą laiką, 
Visados leisk, sutvėrėjau, 
Ragui Tapijo skardėti, 
Miško triūbai trimituoti 
Ant nedidelio atšlaimo, 
Ant mažyčio mūsų kiemo! 


Per dienas tegul sau groja, 
Vakarais tegul sau džiaugias 
Šitos žemės, šitas kraštas, 
Suomijos laukų platybės, 
Bepakylantis jaunimas, 
Bepriaugančios mūs gentys“. 

Mėnulis ir saulė nusileidžia pasiklausyti Veinemeino skambinimo; Pohjolos 
šeimininkė pagriebia ir uždaro juos kalne, taip pat išvagia ugnį iš visų Kale- 
valos gryčių (1—40).— Aukščiausias dievas Ukas stebisi dangaus tamsumu 
ir išskelia ugnį naujam mėnuliui ir naujai saulei (41—82).— Ugnis krinta 
į žemę, ir Veinemeinas su Ilmarinu leidžiasi jos ieškoti (83—126).— Oro 
duktė pasakoja jiems, kad ugnis nukrito į Aluės ežerą ir kad ją ten žuvis pra- 
rijo (127—312).— Veinemeinas ir Ilmarinas traukia gaudyti tos žuvies 
su karnų tinklu, bet jos nepagauna (313—364) 


Senas, rimtas Veinemeinas 
Kanklėmis ilgai kankliavo, 
Grojo, skambino, dainavo, 
Linksminosi, kaip mokėjo. 


Pasiekė mėnulio gryčią, 
Saulės langus ta linksmybė. 
Mėnuo iš trobos išėjo 

Ir į beržą įsirito, 

Iš pilies išlindus saulė 
Įsliuogė pušies viršūnėn 
Kanklių tų pasiklausyti, 
Tuo džiaugsmu pasigėrėti. 


Louhė, Šiaurės šeimininkė, 
Retadantė Pohjos senė, 
Pagriebė į glėbį saulę, 
Stvėrė rankomis mėnulį, 
Čiupo jį nuo kreivo beržo, 
Nuo pušies viršūnės — saulę. 

Greit namo juos pardangino, 
20 Pohjolon parsigabeno. 
Paslėpė jinai mėnulį 
Margo akmenio krūtinėj, 
Nugiedojo šviesią saulę 
Į plieninį aukštą kalną'“!. 
Šitaip ji tada kalbėjo: 
„Niekados teneišeina, 
Tenepateka mėnulis, 
Tenepasirodo saulė, 
Kol pati jų neišleisiu, 
Kol pati jų neištrauksiu 
Su devynetu ašvienių, 
Atvestų vienos kumelės!“ 


25 


30 


O kai paslėpė mėnulį, 

Kai uždarė šviesią saulę 
Pohjolos akmens kalnynuos, 
Jos uolynuos geležiniuos, 
Pavogė jinai ir ugnį, 
Veinelos trobų šviesybę: 
Liko trobos be ugnelės, 

Be šviesos paliko gryčios. 


3 

Amžina naktis užėjo, 
Visiška tamsa užgriuvo. 
Kalevaloje sutemo, 
Veinelos namuos subrėško, 
Apgaubė naktis padangę, 
Oro dievo Uko sostą. 


45 


Liūdna be ugnies gyventi, 

Be šviesos varginga būti, 

Nuobodu žmonėms pasauly, 
30 Nuobodu padangėj Ukui. 
Ir aukščiausias dievas Ukas, 
Didis oro sutvėrėjas, 

Pats dėl to stebėtis ėmė. 
Taip svarstydamas galvojo: 
3 Kas čia uždengė mėnulį, 
Kokios miglos saulę slepia, 
Kad mėnulis nebespindi, 
Kad jau nebešviečia saulė. 


Debesų kraštais jis ėjo, 
6 Ežiomis dangaus pėsčiavo 
Kojines melsvas užmovęs, 
Margas kurpes apsiavęs; 
Ėjo jis ieškot mėnulio, 
Saulės pasitikt keliavo: 
Bet nerado jis mėnulio, 
Niekur saulės nesutiko. 

Ir išskylė Ukas ugnį, 
Šviesią liepsną jis iškirto 
Iš ugniaašmenio kardo, 

"0 Savo peilio kibirkštėto; 
Su nagu išskylė ugnį, 
Su kietais krumpliais iškirto 
Pačioje dangaus aukštybėj, 
Vidury žvaigždžių apluoko. 


" Paėmė išskiltą ugnį, 
Kibirkštį tą įsikišo 
Į auksinį savo krepšį, 
Į kreželį sidabrinį. 
Įdavė mergaitei supti, 

9 Oro dukrai jį linguoti, 
Išaugint mėnulį naują, 
Naujai saulei pradžią duoti. 


Ji ant debesio prisėdo, 
Pritūpė ant oro krašto — 
Ten jinai čiūčiavo ugnį, 
Ten liepsnelę ji lingavo 
Supdama auksinį lopšį 
Ant pasaitų sidabrinių. 

Sidabrinės lingės linko, 
Brūzgino lopšys auksinis, 
Sunkūs debesys braškėjo, 
Perkrypo padangės dangtis 
Šviesią ugnį beliūliuojant, 
Besupant lopšy liepsnelę. 


Supo ugnį mergužėlė, 
Liepsną lopšyje lingavo, 
Pirštais popino ugnelę, 
Rankomis liepsnelę glostė: 
Išmetė ta kvaiša ugnį, 
Liepsną tą kvailė išleido 
Bevartydama ją rankom, 
Bemieluodama ją pirštais. 


Danguje praplyšo skylės, 

Oro durys atsidarė. 

Kibirkštis iškibirkščiavo, 
Žiežirba rausva ištrūko, 
Nulėkė skersai per dangų, 
Kiaurai debesis nuskriejo, 
Lėkė devyniom padangėm 

Ir šešiais margais jų dangčiais. 


Tarė senas Veinemeinas: 
„Broli, kalvi Ilmarinai! 
Eikime pasižvalgyti, 
Drožkime pasižiūrėti, 

Kas čia per ugnis nupuolė, 
Kas čia per liepsna nuskrido 
Iš padangių aukštutinių 

Į motulės žemės sterblę: 
Galgi tai mėnulio lankas, 
Galgi tai saulutės ratas!“ 


Iškeliavo du galiūnai. 
Ėjo jiedu ir galvojo, 

Kaipgi jiems tenai nuėjus, 
Kaip greičiau tenai pakliuvus, 
Kur ugnelė nusileido, 

Kur liepsna į žemę puolė. 


Pasitaikė priešais upė, 
Panaši į plačią jūrą. 
Tąsyk senas Veinemeinas 
Ėmėsi tašyti valtį, 

Pagiry kirviu kaukšėti. 
O tuo tarpu Ilmarinas 
Taisėsi eglinį vairą, 
Irklus pušinius skaptavo. 


Gatava jau buvo valtis, 
Pabaigti irklai ir dilės; 

Valų į vilnis nuvilko. 
Nuirklavo, nusiyrė, 
Nuplaukė Nevos pakrantėm, 
Iškyšulius jos aplenkę. 


Ilmatarė, gražiaveidė, 

Oro moteris vyriausia, 
Bekeliaujančius sutiko, 

Taip kalbėdama prabilo: 

„Kas tokie jūs būsit, vyrai, 
Kaip jus šaukti, kaip vadinti?“ 


Tarė senas Veinemeinas: 
„Mudu esam marių vyrai: 
Aš — tai senas Veinemeinas, 
Jis — tai kalvis Ilmarinas. 
Pasakyk mums savo gentį, 
Savo vardą pasakyki!“ 


Moteriškė šitaip tarė: 
„Aš iš moterų seniausia, 
Oro aš duktė vyriausia, 
Motina pati pirmoji, 

Už penkias aš garbingesnė, 

Už šešias išvaizdingesnė. 

Kurgi jūs keliaujat, vyrai, 
160 Kur išsiruošėt, galiūnai?“ 


Tarė senas Veinemeinas, 
Žodį metė, taip kalbėjo: 
„Mat ugnis pas mus užgeso, 
Trobose liepsna išblėso. 
Šitiek laiko be ugnelės 

Mes patamsyje gyvenam. 
Tai dabar ir sugalvojom 
Paieškoti tos ugnelės, 

Kur nukrito iš padangės, 

170 Kur pro debesis nupuolė“. 


165 


Moteriškė šitaip tarė, 
Taip kalbėdama bylojo: 
„Oi sunku tą ugnį rasti, 
Tą liepsnelę suieškoti. 

175 Daug bėdų ugnis pridarė, 
Atnešė liepsna daug blogo! 
Blykstelėjo kibirkštėlė, 
Rausvas kamuolys nupuolė 
Iš aukštybių sutvėrėjo, 

180 Ten, kur ją išskylė Ukas, 

Nulėkė per lygų dangų, 

Per padangės vaiskų orą, 

Per aprūkusį aukštinį, 

Per išdžiūvusią pakraigę 

Ir į naują Tūrio gryčią, 

Į belubę įsirito. 

Vos tiktai ugnis atėjo 

Į tą naują Tūrio gryčią, 

Šoko tuoj prie blogo darbo, 
190 Prie piktadarybių puolė: 

Dukroms ji krūtis sudraskė, 

Vargšėms, spenelius sužnaibė, 

Sugadino vaikui kelį, 
Šeimininkui — ilgą barzdą. 


Motina vaikelį žindė, 
Menkame lopšy penėjo. 
Atsibasčiusi ugnelė 

Prie blogiausio darbo kibo: 
Lopšyje prarijo vaiką, 
Motinos krūtis užpuolė. 
Vaikas Manalon išėjo, 
Tuonelon tuoj pat patraukė, 
Nes sutvertas buvo mirti, 
Nes jau buvo skirtas žūti, 
Ugnyje nusikankinti, 
Liepsnose nusikamuoti. 


Motina daugiau žinojo 

Ir į Manalą ji nėjo; 

Ji užburt mokėjo ugnį, 
Liepsną nuramint mokėjo 
Vis per adatos akelę, 

Vis per kirvapenčio ausį, 
Per kirtiklio karštą skylę, 
Išilgai per lauko ežią“. 


Senas, rimtas Veinemeinas 
Pasiskubino paklausti: 
„Kur iš ten ugnis nuėjo, 
Kur tos kibirkštys nuskrido 
Nuo ilgųjų Tūrio ežių? 

Ar į mišką, ar į jūrą?“ 


Moteriškė taip atsakė, 
Žodį tarė, taip kalbėjo: 
„Kai ugnis iš šičia ėjo, 
Kai liepsna iš čia keliavo, 
Daugel žemių nudriokojo, 


Daugel žemių, daugel pelkių, 


Kol į ežerą įkrito, 

Kol į Aluę įpuolė: 
Ežeras užsiliepsnojo, 
Kibirkštim sukibirkščiavo. 


Vasarą per naktį triskart, 
Rudenį — devyniskart jis 
Sulig eglėmis putojo, 

Iš krantų audringai veržės, 
Tos baisios ugnies suspaustas, 
Sugriebtas to balto karščio. 


Sausumon žuvis išmėtė, 
Ešerius krantan išvarė. 

Ir dairytis ėmė žuvys, 

Ėmė ešeriai galvoti, 

Kaip čia būti, kaip gyventi: 
Verkė žuvys savo klėčių, 
Ešeriai — sodybų savo, 

O pūgžliai — akmens pilaičių. 


Puolė ešerys kuprotas 

To ugnies lašelio gaudyt: 
Ešerys jo nepagavo. 
Mėlyna šalvis jį puolė. 

Ji prarijo kibirkštėlę, 

Tą liepsnelę nugramzdino. 


Aluės vanduo nuslūgo, 
Į krantus atgal sugrįžo, 
Į pirmykštę savo vietą 
Grįžo vėl per vieną naktį. 


Kai šiek tiek praėjo laiko, 
Skausmas surėmė rajūnę, 
Sopuliai — tą ėdrią žuvį, 

Daug prisprogusią — sunkumas. 


Puolė aičiodama plaukiot. 
Plaukiojo taip dieną, antrą 

280 

Prie šalvių salos pakrančių, 
Po lašišų duobę naršė, 
Tukstantį iškyšulių ji, 
Šimtą įlankų išnaršė. 

Jai iškyšuliai atsakė, 
Patarė jai visos salos: 
„Vandeny ramiam nerasi, 
Aluėj nesuieškosi, 

Kas prarytų vargšę žuvį, 
Nugaluotų nelaimingą, 
Tos ugnelės nukankintą, 
Nukamuotą tos liepsnelės“. 


Bet upėtakis išgirdo 

Ir prarijo melsvą šalvį. 

Kai šiek tiek praėjo laiko, 
Skausmas surėmė rajūną, 
Sopuliai — tą ėdrią žuvį, 

Daug prisprogusią — sunkumas. 


Puolė aičiodamas plaukiot. 
Plaukiojo taip dieną, antrą, 
Po lašišų duobę nardė, 

Po lydžių sodybas sukos. 
Tūkstantį iškyšulių jis, 
Šimtą įlankų išnaršė. 

Jam iškyšuliai atsakė, 
Patarė jam visos salos: 
„Vandeny ramiam nerasi, 
Aluėj nesuieškosi, 

Kas prarytų vargšę žuvį, 
Nugaluotų nelaimingą, 
Tos ugnelės nukankintą, 
Nukamuotą tos liepsnelės“. 


Šoko tad lydys pilkasis 

Ir upėtakį prarijo. 

Kai šiek tiek praėjo laiko, 
Skausmas surėmė rajūną, 

Sopuliai — tą ėdrią žuvį, 
Daug prisprogusią — sunkumas. 


Puolė aičiodamas plaukiot. 
Plaukiojo taip dieną, antrą 
Po žuvėdrų akmenynus, 
Po jų seklumas uolėtas. 
Tūkstantį iškyšulių jis, 
Šimtą įlankų išnaršė. 

Jam iškyšuliai atsakė, 
Patarė jam visos salos: 
„Vandeny ramiam nerasi, 
Aluėj nesuieškosi, 

Kas prarytų vargšę žuvį, 
Nugaluotų nelaimingą, 
Tos ugnelės nukankintą, 
Nukamuotą tos liepsnelės“. 


Senas, rimtas Veinemeinas, 
Taipgi kalvis Ilmarinas 
Numezgė karninį tinklą, 
Nusinėrė kadaginį; 
Gluosnių vandeniu nudažė, 
Karklų žievėmis surišo. 


Senas, rimtas Veinemeinas 
Siuntė moteris prie tinklo. 
Moterys prie tinklo stojo, 
Seserys jį traukt įniko. 
Yrėsi ir plaukinėjo 

Prie iškyšulių, salynų, 

Po lašišų duobę naršė, 

Po šalvių salas ieškojo, 

Po rudus nendrynus gaudė, 
Žviejo po gražius meldynus. 


Gaudė, stengėsi, žūklavo, 
Traukė tinklą, žuvį baidė, 
Tinklą tą blogai užmetę, 

Neteisingai valkšną vilko — 
Ir žuvies tos nepagavo, 
Nors viena per kitą gaudė. 


Leidosi žūklauti broliai, 
Vyrai tad prie tinklo stojo. 
Vėlek užmetė iškratę, 
Vėlek traukė, tempė, vilko, 
Įlankom ir sėkliais ėjo, 
Brido Kalevos pakrantėm, 
Bet žuvies tos nepagavo, 
Nesužviejo reikalingos. 
Lydeka nepasirodė 

Įlankos tyliajam sėkliuj, 
Lygioje vandens platybėj: 
Žuvys mažos, tinklas retas. 


Ėmė žuvys aimanuoti, 
Lydeka lydekai skųstis, 

O šalvis paklausė menkės, 
Lašiša — kitos lašišos: 

„Gal jau išmirė galiūnai, 
Kalevo vaikai gal žuvo, 
Lino tinklų numezgėjai, 
Siūlo kilpų užrišėjai, 

Kur žuvis baidikliais baidė, 
Švaistėsi ilgiausiom kartim?“ 


Veinemeinas tai išgirdo, 
Šitokiais prabilo žodžiais: 
„Dar neišmirė galiūnai, 
Kalevo gentis nežuvo. 
Vienas mirė, o du gimė: 
Jų baidiklis dar geresnis, 
Sprindžiu kartys jų ilgesnės, 
Dukart baisesni jų tinklai“. 

Veinemeinas parūpina lininį tinklą ir plaukia gaudyti prarijusios ugnį 

žuvies, ir pagauna ją (1—192).— Randa žuvies pilve ugnį; bet ji vėl staiga 

išslysta ir smarkiai mnudegina Ilmarinui veidą ir rankas (193—248).— 

Ugnis pasiekia mišką, nuniokoja daug žemių ir eina vis tolyn, kol pagaliau 

ją sučiumpa ir atneša į tamsiąsias Kalevalos trobas (249— 290).— Ilmarinas 
pagyja nuo ugnies žaizdų (291—372) 


Senas, rimtas Veinemeinas, 
Burtininkas amžinasis, 
Pagalvojęs ir pasvarstęs 
Nutarė galop, sumanė 
Nusinert lininį tinklą, 
Šimtaakį nusimegzti. 


Šitokiais prabilo žodžiais, 
Šitaip tarė, taip kalbėjo: 
„Ar yra linų sėjėjas, 

Ir sėjėjas, ir artojas, 

Kurs man tinklą padarytų, 
Kurs numegztų šimtaakį 
Prastai žuviai nugaluoti, 
Tai nelabai nugalabyt?“ 


Rado žemės lopinėlį, 
Neišdegintą vietelę 

Ant didžiųjų pelkių kūbrio 
Tarp dviejų kelmų užėjo. 

Su šaknim išrovė kelmą: 
Ten aptiko lino sėklą 
Tuonio kirmėlės slėpykloj, 
Žemės kirmino aruoduos!““. 
Rado pelenų krūvelę 

Ir sausų degėsių kupstą, 
Kur sudegęs buvo laivas, 
Medžio valtis supleškėjus. 
Ten tą liną ir pasėjo, 
Pelenuosna įakėjo 

Aluės plačioj pakrantėj, 
Kalevos molingoj žemėj. 


Ten daigelis ir išdygo, 
Linas ten išsišakojo, 
Baisiai didelis išaugo 
Vasarą per vieną naktį. 


Buvo jis nakčia pasėtas, 
Mėnesienoje jartas!““, 
Išravėtas, išvalytas, 
Iššukuotas, iškedentas, 
Buvo greitai jis nurautas, 


Greitai nubriaukštas jis buvo. 


Nunešė markyti liną: 

Jis bematant ir išmirko. 
Greit iš linmarkos ištraukė, 
Greit pakloję išdžiovino. 


Parnešė namo bematant, 

Tučtuojau spalius nuvalė, 
Vinkliai tuos linus išmynė, 
Bruktuve mikliai nubruko. 


Rūpestingai sušukavo, 
Brėkšmai brėkštant padirbėjo, 
Į kuodelį greit susuko, 

Tuoj ant verpstės apvyniojo 

Vasarą per vieną naktį, 

Tarp dviejų ilgų dienelių. 
55 Seserys tą liną verpė, 
Marčios jį ant špūlių vijo, 
Broliai tankų tinklą mezgė, 
Uošviai apsiuvus jam siuvo. 


Greitai sukosi adiklis, 
Kilpom vinkliai lystė lakstė, 
Kol nunėrė ilgą tinklą, 
Kolei apsiuvus apsiuvo 
Vasarą per vieną naktį, 

Ir per tos vienos tik pusę! 

“5 Gatavas jau buvo tinklas, 


Apsiuvai apsiuvinėti; 

Tinklas buvo šimto sieksnių, 
Septynių šimtų ilgumo, 

Su akmens grimzdais — gramzdinti, 
Su lentų plūdėm — plukdyti. 

Su tinklu jauni išėjo, 

O seni namie galvojo: 

Ar sužūs dabar tą žuvį, 
Ar sužvies ją, kaip norėtų? 


"> Tinklą užmetė ir traukė, 


Tempė, vilko įsiręžę; 
Išilgai bangų jį leido, 

Per vilnis skersai jį plukdė. 
Smulkią žuvį tepagavo: 
Keletą pūgžlių gleivėtų, 
Porą ešerių kaulingų 

Ir šiek tiek tulžingų kuojų; 
Tik žuvies tos nesužuvo, 
Dėl kurios tą tinklą mezgė. 

Tarė senas Veinemeinas: 
„Oi tu, kalvi Ilmarinai! 
Eikime žvejoti patys, 
Mudu stokime prie tinklo!“ 


Ir nuėjo du galiūnai, 
Vandenin paleido tinklą. 
Užmetė jo vieną sparną 
Netoli salos pakrantės, 
Užrietė jo antrą sparną 
Prie pat įlankos gėlėtos; 
Tinklo traukvirves ilgąsias 
Veinės prieplaukon nutaikė. 


Kratė, purtė atsidėję, 
Traukė, tempė įsiręžę. 
Nemažai žuvies sužuvo: 
Ešerių ir ešerėlių, 

Daug šlakių, upėtakaičių, 
Aibę karšių ir lašišų, 
Vandenų žuvų visokių; 

Bet žuvies tos nesužuvo, 
Dėl kurios tą tinklą mezgė, 
Tinklo apsiuvus apsiuvo. 


Tąsyk senas Veinemeinas 

Dar pridūrė prie to tinklo 

Ir pailgino jo šonus 

Dar penkiom šimtinėm sieksnių, 
Virvę — septyniom šimtinėm. 
Žodį tarė, taip kalbėjo: 

„Dar giliau paleiskim tinklą, 
Dar toliau mes jį užmeskim, 
Traukim vandeniu dar sykį, 
Antrą valkšną dar išvilkim!“ 


Dar giliau paleido tinklą, 
Kuo toliausiai jį užmetę; 

Traukė vandeniu dar sykį, 
120 Antrą valkšną sunkiai vilko. 
Tąsyk senas Veinemeinas 
Šitokiais prakalbo žodžiais: 
„Velama, vandens valdove, 
Nendriakrūte moteriške! 
Eikš čionai trinyčiais keistis, 
Eikš čia drapanom mainytis! 
Tavo marškiniai nendriniai, 
Skepeta iš marių putų, 
Išausta ji vėjo dukrų, 
Jūros dukrų dovanota: 
Lino marškinius tau duosiu, 
Drobės trinyčius užvilksiu; 
Juos Mėnulio dukros audė, 
Saulės dukterys juos verpė. 

35 Ahtai, jūrų šeimininke, 


Šimto duburių valdove! 

Imk badiklį penkiasieksnį, 
Čiupk septyniasieksnę kartį, 
Išmaišyki ramią jūrą, 

Marių dugną išbadyki 

Ir prikelk žuvelių būrį, 
Kaimenę žuvų atvyki, 
Atvaryk tiesiog į tinklą, 
Atbaidyk į šimtaplūdį, 

Gink iš duburių žuvingų, 

Iš urvų, iš lašišingų, 

Iš didžios vandens gilybės, 
Iš atavarų tamsiųjų, 

Kur dienom nešviečia saulė, 
Kur po smėlį nieks nevaikšto!“ !*? 

Iš bangų pakilo vyras, 
Iškopė narsus galiūnas, 
Jūroj atviroj iškilo, 

Atsistojęs taip prabilo: 

„Ar varytojo jums trūksta, 
Ar baidytojo jums stinga?“ 


Senas, rimtas Veinemeinas 
Šitokiais atsakė žodžiais: 


„Taip, varytojo mums trūksta 


Ir baidytojo mums stinga“. 


Tas vyrukas, tas nykštukas, 
Pagriebė nuo kranto pušį, 
Iš pušyno — aukštą medį, 
Akmenį prie jo pritaisė. 
Taip kalbėdamas paklausė: 
„Ar varyt iš viso vieko, 
Vyriškai žuvis baidyti, 

Ar baidyti tiek, kiek dera?“ 


Išmintingas Veinemeinas 
Žodį tarė, taip kalbėjo: 
„Jei baidysi tiek, kiek dera, 
Tai ir to bus iki valiai“. 


Tas vyrukas, tas nykštukas, 
Puolė tuoj žuvų varyti, 
Taip kaip reikia jų baidyti; 
Daug žuvų jisai atvarė, 
Daug į tinklą jų atvijo, 
Atginė į šimtaplūdį. 


Kalvis prie irklų sėdėjo; 
Senas, rimtas Veinemeinas 
Pats nuleistą tinklą kėlė, 
Pats už apsiuvų jį traukė. 
Tarė senas Veinemeinas: 
„Jau žuvų būrys pakliuvo 
Į šio tinklo virvių kilpas, 
Į žabangas šimtaplūdžio“. 

Ir ištraukė sunkų tinklą, 
Ir iškratė visą valkšną 

Į valtelę Veinemeino: 
Aibę tų žuvų pagavo, 

Dėl kurių ir tinklą mezgė, 
Tinklo apsiuvus apsiuvo. 

Senas, rimtas Veinemeinas 
Valtį nukreipė į krantą 
Prie pat mėlynojo tilto, 
Prie raudono liepto galo. 
Išvertė žuvis iš valties, 
Visą krūvą jų iškrovė: 
Susirado pilką lydį, 

Tą, kurį ilgai žvejojo. 

Tąsyk senas Veinemeinas 
Ėmė vienas sau svarstyti: 
„Ar galėčiau aš tą lydį 

Imt be pirštinių plieninių, 
Čiupti jį be akmeninių, 
Griebt be pirštinių varinių?“ 

Tai išgirdo Saulės vaikas. 
Žodį tarė, taip kalbėjo: 
„Aš išdarinėčiau lydį, 

Į rankas aš jį paimčiau, 
Jei turėčiau tėvo peilį, 
Aštriąją tėvų geležtę“. 

Peilis iš dangaus nukrito, 
Iš padebesių nupuolė 
Auksakriaunis, sidabrinis 
Saulės sūnui prie pašonės. 


215 


Daug nelaukęs Saulės vaikas 

Peilį pagriebė į ranką; 

Perskrodė peiliu tuo lydį, 
220 Plačiažiaunį pražiodino. 

Ir pilve to pilko lydžio 
Jis upėtakį surado; 
O upėtakio pilve jis 
Rado šalvį lygiažvynę. 


Perpjovė tą glodžią šalvį: 
Rado melsvą kamuolėlį 
Tolimoj žarnos alkūnėj, 
Trečiame lankste užtiko. 


Kamuolį tą išvyniojo: 

Ir iš melsvo kamuolėlio 
Rausvas kamuolys iškrito. 
Rausvą kamuolį išvijo 

Ir jo viduje surado 

Tą ugninę kibirkštėlę, 

Tą, kur iš dangaus atėjo, 
Kur pro debesis nupuolė, 
Kur iš aštuonių padangių, 
Kur iš devynių nukrito. 


Veinemeinui begalvojant, 
Kaip tą kibirkštį nunešti 

Į tamsiąsias kaimo trobas, 
Į gryčias, tamsumo pilnas, 
Išlėkė šviesi ugnelė 

Saulės sūnui iš rieškučių. 
Griebė Veinemeino barzdą, 
Dar pikčiau įkando kalviui, 
Jam nusvilinusi veidus 

Ir abi rankas nutvilkius. 


Ir nuėjo, nuplėvojo, 
Ežero bangom nudūko. 
Peršoko į kadagyną — 
Kadagynas supleškėjo; 
Persimetė į eglyną — 
Ir eglyną nuteriojo. 

Dar toliau nusiridenus, 
Nusiaubė ji Pohjos pusę, 
Gerą Savolahčio kampą 
Ir Karelijos du šonus. 


Senas, rimtas Veinemeinas 
Paskui ją žingsniuoti leidos, 
Įžengė į tankią girią, 
Pėdsakais ugnies nuėjo. 
Ten ugnelę ir pavijo, 

Tarp dviejų kelmų užtiko, 
Paėmė iš alksnio kelmo, 

Iš puvėko kelmo grūzdų. 


Čia senasis Veinemeinas 
Šitokiais prabilo žodžiais: 
„Dievo tvėriny, ugnele, 
Viešpaties duota liepsnele! 
Ko giliai į girią bėgi, 

Taip toli tuščiai veržiesi! 
Jau geriau atgal sugrįžtum 
Tu į akmeninę krosnį, 
Žiežirbose pasislėptum, 
Nuodėguliuose blėsuotum, 
Kad tave laikytų dieną 
Pliauskose beržinių malkų, 
Kad tave laikytų naktį 
Krosnies gūžyje auksiniam'“““, 
Paėmė jis kibirkštėlę 

Į liepsnojančią kempinę, 
Į beržinę kietą pintį, 

Į varinį katiliuką. 

Nešė katile tą ugnį, 
Parnešė ant beržo tošies: 
Ir iškyšuly miglotam, 

Jo pakrantėj ūkanotoj, 
Trobose ugnis sužibo, 
Gryčiose liepsna sušvito. 

Vargšas kalvis Ilmarinas 
Skersomis į jūrą šoko, 

Už akmens užsikabino, 

Ant plokščios uolos užlipo 
Kęsdamas tą skaudžią ugnį, 
Šitą liepsną sopulingą. 


Ten jisai nutildė ugnį, 

Ten tą liepsną nuramino. 
Šitokiais prabilo žodžiais, 
Taip kalbėdamas bylojo: 
„Dievo tvėriny, ugnele, 
Kibirkštie, saulutės vaike! 
Kas tave čia taip užpykdė, 
Kad nudeginai man veidus, 
Kad nusvilinai man šonus, 
Mano strėnas nuplėvojai? 


Kaip aš ugnį nuraminsiu, 
Kaip nutildysiu liepsnelę, 
Kaip iš jos jėgas atimsiu, 
Kaip sumažinsiu jos galią, 
Kad nesoptų, neskaudėtų: 
Kad labai ilgai negeltų? 


Eikš, mergyt, iš Turjos žemės, 


Iš Laplandijos, dukrele, 
Ledo kojinėm ir batais, 
Apšerkšnijusiais drabužiais, 
Speigo katilą paėmus, 
Ledo samtį nusitvėrus! 
Šaltu vandeniu užpilki, 


Pabarstyk plonais ledokšniais 


Ant kiekvieno nudegimo, 


Ant ugnies žaizdų skaudžiųjų! 


Jeigu šito neužtektų, 
Eikš iš Pohjolos, vaikine, 
Iš Laplandijos, vaikeli, 

Ir iš Pimentolos, vyre, 
Didelis — kaip girioj eglė, 
Kaip pušis pelkynėj — aukštas, 
Eikš su pirštinėm ledinėm, 

330 Su ilgais lediniais batais, 
Užsidėk ledų kepurę, 
Ledo juostą apsijuoski! 


Atsinešk iš Pohjos šerkšno, 
Ledo iš to šalto kaimo! 
Pohjoloj yra daug šerkšno, 
Daug ledų šaltoj sodyboj: 
Ten ledais užėję upės, 
Oras ten lijundrų pilnas; 
Sniego kiškiai ten bėgioja, 
30 Ten ledinės meškos šlepsi, 
Vaikščioja po sniego kalnus, 
Sniego kalvomis bidzena; 
Ten snieginės gulbės plauko, 
Supasi ledinės antys 
345 Vidury snieginės upės, 
Prie ledinio krioklio krašto. 

Atgabenk rogutėm šerkšno, 
Šlajomis atvežki ledo 

Nuo aukštų kalnų viršūnių, 

Nuo stačių kalvų pašonės! 

Tuo šerkšnu tu ir atšaldyk, 

Tuo ledu ir atvėsinki 

Man ugnies žaizdas skausmingas, 
Sopulingą nudegimą! 

35 Jei ir šito neužtektų, 


Tai, aukščiausias dieve Ukai, 
Ukai, debesų valdove, 
Debesynų šeimininke, 
Debesį rytuos prikelki, 

Kitą vakaruos pažadink, 
Juos visus sustumki šonais, 
Trenki juos į vienas kitą! 
Sniki sniegą, lyki ledą, 
Gero tepalo užpilki 

Ant kiekvieno nudegimo, 
Ant ugnies žaizdų skausmingų!“ '*" 
Šitaip kalvis Ilmarinas 
Nuramino piktą ugnį, 

Šitaip liepsną jis numaldė. 
Šitaip kalvis ir išgijo, 

Taip sveikatą jis atgavo 

Po ugnies žaizdų skausmingų. 

Ilmarinas nukala naują mėnulį ir saulę, bet negali priversti jų šviesti (1— 
74).— Veinemeinas burtais sužino, kad mėnulis ir saulė yra Pohjolos kalne, 
keliauja į Pohjolą, kovoja su Pohjolos žmonėmis ir juos nugali (75— 
230).— Eina mėnulio ir saulės pažiūrėti, bet negali patekti į kalno vidų 
(231—278).— Grįžta namo nusikalti įnagių, su kuriais galėtų atidaryti 
kalną. Ilmarinui juos bekalant, Pohjolos šeimininkė išsigąsta, kad ir jai 
pačiai gali blogai baigtis, tad išleidžia mėnulį su saule iš kalno 
(279—362).— Veinemeinas, išvydęs mėnulį ir saulę danguje, svei- 
kina juos ir linki, kad jie visados gražiai vaikštinėtų ir atneštų 
laimę žemei (363—422) 


Vis dar saulė nespindėjo, 
Nedvazgėjo aukso mėnuo 
Virš tų Veinelos sodybų, 
Virš smiltynų Kalevalos. 
Javui šalta pasidarė, 

Baimė gyvulį užpuolė, 

Keista buvo oro paukščiams, 
O žmoneliams liūdna buvo 
Niekados nešviečiant saulei, 
Nedvazgant danguj mėnuliui. 

Lydeka žinojo dugną, 
Aras — oro paukščių taką, 
Vėjas — ilgą laivo kelią; 
Vien tik žmonės nežinojo, 
5 Ar čia rytas jau išaušo, 
Ar čia jau naktis sutemo 

Iškyšulyje miglotam, 
Saloje toj ūkanotoj. 


Tarėsi jauni suėję, 
Susirinkę sčniai svarstė, 
Kaip gyvena be mėnulio, 
Kaip be saulės apsieina 
Ant laukų tų neturtingų, 


Ant vargingų Pohjos žemių. 


Tarėsi merginos, svarstė, 
Jaunosios visaip galvojo. 
Nukeliavę kalvio kalvėn, 
Šitokiais prabilo žodžiais: 
„Kelkis, kalvi, iš pasienio, 
Lisk iš užkrosnio, kalėjau. 
Ir nukalk mėnulį naują, 
Kalki naują saulės ratą! 
Bloga būti be mėnulio, 


Nesmagu gyvent be saulės“. 


Kėlės kalvis iš pasienio, 
Iš už užkrosnio išlindo, 
Ėmė kalt mėnulį naują, 
Kalti naują saulės ratą. 
Darė mėnesį iš aukso, 
Iš sidabro saulę tvėrė. 


Atžingsniavo Veinemeinas, 
Tarpduryje atsistojo. 

Žodį tarė, taip kalbėjo: 

„Oi tu kalvi, broli mano! 
Ko čia kalvėj baladojies, 
Ko be perstogės trankaisi?“ 


Tarė kalvis Ilmarinas, 
Žodį tarė, taip atsakė: 
„Dirbu mėnesį iš aukso, 
Iš sidabro saulę lieju: 

Prie dangaus lubų prikalsiu, 
Virš šešių margų jo dangčių“. 


Tąsyk senis Veinemeinas 
Šitokiais prabilo žodžiais: 
35 „Ech tu, kalvi Ilmarinai! 
Niekų darbą tu čia dirbi! 
Mėnuliu nespindi auksas, 
Nedvazga sidabras saule“. 


Kalvis nukalė mėnulį, 
Pabaigė daryti saulę. 
Atsargiai jisai iškėlė, 
Rūpestingai jis pritaisė: 
Eglės šakose — mėnulį, 
O pušies viršūnėj — saulę. 
65 Žliaugė prakaitas per veidą, 
Nuo kaktos lašai lašėjo 
Tokį sunkų darbą dirbant, 
Keliant šitokį sunkumą. 

Ir iškėlė jis mėnulį, 

Saulę pagaliau pritaisė: 
Eglės šakose — mėnulį, 

O pušies viršūnėj — saulę. 
Bet mėnulis nespindėjo, 
Nešvietė sidabro saulė. 

">" Tąsyk senas Veinemeinas 


Šitokiais prabilo žodžiais: 
„Laikas bus jau burtą mesti !““, 
Vyrui ženklo pasiklausti, 
Kur prapuolė mūsų saulė, 
5 Kur mėnulis pasidėjo“. 
Senas, rimtas Veinemeinas, 
Burtininkas amžinasis, 
Puolė drožt drožlių alksninių 
Ir, gražiai jas sudėliojęs, 

Ėmė burtą vartalioti, 
Pirštais jį nustatinėti. 
Šitokiais prabilo žodžiais, 
Taip kalbėdamas bylojo: 
„Aš teiraujuos sutvėrėjo, 
Jo atsakymo aš laukiu. 
Sutvėrėjo ženkle, tarki, 
Dievo burte, pasakyki: 
Kur prapuolė mūsų saulė, 
Kur mėnulis pasidėjo, 
Kad abu per amžių amžius 
Danguje nepasirodo? 


Pasakyk teisybę, burte, 
O ne tai, ko vyras nori; 
Tikrą žinią čia atneški, 
Atgabenk čionai teisybę! 
Jeigu burtas sumeluotų, 
Tai paniekintas jis būtų: 
Burtą aš ugnin įmesčiau, 
Aš sudeginčiau tą ženklą“ !**. 
Burtas atnešė jam žinią, 
Vyrų ženklas jam atsakė: 
Sakė saulę atsidūrus, 

Rodė mėnesį pragaišus 

Po uolėtu Pohjos kalnu, 
Vidury kalvos varinės. 


Senas, rimtas Veinemeinas 
Šitokiais prabilo žodžiais: 
„Jeigu aš pasiekčiau Šiaurę, 
Pohjolos vaikinų taką, 

Tai mėnulis suspindėtų, 
Aukso saulė šviesti imtų“. 


Ir nuėjo, nuskubėjo, 
Pohjos pusėn pasileido. 
Ėjo dieną, ėjo antrą, 

120 Pagaliau į trečią dieną 
Ponjolos vartus pamatė, 
Akmenų kalvas išvydo. 


Garsiai šaukti jis pradėjo 
Pohjolos priėjęs upę: 
„Atvarykit šičia valtį, 
Perkelkit mane per upę!“ 


125 


Šauksmo niekas neišgirdo, 
Niekas valties neatvarė. 
Tad pririnko medžių krūvą, 

130 Daug eglišakių sukrovė; 
Ugnį paupy užkūrė.!"“ 
Tirštas dūmas rūkti ėmė, 
Kilo liepsnos į padangę, 
Oras dūmų prisipildė. 


135 Louhė, Pohjos šeimininkė, 
Pažvelgė pati pro langą, 
Upės žiotis apžiūrėjo. 

Žodį tarė, taip kalbėjo: 
„Kas ten per ugnis liepsnoja 
Sąsiaury prie upės žiočių? 
Per maža ji karo laužui, 
Bet per didelė žvejonei'!!“. 

Tąsyk Pohjolos vaikinas 
Greit išbėgo į atšlaimą 
Paveizėti, paklausyti, 

Įdėmiau pasižiūrėti: 

„Ten, ant kito upės kranto, 
Vaikščioja smarkus galiūnas“. 

O tuo tarpu Veinemeinas 
Riktelėjo antrą sykį: 
„Pohjolos sūnau, duok valtį, 
Veinemeinui luotą duoki!“ 

Pohjolos vaikinas tarė, 
Taip kalbėdamas atsakė: 
„Užimtos čia visos valtys. 
Pats su savo pirštais irkis, 


Rankų plaštakom vairuoki, 
Plauk sau pats per Pohjos upę!“ 


Tąsyk senas Veinemeinas 
Pagalvojo, padūmojo: 


„Niekam tikęs šitoks vyras, 
Kurs atgal iš kelio grįžta“. 


Puolė lydeka į jūrą, 
Šalvimi paniro upėn. 


Greitai sąsiaurį praplaukęs, 


Veikiai upę tą įveikęs, 


Žengė žingsnį, žengė antrą, 


Iškopė į Pohjos krantą. 


Taip kalbėjo Pohjos sūnūs, 
Taip pikta gauja jam tarė: 
„Tai užeik į Pohjos kiemą!“ 


Žengė jis į Pohjos kiemą. 


Taip kalbėjo Pohjos sūnūs, 
Taip pikta gauja jam tarė: 
„Tai užeik į Pohjos trobą!“ 


Žengė jis į Pohjos trobą; 
Koją priemenėn įkėlė, 
Durų rankeną patraukė 
Ir į gryčią įsispraudė, 
Po pastoge įlingavo. 


Gryčioj vyrai midų gėrė, 
Medų kliunkino susėdę, 
Prie diržų kardai kabojo, 
Karo ašmenys švytravo, 
Veinemeino galvai grasė, 
Suvantolainui grūmojo. 

Jie atėjusį paklausė, 

Šitokius žodžius jam tarė: 

„Ką papasakosi, bėdžiau, 
90 Ką atplaukęs pasakysi?“ 
Senas, rimtas Veinemeinas 
Žodį tarė, taip atsakė: 
„Dyvini dalykai dedas 
Su mūs mėnuliu ir saule. 
Kur mus saulė pasidėjo, 
Kur pragaišo mūs mėnulis?“ 


195 


Pohjos sūnūs jam atsakė, 
Taip pikta gauja jam tarė: 
„Tai pragaišo jūsų saulė, 
Tai prapuolė jūs mėnulis 
Margo akmenio krūtinėj, 
Po uolienom geležinėm. 
Neišeis jų neišleidus, 
Neišlįs neišvadavus“. 


200 


205 Tąsyk senas Veinemeinas 


Šitokiais prabilo žodžiais: 
„Jeigu saulė ir mėnulis 
Iš uolos išlįst negali, 
Tai eime tada grumtynių, 
210 Griebkimės už kalavijų!“ 
Stvėrė savo piktą kardą, 
Iš makštų ištraukė plieną: 
Švietė smaigaly mėnulis, 
Rankenoj spindėjo saulė, 
Pentyje arklys stovėjo, 
Ant kniedės katytė kniaukė. 

Išmatavo savo kardus, 
Savo durtuvus išbandė: 
Buvo truputį ilgesnis 

220 Seno Veinemeino kardas, 

Tik per vieną miežio grūdą, 


Tik per šiaudą ilgėlesnis. 


Ir išėjo į atšlaimą, 
Viens po kito — į pievelę. 


"* Šičia senas Veinemeinas 


Kirto kartą, sušvytravo, 
Kirto kartą, kirto antrą 
Ir kaip ropes nukapojo, 
Tartum kanapes nuskabė 
Pohjolos vaikinų galvas. 


Nuskubėjo Veinemeinas 
Pažiūrėti to mėnulio, 
Išvaduot, išleisti saulės 

Iš margos akmens krūtinės, 


3 Iš plieninio Pohjos kalno, 


Iš uolienų geležinių. 


Nužingsniavęs trupučiuką, 
Kelio galą nukeliavęs, 

Jis išvydo žalią salą, 

Saloje — šakotą beržą, 
Drūią akmenį po beržu, 
Po tuo akmeniu — uolyną, 
Uoloje — duris devynias, 
Šimtą skląsčių ant tų durų. 


Akmeny pamatė plyšį, 
Brūžį uoloje išvydo. 

Iš makštų ištraukęs kardą, 
Burtų ženklą jis įbrėžė 
Kardo ašmenim ugniniais, 
Durtuvu iuo kibirkščiuotu: 
Perplyšo akmuo per pusę, 
Į tris gabalus suskilo. 


Senas, rimtas Veinemeinas 
Pažvelgė uolon pro plyšį: 

Ten gyvatės alų gėrė, 
Siurbė kirmėlės ten misą 
Margo akmenio paslėpsny, 
Tamsiai rudoje landynėj. 


Tarė senas Veinemeinas, 
Taip kalbėdamas bylojo: 
„Aišku, vargšei šeimininkei 
Daug mažiau alaus telieka, 
Kai gyvatės alų geria, 
Kirmėlės gurkšnoja misą“. 


Nurentė gyvatėms galvas, 
Sprandus kirmėlėms nusuko. 
Šitokiais prabilo žodžiais, 
Taip kalbėdamas bylojo: 
„Niekados daugiau nuo šiolei, 
Niekados nuo šios dienelės 
Mūs alaus negers gyvatės, 
Kirmėlės misos nesriūbčios!“ 


Senas, rimtas Veinemeinas, 
Burtininkas amžinasis, 
Bandė tas duris išlaužti, 
Žodžiais užraktus suknežint: 
Rankos durų neatvėrė, 
Užraktai nepaisė žodžių. 


Tąsyk senas Veinemeinas 
Šitokiais prabilo žodžiais: 
„Kas be įnagio — tas boba, 
Kas be kirvio — tas bejėgis...“ 
Liūdnas leidosi namopi, 

Grįžo galvą panarinęs, 

Kad mėnulio dar negavo 

Ir kad saulės dar nerado. 


Leminkeinas taip jam tarė: 
„Ech senasis Veinemeinai! 

Ko nepaėmei manęs tu 

Burt kartu, drauge žodžiuoti? 
Būtų užraktai nukritę, 

Visos velkės būtų lūžę, 

Jau pakilęs būt mėnulis, 
Saulė būtų patekėjus“. 


Senas, rimtas Veinemeinas 
Taip kalbėdamas bylojo: 
„Velkės žodžiais nenulauši, 
Užraktai neklauso burtų, 
Delnu jų neatrakinsi, 
Rankom neatidarysi“. 


Nukeliavęs kalvio kalvėn, 
Žodį tarė, taip kalbėjo: 
„Oi tu, kalvi Ilmarinai, 
Kalk tridantį kanabėką, 
Iešmų tuziną nukalki, 
Padaryk ryšelį raktų, 
Kad mėnulį išvaduočiau, 
Saulę iš uolos išleisčiau!“ 


Tąsyk kalvis Ilmarinas, 

Tas kalėjas amžinasis, 
Nukalė jam, ko reikėjo; 
Iešmų tuziną padarė, 
Nukalė ryšelį raktų, 

Pundą peikenų padirbo, 

Ne mažų, ne per didžiausių, 
Vidutinių pagamino. 


Louhė, Šiaurės šeimininkė, 
Retadantė Pohjos senė, 

Sau sparnus prisiaugino, 

Skrist į orą pasikėlė. 

Prie namų pirma paskraidžius, 
Leidosi toliau vasnoti, 
Nusklendė per Pohjos jūrą 
Kalvio Ilmarino kalvėn. 

Kalvis pažvelgė pro langą: 
Ar ne vėjas tik pakilo? 

Ne, ne vėjas tai pakilo — 
Pilkas vanagas atskrido!'“. 


Tąsyk kalvis Ilmarinas 

Žodį tarė, taip paklausė: 
„Ko tu, paukšti, šičia ieškai, 
Ko tupi po mano langu?“ 


Paukštis šitaip prakalbėjo, 
Vanagėlis taip atsakė: 

„Oi tu, kalvi Ilmarinai, 
Nepailstantis kalėjau, 

Kaip gerai tu viską dirbi, 
Kaip tu dailiai kalti moki!“ 


Ilmarinas paukščiui tarė, 
Taip kalbėdamas atsakė: 
„Tai tikriausiai ne stebuklas, 
Kad esu aš geras kalvis, 
Jeigu nukaliau aš dangų, 
Jei iškėliau orui stogą“. 


Paukštis šitaip prakalbėjo, 
Vanagėlis taip paklausė: 

„Ką tu čia darai, kalėjau, 
Ką tu, kalvi, čia taip dirbi?“ 


Kalvis Ilmarinas tarė, 

Taip kalbėdamas atsakė: 
„Antkaklį kalu plieninį 
Pohjolos nedorai senei: 

Su tuo antkakliu prikaustys 
Ją prie kalno akmeninio“. 


Louhė, Šiaurės šeimininkė, 
Retadantė Pohjos senė, 
Nujautė artėjant galą, 

Juodadienę beateinant. 
Tuoj pakilo, nuvasnojo, 
Greit į Pohjolą nuskrido. 


Ir paleido ji mėnulį, 

Iš uolos išleido saulę. 

Savo išrodą pakeitus, 

Į balandį ji pavirto; 
Nuvasnojo, nuplasnojo 

Vėl į Ilmarino kiemą. 
Nusileido ji prie durų, 
Nutūpė ant kalvės slenksčio. 


Tąsyk kalvis Ilmarinas 

Žodį tarė, taip paklausė: 
„Ko čia atlėkei. paukšteli, 
Ko ant slenksčio nusileidai?“ 


Paukštis tarė jam nuo durų, 
Taip balandis jam atsakė: 
„Tai todėl tupiu ant slenksčio, 
Kad naujieną pasakyčiau: 
Patekėjo jau mėnulis, 

Saulė iš uolos ištrūko“. 


Tai išgirdęs Ilmarinas 

Pats nuėjo pažiūrėti. 
Žengė jis prie kalvės durų, 
Pažvelgė aukštyn į dangų: 
Ir tikrai — mėnulis švietė, 
Saulė jau tikrai spindėjo. 


Nulėkė pas Veinemeiną, 
Žodį tarė, taip kalbėjo: 
„Oi senasis Veinemeinai, 
Giesmininke amžinasis! 
Eik pasižiūrėt mėnulio, 
Eik pasigrožėti saule! 
Jau abudu jie padangėj, 
Jau abu jie savo vietoj“. 

Senas, rimtas Veinemeinas 
Į atšlaimą iškurnėjo, 
Užvertė į viršų galvą 

Ir į dangų pažiūrėjo: 
Mėnuo buvo patekėjęs, 

Į padangę saulė kilo. 


395 


Tąsyk senas Veinemeinas 
Vienas pats giedot pradėjo. 
Šitokiais prabilo žodžiais, 
Taip kalbėdamas bylojo: 
„Sveiks, mėnuli, vėl suspindęs, 
Dailų veidą vėl parodęs, 

Būk sveika, auksine saule, 

Vėl pakilus, patekėjus! 


400 


405 


Mėnuo iš akmens ištrūko, 
Iš uolos išėjo saulė, 

Aukso gegute pakilo, 
Balandžiu sidabraplunksniu 
Grįžo vėl į savo vietą, 

Į ankstesnį kelią savo. 


410 


Patekėk kas rytą, saule, 

Šviesk nuo šios dienos per amžius! 
Neški mums visiems sveikatą, 

Į rankas pasiųsk mums lobį, 

Duok laimikį mums tarp pirštų, 
Laimę siųsk ant valo galo! 


415 


Tai keliauk dabar laimingai, 
Eik sveika keliu savuoju 

Ir, gražiai išrietus lanką, 
Vakare džiaugsmingai leiskis!“ 


420 

Mergaitė Marjata pagimdo sūnų iš bruknės (1—350).— Berniukas, dar 
mažas budamas, prapuola, ir jį pagaliau suranda pelkėse (351—424).— 
Atveda senį jo krikštyti, bet senis nekrikštija betėvio vaiko tol, kol neišsi- 
aiškins ir nenutars, ar reikia jį palikti gyvą (425—440).— Veinemeinas 
ateina reikalo ištirti ir nusprendžia, kad keistąjį vaiką reikia numarinti, bet 
pusės mėnesio vaikas priekaištauja jam už neteisingą sprendimą (441— 
474).— Senis krikštija vaiką Karelijos karalium, todėl Veinemeinas su- 
pyksta ir išeina visiems laikams pranašaudamas, kad savo žmonėms jis dar 
bus reikalingas naujam sampui, kanklėms ir šviesai kurti; jis nuplaukia 
varinėj valty tarp žemės ir dangaus, kur tikriausiai ir dabar tebėra, 
bet kankles ir savo didžias giesmes palieka žmonėms (475—512).— 

Baigiamoji giesmė (513—620) 


Marjata, duktė jauniausia, 
Namuose ilgai gyveno, 
Prie garbingo tėvo augo, 
Motinos troboj plušėjo. 
Pasaitus penkis sutrynė 

Ir šešis sudildė žiedus, 
Raktų blizgantį ryšelį 
Benešiodama prie juostos. 


Pusę slenksčio ji nutrynė 
Su margom sijonų klostėm, 
Pusę balkio ji nubraukė 

Su švelniom šilkų skarelėm, 
Pusę staktos nubružavo 

Ji rankogaliais plonaisiais, 

Nutrepūkojo grindis ji 
Savo kurpėm kietapadėm. 


Marjata, duktė jauniausia, 
Ta daili, maža mergaitė, 
Prisilaikė nekaltybės, 
Saugojo skaistybę savo. 
Mito ji gražiom žuvelėm 
Ir pušinio luobo duona, 
Neragavo ji kiaušinių, 
Gaidžiui vištą patrepenus, 
Ir avies mėsos nevalgė, 
Šiai po avinu pabuvus. 


Siuntė močia karvių melžti. 
Tai ir karvių melžt ji nėjo. 
Taip kalbėdama bylojo: 
„Šitokia kaip aš mergaitė 
Nepalies tešmens tos karvės, 
Kur su buliais šokinėjo, 

Jei neduos telyčios pieno, 
Jeigu nesimelš veršiukai“. 


Tėvas eržilą pakinkė: 

Į roges ji nesisėdo. 

Brolis atvedė kumelę, 

Tai mergaitė šitaip tarė: 
„Nevažiuosiu aš kumelėm, 
Eržilų nujodinėtom, 

Jei į ienas kumeliuko 
Mėnesinio neatvesit“. 


Marjata, duktė jauniausia, 
Vis mergaudama gyveno, 
Laikėsi jauna mergystės, 
Gėdinosi kasagalvė. 

Liko ji bandos ganyti, 
Prie ėriukų vaikštinėjo. 

Avys ganėsi po kalnus, 
Po kalvas ėriukai laigė: 
Ėjo pievomis mergaitė, 
Po alksnyną šokinėjo 
Aukso gegei bekukuojant, 
Berypuojant sidabrinei. 


Marjata, duktė jauniausia, 
Pasidairė, pasiklausė 

Ir ant uogienojų kupsto 
Įkalnėje atsisėdo. 

Šitokiais prabilo žodžiais, 
Šitaip tarė, taip kalbėjo: 

„Tai kukuoki, aukso gege, 
Tai rypuoki, sidabrine, 

Tai šnekėki, alvakrūte, 
Pasakyki, žemuogėle, 

Kiek aš vaikščiosiu vienplaukė, 
Kiek ilgai aš piemenausiu 

Po šiuos skynimus plačiuosius, 
Po miškus ir po krūmynus! 
Vasarą ar dvi aš vargsiu, 

Ar penkias, šešias ganysiu, 

Ar kentėsiu dešimt metų, 

Ar šią vasarą nepilną?“ 


Marjata, duktė jauniausia, 
Jau ilgokai piemenavo. 
Bloga gyvulius ganyti, 

Dar blogiau ganyt mergaitei: 
Kirmėlės po žolę raitos, 
Šmaižioja driežai kemsynėj. 


Šliaužė ne vingri gyvatė 

Ir ne driežas šmižinėjo. 

Rėkė uoga nuo kalnelio, 

Iš pievelės bruknė šaukė: 
„Eikš, mergyt, manęs nurėkšti, 
Raudonskruoste, nusiskinti, 

> Alvakrūte, nusibriaukšti, 
Variajuoste, nusiskobti, 

Kol dar sraigė nesuėdė, 

Kol gyvatė neprakando! 

Šimtas į mane žiūrėjo, 

Šiaip sau tūkstantis sėdėjo, 
Tūkstantis mergų ir bobų, 

O vaikų — tai jau be skaičiaus: 
Nieks nėra manęs palietęs, 
Niekas, vargšės, nėr nuskynęs“. 


90 


*5 Marjata, duktė jauniausia, 
Nužingsniavo trupučiuką, 
Pažiūrėt nuėjo uogos, 
Nusiskint raudonos bruknės 
Su minkštais piršteliais savo, 

100 Su gražiom, baltom rankelėm. 

Rado uogą ant kalnelio, 

Pievoje — raudoną bruknę: 

Iš paviršiaus — lyg ir uoga, 

„ Pažiūrėjus — lyg ir bruknė, 

105 Per aukštai — nuo žemės valgyt, 

Per žemai — nuo medžio skinti. 


Susirado pievoj brūzgą, 
Numušė ant žemės uogą. 

Ši nuo žemės pasikėlė!'*, 
Užsirabždino ant kurpių, 

O nuo kurpių, nuo odinių, 
Ant skaisčių mergaitės kelių, 
Nuo skaisčių mergaitės kelių 
Ritosi į margą sterblę. 


110 


"5 O iš ten — į diržo sagtį, 
Nuo sagties ant jos krūtinės, 
Nuo krūtinės — ant jos smakro, 
O nuo smakro — ant jos lūpų; 
Iš tenai į burną puolė, 

Ant liežuvio užsikorė, 
Nuo liežuvio šmaukšt į gerklę 
Ir į pilvą nugarmėjo. 


Marjata, duktė jauniausia, 
Nuo tos uogos papilnėjo, 
Pastorėjo, padrūtėjo, 

Nuo tos bruknės pariebėjo. 


Ji laisviau pradėjo rengtis, 
Ėmė juostos nejuosėti, 
Vaikštinėt slapčia į pirtį, 
Po patamsius slapstinėtis. 


Motina godojo, svarstė, 
Šitaip ir anaip galvojo: 

„Kas čia Marjatai nutiko, 
Kas vištelei pasidarė, 

Kad laisviau pradėjo rengtis, 
Ėmė juostos nejuosėti, 
Vaikštinėt slapčia į pirtį, 

Po patamsius slapstinėtis?“ 


Vaikas sumetė ištarti, 
Mažas pasakyt supaisė: 
„Štai kas Marjatai nutiko, 
Štai kas, vargšei, pasidarė: 
Per ilgai ji piemenavo, 
Per ilgai po bandą lakstė“. 


Ir nešiojo tą sunkumą, 
Svambų vidurių pilnumą, 
Tampė mėnesius aštuonis, 
Vaikščiojo visus devynis, 
O pagal bobutės skaičių 
Ir dešimto gerą pusę. 


Dešimtajam prasidėjus, 
Mergą sopuliai suspaudė: 

Pilvas baisiai sukietėjo, 
Veržti ir skaudėti ėmė. 


155 Motinos jinai paprašė: 
„Oi pakurk, motule, pirtį, 
Pataisyk man šiltą vietą, 
Šiltą kambarį parūpink 
Trumpai mergužėlės šventei !'*, 
160 Moteriškės vargadienei!“ 


Močia sumetė ištarti, 
Pasiklaust jinai supaisė: 
„Ak tu, velnio Hysio kekše! 
Kas toksai tave užtaisė? 

Ar nevedęs buvo vyras, 

Ar koksai apsipačiavęs?“ 


165 


Marjata, duktė jauniausia, 

Šitaip motinai atsakė: 

„Nei nevedęs buvo vyras, 
170 Nei koksai apsipačiavęs. 

Nuėjau uogaut ant kalno, 

Nusiskint raudonos bruknės, 

Paėmiau, atrodo, uogą, 

Ant liežuvio ją padėjau. 
5 Ji nuslydo man į gerklę 

Ir į pilvą nugarmėjo: 

Tai nuo to aš papilnėjau, 

Tai nuo to aš ir pastojau“. 


Savo tėvo ji paprašė: 

„Oi pakurk, tėveli, pirtį, 
Pataisyk man šiltą vietą, 
Šiltą kambarį parūpink, 
Kur nusiramintų vargšė, 
Mergina kančias iškęstų!“ 


185 Tėvas sumetė ištarti, 
Atsakyti jai supaisė: 

195 


200 


205 


210 


215 


„Eik šalin sau, paleistuve, 


Kuo toliau keliauk sau, kekše, 


Šlempink į meškos landynę, 
Akmeninį lokio urvą — 
Ten, ištvirkėle, vaikuokis, 


Ten gimdyk vaikus sau, kekše!“ 


Marjata, duktė jauniausia, 
Atvertė gudriai, atsakė: 
„Aš visai ne paleistuvė, 
Aš tikrai esu ne kekšė. 
Pagimdysiu aš galiūną, 
Savo genčiai kilnų vyrą, 
Kurs turės didžiulę valdžią 
Ir ant Veinemeino galią“. 


Jau bėda merginą spaudė. 
Kur jai eiti, kur nueiti, 
Kur pirties pasiprašyti? 
Žodį tarė, taip kalbėjo: 
„Pilte mano, mažutėle, 
Samdine geriausia mano! 
Paieškok pirtelės kaime, 
Pažiūrėk prie Saros upės, 
Kur palengvinimą rasčiau, 
Savo kančią iškentėčiau! 
Paskubėk surasti pirtį, 
Nes jau greit bus reikalinga!“ 


Piltė, ta maža tarnaitė, 

Žodį tarė, taip paklausė: 
„Tai pas ką pirties prašyti, 
Tai pas ką ieškot pagalbos?“ 


Marjata jai taip atsakė, 
Žodį tarė, taip kalbėjo: 
„Paprašyk pirties pas Ruotų, 


20 Tos pirties prie Saros upės!“ 

Piltė, ta maža tarnaitė, 

Paklusni išpildyt buvo, 

Neįsakoma atlikti, 

Nepagiriama krutėti — 
225 Puolė iš namų kaip dūmas, 
Į atšlaimą — tartum garas. 
Padurkus ranka sugriebus, 
Pasikaišiusi sijoną, 
Ji nubėgo, nuskubėjo, 
Tiesiai nulėkė pas Ruotų. 
Einant jai kalnai dundėjo, 
Kalvos suposi jai lekiant, 
Nuo pušų gurgučiai krito, 
Žvirgždas taškėsi į pelkes. 
235 Atlėkė į Ruotaus kiemą, 

Į jo gryčią atskubėjo. 


230 


Gryčioj Ruotus vienmarškinis 
Gėrė, valgė kaip didžiūnas, 
Užstalėj išsikėtojęs, 
20 Marškinius atsisegiojęs. 
Valgydamas Ruotus tarė, 
Riauktelėjo jis nuo bliūdo: 
„Ką, vargdiene, pasakysi? 
Ko, netikėle, atbėgai?“ 
245 Piltė, ta maža tarnaitė, 
Žodį tarė, taip atsakė: 
„Atlėkiau prašyt maudyklės, 
Tos pirties prie Saros upės, 
Kur ramybę vargšė rastų, 
20 Prieglobstį apsunkus gautų“. 
Tąsyk Ruotaus šeimininkė, 
Rankom šonų įsispfendus, 
Neskubėdama pakilo, 
Į viduraslį išėjo. 
35 Ir pati pasiteiravo, 


Penkiasdešimta giesmė 694 


Žodį tarė, taip kalbėjo: 
„Kam pirties tu klausinėji, 
Kam tu prieglobsčio maldauji?“ 


Piltė šitaip jai atsakė: 
260 „Marjatai pirties aš ieškau“. 
Tarė Ruotaus šeimininkė, 
Šitokiais prabilo žodžiais: 
„Kaime nėr laisvos pirtelės, 
Nėr pirties prie Saros upės. 
Tik yra pirtis kirtimuos, 
Tik arklių būda pušyne 
Pasileidėlei vaikuotis, 
Kekšei veislę suguldyti: 
Kai iškvėps ašvienis garo, 
Tai galėsite ir pertis!“ 


265 


270 


Piltė, ta maža tarnaitė, 
Atgalios greit pasileido, 
Nuskubėjo, nukurnėjo, 

O atbėgusi pasakė: 

„Kaime negavau maudyklės, 
Tos pirties prie Saros upės. 
Senė Ruotaus šeimininkė 
Žodį tarė, taip kalbėjo: 
„Kaime nėr laisvos pirtelės, 
Nėr pirties prie Saros upės. 
Tik yra pirtis kirtimuos, 

Tik arklių būda pušyne 
Pasileidėlei vaikuotis, 

Kekšei veislę suguldyti: 

Kai iškvėps ašvienis garo, 
Tai tada galės ir pertis!“ 
Štai kaip ji piktai atsakė, 
Štai kaip rūsčiai ji kalbėjo“. 

Marjata, duktė jauniausia, 
20 Tai išgirdus, verkti ėmė. 

Šitokiais prabilo žodžiais: 
„Prisieis ir vėl man eiti 
Kaip padienei darbininkei, 
Tartum vergei pasamdytai — 
Eiti į kirtimų kalną, 

Į pušyno lūžtvę vilktis!“ 


295 


Rankom padurkus sugriebus, 
Pasikaišius sau sijoną, 
Priedangai paėmus vantą, 
Minkštalapę pasispraudus, 

Ji nuėjo, nušlepsėjo, 

Pilvui skaudant nusvyravo 
Po pušyno aukštu stogu, 
Tapijo būdon ant kalno. 


30 


o 


305 Šitokiais prabilo žodžiais, 
Taip kalbėdama bylojo: 
„Eikš pagalbon, sutvėrėjau, 
Eikš, gerasis, man padėti 
Šitą sunkų darbą dirbant, 

310 Kietai valandai artėjant! 
Iš bėdos vaduok merginą, 
Moterį — iš pilvo dieglio, 
Kad nuo skausmo nenugeibtų, 
Nuo kančių nenusibaigtų!“ 


35 O atėjusi į vietą, 
Šitokiais prabilo žodžiais: 
„Tai iškvėpk, ašvieni, garo, 
Sušnopuoki, eržiliuke, 
Prikvėpuok čia šilto kvapo, 

30 Kūtę pirtimi paverski, 
Kad man, vargšei, palengvėtų, 
Kad pagalbos čia aš gaučiau“. 


Iškvėpė ašvienis garo, 
Sušnopavo eržiliukas 
325 Tiesiai į jos sunkų pilvą: 

Kur arklys tik sudvėsavo, 
Ten lyg garo būt užduota, 
Lyg vandens užpilta būtų. 


Marjata, duktė jauniausia, 
Mergaičiukė mažaiugė, 
Išsipėrė iki valiai, 
Pasišutino sau pilvą. 

Ir pagimdė ji berniuką, 
Ir paguldė ji nekaltą 
Kūtėje ant šieno glėbio, 
Arklio ėdžiose padėjo. 


Numazgojo savo sūnų, 
Drobės vystyklais suvystė; 
Pasiėmusi ant kelių, 
Vaiką sterblėje paguldė. 


Slėpė savo sūnaitėlį, 
Savo gražųjį augino, 
Savo aukso obuolėlį, 
Sidabrinį ramstį savo. 
Valgydino, glamonėjo, 
Ant baltų rankelių supo. 


Pasodino sau ant kelių, 
Paėmė į glėbį vaiką, 

Ėmė glostyti jam galvą, 
Plaukus jam šukuot pradėjo: 
Dingo vaikas jai nuo kelių, 
Iš jos glėbio jis prapuolė. 


Marjata, duktė jauniausia, 
Sielojos labai ir graužės. 
Puolė ji ieškoti vaiko, 
Savo mažo sūnaitėlio, 
Savo aukso obuolėlio, 
Sidabrinio ramsčio savo, 
Žiūrinėti jo po girnom, 


697 Penkiasdešimta giesmė 


360 Jo po rogėm dairinėtis, 
Po rėčiu sijoti miltams, 
Po rėčka grūdams seikėti, 
Tarp žolelių ir tarp medžių, 
Tarp žolynų visokiausių. 


35 Daug dienų ieškojo vaiko, 
Savo mažo sūnaitėlio 

Po kalnynus, po eglynus, 
Po kelmynus, po viržynus, 
Aliai viržį apžiūrėjo, 
Išgriozdė kiekvieną krūmą, 
Kadagių šaknis iškrapštė, 
Medžių šakeles aplaužė. 


37 


o 


Eidama toliau, galvojo, 
Susirūpinus žingsniavo: 
Žvaigždę kelyje sutiko. 

Ji nusilenkė tai Žvaigždei: 
„Dievo tvariny, Žvaigždele! 
Gal žinai, kur mano vaikas, 
Mano mažas sūnaitėlis, 
Mano aukso obuolėlis?“ 


375 


380 


Atsakyt Žvaigždė mokėjo: 
„Nors žinočiau — nesakyčiau. 
Juk tai jis mane sutvėrė, 
Į vargų dienas išleido 

385 Šalčiui spiginant žverblėti, 
Tamsoje aukštai mirgėti“. 


Eidama toliau, galvojo, 
Susirūpinus žingsniavo 

Ir Mėnulį susitiko. 

Ji nusilenkė Mėnuliui: 
„Dievo tvariny, Mėnuli! 
Gal žinai, kur mano vaikas, 
Mano mažas sūnaitėlis, 
Mano aukso obuolėlis?“ 


39 


o 

35 Mėnuo atsakyt mokėjo: 

„Nors žinočiau — nesakyčiau. 
Juk tai jis mane sutvėrė, 

Į vargų dienas išleido 
Vienišą nakčia budėti, 

O paskui miegot per dieną“. 


Eidama toliau, galvojo, 
Susirūpinus žingsniavo, 
Saulę kelyje sutiko. 

Ji nusilenkė tai Saulei: 
„Dievo tvariny, Saulele! 
Gal žinai, kur mano vaikas, 
Mano mažas sūnaitėlis, 
Mano aukso obuolėlis?“ 


Saulė jai gudriai atsakė: 
„Aš pažįstu tavo sūnų! 

Tai jisai mane sutvėrė, 

Į geras dienas išleido 

Aukso drapanom skambėti, 
Sidabriniais rūbais skimbčiot. 


Aš žinau, kur tavo vaikas, 
Kur dabar sūnelis tavo! 

Tavo mažas sūnaitėlis, 

Tavo aukso obuolėlis 

Lig juosmens įklimpęs pelkėj, 
Ligi pažastų — smėlynėj“. 


Marjata, duktė jauniausia, 
Pelkėse sūnaus ieškojo. 
Susirado vaiką pelkėj, 

Į namus parsigabeno. 


Augo Marjatos sūnelis, 
Didelis, gražus užaugo. 
Nieks jo vardo nežinojo, 
Nieks pašaukt jo nemokėjo. 

Motina gėle vadino, 
Svetimi vadino slunkium. 


Krikštytojo jam ieškojo, 
Pašlakstytojo jam dairės. 
Senis krikštyt jo atėjo, 

Virokanas — pašlakstyti. 


Senis šitaip prakalbėjo, 
Šitaip tarė, taip bylojo: 
„Aš nekrikštysiu užburto, 
Užvarduoto nešlakstysiu, 
Kol ištirsim, išgvildensim, 
Ką toliau su juo daryti“. 


Kas ištirtų, išgvildentų, 
Kas teisėjas vaikui būtų? 
Senas, rimtas Veinemeinas, 
Burtininkas amžinasis, 
Ėmės tirti ir gvildenti, 
Pasišovė būt teisėjas. 


Senas, rimtas Veinemeinas 
Šitaip nutarė, nusprendė: 
„Jeigu vaikas pelkėj gimė, 
Jei iš uogos prasidėjo — 
Reikia jį padėt ant žemės, 
Paguldyt ant uogų kupsto 
Ar nunešt atgal į pelkes, 
Galvą pagaliu sutraiškyt!“ 


Tas dviejų savaičių vaikas 
Veinemeinui taip atsakė: 
„Ech tu, seni nelaimingas, 
Vargeta apsimiegojęs! 
Neprotingai tu nusprendei, 
Nuteisei tu neteisingai! 

Už kur kas didesnę kaltę, 
Už kur kas kvailesnį darbą 

Nenešė tavęs į pelkes, 
Pagaliu galvos nedaužė, 
Kai tu užstatei jaunystėj 
Savo motinos vaikelį, 
Gelbėdamas savo galvą, 
Išsipirkdamas gyvybę. 


Nieks tavęs nenugalavo, 
Nieks nenunešė į pelkes, 
Kai tu pats jaunystėj savo 
Daug merginų nudaigojai, 
Po giliom bangom prigirdei, 
Juodame dumble prapuldei 


Ir pakrikštijo tas senis, 
Virokanas ir pašlakstė 
Jį Karelijos karalium, 
Žemės ir valstybės sargu. 


Ir užpyko Veinemeinas, 
Užsigavo, susigėdo. 
Nužingsniavo jis, nuėjo 
Ant plačiųjų jūrų kranto. 
Ėmė čia jisai giedoti, 
Paskutinįkart Žžodžiuoti: 
Išgiedojo vario valtį, 
Uždengtą varinį laivą. 


Sėdosi į laivo galą, 

Leidosi į plačią jūrą“. 

O išplaukdamas pasakė, 
Iškeliaudamas taip tarė: 
„Greitai pasibaigs šis laikas, 
Dienos keisis ir mainysis, 

Vėl aš būsiu reikalingas, 

Vėl paieškomas aš būsiu, 
Kad padirbčiau naują sampą, 
Kad kankles jums padaryčiau, 
Kad išgelbėčiau mėnulį, 


17344 

Kad saulutę išvaduočiau, 
Nes be saulės, be mėnulio 
300 Nebebus pasauly džiaugsmo“. 
Šitaip taręs, Veinemeinas 
Nuplaukė per plačią jūrą, 
Variniu laivu nutolo, 
Vario valtim nusiyrė, 
Kur į dangų žemė kyla, 
Kur dangus į žemę leidžias. 


505 


Ten jisai ir apsistojo, 

Ten sustabdė savo laivą. 

O žmonėms kankles paliko, 
Suomijai stygas jis davė, 

Tautai — amžiną linksmybę, | 
Jos vaikams — didžiąsias giesmes.''' 


510 


* 


Laikas jau užčiaupti burną, 
Metas jau pririšt liežuvį, 
Laikas baigti savo giesmes, 
Skambesį jų nuslopinti. 
Reik ir arkliui pailsėti 

Ilgą kelią nukeliavus, 
Atsiėda dalgio plienas, 
Vasaros žoles šienavęs, 
Sulėtėja vandenėlis, 

Upės vingulį pribėgęs, 
Gęsta, pleinėja ugnelė, 
Visą ilgą naktį degus; 
Kaipgi giesmei nepavargti, 
Kaip nestabtelėti dainai, 
Visą vakarą giedojus, 

Nuo saulėlydžio dainavus? 

Taip esu girdėjęs kalbant, 


330 Šitaip porinant, taip renčiant: 

„Nors krioklys ir smarkiai bėga, 
Bet vanduo jo nesibaigia — 
Taip ir geras giesmininkas 
Visko išgiedot negali. 

Nuotaika geresnė lieka, 

Kai daina laiku nutrūksta“. 


Taip ir aš, matyt, jau baigsiu, 
Taip, matyt, ir aš jau liausiuos. 
Giesmes kamuolin suvysiu, 
Jas į grįžtę suvyniosiu, 
Klėtyje aukštai padėsiu, 
Kaulo velkėm užvelkėsiu, 
Kad iš ten jau neišeitų, 

Kad per amžius neištrūktų 
Man burnos neatidarius, 
Kakarinės neatvėrus, 

Man dantų neatidengus, 
Nepajudinus liežuvio. 


Kas iš to, kad aš giedočiau, 
Kas iš to, kad daug dainuočiau, 
Po kiekvieną slėnį krykščiau, 
Suokčiau kiekvienam eglyne! 
Jau nebėr gyvos motulės, 
Nebėra senosios mano, 
Nesiklauso jau brangioji, 

Tų giesmių nebesimoko: 
Klausosi manęs eglaitės, 
Mokosi pušų šakelės, 

Tik berželių šakos glosto, 
Pritaria man tik šermukšniai. 


Mažas netekau motulės, 
Palikau be motinėlės, 

Lyg arimuos vyturėlis, 
Tartum strazdas akmenyne, 
Kad kaip vyturys čiulbėčiau 

Ir kad švilpaučiau kaip strazdas 
Svetimos globėjos valioj, 
Savo pamotės malonėj. 
Ji mane išvijo, vargšą, 

30 Negailėdama išvarė 
Prie vėjuotos gryčios sienos, 
Prie šiaurinės namo pusės, 
Kad mane ten vėjas plaktų, 
Kad šiaurys mane kapotų. 


375 Ir išklydau, vyturėlis, 
Išėjau, vargus paukštelis, 
Po pasaulį, silpnas, klaidžiot, 
Po žemelę plūdinėti; 
Pažinau kiekvieną vėją, 

30 Piktą viesulo staugimą, 
Spragaty drebėt išmokau, 
Šalty pripratau raudoti. 


Daug tokių jau atsirado, 
Daug dabar tokių priviso, 
*85 Kas piktai mane apšaukia, 
Įžūliu balsu aprėkia. 
Vienas keikia mano kalbą, 
Kitas mano balsą peikia, 
Smerkia, kad per garsiai giedu 
*0 Ar kad per ilgai dainuoju, 
Kad netikusiai aš ulbu, 
Iškraipau žodžius ir giesmes. 


Tad prašau, gerieji žmonės, 
Nelaikykite už bloga, 

3 Kad aš, vaikas, taip giedojau, 
Mažas, taip prastai čirškėjau! 
Aš giedoti nesimokiau, 
Nelankiau mokslingų vyrų, 
Negavau iš šono žodžių, 

000 Giesmei sakinių iš tolo. 

Kai kiti tuo tarpu mokės, 

Aš namuos turėjau likti, 
Savo motinai padėti, 

Jos pašonėje laikytis. 

Mokytis namie reikėjo, 
Klėties ankštoje palėpėj, 

Prie triūslios motulės verpstės 
Ar prie brolio ant skiedryno, 
Kai buvau dar mažas vaikas, 
Kai apdriskęs aš bėgiojau. 


Kaip ten būtų, kaip nebūtų — 
Nutiesiau vėžes aš dainiams, 
Šakeles tankmėj aplaužiau, 
Pravaliau, parodžiau kelią. 
Čia tas kelias prasidėjo, 

Čia pramintas buvo takas 
Didesniems nei aš giedoriams, 
Išmoningesniems dainoriams, 
Kur išauga iš jaunimo, 

Iš tautos gelmių iškyla. 


Pabaiga 

EPAS IR JO ŽMONĖS 


„Kalevala“ — vienas gražiausių žodinės liaudies kūrybos paminklų pasaulinėje 
literatūroje. Tai žemdirbių, žvejų, medžiotojų ir dainių epas, išsaugojęs ligi mūsų 
dienų daugybę pirmykštės gimininės bendruomenės bruožų, šlovinantis darbą, 
išmintį ir meną. Žavi „Kalevalos“ demokratizmas — jos herojai ne kokie dievai ar 
pusdieviai, ne karaliai ir ne kruvinais žygiais pagarsėję riteriai, o paprasti žmonės, 
kurie skiriasi iš kitų nebent sumanumu, darbštumu, optimizmu, patirtimi. Čia ga- 
lingesnis ir labiau gerbiamas tas, kuris daugiau moka, supranta, žino, atsimena, kuris 
geriau sugeba išreikšti tai, ką mato gamtoje ir jaučia savo sieloje, kuris pajėgia žo- 
džiais kurti naują tikrovę — išgiedoti saulę, mėnulį, išdainuoti roges ar valtį. Su 
panašia žodžio galia susiduriame gal tik Biblijoje, dar viename kitame mite (Orionas, 
Orfėjas). Vaizdžiai tariant, „Kalevala“ ne kalavijo, skydo ir ieties, o arklo, irklo ir 
kanklių epas. Tiesa, ir jo herojai kartais turi griebtis kardo, tačiau pakelia jį tiktai 
kovodami dėl sampo, saulės ir mėnulio — to, kas, jų nuomone ir įsitikinimu, pri- 
klauso visiems, 

Knygos pavidalu pasauliui senasis epas pirmą sykį pasirodė 1835 m. Pilnas jo 
pavadinimas buvo „Kalevala, arba senos Karelijos giesmės apie suomių liaudies 
senovę“ ir sudarė jį 12078 eilutės, paskirstytos į 32 giesmes (runas). Tai buvo vadi- 
nama „mažoji Kalevala“. Visą šį liaudies kūrybos lobį per eilę metų surinko paprastas 
kaimo gydytojas Elijas Lenrotas (Elias Lūnnrot, 1802— 1884). Knyga išėjo vos 300 
egzempliorių tiražu ir pardavinėjama buvo ištisą dešimtmetį: tautinio atgimimo lai- 
kotarpis Suomijoje buvo dar tik prasidėjęs, ir labai nedaugelis suvokė „Kalevalą“ 
kaip nacionalinio genijaus pasireiškimą. Europoje tuo metu galutinai įsitvirtino 
romantizmo ideologija ir estetika, nukreipusi visų žvilgsnius į liaudies kūrybą — ji 
buvo renKama, tyrinėjama, perkuriama. Matyt, bendros orientacijos veikiamas, 
Lenrotas keletą kartų keliavo po Kareliją ir užrašinėjo iš liaudies dainininkų giesmes 
apie išmintingąjį Veinemeiną, nagingąjį kalvį Ilmariną, apie margadangtį sampą ir 
kovą dėl jo su tamsos ir šalčio šalimi — Pohjola. Daugiausia ir vertingiausių giesmių 
surinkęs, kaip pats tvirtina, Vuokiniemio parapijoje Pamaryje (dabar — Kareli- 
jos ATSR, Kalevalos rajonas). Latvajarvio sodžiuje Šiaurės Karelijoje Lenrotas 
užtikęs be galo talentingą dainininką Archipą Pertuneną, iš kurio užrašęs apie šešias- 
dešimt giesmių. Tais laikais būta daug panašių dainininkų, jie buvo gerbiami, maloni- 
nami ir kviečiami į šventes, pasilinksminimus, šiaip įvairius žmonių subuvimus. Pa- 
prastai giedodavo dviese — giesmiavedys ir pritarėjas, susėdę vienas prieš kitą, susiėmę 
už rankų ir linguodami pagal giesmės ritmą. „Susiimkime už rankų / Ir susikabinkim 

pirštais“,— sakoma „Kalevalos“ pradžioje (I 21—22)'. Šių eilučių autorius Suomi- 
joje buvo „susiėmęs už rankų“ su profesionaliu „Kalevalos“ atlikėju Sampu Ulmo- 
nenu, tačiau tai jau buvo tik egzotika. Tuo tarpu Lenrotas, užtikęs epinę liaudies 
poeziją dar gyvą, toliau rinko ir tvarkė ją, naudojosi kitų užrašytais tekstais, kruopš- 
čiai statydamas „didžiąją Kalevalą“. Pagaliau rūpestingai suformuotas 50 giesmių 
(22795 eilučių) karelų ir suomių liaudies epas Suomijoje buvo išleistas 1849 m. 
Lenrotas tiesiog išėmė jį iš liaudies lūpų. Net ir kompozicijos idėją, tam tikrus jos 
rėmus sakosi nusiklausęs: „Mes sekėme ta tvarka, kuria seni žmonės pasakojo apie 
Veinemeino darbus, taip pat tuo, ką jie patys galvojo apie nuoseklią giesmių eilę“. 
Taigi, skaitydami „Kalevalą“, turime su dėkingumu galvoti apie šimtus bevardžių 
liaudies dainininkų, kurie ne tik pateikė Lenrotui turtingiausią poetinę medžiagą, 
bet ir patys, mėgindami jungti atskiras giesmes į ciklus, tarsi pakuždėjo jam mintį 
pastatyti iš jų nacionalinio epo rūmus. Reikia pasakyti, kad pirmoji „Kalevalos“ 
redakcija gerokai stokojo kompozicinės darnos ir vientisumo, giesmės iro į atskirus 
siužetus, jiems tarsi trūko rišamosios medžiagos. Matyt, kad čia bus pakenkęs ir 
Lenroto užsimojimas „ištirpinti“ epe įvairiausių žanrų liaudies kūrybą: šalia pagrin- 
dinių epinių giesmių panaudota nemaža lyrinių, gausu užkeikimų, sueiliuotų pasakų 
motyvų, patarlių ir priežodžių. 

Antroji „Kalevalos“ redakcija gerokai didesnė už pirmąją. Ji esminiai pasipildė 
išbaigtu giesmių ciklu apie Kulervą — dabar šis veikėjas iškilo kaip ketvirtas „Kale- 
valos“ herojus. Ryškesnę kompozicinę vienovę Lenrotui pavyko sukurti ir giesmėse 
apie Leminkeiną. Yra atvejų, kai, siekdamas vieningos siužetinės linijos, epo sudary- 
tojas sujungė į vieną pasakojimą kelias giesmes, arba atvirkščiai — vienos liaudies 
giesmės (runos) siužetą išdalino kelioms epo giesmėms (pavyzdžiui, giesmę apie 
sampą). Pagaliau Lenrotas ir pats prisipažino, kad ten, kur buvo reikalinga, jis pri- 
kūrė atskirus epizodus sujungiančių eilučių. Jos beveik visos „Kalevalos“ tyrinėtojų 
suregistruotos, 0 mums čia svarbu pabrėžti epo sudarytojo vaidmenį, jo milžinišką 
darbą, gerą literatūrinį skonį, gilų liaudies kūrybos supratimą. Reikia sutikti su žymiu 
karelų ir suomių epinių giesmių tyrinėtoju A. R. Niemiu (beje, daug nusipelniusiu ir 
lietuvių folkloristikai): „Jeigu žiūrėsime į „Kalevalą“ kaip į vieningą kompozicine 
prasme poezijos kūrinį — tai čia į ją bus įdėta žymi Lenroto darbo dalis, bet jeigu 
pažvelgsime į atskirus jos epizodus — tai čia beveik viskas bus liaudies“ *. 

Nelengva nustatyti „Kalevalos“ giesmių amžių. Šiaip ar taip, jų pradžia turėtų 
siekti VII šimtmetį, kai karelų ir suomių giminės atsikraustė į Karelijos sąsmauką. 
Toli nuo didžiųjų Europos kelių, tarp neįžengiamų girių, istorija tarsi sustojo — 
ilgam užsikonservavo gimininė bendruomenė su savo natūraliu ūkiu, animistine 
pasaulėžiūra, burtais ir prietarais, papročiais ir morale. Giminė yra ta socialinė ir 
kultūrinė terpė, kurioje gyvena „Kalevalos“ herojai. „Savo giminę nurodyk“,— rei- 
kalauja jie, sutikę nepažįstamą. „Iškristi iš giminės“ — jiems reiškia mirti, giesmę jie 
vadina „giminės daina“. „Nepamils tavęs, vaikeli, / Sario giminė didžioji“ (XI 71— 
72),— graudena motina Leminkeiną, kai šis ruošiasi pirštis Kiulikei. Joukahaino 


' Romėniški skaitmenys čia ir toliau nurodo giesmę, o arabiški — cituojamas 
eilutes. 

? Escees B. A. WcTopuueckKe OCHOBh! Kapeno-bHHCKoro 3noca. M.—JI., 1960, 
KH. 2, Cc. 14. 


3 Ten pat, p. 23. 

motina, pasirodo, visą amžių troškusi „imt į žentus Veinemeiną“ (III 534) — garsios 
giminės giedorių. Aišku, Kalevo giminė, turėdama tokius vyrus kaip Veinemeinas su 
Ilmarinu, galėjo būti ir garsi, ir garbinga. Tarp atskirų giminių ar jų grupių, be 
abejo, kildavo nesutarimų ir konfliktų, kuriuos tekdavo spręsti jėga. Kaip tik tokia 
Kalevalos ir Pohjolos giminių kova įsuka ir senojo epo siužetą. Liaudies 
dainių sąmonė suteikė šiai kovai visuotinesnių bruožų — ji vyksta dėl šviesos ir 
džiaugsmo, dėl visų žmonių gerovės: kaleviečiai juk siūlo taikiai pasidalinti sampą, tą 
nesantaikos šaltinį. Reikėtų manyti, kad humanistinis konflikto reikšmingumas, jo 
etinė vertė padėjo ir pačioms giesmėms išlikti liaudies atmintyje. 

Kalevalos visuomenėje nėra turtingų ir vargšų, dar neįvykęs ir darbo ryškesnis 
pasidalinimas — herojai aria, žūklauja, medžioja, prižiūri galvijus, mezgasi tinklus, 
dirbasi valtis. Išsiskyręs tik kalvio amatas — jau mokėta išgauti geležį iš balų rūdos. 
Dažnai minimas kardas, kirvis, peilis, tačiau Joukahaino strėlių antgaliai dar iš 
sakingo medžio (VI 50). Žemės apdirbimo kultūra irgi primityvi — toliau lydiminės 
sistemos nenueita. Zylė pamoko Veinemeiną, kad miežiai nesudygs, „Jeigu miško 
neiškirsi, / Jo ugnim nesunaikinsi“ (II 256—257) — tokia pirmykštės žemdirbystės 
pradžia. Žemė, kaip ir galvijų banda, priklauso bendruomenei, visai giminei. Giesmėse 
ne sykį maišomas arklys su elniu, arba elnias vadinamas kumeliuku — taigi pradėtas 
kinkyti elnias. Kaip didelę naujieną Joukahainas apreiškia: „Aria šiaurėje su elniais“ 
(III 168), tačiau šita žinia jau nenustebina Veinemeino. Pastabesnis skaitytojas ras 
daugiau detalių, charakterizuojančių materialinę „Kalevalos“ kultūrą ir žmonių 
santykius, būdingus gimininei bendruomenei, atkreips dėmesį į tai, kad jau prasidėjęs 
šios.bendruomenės irimas: juk ir Leminkeinas, ir Ilmarinas turi seserų, tačiau nesiperša 
joms, o keliauja žmonų ieškoti į Pohjolą, į kitą giminę — vadinasi, vedybos giminės 
viduje jau buvo uždraustos. Matome, kaip pirmykštė gimininė bendruomenė atsiveria 
platesniam pasauliui, auga jos patirtis, gausėja įspūdžių — materialinių ir dvasinių, 
o visa tai laužo santykius ir papročius jos viduje, keičia gyvenimo būdą ir 
mąstyseną. Herojus, pabuvęs-pakeliavęs milžino Vipuno viduje, grįžta praturtėjęs 
valties statybai reikalingais žodžiais, kitaip tariant, parsineša iš savo kelionės kažką 
naujo. Kiekvienas susidūrimas su atšiauria gamta ar priešiška Pohjola kiekvienąsyk 
ko nors išmoko Kalevalos žmones. Liaudies dainiai, sudėję visa tai į giesmes, tartum 
garsiuosiuose uolų piešiniuose išsaugojo ligi mūsų dienų gimininės bendruomenės 
gyvenimo vaizdus, spinduliuojančius poezija, pirmykšte išmintimi, civilizacijos nesu- 
ardyta žmogaus ir gamtos vienove. 

Tačiau „Kalevalos“ atmintis siekia dar giliau: jos šaknys remiasi į matriarchatą, jo 
liekanų dar apstu senajame epe. Giminystės ryšiai čia nusakomi pagal motinos liniją, 
pagrindinis veikėjas Veinemeinas — betėvis, „Oro dukros išnešiotas, / Ilmatarės 
pagimdytas“ (I 343—344). Leminkeinas — taip pat motinos sūnus. Yra aptikta 
senų giesmių, neįėjusių į „Kalevalos“ tekstą, kur į Veinemeiną dar kreipiamasi kaip 
į moterį. Vėlesnėse giesmėse, nugalėjus patriarchatui, jau įsakmiai pabrėžiama, kad 
jis — „barzdotas vyras“. Epo herojai paprastai motiną klausia patarimo: „Geras 
mano tėvo protas, / O motulės dar geresnis“ (III 52—53),— sako Joukahainas, 
tačiau ne visada klauso jos ir, žinoma, pakliūna į bėdą. Rasti gyvą motiną — tai tas 
pat, kaip ir rasti savo giminę, jos šaknį. Tik žinia apie motinos mirtį sujaudina Kuler- 
vą, tik ją aprauda, tik už ją keršija. Žinią apie tėvo, brolio, sesers mirtį jis sutinka 
ramiai: „Jeigu mirė, tai jau mirė“ (XXXVI 171). Ir pati Pohjolos šeimininkė yra 
matriarchato liekana, tačiau epas jau vertina ją neigiamai. Galima galvoti, kad ir 

kaleviečių kova prieš ją, be viso kito, yra jau įsitvirtinusio patriarchato žygis prieš 
paskutinį matriarchato bastioną. 

Taigi nė vienas Europos tautų epas neturi tokios „Socialinės atminties“. Šia 
prasme „Kalevala“, nors atsiradusi vėliau, yra senesnė net už „Iliadą“ su „Odisėja“. 
Čia glūdi neįkainojama jos vertė ir reikšmingumas. 

Stebina senųjų dainių sugebėjimas kurti žmonių paveikslus, spalvingus, indivi- 
dualizuotus herojus. Ryškiausias tarp jų, be abejo, Veinemeinas, pranokstantis visus 
išmintim, žiniom, sugebėjimais, patirtimi. Pastovūs jo epitetai — senas, rimtas. Senas, 
nes nuo jo prasidėjo Kalevalos žemė. Rimtas, nes niekada savo žiniomis nesigiria, 
piktam jų nepanaudoja, kiekvieno darbo ar žygio imasi gerai jį apmąstęs. Tai pirmasis 
Kalevalos žemdirbys, rūpestingai ruošiąs sėjai lauką, maldaująs žemės ir dangaus 
šeimininkų palaimos miežių pasėliui ir, kaip tikras valstietis, einąs aplankyti savo 
javo, pažiūrėti jo augimo. Nepralenkiamas, sakytume — talentingiausias epo giesmi- 
ninkas, jis šviečia kuklumu. „Koks čia iš manęs giedorius“, — sako jis pagyrūnui 
Joukahainui (III 137). Bet kai supykęs užgieda — žemė sudreba, uolos per pusę 
plyšta. Žiniom galingas Veinemeino giedojimo menas, tų žinių gilumu. Jis remiasi, jei 
taip galima pasakyti, tradicija, estetine liaudies patirtimi — ne veltui senovinių, jau 
užmirštų giesmių ieškoti vyksta pas mirusį milžiną Anterą Vipuną. Nesigviešia jis 
ir svetimo gero — arklių, valties, laukų ar javo stirtų: „Savo laukas man geresnis, / 
Savo stirtos man mielesnės“ (III 438—439). Nebylia, kantria meile jis prisirišęs prie 
savo neturtingos žemės, ilgisi jos svetur atsidūręs. Veinemeinas viską moka ir sugeba — 
jis ir žvejas, karys ir muzikantas, jis, ligoms užpuolus, gydo savo žmones pirtyje 
„tepalais devyniažoliais“. Tai ir suprantama: pirmykščio, natūralaus ūkio sąlygomis 
herojus turėjo būti devynių amatų meistras. Nesutinkame Veinemeino tiktai prie galvijų 
ir negirdime jo kaukšint kūju kalvėje — todėl, kad gyvulininkystė buvo moterų 
priežiūroje, o prie žaizdro ir priekalo jau plušo nepralenkiamas kalvis Ilmarinas. 

Veinemeinas sumanus, narsus savo giminės vadas, moko ir gina ją, vadovauja jos 
kovai su Pohjola. Ištikus bėdai ar nelaimei, jis pataria, padrąsina, suranda išeitį. Kaip 
kiekvienas žmogus, jis ir klysta, klysdamas kaupia patirtį: pralaimėjęs piršlybose 
Ilmarinui, uždraudžia seniams geisti jaunos gražuolės ir jai pirštis (XIX). Tokiu būdu, 
matyt, ir buvo kuriamas liaudies moralinis kodeksas, bendro gyvenimo normos ir 
papročiai. . 

„Kalvio galvą suodžiai klojo, / Pelenai pečius jo dengė“ (XVIII 219—220),— 
sakoma apie kitą „Kalevalos“ herojų, mažakalbį darbštuolį kalvį Ilmariną. Tai arti- 
miausias Veinemeino draugas ir pagalbininkas, jo paveikslu šlovinamas nagingas ir 
darbštus žmogus, išmanantis savo amatą, įsimylėjęs jį. Kartu netiesiogiai pabrėžiama ta 
reikšmė, kurią, išmokus apdoroti geležį, įgavo pirmykštėje visuomenėje kalvio žaizdras. 
Ilmarinas, galima sakyti, dainuoja daiktais, kuriuos jis sukuria. Kaip tvirtina epas, jis, 
tarytum mitologinis graikų kalvis Hefaistas, yra „nukalęs dangų“, „išlenkęs orui 
dangtį“. Tačiau pagrindinis ir svarbiausias Ilmarino kūrinys — stebuklingasis sampas, 
dėl kurio ir užverda kova su Pohjola — tamsos ir šalčio šalimi. Kokių tik nebūta šito 
mįslingo įvaizdžio aiškinimų! Pats epas kalba apie sampą kaip apie visuotinės gerovės 
šaltinį ir įsivaizduoja jį lyg kokį savaeigį malūną, kurio „Vienas šonas miltus mala, / 
Antras šonas druską mala, / Pinigus trečiasis pila“ (X 414—416). Kada Ilmarinas 
kala jį, tai Žaizdre vienas po kito pasirodo lankas, laivas, karvė ir arklas. Nesunku 
suprasti, jog tai pagrindinių ano meto visuomenės ūkininkavimo formų — medžiok- 
lės, žūklės, gyvulininkystės ir žemdirbystės — simboliai. Tačiau nė vienas jų nepaten- 

kina kalvio, ir, tik sumetęs juos atgal į žaizdrą, jis pagaliau pamato gimstant sampą — 
organišką visų jų lydinį, kūrinį, išreiškiantį gimininės bendruomenės žmogaus gamybinį 
polifonizmą ir, žinoma, liaudies svajones įveikti visus gyvenimo nepriteklius kokio nors 
stebuklingo įrankio pagalba. E. Lenrotas viename laiške cituoja seno epinių giesmių 
pateikėjo žodžius apie sampą — „tai turbūt visa žemė“ — ir suranda tokio aiškinimo 
patvirtinimų samių kalboje. Sampui, materialinės gerovės gamintojui, „„Kalevaloje“ 
teprilygsta paties Veinemeino kūrinys — dvasinės gerovės šaltinis, stebuklingas, amžinas 
džiaugsmas — kanklės. Jų ir likimas vienodas: ir sampas, ir kanklės nuskęsta jūroje, 
grumiantis su niūriąja Pohjola. Tačiau ir skirtumas didelis: Ilmarinas nepajėgia nukalti 
naujo sampo, o tuo tarpu Veinemeinas iš beržo sutveria naujas kankles — visų 
žmonių džiaugsmui ir laimei, Kalevalos dvasinių lobių kūrybai. 

Kiti du „Kalevalos“ vyrai — Leminkeinas ir Kulervas — nieko ypatingo savo 
giminei nesukuria, tačiau epas atsimena juos: pirmąjį, vėjagalvį — už jo lengvabūdiš- 
kumą ir karingumą, už nepaprastus jo meilės nuotykius Sario saloje, antrąjį — už 
kraujo kerštą. Tiesa, Leminkeinas pasirodo esąs supratingas jūreivis: kilus audrai, 
pritaiso laivui šonlentes — „Kad per viršų bangos neitų“ (XLII 555). Nejauga į epo 
visumą tragiškas Kulervo paveikslas: nedalyvauja jis herojų žygiuose, jokiam darbui jis 
netinka. Suvokiame jį kaip aklą keršto įrankį, tamsią, grėsmingą jėgą, kuriai, atlikus 
savo paskirtį, telieka baigti gyvenimą savižudybe. Tai gerai atskleidžia pirmykštį 
egzogamijos paprotį, pagal kurį buvo reikalaujama susidoroti su tais, kas sueidavo 
į intymius santykius su giminaitėmis: jis turėdavo arba bėgti, arba nusižudyti. Kulervo 
giesmių ciklas (XXXI-— XXXVI) liudija neigiamą liaudies požiūrį į brolžudiškus karus, 
tarpusavio rietenas ir pjautynes. Tai, matyt, ir galėjo būti pagrindiniai argumentai 
Lenrotui, įtraukiant šį ciklą į antrąją „Kalevalos“ redakciją. 

Kalevalos žemė apgyventa darbščių, sumanių ir taikių žmonių. Sutinkame juos 
kasdieninius savo darbus dirbančius, matome vestuvėse besilinksminančius, girdime 
aimanuojančius ligoms ir nelaimėms ištikus. Jų širdys atviros draugystei, džiaugsmui, 
gėriui. O ypač — muzikai ir dainai. Kada Veinemeinas, iš lydžio žandikaulių pasidaręs 
kankles, užgrojo — „Verkė jaunas, verkė senas“ (XLI 177). Visa, kas gyva, susirenka 
klausytis kanklių, net ir saulė su mėnuliu — estetinio išgyvenimo mastą ir gilumą epas 
matuoja viso pasaulio įvairove ir jo darna. 

Pabrėžtinas epo Žmogaus betarpiškas, broliškas santykis su gamta. Lyg su gerais 
kaimynais, jis kalbasi su saule, mišku, lietumi, vėju... Teisingai pastebi pirmasis „Kaleva- 
los“ vertėjas į lietuvių kalbą Adolfas Sabaliauskas: „Visas jėgas, su kuriomis žmogus 
susiduria, laiko gyvomis, veikiančiomis, turinčiomis išmonę ir valią“*. Jis meldžia jų 
palankumo, grasina, priekaištauja, prašo jų pagalbos ar patarimo, dažnai vadindamas 
šeimininkais — kaip senus savo pažįstamus, su kuriais galima susitarti. Visa tai aiškinti- 
na ne tik žemu materialinių-techninių jėgų lygiu, bet ir ypatinga epo žmogaus dvasine 
struktūra, jo pasitikėjimu žodžio galia. Nuo čia jau tik vienas žingsnis iki „burtagies- 
mių“ (o plačiąja prasme — poezijos) kūrimo. Gausi ir turtinga epo metaforika kaip tik 
ir remiasi pačiu seniausiu tikėjimu žmogaus ir gamtos giminingumu, tapatybe. Todėl 
reikia gyventi geruoju su viskuo, kas yra, neužrūstinant žemės, girios, ežerų ir upių 
šeimininkų grobuonišku plėšrumu. Priverstas nudobti lokį, puldinėjantį Kalevalos 
bandą, Veinemeinas ilgai jį garbsto ir malonina, įtikinėdamas: „Tai ne aš tave nudėjau: / 
Pats tu iškritai iš medžio“ (XLVI 110— 111). Koks gražus ir dvasingas šitas pirmykščio 
žmogaus pagrindinis ekologinis principas, koks aktualus jisai šiandien! 


* Kalevala. K., 1922, p. IX. 

Senųjų dainių mąstymas buvo konkretus, paremtas aplinkinio pasaulio daiktais ir 
reiškiniais. Tad ir jų poetika remiasi pirminėm vaizdingumo priemonėm — paralelizmu, 
hiperbole. Tačiau kokių įspūdingų rezultatų čia pasiekta! Sakysime, vestuvėms Pohjo- 
loje pjaunamas jautis — toks didelis, kad „kregždė nuo vieno rago / Dieną skrisdavo lig 
kito“ (XX 27—28). Arba vėl — Pohjolos gryčia tokia didelė, kad „Kertėje šuva ims 
loti — / Tarpdury jo neišgirsi“- (XX 125—126). Kai kurios metaforos suprantamos 
tiktai pasitelkus to meto realijas. Štai kalviui Ilmarinui užduodamas darbas — suarti 
gyvačių lauką. Prisiminus, kad lydiminėje žemdirbystėje nukirstų medžių ir krūmų plo- 
tas pirmiausia būdavo nuleidžiamas ugnimi, o po to ariamas, galima įsivaizduoti, kad 
epo herojui pavedamas suarti dar neužgesęs, „neataušęs“ laukas, kur, vėjeliui pūstelėjus, 
pašokdavo didesni ir mažesni liepsnos liežuviai — tikros ugninės gyvatės. Yra „Kaleva- 
loje“ įvaizdžių, raktas į kuriuos amžiams bėgant pasimetė. Bet meninė jų vertė išliko — 
tokia jau poetinės kalbos ypatybė, kad vaizdas ilgainiui atsiskiria nuo savo realaus 
pagrindo ir gyvena savarankiškai. 

Taip šiandien plačiai ir savarankiškai gyvena karelų ir suomių liaudies epas. 
Išversta į daugelį kalbų, „Kalevala“ įaugo į pasaulinę kultūrą kaip nuostabus, 
nepakartojamas žodinės liaudies kūrybos paminklas su unikalia socialine atmintimi. 

Į lietuvių kalbą „Kalevalą“ pirmasis mėgino versti Liudas Gira, 1913 m. „Vaivo- 
rykštės“ pirmoje knygoje išspausdinęs vertimo fragmentą. Tačiau visą epą pirmasis 
išvertė ir 1922 m. išleido poetas, lietuvių liaudies dainų rinkėjas bei tyrinėtojas 
Adolfas Sabaliauskas. Šių eilučių autorius 1972 m.— taigi lygiai po penkiasdešimt- 
mečio — paskelbė naują senojo epo vertimą, kuris, vėl peržiūrėtas bei patobulintas, 
ir publikuojamas šioje knygoje. 


1984 JUSTINAS MARCINKEVIČIUS 

PAAIŠKINIMAI 


„Kalevala“ versta pagal R. Siukijaineno rusišką pažodinį iš suomių kalbos, 
vertėjas taip pat naudojosi poetiniais jos vertimais į rusų, lenkų ir latvių kalbas. 

Redaguojant ir aiškinant „Kalevalą“, buvo remtasi šiais leidiniais: Kalevala. Runot 
1—25, runot 26—50. Karjala-kustantamo Petroskoi, 1981; Kalevala. Kaunas, 1922; 
LGnnrot E. Le Kalevala. Librairie Stock, Paris, 1931; Kalewala. B. I—II. Verlag 
Schneider L., Berlin; Kalevala. Ludowa Spėtdzielnia Wydawnicza, Warszawa, 1980, 
Kanesana. XynoxecTBeHHaa AnTepaTypa, MockBa, 1977; Krohn K. Kalevalastudien. 
I—VI. Helsinki, 1924—1928; Haavio M. Mitologia finska. Panstwowy Instytut 
Wydawniczy, Warszawa, 1979; Mudbi Hapoxos Mupa. I— II. CoseTckaa 3HuMKAONeAMA, 


Mocxsa, 1980, 1982. 
Tikriniai „Kalevalos“ vardai vertimo tekste transkribuoti pagal Lietuvių kalbos 


komisijos nustatytas tikrinių vardų transkripcijos taisykles, tačiau, atsižvelgiant į 
ankstesnį „Kalevalos“ vardų perteikimą lietuvių kalba, į vertimo eilėdaros galimybes, 
taip pat į „Lietuviškąją tarybinę enciklopediją“, kai kurie vardai pateikiami sutrum- 
pinti: Ilmarinen — Ilmarinas, Joukahainen — Joukahainas, Lemminkainen — Lemin- 
keinas ir t. t. 

Paaiškinimuose glaustai komentuojama būtiniausiai aiškintinos teksto vietos, 
motyvai, realijos, nesileidžiant į platesnį mitologijos, etnografijos dalykų ir išsamesnį 
giesmių genezės, lokalizacijos komentavimą. Aptariant „Kalevalos“ giesmių šaltinius, 
vartojamas mūsų folkloristikoje įprastas „runos“ terminas. Aiškinami žodžiai ar eilutės 
tekste žymimi skaitmeniu eilės tvarka, taip pat arabiškais skaitmenimis (be žodžio 
„eilutė“) nurodomos aiškinamos eilutės kiekvieno komentaro pradžioje. Giesmės 
paaiškinimų tekste rašomos romėniškais skaitmenimis. 


PIRMA GIESMĖ 


' 21—22. Susiimkime už rankų / Ir susikabinkim pirštais...— Kalbama apie runų 
atlikimą tokiu būdu: du vyrai — giesmiavedys ir pritarėjas — susėda vidury kam- 
bario prieš vienas kitą apžergę suolą, kad liestųsi keliai, susikabina už rankų ir, 
linguodami pagal ritmą, gieda; pradeda giesmiavedys, pritarėjas įstoja eilutės gale 
ir abu unisonu ją užbaigia; paskui pritarėjas kiek pakeista melodija, pridėdamas 
kokį žodį, pakartoja tą eilutę vienas, o giesmiavedys padeda jam užbaigti eilutės 

galą. Tokio runų atlikimo piešinius randame A. R. Niemio knygoje „Kalevalan 
selityksia“ (1910), taip pat naujausiame E. Lenroto dainų rinkinio „Kanteletar“ 
leidime (1984). Tačiau, kaip nurodo K. Kronas, praeityje runos susiėmus už rankų 
buvo atliekamos gana retai, labiau šiaurinėse srityse. Be to, pasak jo, giedamos buvo 
tik lyrinės ir epinės runos, o maginės — sakomos, natūraliai akcentuojant žodžius. 
47—50. Jau paseno žodžiuos sampas, / ..Su išdaigom — Leminkeinas.— Norima 
pasakyti, kad runose apdainuojami dalykai išnyksta, pasimiršta, tik jos pačios 
lieka gyvuoti. 

111—112 ir toliau. Ilmatarę, oro dukrą, / Prašmatniai gamta sukūrė.— „Mažojoje 
Kalevaloje“ pasaulio sukūrėjas — Veinemeinas, kurį vėliau Lenrotas pakeitė „van- 
denų motule“ (suom. vein emoinen),ir tuo būdu naujasis pasaulio sukūrimo 
vaizdas atitolo nuo biblinio. 

135. Vėjas įpūtė nėštumą...— Tai — senos maginės runos motyvas. 

138—140. Sunkiai pilną pilvą nešė, / „Šimtmečius septynis vilko...— Taip ilgai 
trunkantis nėštumas — mitinis perdėjimas, tyrinėtojų siejamas su Veinemeino 
epitetu „senas“. 

203—204. Vandenų motulės kelį / Tarp melsvų bangų surado...— „Mažojoje 
Kalevaloje“ antis susisuka lizdą ant Veinemeino kelio. 

225—228. Tie kiaušiniai nuriedėjo, / ..Ir į skiauteles suskilo.— Panaudotas mi- 
tiškas pasaulio kiaušinio poetinis simbolis, paplitęs Europoje, Artimųjų Rytų 
tautose, Indijoje ir kt. 

ANTRA GIESMĖ 


Šioje giesmėje Lenrotas sujungė tris runas: apie medžių sėjimą, ąžuolo nuvertimą 
ir apie palaimintų miežių pasėlį, kur pats Veinemeinas neminimas. 


235. Vienas miežis vis nedygo...— Šiaurės Suomijoje ir Karelijoje greičiau pri- 
bręstantys miežiai buvo pagrindiniai sėjami javai. 

296—330. Aukso sėklą, brangų grūdą / Visagalio pirštais sėju, / ...Bešvyluojantį 
pasėlį. — Magiški sėjėjo žodžiai, kad javai geriau sudygtų ir augtų. 

“9 361. Atlėkė raiba gegutė...— Gegutė suomiams — laimę nešantis paukštis. 


e] 


TREČIA GIESMĖ 


Tai giesmė apie Veinemeino ir Joukahaino varžybas. Jai Lenrotas panaudojo ne 
tik šį runų siužetą, bet ir kitų runų, tarp jų, maginių, taip pat dainų motyvus, patarles 
ir kt. 


'! 187. Tu kalbėki apie pradžią...— Turima galvoje daiktų, reiškinių kilmė (pradžia), 
nes tik ją Žinant galima juos valdyti žodžiais, kitaip sakant, burtais (plg. VIII 255). 
Karelijoje ir Suomijoje tikėjimas žodžio magija buvo giliai įsišaknijęs, paplitę 
burtai ir užkeikimai. Dėl to ir „Kalevaloje“ taip gausu įvairių maginių formulių. 

'* 261. Eikime kardų matuoti...— Prieš stojant į dvikovą buvo paprotys matuoti kar- 
dus. Tas, kurio kardas būdavo ilgesnis, pradėdavo dvikovą. 

3 471. Ant dainų akmens prisėdo.— Norėdami sustiprinti burtų galią, suomių ir 
lapių burtininkai atsisėsdavo ant akmens. 

'* 551. Aš verkiu kasų gražiųjų...— Senovėje suomių, kaip ir lietuvių merginos, 
plaukus nešiodavo supintus į kasas ir ant galvos susuktus, tik suomės vaikščiodavo 
vienplaukės; per vestuves plaukus nukirpdavo, galvą apgaubdavo nuometu, kurį 
reikėdavo nešioti. 


KETVIRTA GIESMĖ 


Šios giesmės pagrindu Lenrotas paėmė lyrinę runą, ją papildydamas kitų dainų 
motyvais ir pabaigoje pridurdamas atskirų dainų, o jos heroję sutapatino su Jouka- 
haino seserimi Aina. 


!5 207—208. Kaip pusnis kalvos paūksmėj, / Kaip vanduo šulny giliausiam.— Vadi- 
nasi, kaip netirpstantis sniegas ir netekantis vanduo — šaltas, nykus. 

'9 428. alvakrūtė..— Tai — merginos, pasipuošusios krūtinę alavo sagtimis, epitetas 
(suom. tinarinta), vartojamas „Kalevaloje“. 

'' 488. Trys gegutės, trys auksinės.— Į Ainos epizodą įterptas trijų gegučių motyvas 
yra giminingas lietuvių karo dainos „Per tiltą jojau“ analogiškam motyvui. Pasak 
A. R. Niemio, šį motyvą turinti daina, Lenroto užrašyta Karelijoje su iškreipta 
pabaiga, (489 —504) pas suomius bus atėjusi tarpininkaujant rusams. (Niemi A. R. 
Lietuvių liaudies dainų tyrinėjimai.— Mūsų tautosaka. VI. K., 1932, p. 269) 


PENKTA GIESMĖ 


Giesmės pagrindą sudaro daina apie žuvies-mergelės gaudymą. Lenrotas Žuvį- 
mergelę sutapatino su Aina. 


'Š 212. Kad gyva motulė būtų...— Kalbama apie Veinemeino žemišką motiną, prieš- 
taraujant I giesmėje pavaizduotam jo gimimui. Manoma, kad šis ir panašūs priešta- 
ravimai atsirado Lenrotui jungiant bei derinant įvairius runų variantus, motyvus, 
atskiras dainas ir kt. 


ŠEŠTA GIESMĖ 


„Mažojoje Kalevaloje“ vaizduojama, kad Veinemeiną peršauna lapis, bet ne Jou- 
kahainas. Vėliau Archangelsko gubernijoje ir Rytų Karelijoje buvo užrašyta runų 
apie Joukahainą, kaip apie Veinemeino varžovą, ir Lenrotas šį herojų priešpastatymą 
perkėlė į „didžiąją Kalevalą“, bet runose jis nelaikomas lapiu kaip „Kalevaloje“ 
(23—24). 


* 48. Prisidrožė daug triplunksnių...— Kad strėlė būtų taiklesnė, prie jos pritvirtin- 
davo tris erelio plunksnas. 

177. Mėlynajam girių briedžiui...— Remiantis runų pateikėjais, Veinemeinas 
Jodinėjęs mėlynuoju elniu; tuo tarpu šioje vietoje jis — arklio metafora. 


20) 


SEPTINTA GIESMĖ 
Giesmė paremta ne vienu šaltiniu: runa, kur žadamas sampas, užrašyta Archan- 
gelsko gubernijoje, ir įvairių dainų motyvais. 

*! 169. Louhė, Šiaurės šeimininkė...— Pirmykštė Louhės gyvenama vieta buvusi ne 
Pohjoloje (Šiaurėje), o Vuojoloje, Gotlando saloje; ir ji buvusi ne laplandietė, o 
Gotlando kunigaikštienė. 


AŠTUNTA GIESMĖ 
Giesmė sudaryta jungiant įvairias runas. 


22 1.-3. Šitai Pohjolos mergelė, / ...Ant vaivorykštės sėdėjo..— Manoma, kad toks 
Louhės dukters vaizdavimas — Lenroto išmonė. 

* 187. Jau upe tekėjo kraujas...— Ši ir tolesnės eilutės siejasi su runomis apie Kristaus 
mirtį, kur vaizduojamas tarsi kalnų krioklys srūvantis kraujas. 


DEVINTA GIESMĖ 

** 29 — 266. Pats žinau aš plieno kilmę, / ...Kraujo versmę atidarė, / Kunkuliuojančią 

atvėrė.— Geležies pradžios (kilmės) nusakymas. 

2 33. Senis Ukas, sutvėrėjas...— Priešingai negu I giesmėje, čia pasaulio sukūrimo 
vaizdas siejasi su bibliniu. 

20 271—342. Ak tu, geležie varguole, / ...Kai kvailai jos vaikas elgias.— Geležies 
užkeikimas. 

" 343 —416. Jau gana tau, krauje, bėgti, / „Mano rūbų neaplietų.— Magiška 

formulė kraujavimui sulaikyti. 

381—382. Tais didžiai sausringais metais, / Metais gaisro visagalio.— XVIII a. 

buvę be galo sausringi metai ir baisiai degę miškai. 

2 507 —516. „Aš judu ne savo kūnu, / „Tai kūrėjo dar gražesnės“.— Magiška apsisau- 
gojimo formulė. 

9 539 —546. „Tvarslai — šilkas sutvėrėjo, / „Kad luošumas neištiktų!“ — Magiški 
žodžiai tvarstant žaizdą, kad viskas laimingai klotųsi. 


m 


28 


DEŠIMTA GIESMĖ 


Šios, kaip ir sampo pagrobimą apdainuojančių giesmių (XXXIX, XLII, XLII), 
pagrindą sudaro runos apie sampą, kurios buvo giedamos kalendorinių švenčių metu. 
Manoma, kad Lenrotas sampo kalimą pavaizdavo geležies kilmės ir auksinės nuotakos 
giesmių pavyzdžiu (IX, XXXVII). 


*! 325—390. Lankas iš ugnies išlindo, / ...Įmetė atgal į žaizdrą.— Pasak K. Krono, 
prieš sampo nukalimą vaizduojamus keturis daiktus — lanką, laivą, karvę, plūgą, 
atitinkančius keturis svarbiausius verslus (medžioklę, žvejybą, gyvulininkystę, 
žemdirbystę), Lenrotas paėmė iš įvairių šaltinių (beje, lanku jis pakeitė kardą, 
nukertantį kasdien po galvą). 


VIENUOLIKTA GIESMĖ 


Giesmė atsirado sujungus dvi runas, panaudojus kai kurių dainų motyvus, kai ką 
paėmus iš kitų „Kalevalos“ giesmių. 

* 22. Sario saloje...— S aari — suom. sala (orig. Saaren neiti— Salos mer- 
gaitė). 

141. Čia vaikai...— Kalbama apie merginas. 

203—204. Griebė Kiulikę į važį, / Į roges mergaitę stvėrė...— Atsispindi nuotakų 
vogimo paprotys. Jas vogdavo tada, kai jaunikis negalėdavo tėvui užsimokėti už 
būsimą žmoną. 

262—272. Daug turiu namie aš karvių, / ...Pašaro nereikalauja.— Pašaipiai kal- 
bama apie nesamas karves, jas vadinant, kaip įprasta Suomijoje, uogų vardais. 


43 


G. 

DVYLIKTA GIESMĖ 


3 31—32. Skalbk man marškinius, mieloji, / Nuoduose juodų gyvačių...— Taip 
buvo daroma, kad marškiniai sustandėtų ir atlaikytų smūgius bei dūrius. 

7 148. Ant uolos pliki susėdę...— Minimas lapių burtininkų paprotys. Jie visiškai 
nusirengdavo manydami, kad drabužiai gali būti kieno nors užburti. 

* 209—212. „Tik tada žus Leminkeinas, / „Kai iš šepečio pliaups kraujas..“ — Suo- 

mių ir kitų tautų folklore, ypač pasakose, paplitęs motyvas; koks nors pasakos 

veikėjo daiktas (sakysim, kardas ir pan.) šitaip praneša apie jo mirtį. 

217—226. Ruošėsi jisai ir taisės, / ...Nepabūgs išmoningiausių.— Atseit jo burtai 

bus galingesni. Panaudota vykstančio piršlėmis jaunikio magiški žodžiai, kurių 

griebiamasi norint apsisaugoti. 

** 237—240. Tarpdury po stogo gegnėm / Prie vartelių paskutinių.— Prieš 

kelionę kiekvienoj vietoj buvo prašoma dievus globos. Kaip nurodo A. Sabaliauskas, 

kartys suomių pirkiose palubėje būdavo „visokiems tikslams: ir drabužiams pa- 

džiauti, ir duonai džiovinti, nes suomiai kepa plonas apvalias duonas su skyle vidury 

ir, sumaustę ant karties (šatros), džiovina palubėj; paskui, kai sudžiūsta, išneša į 

klėtį (svirną)... Esti kelios kartys (grėdai) šalimais, — čia laiko dervas“. (Kalevala, 

p. 406) 

255—296. „Kilkit, karžygiai, iš žemės / ...Kad jų kardas juos nudobtų!“ — Magiški 

žodžiai prašant apsaugos. 

* 315—316 ir toliau. Lengvapėdis Leminkeinas / Nuvažiavo nubildėjo...— Plg. 
VIII 219—270. 

* 373—378. „Hysi, tu nutildyk šunį, / Kol pro šalį pravažiuosiu!“ — Šuns užbūrimas, 

kad jis liautųsi lojęs. 

432. Be daiktų jo stebuklingų...— Burtininko daiktai — žirklės, peilis, skiltuvas, 

žiupsnelis kapų žemės ar numirėlio kaulas ir kt. 


3 

TRYLIKTA GIESMĖ 


Ši giesmė, vaizduojanti Leminkeino piršlybas, siejasi su giesmėmis apie Ilmarino 
piršlybas (plg. XVIII, XIX), taip pat su runa apie gotų pirklį Liūlikį, paskelbta „mažo- 
joje Kalevaloje“ (tuo tarpu šioje giesmėje Liūlikis — slidžių meistras), remiasi kitais 
šaltiniais. 


* 75—76. Ūdros kailio vertos lazdos, / O lankeliai lapės kailio.— Senovėje suomiai 
ir karelai mainams vartodavo kailius. Suomiškai pinigas — r ah a — reiškia ir 
kailį. 

* 129. Skuosdamas pro Pohjos klėtis...— Lapių klėtys, kuriose laikoma mėsa, gana 
primityvios — aplink vieną stulpą pastatytos palapinės. 

* 259—270. Lengvapėdis Leminkeinas / ..Šitokiais kalbėjo žodžiais: / „Niekados 
jau neikit, vyrai...“ — Šios moralizuojančios eilutės priskiriamos Lenrotui. 


KETURIOLIKTA GIESMĖ 


* 47—48. Leiski savo auksui bėgti, / Leisk sidabrui savo skuosti..— Kalbama apie 
miško žvėris, šiuo atveju — apie briedžius. 

“? 65. Visai bandai prižiūrėti...— Mielikės banda — visi žvėrys. 

* 102—104. Miško lobių šeimininkės / ..Skurliais apsiskarmalavę.— Atseit miške 
nėra medžiojamų Žvėrių. 

1 167—172. Saule švietė eglių šakos, / ...Pabalės — tirpytu sviestu.— Užuomina 
apie laikus, kai miške buvo pilna medžiojamų žvėrių. 

?2 201. Jei tvora pastotų kelią...— Suomių ir karelų laukai buvo aptverti karčių 

tvoromis, todėl jos dažnai pastodavo kelią. 

33 221—230. Atskubėk čia keistis auksu, / „Jeigu nėr su kuo mainytis.— Medžiotojų 
magiška formulė: miško deivei siūloma aukso ir sidabro auka, kad ji už tai gausiai 

 atsilygintų Žvėriena. 

** 253 —264. „Girios viešpatie ir pone, / ...Kad purve nesusiteptų!“ — Magiška aukoji- 

mo formulė po laimingos medžioklės. 

?8 282. Žirgo gaudyti išėjo...— Analogiškas tramdytino žirgo ieškojimo motyvas — 
ir XXXIX giesmėje (129—140). 

* 395—406. O piemuo šlapiakepuris, / ...Prie šventų vandens verpetų.— Vaizduo- 
jama įsižeidusio piemens kerštas (žr. XII 484—504): jis tyko prie Tuonelos Le- 
minkeino, kaip ir pavyduolis Joukahainas Veinemeino (žr. VI). Leminkeino, taip 
pat analogišką islandų sagų Balderio mirties motyvą, tyrinėtojai sieja su legenda 
apie Kristaus mirtį, bet, kita vertus, jis primena senovės mitus apie mirštantį ir 
prisikeliantį dievą. Ko gero, tokio motyvo atsiradimas karelų ir suomių runose buvo 

sąlygojamas šių abiejų šaltinių. 

* 407 —408. Tad ištraukė jūros angį, / Nendrę iš vandens išrovė...— Kalbama ne 
apie tikrą angį, o apie garlę (cicuta virosa) — vandens augalą, naudotą buriant. 

* 423—424. Nežinau angies aš žodžių, / Nendrės užvarduot nemoku.— Atseit 
nemoka užkalbėjimo įkirtus gyvatei, bet veikiausiai tai suprastinta ne tiesiogine 
prasme, o kaip nemokėjimas „vandens angies“ kilmės (pradžios) runos. 


PENKIOLIKTA GIESMĖ 


Šioje giesmėje Lenrotas rėmėsi Archangelsko karelų runomis ir legendomis apie 
kūrėją (Kristų) ir jo motiną (motinos rauda, sūnaus ieškojimas ir kt.). 


?? 198. Oi tu, kalvi Ilmarinai.— Manoma, kad Leminkeino motinai pagelbstintį kalvį 
Ilmarinu bus pavadinęs Lenrotas. 

* 285—294. Varnas kalbant ją girdėjo. / „Kad išaugtų į banginį.— Leminkeino 
atgaivinimu netikintis varnas — Lenroto išmonė, nes analogiškoje runoje abejoja 
upė. 

*' 315—376. „Gyslų moterie dailioji, / ...Vieną sąnarį prie kito!“ — Tai — gyslų su- 
mezgimo burtažodžiai. 

62 591 —602. Iš vandens vandenė gimė, / ...„Bangos atnešė į žemę.— Gyvatės užkal- 
bėjimas, minimas XIV giesmėje (423—424). Kitose maginėse runose gyvatė kildi- 
nama ne iš Sjojatarės, o iš Hysio spjaudalų. 


SEšIOLIKTA GIESMĖ 


Giesmėje Lenrotas panaudojo vieną karelų runą, vaizduojančią Sampsą Peler- 
voiną, kaip medžio laivui ieškotoją, ir kitą, vaizduojančią Joukamoiną (Joukahainą), 
Ilmariną ir Veinemeiną, ieškančius laivui medžio. 


63 115. Jis trijų pritrūko žodžių...— Jei sako maginę runą pašaliniams girdint, bur- 
tininkas praleidžia kokią nors vietą arba ją pakeičia: trūkstant nors ir kelių žodžių, 
kito lūpose burtai netenka galios. 

** 293—296. Senas, rimtas Veinemeinas / Į puodelį pažiūrėjo...— Vaišinimą alumi 
su kirmėlėmis ir kitokiais ropliais Lenrotas greičiausiai paėmė iš XXIX giesmės 

"apie Leminkeiną. 

334. O drabužiai jo budėjo.— Atseit, užbūrus Žmogų, drabužiai liko neužburti 
(orig.: vyras guli, drabužiai budi). 


SEPTYNIOLIKTA GIESMĖ 


Lenrotas giesmei pasirinko senesnę runos versiją, kurioje vaizduojama, kaip 
Vipunas praryja Veinemeiną, be to, panaudojo kitų runų motyvus. 


66 523—526. Nevalia pradingti žodžiams / „Su žiniūnais pasibaigti.— Reiškiama 
mintis, kad joks burtininkas mirdamas negali nusinešti savo magiškų žodžių į kapą: 
Jei gyvens jų Žodžiai, ir jie patys liks nemirtingi. 

*' 627—628. Taip be kirvio gimė laivas, / Be skiedrelės atsirado.— Atseit laivas 
atsirado žodžio magijos — burtų dėka. 


AŠTUONIOLIKTA GIESMĖ 


Šioje, taip pat XIX ir XXXVIII giesmėje vaizduojama Veinemeino ir Ilmarino 
piršlybos. 


6 29—40. „Nusileisk į valtį, dieve, / „Atvirų bangų platybėm!“ — Magiškas kreipi- 
masis išplaukiant, kad sektųsi kelionė. 


2 42. Sutemų, nakties mergelė...— Taip apibūdinama labai darbšti mergina — su 
„ tamsa kelianti ir vėlai vakare vis dirbanti. 
“V 158. Lygiagalvių vyrų mūšin...— Greičiausiai norima pasakyti, kad mūšio lauke 


visi lygūs, atseit mūšis sulygina galvas. 
"| 289— 290. Nulaužtais per vėtrą medžiais, / Nugriautais griaustinio stuobriais.— 
Senovėje buvo tikima, jog vėjo ar griaustinio parversti medžiai ypač tinka pirčiai. 
'? 395—398. Pakabink ant rogių lanko / Šešetą skambių gegučių, / Žvėrelius parišk 
septynis...— Pasak K. Krono, paukšteliai ar žvėreliai ant rogių lanko reiškia lakš- 

tingalas (orig. siniotusta atitinka vestuvinių dainų siso-otusta arba 
ingrų sisov a — lakštingalą). 


“3 569—570. Jei vanduo pradės sroventi, / Tai ilga taika mūs laukia.— Paprastai 


vandens lašėjimas susijęs su jaunikio ateitim, o Lenrotas šį simbolį pavertė taiką 
pranašaujančiu ženklu ir toliau (577—578) pakeitė medumi, paimtu iš maginės 
runos. 


“* 643 —644. Niekados anksčiau mergaitės / Neparduodavo už auksą...— Šiose 


eilutėse — naujesnių laikų pažiūrų atgarsiai. 


DEVYNIOLIKTA GIESMĖ 


"> 40—46. Tu tada man pažadėjai, / „Būt vištelė prie pašonės..— Tokių pažadų 


„Kalevaloje“ anksčiau nebuvo — plg. X 441—462. 


"** 78—90. „Dievo sutverta gyvate! / „Geležies kruša sutvatins“.— Tai — burtažo- 

džiai, kurių griebiasi Ilmarinas, norėdamas nubaidyti gyvates. 
311. Uko juosta — vaivorykštė. 


"Š 355. Vaikas asloj užgiedojo...— Vaikas, kaip teigia Sabaliauskas remdamasis 

Lenrotu, išreiškiąs viešąją nuomonę. Be to, tai ir runų stiliaus ypatybė: vaiko lūpo- 
mis byloja liaudies išmintis, jos patirtis — atseit išsakomi dalykai aiškūs net kūdikiui. 
Nuo čia prasideda vestuvių dainos, kurios, vietom nutrūkdamos, tęsiasi iki XXV 
giesmės. Tuo tarpu giesmė apie Ilmarino piršlybas nutrūksta ir toliau tęsiama tik 
XXXVIII giesmėje. 


DVIDEŠIMTA GIESMĖ 


17—118. Ganėsi Karelų žemėj, / Suomijoj penėjos veršis, / ..Sarijolos didžiai 
puoltai.— Lenrotas, vaizduodamas pasiruošimą vestuvių pokyliui, panaudojo ir dainą 
apie didįjį jautį. Ji užrašyta ir Leminkeino runų cikle, ir atskirai, o XVIII a. pa- 
skelbta kaip pasakojamoji užkalbėjimo dalis. Manoma, kad ją sukūrė viduramžiais 
katalikai vakarų suomiai, pašiepdami stačiatikius savo kaimynus karelus, kurie 
ilgai laikėsi pagoniškų papročių ir aukojo jaučius. 

139—424. Verdamas alus iš miežių...— Pasakojimas apie alaus (suom. olut) 
kilmę — maginė „pradžios“ runa, pasak tyrinėtojų, sietina su Šventraščio mergele 
Marija, kuri įkūnijama Osmotarės ir Kapos asmenyje. Šioje runoje galima įžvelgti 
ir tam tikrą sąsają su lietuviais: labai primena lietuvišką „alų“ pats žodis olut, 
be to, čia vaizduojamas alaus darymas panašus į lietuvių. 

153—158. Laimės senis miežį sėjo...— Pasakojimas remiasi runa apie palaimintų 
miežių pasėlį. Jos dalis panaudota II giesmėje (237—378). 

512. Ir užminkė daug šustinio...— Šustiniu verčiamas suomių žodis talkkuna. 
Sabaliauskas pateikia šio valgio aprašymą: „avižų arba miežių grūdus, arba abiejų 
kartu, sumaišydavę, išvirdavę, išdžiovindavę, piestoj nugrūsdavę ir paskui rupiai 
ar nesmulkiai maldavę; tuos miltus, pridėję vandens, kad ir šalto, ir druskos, valgyda- 
vę; ypač mėgdavę imti su savimi į kelionę“. (Kalevala, p. 409) 

DVIDEŠIMT ANTRA GIESMĖ 


49—50. Eik, parduotoji mergele, / Suderėtoji vištele! — Šiose eilutėse galima 
įžiūrėti pirktinių vestuvių papročio atgarsį. 

121— 122. Kiemas bus žingsniu ilgesnis, / Slenkstis bus rąstu aukštesnis...— Per- 
keltine prasme pasakoma, kad jaunoji, grįžusi pasisvečiuoti į tėvų namus, ras viską 
pasikeitus. 

259— 261. Šešuras išlojos šluotom, / Valkėmis iškeiks anyta, / Svainis barsis durų 
slenksčiais...— Atseit jaunamartė bus laikoma menka, nepaslanki, ją visi žemins. 
328. Tiesiai pragaran ją veja.— Tai yra keikia, siunčia į pragarą. 

499— 506. Triskart šį pavasarėlį / ...Kėlėsi jisai nuo laužo / ...Šakos drabužius jo 
valė.— Pabrėžiamas jaunikio darbštumas: jis nakvojo miške prie laužo, kad galėtų 
anksti rytą toliau imtis darbo. 


DVIDEŠIMT TREČIA GIESMĖ 


8. Tai pamokys našlaitėlę...— Jaunoji čia ir toliau vadinama našlaitėle, nes turi pa- 
likti tėvų namus. 
149. Susilenkus eik per kūtę...— Karelų ir suomių kūtės ir klėtys buvo labai žemos, 


jose žmogus tegalėjo vaikščioti susilenkęs. 

224— 230. Šventos tų šermukšnių šakos, / ...Savo jaunąjį mylėti. — Sermukšnis — 
Kalevos medis, jis minimas ir kitose „Kalevalos“ giesmėse. Jo šakos su uogomis 
buvo skaudžios rykštės. 

301. Rėčką pakreiptą pamačius...— Atseit joje mažai belikę vandens. 

397 —398. Virk iš vieno miežio grūdo, / Pusę pliauskos tesudegink.— Jaunamartė 
mokoma būti taupi. 

405—406. Vaikščioki dažnai į pirtį / Miežių daigliaus pažiūrėti...— Salyklas pap- 
rastai buvo daiginamas pirty (Lietuvoje — trobos kertėje, palovyje, ant krosnies, 
jaujoje ir kitur), nes šilumoje miežiai greičiau sudygdavo. 

495 ir toliau. Paklausyk, sesule mano! — Senės daina taip pat priklauso vestuvinėms 
dainoms. 

499. Kai lyg vyturio klausiau jo...— Atseit vyro nuotaika keičiasi kaip vyturio 
giesmė. 


DVIDEŠIMT PENKTA GIESMĖ 


51. Ar mergelę sau augina...— Pašiepiama jaunikio laukimas, kol nuotaka paaugs 
ar pasidarys kūningesnė. 

136—154. Ženk per rusvąjį atšlaimą, / ...Po gražiuoju gryčios stogu.— Jaunoji 
supažindinama su jaunojo namų aplinka. 

219. Sveiks, mėnuli, sveiks, karaliau...— Manoma, kad tai jaunieji: mėnulis — 
jaunoji, karalius — jaunikis. 

227. Nuvyniok šilkų dangojus...— Prašoma, kad jaunikis nugaubtų jaunajai 
galvą. 

245— 266. „Ką tu čia, brolau, vežiesi! / ... Brazda krežy stačiaausės/“ — Jaunąją 
pajuokianti vestuvinė daina, ypač jeigu jos dovanos svečiams nepatinka. Toliau 

(469 —666) senasis Veinemeinas apdainuoja šeimininką, šeimininkę, piršlį, svočią 
ir svečius. 

"9! 430. Tralialiuoja šienabačiai...— Kad būtų šilčiau, lapiai į batus prisidėdavo 
šieno. 

"2 614. Už naujos pilies...— Nauja pilis — Novgorodas. 

"93 667—672. Nebrangus sidabras buvo / ..Tos puotos kviestinių šlovei.— Atseit 
svečiai gavo brangių dovanų. 


DVIDEŠIMT ŠEŠTA GIESMĖ 


Giesmėje toliau tęsiamas Leminkeino ciklas, turintis ryšį su XX giesmės pabaiga. 
Čia ir XXVII giesmėje Lenrotas panaudojo trijų runų siužetus apie šį herojų. 


14. Paslapčia nuo jo puotauja.— Vadinas, jo nepakvietė. 

> 93—96. Šitai čia kvietimas mano, / „Tai šveitrusis kalavijas. — Manoma, kad tai 
Lenroto įterpinys. 

128—132. Ant kalvos — ugnies erelis: / ..„Atėjūno neprašyto.— Ugnies erelio 
motyvas, kilęs iš maginių runų, galimas daiktas, susijęs su senoviniu paukščio žai- 
bų valdovo vaizdiniu. 

257— 266. Štai anąsyk... / Aš ariau angių dirvoną, / ...Rankos jų taukais taukuo- 
tos.— Pamirštama, kad anksčiau tą darbą dirbo Ilmarinas (plg. XIX 91—94). 
633—670. Požemių juoda gyvate / ...Geležies kruša išplūkęs.— Gyvatės tramdy- 
mas, pagrįstas magine runa. 

695—758. Spjovė Sjojatarė jūron, /..Štai kilmė šlovinga tavo.— Maginis 
gyvatės kilmės (pradžios) nusakymas. 

DVIDEŠIMT SEPTINTA GIESMĖ 
"9 I8. Į viduraslį tuoj žengė...— Paprastai svečias stovėdavo prie durų, kol 
šeimininkas jį pakviesdavo toliau. 
23—24. Sveikas būk, čia atkeliavęs! / Už pasveikinimą ačiū! — Kadangi šeimi- 
ninkas nekviesto svečio nesveikino, Leminkeinas sveikina save pats ir pats sau 
atsako, lyg atsakydamas šeimininkui. 
37—39. Tarpduryje pastovėti / „Tarp dviejų didžiųjų puodų...— Prie durų 
paprastai kabėdavo didieji puodai. 


11 


DVIDEŠIMT AŠTUNTA GIESMĖ 
Giesmės pradžia sukontaminuota iš įvairių dainų; Lenrotas čia tapatina Lemin- 
keiną su Ahčiu (žr. žodynėlį). 


* I5—16. Tik pamatė dirvoj uolą, / O ant ežios — karklo krūmą.— Tai Louhės 
burtų pasireiškimas: pavertė arklį į uolą, roges — į krūmą. 

DVIDEŠIMT DEVINTA GIESMĖ 


Leminkeino nuotykius užbaigianti giesmė. Lenrotas ją plėtė įvairių dainų moty- 
vais. 


"5 I41—142. Žodžiai burnoje man tirpsta, / Mano dantenose dygsta.— Vadinas, 
jis seniai begiedojo ir nekantrauja pradėti. 


TRISDEŠIMTA GIESMĖ 


Runa apie Leminkeino plaukimą nebuvo gerai išlikusi. Lenrotas ją papildė 
kelionės į Pohjolą, šalčio pasiuntimo ir kt. motyvais, maginėmis runomis ir dainomis. 


"I? 217—298. Šaltis užgimė karklyne, / „„Išvaduot neatskubėsiu.— Maginis šalčio 
kilmės (pradžios) nusakymas. 


TRISDEŠIMT PIRMA GIESMĖ 


Šia giesme prasideda Kulervo giesmių ciklas (XXXI-—XXXVI), į kurį Len- 
rotas sujungė įvairias runas ir dainas, naudodamasis daugiausia tautosakos rinkėjo 
D. E. D. Europeaus užrašymais. Pirmoje ciklo giesmėje vaizduojama brolių 
Untamo ir Kalervo nesantaika; pastarojo sūnus Kulervas, gimęs jau po tėvo mirties, 
lieka keršytoju. Šioje ir kitose giesmėse Kulervui skirtų darbų epizodai liaudyje 
gyvavo kaip atskiros runos, kurių ne visos buvo susijusios su jo vardu. 


"19 75—76. Kad jinai apkuoptų gryčią, / Aslą jiems kasdien pašluotų.— Manoma, 
kad tai Lenroto įterpinys. 

"" 91 —96. Jau kad spyrė tas berniukas, / ..„Vystyklus visus sudraskė.— Kulervo 
elgesys lopšyje rodo berniuko tvirtumą, bet gali būti siejamas ir su vėlesniu jo 
kerštingumu. 


TRISDEŠIMT ANTRA GIESMĖ 


Liaudyje gyvavo savarankiškų runų apie Kulervą piemenį. Lenrotas šį 
siužetą pateikė kai ką pridūręs iš kitų runų ar dainų (XXXII-— XXXIII giesmė). 


"18 37—542. Leidžiu karves aš į mišką...— Lenrotas į šeimininkės lūpas įdėjo 
išsamų gyvulių užkalbėjimą, kurio tikslas apsaugoti juos nuo „piktanorių“. 

'!? 65. Tai tegu jas karklai gano...— Perkeltine prasme sakoma, kad ganant reikia 
imtis vyčių. 

120 76—77. Tai paliepk gamtos dukrelėms / Mano gerą prižiūrėti...— Kalbama 
apie tris deives, giminingas skandinavų likimo deivėms. 

1 155— 160. Trykštų pykčiui piktanorių, / .„Manalon gabena pieną..— Buvo 
tikima, kad burtais iš karvių atimtas pienas subėgąs į Manalą arba atitenkąs 
patiems burtininkams. 

ĖS 224. Debesynų pieno dukros...— Tai — vidury dangaus gyvenančios deivės. 
'23 271. Liulančias versmes ant kūbrio...— Atseit riebios karvės, kurių plaukas net 
žvilga. 


14 284. Moterys užkurs jums ugnį...— Tokia ugnis — galvijų garde padaromas 


dūlis, ginant juos nuo uodų ir musių. 

315. Meški, miško obuolėli...— „Kalevaloje“ lokys dažniausiai vadinamas otso — 
„plačiakakčiu“ ar kitokiais maloniais žodžiais (žr. XLVI 63—80, 156—159 ir 
kt.), o ne tikruoju vardu, nes jo bijoma ir norima jam įsiteikti. Čia ir kitose 
giesmėse — atgarsiai lokio kulto, išlikusio Karelijoje ir Suomijoje iki XVIII a. 
405—406. Tik neliesk žolėdžių mano, / Mano gyvasties žolelių. — Tai — karvės 
maitintojos. 

" 443—446. Permainyki mano bandą, / ...Karvutes pakeisk į kelmus...— Prašoma 
užburti lokį, kad jis nepamatytų karvių. 

495—496. Tu surink šunis savuosius, / Neišleisk miškan skalikų.— Turima 
galvoje plėšrieji Žvėrys. 

507 —508. Tai išvyki savo sūnų, / Pavainikį išvaryki.— Kalbama apie vilką. 

TRISDEŠIMT TREČIA GIESMĖ 
10 35. Tošim vandenį jis geria...— Minimas beržo tošies indelis vandeniui pasi- 
semti. 
59—60, 103— 104. Sučiulbėjo girioj paukštis... / „Varna krūmuose karksėjo, / 
„supos varnas...— Paukštis, varna, varnas, kaip Kulervo patarėjai, — Lenroto 
išmonė, nes šio siužeto runose pataria dievas arba motina iš kapo. 
117 —118. Ir paversk vilkus veršiukais, / Karvėmis lokius paverski...— Patariama 
burtais suteikti žvėrims galvijų išvaizdą, tai yra imtis magiškų veiksmų. Pasak 
Krono, toks naminių gyvulių pakeitimas laukiniais žvėrimis, kaip ir sunaikinimas 
visos bandos, kurios vietoj namo genama lokių ir vilkų gauja, yra vargiai 
suderinamas. Apskritai Kulervo kerštas šeimininkei, įkepusiai į duoną akmenį, 
taip pat Kulervo elgesys ankstesnėse giesmėse, — tipiški epinio herojaus jaunystės 
poelgiai. 


13 

TRISDEŠIMT KETVIRTA GIESMĖ 


Lenrotas neišvengė prieštaravimo, kad Kulervo tėvai tebėra gyvi, nors XXXI 
giesmėje (65—70) pasakojama, jog Kulervo tėvą su visa gimine nužudo brolis 
Untamas. Kulervas yra tikras, kad neturi tėvų (plg. 59—64, 77—80). Apie 
tokių prieštaravimų priežastis žr. 18 paaiškinimą. 


TRISDEŠIMT SEPTINTA GIESMĖ 


Šioje giesmėje vėl grįžtama prie Ilmarino. Jos pagrindą sudaro siužetas apie 
auksinę nuotaką. Manoma, kad dėl minimos gerovės, aukso ir sidabro gausumo ji 
galinti siekti vikingų laikus. 

3 39—40. Ėmė rinkt iš jūros auksą, / Iš bangų žvejot sidabrą...— Kalbama arba 
apie plėšikavimą jūroje, arba apie šių brangiųjų metalų pirkimą pirklių laivuose. 

"4 209—210. Ne pačiauška plačiaburnė, / Ne patauška plačiažandė.— Šiomis 
eilutėmis pašiepiamas statulos tylėjimas. 


TRISDEŠIMT AŠTUNTA GIESMĖ 


Ilmarino antrą piršimąsi jaunesniajai Pohjolos šeimininkės dukteriai, taip pat 
merginos pagrobimo epizodą Lenrotas yra paėmęs iš liaudies kūrybos, išplėtęs ir 
parengęs „didžiajai Kalevalai“. Jis rėmėsi runa apie Yvaną, Kojoneno sūnų (ši savo 
ruožtu siejasi su rusų bylina apie Ivaną Godinovičių). Giesmės pabaigoje vaizduoja- 
mas merginos pavertimas žuvėdra ir pereinama prie sampo pagrobimo ciklo. 


TRISDEŠIMT DEVINTA GIESMĖ 


Čia pradedamas sampo pagrobimo ciklas, kuriam priklauso XLII ir XLIII giesmės. 


135 39— 40. Gali tekti pirštais irtis, / Gali tekt delnais vairuoti.— Tai yra, laivui su- 
dužus, gali tekti plaukte pasiekti krantą. 

136 331—332. Ahtis kaime tam gyveno, / Įlankoje Kaukas skurdo...— Manoma, kad 
Leminkeinas, kaip trečias herojus, šioje ir tolesnėse giesmėse apie sampo pagrobi- 
mą,— Lenroto išmonė, nes runose visur — Joukahainas. 

37 407 —408. Nešdamasis laivės šoną, / Lentą vilkdamas į laivą.— Per auArą prie laivo 
šonų pridėdavo po lentą, kad vidun nepribėgtų vandens. 


KETURIASDEŠIMTA GIESMĖ 


Ši giesmė, kaip ir XLI, skiriama kanklių ciklui, kuris įterptas tarp sampo 
pagrobimo giesmių. 


"8 23—82. „Liaukis jau, kriokly, putoti, / ...Kad pušinė valtis plauktų!" — Užkalbėji- 
mas, padedantis įveikti sraunų vandenį. 

133 224. Kanklės (suom. kantele) — styginis karelų ir suomių liaudies muzikos 
instrumentas, panašus į lietuvių kankles. Senovinės kanklės turėjo 5—13 stygų, o 
dabartinės — iki 34. A. Sabaliauskas nurodo, kuo šios kanklės skiriasi r.uo lietuviškų: 
„Tik mūsų kankliuose medis išskaptuotas ir skylėta lentele uždengtas, o suomių 
dažnai, ypač senesniuose kankliuose, išskaptuota pusė būdavo verčiama į apačią ir 
neužtaisoma, o stygos tokiuo būdu buvo tempiamos ant nugaros“. (Kalevala, p. 413) 


KETURIASDEŠIMT PIRMA GIESMĖ 


'*9 261— 266. Jos jau buvo pasikeitę, / ..Amžinu džiaugsmu valdovų. — Veinemeino 
ašarų virtimo perlais motyvo runose neaptikta; manoma, kač jį bus įvedęs Lenrotas. 

KETURIASDEŠIMT ANTRA GIESMĖ 


Vėl tęsiamas sampo pagrobimo giesmių ciklas. Lenrotas, rengdamas šią giesmę, 
buvo sumanęs paskandinti pirmąsias Veinemeino kankles, kad suteiktų jam progą pada- 
ryti kitas. 

1 197—216. Supkit, vėjai, mano laivą. / „Per vilnis putotas plaukia.— Magiški 
yrėjų žodžiai, padedantys sėkmingai plaukti per bangas. 


KETURIASDEŠIMT TREČIA GIESMĖ 


142 57. Tolumoj sala matyti..— Sala — Lenroto išmonė, norint motyvuoti tolesnius 
medžius ir paukščius (59—60). 

"43 191— 206. „Tai apginki, sutvėrėjau, / ...Ašmenims piktai švytruojant"“ — Magiški 
kario žodžiai, nešantys sėkmę mūšyje. 

** 401—434. „Duok ir leiski, sutvėrėjau, / ...Kol danguj mėnulis spindi“ — Magiški 
žodžiai, kuriais prašoma apsaugos ir apgynimo nuo priešininkų. 


KETURIASDEŠIMT KETVIRTA GIESMĖ 


Giesmė, vaizduojanti antrųjų kanklių dirbimą ir jų poveikį klausytojams. 


> 105. O dalingi ir laimingi...— Tai yra tie beržai, kurie auga toli nuo gyvenamų 
vietų. 

167—230. Tąsyk senas Veinemeinas / Ėmė dirbt iš beržo žaislą. — Antrųjų kanklių 
dirbimą Lenrotas perėmė iš Ch. Gananderio „Mythologia fennica“ (1789). Bet ir 
vienu, ir kitu atveju kanklių kilmės vaizdavimas nesutampa su runomis, kuriose 
minimi kiti kanklių dirbėjai. Tačiau ir runose Veinemeinas vaizduojamas kaip vie- 
nintelis Žmogus, mokantis skambinti kanklėmis. 

KETURIASDEŠIMT PENKTA GIESMĖ 


Giesmėje vaizduojama, kaip Veinemeinas gydo nežinomą epidemiją. Šią runą 
Lenrotas buvo girdėjęs iš liaudies lūpų. 


“47 23— 176. Tuonelos merga žabalė, / ..Pavydelninku pikčiausiu.— Ligų kilmės 

(pradžios) nusakymas. 

117— 146. „Moterie, gamtos mergele, / ..Kad ir silpnas išsiropštų“ — Magiški žo- 

džiai, palengvinantys gimdymą. 

4? 211—228. Eikš dabar vanotis, dieve, / „Per pirtelę samanotą.— Magiški žodžiai, 

 sustiprinantys pirties veiksmingumą. 

"0 259—312. Negales aš išvarysiu, / ..Dieną neišsikrapštytų.— Ligos užkalbėjimo 
žodžiai. 

I! 333—336. Kad aš akimis regėčiau, / ..Kad savu kvapu kvėpuočiau.— Magiški 
gydymo veiksmai turi būti atliekami tam tikra eilės tvarka. 


KETURIASDEŠIMT ŠEŠTA GIESMĖ 


Šią giesmę Lenrotas sudarė iš Karelijoje ir Suomijoje paplitusių „Lokio giesmių“. 
Joje gana ryškūs lokio kulto atgarsiai. 
S 59. Tu pririški savo šunį...— Šiuo atveju šuo reiškia lokį. 
107 —130. Oi lokeli mano mielas, / ...Pats tu iškritai iš medžio, / Į narsių vyriš- 
kių tuntą! — Veinemeinas taip kalba, tartum lokys pats būtų iškritęs iš medžio ir 
medžiotojas jį gyvą vestųsi namo svečiuotis. Tuo norima apgauti lokio globėją dva- 
sią, kad ji nekeršytų. 
274. Visos sulenda už krosnies...— Atėjus svečiams, kad vyrai liktų vieni, moterys 
paprastai pasitraukdavo į sija atskirtą trobos dalį, kur būdavo krosnis (suom. k a r- 
sina — kampas šalia krosnies, užkrosnis). 
320—322. Aukso dubenis padėjo / Valgyti ir midui gerti...— Kalbama apie ritua- 
linį lokienos patiekimą. 
355—458. Tai ne ant šiaudų jis gimė, / ...Po aštuonetu sermėgų.— Lokio kilmės 
(pradžios) maginė runa, turėjusi nuo jo apsaugoti piemenų bandas ir medžiotojus. 
477 —488. Mielikė, miškų valdovė, / ..Zenklus kalnuose pastatė / Į kilmingo 
lokio būstą...— Tos pačios dievybės suomių ir karelų mitologijoje gali globoti ir 
vieną, ir kitą pusę (ir šaulį, ir lokį) priklausomai nuo to, kas į jas kreipiasi magiškais 
žodžiais. 
501. Duok čia puošmenas nuo guogės... — Lokio galva pagal tam tikrą ritualą būda- 
vo patiekiama be kaulų ir padedama garbingoje vietoje stalo gale. 
5335. Kas dantis jam suskaičiuotų...— Kalbama apie ritualinį lokio dantų pašalinimą 
(prie gulinčios dubenyje ant stalo lokio galvos prieidavo du ar daugiau žmonių ir 
bandydavo pirštais išjudinti lokio dantis, o vienas sakydavo ar giedodavo atitinkamus 
magiškus žodžius). 
549. Laukia dar tavęs kelionė...— Lokio kaukolė su tam tikromis apeigomis būda- 
vo gabenama į mišką ir įkeliama į ritualinę pušį, prikabinėtą lokių kaukolių; apie 
tai toliau ir kalba Veinemeinas (587—606). 

KETURIASDEŠIMT SEPTINTA GIESMĖ 


Nuo šios iki XLIX giesmės apdainuojama saulės ir mėnulio pagrobimas ir išva- 
davimas. Šis motyvas būdingas įvairių tautų pasakoms. Manoma, kad suomių runoms 
galėjo turėti įtakos krikščionių legenda apie išganytoją, išvaduojantį dangaus šviesulius. 
Veinemeinas šičia tik pakeičia krikščionių dievą. 


6! 23—24. Nugiedojo šviesią saulę / Į plieninį aukštą kalną.— Tai yra tenai, kur anks- 

Čiau buvo sampas. 

9 67—364. Ir išskylė Ukas ugnį, / „Dukart baisesni jų tinklai. — Ugnies kilmės magi- 
nė runa. 

KETURIASDEŠIMT AŠTUNTA GIESMĖ 
193 19— 22. Su šaknim: išrovė kelmą: / Ten aptiko lino sėklą / ..-Žemės kirmino aruo- 
duos.— Remiamasi liaudies tikėjimu, kad linai išaugę iš sudegintos gyvatės (Tuonio 
kirmėlės) pelenų. 
36. Mėnesienoje iartas...— Pamirštama, kad mėnulis yra pagrobtas ir paslėptas. 
? 123— 150. „Velama, vandens valdove, / ..Kur po smėlį nieks nevaikšto!“ — Žvejo 
maginė runa vandens dievybėms palenkti. 
279— 280. Kad tave laikytų naktį / Krosnies gūžyje auksiniam.— Naktį žarijos ap- 
žeriamos pelenais, kad neišblėstų ugnis. 
" 301—366. „Dievo tvėriny, ugnele, / „Ant ugnies žaizdų skausmingų“ — Nude- 

gimo užkalbėjimas. 

KETURIASDEŠIMT DEVINTA GIESMĖ 


168 77. Laikas bus jau burtą mesti...— A. Sabaliauskas pateikia būrimo aprašymą: 


„Burti, sužinoti ateičiai, vartodavę daiktą, panašų į sietą, kurio dugnas būdavęs pada- 
lytas į keletą ketvirčių [kvadratų]; kiekvienam ketvirty būdavę pabrėžti ypatingi 
daiktai, vietos ir klausimai, apie kuriuos klausdavo žinių. Taip vienas ketvirtis turėjo 
vėjo ženklą, kitas vandens, trečias miško, ketvirtas burtininko ir t. t. Įdėdavo 
į vidų skiedelę (iš alksnio) ir klausdami tuo pačiu laiku daiktą pajudindavo. 
Atsakas būdavo toks, kur nustodavo skieda“. (Kalevala, p. 415) 

89—104. „Aš teiraujuos sutvėrėjo, / „Aš sudeginčiau tą ženklą“.— Magiška 
burtų metimo formulė. 

127—131. Šauksmo niekas neišgirdo, / „Ugnį paupy užkūrė.— Lapijoje, kur gy- 
ventojų reta, žmogus, norėdamas ką nors prisišaukti ir persikelti per upę, sukuria ant 
kranto ugnį. 
"| 142. Bet per didelė žvejonei.— Žvejai kūrena ugnį žuviai privilioti. 
"2 328. Pilkas vanagas atskrido...— Manoma, kad vanagą įvedęs Lenrotas, priešpasta- 

tydamas jį švelniam balandžiui (364). 

PENKIASDEŠIMTA GIESMĖ 


Giesmėje rado atgarsį krikščionybės įvedimas Suomijoje. Runų apie Marjatos 
gimdymą, sukontaminuotų su Veinemeino nuosprendžiu, buvo užrašyta šiaurėje dar 
prieš Lenrotą. Marketos vardas pačiose runose ilgainiui buvo pakeistas Marjata, atsi- 
radusia Marijos vardo įtakoje. 


"3 109. Ši nuo žemės pasikėlė...— „Mažojoje Kalevaloje“ šis epizodas atskleidžiamas 
Marjatos pašnekesiu su uoga. 
'3 159. Trumpai mergužėlės šventei...— Turima galvoje gimdymo laikas, kai niekas ne- 


varo į darbą. 
"? 465—474. Kai tu užstatei jaunystėj / Savo motinos vaikelį, / ...Daug merginų nu- 
daigojai...— Nelabai aiški vieta, galbūt iš dalies — aliuzija į Ainos likimą. 

"9 487—488. Sėdosi į laivo galą, / Leidosi į plačią jūrą.— Supykusio Veinemeino 
išplaukimas į jūrą primena vikingų paprotį mirusį ar merdintį kunigaikštį nuplukdyti 
laivu į jūrą ir ten sudeginti. 

"7 $09—512. O žmonėms kankles paliko, / „Jos vaikams didžiąsias giesmes.— 
„Kalevalos“ pabaigos motyvą Lenrotas paėmė iš švedų autoriaus G. A. Brakelio 
dramos „Veinemeinas“ (1829), kurioje vaizduojama, kaip, krikščionybei įsitvirtinus 
ir Švedams nugalėjus, herojus užsidaro pilkapyje, ant kurio palieka savo kankles. 


Parengė DANUTĖ KRIŠTOPAITĖ 

TIKRINIŲ VARDŲ IR VIETOVARDŽIŲ 
ŽODYNĖLIS 


Ahtas (Ahto), Ahtolainas — vandens dievas, deivės Velamos vyras 

Ahtis (Ahti) — maginėse runose — vandens arba žemės, miško ir vėjo dievas; Lenrotas 
šiuo vardu pavadino Leminkeiną 

Ahtola — Ahto karalystė, jūrų dugnas 

Aina (Aino) — („vienintelė, miela“), Joukahaino sesers vardas, Lenroto sukurtas vie- 
toj liaudiško Anni 

Ainikė (Ainikki) — Leminkeino sesuo 

Aluė (Alue) — mitinis ežeras, susijęs su ugnies atsiradimu, minimas maginėse runose 

Anikė (Annikki) — Ilmarino sesuo 

Anteras (Antero) — žr. Vipunas 


Helepiujorė (Hallapy6ra) — („uolų sūkurys“), ežeras vidurio Suomijoje 
Hemė (Hame) — vidurio Suomijos sritis, gyvenama tavastų 

Hermikė (Hermikki) — karvės vardas 

Hysis (Hiisi) — piktoji dvasia, velnias 

Hytola (Hiitola) — Hysio gyvenamoji vieta 

Hornas (Horno) — kalnas 


Iku Tursas (Iku-Turso) — („amžinasis Tursas, amžinasis milžinas“), jūrų baidyklė, 
pikta vandenų dvasia 

Ilma (Ilma), Ilmarinas (Ilmarinen), Ilmaris (Ilmari) — antrasis „Kalevalos“ hero- 
jus, amžinasis, stebuklingasis kalvis; suomių mitologijoje — oro dievas, keleivių 
globėjas 

Ilmatarė (Ilmattar) — oro duktė, Veinemeino motina 

Ilpotarė (Ilpotar) — žr. Louhė 

Imatra — Vuoksos krioklys, didžiausias Suomijoje 

Ingrija — sritis į pietus nuo Suomių įlankos, gyvenama ingrų (ižorų) 


Jordanas (Jourtan) — upė, minima Biblijoje 
Joukahainas (Joukahainen) — jaunas „Kalevalos“ herojus, einąs varžytis su Veinemei- 
nu burtais ir žodžiais 

Joukola — Joukahaino gyvenamoji vieta 

Juotikė (Juotikki) — karvės vardas 

Jutas (Juutas) — piktoji dvasia, kaip ir Hysis; siejasi su krikščionių legendos Judo 
vardu 


Kalervas, Kalervoinas (Kalervo, Kalervoinen) — („žvejys“), Kulervo tėvas, Untamo 
brolis 

Kaleva (Kaleva), Kalevala — Kalevo šalis, Kalevo ir jo palikuonių gyvenamoji vieta; 
Kalevalos vardas liaudies kūryboje retai pasitaiko, Lenrotas jį vartoja platesne 
prasme, ne vien Suomijai apibūdinti 

Kalevainas (Kalevainen) — Kalevo palikuonis; Veinemeino pravardė, kurią bus sukū- 
ręs Lenrotas 

Kalevas (Kalev) — („kalvis, milžinas“ ), mitinis milžinas, didvyrių giminės pradininkas 

Kalevatarė (Kalevatar) — Kalevo duktė, jo giminės mergaitė 

Kalma — („kapas“), mirties, kapų dievybė 

Kamas (Kammo) — akmenų dievas, gyvenantis uolos viduje 

Kapa (Kapo) — („moteris“), Kalevo duktė 

Karelija (Karjala) — karelų gyvenama sritis Suomijos pasienyje, dabar Karelijos 
ATSR 

Karja (Karjo) — karvės vardas 

Katra — krioklys 

Kaukas (Kauko), Kaukolainas (Kaukolainen), Kaukomielis (Kaukomieli) — vyrų 
vardai, Lenroto priskirti Leminkeinui 

Kaupis (Kauppi) — slidžių meistras 

Keitolainas (Keitolainen) — pikta miškų dvasia 

Kemė — upė Šiaurės Suomijoje 

Kima (Kimmo) — karvės vardas 

Kimas (Kimmo) — akmens šeimininkas, Kamo sūnus 

Kirja (Kirjo) — karvės vardas 

Kiulikė (Kyllikki) — Leminkeino žmona 

Kivutarė (Kivutar) — („skausmo motina arba skausmo mergelė“), ligų gydytoja, 
Tuonio duktė 

Kuipana (Kuippana) — („ilgakaklis“), žr. Tapijas 

Kulervas (Kullervo), Kulervoinas (Kullervoinen) — („vadas“), Kalervo sūnus, 
našlaitis, ttagiškas „Kalevalos“ personažas; suomių ir karelų mitologijoje — hero- 
jus keršytojas 

Kūra (Kuura) — žr. Tiera 


Laplandija, arba Lapija,— Šiaurės Europos kraštas 

Leminkeinas (Lemminkšinen) — trečiasis „Kalevalos“ herojus, Veinemeino ir II- 
marino žygių dalyvis 

Lempas (Lempo) — piktoji dvasia, velnias, kaip ir Hysis 

Lempio įlanka — greičiausiai įlanka Pohjoloje 

Lempio vaikas — (suom. lempi — meilė), Leminkeino pravardė 
Liūlikis (Lyylikki) — žr. Kaupis 

Loka (Lokka) — Ilmarino motina 

Louhė (Louhi) — Pohjolos, Pohjos (Šiaurės) šeimininkė 
Loviatarė (Loviatar) — Tuonio duktė, ligų motina 

Luotola — žr. Joukola 


Mairikė (Mairikki) — karvės vardas 

Mana — mirties, požemių dievas, kaip ir Tuonis 

Manala — požemių pasaulis, mirusiųjų karalystė, kaip ir Tuonela 

Manalatarė (Manalatar) — požemių pasaulio šeimininkė 

Manatarė (Manatar) — Manos, arba Tuonio, duktė 

Marjata (Marjatta) — moters vardas, sietinas su Šventraščio mergele Marija; čia jo 
etimologija liaudiška — iš mar ja — uoga 

Melatarė (Melatar) — krioklių, sraunių srovių deivė, laivų, taip pat irklininkų globėja 

Metsola — (iš metsd — miškas), miško karalystė, miškas 

Mielikė (Mielikki) — („malonioji“), Tapijo žmona, visų miško žvėrių šeimininkė 

Mimerkė (Mimerkki) — (iš švedų himmelrik — dangaus valdovė), žr. Mielikė 

Mūrikė (Muurikki) — karvės vardas 


Neva — upė 
Niūrikis (Nyyrikki) — miško dievo Tapijo sūnus 


Omena — karvės vardas 

Osmas (Osmo) — žr. Kalevas 

Osmoinas (Osmoinen) — žr. Veinemeinas 
Osmola — Kalevala, Osmo gyvenamoji vieta 
Osmotarė (Osmotar) — Osmo duktė, Kalevatarė 


Pelervoinas (Pellervoinen) — augimo ir derliaus dievas, laukų globėjas, Sampsa 
Piltė (Piltti) — tarnaitės vardas 

Pimentola — žr. Pohja, Pohjola 

Pisas (Pisa) — kalno vardas 

Pohja, Pohjola (Pohja, Pohjola) — Šiaurė, mitinė šalčio ir tamsos vieta 
Pohjolainas (Pohjolainen) — Šiaurės, Pohjolos gyventojas 

Puhuris (Puhuri) — („pūtėjas“), šalto vėjo vardas 


Ruotus (Ruotus) — susuomintas Evangelijos Erodo vardas, reiškiantis piktą žmogų 
Rutja — krioklio vardas, lokalizacija nežinoma; be to, šiuo vardu vadinama Šiaurės 
Norvegija 


Sampas (Sampo) — Ilmarino nukaltas stebuklingasis turto ir gėrybių nešėjas; apie 
šio žodžio reikšmę esama įvairiausių nuomonių (žr. straipsnį) 

Sampsa (Sampsa) — žr. Pelervoinas 

Sara — upelis; šis žodis reiškia ir Sarijolą 

Sarelainas (Saarelainen) — žr. Leminkeinas 

Sarijola (Sariola) — žr. Pohja, Pohjola 

Savolahtis (Savolax, Savo) — rytinė Suomijos dalis 

Simasala (Simasalo) — („medaus miškas“), retas vietovardis, reiškiantis greičiausiai 
kokią nors Pohjolos vietą 

Siujotikė (Syotikki) — karvės vardas 

Sjojatarė (Sy6jatar) — („ėdikė“), pikta vandenų būtybė, žmones ryjanti ragana 

Suomela — kaip ir Veinela, Veinemeino gyvenamoji vieta 

Suonetarė (Suonetar) — (suoni — gysla), sveikatos deivė, nukirstų gyslų su- 
mezgėja 

Suovaka (Suovakko) — Pohjoloj klajojančios moters vardas 

Suvantola — Kalevala 

Suvantolainas (Suvantolainen) — Suvantolos gyventojas, žr. Veinemeinas 


Tanika — Talinas 

Tapijas (Tapio) — vyriausiasis miško dievas 

Tapijola — Tapijo buveinė, miškas 

Telerva (Tellervo) — Tapijo duktė, miško mergaitė 

Terheneterė (Terhenetūr) — rūko, miglos deivė 

Tiera — Leminkeino žygio draugas 

Tiurja (Tyrja) — susuomintas krikščionių legendoje minimo Tiberiados, arba Geneza- 
reto, ežero vardas 

Tūlikė (Tuulikki) — Tapijo duktė 

Tuonela — Tuonio šalis, požemių pasaulis, mirusiųjų karalystė, apsupta sraunios 
upės 

Tuonetarė (Tuonetar) — („mirties duktė“), Tuonelos šeimininkė 

Tuonis (Tuoni) — mirties, požemių dievas, kaip ir Mana 

Tuorikė (Tuorikki) — karvės vardas 

Tūris (Tuuri) — žr. Ukas 

Turja — kitas Laplandijos (Lapijos) pavadinimas 

Tursas (Turso) — žr. Iku Tursas 


Ukas (Ukko) — („senis“), aukščiausiasis dangaus, griaustinio ir žaibų dievas, taip pat 
gyvulių, derliaus globėjas 

Ulapala (Ullappala) — („atvira jūros platybė“), žr. Tuonela 

Untamas (Untamo), Untamoinas (Untamoinen), Untas (Unto) — Kalervo brolis; 
mitologijoje — miego ir sapnų dievas 

Untamola, Untola — Untamo gyvenamoji vieta 

Uvanta (Uvanto), Uvantola — žr. Suvantola 

Uvantolainas (Uvantolainen) — žr. Suvantoiainas 

Vamatarė (Vammatar) — („kančių motina“), Tuonio duktė, ligų gydytoja 

Veinela (Vainėla) — Veinemeino gyvenamoji vieta, atitinkanti Kalevalą 

Veinemeinas (Vainūmčinen), Veinė (Vaino) — („gyvenantis prie plačios upės“), 
pagrindinis „Kalevalos“ giesmių herojus; suomių ir karelų mitologijoje — kultū- 
rinis herojus, išminčius ir burtininkas 

Velama (Vellamo) — vandens deivė, Ahto žmona 

Vipunas (Vipunen) — mitinis milžinas, burtažodžių žinovas 

Virokanas (Virokanas) — senis, Marjatos sūnaus krikštytojas; manoma, kad šis vardas 
sietinas su karelų laukų dievu Virankanu 

Vuoja, Vuojola — Gotlando sala Baltijos jūroje 

Vuoksa (Vuoksi) — upė, jungianti Saimos ežerą su Ladogos 

„Kalevala“ — karelų ir suomių nacionalinis epas. Tai penkias- 
dešimties giesmių (runų) knyga, kurią sudaro keli ciklai, grupuo- 
jami apie pagrindinius herojus — išminčių ir giesmininką senąjį Veine- 
meiną, kalvį Ilmariną, lengvapėdį Leminkeiną, tragiškąjį Kulervą. 
„Kalevaloje“, grindžiamoje karelų ir suomių mitais, senaisiais liaudies 
tikėjimais ir apskritai pirmykšte pasaulėjauta, šlovinamas darbas, žmo- 
gaus išmintis ir menas. 

